
INTRODUCTIG 


1. De philosophia naturali. — Primum obiectum, quod 
homo in spontaneo suae cognitionis exercitio cognoscit, est 
mundus ( xócrpoç ) seu natura ( cpúaiç), quae undequaque illum 
circumdat et cuius ipse homo pars integrans est. Homo autem, 
in eodem spontaneo suae cognitionis exercitio, data obiecta 
non modo mere passivo recipit, sed supra data reflectit, de 
illis iudicat et illa sibi intelligibilia reddere conatur; et ita 
ab immediatis apparentiis ( phaenomena ) ad intelligibile ( nou - 
menon) transit, in quo philosophiae munus proprium consistit. 
Hinc prima philosophia quae evolvenda occurrit, tum histo- 
rice, tum secundum ordinem naturalis acquisitionis, est ali- 
qua philosophia naturalis, seu phijsica, seu cosmologia; so- 
lum in aliquo subsequenti stadio reílexio accedit supra ipsam 
cognitionem et supra subiectum cognoscens, quo ex una parte 
lógica et psychologia et ex alia parte philosophia moralis oriun- 
tur; et ita demum metaphysicae via patet. 

Sed hic naturalis et spontaneus philosophiae progressus, 
per patrimonium culturale a successivis hominum generatio- 
nibus paulatim acquisitum et diversimode transmissum, non 
solum pérficitur et completur, sed in nostro casu etiam sal- 
tem partim commutatur et invertitur. 

Huius inversionis duplex potissimum ratio videtur adesse. Ex 
una parte enim data obiectiva mundi physici, per progressum co- 
gnitionis experimentalis, in immensum creverunt et eorum ratio- 
nalis explicatio ortum dedit plurimis scientiis distinctis et valde 
complicatis; unde difficilior et longior fleret conatus directe inve- 
niendi plenam intelligibilitatem mundi per gressum a datis et ideis 
physicis ad ideas transcendentales et ad prima principia quae me- 
taphysicam constituunt. Ex alia parte mentalitas hodierna, prae- 
sertim sub influxu magnorum philosophorum recentiorum, imprimis 
Cartesii et Kantii, attentionem suam primariam direxit in ipsum 
hominem eiusque activitates cognoscitivas et volitivas, dum realitas 

mundana et naturalis, quae homini cognoscenti, volenti et agenti 
semper necessário praesens est, secundarium obiectum facta est. 
Haec autem mentalitas, quodcumque iudicium feratur de eius legi- 
timitate et opportunitate, est facttun historicum et praesens, a quo 
philosophus hodiernus praescindere non potest. 

Solent ergo multi scholastici recentiores, criticam et metaphy- 
sicam generalem primo loco tractare et philosophiam naturalem 
illis postponere, secundum ordinem a Wolff inchoatum et a Libe- 
ratore in philosophiam scholasticam invectum. 

2. De relationibus inter philosophiam naturalem et scien- 
tias. — Postquam, inde a saeculo XYII, scientiae naturales 
magnam evolutionein habuerunt, problema ponitur de rela- 
tionibus inter philosophiam naturalem et scientias sensu ho- 
dierno intellectas, immo de ipsa legitimitate alicuius philo- 
sophiae naturalis a scientiis distinctae 1 . Schematice innuun- 
tur diversae positiones et solutio quae praeferenda videtur. 

1. Negatio philosophiae naturalis. Prima positio est po- 
sitivismus, qui negat existentiam alicuius philosophiae natura- 
lis, immo cuiuscumque philosophiae, quae considerari pos- 
sit tamquam cognitio legitima praeter scientias. Unica co- 
gnitio valida pro homine est cognitio scientifica seu positiva, 
quae locum sumere debet mythologiae, theologiae et metaphy- 
sicae, quae viguerunt in primis stadiis evolutionis humani- 
tatis (Comte); problemata quae methodo scientifica solvi ne- 
queunt, reici debent tanquam insolubilia, immo tanquam sen- 
su vacua (neopositivismus Circuli Viennensis). 

Positio haec admitti nequit, quia ipsa sibi contradicit, ponendo 
in actu exercito id quod in actu signato ponendum esse negat: nara 
principium fundamentale positivismi non est propositio scientifica, 
quae methodo própria scientiarum demonstrari possit, sed est pro- 
positio metascientifica, philosophica, metaphysica; negatio ergo 
philosophiae vel metaphysicae est iam in actu exercito positio ali- 
cuius metaphysicae et philosophiae. Praeter hanc refutationem per 
redargutionem, quae existentiam philosophiae vindicat contra eius 
negatores, sed quae non ostendit positive legitimitatem philoso- 
phiae nec rationem propter quid erroris positivismi, positivismus 


1 Quaestio haec per se non ad philosophiam naturalem sed ad theo- 
riam cognitionis et epistemologiam pertinet. Sed, quia quaestio ipsa est 
hodie valde disputata etiam inter scholastieos et ab eius solutione de- 
pendent quaestiones a philosophia naturali ponendae et ipsa methodus 
philosophiae naturalis, non possumus ab ea hic praescindere. 


positive refutari potest estendendo existentiam et legitimitatem ali- 
cuius cognitionis intellectualis quae cognitionem pure empiricam 
superat. 

Admissa existentia philosophiae naturalis praeter scien- 
tias, quaestio proprie ponitur de relationibus inter illas, in 
quo adhuc multae positiones discernendae sunt. 

2. Essentialis identüas inter philosophiam naturalem et 
scientias. Secunda positio est eorum qui affirmant essentia- 
leni identitatem inter philosophiam naturalem et scientias, 
non agnoscentes nisi aliquam practicam divisionem vel dif- 
ferentiam pure accidentalem secundum magis et minus. 

Haec positio, prima fronte, videtur magis conformis positioni 
anti quorum et scholasticorum ; unde etiam nunc defenditur a non 
paucis scholasticis rigidioris traditionis, ut Urraburu, Schiffini, 
Mercier, Hugon, Gredt, Remer, Boyer, Fernandez-Alonso etc. Anti- 
qui enim, saltem quoad doctrinam expresse professam, simpliciter 
identifleabant philosophiam naturalem cum physica, una ex quin- 
que scientiis primariis, et in ea promiscue tractabant tum ea quae 
nunc ad scientias pertinere dicuntur, tum ea quae etiam nunc in 
philosophia naturali tractantur. Distinctio tantum practica et acci- 
dentalis admittitur, sive propter nimiam amplitudinem materiae 
tractandae, sive etiam propter diversitatem aliquam intrinsecam, 
quae tamen non constituit differentiam specificam. Ita, v. gr., scien- 
tiae tractant quaestiones magis particulares et causas próximas, 
philosophia naturalis quaestiones magis universales et causas remo- 
tas; illae aspectum quantitativum et proprietates rerum, haec aspec- 
tum qualitativum et essentiam; scientia dat rationem quia et uti- 
tur methodo praevalenter induetiva et analytica, philosophia na- 
turalis dat rationem propter quid et utitur methodo deduetiva et 
synthetiea. 

Ratio autem principalis huius positionis est quia philosophia 
naturalis nequit pertinere ad metaphysicam, cum haec sit scientia 
entis immaterialis, dum'illa mundum materialem considerat. Con- 
tra tamen est quod differentia de façto existens inter scientias ho- 
diernas et philosophiam naturalem adeo magna est, ut parum pro- 
babile videatur posse reduci ad solam differentiam accidentalem. 
Insuper in hac positione periculum adest quod philosophia natu- 
ralis, privata obiecto formali proprio et distincto, amittat characte- 
rem vere philosophicum et reducatur ad aliquam expositionem sum- 
mariam et vulgarem scientiarum vel ad temerariam et praeprope- 
ram tractationem illorum problematum quae nondum a scientiis 
solvi possunt. Hanc reprehensionem de facto mereri videntur aliqui 
auctores scholastici. Sed ultimum iudicium de hac positione pendet 
ex consideratione positionum subsequentium, quae distinctionem 
specificam positive probare contendunt. 

3. Plena separatio inter philosophiam naturalem et scien- 
tias. Positio in excessum opposita est eorum, qui plenam se- 
parationem et heterogeneitatem affirmant, quod tamen duplici 
modo proponitur. 

Alii, ut Maritain, Renoirte, Amerio, philosophiam natu- 
ralem eonsiderant tanquam veram et propriam scientiam pri- 
mi gradus abstractionis, scl. ut physicam sensu antiquorum; 
sed putant scientias hodiernas non esse proprie scientias eo- 
dem sensu, scl. non esse cognitionem rerum per causas et 
per essentiam, sed esse tantum cognitionem phaenomenalem, 
scientiam phaenomenorum, quae praescindit ab ente et es- 
sentia, non vult explicare, sed tantum describere, non quaerit 
causas phaenomenorum, sed tantum relationes prioritatis et 
posterioritatis, non tendit ad intelligibile, sed manet in puro 
sensibili. 

Haec positio iustificari solet ex una parte ex necessitate inve- 
niendi aliquam distinctionem speciflcam inter philosophiam natu- 
ralem et scientias, fun datam in diverso obiecto formali et modo 
proprio definiendi, ex alia parte ex iis quae explicite profltentur 
plerique et praecipui scientiati hodierni. 

Sed, quoad primum, distinctio speciflca etiam aliter inveniri 
potest, ut postea dicemus; quoad secundum, vero, respondendum 
est non esse attendendum ad ea quae scientiati dicunt de sua scien- 
tia ex praeiudieiis philosophicis, empiristicis, immanentisticis et 
positivisticis, sed ad id quod ipsi faciunt, quando scientiam suam 
constituunt et evolvunt. Iamvero scientiae de facto non tantum phae- 
nomena eorumque leges et relationes detegunt, sed etiam causas 
phaenomenorum inquirunt et per phaenomena et leges essentiam 
realitatis materialis detegunt et de ipsis substantiis corporeis iudi- 
cant; quod omnino legitime faciunt, siquidem scientiae, etiam 
sensu hodierno, non sunt purum opus sensuum et instrumentorum, 
sed intellectus, qui natura sua et proinde semper et necessário in- 
telligibile in sensibili inquirit et in iudicio simpliciter affirmativo 
in ipsam substantiam fertur. 

Alii, e contra, admittentes vel non admittentes pro scien- 
tiis moderais conceptum traditionalem scientiae, philosophiam 
naturalem reducunt ad aliquam partem metaphysicae, vel phi- 
losophiae transcendentalis, vel philosophiae spiritus. Ita non 
solum rationalistae, ut Wolff, et idealistae, ut Kant et Hegel, 
sed etiam aliqui neoscholastici, qui post Maréchal conati 
sunt applicare methodum deductionis transcendentalis ad con- 
struendam aliquam philosophiam naturalem. 


In hac positione, philosophia naturalis nequit fundari nec in 
experientia vulgari nec in experientia scientifica, sed in aliqua ex- 
perientia magis fundamentali, plena et humana, in qua habetur 
contactus authenticus nostri spiritus cum realitate: est conscientia 
quam homo habet de se ipso tanquam spiritu in matéria. Ex hac 
conscientia, philosophia naturalis evolvitur methodo reflexiva, per 
explicitationem datorum quae continentur in illa plenitudine; tali 
methodo non obtinebitur philosophia valde dives in suis thesibus, 
sed haec ipsa paupertas in tuto ponit eius puritatem. 

Nolumus hic adaequatum iudicium ferre de hac positione, quod 
pertinet ad criticam generalem et ad metaphysicam; quod autem 
spectat ad philosophiam naturalem, agnoscenda est utilitas huius 
methodi ad illustrandas quasdam theses fundamentales de mundo 
sensibili, sed putamus illam esse insuflicientem ad philosophiam 
naturalem plene constituendam et praesertim ad tractanda illa pro- 
blemata vere philosophica, quae ex scientiis hodiernis oriuntur. 
Haec metholus proinde fundari et integrari debet methodo tra- 
ditionali, quae initium sumit ab experientia externa sive vulgari 
sive scientifica. 

4. Distinctio specifica cum intimo nexu. Philosophia na- 
turalis non est nec pura scientia physica (primi gradus ab- 
stractionis) nec pura metaphysica (tertii gradus), sed scien- 
tia mixta seu media inter physicam (ac mathematicam) et 
metaphysicam, quae principia metaphysica applicat ad obiec- 
tum physicae et mathematicae, seu tractat de ente materia- 
li, extenso et sensibili, prout est ens. In eius consideratione, 
ergo, id quod est physicum et mathematicum est « quasi ma- 
teriale », quod autem est metaphysicum « quasi formale » ; 
unde philosophia naturalis iure vocari potest metaphysica 
applicata « per applicationem formalis ad materiale ». Possi- 
bilitas autem huius scientiae apparet ex eo quod « quanto ali- 
qua scientia est simpliciora et abstractiora considerans, tanto 
eius principia sunt magis applicabilia aliis scientiis » 2 . 

Haec positio, saltem quoad rem, introdueta est in scholastica 
a Liberatore et a multis acceptata est: sic Zigliara, Palmieri, De 
Backer, De San, Descoqs, Haan, Donat et, recentius, De Raeymae- 
ker, Hoenen, Dezza, Morán, Es ser, quamvis nullus explicitam men- 
tionem faciat de doctrina thomistica scientiarum mixtarum, quae 
in eorum dictis et definitionibus implícita esse videtur. Hanc posi- 
tionem sequemur in nostro tractatu et eius sensus plenus ex ipsa 
evolutione tractationis patebit. Non excludemus tamen methodum 


2 S. Thomas, In Boêt . de Trin ., q . 5, a. 3, ad 6 ét In Post . Anal ., 
I , lect. 25. 

reflexivam in illis thesibus in quibus utilis esse poterit, praesertim 
acl eonfutandum adversarium hypercriticum illegitime dubitantem 3 . 

3. Relatio inter philosophiam naturalem et alias partes 
philosophiae. — Ex dictis procedunt hae relationes: 

1. Relate ad Metaphysicam, philosophia naturalis non 
potest considerari tanquam pars, neque ut metaphysica spe- 
cialis, quales essent tractatus de bono vel de pulchro vel de 
causis; sed est metaphysica applicata, sicut analogo modo 
physica mathematica est mathematica applicata; ergo non 
tantum est subordinata metaphysicae, sicut omnes aliae scien- 
tiae primariae, sed etiam stricte subalternata. Et quidem du- 
plici modo considerari potest: et tamquam propedêutica ad 
metaphysicam, gressus quo ex physica et mathematica fit 
ascensus ad metaphysicam, venatio idearum metaphysicarum, 
quatenus ex ente physico et ex ente quanto ipsa notio entis 
qua entis abstrahitur, et simili abstractione obtinentur omnes 
conceptus metaphysici, unius et multiplicis, actus et potentiae, 
causae secundum quatuor eius genera, substantiae et acciden- 
tis etc.; et tanquam applicatio metaphysicae iam constitutae 
ad physicam et mathematicam et ipsas pariter iam constitu- 
tas, descensus ex ente transcendentali ad ens physicum et 


s Pro essentia philosophiae naturalis eiusque relationibus àd scien- 
tias, praeter introductiones tractatuum praecipuorum, cf. B. D’Amore, II 
problema dei rqpporti tra scienza e filosofia, in Sapienza, I (1948) pp. 34- 
48; In., Scienza e filosofia í nei contemporanei neoscolastici, ibid. pp. 167- 
185; In., Motivi per la difesa d'una piü stretta eollaborazione tra scienza e 
filosofia, ib. II (1949) pp, 203-218 et 424-450; A. Fernández-Alonso, Scien- 
tia et philosophia secundum S. Albertum Magnum, in Angelicum, XIII' 
(1936) pp. 24-59; P. Gény, Metafísica ed esperienza nella cosmologia, in 
Gregorianum, I (1920) pp. 91-116; G. Isaye, Les Sciences positives et les 
trois sections de Ia cosmologie, in Studi filosofici (v. Bibl. gen.) pp. 173- 
184; Id., Príncipes étenels et faits imprévus, in Sapientia Aquinatis, pp. 
60-77; G. des Lauriers, La métaphysique et les métasciences, in Sapien- 
tia Aquinatis, pp. 105-118; N. Luyten, Cosmologie, in Revue philoso- 
phique de Louvain, XLIX (1951) pp. 683-694; Id., Cosmologie et philo- 
sophie scientifique, ibid., L (1952) pp. 587-602; R. Masi, Fisica, matema- 
tica, metafísica, in Rivista di filosofia neoscolastica, XLIV (1952) pp. 
109-126; D. Salman, Science et philosophie nalurelle, in Revue des Scien- 
ces philosophiques et théologiques, XXXVII (1953) pp. 609-643; In., De la 
méthode en philosophie naturelle, in Revue phil. de Louvain, L (1952) 
pp. 205-229; B. Thum, Die Methode der Kosmologie, in Studi filosofici, 
pp. 159-171; S. Vanni-Rovighi, Fisica, fisolofia delia natura, metafísica, 
in Rivista di fil. neosc. XLI (1949) pp. 77-90; et nostros artículos Fisica, 
cosmologia, metafísica, in Studi filosofici, pp. 195-201 ; Discussione sulla 
natura delia scienza, in Gregorianum, XXXV (1954) pp. 664-676. 


mathematicum, quae explicantur et intelligibilia plene red- 
duntur, ostendendo quomodo in eis verificentur suo modo no- 
tio et proprietates entis qua entis. Prior modus ab Aristotele 
praecipue adhibitus est; nos potius secundum adhibebimus. 

2. Relate ad Psychologiam, philosophia naturalis est ne- 
cessarium fundamentum, quatenus vivens, animal et homo 
non sunt nisi genera et species corporis naturalis, quae in 
se verificant peculiari modo essentiam corporis et eius funda- 
mentales proprietates. Ad psychologiam autem remittimus 
cum Aristotele et S. Thoma integram tractationem vitae non 
solum rationalis, sed etiam sensitivae et vegetativae. 

3. Relate ad Theologiam naturalem, philosophia natu- 
ralis etiam tanquam propedêutica considerari debet, tum qua- 
tenus conceptus elaborat ex quibus analogiae pro conceptu 
Dei sumi debent, tum quatenus per affirmationem entis ma- 
terialis eiusque contingentiae et fmalitatis basim praebet unde 
argumenta cosmologica pro Dei existentia sumi solent, prout 
Aristóteles facit in ultimo libro suorum Physicorum et, apud 
modernos, Newton in scholio generali conclusivo sui operis 
capitalis Philosophiae naturalis principia mathematica. 

4. Philosophia naturalis distinguenda est etiam a Phi- 
losophia scientiarum, quae scientias considerat in suo esse 
formali, prout sunt opus rationis seu rationalis cognitio entis 
physici et mathematici, ac proinde est pars specialis logicae 
et gnoseologiae. Philosophia scientiarum, ergo, inquirit quae- 
nam sit natura et valor cognitionis et methodi scientiarum 
(sensu hodierno), seu conceptuum, legum, theoriarum, prin- 
cipiorum (axiomatum, postulatorum, hypothesium), demon- 
strationum (inductionis, deductionis, experimenti), conclusio- 
num etc. Philosophia naturalis, e contra, considerat non scien- 
tias in se et formaliter, sed eorum obiectum: quantitatem et 
corpora naturalia, spatium et tempus, vires physicas et chimi- 
cas, electrona, protona, photona, átomos, moléculas etc. Patet 
tamen inter philosophiam naturalem et philosophiam scien- 
tiarum magnum nexum haberi et mutuum complementum. 

4. Momentum philosophiae naturalis. — Resultat ex va- 
lore quem homines nostri temporis tribuunt scientiis. Hodie 
plus quam philosophi, audiuntur et in pretio habentur viri 
scientiarum periti. Cultura hodierna fit magis ac magis scienti- 
fica et technica. Certe hoc non est omni ex parte bonum, 

quia per hoc negliguntur valores magis philosophici et hu- 
mani; attamen est factum quod non possumus ignorare. Hinc, 
si volumus quod nostra philosophia audiatur et recipiatur, de- 
bemus ostendere illam non esse aliquid avulsum et inconci- 
liabile cum scientiis nostri temporis, immo ipsa tantum pos- 
se legitime interpretari et explicare in campo philosophico 
data et conclusiones scientiarum. Iamvero haec colligatio in- 
ter scientias et philosophiam praecise in philosophia naturali 
operatur; ac proinde philosophia naturalis partem eminentem 
acquirit inter matérias philosophicas. Quamvis enim quoad 
dignitatem minima sit inter ceteras philosophiae partes, at- 
tamen ipsa est quasi ianua per quam ex scientiis ad philoso- 
phiam et vicissim gressus fieri potest. 

5. Divisio philosophiae naturalis. — Cum philosophia na- 
turalis secundum methodum hic electam sit proprie applicatio 
conceptuum metaphysicorum ad obiecta scientiarum ad eorum 
ultimam intelligibilitatem inveniendam, magis obvia divisio ha- 
bebitur secundum divisionem scientiarum, incipiendo a scien- 
tia, cuius obiectum est magis simplex et abstractum, scl. ma- 
thematica, et progrediendo per diversas partes scientiae phy- 
sicae versus considerationem magis completam et concretam 
usque ad essentiam corporis naturalis et ad mundum physi- 
cum in sua totalitate consideratum. Hinc sequentes partes 
erunt : 

I pars Mathematica: de ente quanto, seu de extensione et 

numero. 

II pars Cinemática : de ente mobili, seu de motu, spatio et 

tempore. 

III pars • Dynamica : de ente materiali activo, seu de qua- 

litatibus et viribus. 

IV pars — Physica: de essentia corporis naturalis. 

V pars — Cosmologica: de mundo in universum. 

De his obiectis philosophia naturalis determinare debebit 
an sint et quid sint. Cum enim nulla scientia particularis de- 
terminei de ente simpliciter, nec de aliquo ente particulari in 


quantum est ens, ideo quaelibet scientia particularis supponit 
de suo subiecto quia est et quid est. Sed utraque haec conside- 
ratio pertinet ad philosophiam primam, cuius proprium est 
considerare de ente simpliciter, id est de ente in communi 
(metaphysica generalis), et de quolibet enti particulari in 
quantum est ens (metaphysica applicata) 4 . 

Nota. — Tractatus philosophiae naturalis, quem, nondum in om- 
nibus completum, nunc primo edimus, illas qüaestiones praesertim 
evolvit, quas in scholis magis tractamus et quae propius scientias 
tangunt, unde frequentius rerum progressui aptari debent. In his 
recentioribus aspectibus evolvendis, quam maxime conati sumus 
principia metaphysica S. Thomae eiusque spiritum fldeliter sequi 
et applicare, exemplo prae oculis habito praeclari tractatus Cosmo- 
logiae p. Petri Hoenen, quem veneratum magistrum in philosophia 
naturali habuimus, cuique nostrum gratum animum ob acceptam 
ab eo doctrinam hic exhibitum volumus. 


4 « De quolibet enim ente inquantum est ens, proprium est metaphy- 
sici considerare. Et, quia eiusdem est considerare de ente in quantum est 
ens et de eo quod quid est, idest de quidditate rei, quia unumquodque 
habet esse per suam quidditatem, ideo etiam aliae scientiae particulares 
nullam mentionem, idest determinationem faciunt de eo quod quid est » 
S. Thomas, In VI Met., 1. 1. 



Bibliographia 


15 


BIBLIOGRAPHIA GENERALIS 


A. - Tractatus philosophiae scholasticae. 

Nota. Indicantur tantum praecipui tractatus moderniores, omit- 
tendo auctores clássicos et tractatus vetustiores necnon cursus com- 
pletos philosophiae, ut Boyer, Gredt, Hugon. 

I. Lingua latina: 

A. C. Gotter, Cosmologia, Boston 1931. 

J. M. Dario, Praelectiones cosmologiae, Parisiis 1923. 

J. Donat, Cosmologia, Oeniponte 1924A 

G. Esser, Cosmologia, Techny (Illinois) 1939. 

C. Frank, Philosophia naturalis, Friburgi 1949 2 . 

1. Hellín, Cosmologia (Philosophiae scholasticae summa, II), Ma- 

triti 1954. 

P. Hoenen, Cosmologia, Romae 1956®. 

J. G. Morán, Cosmologia, Mexici 1951 2 . 

T. Pesch, Institutiones philosophiae naturalis, Friburgi 1880. 

V. Remer, Cosmologia, Romae 1949®. 

F. Saintonge, Summa cosmologiae, Montréal 1941. 

H. Schaaf, Institutiones cosmologiae, Romae 1907. 

J. J. Urráburu, Cosmologia, Vallisoleti 1892. 

2. Linguis modernis: 

G. Berghin-Rosé, Cosmologia, Torino 194,9. 

P. Descoqs, Essai critique sur V hylémorphisme, Paris 1924. 

M. Fatta, Cosmologia, Milano 1935. 

P. Hoenen, Philosophie der anorganische natur, Antwerpen 1947 3 
(v. ital., Brescia 1949). 

J. A. McWilliams, Cosmology, New York 1938. 

D. Nys, Cosmologie, 2 t., Louvain 1928 4 . 

Nys-Raemers, Cosmology, Milwaukee 1942. 

F. Renoirte, Elèments de critique des Sciences et de cosmologie, 
Louvain 1947 2 (v. hisp., Madrid 1956). 

J. Seiler, Philosophie der unbelebten Natur, Olten 1947. 

J. de Tonquédec, La philosophie de la nature, Paris 1956-1959. 

A. G. Van Melsen, The philosophy of nature, Pittsburgh 1953. 


B. - Opera subsidiaria. 

F. Amerio, Epistemologia, Brescia 1948. 

Z. Bucher, Die Innenwelt der Atome, Donauwõrth 1949. 

J. Daujat, Physique moderne et philosophie traditionnelle, Tournai 
1958. 

G. Giacon, Scienze e filosofia, Como 1946. 

A. Grégoire, Leçons de philosophie des Sciences expérimentales, 
Paris 1950. 

A. Mansion, Initroduction à la physique aristotêlicienne, Louvain 
1945 2 . 

J. Maritain, Les degrés du savoir, Paris 1932. 

— , La philosophie de la nature, Paris 1935. 

E. L. Mascall, Christian theology and natural Science, London 1956. 
R. Masi, Struttura delia matéria - Essenza metafísica e costituzione 

fisica, Brescia 1957. 

C. Paris, Física y filosofia, Madrid 1952. 

F. Renoirte - A. Mercier, Philosophie der exacten Wissenschaften, 

Einsiedeln 1955. 

J. M. Riaza, Ciência moderna y filosofia, Madrid 1953. 

F. Selvaggi, Problemi delia fisica moderna, Brescia 1953. 

— , Filosofia delle scienze, Roma 1953 (v. hisp., Madrid 1955). 

F. J. Sheen, Philosophy of Science, Milwaukee 1934. 

E. Simard, La nature et la portée de la méthode scientifique, Québec 

1956. 

V. E. Smith, The philosophical frontiers of physics, Washington 
1947. 

F. Soccorsi, De physica quantica, Roma 1956. 

— , De vi cognitionis humanae in scientia physica, Roma 1958. 

H. Van Laer, Philosophic-scientific problems, Pittsburg 1953. 

— , The philosophy of Science, Pittsburg 1956. 

A. G. Van Melsen, From átomos to atom, Pittsburg 1952. 
Congressus Cosmologicus, Romae habitus a Patribus S. I., Innsbruck 
1924. 

Philosophie et Sciences, Journées d’études de la Société thomiste, 
Louvain 1935. 

Studi filosofici intorno all’« Esistenza », al Mondo, al Trascendente, 
Relazioni al Congresso per il IV centenário delia Pont. Univ. 
Gregoriana, Roma 1954: Parte II - Problemi gnoseologici di 
cosmologia (citatur simpliciter: Studi filosofici). 

Sapientia Aquinatis, Communicationes IV Congressus thomistici in- 
ternationalis, Roma 1955; Primum thema - Doctrina S. Thomae 
comparata com praesenti statu scientiarum. 

Nota. Non indicantur ingens bibliographia non scholasticorum, 
nec opera respicientia problemata singula, quae, in quantum expedit, 
indicabuntur in decursu tractationis. 



I PARS - MATHEMATICA 
DE ENTE QUANTO 


Introductio. — Prima, simplicíssima et communissima pro- 
prietas, quae afflcit omnes nostras sensationes, praesertim vi- 
sum et tactum, et quae per se sola suííicit ad ens corporeum 
seu materiale definiendum 1 , est extensio seu quantüas (proprie 
dieta), quae etiam dicitur quantitas dimensiva vel quantitas 
molis 2 . 

Primatus quantitatis relate ad alias corporum proprietates 
est simul ontologicus et logicus: ontologicus, quia quantitas 
in se et obiective considerata est subiectum, quod ceteras pro- 
prietates sensibiles recipit et. sustentat tanquam eorum funda- 
mentum et praesuppositum, unde secundum ipsam attenditur 
divisio entis et indivisio, unitas et multitudo, quae sunt prima 
consequentia ens 3 ; logicus, quia nos possumus cogitare et et- 
iam imaginari quantitatem et extensionem totaliter abstrahen- 
do ab aliis qualitatibus corporum et sensationum, dum e con- 
verso non possumus totaliter abstrahere ceteras qualitates a 


1 « Ratio corporis in hoc consistit ut in eo possint designari tres 
dimensiones » Sent. I, d. 25, q. 1, a. 1, ad 2. « Corpus ehim, secundum 
quod est in genere substantiae, dicitur ex eo quod habet talem naturam, 
ut in eo possint designari tres dimensiones ; ipsae autem tres dimensiones 
designatae sunt corpus quod est in genere quantitatis » De ente et es- 
sentia, c. 3. 

2 Loquimur hic et in tota hac parte de quantitate stricte dieta : 
sciendum est enim notionem quantitatis posse per analogiam extendi 
et applicari etiam realitatibus, quae quantitatem stricte dictam non ha- 
bent: de hac quantitate late dieta loquemur in secunda et praesertim 
in tertia parte. 

s « Prima autem dispositio materiae est quantitas ; quia secundum 
ipsam attenditur divisio eius et indivisio, et ita unitas et multitudo, quae 
sunt prima consequentia ens... Unde omnia alia accidentia mediante quan- 
titate in substantia fundantur, et quantitas est prior eis naturaliter » 
Sent. IV, d. 12, q. 1, a. 1, q. 3. 

2 — Philippus Selvaggi, S. I. - Cosmologia. 

quantitate 4 . Etiam relate ad sensus externos quantitas habet 
aliquera primatum propter eius simplicitatem et communita- 
tem; sed simpliciter loquendo sensus extern! primo et per se 
afficiuntur a sensibili proprio uniuscuiusque; quantitas autem 
non movet sensus primo et per se, sed secundário et ratione 
sensibilis qualitatis, quamvis et ipsa proprie sentiatur seu sit 
per se sensibilis, quia diversitatem facit in immutatione sen- 
suum, sicut aliter immutatur sensus a magna vel parva super- 
fície (cfr. S. Th., I, 17, 2; 78, 3, ad 2; in II de An., 1. 13). 

Ex his sequitur quantitatem esse notionem simplicissimam 
et maxime intelligibilem quoad nos; unde mathematica, quae 
est scientia entis quanti in quantum est ens quantum, tum 
historice, tum psychologice est prima scientia et maxime in- 
telligibilis, de cuius obiecto per simplicem abstractionem in- 
telligimus ipsam essentiam, ex qua varias proprietates dedu- 
cere et scientiam rationalem construere possumus 5 . 

Ulterius « ex hoc quidam decepti fuerunt, ut crederent 
dimensiones esse substantiam rerum sensibilium; quia re- 
motis qualitatibus nihil sensibile remanere videbant nisi quan- 
titatem, quae tamen secundum esse suum dependet a substan- 


* « Quantitas potest intelligi in matéria, antequam intelligantur in 
ea qualitates sensibiles, a quibus dicitur matéria sensibilis»; e conra, a 
quantitate et figura « matéria sensibilis per intellectum abstrahi non po- 
test, cum qualitates sensibiles non possint intelligi non praeintellecta 
quantitate, sicut patet in superfície et colore; nec etiam potest intelligi 
esse subiectum motus, quod non intelligitur quantum » In Boèt. de Trin., 
q. 5, a. 3. In hoc fundatur possibilitas mathematicae ut scientiae secundi 
gradus abstractionis, quae abstrahit non solum a matéria individuali, 
ut physica, sed etiam a matéria sensibili, non tamen ab omni matéria 
(seu a matéria initelligibili), ut metaphysica: cf. I, q. 85, a. 1, ad 2; 
ln II Phys., 1. 3; In VI Met., 1. 1. 

s Pro pbilosophia entis quanti et pro theoriis mathematicis in rela- 
tione cum philosophia, cf. J. Alvarez Laso, La filosofia de las matemá- 
ticas en S. Tomás, México 1952; G. Birkhoff and S. Mac Lane, A survey 
of modem algebra, New York 1953 2 ; P. Boutroux, Les mathématiques, 
Paris 1922; L. Brunschvicg, Les étapes de la philosophie mathématique, 
Paris 1947; R. Courant and H. Robbins, What is maihematics‘1, New 
York 19453 (versio italica, Torino 1950); A. Darbon, La philosophie des 
mathématiques, Paris 1949; F. Gonseth, Les mathématiques et la réalité, 
Paris 1936; D. Hilbert, Grundlagen der Geometrie, Leipzig 1899 (19307 ; 
angl., La Salle 1938; gall.. Paris 1900, hisp., Madrid 1953); P. Hoenen, 
De noetiea geometriae, Roma 1954; E. A. Maziarz, The philosophy of 
mathematics, New York 1950; B. Russell, The príncipes of mathematics, 
London 1903 (19372 ; ital., Mila'no 1952); Id., Introduction to mathematical 
philosophy, London 1924 (ital., Milano 1947); H. Weyl, Philosophy of 
mathematics and natural Science, Princeton 1949; vide etiam nostrum opus 
Filosofia delle scienze, pp. 77-152. 


tia, sicut et alia accidentia » ( Sent IV, d. 12, q. 1, a. 1, q. 3). 
Hanc quaestionem tamen tractabimus in parte quarta, ubi 
sermo erit de essentia corporum ac proinde de distinctione in- 
ter eorum substantiam et accidentia própria. 

Tractationem philosophicam entis quanti in tres quaestio- 
nes dividemus; 1) an sit, seu de existentia quantitatis; 2) quid 
sit, seu de eius essentia; 3) de infinito in quantitate. 

CAPUT I 

DE EXISTENTIA ENTIS QUANTI 


1. Notio quantitatis. — Quia, ut ait S. Thomas, « de nulla 
re potest sciri an est, nisi quoquo modo sciatur de ea quid 
est, vel cognitione perfecta vel saltem cognitione confusa » 
{In Boêt. de Trin., q. 6, a. 3) l , oportet primo praemittere ali- 
quam expositionem notionis quantitatis. 

Quantitas nequit proprie definiri, cum sit notio genera- 
lissima, quae non habet genus superius, sed est unum ex su- 
premis generibus entis, unum ex decem praedicamentis Aristo- 
telis, in quo generatim conveniunt omnes philosophi: ita et- 
iam Kant ponit quantitatem tanquam unam ex supremis clas- 
sibus categoriarum. Neque potest proprie declarari, cum sit 
notio claríssima, intellectui immediate nota per abstractionem 
a sensibus et phantasmatibus, ita ut de ea integra scientia 
analytica construi possit. Potest tamen aliquo modo indicari 
vel describi, tum per exempla concreta, ut facit Aristóteles di- 
cendo quod « quantum est sicut bicubitum vel tricubitum » 
( Cat 4, 1 b ,28), vel si dicimus « quantum est id quo aliquid 
dicitur magnum vel parvum », tum per eius proprietates : ita 
habemus duas famosas « quasi definitiones » qqantitatis : « id 
quod habet partes extra partes », vel cum Aristotele « id quod 
est divisibile in insita, quorum utrumque vel unumquoÜque 


1 Animadverte cum S. Thoma quod duplex est scientia et demon- 
stratio: «una quae est per causam, et dicitur propter quid; et haec est 
per priora simpliciter. Alia est per effectum et dicitur demonstratio 
quia; et haec est per ea quae sunt priora quoad nos » (I, q. 2, a. 2). 
In scientia propter quid, deductiva et rationali, cognitio essentiae prae- 
cedit cognitionem existentiae, quae ab illa deducitur : « oportet enim quod- 
quid est accipere ut médium ad ostendendum an est » (In VI Me 1. 1.). 
E contra, in scientia quia, inductiva et experimentali, « quaestio quid 
est, sequitur ad quaestionem an est », quamvis etiam in ipsa necesse 
sit praemittere « quid significet nomen » (I, q. 2, a. 2, ad 2). 


natum est esse unum quid et hoc aliquid » ( Met V, 13, 1020 
a 7). 

Proprietas maxime characteristica quantitatis est eius di- 
visibilitas in partes et vicissim compositio ex illis. Partes autem 
quantitativae seu integrantes sunt illae quae ita existunt in 
toto ut per solam divisionem aptae sint fieri ens simpliciter 
subsistens et quidem, saltem per se, eiusdem rationis ac totum 
ex quo oriuntur; ita linea dividitur in lineas minores et ex il- 
lis oriri potest, superfícies in superfícies, volumen in volumina. 
Divisibilitati ergo correspondei alia proprietas, nempe additi- 
vitas stricte dieta, qua totum oritur ex sola additione vel iuxta- 
positione partium; et quidem, etiam in hoc casu, saltem per se, 
totum est eiusdem rationis partium ex quibus oritur. Per con- 
siderationem harum proprietatum habemus ergo aliquam « de- 
finitionem operativam » quantitatis : quantitas enim est id 
quod operationes additionis et subtractionis, divisionis et mul- 
tiplicationis suscipere potest. 

Alia fundamentalis proprietas quantitatis est eius limita- 
tio vel limitabilitas ; sicut enim immediate intelligimus quan- 
tum qua tale esse divisibile, ita etiam immediate intelligimus 
quantum qua tale habere (vel habere posse) limites vel extremi- 
tates ; limites autem non sunt purae negationes vel entia ratio- 
nis, ut ponebant nominales, nec aliqua realitas ab ipso quanto 
limitato realiter distincta et ei veluti extrínseca, ut ponunt 
multi scholastici cum Suarez, sed sunt ipsum quantum cum 
negatione ulterioris extensionis, seu sunt illud reale et positi- 
vum ipsius quanti, extra quod nihil datur. Cum limitatione 
quanti connectitur eius figurabilitas ; figura enim nihil aliud 
est nisi quantitatis terminatio in sua íotalitate considerata. 

2. Species quantitatis. — Prima et praecipua quantitatis 
partitio habetur ex eius prima proprietate, scl. ex eius divisi- 
bilitate: quantitas continua et discontinua. 

Quantitas continua est quantitas actu indivisa, quamvis 
potentia divisibilis, seu unum per se in genere quantitatis : 
unum enim nihil aliud dicit nisi indivisionem in se, seu nega- 
tionem divisionis. 

Quantitas discontinua est quantitas actu divisa, quae mul- 
titiudinem constituit et unitati opponitur. 

Nota. — luvat Mc recolere duo puncta doctrinae S. Thomae: 

1) « Cum divisio multitudinem causet, indivisio vero unita- 



22 


23 


I Pars. Mathematica 

tem, oportet secundum rationem divisionis de uno et multo iudicium 
sumi. Est autem quaedam divisio quae omnino genus quantitatis 
excedit, quae scilicet est per aliquam oppositionem formatem, quae 
nullam quantitatem concernit. Unde oportet quod multitudo hanc 
divisionem consequens, et unum quod hanc divisionem privat, sint 
maioris communitatis et ambitus quam genus quantitatis. Est autem 
et alia divisio secundum quantitatem quae genus quantitatis non 
transcendit. Unde et multitudo consequens hanc divisionem, et 
unitas eam privans, sunt in genere quantitatis» (De pot, q. 9, a. 7, 
c.). De his secundis tantum nos agimus; de ipsis autem valent 
eadem quae S. Thomas dicit de genesi progressiva notionum trans- 
cendentalium, nempe: 

2) « Primum quod in intellectum cadit, est ens [in nostro casu, 
ens quantum]; secundum vero est negatio entis; ex his autem duo- 
bus sequitur tertio intellectus divisionis : eo hoc enim quod aliquid 
intelligitur ens et intelligitur non esse hoc ens, sequitur in intellectu 
quod sit divisum ab eo; quarto autem sequitur in intellectu ratio 
unius, prout scilicet intelligitur hoc ens non esse in se divisum; 
quinto autem sequitur intellectus multitudinis, prout scilicet hoc 
ens intelligitur divisum ab alio, ét utrumque ipsorum esse in se 
unum. Quantumcumque enim aliqua intelligantur divisa, non intel- 
ligeretur multitudo, nisi quodlibet divisorum intelligatur esse unum » 
(Ibid., ad 15). 

Similem partitionem specierum quantitatis habemus at- 
tendendo ad aliam proprietatem, scl. limitationem; per divi- 
sionem enim oriuntur novi limites uniuscuiusque quanti di- 
visi proprii, quantum autem indivisum unico limite continetur 
et partes ante divisionem própria extrema non habent. Cum 
ergo quantum sit quod partes habet, erit : contimmm, si partes 
habet, quarum extrema sunt unum; contiguum, si partes habet, 
quarum extrema sunt simul, seu sese tangunt; dissitum, si par- 
tes habet, quarum extrema mere consecutive se habent. 

Iuvat etiam hanc divisionem considerare tanquam quasi 
arborem porphyrianam pro quantitate: omne quantum voca- 
ri potest consecutivum, seu id cuius partes se invicem conse- 
quuntur seu consequenter se habent, seu inter quas nihil eius- 
dem generis cadit. Iamvero partes consecutivae aut distant et 
habetur dissitum, aut sese tangunt et habetur contingens; quod 
iterum, si partes mere se tangunt, est contiguum, si partes 
sunt unum, est cantinuum *. 


2 Haec est famosa divisio tradita ab Aristotele in Phys. VI, 1, 231 
a 21-22; de qua cf. Hoenen, Cosmologia, n. 7, pp. 8-9. 

Aliae species quantitatis vel continui, quae solent tradi, desu- 
muntur ex notionibus extraneis quantitati et non indigent magnam 
declarationem; en aliquas: mathematicum et physicum, permanens 
et fluens (prout habet esse staticum vel fluens et successivum : motus 
et tempus), perfectum et imperfectum, homogeneum et heteroge- 
neum ... 

3. Notio numeri. — Recte notat aliquis auctor recentior: 

« Immerito negligitur a multis philosophis quaestio circa nu- 
merum. Nam corpora eaque sola sunt sensu proprio numerice 
plura; quaerere in quonam sistat pluralitas est problema vere cos- 
mologicum, cum enim alia entia possint esse plura entitative, sed 
non numerice. Insuper multum discutitur apud philosophiam ma- 
theseos de valore obiectivo arithmeticae, algebrae, calculi integra- 
lis etc. Unde magni refert cosmologo ut bene sciat quid sit numerus 
et quomodo oriatur numerorum mathesis » 8 . 

Numerus, secundum classicam definitionem Aristotelis et 
scholasticorum, est « multitudo mensurata per unum », seu 
significat aliquam multitudinem quantorum, quorum unum- 
quodque est unum in se et eiusdem rationis ac alia. Numerus 
ergo addit supra multitudinem rationem mensurae; « mensura 
autem nihil aliud est quam id quo quantitas rei cognoscitur » 
(S. Th., In IX Mel., 1. 2), quatenus quantitas rei habet determi- 
natam relationem et proportionem cum quantitate alterius 
rei, quae tanquam unitas mensurae assumitur et dicitur prin- 
cipium numeri (NB. Sicut notio quantitatis, ita etiam notio 
mensurae analogice extendi potest ad alias realitates, quae se- 
cundum analogiam cum quantitate stricte dieta conveniunt). 

Proportio quantitatum cognoscitur (seu mensuratio actu 
fit) per applicationem unius quantitatis ad aliam, qua appli- 
catione relatio aequalitatis, maioritatis vel minoritatis imme- 
diate cognoscitur; quando autem quantitas mensuranda uni- 
tatem mensurae excedit, oportet eandem applicationem plu- 
ries repetere; unde mensuratio incipit semper ab unitate et 
per repetitionem plurium unitatum perficitur. Patet mensu- 
ram haberi posse non solum in quantitate discreta, quae mul- 
titudinem et numerum actualem constituit, sed etiam in quan- 
titate continua, quae licet actu indivisa est tamen determinato 


s Saintonge, Summa cosmologiae, p. 92; vide etiam totam eius trac- 
tationem pp. 92-100; Dario, Praelectiones aosmologiae, pp. 13-29; R. Le 
Masson, Philosophie des nombres, Paris 1932. 

modo divisibilis in partes sive alíquotas (quae aliquoties sump- 
tae aequant totum) sive non alíquotas, quae unitati mensurae 
sint aequales. Sed per applicationem mensurae, quantitas con- 
tinua aliquo modo, saltem mentaliter, dividitur et ita numera- 
tionem recipit. 

Principium fundamentale processus mensurae est quod, 
positis duabus quantitatibus sive continuis sive discontinuis, 
existit semper una et una tantum relatio seu proportio inter 
utramque, quae numero exprimitur. 

Relatio quae exprimit proportionem inter quantitatem di- 
scontinuam seu multitudinem actualem et unitatem dicitur 
numerus naturalis (seu integer et positivus) et idem valet de 
proportione quantitatis continuae ad unitatem, si unitas men- 
surae est pars alíquota illius. Si autem hoc non verificatur, id 
est si post repetitam applicationem unitatis manet quaedam 
pars quantitatis continuae mensurandae minor unitate, du- 
plex casus adhuc distinguendus est : vel pars remanens et uni- 
tas mensurae habent aliquam partem aliquotam communem, 
vel non; si primum, illa pars alíquota sumi potest ut unitas 
mensurae et tunc relatio, quae exprimit proportionem inter 
quantitatem totalem et unitatem primitivam mediante parte 
alíquota istius, dicitur numerus fractionarius; hic numerus, 
tamen, per mutationem unitatis mensurae facile reducitur ad 
numerum naturalem, cum quo simul constituit campum nu- 
merorum rationalium. Si autem duae quantitates nullam ha- 
bent partem aliquotam communem, quantumvis parvam, quan- 
titates dicuntur incommensurabiles, in quantum eorum pro- 
portio « numero » (seu per relationem ad unitatem communem) 
exprimi non potest. Mathematici moderni, tamen, ad maiorem 
unitatem obtinendam in campo mathematico, conati sunt no- 
tionem numeri ita extendere ut numerus exprimeret etiam 
proportionem inter quantitates continuas incommensurabiles; 
et ita habetur numerus irrationalis (algebricus et transcen- 
dens), qui simul cum numero rationali constituit campum rtu- 
merorum realium *. 

Nota. — Defmitio numeri realis, quae sub unico genere compre- 
henderet numeros rationales et irrationales, vario modo a mathe- 
maticis moderais enuntiata est (Weierstrass, Cantor, Dedekind, 


4 Cf. Hoenen, Cosm,, Nota III : De arithmetizatione continui, pp. 
488 - 491 . 

Couturat etc.); sed notandum est in omnibus his defmitionibus nu- 
merum naturalem retinere semper locum principis analogati, cuius 
cognitio ab illis defmitionibus praerequiritur, et extensionem nu- 
meri fieri non posse nisi per introductionem alicuius postulati cir- 
cam existentiam continui, quod asserit irreductibilitatem quanti- 
tatis continuae ad seriem etiam infinitam numerorum naturalium. 

Positis his notionibus, statuitur sequens: 

THESIS I. — Quantitas seu extensio, quae est prima cor- 
porum proprietas, est obiective realis; unde tum continuum 
tum numerus naturalis existunt a parte rei. 

1. Sensus thesis. — De existentia seu obiectiva realitate 
quantitatis non ponitur quaestio ad modum problematis stricte 
dicti, quod dubium methodicum sive reale sive fictum impli- 
cet et demonstratione proprie dieta solvi debeat; sed solum 
ad modum problematis Iate dicti, quod positive solvitur per 
analysim declarativam cognitionis naturalis et defensive per 
argumentum indirectum seu per redargutionem adversarii il- 
legitime dubitantis. Gonfirmatur autem haec naturalis certitu- 
do ex ipsa analysi actus iudicialis qua talis, quatenus iudi- 
cium, sicut etiam quaelibet idea, ab homine concipi et exprimi 
nequit nisi per analogiam ex rebus materialibus et quantita- 
tivis desumptam. 

2. Termini. — Quantitas seu extensio, intelligitur quantitas 
stricte dieta, secundum expositionem supra positam. 

Prima corporum proprietas tum quoad se seu in ordine 
ontologico, tum quoad nos sive relate ad intellectum sive etiam 
quodammodo relate ad sensus. 

Obiective reale est id quod non tantum intellectui neces- 
sário obicitur seu obiectum universaliter validum cognitionis 
constituit (Kant), sed quod realitatem obiectivam in se habet 
seu existit a parte rei independenter a subiecto cognoscente 
( obiectivitas in sensu realismi). 

Continuum est ens quantum unum per se, seu indivisum 
actu et unico limite contentum. 

Numerus est multitudo mensurata per unum. Distingui- 
tur : numerus concretus (vel mensuratus) : multitudo realis 
et concreta ad unitatem determinatum ordinem dicens; est 
numerus in subiecto et cum subiecto consideratus et ab ipso 

individuatus : ita septem oves, decem homines. Numerus ab- 
slractus (numerus numerans) : multitudo mensurata per unum 
absolute considerata, secundum propriam eius rationem, prae- 
scindendo a subiecto in quo est; est ipsa natura vel species 
numeri qua talis (universale directum), qui existit quoad id 
quod concipitur tum in re, tum in mente: in re ut concre- 
tus et singularis, in mente formaliter ut abstractus ac proin- 
de aptus ut sit in pluribus. 

3. Opiniones. — A) Quoad reatem existentiam quantitatis : 

1. Idealismus absolutus simpliciter negat realem exi- 
stentiam corporum ac proinde quantitatis et extensionis; mens 
obiectum extensum sibi repraesentat, sed nihil est reale nisi 
ipsa repraesentatio subiectiva (idealismus acosmisticus : Ber- 
keley; transcendentalis : Fichte, Schelling, Hegel: quanti- 
tas est momentum in evolutione dialectica ideae, quae in 
momento antithetico íit alia a se, seu natura). 

2. Idealismus formalis (Kant) non negat existentiam 
rei in se, sed ait illam esse omnino incognoscibilem; quan ti- 
tãs est categoria pura intellectus (vel melius, classis trium ca- 
tegoriarum, unitatis, multiplicitatis et totalitatis) ; conceptus 
quantitatis est unitas synthetica multiplicitatis homogeneae 
in intuitione sensibili, ac proinde in spatio et tempore, quae 
sunt formae a priori sensibilitatis. 

3. Realismus mediatus: admittit existentiam et cogni- 
tionem corporum extensorum, sed ait nos non habere de illa 
certitudinem immediatam, sed tantum mediatam ope ratio- 
cinii: Descartes ex veracitate Dei; Malebranche per fidem; 
Mercier, Balmes, überweg ope principii causalitatis ; inter 
scholasticos recentiores, de Sinéty, Dario, Ancel, de Vries. 
Isti generatim admittunt aliquem immediatismum psycholo- 
gicum vel phaenomenalem, sed aiunt valorem ontologicum 
huius perceptionis non constare nisi per aliquod ratiocinium 
vel saltem per aliquam iustiflcationem rationalem. 

4. Realismus immediatus docet non solum nos per sen- 
sationem immediate percipere realem corporum extensionem, 
sed etiam per intellectum in iudicio immediato et directo cir- 
ca sensuum cognitionem certos fieri de eius realitate onto- 
logica, quin requiratur ullum ratiocinium ad certitudinem ac- 
quirendam vel proprie iustificandam ; critice et reflexe legi- 
timitas ostenditur per declarationem et reductionem ad ab- 


surdum : ita maior pars scholasticorum recentiorum ut Boyer, 
Naber, Morandini, et, inter cosmologos, Schaaf, Hoenen, 
Saintonge etc., quos et nos sequemur. 

B) Quoad realem existentiam continui: 

1. Negant realem existentiam continui, praeter eos qui 
ipsam reàlitatem extensionis negant, dynamistae, ut Leibniz, 
Boschovic, Bayma, Balmes, qui dicunt realitaíem constare 
entitatibus simplicibus et inextensis, quae determinato ordi- 
ne inter se connectuntur et sic extensionem efflciunt. Inter eos 
Leibniz magis ad subiectivismum accedit in quantum dicit 
non solum continuum sed etiam extensionem ad ordinem pure 
phaenomenalem pertinere, qui nonnisi modo analogico rela- 
tionibus vigentibus inter monades correspondet. 

2. Negant etiam continuum existere formaliter a parte 
rei aliqui scholastici, qui dicunt ultima elementa corporum 
esse quidem formaliter inextensa et simplicia, sed uirtualiter 
extensa, quatenus habent naturalem capacitatem et exigen- 
tiam occupandi spatium extensum ; haec elementa virtualiter 
extensa vocantur etiam puncta inflata: ita de Benêdictis, 
Ulloa, Lossada, Arriaga, Palmieri. 

3. Aliqui PHYSici et mathematici hodierni putant rea- 
litatem continui negandam esse propter conceptiones physi- 
cae recentioris, quae ex una parte favet conceptioni continui- 
tatis (ondulatoriae), ex alia discontinuitatis (corpusculari). 
Ad contradictionem auferendam ex rebus, admitti debet con- 
tinuum et discontinuum non esse proprietates corporum rea- 
lium, sed pertinere ad modum nostrae cognitionis sensibilis, 
eodem modo quo Locke docuit de qualitatibus secundariis. 
Negatio continui realis ergo esset consectarium existentiae 
« quantorum »; sicut datur quantum energiae vel actionis, ita 
etiam dari deberet quantum longitudinis (odon = 10- 13 cm.): 
Heisenberg, March; simili modo Gonseth. 

4. Maior pars, non solum scholasticorum, sed etiam 
eorum omnium qui subiectivismo non indulgent, tenet conti- 
nuum existere formaliter a parte rei ac sine realitate continui 
realitatem extensionis salvari non posse; attamen in quanam 
realitate physica continuum agnoscendum sit, multum dispu- 
tatur; sed quaestio haec tantum in quarta parte tractabitur. 

C) Q.uoad realitatem nurneri. 

1. Negant obiectivam realitatem numeri omnes subiec- 
tivistae, in particulari Kant, secundum quem numerus est 
schema intellectus quod mediat inter categorias puras (in 
particulari categorias quantitatis) et phaenomena et sinit ap- 
plicationem illarum ad ista. Hos iam praeiverant rationalistae, 
ut Descartes, pro quo numerus in abstracto est modus cogi- 
tandi duntaxat, et Spinoza, asserens numerum nihil aliud esse 
praeter cogitandi seu potius imaginandi modos. Sic, inter ma- 
thematicos recentiores, pro Poincaré, numerus est libera crea- 
tio spiritus, fundata in intuitione quam spiritus habet de seip- 
so et de sua capacitate repetendi in infmitum actum quem se- 
mel ponere potuit. 

2. Aliqui neoscholastici similem doctrinam de nume- 
ro videntur profiteri, asserentes numerum, qui constituit ob- 
iectum mathematicae, non esse quantitatem sensibilem vel 
imaginationis nec esse ens reale, sed tantum ens rationis cum 
fundamento in re, constructionem nostri spiritus, elaboratio- 
nem activitatis subiectivae, quae in functione synthetica nu- 
merandi consistit: ita Amerio, Ancel, Jolivet. Hi auctores 
videntur confundere numerum qua talem absolute conside- 
ratum, qui est obiectum mathematicae et qui abstrahit tum 
a singularitate tum etiam a ratione formali universalitatis, et 
numerum qua abstractum et formaliter universale qui habet 
esse tantum in mente. Confundunt etiam numerum naturalem 
cum aliis « numeris » a mathematicis constructis et, hanc ob 
causam, immerito appellant ad Maritain. 

3. Scholastici omnes, generatim, conveniunt in admit- 
tenda realitate numexi naturalis; de aliis numeris mathemati- 
cis agemus in scholio. 

Inter scholasticos valde agitata fuit quaestio utrum numerus 
habeat unitatem per se et veram speciem quantitatis constituat. 
Sed controvérsia videtur inanis et obsoleta et facile solvitur, atten- 
dendo numerum qua talem, etiam independenter a mentis consi- 
deratione, habere unitatem ordinis ratione mensurae, quae unitas 
non est pure per aeeidens, sed vera unitas per se (entitativa), quam- 
vis non unitas substantialis nec ratione subiecti, sed praecise ratio- 
ne ordinis; ergo non est unitas per se et absolute, sed unitas per 
se secundum quid, sicut domus secundum quid, seu ratione for- 
mae, est una per se et non mere per aeeidens, quamvis non sit 
absolute una. Ad rem S. Thomas : « Est enim per se unum numerus, 

in quantum ultima unitas dat numero speciem et unitatem; sicut 
etiam in rebus compositis ex matéria et forma, per formam est 
aliquid unum, et unitatem et speciem sortitur » (In VIII Met., 1. 3). 

4. Probatur thesis. — Prima pars: Quantitas seu extensio 
est obiective realis. 

1. Directe analysi declarativa cognitionis naturalis 5 . 

Iudicium naturale, quod nempe evidens sit et necessarium, 
nequit esse falsum. 

Atqui intellectus noster tali iudicio extensionem obiecti- 
ve realem affirmat. 

Ergo quantitas seu extensio est obiective realis. 

Maior constat ex critica generali; secus enim nulla da- 
retur certitudo et non maneret nisi purus scepticismus. Nota 
quod hic non arguitur ex sola sensatione seu ex sola neces- 
sitate ita rem per sensus apprehendendi; in apprehensione 
sensitiva enim multa esse possunt elementa subiectiva, quae 
etiam necessária sunt et irreformabilia relate ad sensus; et 
hoc non tantum in sic dictis illusionibus, ut in báculo fracto 
per refractionem in aqua, sed etiam in ordinaria perceptione: 
ita v. g. obiecta longinqua necessário ut minora percipiuntur 
et perceptio per sensus corrigi nequit. Neque agitur de solo 
iudicio spontaneo seu naturali sensu lato, quo intellectus spon- 
te iudicat secundum sensuum apparentias; nam tale iudicium 
potest esse falsum, sed etiam potest semper ab intellectu cor- 
rigi, reflectendo supra data de quibus iudicat et distinguendo 
elementa vere et obiective evidentia ac proinde realia ab aliis 
elementis in quibus evidentia obiectiva non datur. Sed agitur 
de iudicio vere naturali, quod intellectui plene intelligibile, evi- 
dens et necessarium apparet et in quo conscii sumus nos de 
re iudicare, sicut res est in se. 

Minor etiam constat. Etenim: 1) Intellectus habet notio- 
nem quantitatis plene intelligibilem et immediatam ac proin- 
de vere intuitivam, per quam essentiam quantitatis sibi plene 
perspectam habet et de illa iudicia per se nota proferre va- 
let, immo integram scientiam rationalem, mathematicam, evol- 
vit. Per hanc intuitionem intellectivam videt extensum qua 
extensum, seu ex ipsa sua natura et essentia et non propter 
aliquid aliud notum vel ignotum, esse divisibile, figurabile, 

5 Cf. F. Morandini, Critica, Roma 1959c pp. 87-97 et 216-236. 

numerice multiplicabile et per additionem componibile etc.; 
et vicissim intelligit omne, quod habet tales proprietates, esse 
necessário, essentialiter et formaliter, extensum. 

Aliis verbis, haec iudicia de extenso qua tali ipsam rationem 
entis in extenso attingunt; extenso competit esse (et quidem esse 
tale) in se et independenter a nostra repraesentatione, seu quia ita 
est in re. Non agitur ergo de aliqua obiectivitate sensu pure kan- 
tiano, quae reduceretur ad solam necessitatem rem ita apprehen- 
dendi pro omni subiecto intellectivo ; sed agitur de obiectivitate 
rei in se perspectae, ergo de obiectivitate ontologica et realística, 
qua cognitio intellectus determinatur a norma ipsum intellectum 
transcendente, seu ab ipsa re. 

2) Sed insuper intellectus extensionem non tantum ut ob- 
iective realem affirmat, sed etiam ut realiter existentem; nam 
in iudicio existentiali extensionem obiectivam ipsi rei existen- 
ti tribuit, affirmans illam esse formaliter et essentialiter ex- 
tensam. Haec iudicia existentialia de re extensa habentur, 
quando intellectus iudicat de actuali sensuum operatione, sive 
quando nos aliquid circa rem extensam active producimus, 
figuram delineando, extensum dividendo, sive etiam quando 
extensum actu tangimus vel per visum actu videmus. Iamvero 
extensum circa quod operamus, actu existit; operari enim se- 
quitur esse et quidem actualis operatio sequitur esse actuale 
seu realem existentiam; aliis verbis, sicut Cartesius iure af- 
firmat « cogito, ergo sum », ita generalius affirmari debet « om- 
ne quod agit, est, seu existit in re » 6 . 

2. Indirecte per reductionem ad absurdum. 

Si quantitas seu extensio non esset obiective realis, om- 
nis realitas obiecti transcendentis esset neganda. 

Atqui hoc est absurdum. 

Ergo quantitas seu extensio est obiective realis. 

Maior patet: nam extensio seu quantitas non est tantum 
aliqua proprietas mundi corporei, sed est prima et fundamen- 
talíssima eius proprietas, in qua ceterae omnes proprietates 
fundantur et in primis ipsa realis rerum multiplicitas, ita ut 
omnino idem sit affirmare existentiam mundi corporei et exi- 


« Cf. Hoenen, De connexionibus necessariis inter actus existentiales, 
in Gregorianum XXXIV (1953) pp. 603-633 et De definitione operativa, 
ib. XXXV (1954) pp. 371-405. 

stentiam realis extensionis. Ergo, extensione sublata, nullam 
amplius haberet intelligibilitatem mundus corporeus, cum suis 
immediatis datis phaenomenicis tum vitae quotidianae tum 
experientiae scientificae ; realitas mundi evaderet aliquod igno- 
tum X, aliquid prorsus inintelligibile, carens omni intrínseca 
ratione suae realitatis obiectivae. Nec iuvat recurrere ad ali- 
quem realismum acosmisticum, quia omnis alteritas et plu- 
ralitas nobis cognoscibilis non est nisi mediante quantitate, 
quae est sola radix divisionis numericae et sine qua alteritatem 
subiectorum cognoscentium nos cognoscere non possemus. 

Minor autem effert absurditatem subiectivismi absoluti, 
qui per negationem omnis realis alteritatis inter subiectum 
et obiectum logice reducitur ad purum solipsismum et tan- 
dem ad plenum scepticismum et qui eflicaciter refutatur per 
redargutionem : si enim dialogum acceptat, iam exercite ali- 
quam realem alteritatem admittit; si autem dialogum non ac- 
ceptat, nec thesim suam proponere potest ut accipiendam. Et 
ita indirecte per redargutionem refutatur ipsa negatio reali- 
tatis extensionis. 

3. Confirmatur per analysim actus iudicialis qua talis T . 

Quod est praesuppositum ab omni activitate iudiciali, est 
obiective reale seu existit independenter et antecedenter ad 
omnem nostram cognitionem. 

Atqui quantitas cum suis primis proprietatibus, scl. di- 
visibilitate, additivitate et multiplicabilitate numérica, praes- 
supponitur ab omni activitate iudiciali qua tali. 

Ergo quantitas seu extensio est obiective realis. 

Maior constat ex critica generali realismum cognitionis vin- 
dicante. Etenim actus iudicialis, affirmationis et negationis, 
est actus cognoscitivus entis realis et absoluti, actu intellec- 
tum mesurantis; et in iudicio, ut in actu cognoscitivo per- 
fecto, primo veritas formaliter ut cognita habetur. Ergo id 
quod ab omni activitate iudiciali praesupponitur, est, saltem 
pro intellectu humano, prima affirmatio et simul prima rea- 
litas, sine quibus nulla alia cognitio vel realitas pro nobis 
valorem haberet, immo simpliciter non esset. 


tt T -» 7 Cf ' J ’ Mar échal, Le point de départ de la métaphysique, Cahier 
v ’ P_ ari , s 19492 > pp. 287-290; J. B. Lotz, Metaphysica operationis humanae, 
methodo transcendentali explicata, Roma 1958, pp, 6-21 et 71-79. 

Minor etiam constat ex analysi activitaíis iudicialis qua 
talis, prout nos de illa conscientiam habemus; quod duplici 

modo ostondi potest t . 

1) Orane iudicium, saltem iudicium humanum, qma de 
hoc solo conscientiam habemus, est actus quo aliquid de abo 
affirmamus vel negamus, seu actus quo intellectus « aliquam 
formam signifxcatam per praedicatum, vel apphcat aliem r 
signiücatae per subiectum, vel removet ab ea » (S. 1h., l, 
q. 16 a. 2). Aliis verbis, homo iudicare non valet msi «com 
ponendo et dividendo ». Compositio autem et divisio sunt ope- 
rationes, quae in sensu primitivo et primário ad essentia 
quantitatis pertinent et a nobis nonnisi per analogiam ex 
quantitate desumptam cognoscuntur et in sensu pure formal 
in activitate iudiciali exercentur. Ergo ipsa quantitas seu ex- 
tensio necessário pertinet ad obiectum primanum et primi- 
tivum intellectus humani, sine quo ipsa activitas iudicialis 
qua talis a nobis nec concipi nec concrete exercen posset. 

2) Omne iudicium humanum qua tale consistit m hoc 
quod aliquod praedicatum attribuitur alicui subiecto. Praedi- 
catum in quantum tale est quaedam forma vel essentia, quae 
secundum se non determinat subiectum de quo dicendum sit, 
sed per “e potest dici de multis distributive. Subiectum au- 
tem sua vice, est individuum determinatum, quod de se 
non exhaurit totam praedicabilitatem praedicati ac promde po- 
test numerice multiplicari secundum illam formam. Ergo ipsa 
synthesis iudicialis qua talis praesuppomt saltem possibib- 
tatem multiplicationis numericae individuorum secundum na- 
turam communem. Atqui multiplicatio numérica mdividuo- 
rum secundum naturam communem possibihs non est msi r 
tione quantitatis, quae est própria radix multiplicitatis nu- 
mericae. Ergo activitas iudicialis qua talis quantitatem pi a - 
supponit tanquam conditionem sine qua ipsa mtelligi et exer- 

ceri nequit. 

Secunda pars: Extensum continuam existit a parte rei. 

Haec pars virtualiter continetur in praecedenti; nam: Si 
datur extensum, etiam continuum existit a parte rei. Atqm 
datur extensum obiective reale. Ergo etiam continuum existit 

a parte rei. 

Maior probatur: 1. Directe, ratione propter quid. 

Si datur extensum, existit a parte rei unam per se in 
illo genere. Atqui unum per se in genere extensi est continuum. 
Ergo si datur extensum etiam continuum existit a parte rei. 
Ultima maior constat, quia omne quod est per accidens, ul- 
timatim reducitur ad illud quod est per se et est causa om- 
nium quae sunt in illo genere. In genere autem quantitatis 
continuum est per se, quia est simpliciter unum et ens; con- 
tigua autem et dissita sunt per accidens, quia sunt simplici- 
ter multa seu constant ex pluribus unitatibus, quarum una- 
quaeque ultimatim debet esse ens simpliciter ac proinde unum 
per se seu continuum. 

2. Indirecte ex absurdo, ratione quia. 

Si non existeret continuum a parte rei, tunc quantitas rea- 
lis esset ultimatim reducenda ad simpliciter inextensa. Atqui 
hoc est absurdum. Ergo continuum existit a parte rei. 

Ultima maior constat; si enim quantitas realis non redu- 
ceretur ultimatim ad simpliciter inextensa, eo ipso existeret 
a parte rei aliquod continuum, saltem minimum. 

Ultima minor etiam patet: nam inextensum est nihil ex- 
tensionis; sed ex nihilo extensionis numquam potest oriri 
aliquod extensum: quia si illa inextensa sese tangunt, tunc 
simpliciter coincidunt et nullam extensionem unquam consti- 
tuunt; si autem distant, tunc praesupponunt distantiam qua 
separantur seu extensionem intermediam, quae debet esse ex- 
tensio realis (quia per nihilum seu per vacuum absolutum 
distantia realis haberi nequit) et continua (quia secus de illa 
rediret eadem quaestio et sic haberetur processus in infinitum 
in conditionibus per se praerequisitis, quòd est absurdum). 

Breviter: qui negat realitatem continui, aut negat ipsam rea- 
litatem extensi, aut sibi contradicit, admittendo puncta inextensa 
realiter distare per nihilum aut spatium extensum implere. 

Nec iuvat admittere continuum virtuale: nam vel admittitur 
continuum virtuale realiter constituere et occupare extensionem 
aliquam realem, et tunc eo ipso admittitur extensum continuum 
reale; aut illa inextensa seu puncta inflata nullam extensionem 
formalem a parte rei constituunt aut supponunt, et tunc simpliciter 
negatur realitas obiectiva quantitatis, prout reverá facit Leibniz. 


3 — Phh.ipi>us Selvaggi, S. I. - Cosmologia. 



34 I Pars. Mathematica 

Tertia pars: Numerus naturalis existit a parte rei. 

Numerus naturalis significai aliquam multitudinem quan- 
torum, quae habet determinatum ordinem et proportionem ad 
unitatem. 

Atqui, antecedenter ad omnem mentis considerationem et 
ad omnem mentalem mimerationem, existit a parte rei multi- 
tudo quantorum actu divisorum, immo plures collectiones 
quantorum obiective determinatae, quae habent determina- 
tum et obiectivum ordinem et proportionem ad unitatem eius- 
dem generis quantitativi. 

Ergo numerus naturalis existit a parte rei. 

Minor declaratur cum S. Thoma: « Ad evidentiam autem 
huius solutionis considerandum est quod positis rebus nume- 
ratis, necesse est poni numerum; unde sicut res numeratae 
dependent a numerante ita et numerus eorum; esse autem 
rerum numeratarum non dependet ... ab intellectu animae; 
unde nec numerus eorum ab intellectu animae dependet, sed 
sola ipsa numeratio, quae est actus animae, ab intellectu ani- 
mae dependet » (In IV Phys., 1. 23). 

SCHOLION I. — De realitate diversarum specierum numerorum. 

Ea quae dieta sunt de realitate numeri, valent directe et plene 
de numero integro et positivo seu de numero naturali, qui habetur 
in quantitate actu divisa seu actu multiplex; ubi autem non habetur 
multitudo actu, non habetur numerus realis in actu. In quantitate 
autem continua habetur numerus realis in, potentia, quatenus con- 
tinuum est realiter divisibile. Divisio vero duplici modo fieri potest : 
vel materialiter per actionem physicam, qua multitudo et proinde 
numerus plenam actuationem recipit a parte rei; vel tantum menta- 
íiter vel in imaginatione : in hoc secundo casu, numerus actuationem 
habet tantum in mente. 

Numerus negativus, formaliter consideratus, est ens rationis 
cum fundamento in re; advertendum est, tamen, signum negativum 
saepe esse meram conventionem; et sic nihil prohibet numero nega- 
tivo etiam multitudinem realem significari. 

Numerus fractionarius, cum sit numerus quantitatis continuae, 
existit in re tantum potentialiter; in mente vero actu existere potest, 
quia per seriem finitam divisionum mentalium obtineri potest. 

Numerus irrationalis non tantum actu a parte rei existere ne- 
quit, sed neque in mente; nulla enim serie finita vel infinita opera- 
tionum obtineri potest, cum ex supposito unitate mensurae careat, 
quamvis per approximationem possit definiri mediantibus seriebus 
convergentibus numerorum rationalium. Unde numerus irrationalis, 
formaliter consideratus, est ens rationis, quod per symbolum indi- 

catur et per conventionem et cum aptis regulis tanquam numerus 
realis tractari potest; datur enim reale fundamentum numeri irra- 
tionalis in reali et determinata proportione, quae existit inter duas 
magnitudines continuas incommensurabiles. 

Tandem, numerus imaginarius non solum actu existere nequit, 
sed neque directe exprimit quantitatem realem; formaliter ergo 
est ens rationis et definitur per complexum operationum quae exe- 
quendae essent circa quantitates reales et tamen exequi nequeunt. 
Attamen per symbolum indicatus (i'= j'-T) et aptis formulis in 
calculo introduetus, inservit ad relationes mathematicas inter quan- 
titates reales simplificandas et generalizandas, et praesertim ad va- 
lorem generalem tribuendum theoremati fundamentali aequationum 
algebricarum, secundum quod omnis aequatio algébrica tot radices 
seu solutiones distinctas vel coincidentes, reales vel imaginarias 
habet, qualis est eius gradus per maximum exponentem incognitae 
determinatus. Alias etiam applicationes habet in calculo, in quibus 
adhibetur etiam ad exprimendas relationes reales inter quantitates 
reales. 

II. — De dimensionibus entis extensi. 

Extensum qua tale est divisibile et per divisionem limes oritur 
inter partes divisas. Limes autem, in quantum limes, seu in quantum 
est inter partes divisas, est indivisibile; limes enim, supra exten- 
sionem quam limitat et in sensu quo illam, limitat, dicit unice nega- 
tionem ulterioris extensionis et inter affirmationem extensionis et 
eius negationem non datur médium nec ulla possibilis graduatio 
secundum magis et minus. 

Ex alia parte, tamen, limes potest esse et ipse extensus, qua- 
tenus extensum limitare potest non tantum in aliquo indivisibili, 
sed etiam modo extenso « iuxta » eius diversas partes. Iamvero, 
sub respectu in quo limes est extensus, potest et ipse dividi ac 
proinde limitari per novum « limitem limitis » ; et ita successive 
usque dum perveniatur ad limitem qui sit undequaque inextensus 
ac proinde absolute indivisibilis. 

Extensum, quod unica divisione ducit ad limitem absolute inex- 
tensum, dicitur extensum unius dimensionis vel unidimensionale; 
si duabus vel tribus divisionibus, bidimensionale vel tridimensio- 
nale. (Nota quod ex ipsa notione limitis et ex deflnitione dimensio- 
num modo datam, sequitur omnem limitem habere unam dimensio- 
nem minus quam extensionem ab illo limitatam. Unde extensio, 
quae per successivas divisiones limitum nunquam duceret ad limi- 
tem inextensum, dicenda esset habere infinitas dimensiones). 

Posita hac notione dimensionalitatis extensionis, eadem intui- 
tione intellectiva qua extensionem ex sensibus et phantasmatibus 
abstrahimus, constat extensum totale nostrae experientiae esse tri- 
dimensionale, quatenus triplici successiva divisione (scl. ipsius ex- 
tensi totalis, quod dicitur volumen, limitis voluminis, qui dicitur 
superfícies, et limitis superficiei, qui vocatur linea) pervenitur ad 
limitem absolute indivisibilem, qui est limes lineae et vocatur punc- 
tum. Existit ergo extensum tridimensionale. 

Quaeritur autem utrum existat vel existere possit extensum uni- 
dimensionale, vel bidimensionale, vel pluridimensionale (quatuor 
vel quinque ... dimensionum). 

Respondendum est reverá existere extensa bidimensionalia et 
unidimensionalia tanquam limites reales extensi tridimensionalis, 
non autem ut positivas reaJftâtes ab ipso realiter distinctas, sed 
unice ut extremitates ipsius. Relate autem ad extensa pluridimen- 
sionalia, dicendum est ea absolute transcendere omnem sensationem 
et etiam imaginationem; sed eorum notio ab intellectu sine contra- 
dictione componi potest, prout lit in scientia metageometriae per 
analogicam extensionem notionum et relationmn geometricarum, 
quatenus extensio tridimensionalis concipitur ut Umes extensionis 
superioris quadridimensionalis, et ita porro. Ex alia parte tamen 
nulluni positivum et certum argumentum pro eorum existentia ha- 
bemus: quae enim dieuntur de spatio quadridimensionali Minkowski 
in theoria relativitatis particularis, non sunt nisi expressio mathe- 
matica ad significandum influxum motus realis supra realem exten- 
sionem tridimensionalem; ex theoria relativitatis generalis, autem, 
nihil certi hucusque derivari potest, sed tantum hypotheses pro- 
babiles nondum sufflcienter comprobatae; tandem spatia configu- 
rationum pluridimensionalia, quae in mechanica quantistica intro- 
ducuntur, non sunt nisi expressiones symbolicae functionum ma- 
thematicarum, quibus non correspondei directe aliqua realitas phy- 
sica, etiam quia in illis functionibus necessário introduci debent 
numeri imaginarii. 

III. — De extenso euclideo et non euclideo. 

Dicitur extensum euclideum illud de quo valet quintum postu- 
latum Euclidis de existentia unicae parallelae ad rectam datam per 
punctum extra rectam situm. Extensum, in quo hoc non verificatur, 
dicitur non euclideum et, quidem, si duae parallelae dari possunt, 
habetur extensum hyperbolicum (Lobacevskij, Bolyai), si nulla, 
extensum ellipticum (Riemann) ®. 

Evidenter unum et idem extensum nequit simul et in eodem 
veriflcare proprietates euclideas et non euclideas, quia contradicto- 
riae sunt inter se. Unumquodque tamen mentaliter construi potest 
sine ulla contradictione; unde ex hoc capite tanquam entia abso- 
lute possibilia agnosci debent. Extensum euclideum inter alia pri- 
matum tenet, non solum quoad sensus et intellectum nostrum prop- 


8 R. Bonola, La geometria non euclidea, Bologna 1906 (v. angl. Chi- 
cago 1912; germ. Berlin 1908); F. Enriques, Gli elementi d’Euclide e ta 
critica antica e moderna, Roma 1925; G. Fano, Geometria non-euclidea, 
Bologna 1935; F. Gonseth, La géometrie et le problème de V espace, 6 fase., 
Neuchâtel 1945-1955; D. Hii.bert, Gmndlagen der Geometrie; Hoenen, 
Cosm., pp. 514-526 et Noêtica geometriae, pp. 95-156; H. Moíhrmann, 
Einführung in die nicht-euklidische Geometrie, Leipzig 1930; Morán, Co- 
smologia, pp. 135-141. Hic rem brevissime tangimus, propositiones quas- 
dam enunciando, quae tamen exigerent longiorem explicationem et iusti- 
ficationem; cf. etiam n. o., Filosofia delle scienze, pp. 109-135. 


ter eius intuibilitatem et mathematicam simplicitatem, sed etiam 
quoad se: extensio enim pura, nulla particulari determinatione qua- 
lificata vel « figurata », non est extensio amorpha et indeterminata, 
sed iam in se talem habet formam et determinationem, quae pro- 
prietatibus euclideis exprimuntur; et est simul limes naturalis ad 
quem tendunt extensio elliptica et hyperbolica, quando eorum qua- 
lificado (« curvatura») ad nihilum reducitur. 

Insuper, extensum reale existens, quod per experientiam co- 
gnoscimus, est saltem practice euclideum; in theoria relativitatis 
generalis hypothesis proponitur de ellipticitate extensionis nostri 
universi; sed ut iam notavimus, theoria non est sufflcienter com- 
probata, et curvatura spatii physici esset adeo parva, ut tantum in 
maximis distantiis intergalatticis manifestaretur. 

CAPUT II 

DE ESSENTIA ENTIS QUANTI 


Essentia formalis et essentia metaphysica. — Posita exis- 
tentia entis quanti, iam quaerendum est de eius essentia me- 
taphysice considerata: quaerendum est quomodo ens quan- 
tum sit ens, seu quomodo ens quantum ut ens sit intelligibile. 
Respondendum erit per notiones transcendentales et per prin- 
cipia generalissima entis, nempe per notiones actus et po- 
tentiae, quae adaequate dividunt ens. Ad hanc autem essen- 
tiam determinandam, attendendum erit ad primas et funda- 
mentalíssimas proprietates entis quanti, nempe ad eius divi- 
sibilitatem et multiplicitatem numericam. 

Momentum huius quaestionis patet, tum ex se, quia agi- 
tur de ultima essentia et de ultimis constitutivis entis quanti 
ac proinde corporis naturalis, cum omne corpus naturale sit 
ens quantum, tum ex difficultatibus, quae ex non intellecta 
essentia metaphysica entis quanti derivantur et quae usque 
ad negationem existentiae entis quanti philosophos duxerunt. 

A quaestione de essentia metaphysica quantitatis, dislin- 
guenda est quaestio de eius essentia formali, qua scilicet ens 
quantum in tali determinato genere entis constituitur. Haec 
ultima quaestio brevissime in scholio tractabitur. 

Ad solvendam, ergo, quaestionem de ultima intelligibi- 
litate entis quanti ponitur sequens: 

THESIS II. — Ens quantum, utpote divisibile et numerice 
multiplicabile, est essentialiter compositum ex potentia et actu. 

1. Problema entis quanti. — Ex una parte, ens quantum 
gaudere videtur maximam intelligibilitatem ; et sic constituit 
obiectum mathematicae, scientiae pure rationalis, quae ideis 
Claris et distinctis ac principiis per se notis construitur. Hinc, 


ingenia mathematica ut Cartesius, nullum problema videntur 
invenire in ente quanto; quod si mathematici moderniores 
in ipsa fundatione mathematicae problemata insolubilia in- 
veniunt, ratio est quia fundatiò mathematicae est problema 
non mathematicum, sed logicum et metaphysicum. 

Ex alia parte, tamen, historice constat problema entis 
quanti maximas difficultates et obscuritates involvere, quae 
pluribus auctoribus visae sunt veras contradictiones impli- 
care. Sic iam in antiquitate nota erant dilemmata Parmeni- 
dis et argumenta Zenonis, quae ad indivisibilitatem, unici- 
tatem et immobilitatem entis necessário concludere videbantur. 
Tempore recentiore, saec. XVII et XVIII, multi auctores, sive 
scholastici sive non scholastici, loquuntur de quaestione to- 
tius philosophiae difficillima, quae superat captum humani 
ingenii (Arriaga), de mysterio philosophico, in quo ratio plus 
probat quam possit intelligere, plus obiicit quam possit sol- 
vere (Goudin), de labyrintho continui (Leibniz), de antinomiis 
cosmologicis (Kant), de impossibilitate existentiae entis exten- 
si (Lachelier) 1 . 

Reales et graviores difficultates non proveniunt ex aspec- 
tu mathematico seu ex notione quantitatis qua talis, sed ex 
aspectu metaphysico, scilicet quomodo notio entis cum no- 
tione quanti conciliari possit, ita ut intelligibile fiat ens quan- 
tum ut ens: et ad haec capita praecipua reduci possunt. 

1) Ex divisibilitate entis quanti : Ens quantum, utpote di- 
visibile, est simul unum et multiplex: est unum, quia omne 
ens in quantum ens est unum; est multiplex, quia potest di- 
vidi in plures partes, partes autem per divisionem non crean- 
tur nec de novo fiunt, sed iam praeexistebant in quanto indivi- 
so cum tota sua entitate, ergo etiam cum sua multiplicitate, 
qua partes totum efformantes realiter inter se distinguuntur. 
Iamvero, unum et multiplex eontradictorie opponuntur. Ergo 
ens quantum videtur implicare contradictionem. 

2) Ex compositione integrali: Ens quantum, cum sit id 
quod habet partes extra partes, realitatem suam ex realitate 
partium desumit; totum ex ipso suo conceptu nihil aliud esse 
videtur nisi summa et collectio partium, unitas totius est uni- 
tas synthetica ac, proinde, partes sunt priores quam totum, 


1 Cf. Hoenen, Cosm., nn. 19-24, pp. 28-42. 

sicut in genere dementa compositionis prius sunt quam ipsum 
compositum. Attamen, partes in se consideratae sunt et ipsae 
aliquod totum, de quo eadem recurrit quaestio: debent et ip- 
sae componi ex partibus minoribus et ita porro. Iamvero in 
tali compositione partium ex partibus, aut admittitur proces- 
sus in iníinitum, ita ut nunquam inveniantur partes primae, 
quae scilicet in sua realitate ex partibus prioribus non de- 
pendeant, aut standum est ad aliquas partes primas ex parti- 
bus prioribus non compósitas. Utraque hypothesis tamen im- 
plicat eontradictionem : si enim non dantur partes primae, 
nec totum dari potest, quia partes sunt priores quam to- 
tum et si non dantur partes, non datur totum; si autem ad- 
mittuntur partes primae, hae deberent esse simul extensae et 
inextensae: extensae, quia sunt partes integrantes extensi et 
ex inextensis numquam oriretur extensum; inextensae, quia 
cum sint primae, debent esse indivisibiles ac proinde inex- 
tensae. 

3) Ex multiplicitate numérica : Ens quantum, ex ipsa sua 
essentia, importat multiplicitatem aut saltem multiplicabili- 
tatem pure numericam, qua duo vel plura quanta sunt es- 
sentialiter idem et numero tantum differunt. Iamvero multi- 
plicatio numérica in quantitate videtur implicare contradic- 
tionem. Nam, ut duo quanta sint essentialiter idem, non de- 
bent differre in ratione quantitatis; sed multiplicatio nume- 
rica est, ex suo conceptu, differentia in sola ratione quanti- 
tatis. Ergo multiplicatio numérica videtur implicare contra- 
dictionem. Difficultas urgeri potest: multiplicatio numérica 
qua talis implicat eontradictionem: etenim, ex una parte, 
multiplicatio pure numérica solum in quantitate inveniri po- 
test; ex alia parte, duo quanta non possunt numerice multi- 
plicari : id, enim, in quo illa plura differrent, non potest esse 
quantitas, quia quantitas est id in quo conveniunt; nec potest 
esse aliquid praeter quantitatem, quia tunc differentia non 
esset pure numérica. 

Difficultates istae augentur ex consideratione infmiti in 
quantitate et processus in iníinitum, cui operationes divisio- 
nis et compositionis locum dant; quam considerationem, ta- 
men, directe respiciemus in thesi sequenti, quamvis radix so- 
lutionis tota ex hac thesi dependeat. 

2. Ter mini. - — Ens quantum iam in praecedenti thesi 
declaratum est. Recolendum est ens quantum simpliciter dic- 
tum esse continuum, quod est extensum unum per se, discon- 
tinuum autem esse simpliciter multitudinem quantorum. 

Diuisio intelligitur pure quantitativa, seu in partes inte- 
grantes, quae etiam in thesi praecedenti explicata est. 

Multiplicatio numérica est multiplicatio pure quantitati- 
va, qua plura essentialiter et specifice eadem solo numero 
differunt seu sunt plura indivídua in eadem specie. Notan- 
dum est duo quanta solo numero differre tantum si sint ae- 
qualia vel congruentia (i. e. quae superposita coincidunt), ut 
duo trianguli aequales, duo binarii vel duo ternarii; differen- 
tia autem inter triangulum et quadratum vel circulum, immo 
etiam inter triângulos similes magnum et parvum, vel inter 
numeros diversos, ut quatuor et quinque, non est differentia 
solum numérica seu individualis, sed aliquo vero sensu etiam 
specifica, quamvis in eodem genere quantitatis. 

Compositum in genere est id quod constat partibus et op- 
ponitur simplici, quod partibus non constat. Compositum es- 
sentiale est compositum in ipsa ratione essentiae seu ex par- 
tibus essentialibus. 

Compositio essentialis differt a compositione integrali seu quan- 
titativa seu ex partibus integrantibus. Differentia fundamentalis habe- 
tur in hoc quod partes integrantes sunt eiusdem rationis ac totum ac 
proinde natae sunt esse entia quae simpliciter sunt vel esse possunt; 
partes essentiales, e contra, sunt essentialiter partes seu sunt partes 
essentiae, ergo non sunt eiusdem rationis ac totum, ergo non sunt 
essentiae ac proinde neque natae sunt esse entia quae simpliciter 
existant vel existere possint, sed sunt tantum principia essentiae et 
entis, entia quibus ens simpliciter est. Conceptus entis quo non habe- 
tur ex cognitione directa vel ex immediata abstractione, sed tan- 
tum concipitur per analogiam ad ens simpliciter et probatur per 
ratiocinium tanquam ratio sufficiens et necessária entis quod, quae 
realis esse debet si ipsum ens simpliciter reale est. 

Actus est principium determinans et perficiens ac proin- 
de tribuens esse, siquidem esse est perfectio omnium perfec- 
tionum nec aliquid esse potest nisi in quantum est perfectum 
et determinatum ; unde ens in actu est ens determinatum et 
perfectum, quod simpliciter est. 

Potentia est principium determinabile et perfectibile, in 
quo esse recipitur et determinatur; unde ens in potentia est 

ens determinabile et perfectibile ac proinde capax recipiendi 
esse, scl. non existens simpliciter, sed potens existere. 

Nota bene terminologiam usitatam inter auctores scholasticos : 
actus et ens in actn et, similiter, potentia et ens in potentia non 
sunt idem; nam actus et potentia sunt principia entis, entia quibus, 
quae per se non existunt nec existere possunt, sed quibus ens sim- 
pjiciter existit; e contra, ens in actu et ens in potentia sunt entia 
quae simpliciter existunt vel existere possunt. Applicando hanc ter- 
minologiam terminis supra expositis, possumus dicere quod partes 
integrantes sunt entia in potentia, quae per divisionem flunt entia 
in actu; partes vero essentiales non sunt entia in actu nec in poten- 
tia, sed sunt principia quibus est ens in actu vel in potentia. 

Nota insuper notiones actus et potentiae esse notiones vere me- 
taphysicas seu transcendentales, quia definiuntur in ordine ad no- 
tionem entis qua talis; sed duplici ratione pertinent ad philosophiam 
naturalem, scl. quia obtinentur ex directa analysi entis quanti qua 
entis (propaedeutica metaphysicae) et quia, aliunde obtentae, ad 
ens quantum applicari possunt ad eius intelligibilitatem invenien- 
dam (metaphysica applicata). 

3. Opiniones. — 1. Parmenides: ens quantum, quod unice 
ab illo agnoscitur, est essentialiter simplex et absolute in se 
indistinctum ac proinde est indivisibile et numerice immul- 
tiplicabile, unicum et immobile. Radix prima monismi statici 
parmenidei videtur esse absoluta simplicitas intrínseca entis; 
eius sequaces, praesertim Zeno eleatensis, eius positionem con- 
firmaverunt ex antinomiis, quae ex divisibilitate in infmitum 
derivantur. 

2. Atomistae (Leucippus et Democritus) absolutam sim- 
plicitatem entis (quanti) a Parmenide assumpserunt et inde 
eius indivisibilitatem retinuerunt; sed multiplicitatem nume- 
ricam (et motum) salvare voluerunt admittentes ut realiter 
existens, praeter ens (plenum), etiam non ens (vacuum) : va- 
cuum enim interiectum inter átomos permittit eorum distinc- 
tionem et multiplicitatem. In hac sententia explicita contra- 
dictio (non ens existit) admittitur ad salvandum ens quantum 
cum sua multiplicitate. 

3. Mechanicistae, inde a saec. XVII, sententiam de ab- 
soluta simplicitate essentiali entis quanti resumpserunt, con- 
tra aristotelicos et scholasticos : essentia corporis est pura 
extensio. Sed innixi evidentia obiectorum matheseos, plures 
cum Cartesio divisibilitatem et multiplicitatem entis quanti 
simpliciter admittunt, problema metaphysicuúi entis quanti 

non percipientes. Alii posteriores, tamen, ut Meyersqn, dif- 
ficultatibus moti quae a dynamistis et idealistis adducebantur 
contra ens quantum, recurrunt ad existentiam alicuius irra- 
tionalis ut realitatem entis quanti eiusque proprietates salvare 
possint. 

4. Dynamistae, e contra, propter difficultates conciliandi 
notionem entis realis cum divisibilitate quantitatis, realitatem 
continui (ut Boschovic et Kant praecriticus), immo etiam 
extensionis (ut Leibniz) negaverunt, continuum vel ipsam ex- 
tensionem in solo mundo phaenomenali retinentes. 

5. Criticistae, ut Kant et postea Renouvier, Lachelier, 
praecipue innixi in difíicultatibus entis quanti, ad aliquem 
idealismum devenerunt. Apud ceteros idealistas, tamen, haec 
difficultas non retinet idem pondus in fundatione idealismi. 

6. Aristóteles et scholastici omnes admittunt ens quan- 
tum esse essentialiter compositum ex potentia et actu et ex 
hac essentiali compositione deducunt ultimam intelligibilita- 
tem divisibilitatis et multiplicitatis entis quanti. 

Non omnes scholastici, tamen, hanc doctrinam sufScienter per- 
spexerunt; unde et disputationes inanes diu habitae sunt et diversae 
sententiae, quae genuinam doctrinam aristotelicam non servant. Ad 
primum pertinet famosa disputatio de modo quo partes sunt in 
continuo, utrum actu an potentia, utrum cum reali distinctione an 
non, utrum cum propriis limitibus, quae indivisibilia continuantia 
vocata sunt. De hac disputatione, videas auctores clássicos, etiam 
recentiores; multi videntur nimis detineri in hac quaestione, illi 
exaggeratum momentum tribuentes, quamvis dicant litem esse de 
vocibus et totam pendere a terminologia adhibita. Breviter solutio 
quaestionis in scholio. 

Ex insufficienti penetratione doctrinae actus et potentiae deri- 
vatur etiam sententia suareziana, secundum quam multiplicatio nu- 
mérica ex se non exigit compositionem essentialem entis multiplicis, 
sed etiam in ente essentialiter simplici haberi potest. 

4. Probatur thesis. — Prima pars: Ens quantum, utpote 
divisibile, est essentialiter compositum ex potentia et actu. 

Ens quantum, utpote divisibile, est unum actu et multi- 
plex in potentia in linea entis simpliciter. 

Atqui quod est unum actu et multiplex in potentia in li- 
nea entis simpliciter, est essentialiter compositum ex potentia 
et actu. 

Ergo ens quantum est tali modo compositum 2 . 

Maior probatur: Quod est imum actu in linea entis sim- 
pliciter, non potest esse multiplex actu sub eadem ratione, 
cum unum simpliciter et multiplex simpliciter contradicto- 
rie opponantur et non possint verificari simul de eodem. At- 
qui ens quantum qua ens est unum actu in linea entis sim- 
pliciter, est unum ens simpliciter. Ergo non est multiplex ac- 
tu in linea entis simpliciter. Atqui, tamen, utpote divisibile, 
est aliquo modo multiplex in linea entis simpliciter, quia ex 
eo per divisionem fieri possunt multa entia simpliciter. Ergo 
est multiplex tantum in potentia. 

Aliis verbis, notiones entis in actu et entis in potentia 
immediate derivantur ex ipsa analysi entis quanti divisibilis, 
tanquam notiones necessariae ad eliminandam contradictio- 
nem quam divisibilitas entis quanti videbatur implicare. Hinc 
ulterius obtinendae erunt notiones actus et potentiae tanquam 
principiorum quibus est ens actu vel potentia, determinatum 
vel determinabile, prout constabit ex demonstratione minoris. 

Ex dictis iam sequitur unitatem entis quanti esse unitatem sui 
generis, imperfectam, praecise quia divisionem non excludit (ut 
e contra est v. g. pro anima humana vel pro Deo, quae ita sunt unum 
ut omnem divisibilitatem excludant). Ad rem S. Thomas: « Unitas 
continuitatis maxime potentialis invenitur, quia omne continuum 
est unum actu sed multiplex in potentia» (De nat. materiae, c. 9). 
Aliis verbis, unitas actualis entis in genere de se multiplicitatem 
actualem excludit, sed de se neque includit neque excludit multi- 
plicitatem potentialem ; e contra, unitas entis quanti multiplicitatem 
potentialem includit. Ergo unitas actualis et multiplicitas potentia- 
lis non sunt idem, quia unum sine altero inveniri potest, neque sunt 
contradictoria, quia secus non possent simul convenire eidem en- 
ti, sed sunt duae diversae propriétates reales entis quanti. Debet 
esse ergo in ente quanto fundamentum reale huius duplicis proprie- 
tatis, seu nobis quaerenda est ratio propter quam unitas entis quanti 
sit imperfecta, potentialem multiplicitatem includens. Hoc in pro- 
batione minoris principalis syllogismi, 

Minor probatur. 1. Actus et potentia, ad illum correlata, 
in ordine reali realiter distinguuntur ; ac proinde ens, in quo 
inveniuntur, est essentialiter compositum ex duplici princi- 
pio realiter distincto. Atqui quod est unum actu et multiplex 

2 Quoad hoc argumentum cf. Masí, Struttura delia matéria, pp. 65- 
72; Descoqs, Essai critique sur Vhylémorphysme, pp. 233-267; Hoenen, 
Cosm., nn. 201-203, pp. 288-290. 


in potentia, continet in se simul actum et potentiam in eodem 
ordine reali. Ergo quod est unum actu et multiplex in poten- 
tia, est essentialiter compositum éx duplici principio realiter 
distincto, scl. ex actu reali et ex potentia reali ad illum cor-<? 
relata. 

Ultima maior est principium fundamentale in metaphysica tho- 
mistica, quod sic breviter iustificari potest ex iis quae ex probatione 
praecedentis maioris habentur: 

Actus et potentia sunt notiones correlatae; actus est princi- 
pium determinationis, est quaedam determinata perfectio, qua ens 
habet esse simpliciter; potentia vero est capacitas perfectionis, prin- 
cipium determinabile et perfectibile. Iamvero, determinans et de- 
terminabile, perflciens et perfectibile sese habent ut principia op- 
posita et proinde, si sunt in ordine reali, sunt realiter distincta, quo- 
rum unum non est aliud a parte rei, independenter a mentis consi- 
deratione. 

Ultima minor constat, quia quod est unum actu et multiplex in 
potentia, continet in se actum in linea entis simpliciter (quia est 
in actu unum ens simpliciter) et simul potentiam in eodem ordine 
reali entis simpliciter (quia potest realiter fieri plura entia simpli- 
citer); aliis verbis, quia est in actu et in potentia in eodem ordine 
reali entis simpliciter, est realiter compositum ex principio actuali 
et principio potentiali, seu ex actu et potentia in eodem ordine 
reali entis simpliciter. 

2. - Alio modo probatur minor principalis argumenti ex fieri 
seu mutatione quae in ipsa divisione implicatur: Etenim quod est 
unum actu et multiplex in potentia, debet in se continere reale sub- 
iectum seu potentiam, quae alio et alio modo realizari seu actuari 
potest, nempe antea modo unitatis, postea modo multiplicitatis. 
Sed subiectum seu potentia, quae alio et alio modo actuari potest, 
realiter distinguitur a principio quo in diversis casibus aliter et 
aliter actuatur, quia id quod est realiter permanens nequit identi- 
ficari cum eo quod est realiter mutabile. Ergo quod est unum actu 
et multiplex in potentia, est essentialiter compositum ex duplici 
principio realiter distincto, altero potentiali seu subiecto perma- 
nenti, altero actuali seu principio determinante variabili. 

Secunda pars: Ens quantum, utpote numerice multipli- 
cabile, est essentialiter compositum ex potentia et actu. 

Omne ens quantum qua tale est, vel esse potest, numerice 
multiplex. 

Atqui ens numerice multiplex est compositum ex duplici 
principio essentiali realiter distincto, altero pure potentiali et 
altero actuali. 

Ergo oxnne ens quantum est essentialiter compositum ex 
potentia et actu. 

Maior effert aliquam proprietatem quam nos immediate 
intelligimus competere omni enti quanto qua tali: ens quan- 
tum qua tale potest esse numerice multiplex, seu possunt dari 
multa entia quanta, quae solo numero differunt, dum quoad 
omnes perfectiones specificas, essentiales et accidentales, sunt 
perfecte idêntica. Hoc exprimere possumus dicendo quod ens 
quantum qua tale habet structuram specifico-indiuidualem 3 . 

Cognitio huius propositionis non penclet a possibilitate deter- 
minandi existentiam plurium rerum solo numero differentium; et- 
iamsi nullas cognosceremus res tali modo existentes, attamen ex 
ipsa natura entis quanti nos immediate cognoscimus hanc possi- 
bilitatem, quae est praesuppositum omnis praedicationis universalis 
univocae et proinde omnis scientiae tum mathematicae, tum physi- 
cae et naturalis: scientia enim tractat de naturis universalibus et 
specificis, quae possunt esse identice in pluribus. Nam structura 
specifico-individualis, cum possibilitate multiplicationis numericae 
individuorum in eadem specie in quantitate qua tali fundata, ex 
quantitate deriva tu r in omnes proprietates et determinationes, quae 
adveniunt enti quanto, sive sint substantiales sive accidentales, sive 
sint proprietates ultimo specificatae sive etiam proprietates gene- 
ricae. Proprietates genericae enim, ut animalitas, possunt esse spe- 
cifice multiplicatae per differentias formales, ut in homine et in 
leone; sed possunt considerari etiam ut solo numero multiplicatae 
ratione quantitatis, ut duo animalia. Unde iterum animadvertimus 
veritatem nostrae propositionis non pendere a possibilitate deter- 
minandi species stricte dietas (species specialissimas), sed absolute 
valere de omni ente quanto qua tali et consequenter de omnibus 
eius determinationibus. 

Huic veritati non opponitur physica moderna, cum sic dicto 
principio exclusionis generalisato, secundum quod in quolibet sys- 
temate physico non possunt existere duo elementa in statu perfecte 
idêntico. Haec enim est aliqua restrictio agnoscenda in systemati- 
bus physicis, prout ex experientia ostenditur; sed nullo modo ex- 
cludit possibilitatem multiplicationis numericae, immo potius, sicut 
quaelibet theoria scientifica, illam supponit: supponit enim quod 
possint dari duo vel plura systemata physica eiusdem speciei (v. g. 
atomi hydrogenii) cum eadem speciflca distributione elementorum. 

Minor probatur ex principio thomistico de limitatione ac- 
tus: Ens numerice multiplex habet aliquam perfectionem (vel 
complexum perfectionum) seu aliquem actum finitum et li- 

3 Quoad totam hanc probationem cf. Van Melsen, The philosophy 
of nature, pp. 109-119; Hoenen, Cosm., n. 204, pp. 290-293. 

mitatum; si enim actus vel perfectio esset infinita, esset etiam 
unica et immultiplicata in suo genere. Atqui actus non limi- 
tatur in suo ordine nisi sit receptus in aliqua potentia subiec- 
tiva realiter distincta; quia limitatio perfectionis est negatio 
eiusdem, idem autem non potest simul afíirmare et negare 
idem secundum idem; unde principium perfectionis et prin- 
cipium limitationis debent esse realiter distincta. Atqui ite- 
rum potentia limitans et multiplicans actum mere numerice 
debet esse pura potentia in ordine essentiae; si enim non es- 
set pura potentia in ordine essentiae, sed diceret aliquam per- 
fectionem, tunc plura entia per eam distincta non differrent 
pure numerice, sed etiam secundum aliquam perfectionem spe- 
cificam. Ergo ens numerice multiplex est compositum ex du- 
plici principio essentiali, altero pure potentiali, altero actuali. 

Dices quantitatemi individuationem habere et proinde multiplica- 
bilitatem numericam per extrapositionem spatialem ex solo situ 
et tandem per seipsam; immo propter hoc ipsa est principium indi- 
viduationis etiam relate ad alias formas, non solum accidentales, 
sed etiam substantiales. Ergo multiplicado numérica non supponit 
aliquam compositionem essentialem, sed solam quantitatem. 

Respondeo: Quantitas per se ipsam est ratio formalis individua- 
tionis C., ratio adaequata et ultima N. Non negamus ens quantum esse 
ex seipso individuum et multiplicabile numerice et quod extrapo- 
sitio partium sit formalis ratio individuationis partium et proinde 
multiplicabilitatis entis quanti; immo in maiori affirmavimus hanc 
esse proprietatem immediate notam entis quanti. Sed in nostra mi- 
nori quaerimus fundamentum metaphysicum ultimum huius pro- 
prietatis. Et respondemus hoc fieri non posse si ens quantum esset 
perfectio pura, pura determinado; ac proinde hoc necessário im- 
plicare aliquam compositionem essentialem in ente quanto ex actu 
vel determinatione speciflca et ex subiecto determinabili pure po- 
tentiali. Si enim quantitas existeret ut perfectio pura, pura deter- 
minado quantitativa, non esset finita et multiplicata, sed infinita et 
unica. Sic, si quaerimus cur sint duo circuli numerice distincti, 
proxime et formaliter respondendum est quia sunt unus extra alium, 
id est quia habent talem et talem quantitatem in tali et tali situ; 
sed si quaerimus ulterius quaenam sit ultima ratio quae hoc red- 
dat possibile, debemus pervenire ad hoc quod quantitas eorum 
non est pura determinado, purus actus, sed determinatio alicuius 
subiecti, actus receptus in potentia. Similiter ratio cur ultimatim 
possint esse duo ternarii vel plures denarii, immo radicalius plures 
unitates, est quia non existit ternarius, denarius vel imitas absoluta, 
ut quantitas pura, sed ut recepta in matéria ut in principio inde- 
terminato et pure potentiali. 

SCHOLION I. — De modo quo partes sunt in toto é . 

1. Partes entis quanti (continui) non sunt entia in actu, sed 
in potentia tantum. Nam nullum ens potest esse simul unuin in actu 
et multiplex in actu in linea entis simpliciter. Atqui si partes conti- 
nui essent entia in actu, ens quantum esset simul «num m actu et 
multiplex in actu. Ergo partes continui non sunt entia in actu, sed 
in potentia tantum, quae per divisionem actuatur. 

2. Immo partes continui sunt entia in potentia actui quam mar 
xime próxima, quia per solam divisionem, i. e. sine alteratione per- 
manenti, sine eductione specifice novae formae, sine generatione 
et corruptione stricte dieta, sed tantum per generationem late dic- 
tam, educuntur de potentia in actum. 

3. Ergo partes non sunt priores quam totum, sed totum est prius 
suis partibus, quae post divisionem ex illo oriuntur ut entia in actu; 
ergo totum non pendet in sua realitate a realitate partium, sed e 
converso realitas partium pendet a realitate totius, in quo potentia 
continentur. Unde negandum est ipsum suppositum secundae anti- 
nomiae supra expositae circa realitatem entis quanti. 

4. Partes continui, etiam ante divisionem, sunt inter se realiter 
distinctae,- non tamen ut entia in actu, sed ut entia in potentia et 
proinde sicut res a re, quarum una non est alia. Supponimus qui- 
dem partes esse obiective determinatas sive per situm, sive per 
figuram, sive per qualitates, quae heterogeneitatem in continuo ef- 
ficiunt, sive saltem per mentis designationem. Si autem loquimur 
de partibus indeterminatis, quae infinitis modis determinari pos- 
sunt, tunc partes non erunt actu distinctae, sed tantum distingui- 
biles quae forte distinctio potentialis vocari posset (Hoenen) et 
est etiam ipsa realis seu independens a consideratione mentis. 

O. De essentia formali quantitatis i * * * 5 . 

Haec quaestio, quae multum disputata est inter scholasticos, 
sensum non haberet, si non esset quaedam diffi cultas theologica, 
quam statim exponemus : nam essentia formalis (seu ut saepius di- 
citur, effedtus formalis primarius) quantitatis est illud per quod 
quantitas ut talis primo concipitur et sine quo quantitas actu et 
formaliter non habetur; iamvero hoc est ipsa extrapositio partium 
seu actualis et formalis extensio, sine qua quantitas actu et forma- 
liter non haberetur, nec ullo modo concipi posset. 

Difficultas autem oritur ex mysterio eucharistico, in quo cor- 
pus Christi totum et integrum continetur ac proinde etiam cum 
sua reali et actuali quantitate; et tamen extensionem non videtur 
habere, cum sit totum etiam sub parva specie, immo sub qualibet 


i Cf. Hoenen, Cosm., nn. 7-12, pp. 7-23. 

5 Cf. Hoenen, Cosm., nn. 31-51, pp. 46-67. Difficultas, quae ex myste- 

rio eucharistico oritur, magis considerabitur quando tractabitur distinctio 
realis inter substantiam corpoream et quantitatem; haec enim distmctio 

est elementum essentiale explicationis theologicae dogmatis eucharistici 

in communi theologorum doctrina. 

parte specierum. Propter hoc, aliqui auctores scholastici, qui non 
ausi sunt negare cum Durando realitatem quantitatis corporis Chri- 
sti in sacramento, distinguunt quantitatem realem a reali et formali 
extensione, admittentes quod corpus, per miraculum, potest esse 
actu quantum, quin sit actu extensum; corpus quantum ergo pot- 
est esse ad modum spiritus et ad punctum redactum. 

Haec solutio a thomistis generaliter reicitur, quia non salvat 
genuinam notionem quantitatis ac proinde neque realem quantita- 
tem in corpore Christi, unde reverá reincidit in sententiam Du- 
randi, quam patrones huius solutionis omnino vitare volunt. 

Solutio a thomistis aliunde desumitur, nempe ex reali distinc- 
tione inter quantitatem, cuius essentia est ipsa actualis extensio 
et extrapositio partium in toto et quae etiam extensio interna ali- 
quando vocatur, et occupationem loci, quae aliquando extensio 
localis seu extensio externa in ordine ad locum vocatur. Iamvero 
ad occupationem loci habendam, tria requiruntur : 1) ut sit corpus 
extensum, 2) ut sit locus in quo corpus ponatur, 3) ut corpus prae- 
sens in loco dimensiones suas applicet dimensionibus loci. Haec 
applicatio est médium quo naturaliter corpus est in loco et proin- 
de omne corpus naturaliter praesens in loco, necessário etiam 
occupat locum sibi correspondens. Sed si illud tertium non ve- 
rificetur et corpus fiat praesens in loco non per applicationem 
suarum dimensionum dimensionibus loci, corpus erit praesens in 
loco quin. occupet locum sibi, i. e. suae quantitati et dimensionibus, 
correspondentem. Nunc autem, ex iis quae fides docet circa sacra- 
mentum eucharisticum, scimus quod corpus Christi fit praesens sub 
speciebus, non per adventum localem, non per modum quo cor- 
pora naturaliter fiunt praesentia in loco, sed per transsubstantia- 
tionem, i. e. per conversionem substantiae panis in substantiam cor- 
poris Christi. Ergo corpus Christi potest esse praesens sub specie- 
bus cum sua reali quantitate et extensione, quin tamen occupet 
locum sibi correspondentem. 

Unde concludendum est nullam esse rationem introducendi 
illam inintelligibilem distinctionem inter actualem quantitatem et 
actualem extensionem. 


4 — Philippus Selvaggi, S. I. - Cosmologia. 

CAPUT III 

DE INFINITO IN QUANTITATE 

Infinitum mathematice et metaphysice. — Relate ad quan- 
titatem sponte oritur quaestio de infinito : quantitas enim sub 
multiplici respectu facile videtur habere aliquam infinitatem. 

Tractatio infiniti in quantitate, stricte loquendo, perti- 
net ad mathematicam; quaestio enim respicit quantitatem, qua 
talem, et non sub eius aspectu trascendentali, qua ens est. 
Attamen omni tempore etiam philosophi intenti fuerunt huic 
problemati, tum quia ratio infiniti abstrahere potest a genere 
quantitatis et in ipso ordine entis considerari, tum quia pro- 
blema infiniti quantitatis solutionem invenit per notiones ac- 
tus et potentiae, quae sunt stricte metaphysicae, tum tandem 
quia, ut innuimus in thesi praecedenti, difficultates ortae e 
problemate infiniti in quantitate occasionem praebuerunt phi- 
losophis ad reiciendam realitatem ontologicam ipsius quanti- 
tatis. 

Difficultas problematis est agnoscenda, quia agitur de iu- 
dicanda absoluta possibilitate infiniti quantitativi, cuius non 
habemus cognitionem intuitivam et directam, sed tantum per 
modum negationis. Inde, tum in antiquitate et in medio aevo, 
tum in tempore moderno et contemporâneo, habiti sunt acer- 
rimi propugnatores utriusque sententiae, sive inter mathema- 
ticos, sive inter philosophos, etiam scholasticos. Ceterum ipse 
S. Thomas non semper videtur eandem sententiam, vel saltem 
non cum eadem certitudine, proposuisse. 

In hac saeculari discussione, quaedam plenam lucem et 
certitudinem assecuta sunt, alia etiam evidenter falsa et con- 
tradictoria apparuerunt, sed alia incerta manent; multa argu- 
menta, quae pro vel contra unam vel aliam sententiam saepe 
proposita sunt, vel petitione principii laborant vel ignoratio- 
ne elenehi, quatenus vel iam supponunt id quod probandum 
est, vel sententiam refutandam crasso modo deformant. Hinc 


valde caute in hac quaestione procedendum est; ac proinde, 
seiungendo quae certa dici debent ab iis quae incerta adhuc 
manent, ponimus sequentem thesim, quaedam incerta repo- 
nendo in scholiis. 

THESIS III. — Ens quantum, tum quoad divisionem, tum 
quoad additionem, est infinitum in potentia, nunquam in actu. 

1. Termini. — « Infinitum » (graece óíjtsiqov ) est illud 
quod non est finitum; finitum autem est illud quod habet fi- 
nem vel terminum in ipsa ratione qua est, ita ut sit tantum 
et non magis. Infinitum, ergo, a nobis concipitur per modum 
negationis; in se autem est positivum quid quia, cum finis 
et terminus dicant negationem ulterioris perfectionis entis 
finiti, infinitudo dicit negationem negationis et proinde ali- 
quid positivi. 

Infinitum multipliciter dici potest: 

Infinitum simpliciter et absolute, quod non est finitum 
in ipsa ratione entis, extra omne genus positum, ipsum esse 
subsistens, actus absolute purus, irreceptus et unicus; Deus, 
de quo in theologia naturali agitur. 

Infinitum seoundum quid, quod non est finitum in aliquo 
determinato genere perfectionis, ut in doctrina thomistica es- 
sentia angélica. Infinitum secundum quid in particulari con- 
siderari potest in genere quantitatis, seu : 

Infinitum in quantitate, quod cum Aristotele describi po- 
test tanquam « id quod pertransiri nequit » ( aôúvcctov §is- 
lEÀfieiv ) sive mensurando, sive numerando, sive quomodo- 
cumque percurrendo 1 . 


i Aoustotelbs infinitum tractat, postquam egerit de motu, in Plujs. 
III, cc. 4-8; S. Thomas, in Comm. ibid., 11. 6-13. Definitionem aristotelicam 
infiniti ita exponit S. Thomas : « uno modo dicitur infinitum quod non 
est natum transiri (nam infinitum idem est quod intransibile) : et hoc 
est quia est de genere intransibilium, sicut indivisibilia, ut punctus et 
forma... Alio modo dicitur infinitum, quod quantum est de se, pertransiri 
potest, sed eius transitus non potest perfici a nobis,... vel si potest perfici, 
tamen vix et cum difflcultate, sicut si dicamus quod iter usque in Indiam 
est infinitum... Tertio modo dicitur infinitum, quod est natum transiri, 
quasi de genere transibilium existens, quod autem non habet transitum 
ad finem; ut si esset aliqua linea non habens terminum vel quaecumque 
alia quantitas » (ib., 1. 7). Primum vocari potest infinitum negative vel 
infinite parvum; alterum dicitur infinitum improprie loquendo; tertium 
est infinitum privative et dicitur proprie et sine addito infinitum. 

Animadvertendum est quod, proprie loquendo, in quantitate 
nop est idem infinitum et illimitatum : aliquid emm potest esse 
quantitative flnitum, quia totum percurri, numerarx vel mensurari 
notest et tamen simul esse illimitatum seu sxne lxmitibus vel extre- 
mítatibus in iía ipsa ratioixe iix qua est flnitum; sic v. g. cxrculus 
vel qualibet linea clausa, in sensu longitudinis, sunt quidem finita, 
(íuia^tota percurri possunt, et tamen non habent limites vel confi- 
ilia- idem P dic de superfície sphaerica, v. g. de superfície terrae, 
quae confínia non habet, quamvis fínita sit. 

Etiam in infinito quantitativo plures divisiones sunt. 

1) Infinüum in actu, seu in ratione actus, est illud quod 
est per se tale, totaliter datum et plene determinatum, dicens 
positivam perfectionem et totalitatem quantitatis, saltem sub 
aliquo respectu, habens sine termino; cum sit totahtas quae- 
dam, est illud « cuius nihil est extra » ( oi> R§èv e|ai ) ac, 
proinde, quo maius in eodem genere concipi nequit: a mathe- 
maticis modernis vocatur transfinitum. 

Infinitum in potentia, seu in ratione potentiae, est illud 
quod est actu íinitum, sed sine fine augeri potest, sive pei 
divisionem, sive per additionem ; proinde est illud « cuius sem- 
per est accipere aliquid extra » (ou atei ti Àa|3elv sativ e|co), 
ita ut qualibet quantitate accepta semper aliquid magis in eo- 
dem genere concipi possit: saepe etiam dicitur indefinitum. 

Quando sermo est de infinito in potentia seu indefmito, bene 
attendendum est « quomodo infinitum sit in potentia. Dupliciter 
enim invenitur aliquid in potentia. Uno modo. sic quod totum po- 
test reduci in actum, sicut possibile est hoc aes esse statua, quod 
aliquando erit statua: non autem sio dicitur esse infinitum in po- 
tentia Alio modo aliquid dicitur in potentia esse, quod postea Ut 
actu eus, non quidem totum simul, sed successive ... Hoc omnino 
et universaliter in omnibus infinitis invenitur, quod infinitum est 
in semper aliud et aliud accipiendo secundum aliquam successio- 
nem- ita tamen quod quidquid accipitur in actu de infinito, totum sit 
íinitum » (S. Th , In III Phys., 1. 10). Ad rem clariorem reddendam, 
possumus distinguere infinitum possibile et infinitum P oíe ”?^ r 
neutrum eorum est actu infinitum; sed infinitum possibile dicitur 
quod fieri potest infinitum in actu seu est, in potentia, infinitum, 
e contra infinitum potentiale nunquam potest fieri infinitum in actu, 
quia est essentialiter et, proinde, infinite in potentia, seu est, in 
infinitum, potentiale (v. g. in infinitum divisibile, augmentabile). 
Unde distinctio inter infinitum actuale (et possibile) et infinitum p 
tentiale fere coincidit cum sequenti divisione: 

2) Infinitum categorematicum ( xaTTyyoQéo) = afflrmo; 
xarqYÓçqpa = praedicatum) est illud quod per se et sine ad- 

dito affirmari potest infinitum, infinitum ponendo tanquam 
praedicatum in propositione affirmativa. 

Infinitum syncategorematicum ( ouyxaTriYÓpq[xa = vox si- 
gnificans simul cum alia tantum, ut adverbium, praepositio, 
coniunctio) est illud de quo infinitum non potest per se prae- 
dicari in recto, sed tantum ut determinatio alterius praedica- 
ti, adverbialiter. 

3) Infinite parvum, quod aliquando infinitesimum vocatur, 
est illud quod est minus quam quaelibet alia quantitas; in- 
finite magnum, vel infinitum sine addito, est illud quod est, 
sub aspectu in quo infinitum dicitur, maius quam quaelibet 
quantitas finita. 

Utrumque dividi potest in potentiale et actuale. Infinite par- 
vum potentiale est quantitas quaedam indeterminata et variabilis, 
minor quam quaelibet quantitas ad libitum determinata quantum- 
vis parva; ita, v. g., « differentialis » alicuius functionis in cal- 
culo infinitesimali, termini et intervalla alicuius seriei in infinitum 
decrescentis. Infinite parvum actuale est quantitas (seu aliquid quod 
saltem reductive est in praedicamento quantitatis) fixa et determi- 
nata, qua minor dari nequit in eodem genere. Unde infinite parvum 
actuale est absolute, mathematice, indivisibile ; si enim adhuc di- 
vidi posset, partes essent minores quam totum ac proinde totum 
non esset infinite parvum. Infinite parva actualia seu indivisibilia 
mathematica sunt puncta geométrica, quae sunt omni ex parte indi- 
visibilia et proinde inextensa, quamvis reductive pertineant ad quan- 
titatem tanquam limites lineae; praeterea linea est indivisibilis et 
infinite parva in actu secundum duas dimensiones, superfícies vero 
secundum unam tantum. Unde infinite parvum actuale non est con- 
fundendum cum minimo pro nostris sensibus, quod est empirice 
indivisibile, nec cum minimo corporis naturalis, quod, est physice 
indivisibile, quod utrumque est extensum ac proinde mathematice 
divisibile. Similiter loqui possumus de infinite magno potentiali 
et de infinite magno actuali. 

4) Infinitum in extensione est infinitum in quantitate con- 
tinua vel etiam contígua, quae aliquo modo continuam imi- 
tatur; infinitum in numero est infinitum in quantitate discre- 
ta et indirecte etiam in continua, prout saltem mentaliter di- 
viditur et numero mensuratur. 

5) Infinitum quoad divisionem est illud quod ex divisio- 
ne oritur et correspondet infinite parvo in extensione et in- 
finite magno in numero; infinitum quoad additionem est il- 
lud quod ex additione oritur et correspondet infinite magno 
tum in extensione, tum in numero. 

Etiam in his divisionibus applicari debet distinctio inter infi- 
nitum potentiale et inflnitum actuale vel saltem possibile. Sic, v. g., 
quoad divisionem inflnitum potentiale, syncategorematicum, signi- 
ficai infinitatem divisibilitatis seu potentiam ad divisionem quae 
nunquam totaliter actuari potest, quia post quamlibet divisionem 
semper manet potentia ad ulteriorem divisionem; inflnitum actuale, 
categorematicum, significat potentiam ad divisionem totaliter ac- 
tuari posse, ita ut divisiones fiant actu infinitae et partes obtentae 
sint absolute indivisibiles. 

Notat S. Thomas, cum Aristotele, « quod quodammodo infini- 
tum secundum appositionem est idem cum infinito secundum divi- 
sionem; quia inflnitum secundum appositionem fit e converso cum 
infinito secundum divisionem » (In III Phys., 1. 10). « Manifestum 
est enim quod divisio causat multitudinem : unde quanto plus divi- 
ditur magnitudo, tanto maior multitudo consurgit; et ideo ad infi- 
nitam divisionem magnitudinum sequitur infinita additio numero- 
rum. Et idieo, sicut infinita divisio magnitudinis non est in actu 
sed in potentia, et excedit, omne determinatum in minus, ut dictum 
est; ita additio numerorum infinita non est in actu sed in potentia, 
et excedit omnem determinatam multitudinem » (ibid., 1. 12). 

6) Infinitum simpliciter et infinitum secundum quid etiam 
in infinito quantitativo attendi debet, quatenus aliquid potest 
esse quantitative infinitum sub omni respectu vel tantum sub 
aliquo, ut spatium undequaque infinitum et linea vel super- 
fícies infinitae, quae tantum respectu unius vel duarum di- 
mensionum sunt infinitae. 

Inflnitum enim, formaliter consideratum seu sub eo respectu 
quo est infinitum, stat in indivisibili : est aut non est, non potest 
augeri vel minui, non habet aliquid magis vel minus infinitum; 
sed materialiter sumptum, in quantum dicit aliquam extensionem 
vel multitudinem, et sub eo respectu in quo est flnitum, potest su- 
scipere magis et minus, potest ei aliquid addi vel ab eo demi 
et sic potest inveniri infinitum maius vel minus, et etiam in in- 
íinitum maius vel minus, quam aliud infinitum. Sic superfícies 
in duplici dimensione infinita est infinite maior quam qualibet fa- 
seia longitudine infinita, sed finita in latitudine; haec, sua vice, 
est maior quam faseia minoris latitudinis et infinite maior quam 
linea infinita. « Et hoc videmus etiam in numeris accidere : nam 
species numerorum parium sunt infinitae, et similiter species nu- 
merorum imparium; et tamen numeri et pares et impares sunt plu- 
res quam pares» (III, q. 10, a. 3, ad 3). Unde etiam concludere 
possumus « quod id quod est infinitum omnibus modis, non potest 
esse nisi unum... Si tamen aliquid esset infinitum uno modo tantum, 
nihil prohiberet esse plura talia infinita» ( ibid .), quae determi- 
natum ordinem et proportionem inter se haberent. 


2. Opiniones. — A) Infinitum potentiale, tum quoad di- 
visionem, tum quoad additionem, in quantitate mathematice 
spectata, nemo est qui neget. Non pauci tamen putant no- 
tionem infmiti potentialis repugnare in quantitate reali. 

Putant enim quod in quantitate reali partes debent es- 
se reales ac proinde determinatae et actuales; et ex hoc con- 
cludunt vel ad negationem quantitatis realis, ut Kant et neo- 
criticistae, vel saltem ad negationem continui formalis rea- 
lis, ut DYNAMisTAE et Palmieri, prout in praecedentibus the- 
sibus dictum est. 

Nos, cum Aristotele et S. Thoma, admittimus infinitum 
potentiale etiam in quantitate reali, quod rationaliter funda- 
tur in thesi praecedenti de compositione entis quanti ex po- 
tentia et actu. 

B) Infinitum actuale non pauci admiserunt ut reale, vel 
saltem possibile, tum in antiquitate tum in tempore moder- 
no, aliis non paucis contradicentibus. 

1. Plures philosophi praesocratici, ut Anaximander, Ana- 
xagoras, Pythagorei, Democritus, posuerunt infinitum mate- 
riale vel infinita numero esse principium rerum. Etiam Plato 
posuit infinitum esse ideam vel substantiam separatam. 

2. Infinitum actuale quoad divisionem in quantitate con- 
tinua admiserunt aliqui scholastici, qui Zenonistae vocati 
sunt, ut Quiros, Ulloa, Lossada, Arriaga, Oviedo. Etiam 
inter mathematicos, qui adlaboraverunt ad constitutionem et 
ad logicam fundationem calculi infinitesimalis, plures non sa- 
tis distinxerunt inter infinitesimum actuale et potentiale, im- 
mo explicite posuerunt « differentiale » tanquam infinitesi- 
mum actuale: ita, forte, ipse Leibniz, Gutberlet, Couturat 
et alii; quibus addi debent etiam omnes Sensistae, propter 
confusionem inter infinitesimum empiricum et infinitesimum 
mathematicum. 

3. Infinitum actuale quoad numemm admiserunt Nomi- 
nales, Vasquez, Hurtado, Toletus, Arriaga, Oviedo, De Be- 
nedictis aliique scholastici etiam recentiores, ut Mercier, Jo- 
livet, Nys. Inter non scholasticos citantur Leibniz, Male- 
branche et multi mathematici recentiores, fautores theoriae col- 
lectionum (= conjunto, ensemble, insieme, Menge, set), fun- 
data a Georgio Cantor, cui praeiverat Bolzano et quem se- 
quuntur Fouillé, Couturat, Hilbert aliique, quamvis etiam 

in hoc casu multi non sufficienter distinguant inter infinitum 
actuale et potentiale 2 3 * . 

4. Negant infinitum actuale in quantitate, tum in divisio- 
ne, tum in extensione et in numero, maior pars scholasticorum 
cum Aristotele et S. Thoma et etiam plures mathematici, non 
solum classici, sed etiam recentes, ut Cauchy, Poincaré, Brou- 
wer, Weyl etc. 

3. Probatur thesis. — Prima pars: Ens quantum, quoad di- 
visionem, est infinitum in potentia et nunquam in actu. 

1. Directe: Illud est infinitum in potentia et nunquam 
in actu, quod quomodocumque dividatur est semper uiterius 
divisibile. 

Atqui ens quantum, quomodocumque dividatur, est sem- 
per uiterius divisibile. 

Ergo ens quantum, quoad divisionem, est infinitum in po- 
tentia et nunquam in actu. 

Maior patet, quia quod est semper uiterius divisibile, ne- 
cessário importat successionem sine fine in divisionibus, ita 
ut nunquam possit esse totum divisum in actu. 

Minor etiam patet ex ipsa notione quantitatis : nam partes 
in quas quantitas dividitur sunt semper uiterius divisibiles, 
quia sunt semper partes extensae et hoc, uiterius, quia par- 
tes integrantes sunt semper eiusdem rationis ac totum. Hoc 
etiam mathematice multis modis ostendi potest: recole enim 
thesim istam esse formaliter mathematicam. 

1) Linea est in infinitum divisibilis 8 : sit enim inter duas 
lineas parallelas AB et CD aliquod segmentum perpendiculare EF. 
Hoc segmentum EF in infinitum dividi potest. Nam superior linea 
AB in infinitum prolongari potest et in ea puncta distincta sine 
fine designari possunt. Iamvero a puncto G inferioris lineae du- 


2 De infinito in mathematica cf. Birkhoff-MacLane, A survey of 
modem algebra, pp. 356-369 ; E. Borel, Leçons sur la thêorie des fonctions, 
Paris 1950; Courant-Robbins, What is mathematics?, pp. 138-153; L. Cou- 
turat, De Vinfini mathématique, Paris 1896; C. J. Elliot, The theory 
of transfinite numbers in the light of the notion of potency, Roma 1952; 
Hoenen, Cosm., pp. 493-498; M. Lallemand, Le transfini, Paris 1934; 
W. Sierpinski, Leçons sur les nombres transfinis, Paris 1950. Memoriae 
originales G. Cantor continentur praesertim in Acta mathematica (gal- 
lice) vv. 2-7 (1883-1886) et in Mathematische Annalen (germanice) vv. 21- 
49 (1883-1897). 

3 Demonstratio hic proposita stat in hypothesi geometriae euclideae; 

sed assertum valet etiam universaliter. 

cantur rectae ad singula illa puncta infinite multa. Haec rectae 
erunt distinctae inter se et segmentum EF secabunt in punctis di- 
stinctis, quae in infinitum multiplicantur : 



2) Manifeste apparet quantitatem posse dividi in partes pro- 
portionales, ita scilicet ut divisio quae primo in toto cadit, in par- 
tibus resultantibus semper iteretur secundum eandem proportio- 
nem; numerus autem partium quae in tali divisione habentur, con- 
stituit seriem geometricam et, si habetur dichotomia, erunt 2, 4, 
8, 16,... 2«...; in trichotomia, 3, .9, 27, 81, ... 3”.... Iamvero, mathema- 
tice inspectae, hae series nullum terminum habent, sed in infinitum 
procedere possunt. Ergo ipsa divisio in partes proportionales in 
infinitum protrahi potest. 

3) Divisio quantitatis numeris exprimi potest. Iamvero inter 
duos numeros semper inveniri potest aliquis numerus medius, qui 
novam possibilem divisionem indicabit; nam si habetur a > b, 
semper inveniri potest numerus qui veriflcet hanc relationem: 

a + b 

a > — _ — > b. Et hoc in infinitum repeti potest, quantumvis pa- 
rum differant inter se duo illi numeri. 

2. Ex absurdo: Si ens quantum esset divisibile actu in 
infinita, tunc deberet etiam componi ex indivisibilibus seu ex 
infinitesimis actualibus. 

Atqui ens quantum nequit componi ex indivisibilibus. 

Ergo ens quantum non est divisibile actu in infinitum, 
sed potentialiter tantum. 

Maior patet, quia ultima in divisione sunt prima in compo- 
sitione et, si tota potentia ad divisionem in actu reducitur, 
partes quae oriuntur erunt absolute indivisibiles seu infinite 
parva in actu. 

Minor probatur : Absolute indivisibile seu infinitesimum 
actuale habet extensionem nullam seu est nihil extensionis; 
secus enim non esset absolute indivisibile et infinitesimum 
in actu, cum omne extensum sit divisibile in partes quae ne- 
cessário sunt minores quam totum. Atqui ex nihilo extensio- 
nis, quantumvis multiplicato, nunquam componi potest ali- 

quid extensionis. Ergo ens quantura nequit componi ex indi- 
visibilibus. 

Nec iuvat affirmare inextensa illa, quibus quantum componi 
deberet, esse multitudine infinita; nam etiam pro multitudine quo- 
modocumque infinita valet axioma: per additionem nihili ad nihi- 
lum nunquam potest aliquid oriri. Etiam hic argumenta multa ex 
mathematica afferri possunt. 

1) Si ens quantum componeretur ex indivisibilibus, v. g. li- 
nea ex punctis, linea maior esset aequalis lineae minori: tot enim 
puncta invenirentur in una linea, quot in alia et, evidenter, punc- 
tum non potest esse alio puncto maius vel minus. Hoc ostendi potest 
construendo duos círculos concêntricos cum radiis differentibus : 
ex singulis punctis circuli exterioris duci possunt rectae ad centrum 
commune, quae necessário transire debent per totidem distincta 
puncta circunferentiae interioris ; et sic utraque circunferentia con- 
staret eodem numero punctorum. Idem haberetur pro diagonali re- 
spectu lateri, pro quibusvis segmentis diversae longitudinis, immo 
pro segmento finito respectu rectae infinitae, quae etiam eodem 
numero punctorum constarent, prout ostenditur in constructioni- 
bus sequentibus: 



2) Ex punctis nequit linea quantumvis parva oriri; summa 
enim etiam infinita punctorum habet extensionem nullam. Etenim 
collectio punctorum substitui potest cum summa intervallorum seu 
segmentorum magnitudinis decrescentis : 1 / 10 , 1 / 100 , 1 / 10 ».... 

Haec summa, quae certe est maior quam collectio punctorum, si 
indefinite protrahatur, tendit ad determinatum valorem limitem, 
qui facile calculari potest: limes enim aequat primum terminum 
divisum per unitatem dempta ratione progressionis seriei, scl. limes 
11 1 

summae = -rr- =- = - 7 — . Si vero loco intervallorum praece- 

iu i y 

10 

dentium ponuntur alia intervalla: e/ 10 , e/ 100 ,... e/10»... (ubi e est 
numerus arbitrarie parvus), summa intervallorum tendit ad valorem 
s/9, qui est numerus indefinite parvus. Ergo collectio infinita punc- 
torum habebit extensionem minorem quam e/9, ac proinde rigorose 
nullam. 

Difficultates : 1. Calculus infmitesimalis docet divisionem 
continui in infinitesima et integrationem quantitatis deter- 
minatae ex infmitesimis. Ergo quantitas potest resolvi in in- 
finite parva et ex illis componi. 

Resp.: Calculus differentialis et integralis utitur infini- 
tesimis actualibus N., potentialibus C. Quamvis fundatores 
calculi infinitesimalis non clare pervenerint ad iustilicationem 
logicam ipsius, attamen, praesertim post elaborationem criti- 
cam saec. XIX, certum est elementa calculi analytici non esse 
ultima elementa continui, indivisibilia, infmite parva in actu, 
sed quantitates indeterminatae et variabiles, quae possunt fieri 
minores ad libitum qualibet determinata quantitate, scl. sunt 
infinitesima potentialia et non actualia 2 * 4 . Et ad hoc videtur 
pervenisse ipse Leibniz, qui propter eius doctrinam metaphysi- 
cam de monadibus et propter quasdam expressiones impreci- 
sas ab aliquibus citatur inter defensores infinitesimi actualis. 
Certe Leibniz thesim praesentem admittit, quando ait : « Con- 
tinuum in infinitum divisibile est. Idque in linea recta vel ex 
eo constat, quod pars eius est similis toti. Itaque quum to- 
tum dividi possit, poterit et pars et similiter quaevis pars 
partis. Puncta non sunt partes continui sed extremitates, nec 
magis minima datur pars lineae, quam fractio unitatis ». 

2. De essentia cuiuslibet potentiae est ut possit actuari. 
Atqui ens quantum admittitur esse infinitum in potentia. Ergo 
potest esse etiam infinitum in actu, saltem per virtutem in- 
finitam Dei. 

Resp.: Potentia potest actuari, seu potest reduci ad actum 
cui proprie ordinem dicit C. potentia potest actuari, seu om- 


* Fundatio calculi infmitesimalis per infinitum potentialem data est 
iam a Newton per introductionem conceptus limitis et tendentiae ad li- 
mitem : « Ultimae rationes illae quibuscum quantitates evanescunt, re- 
verá non sunt rationes quantitatum ultimaram, sed limites ad quos quan- 
titatum sine fine decrescentium rationes semper appropinquant; et quas 
propius assequi possunt quam pro data quavis differentia, nunquam vero 
transgredi, neque prius attingere quam quantitates diminuuntur in in- 
fmitum. Res clarius intelligetur in infmite magnis. Si quantitates duae 
quarum data est differentia augeantur in infinitum, dabitur harum ultima 
ratio, nimirum ratio aequalitatis, nec tamen ideo dabuntur quantitates 
ultimae seu maximae quarum ista est ratio. Igitur in sequentibus, si- 
quando facili rerum conceptui consulens dixero quantitates quam mi- 
nimas, vel evanescentes, vel ultimas; cave intelligas quantitates magni- 
tudine determinatas, sed cogita semper diminuendas sine limite » Philo- 
sophiae natnralis principia mathematica, 1 . I, s. I, scholion ultimum 
(Amstelodami 1723, pp. 33-34). 

nis ordo potentialitatis in ordinem actualitatis reduci potest 
N.; ita enim ipsa essentia potentiae contradiceretur et destrue- 
retur, non actuaretur. Cdt. min. Inflnitum est actus proprius 
potentiae quantitatis (infinitum eategorematicum) N. est ordo 
potentialitatis infinitae, quae ad divisionem tanquam ad suum 
actiim ordinatur C. Hinc sequitur quod infinitum in actu se- 
cundum divisionem neque a Deo fieri possit, non quia Dei 
potentia non sit infinita, sed quia infinitum in actu fieri non 
potest seu est intrinsece contradictorium. 

3. Si aliqua puncta lineae determinari possunt, possunt 
etiam determinari omnia, propter homogeneitatem quantitatis. 
Atqui si omnia puncta determinantur, exhausta est divisibi- 
litas et totalitas punctorum determinatorum necessário erit 
infinita. Ergo. 

Resp.: In linea determinari possunt omnia puncta, id est 
quaelibet secundum successionem qua uno puncto determinato 
alia semper distincta adhuc determinari possunt C. omnia se- 
cundum totalitatem complete datam N. Cdt. min. 

4. In quantitate, saltem reali, debent dari partes primae, 
ergo indivisibiles et infinitesimae in actu; nam totum non ha- 
bet realitatem nisi ex partibus et si partes essent indetermi- 
natae et potentiales non essent reales. 

Resp. : In quantitate discreta C. in quantitate continua, seu 
in ente quanto qua ens est et unum N. Et pariter dist. ratio- 
nem allatam, ut constat ex thesi secunda. 

Secunda pars: Ens quantum, quoad additionem, est infi- 
nitum in potentia et nunquam in actu. 

1. Directe: Illud est infinitum in potentia et nunquam in 
actu, quod necessário successive augetur ita ut nunquam ex- 
hauriatur potentia ad ulteriorem augmentum. 

Atqui tale est ens quantum, quoad additionem. 

Ergo ens quantum, quoad additionem, est infinitum in 
potentia et nunquam in actu. 

Maior patet: si enim augmentum necessário modo suc- 
cessivo habetur et nunquam exhauritur possibilitas ulterioris 
augmenti, eo ipso erit infinitum potentialiter, cuius est sem- 
per aliquid extra accipere, et nunquam in actu, cum infinitum 
in actu sit totalitas cuius nihil est extra. 

Minor etiam constat, quia augmentum successivum per 
additionem unitatum est de essentia numeri quantitativi et 
nunquam habet terminum, cum numerus de se sit indifferens 
ad magis et minus. Hinc sequitur non dari numerum maxi- 
mum et neque numerum omnium numerorum possibilium, 
cum numerus omnium numerorum sit indeterminatus, in in- 
finitum crescens et proinde nunquam accipi possit ut totalitas 
complete data. 

2. Ex absurdo : Ens quantum per additionem est infinitum 
in potentia et non in actu, si numerus infinitus in actu con- 
tradictiones implicat, quae per infinitum potentiale vitantur. 
Atqui ita est. Ergo. 

Minor multipliciter probari potest: 

1) Demonstratio per absurdum ab ipso Cantor proposita: 
Collectio infinita actu numerorum deberet continere omnes nume- 
ros possibiles. Atqui hoc est absurdum, quia qualibet collectione 
actu data semper inveniri possunt alii numeri in ea non contenti. 
Ergo collectio actu infinita implicat contradictionem, quae e contra 
non invenitur in collectione indefinita, quae ex sua essentia nun- 
quam est totalitas completa. 

Ratio in minori posita sic ostendi potest: supponatur omnes 
numeros possibiles esse actu datos et esse positos secundum ali- 
quem ordinem in aliqua tabula infinita numerorum decimalium in- 
finitorum, ut non solum numeri integri et rationales, sed etiam 
irrationales comprehendantur. Iamvero construi potest numerus, 
qui in praecedenti tabula non est contentus, sumendo pro prima 
cifra novi numeri cifram diversam a prima cifra primi numeri, pro 
secunda cifra cifram diversam a secunda cifra secundi numeri, 
pro n.esima cifra cifram diversam ab n.esima cifra n.esimi numeri, 
pro infinitesima cifra cifram diversam ab infinitesima cifra infi- 
nitesimi numeri. Hic numerus differt ab unoquoque numero prae- 
cedentis collectionis ; ac proinde haec collectio non continet omnes 
numeros possibiles, quod contradicit hypothesi factae. Ipsa hypo- 
thesis ergo implicat contradictionem, quia necessário ducit ad sui 
negationem. Haec demonstratio, proinde, non ostendit tantum col- 
lectionem numerorum realium non esse numerabilem, ut admittit 
Cantor, sed etiam collectionem actu infinitam numerorum impli- 
care contradictionem ac proinde nunquam posse supponi esse to- 
taliter datam in actu. Numerus omnium numerorum ducit etiam 
ad alias antinomias quae in lógica moderna considerari solent. 

2) In numero infinito pars aequat totum, vel melius, poni 
potest correspondentia biunivoca inter totum et partem, ita ut uni- 
cuique elemento totius correspondeat unum et unum tantum ele- 
mentum partis et viceversa. Atqui hoc est contradictorium de infi- 
nito actuali, quia ita statuitur aequalitas inter totalitates quae ae- 
quales non sunt, afiirmatur tot esse elementa totius quot elementa 

partis et viceversa, dum simul affirmatur aliqua elementa totius 
non contineri inter elementa partis, quod est contradictorium; e 
contra non est contradictorium de infinito potentiali, quia tunc 
non habetur aequalitas inter totalitates, quia totalitates non dan- 
tur, sed simplex correspondentia in lege efformationis, quae nul- 
lam contradictionem implicat. Ergo numerus infinitus nequit esse 
actualis sed poientialis tantum. V. g. numeri naturales et numeri 
pares possunt poni in correspondentia biunivoca, ita ut dici pos- 
sint pari modo infiniti potentialiter, quia pari lege efformantur; 
si vero numeri naturales essent totaliter dati, deberent esse tot 
numeri naturales quot numeri pares et tamen numeri natura- 
les deberent esse plures quam numeri pares, cum contineant 
omnes istos numeros et insuper omnes numeri dispares, qui inter 
pares non continentur: hoc autem est contradictorium, quia esset 
affirmare et negare simul numeros naturales esse plures quam nu- 
meros pares. Ergo admitti nequit, cum Cantor eiusque sequacibus, 
axioma afRrmans totum esse maius sua parte posse impune negari 
sine contradictione et numeros infinitos actuales definiri per pro- 
prietatem illi axiomati contradicentem. 

3) Eadem ratio vividius ostendi potest argumento a Cauchy 
proposito : Numerus infinitus debet continere tot numeros quot qua- 
dratos, quia omnis numerus habet suum quadratum. Atqui hoc im- 
possibile est in numero infinito actuali, quia quo magis collectio 
numerorum crescit eo magis imminuitur proportio inter numerum 
quadratorum et numerum omnium numerorum in collectione con- 
tento rum et in numero infinito talis proportio est infinite parva; 
bene autem possibile est in infinito potentiali, quia tunc hoc tantum 
significat quod utraque series in infinitum augeri potest neque ul- 
lus limes in constructione sive numerorum sive quadratorum in- 
venitur. 

4) Si esset multitudo infinita in actu, eo modo quo a Can- 
tor statuitur, tunc continuum non esset nisi collectio punctorum 
inextensorum actualium et in se determinatorum. Atqui hoc in- 
trinsece repugnat, prout constat ex parte praecedenti. Ergo etiam 
hypothesis numeri infiniti in actu intrinsece repugnat. 

Reverá, si doctrina Cantor esset integre vera, logice conclu- 
deret ad compositionem continui ex indivisibilibus, continuum ex 
sola collectione numerorum seu punctorum inextensorum consta- 
ret. Eodem enim modo quo construitur primum infinitum in actu, 
Aleph-zero, qui est numerus omnium numerorum naturalium, con- 
strueretur etiam infinitum actuale superius, seu darentur diversae 
« potentiae » infinitorum in infinitum crescentium ; infinitum autem 
secundi ordinis seu secundae potentiae est praecise infinitum con- 
tinui. In hoc consistit sic dieta arithmetizatio continui, qua con- 
tinuum qua tale in sua totalitate pure arithmetice construitur, ut 
linea recta ex collectione omnium numerorum realium, rationalium 
et irrationalium, planum ex collectione omnium numerorum com- 
plexorum, realium et imaginariorum. 

Animadverte tamen quod arithmetizatio continui etiam alio 
sensu intelligitur, qui videtur immunis a contradictione, cum re- 

currat solum ad infinitum potentiale, tum in numero, tum in divi- 
sione continui. Haec theoria, quae praesertim a Weierstrass et 
Dedekind perfecta est, initium sumit a solis numeris naturalibus 
(integris et positivis) et per definitiones pure formales et abstractas 
alios numeros (fractionarios, negativos, irrationales et imaginários) 
construit. Haec constructio est certe exempta a contradictione et, 
saltem explicite et formaliter, est independens ab intuitione con- 
tinui geometrici. Deinde statuitur correspondentia inter numeros 
ita constructos et puncta continui geometrici, v. g. inter numeros 
reales et puncta lineae rectae, ita ut unicuique numero reali unum 
et unum tantum punctum rectae correspondeat et, viceversa, uni- 
cuique puncto unus et unus tantum numerus realis. Ergo nullus 
recursus habetur ad numerum actu infinitum, nec affirmatur omnes 
numeros et omnia puncta actu determinari posse, sed in infinitum 
potentia manet ad novos numeros construendos, sicut in infinitum 
in linea continua nova puncta actuari possunt per successivas divi- 
siones. Nota nos studio dixisse hanc arithmetizationem continui 
saltem explicite et formaliter fieri independenter ab intuitione con- 
tinui; etenim ut novi numeri constructi non maneant ut purae con- 
ventiones arbitrariae et abstractae, sed etiam ut numeri reales legi- 
time introducantur iuxta numeros naturales, necessarius videtur 
recursus saltem implicitus ad continuum geometricum et ad pro- 
portiones reales inter quantitates continuas reales. 

SCHOLION: De magnitudine, de tempore et de multitudine tran- 
scendentali actu infinitis. 

Praeter ea quae in thesi demonstravimus, multae aliae ponun- 
tur quaestiones de infinito, quibus non eadem certitudine respon- 
dere possumus. 

1. Prima quaestio est de magnitudine sen exlemione infinita, 
sive secundum tres dimensiones (spatium), sive secundum duas (su- 
perfícies), sive secundum unam tantum (linea) ; et quidem non agitur 
hic de magnitudine physica, sed tantum de magnitudine quanti- 
tativa seu mathematica. 

Infinitam magnitudinem repugnare affirmant Aristóteles et 
S. Thomas; sed, si excluduntur argumenta quae in consideratione 
corporis physici fundantur et quae ad praesentem quaestionem 
non pertinent, non remanet nisi argumentum desumptum ex eo 
quod omne corpus, etiam mathematicum, debet habere deter- 
minatam formam seu superficiem terminantem, quae in corpore 
infinito esse non potest. Haec autem ratio, pro ipso S. Thoma, est 
tantum probabilis et non ex necessitate, « quia qui poneret aliquod 
corpus esse infinitum, non concederet quod de ratione corporis es- 
set terminari superfície, nisi forte secundum potentiam » (In III 
Phys., 1, 8). 

Alia ratio, quae a modernis affertur et prima fronte efftcacior 
videtur, est quia, si daretur magnitudo infinita, mensuraretur nu- 
mero actu infinito per quantitatem finitam, v. g. contineret nume- 
rum actu infinitum metrorum; numerus autem actu infinitus in- 

trinsece repugnat. Sed e|tiam haec ratio non apparet certa, quia 
si quantitas infinita continua supponitur, partes in ea actu non in- 
venirentur, unde nec essent actu infinitae numero; esset tantum 
concedendum quod in magnitudine actu infinita essent potentialiter 
infinitae non tantum partes proportionales, quae in infinitum de- 
crescunt, sed etiam partes aliquotae determinatae et fixae magni- 
tudinis; in quo tamen nulla apparet contradictio. 

Ex alia parte, vero, neque videntur probativae rationes, qui- 
bus alii auctores, ut Gouturat, conantur ostendere necessitatem ad- 
mittendi infinitum actu secundum magnitudinem seu infinitum geo- 
metricum; demonstrationes enim mathematicae non requirunt nisi 
magnitudinem potentialiter infinitam seu indefinitam, quae sit maior 
quam quaelibet magnitudo finita quantumvis magna. Et simili modo 
interpretari possunt ea quae dicuntur de elementis ad infinitum 
in geometria proiectiva. Insuper animadvertendum est elementa 
actu infinita, cum debitis cautelis, licite adhiberi posse tanquam 
emtia rationis, etiam si contradicjtionem implicant; unde ex solo 
usu eorum in mathematica non potest concludi ad intrinsecam 
possibilitatem magnitudinis geometricae actu infinitae. 

2. Tempus infinitum, quod implicatur in suppositione crea- 
tionis ab aeterno mundi materialis, non apparet intrinsece repu- 
gnare, quia tempus et motus constituunt successiones quae nun- 
quam sunt totaliter in actu, totaliter dajtae; ergo in illis non ha- 
betur infinitum in actu sed tantum in potentia. Si autem diversi 
motus discreti, qui in serie successiva infinita in praeterito fuerunt, 
omnes simul in mente considerantur, concedendum est illos non 
esse numero finito, sed tamen ex hoc non sequitur esse in numero 
actu infinito; sunt series in quibus non datur primum, intermi- 
natae et proinde innumerabiles sine numero. Neque in hypothesi 
creationis ab aeterno sequitur determinari posse aliquos eventus 
distantes numero infinito annorum; ad habendam enim durationem, 
sicut etiam magnitudinem, actu infinitam, non requiritur ut in illis 
determinari possint distantiae et mensurae actu infinitae, sed suf- 
fieit quod in illis determinari possint distantiae et mensurae finitae 
sed maiores quam quaelibet finita quantumvis magna. 

3. Tandem quaeritur utrum repugnet multitudo transcendenta- 
lis, non numérica, actu infinita, v. g. multitudo infinita possibilium 
in mente Dei vel multitudo infinita angelorum. Patet autem quod 
argumenta allata in probatione secundae partis non possunt appli- 
cari huic multitudini, quia haec non habetur per additionem uni- 
tatum nec in ea dantur relationes quantitativae, ex quibus exurgeret 
contradictio. Iamvero, admittendum est Deum infinita cognoscere 
et infinita posse (cf. S. Th., I, q. 14, a. 12); sed hoc infinitum tran- 
scendens nullo modo calculo mathematico subici potest, et sic non 
potest esse fundamentum pro theoria cantoriana transfinitorum, 
quae pro parte veritatis quam habet, ad solum infinitum quanti- 
tativum potentiale referri debet. 


II PARS - CINEMÁTICA 
DE ENTE MOBIL! 

Introductio. — Mathematica, cuius analysim philosophi- 
cam hucusque egimus, corpora considerat in secundo gradu 
abstractionis, unice ut entia quanta, abstrahendo ab omni- 
bus quae enti quanto qua tali accidere possunt ac proinde 
etiam ab eorum actuali et effectiva existentia; considerat ens 
quantum in suo aspectu pure formali, secundum suam es- 
sentiam seu in statu purae possibilitatis et intelligibilitatis, 
prout est exemptum a contradictione. 

Haec consideratio abstracta entis quanti debet successive 
integrari, attendendo non iam ad ens quantum absolute pos- 
sibile, sed ad ens quantum prout verificatur in obiecto nostrae 
expérientiae sensibilis ac proinde actuali existentia donatur 
et diversis proprietatibus superinduitur. 

Iamvero simplicior et universalior proprietas corporum, 
quam post quantitatem per experientiam sensibilem cognosei- 
mus, est motus, qui constituit obiectum primae partis scien- 
tiae physicae, seu cinématicae (a xívqoiç = motus). Mathe- 
matica enim abstrahit etiam a motu 1 et per se valet etiam 
de ente materiali considerato ut absolute immobili; si aliquan- 
do in demonstrationibus geometricis vel, generalius, in ra- 
tiociniis mathematicis motus introducitur, non assumitur tan- 
quam obiectum considerationis mathematicae, sed tantum 
ut médium et instrumentum ad obiectum construendum. 


i « Motus secundum suam naturam non pertinet ad genus quanti- 
tatis, sed participai aliquid de natura quantitatis aliunde, secundum quod 
divisio motus sumitur vel ex divisione spatii vel ex divisione mobilis; 
et ideo considerare motus non pertinet ad mathematicum, sed tamen 
principia mathematica ad motum applicari possunt » S. Th., In Boêt. de 
Trin,., q. 5, a. 3, ad 5. 

5 — Philippus Selvaooi, s. I. - Cosmologia. 

In hac secunda parte philosophiae naturalis, analysi me- 
taphysicae subicere debemus conceptum motus et illos alios 
conceptus fundamentales, quibus scientia cinemática analysim 
scientificam motus perficit, scilicet locus, spatium et tempus. 
Scientia enim notiones istas praesupponit, eas assumendo ex 
communi cognitione experimentali. Ita S. Thomas : « Ipsum 
autem quod quid est sui subiecti aliae scientiae faciunt esse 
manifestum per sensus ... Et sic ex ipso quodquid est noto 
per sensum vel per suppositionem, demonstrant scientiae pró- 
prias passiones, quae secundum se insunt generi subiecto, 
circa quod sunt » (In VI Met., 1. 1). Ita etiam Newton, in ini- 
tio sui operis Philosophiae naturalis principia mathematica, 
ait : « Hactenus voces minus notas, quo sensu in sequenti- 
bus accipiendae sint, explicare visum est. Nam Tempus, Spa- 
tium, Locum et Motum, ut omnibus notissima, non definio » 2 . 


2 Pro hac et sequentibus partibus, citantur hic opera quaedam gene- 
raliora ex philosophis non scholasticis et ex cultoribus scientiarum ; magis 
particularia in sequentibus citabuntur: B. Bavink, Ergebnisse und Pro- 
bleme der Naturwissenschaften, Zürick 1954io (v. ital. Firenze 1947); G. 
Beknaf.dini, G. Gentile, G. Polvani, Questioni di física, Firenze 1947; 
R. Blanché, La Science physique et la réalité, Paris 1948; P. W. Bridgman, 
The logic of modem physics, New York 1928 (v. ital. Torino 1952); A. 
Comte, Cours de philosophie positive, Paris 1830-1842; J. L. Destouches, 
Príncipes fondamentaux de phgsique théorique, Paris 1942; P. Duhem, 
La théorie physique, Paris 1906; A. S. Eddington, The nature of physical 
world, Cambridge 1928 (v. gall. Paris 1929; germ. Braunschweig 1931; 
hisp. Buenos Aires 1944; ital. Bari 1935); Id., The philosophy of physical 
Science, Cambridge 1939 (v. hisp. Madrid 1944; ital. Bari 1941); F. En- 
riques, Problemi delia scienza, Bologna 19262 (v. gall. Paris 1913; hisp. 
Buenos Aires 1947); N. Hartmann, Philosophie der Natur, Berlin 1950; 
W. Heisenberg, Wandlungen in den Grandlagen der Naturwissenschaft, 
Leipzig 1935 (19498; v . angl. London 1952; ital. Torino 1944); E. Mach, 
Die Mechanik in ihrer Entwicklung historisch-kritisch dargestellt, Leip- 
zig 1883 (v. angl. La Salle 1945; gall. Paris 1904; ital. Roma 1909); H. 
Margeneau, The nature of physical reality, New York 1950; H. Reinchen- 
bacíh, The rise of scientifie philosophy, Los Angeles 1950 (v. gall. Paris 
1955); A. Wenzl, Metaphysik der Physik von heute, Leipzig 19512. 


CAPUT IV 
DE MOTU 


Motus in physica et in philosophia naturali. — Tractatus 
de motu non solum constituit primum gressum quo a ma- 
thematica ad scientiam physicam devenitur, sed est etiam pars 
fundamentalis scientiae physicae, quia tantum per motum 
natura agit et a nobis cognoscitur ac proinde tantum per mo- 
tum suam intrinsecam perfectionem ontologicam et suam ex- 
trinsecam manifestationem attingit. Momentum fundamenta- 
le motus in scientia physica non est inventum recens, sed 
iam antiquis innotuerat. Ita Aristóteles ex octo libris sui trac- 
tatus de natura ( jtepl quíoetoç ) sex libros tribuit tractationi 
motus et eorum quae motum consequuntur ( jtepl xivrcecoç) ; 
et S. Thomas philosophiam naturalem definit tanquam scien- 
tiam de ente mobili, « quia omne quod habet materiam mobile 
est » et quia « natura est principium motus et quietis in eo 
in quo est; de his igitur quae habent in se principium motus, 
est scientia naturalis » (In I Phys., 1. 1, n. 3). Sed in hoc 
etiam antiqui hodiernas scientias praeiverunt, quod inter om- 
nes motus naturales et sensibiles motui locali primatum tri- 
buebant, tum ratione simplicitatis et evidentiae, tum causali- 
tatis et efficientiae. Etiam in nostra tractatione, ergo, conside- 
rabitur in primis motus localis, qui in suo aspectu formali 
solum quantitatem et extensionem praesupponit et ex ípsa- 
immediate sequitur, ita ut própria passio quantitatis dici pos- 
sit; sed consideratio non exclusive ad solum motum localem 
restringetur, sed extendetur ad omnem motum stricte dictum, 
prout in sequentibus declarabitur. 

Circa motum, autem, in philosophia naturali, ut meta- 
physica applicata scientiae cinematicae, inquirendum est pri- 
mo an sit motus, non quidem per modum problematis stricte 
dicti, cum realitas motus sit ex primis et immediatis verita- 

tibus, sed per analysim declarativam et vindicativam certitu- 
dinis naturalis. Et secundo quid sit motus; et hoc iterum non 
per strictam definitionem, cum motus sit notio communissi- 
ma et simplicissima, quae nequit reduci ad rationes commu- 
niores et simpliciores, sed per analysim metaphysicam, illam 
resolvendo in notionem analogam entis, actus et potentiae. 
His quaestionibus, ergo, respondet 

THESIS IV. — In mundo corporeo datur motus continuus, 
qui est actus existentis in potentia, in quantum tale. 

1. Termini. — Motus secundum diversas significationes 
accipi solet: 

1) Motus aequivoce dictus est quaelibet operatio, etiam 
ea quae nullam mutationem importat, qualis est vita in Deo. 
Hoc sensu terminus accipitur a S. Thoma ad concilianda quae- 
dam dieta Platonis et S. Augustini cum doctrina aristotelica 
de primo Motore immobili (cf. I, q. 9, a. 1, ad 1; q. 18, a. 3, 
ad 1; etc.). 

2) Motus latissime dictus est quodlibet fieri, seu est id 
cuius esse est fieri, per quod motus analogice sub idea entis 
includitur. Motus latissime dictus, ergo, includit tanquam sua 
inferiora omnes motus minus late dictos et insuper fieri ex 
nihilo sui et subiecti, quod est creatio, et eius oppositum, quod 
est annihilatio. De his sermo est in theologia naturali, quia 
causa efficiens huius motus est tantum Deus, dum creatura 
neque instrumentaliter ad talem motum concurrere potest. 

3) Motus late dictus seu proprie mutatio ( [ieTa|3olrj ) est 
quilibet transitus alicuius ex uno in aliud. Omnis ergo mu- 
tatio tria supponit, scilicet subiectum quod mutatur, termi- 
num a quo et terminum ad quem fit mutatio: subiectum se 
habet ut potentiam relate ad motum, seu ut principium de- 
terminabile et perfectibile; terminus a quo, in genere, est 
privatio perfectionis acquirendae, seu negatio perfectionis in 
subiecto apto ad illam; terminus ad quem est perfectio ac- 
quirenda seu actus, principium determinans et specificans, ex 
quo mutatio speciem accipit. Inter terminum a quo et ter- 
minum ad quem debet dari aliqua oppositio, secus nulla esset 
mutatio in transitu ab uno in aliud; oppositio autem potest 
esse aut contradictoria aut contraria, vel subcontraria. Si ha- 
betur oppositio contradictoria, tunc inter términos mutationis 

non datur médium et transitus ab uno in aliud fit immediate, 
in indivisibili, seu in instanti. Tales sunt, v. g., generatio et 
corruptio, quo fit transitus a non esse ad esse vel viceversa, 
et etiam omnis mutatio in ordine spirituali, ut actus intellec- 
tivi, qui utpote simplices nequeunt fieri per partes et succes- 
sive, sed fiunt in instanti. In hac mutatione, fieri est iam fac- 
tum esse, mutari est iam mutatum esse; in ipsa, ergo, non da- 
tur motus proprie dictus, quia nunquam subiectum proprie 
movetur, nunquam est in transitu inter términos, sed, cum 
inter términos non detur médium, aut nondum mutatum est 
et est adhuc in termino a quo, aut iam mutatum est et est 
iam in termino ad quem. 

4) Motus stricte dictus seu proprie et simpliciter motus 
(xívTioiç) est illa species mutationis, quae est inter términos 
qui contrarie vel quasi contrarie opponuntur, inter quos proin- 
de datur médium; et quidem in infinitum, ita ut motus to- 
talis in partes integrantes semper ulterius divisibiles dividi 
possit. Si enim inter duo media distincta non daretur aliud 
médium, illa duo media sese haberent sicut contradictoria et 
transitus inter illa non esset motus proprie dictus, quod est 
contra rationem partis integrantis, quae debet esse eiusdem 
rationis ac totum. Hinc motus proprie dictus est mutatio 
successiva et continua, quae scilicet importat non solum suc- 
cessionem terminorum, sicut quaelibet mutatio, sed etiam 
successionem partium ipsius mutationis. 

5) Motus strictissime dictus est motus localis seu transi- 
tus successivus entis quanti ab uno loco in alium per ex- 
tensionem intermediam; ulterior declaratio motus localis eius- 
que conditionum in tota hac secunda parte evolvetur. 

6) Motus continuus est motus qui est divisibilis in sem- 
per divisibilia, seu divisibilis in infinitum, secundum proprie- 
tatem continui in thesibus de quantitate declaratam. Motus 
continuus distinguitur ab extensione contniua, quia haec est 
continuum permanens et staticum, ille continuum fluens et 
successivum; sed omnia, quae de continuo qua tali dieta sunt, 
valent proportionaliter etiam de motu continuo. Sicut puncta 
in linea sunt eius termini ex divisione orti, ita momenta in 
motu sunt eius termini, qui determinantur ex motus divisione, 
etiam solum mentali; et sicut linea non componitur ex punc- 
tis nec in puncta resolvitur, ita motus continuus non compo- 



70 


71 


II Pars. Cinemática 

nitur ex momentis, nec in momenta resolvitur. Motus conti- 
nuus, propter suam intrinsecam divisibilitatem, non est to- 
tus simul, non fit in instanti, sed habet durationem extensam 
seu permanentiam in fieri; ac proinde non est sicut mutatio 
inter contradictoria, sed est motus proprie dictus, seu habet 
successionem in íieri per partes quae sunt una post aliam. 
Unde non tantum, ut indicatum est, omnis motus proprie dic- 
tus est motus continuus, sed etiam viceversa omnis motus 
continuus est motus proprie dictus, ita ut motus continuus 
et motus proprie dictus simpliciter convertantur et unus per 
alium definiri possit. 

Mundus corporeus est complexus corporum seu entium 
quantitate praeditorum, cuius realis existentia iam in prima 
thesi in lucem posita est. 

Actus et potentia, qui in deflnitione motus ponuntur, sunt 
principia entis determinans et determinabile, scilicet perfectio 
et subiectum capax illius, analoga iis quae in thesi secunda 
demonstrata sunt esse principia seu partes essentiales entis 
quanti. 

2. Opiniones. — 1. Radicalis negatio motus facta est in 
antiquitate a schola eleatica. 

1) Parmenides, in primis, affirmavit non solum indivisi- 
bilitatem et unicitatem entis, sed etiam eius absolutam im- 
mobilitatem. Ignorans enim analogiam entis, ipsum fieri im- 
possibile putat: nam, quidquid fit, aut fit ex ente, aut ex non 
ente; atqui non potest fieri ex ente, quia ens iam est et quod 
est, non fit; neque potest fieri ex non ente, quia ex nihilo, 
nihil fit. Ergo nihil fit aut movetur, ne quidem localiter tantum. 
Contra motum localem habet hoc particulare argumentum: 
ut motus localis possibilis sit, requiritur vacuum, quia ple- 
num est impedimentum motus ; atqui vacuum, utpote non ens, 
non datur; ergo nec motus localis possibilis est. Motus, au- 
tem, qui nobis apparet, ad puram fallaciam sensus et opinio- 
nis reducendus est. 

2) Zeno eleatensis doctrinam sui magistri confirmavit, 
suis quatuor famosis argumentis, dichotomia, Achilles, sagit- 
ta, et stadium, quae ab Aristotele exponuntur et refutantur 
in libro VI Physicorum, et quae omnia procedunt ex infinita 
divisibilitate continui tum permanentis tum íluentis. Infini- 

tas autem haec punctorum in linea et momentorum in mo- 
tu a Zenone ut actuata veí actuanda concipitur secundum 
praesupposita scholae pythagoricae. 

3) Negatoribus motus realis sensibilis accenseri possunt 
idealistae et suBiECTiviSTAE in genere cum Kant; isti non 
negant simpliciter motum, immo etiam illum extollunt, om- 
nia in aliquo puro fieri asserendo ; sed negantes vel incognosci- 
bilem affirmantes omnem realitatem trascendentem, motum 
ut aliquid pure subiectivum et mentale ponunt. Ita etiam 
Bergson ait motum localem et quantitativum, tanquam tran- 
situm continuum ab uno in aliud, esse synthesim mentalem, 
aliquem processum psychicum, qui in sola conscientia rea- 
litatem habet. 

2. Ex adverso ad purum motum seu fieri omnem realita- 
tem reducunt, quamvis sensu diverso, Heraclitus, Idealistae, 
Marxistae, Bergson aliique multi: motus non est actus ali- 
cuins subiecti, aliquo saltem modo permanentis, sed omnia 
sunt in perpetuo fluxu, vel in processu dialectico sive idealisti- 
co sive materialistico, in impulsu vitali, qui pro Bergson est 
realitas pure qualitativa, indivisibilis et continua, non men- 
surabilis per spatium et per rationes quantitativas, quia per 
istas rationes motus realis quantizatur et immobilizatur ac 
proinde destruitur. 

3. Continuitatem motus physici negant aliqui hodierni, 
iam in prima thesi commemorati, ut Heisenberg et March, 
qui putant theoriam quantorum et in particulari electrodyna- 
micam quantisticam exigere aliquam essentialem discontinui- 
tatem, adeo ut, sicut massa corporum componitur ex atomis 
et energia ex quantis energiae, ita etiam spatium et tempus 
ex quantis discretis constet et consequenter omnis motus ex 
momentis discretis. 

4. Tanquam realitatem simplicem et pure passivam, quae 
ulteriori explicatione non indiget et quae ad solum motum lo- 
calem reducitur, motum esse ponunt in antiquitate Demo- 
critus, tempore moderno Descartes eorumque sequaces. Ita, 
v. g. Cartesius loquitur de definitione aristotelica motus : « At 
vero nonne videntur illi verba magica proferre, quae vim ha- 
bent occultam et supra captum humani ingenii, qui dicunt mo- 
tum, rem unicuique notissimam, esse actum entis in poten- 

tia, prout in potentia? Quis enim intelligit haec verba? ». luxta 
Cartesium, Deus, inde a creatione, mundo indidit certam quan- 
titatem motus, cuius summa totalis manet invariabilis et cuius 
distributio sola variatur per pulsus et repulsus, quibus cor- 
pora modo prorsus inerti illam quantitatem motus sibi trans- 
mittunt. 

5. Realitatem et continuitatem motus et eius necessariam 
implicationem notionum actus et potentiae docuit primo Ari- 
stóteles et post eum omnes peripathetici et scholastici, 
qui quoad doctrinam in hac thesi propositam nullam contro- 
versiam unquam habuerunt. 

3, Probatur thesis. — Prima pars: In mundo corporeo 
datur motus continuus. 

Experientia teste, certum est dari in mundo corporeo, rea- 
liter et obiective, multiplices motus et in primis motus localis. 

Atqui motus localis et motus, qui dependenter ab illo 
fiunt, sunt motus vere continui. 

Ergo datur in mundo corporeo motus continuus. 

Maior effert certissimum datum nostrae experientiae tum 
internae tum externae, quod plena evidentia et legitimitate 
gaudet, ac proinde in dubium revocari nequit, etsi difficultates 
habeantur circa naturam motus. Eadem certitudine qua realem 
existentiam quantitatis affirmamus, certi sumus hanc realem 
quantitatem realiter mutari seu moveri tum qualitative, de quo 
in tertia parte sermo erit, tum in ipsa ratione quantitatis per 
divisionem, augmentum, diminutionem et per simplicem írans- 
lationem unius entis quanti respectu aliorum, in quo motus 
localis consistit. Isti motus non in sola nostra conscientia vel 
dependenter ab ea fiunt, sed omnes characteres habent realita- 
tis vere obiectivae et transcendentis, sicut obiectiva et tran- 
scendens realitas est quantitas, in qua ipsi fiunt. Unde etiam 
auctores, qui, ut Dario et Ancel putant necessariam esse iu- 
stificationem criticam pro reali existentia quantitatis, agno- 
scunt tamen quod, hac admissa, eo ipso etiam realitas motus 
corporum admittenda est. 

Minor probatur: Motus localis et motus qui dependenter 
ab eo fiunt, fiunt percurrendo aliquam extensionem physicam 
et contactum successivum habendo cum successivis partihus 

illius. Atqui extensio physica est necessário continua vel ex 
continuis composita, ut in secunda parte primae thesis demon- 
stratum est. Ergo motus localis et motus qui dependenter ab 
eo fiunt, sunt motus vere continui. 

lamvero omnis motus et alter atio physica corporum sen- 
sibilium fit in spatio et tempore et dependenter ab aliquo mo- 
tu locali, non solum quia causatur et causat motum localem, 
sed etiam quia fit in aliqua qualitate per accidens extensa et 
proinde omnis alteratio physica est et ipsa per accidens exten- 
sa et localiter diffunditur. Ergo omnes motus qui in corpore 
quanto fiunt sunt motus continui. 

Quoad hanc continuitatem haec notanda sunt: 

A - Motus localis, et consequenter alii, sunt motus essentia- 
liter continui, qui in instanti seu totaliter simul íieri nequeunt, sed 
necessário requirunt successionem non solum terminorum, sed etiam 
partium ipsius motus. Si enim motus localis esset totus simul in 
instanti, in eodem instanti corpus esset simul in duobus locis di- 
stinctis, scilicet in termino a quo et in termino ad quem, quod est 
impossibile. Si autem non est simul in duobus locis, est successive 
in illis in instantibus diversis; et quia extensio, secundum quam 
fit motus localis, est in infinitum divisibilis, proinde in infinitum 
loca intermedia inter extrema determinari possunt et consequenter 
etiam motus localis infinitam successionem partium importat, seu 
est continuo fluens ab uno extremo in aliud. 

Neque motus continuus considerari potest tanquam collectio in- 
stantium indivisibiíium, etiam numero infinito : si enim mobile in 
unoquoque ex illis instantibus consideretur, esset in uno loco et 
proinde non moveretur; unde si motus ex instantibus constaret, 
motus resultaret ex stationibus, quod est contradictorium. Sic ergo 
motus esset impossibili, ut iure in suppositione facta ostendit ar- 
gumentum Zenonis, sagitta vocatum. Ergo, ut motus sit possibilis, 
debet concipi ut realitas sui generis, analogice tantum conveniens 
cum ente proprie dicto, quod non habet esse staticum, nec ex multi- 
tudine etiam infinita entium staticorum resultat, sed habet esse con- 
tinuo fluens, seu continuo fit. 

B - Immo tantum motus continuus est motus proprie dictus: 
nam id quod proprie movetur, seu quod nunc est in motu, necessá- 
rio et movebatur et movebitur. Atqui quod ita est, est necessário 
continuo fluens. Ergo motus proprie dictus est necessário conti- 
nuum. 

Ultima maior probatur: id quod proprie nunc movetur, non 
est in termino a quo neque in termino ad quem, secus enim vel non- 
dum moveretur vel iam motum esset ; sed debet moveri per aliquem 
terminum médium et distinctum inter extrema. Quod autem movetur 
per terminum médium distinctum ab extremis, necessário moveba- 

tur et movebitur: movebatur, secus non esset in termino medio di- 
stincto, sed adhuc in termino a quo; movebitur, secus esset iam in 
termino ad quem. Ergo id quod proprie movetur, necessário move- 
batur et movebitur. 

Ultima minoT probatur : quod, dum movetur, necessário move- 
batur et movebitur, est necessário successivum in ipsa ratione motus, 
est divisibile in infinitum, quia eadem ratio in infinitum iterari de- 
bet, sed simul est indivisum et absque interruptione, quia si esset in- 
terruptio, iam amplius non haberetur motus. Iamvero haec sunt 
proprietates continui fluentis. Ergo quod, dum movetur, necessário 
movebatur et movebitur, est necessário continuum. 

COROLL ARIU.M : In motu proprie dicto, seu continuo, non datur 
primum instans nec ultimum instans motus: nam quando mobile est in 
utroque extremo, non movetur; quando autem movetur, semper as- 
signari potest aliud instans praecedens et sequens, in quo iam mo- 
vebatur et adhuc movebitur. Ergo non potest dari aliquod instans 
in quo primo movetur, nec in quo ultimo movetur. Hoc autem non 
significat quod motus proprie dictus non potest incipere nec desi- 
nere, sed significat quod motus proprie dictus incipit ex ultimo in- 
stanti sui non esse et terminat in primum instans sui non esse, seu 
extrema motus non sunt motus, sed eius termini eius. Hoc illustran 
potest analogia ex mathematica desumpta: series continua fractio- 
num propriarum limites habet, qui sunt 0 et 1, sed non datur prima 
fractio minima, nec ultima fractio maxima. 

Quando autem habentur duo motus contigui, tunc separantur 
unico instanti quietis, quod non pertinet nec ad motum praeceden- 
tem, nec ad motum sequentem, sed est limes indiyisibilis inter 
utrumque separans unum ab alio. Analogia etiam hic habetur ex 
mathematica in duplici serie fractionum propriarum et impropria- 

rum, quae separantur inter se unitate : JL < 1 < — , ubi a < b et 

c > d, vel in duplici serie fractionum convergentium, quae aliquem 
numerum irrationalem defíniunt tanquam sectionem duarum se- 
rierum. 

Difficultates: Argumenta Zenonis: 1. Dichotomia : ut ali- 
quid moveatur ab uno in aliud, debet antea attingere dimidium 
viae et, ante dimidium, dimidium dimidii et sic in infinitum. 
Atqui infinitum pertransiri nequit. Ergo nihil moveri potest 
(Argumentum Achillis et testudinis non differt essentialiter a 
primo). 

Aristóteles duplicem dat responsionem : primo ad homi- 
nem, distinguit minorem: infinitum nequit pertransiri finito C., 
infinito eiusdem ordinis N. Iamvero extensio percurrenda, mo- 
tus quo percurritur et tempus in quo fit motus, sunt omnia 

eodem modo infinita. Ergo non stat difficultas. Secundo, reicit 
praesuppositum pythagoraeum implicitum in difficultate, di- 
stinguendo maiorem: motus tali modo fit, ita ut divisio et 
infinitas sint tantum in potentia C., etiam in actu N. et ctd. 
minorem. 

2. Sagitta : sagitta proiecta in aêre in unoquoque momento 
est in uno tantum loco, ac proinde in unoquoque momento non 
movetur. Atqui quod unoquoque momento non movetur, nec 
in toto motu movetur. Ergo sagitta proiecta non movetur. 

Solutio habetur negando praesuppositum, nempe motum 
constitui momentis indivisibilibus ; hoc enim praesupposito, 
reverá tota ratio procedit, sed etiam tantum hoc praesup- 
posito; unde argumentum ostendit falsitatem praesuppositi, 
ex falsitate consequentis, non autem impossibilitatem motus. 

In forma: dist. primam partem maioris: sagitta in uno- 
quoque momento stat in uno loco N. transit per unum locum C. 
et consequenter nego secundam partem maioris. 

3. Stadium: duo mobilia percurrunt eadem velocitate 
longitudinem stadii in sensu inverso; iamvero si comparatur 
velocitas mobilium respectu ipsius stadii et inter se, seque- 
retur motum esse aequale suo duplo, quod est contradictorium. 

Argumentum duplici capite peccare videtur: primo non 
considerai motum esse relativum ac proinde unum eundemque 
motum posse esse secum ipso diversum, secundum quod ad 
diversa comparatur; secundo et principaliter videtur inniti 
in suppositione quod possint considerari duo puncta in linea 
et duo instantia in motu immediate successiva, inter quae 
non datur médium. Tunc enim sequeretur quod motus per 
aliquod indivisibile sui percurrat aliquam distantiam rela- 
te ad stadium et duplam relate ad aliud mobile, quod con- 
tradicit hypothesi de indivisibilibus. Si autem linea et motus 
considerantur ut continua in infinitum divisibilia, ut reverá 
sunt, tunc omnis contradictio eliminatur. 

4. Quoad difficultatem ex theoria quantorum desumptam, 
respondendum est « quantum » esse aliquod indivisibile phy- 
sicum, non autem absolute et mathematice; unde existentia 
quantorum non opponitur continuitati, quae tantum alteram 
indivisibilitatem excludit. Patet autem quod si formulae ma- 
thematicae eventibus physicis applicantur, servare debent ra- 



76 


II Pars. Cinemática 

tionem indivisibilitatis physicae magnitudinis consideratae; 
quod si negligant, discrepantiae necessário incurrent inter 
ealculum et eventus physicos. 

Secunda pars: Motus est actus existentis in potentia in 
quantum huiusmodi: f) toõ SuvápEt ovtoç evreU^eia, f) toioê- 
tov, nívqaíç lottv (III Phys. 1, 201 a 10-11). 

Successive probantur quatuor elementa supra posita : 

1. Motus est actus: principium enim determinationis et 
perfectionis est actus. Atqui quod est in motu, est aliquo mo- 
do perfectum et determinatum. Ergo quod est in motu, est 
in actu, seu motus est actus. E contra, quod est tantum in 
potentia, forte moveri poterit, seu potest esse in termino a quo 
motus, sed nondum movetur. 

2. Motus est actus existentis : motus enim non est per- 
fectio pura, actus subsistens, sed est perfectio et determinatio 
alicuius subiecti existentis, per quam subiectum est in via 
ad aliquod novum esse, quod prius non habebat. Ergo motus 
ex duplici capite dicit ordinem ad esse: in quantum est in 
ente, ut in subiecto, et in quantum tendit ad esse aliquod 
producendum. Si autem motus esset purum fieri, cessante mo- 
tu, iam nihil superesset; et si non tenderet ad aliquod esse per- 
manens in subiecto producendum, cessante motu, iam sub- 
iectum non esset mutatum, sed esset in eodem statu, in quo 
erat ante motum. 

3. Motus est actus existentis in potentia: nam quod est 
totaliter in actu, iam perfectum est; forte iam mutatum est, 
seu est in termino ad quem motus, sed non movetur. Ergo 
motus est actus qui natura sua et essentialiter relinquit sub- 
iectum in potentia ad ulteriorem actuationem in eadem li- 
nea, quia omne quod movetur, necessário movebitur. Aliis ver- 
bis, motus est actus imperfectus, qui medio modo se habet 
inter puram potentiam et actum perfectum, quod quidem par- 
tira est in actu et partim in potentia. 

Non autem omnis actus imperfectus est motus : quod enim 
stat in medio viae, et ipse medio modo se habet inter duo ex- 
trema et tamen non movetur; vel, ut exemplo S. Thomae uta- 
mur, aqua tépida est in actu imperfecto, in quantum est in 
actu respectu aquae frigidae, quae est in pura potentia ad ca- 

lorem, est in potentia relate ad aquam calidam, quae est in 
actu perfecto; et tamen aqua tépida, qua talis, non necessário 
est in motu calefactionis, sed potest esse in termino ad quem 
praecedentis calefactionis, quae iam cessata est, vel etiam in 
termino a quo ulterioris calefactionis, quae nondum incepta 
est. Ergo, ut distinguatur motus ab actu imperfecto fixo, de- 
bet aliquid ulterius addi eius definitioni. 

4. Motus est actus existentis in potentia, in quantum 
tale: etenim, actus fixus imperfectus, quamvis sit actus exi- 
stentis in potentia, non tamen est actus in quantum est in po- 
tentia, nec est in potentia in quantum est actus ; sed est actus, 
in quantum est in actu, et est in potentia, in quantum est po- 
tentia ad ulteriorem actuationem; seu est actus existentis in 
actu (imperfecto) et est simul, sub alio respectu, potentia exi- 
stentis in potentia. E contra, motus est actus qui, in quantum 
tale et necessário, dicit ordinem ad ulteriorem actuationem et 
proinde, in quantúm tale, est in potentia; tota sua entitate et 
essentialiter est actus et est in potentia, quia quod movetur, 
necessário movebatur et movebitur, ac proinde est actus exi- 
stentis in potentia, secundum quod huiusmodi. 

Rem ulterius declarat Aristóteles exemplo motus aediftcationis 
domus, qui definitur actus aedificabilis in quantum aedificabile. In 
hoc exemplo, triplicem actum distinguere debemus: primus actus 
est actus quo aedificabile ést aliqua determinata matéria, lapis, vel 
marmor, vel calx; ultimus actus est forma domus aedifícatae, seu 
actus quo aedificabile iam non est aedificabile, sed aediflcatum; et 
tandem actus intermedius, quo ex potentia aedificabile fit aedifica- 
bile in actu seu actu aedificatur, et hic est ipsa aedificatio. Ergo 
motus aedificationis bene definitur actus aedificabilis in quantum 
aedificabile, et motus in genere actus mobilis in quantum mobile; 
quod coincidit cum praecedenti definitione, quia existens in poten- 
tia in quantum huiusmodi est mobile in quantum mobile. 

SCHOLION: I. Motus, cum ex sua essentia sit via ad terminum, 
suam specificationem et unitatem ex termino desumit; sic terminus 
motus (ícéquç ), qui est ultimus in executione, est etiam eius principium 
determinans in intentione, eius finis ( téXoç ) , qui veram causalitatem 
in motum exercet. Hoc verificatur etiam in motu simplicíssimo et 
magis elementari, in motu locali; in quo tamen finis non est repo- 
nerulus in loco naturali, ut putabat Aristóteles, sed in ipsa directione 
ab agente impressa, quae motum specificat et in motu inertiali de 
se indefinite conservatur et indefinite prosequitur. Finalitatem mo- 
tus localis et omnis motus physici magis expresse considerabimus 
in ultima parte tractatus. 

II. Motus localis formaliter non consisti! in sola successione 
praesentiarum in diversis locis, quia sic motus reduceretur ad se- 
riem stationum; sed est ipsa progressio seu transitas ab uno in 
alium locum, aliquis contactus fluens et successivus cum continuo 
extenso in quo motus fit. Haec est aliqua variatio realis, quamvis 
non intrinseca corpori moto, sed ei extrínseca. Motus ergo localis 
non videtur reponendus in aliqua qualitate vel modo intrínseco, 
quamvis tamen notiones qualitativas multipliciter implicet: impri- 
mis qualitas eius intrinseca seu forma própria, quae est eius veloci- 
tas, secundo qualitas extrínseca eius causa immediata, scilicet im- 
petus. 


CAPUT V 


DE NOTIQNIBUS SPATII ET TEMPORIS 


De iis quae consequuntur motum. — Ut ait Aristóteles, 
« determinantibus de motu, tentandum est eodem aggredi mo- 
do et de iis quae consequenter sunt » (III Phys. 1, 200 b 15- 
16); scilicet, ad analysim motus perficiendam, agendum est 
de proprietatibus et de conditionibus praerequisitis ad motum. 
Notiones connexae cum motu, quas Aristóteles examinat in 
libris III et IV Physicorum, quatuor sunt: infinitum, locus, 
vacuum et tempus. Infinitum cum continuitate motus con- 
nectitur; sed quia eodem modo est continuitas et infinitum in 
motu ac in extensione, pro eius tractatione sufficiunt ea quae 
praemisimus agentes de infinito in quantitate, simul cum iis 
quae de continuitate motus dieta sunt in thesi praecedenti. De 
vacuo Aristóteles polemice tractat contra atomistas, qui va- 
cuum ponebant tanquam conditionem ipsius motus. Hanc au- 
tem positionem respuit Aristóteles, tum ex parte motus, quia 
propter motum non est necessarium vacuum, immo e con- 
verso si esset vacuum, non esset motus, tum ex consideratione 
vacui secundum se, quod cum sit pura negatio, non potest 
existere. 

Restant ergo tractandae notiones loci et temporis, qui- 
bus addenda est notio, quae in hodierna cinemática tanquam 
prima et fundamentalis occurrit, sed quae ex professo ab Ari- 
stotele non tractatur, scilicet notio spatii. Unde successive age- 
mus de loco, de spatio et de tempore, incipiendo ab aliqua 
analysi harum notionum, quae quamvis secundum quid valde 
obviae et familiares sint, tamen de facto sunt valde complexae 
et non facile difiniuntur. 

Articulus I. 

De notione loci. 

1. Nexus. — Quod notio loci sit connexa cum motu locali, 
constat ex ipsis terminis: motus enim localis est motus quo 
corpus de uno loco in alium locum mutatur, seu qui in sola 
mutatione loci consistit. 

Relatio autem motus localis ad « esse in loco », quod a 
scholasticis « ubi » denominatur, non est relatio speciei ad 
suum genus, quasi motus localis esset aliqua species vel modus 
particularis essendi in loco ; sed est relatio motus ad suum ter- 
minum, quatenus motu locali acquiritur esse in loco; et sicut 
generaliter potentia reducitur ad actum, sic motus per reduc- 
tionem tantum est in eodem genere cum suo termino, ut pun- 
ctum in genere quantitatis. Locus ergo et esse in loco motum 
localem tantum ab extrínseco determinant ac proinde ad eius 
intrinsecam analysim et mensurationem non sufficiunt, quam- 
vis utique requirantur. 

Insuper notandum est quod, quamvis consideratio loci 
in philosophia naturali introducatur consequenter ad con- 
siderationem motus, tamen praesentia in loco et proinde ipsa 
notio loci notionem motus praecedunt. Secundum enim com- 
munem opinionem, quae tamen ab Aristotele et S. Thoma non 
approbatur, omnia quae sunt, saltem corporea et sensibilia, 
in aliquo loco sunt. Inquiritur ergo, quid sit locus et quid sit 
esse in loco. Hoe tamen breviter perficiemus per simplicem 
expositionem partis doctrinae ab Aristotele propositae et a 
scholasticis generatim receptae, quae adhuc nunc valida vide- 
tur, praescindendo sive ab illis partibus quae sunt manifeste 
falsae, sive a subtilibus disquisitionibus quae nunc obsoletae 
vel mutiles sunt. 

2. Quid sit locus. — Locus est aliquid reale; locus enim 
est terminus a quo et ad quem motus localis; sed motus lo- 
calis est motus realis, quod non esset si per illum nihil reale 

acquireretur vel mutaretur; relinquitur igitur quod locus sit 
aliquid reale. 

Locus est aliquid corporeum et extensum : nam debet es- 

se proportio et adaequatio inter locum et locatum ; atqui ea 

quae sunt in loco, sunt corpora extensa secundum trinam di- 
mensionem; ergo etiam locus debet esse aliquid corporeum, 
extensum secundum trinam dimensionem, longum, latum et 
profundum. 

Locus est aliquid realiter distincium a corpore locato; 
quia locus relate ad locatum se habet tanquam receptaculum, 
in quo locatum est, ita tamen ut quod nunc est in uno loco, in 
alium locum trasmutari possit, et in loco, ubi nunc est unum 
corpus, aliud subintrare possit, primo exeunte. Haec autem 
possibilitas mutationis est signum realis distinctionis. 

Locus tamen non est corpus distinctum a corpore loca- 
to; quia cum locus et locatum sint simul, sequeretur duo cor- 
pora esse simul; quod est inconveniens. Neque est spatium, 
quod inter términos rei continetur, tanquam dimensiones di- 
stinctae a corpore locato ac proinde in nullo corpore existen- 
tes, sed separatae et subsistentes. Sic enim locus esset aliquod 
spatium vel extensio subsistens, de se absolute vacuum et 
capax repleri a corporibus locatis. Atqui spatium absolute 
vacuum nihil est, ac proinde non potest corpora realiter re- 
cipere seu locare. Ceterum hoc magis declarabitur in conside- 
ratione circa spatium. 

Ergo locus est superfícies corporum quae undequaque im- 
mediate circumdat corpus locatum, « terminus continentis im- 
mobilis primus » : tò toõ rcspiéxovtoç jcépaç dxívqtov jiqcõtov, 
TOÕT 2 * * 5 6oruv ó TÓ3TOÇ (IV Phys. 4, 212 a 20). Haec enim definitio 
omnia elementa positiva supra posita verificat et simul incon- 
venientia vitat. 

Addenda est tamen alia nótula, iam expressa in definitione 
data, qua locus distinguitur a vase; utrumque enim corpus 
in se recipit et continet, seu cum sua superfície interna cir- 
cumdat corpus; sed differunt per hoc quod vas est recepta- 
culum essentialiter mobile, quod ab uno in alium locum trans- 
ferri potest; locum autem de uno in alium locum transferre 
sensum non habet, unde locus est essentialiter immobilis, 
saltem in sua formali acceptione. Materialiter enim nihil ob- 
stat quominus corpora, quae superfíciem circumdantem seu 
locum formaliter constituunt, ipsa mutentur, sicut aqua flu- 
minis et aêr, quae navem circumdant et sua superfície locum 
navis determinant. Ad rem S. Thomas : « terminus continen- 
tis non est locus in quantum haec superfícies istius corporis 


6 — Philippus Selvaggi, S. I. - Cosmologia . 

mobilis, sed secundum ordinem vel situra quem habet in toto 
immobili. Ex quo patet quod tota ratio loci in omnibus con- 
tinentihus est in primo continente et tocante, scilicet caelo » 
(In IV Phys., 1. 6, n .15). 

Hoc est illud quod in hodierna cinemática consideratur, 
addita expressione mathematica, quae rem perfectius deter- 
minàt et mènsurationes exactas sinit. Locus enim et positio 
corporis in ea determinatur non ex corporibus immediate cir- 
cumdantibus, sed per relationem ad tres axes fixos perpen- 
diculares (axes cartesianos), mentaliter determinatos in com- 
plexu totali extensionis corporum, v. g. systematis stellarum 
fixarum; per distantias enim ab illis tribus axibus, positio 
alicuius corporis mathematice determinatur. Sic, secundum 
notationes geometriae analyticae, per aequationem: (x — a) 2 
+ (y — b) 2 + (z — c) 2 — r 2 — 0, determinatur locus ali- 
cuius sphaerae, cuius radius sit longitudinis r et cuius cen- 
tram habet distantiam a ab axe longitudinali, b ab axe ver- 
ticali et c ab axe transversali. 

3. Quid sit esse in loco. — Ex definitione loci facile dedu- 
citur esse in loco nihil aliud esse quam superficiem externam 
alicuius corporis contactum habere cum superfície locante vel 
etiam determinatam positionem habere relate ad complexum 
corporum existentium. 

Inde immediate sequitur, si nulla sit superfícies circum- 
dans, corpus aliquod non esse in loco, sicut de facto dicen- 
dum est de ipsa totalitate corporum existentium vel de cor- 
pore aliquo nullum realem contactum habente cum ullo alio 
corpore reali. Et etiam ulterius sequitur esse in loco non 
esse determinationem intrinsecam et absolutam, quae omni 
corpori necessário debeatur propter solam eius existentiam; 
aliis verbis, falsa vel saltem sensu carens est illa affirmatio 
communis opinionis, secundum quam omne quod est, debet 
esse in aliquo loco. 

Reicienda est ergo opinio a Suarez defensa, secundum 
quam ubicatio est aliqua realitas absoluta et intrinseca cor- 
poribus omnibus quomodocumque existentibus, independen- 
ter et antecedenter a contactu corporis cum superfície locan- 
te. Disputatur autem inter thomistas utrum ubicatio, quae ex 
contactu corporis cum loco exurgit, sit aliqua entitas rea- 


lis corpori locato inhaerens ut forma subiecto intrinseca, quae 
proinde sui mutatione realem mutationem intrinsecam in 
subiecto efficiat, Ratio autem praecipua vel unica, quae pro 
responsione affirmativa affertur, est quod « ubi » ab Aristotele 
reponitur inter decem praedicamenta entis realis, quae tot 
genera suprema entis realis constituere dicuntur. lamvero, 
haec ratio non suífícit; nam ut aliquid constituat reale prae- 
dicamentum entis, suífícit ut possit cum veritate de ente reali 
praedicari; sed ut cum veritate de ente reali praedicari pos- 
sit esse in loco, suífícit ut sit in contactu cum loco, nec appa- 
ret quaenam alia entitas realis praeter corpus locatum, locum 
et eorum contactum requiratur ad veram et realem praedi- 
cationem habendam. Unde ubicatio nihil aliud esse videtur 
nisi denominatio realis, sed extrínseca corporis, ex loco de- 
sumpta \ 


4. De loco naturali antiquorum. — Secundum antiquos, 
unumquodque corpus non tantum est in loco, sed etiam habet 
in universo suum locum naturalem, in quo non tantum est, 
sed bene est et ad quem, vi suae naturae a generante inditae, 
naturaliter tendit seu movetur, si per accidens extra illum 
inveniatur. Haec theoria, quae connectitur cum conceptione 
astronômica antiquorum et inservit ad explicandum motum 
apparenter spontaneum gravium et levium, ex evolutione as- 
tronomiae et mechanicae modernae, tanquam eraonea reicien- 
da est. Eam tamen commemoravimus, ut notemus quod prop- 
ter illam Aristóteles et S. Thomas conceptui loci maius mo- 
mentum tribuunt in explicando motu locali, quam par est; 
pro ipsis, enim, locus, in quantum est aliquis locus determi- 
natus, est terminus naturalis et verus finis motus localis, qui 
motum naturalem specificat. E contra, in conceptione ho- 
dierna motus, quae tanquam vera acceptanda est, locus ac- 
quisitus per motum est tantum terminus motus et non eius 
finis. Verus finis motus localis, ut iam dictum est, reponen- 
dus est in directione motus et directio motus determinatur et 
refertur non ad locum, sed ad spatium physicum, quod proin- 
de maximum momentum acquirit in analysi motus et cuius 
conceptus iam determinandus est. 


1 Questio haec ample 
74-94. 


tractatur in Hoenen, Cosm., nn. 58-63, 

Articulus II. 

De notione spatii. 

1. De usu huius termini apud antiquos. — Declaratio huius 
notionis magnam difflcultatem secum fert : ex una parte, enim, 
philosophi antiqui et scholastici usque ad aetatem recentem 
non habent expressam et directam tractationem de spatio; 
ex alia parte, uno eidemque termino multae signiflcationes 
diversae tribuuntur, tum a diversis auctoribus, tum etiam ab 
eodem in diversis loeis. Ceterum iam in lingua latina clássi- 
ca et in sermone vulgari vox spatium plurimas signiflcationes 
induit. Unde analysis philosophica spatii et quaestio de eius 
valore obiectivo magnam confusionem ingenerat, non solum 
propter oppositas doctrinas philosophicas, ut subiectivismum 
et realismum, sed etiam ex defectu exactae definitionis no- 
tionis 2 . 

Secundum etymologiam, vox spatium est a verbo graeco 
ojtáôiov = crtáôiov, quod primo est quaedam determinata lon- 
gitudo ut mensura assumpta (= 185 m.), dein cursus vel de- 
ambulatio per eandem longitudinem et tandem locus eius- 
dem mensurae, in quo cursus certamina fiunt. Sed vox latina 
signiflcationem valde latiorem et etiam magis variatam habet; 
Forcellini in suo Totius latinitatis Léxico quatuordecim si- 
gnificationes enumerat, inter quas locus, cursus, ambulatio, 
longitudo, distantia, dimensio, magnitudo, intervallum, dura- 
tio seu longitudo et intervallum temporis. In lingua graeca 
nullus est terminus, qui huic amplae significationi correspon- 
deat; unde gravis difficultas determinandi doctrinam Aristo- 
telis de spatio. Si attendimus ad versionem latinam a S. Tho- 
ma adhibitam et ad commentarium ipsius S. Thomae, verba 
graeca, quae termino latino spatii vertuntur, plura sunt: in 
primis Sidorqua (= distantia, extensio, dimensio), dein pfjxoç 
( = longitudo), pÉYefloç (= magnitudo); xévov (== vacuum) 
respondet termino qualiflcato « spatium vacuum », quod ta- 
men a S. Thoma aliquando spatium simpliciter dicitur, et 

2 De genesi notionis spatii cf. G. Bachelard, L’expérience de Ves- 
pace dans lá physique contemporaine, Paris 1937; F. Gonseth, La géome- 
trie et le problème de V espace, cit.; J. Piaget, La construction du réel 
chez Venfant, Neuchâtel 1937 ; Id., La représentation du monde chez Ven- 
fant, Paris 19472. 

similiter jtXfjQsç (= plenum) respondet locutioni « spatium 
plenüm » ; aliquando etiam spatium, praesertim apud com- 
mentatores recentiores, stat pro termino tójtoç ( = locus) vel 
X<íiQa (terminus qui raro ab Aristotele adhibetur et, ut vide- 
tur, tanquam synonimum termini tójioç). Unde consideratio- 
nes philologicae non multum iuvant ad determinandam notio- 
nem, sed tamen prae oculis habendae sunt, ne res modo ar- 
bitrário vel nimis angusto solvatur. 

S. Thomas terminum spatium frequentius adhibet, quam 
quis suspicari posset ex tabula aurea Petri a Bergomio vel 
ex indicibus editionibus vulgatis appositis, et talis frequens 
usus habetur praesertim in Commentario in libros Physico- 
rum. Insuper, id quod maioris momenti est, saepe terminus 
spatium adhibetur secundum usum cinematicae modernae ad 
describendum motum localem. V. g. : « Velox dicitur quod mo- 
vetur per multum spatium in pauco tempore; tardum autem 
quod e converso per paucum spatium in multo tempore » 
(In IV Phys., 1. 16, n. 5). Aristóteles probat « primo quod 
velocius in aequali tempore per maius spatium moveatur; 
secundo quod etiam in minori tempore per maius spatium mo- 
veatur ». « Unde sequitur quod velocius in aequali tempore 
plus de spatio pertransit ». « Ostendit quod velocius in minori 
tempore plus de spatio pertransit ». « Sequitur ergo quod ve- 
locius in minori tempore pertranseat maius spatium ». « Velo- 
cius pertransit aequale spatium in minori tempore ». « Velo- 
cius movetur in minori tempore per aequale spatium » (In VI 
Phys., 1. 3, passim; in eadem lectione, ut synonimum spatii 
et promiscue, adhibetur terminus magnitudo). « Aequaliter ve- 
lox est, quod movetur in aequali tempore per aequale spa- 
tium ». « Aequalis longitudini spatii, quae pertransitur per 
motum localem » (In VII Phys., 1. 7, n. 2 et 1). « Omne quod 
movetur, iam est motum per aliquam partem spatii et per 
aliquam partem temporis ». « Longitudo spatii pertransiti » 
(Ibid., 1. 9; in hac lectione, quae exponit regulas aristoteli- 
cas comparationis motus, per quas secundum terminologiam 
S. Thomae quatuor elementa respici debent, movens, mobile, 
spatium et tempus, terminus spatium quinquies et vicies ad- 
hibetur; termini synonimi sunt magnitudo et longitudo; ter- 
minus graecus correspondens bis est gfjxoç , sed plerumque 

est adiectivum neutrum sine ullo substantivo, ut aequale, du- 
píum, dimidium). 

Aliquando tamen S. Thomas terminum spatium simpli- 
citer adhibet pro spatio vacuo, « sive dimensiones per se exi- 
stentes » ( Quodl . 6, a. 3). « Ad rationem vacui non sufflcit 
in quo nihil est; sed requiritur quod sit spatium capax cor- 
poris, in quo non sit corpus ... Nos autem dicimus non fuis- 
se locum aut spatium ante mimdum » (I, q. 46, a. 1, ad 4). 
« Antiqui putaverunt locum esse spatium, quod est inter tér- 
minos rei continentis ... Non tamen huiusmodi spatium vide- 
tur esse idem cum aliquo corporum sensibilium; quia rece- 
dentibus et advenientibus diversis corporibus sensibilibus, re- 
manet idem spatium. Secundum hoc ergo sequitur quod lo- 
eus sit dimensiones separatae ». « Locus videtur aliquibus esse 
distantia magnitudinis spatii, separata a quolibet corpore sen- 
sibili » (In IV Phys., 1. 3, n. 4, 5). Secundum eandem opinio- 
nem, locus « spatium est inter extrema continentis, quod ha- 
bet aliquas dimensiones, praeter magnitudinem corporis quod 
ponitur infra corpus continens » (Ib., 1. 6, n. 2). Simile quid 
dicitur, quando sermo est de vacuo et de opinionibus afíir- 
mantibus eius realitatem. Iamvero in omnibus his locutioni- 
bus, terminus spatium stat pro conceptu cui nulla realitas 
agnoscitur ab Aristotele et S. Thoma et quae, proinde, ne- 
quit inservire ad motum realem explicandum, prout flt a S. 
Thoma in locis antea citatis. 

Apud scholasticos posteriores haec significatio dimentio- 
num separatarum corpora realia continentium praevalet vel 
etiam unice attenditur, quando ponitur quaestio explicita vel 
etiam tantum implicita de spatio. Hunc modum loquendi ex- 
presse adhibet Suarez, quem sequuntur plerique scholastici, 
etiam illi qui non totaliter acceptant eius doctrinam de spa- 
tio; ait enim Suarez spatium (sine addito) «esse vacuitatem 
quandam, ex se includentem carentiam corporis, cum aptitu- 
dine ut illo repleatur » (Disp. Met., LI, s. 3, n. .12). Spatium 
autem tali modo conceptum, pro Suarez, non est aliquid rea- 
le positivum, sed tantum fictio imaginationis; « at licet spa- 
tium nihil reale sit, tamen eius apprehensio aut imaginatio 
nobis utilis est ac fere necessária » (Ib., XXX, s. 7, n. 17). 
Et hoc quidem tum ad declarandam immensitatem Dei, quae 
implicat « Deum nunc actu esse extra mundum in infinitis 

spatiis imaginariis » ( Ib ., n. 30), tum ad explicandum ubi 
intrinsecum quod omni enti, sive corporeo, sive incorporeo, 
necessário competit independenter a loco reali. Nam « esse ali- 
cubi, sicut nos explicuimus, intrinsece est occupare seu re- 
plere spatium» (Ib., LI, s. 3, n. 3); unde «secundum mo- 
dum concipiendi nostrum, neque ubi corporeum, neque ubi 
spirituale explicari a nobis potest nisi per quamdam habi- 
tudinem ad spatium imaginarium » (Ib., n. 23). Praeter hoc 
spatium imaginarium, quantum nobis constat, Suarez nullum 
aliud spatium agnoscit. 

2. De usu termini spatium in hodierna cinemática. — In 
scientia hodierna, terminus spatium introducitur tanquam pri- 
ma et fundamentalíssima magnitudo physica in cinemática 
et, consequenter, in ceteris partibus scientiae physicae; et est 
id in quo fit motus localis, seu quod motu locali pertransitur. 
Etenim, secundum modum loquendi communissime accepta- 
tum, motus fit in spatio et in tempore; et mensuratur secun- 
dum spatium emensum, quod est ipsa longitudo viae percür- 
sae vel, quod idem est, distantia intercedens inter locum a 
quo et locum ad quem fit motus. Mensuratio motus ergo ha- 
betur per spatium emensum, sed simul etiam per tempus in- 
sumptum in spatio percurrendo. Per hanc duplicem consi- 
derationem cognoscitur velocitas, quae est qualitas seu inten- 
sitas própria motus localis; si velocitas est constans durante 
toto motu, exprimitur per proportionem inter spatium emensum 
et tempus insumptum; si autem velocitas variatur, tunc men- 
suratur per derivatam spatii respectu temporis: v = ds/dt; 
aliis verbis, velocitas est directe proportionalis cum spatio 
emenso et inverse cum tempore insumpto, quod, tum quoad 
rem, tum quoad modum loquendi, perfecte convenit cum iis 
quae S. Thomas dicit de velocitate et tarditate motus, prout 
ex locis citatis facile constat. 

Si autem motus consideratur in suo termino, tunc loco 
spatii percurrendi consideranda venit positio quam corpus 
in spatio acquisivit per motum. Positionem autem in spatio 
determinare nihil aliud est quam indicare locum a corpore 
occupato, quod nullam relationem dicit ad spatium imagina- 
rium, sed tantum ad corpora realia sensibilia, quae in ob- 
servatione vel in experimento physico unice consideranda ve- 
niunt. Locus autem, prout supra expositum est, materialiter 

quidem est superfícies corporum ambientium in contactu cum 
corpore locato, formaliter vero determinatur per distantiam 
illius superficiei relate ad tres axes perpendiculares fixos, op- 
portune delectos in totalitate extensionis corporum, quae am- 
biens remotum corporis locati constituunt et quae practice 
cum complexu stellarum fixarum identificari possunt. 

Tandem, quia pro omni magnitudine physica unitas men- 
surae indicanda est, unitas mensurae spatialis in tractatio- 
ne scientifica universaliter adhibita est metrum, vel eius pars 
aliquota centesimalis in sic dicto systemate absoluto mensu- 
raram c. g. s., quo tum spatium emensum per motum, tum 
positio corporis in spatio mensuratur. 

Sic ergo notio spatii in cinemática requisita, quod spa- 
tium physicum iure denominare possumus, ut illud distin- 
guamus ab aliis acceptionibus eiusdem termini, definitur per 
eius usum in locutionibus « spatium emensum per motum » 
et « positio corporis in spatio » et per eius unitatem mensu- 
rae. Iamvero notio in his locutionibus implícita nulla alia est 
quam notio longitudinis et generalius dimensionum corporum 
in longum latum et profundum, ad quas motus et positio 
corporis particularis refertur et quae aptis mensuris subici 
possunt. Ergo spatium physicum nihil aliud est vel intelli- 
gitur quam complexus dimensionum in longum, latum et pro- 
fundum, quae corporum physicorum realiter existentium ex- 
tensionem constituunt, seu etiam trina dimensio mensurabilis 
et mensurans realem corporum extensionem. 

Nota. De spatio multum loquitur theoria relativitatis 
einsteiniana. Discussiones tamen et innovationes, quas haec 
theoria proponit relate ad conceptus spatii et temporis me- 
chanicae classicae, non respiciunt has fundamentalíssimas et 
generalissimas determinationes notionis spatii, sed tantum re- 
lationes inter spatium et tempus ac comparationem inter men- 
suras spatiales peractas a diversis observatoribus, qui sunt in 
motu relate ad invicem. De theoria relativitatis, ergo, tantum 
postea sermo esse debebit. 

Ut autem definitio proposita legitima ostendatur et alia- 
ram definitionum debita ratio habeatur, ponitur sequens 
thesis. 


THESIS V. — Triplex distinguenda est acceptio termini 
spatii: spatium mathematicum, spatium imaginariam et spa- 
tium physicum, quod est complexus dimensionum corporum 
physicorum. 

1. Termini. — Spatium in genere non potest exacte defi- 
niri, quia sub eodem termino plures veniunt significationes, 
quae ad unicam notionem genericam difficiliter reduci pos- 
sunt. Relictis autem acceptionibus, quae vel in sermone tan- 
tum vulgari occurrunt, ut ambulatio, certamina cursus eo- 
rumque loca, vel in sensu translato adhibentur, ut spatia 
temporis, tres praecipuae acceptiones distinguendae sunt. 

1) Spatium mathematicum est obiectum mathematicae et, 
in particulari, geometriae; unde definiri potest extensio pura, 
abstracte considerata, seu secundum propriam rationem tan- 
tum, abstractione, non autem separatione, facta ab omnibus, 
quae ipsi attribui possunt praeter ea quae ei conveniunt se- 
cundum quod huiusmodi. Spatium mathematicum, ergo, sicut 
quodlibet universale abstracte consideratum, abstrahit a quo- 
libet esse quod habere potest sive in re, sive in mente, et 
consideratur in statu absolutae possibilitatis obiectivae, ut no- 
tio exempta ab intrínseca contradictione. Unde definiri etiam 
potest tanquam extensio absolute possibilis. 

2) Spatium imaginarium est phantasma seu imago sensus 
interni alicuius extensionis indefinitae in trina dimensione, 
quae repraesentatur ut plane homogenea et immobilis, distinc- 
ta et separata a corporibus sive realibus, sive imaginariis, 
quae sunt vel existere possunt, et quae corpora omnia sive 
realia sive possibilia in se continet vel recipere potest; aliis 
verbis, est receptaculum universale et necessarium omnium 
corporum, indefinitum et per se vacuum, et quod ab ipsis 
corporibus repleri potest. 

Hoc phantasma est certe et necessário praesens in no- 
stro sensu interno, saltem in homine aetatis adultae et evo- 
lutae, et constituit velut campum aut fundum nostrae ima- 
ginationis, in quo diversa phantasmata particularia simultâ- 
nea et successiva collocantur et a quo imaginatio nostra nun- 
quam exui valet, ita ut spatium illud in imaginatione neces- 
sário remaneat, etiamsi imaginentur annihilari omnia corpo- 
ra in illo contenta. Eius ratio et necessitas explicatur in psy- 
chologia ex dependentia imaginationis a suo obiecto formali, 

quod est necessário extensum, dum aliae qualitates esse vel 
abesse possunt; si enim imaginatio in actu est, nequit non 
habere aliquod obiectum sibi praesens; si autem ab obiecto 
phantasiae eliminentur omnes repraesentationes particularium 
rerum, non remanet nisi illud vagum phantasma antea des- 
criptum. 

Intellectus autem, per reflexionem quae usque ad phan- 
tasiam et ad sensus externos continuatur, hoc vagum phan- 
tasma apprehendit et sibi repraesentat, efformando concep- 
tum spatii imaginarii, quod notas obiectivas phantasmatis 
reproducit; et illud concipit sub formalitate sibi própria, nem- 
pe ad modum entis, sicut quamlibet negationem vel privatio- 
nem concipit. Ergo, spatium imaginarium, mente conceptum, 
est extensio vacua apta repleri corporibus, aliquod non ens 
ad modum entis positivi conceptum. Hic conceptus ex se non 
est falsum, quia falsitas in sola afíirmatione vel negatione ha- 
betur et non in solo conceptu; sed ex notis quibus intrinsece 
constituitur, constat esse purum ens rationis, quod in re ne- 
que existit neque existere potest, neque ab intellectu affir- 
mari potest ut ens reale absque falsitate et intrinseca con- 
tradictione. 

3) Spatium physicum est magnitudo quaedam physica, 
quae in cinemática et in tota scientia physica consideratur 
tanquam terminus, cui refertur motus et positio corporum, 
prout in praecedentibus iam expositum est. Ex usu scienti- 
fico huius notionis eruenda erit definitio in secunda parte 
thesis proposita. Notamus statim quod differentia inter spa- 
tium mathematicum et spatium physicum non est in hoc 
quod illud est pure possibile, hoc actu existens, quia etiam 
spatium physicum potest considerari in statu possibilitatis ; 
sed in hoc quod spatium mathematicum plene abstrahit a 
relationibus ad corpora et phaenomena physica nostri mundi 
realiter existentis, quae relationes e contra in notione spatii 
physici necessário includuntur, etiam si res in abstracto con- 
siderantur, ut in mechanica rationali. 

Praeter istas divisiones, quae in thesi tanquam fundamentales 
habentur, aliae dantur divisiones, quae tainen ad unam ex praece- 
dentibus reducuntur vel sunt subdiyisiones unius vel plurium ex 
praecedentibus : 

4) Spatium abstractum et spatium concretum, prout plene ab- 
strahit a natura corporum actu existentium in mundo reali, vel con- 

sideratur in intrinseca et essentiali relatione ad illa; haec distinctio 
fere coincidit cum distinctione inter spatium mathematicum et spa- 
tium physicum. Nota tamen quod quamvis spatium physicum sese 
habeat ut concretum relate ad spatium mathematicum, tamen rela- 
te ad corpora physica sese habet ut abstractum, quia illa conside- 
rat tantum in ratione dimensionum mensurabilium in longum, latum 
et profundum. 

5) Spatium possibile et spatium reale (actu existens) aliquan- 
do identificantur cum spatio mathematico et spatio physico, sed 
melius considerari potest tanquam subdivisio spatii physici. Nota 
insuper quod spatium actu existens non recte dicitur reale per op- 
positionem ad spatium possibile; nam etiam spatium possibile est 
ens reale, quia potest existere, dum ens rationis, quod opponitur 
enti reali, est ens quod nec existit nec existere potest. 

6) Spatium internum et spatium externum, prout consideran- 
tur dimensiones abstractae, sed non separatae, vel ipsius corporis, 
vel corporum circumstantium, relate ad quae corpus aliquod mo- 
vetur aut positionem habet. Haec terminologia legitime adhiberi 
potest etiam ab iis, qui omnem realitatem spatio vacuo et spatio 
imaginário denegant. 

7) Spatium absolutum dicitur extensio quaedam per se sub- 
sistens, distincta et independens a corporibus parti cularibus et ca- 
pax illa in se recipiendi ac proinde penetrabilis ab illis. Secundum 
diversas opiniones de realitate spatii, spatium absolutum reducitur 
vel ad purum spatium imaginarium, ut scholastici generatim, vel 
ad verum spatium physicum, ut facit Newton. 

2. Opiniones. — Difficile est dare aliquem conspectum 
exactum opinionum circa nostram quaestionem, quia gene- 
ratim auctores vel simpliciter omittunt omnes definitiones et 
divisiones notionis spatii vel aliquam plus minusye usualem 
definitionem et divisionem accipiunt absque discussione. Ali- 
quis fortasse dicere posset nostram quaestionem sensu ea- 
rere, quia definitiones et divisiones notionum sunt plus mi- 
nusve arbitrariae et quaestio de illis esset mera lis de voci- 
bus. Attamen nos putamus quaestionem esse utilem et ne- 
cessariam ad vitandas confusiones et dimiiiuendas difflculta- 
tes circa problema valde complexum et agitatum de realita- 
te spatii; definitiones et divisiones autem notionis spatii non 
possunt esse arbitrariae, quia inservire debent ad exprimen- 
dum obiectum scientiarum mathematicarum et physicarum, 
quae sunt realitates quae non pendent a nostro arbitrio. 

1) Spatium mathematicum generatim omnes admittunt 
et definiunt tamquam puram extensionem absolute possibi- 
''lem, ut est obiectum geometriae; hic modus loquendi tantum 

inde a saeculo XVII introductus est, sed nunc generaliter ad- 
hibetur et millam patitur difficultatem. 

2) Spatium imaginarium etiam, saltem a scholasticis om- 
nibus, consideratur et eodem modo defmitur, immo multi sim- 
pliciter spatium cum spatio imaginário identiflcant. Concor- 
dant etiam scholastici in eo quod spatium imaginarium sit 
ens rationis cum fundamento in re, quamvis differant in as- 
signando eius munere et fundamento reali; aliqui enim, ut 
Suarez et recentius Nys, putant sensum habere ubicationem 
intrinsecam corporum vel motum absolutum, quae concipi 
et describi nequeunt nisi per ordinem ad spatium imagina- 
rium; unde hi maius fundamentum spatio imaginário tribuunt, 
quam illi qui cum S. Thoma talem ubicationem vel motum 1 
absolutum negant. 

3) Spatium physicum modo valde diverso concipitur et 
definitur. Aliqui, post Cartesium, videntur simpliciter identi- 
ficare spatium physicum cum spatio mathematico et cum 
pura extensione. Haec conceptio videtur valde diffusa apud 
philosophos et physicos recentes fere usque ad finem sae- 
culi XIX. Sed post recentiorem evolutionem geometriae, di- 
stinctio inter spatium mathematicum et spatium physicum 
omnino ut agnoscenda imponitur : spatium mathematicum po- 
test esse euclideum et non euclideum, ellipticum et hyper- 
bolicum, archimedeum et non archimedeum, potest habere ma- 
iorem vel minorem numerum dimensionum; spatium physi- 
cum, e contra, nonnisi unius naturae esse potest, seu est unum 
ex spatiis geometricis absolute possibilibus, in rerum natura 
verificatum. 

Alii, e contra, inter quos multi scholastici, identiflcant 
spatium physicum cum spatio imaginário vel melius cum illa 
parte spatii imaginarii, quae actu impleta est a corporibus 
realiter existentibus ; ac proinde dicunt spatium physicum 
vel spatium reale esse ens rationis et reale vocari non per 
aliquam realitatem sibi intrinsecam, sed unice per extrinse- 
cam denominationem seu per ordinem ad realem corporum 
extensionem, qua concipitur repleri, vel ad realem superflciem, 
qua delimitatur. 

Alii, tandem, quos nos sequimur, dicunt spatium physi- 
cum esse distinguendum tum a spatio mathematico, tum a 
spatio imaginário. 


CapUt V. De notionibus spatii et temporis 93 

Differentia inter scholasticos pendet ex diverso modo de- 
flniendi spatium physicum; primi enim putant notionem re- 
ceptaculi necessário et essentialiter implicari in omni con- 
ceptu spatii, ac proinde spatium necessário concipi tanquam 
aliquid distinctum a corporibus quae sunt in spatio et ab 
eorum extensione; alii, e contra, tenent notionem recepta- 
culi esse accessoriam et accidentalem ac proinde ad essen- 
tiam conceptus spatii non pertinere nisi dimensionalitatem 
vel mensurabilitatem extensionis, a qua nonnisi ratione distin- 
guitur. 

In hac thesi abstinemus a citandis nominibus fautorum 
diversarum sententiarum ; tantum citamus tanquam magis 
conformes nostrae terminologiae Foriulenses, Remer, Mo- 
naco, Gredt, Boyer, Esser. Hic modus loquendi videtur etiam 
magis conformis cum modo loquendi physicorum recentio- 
rum, post reiectionem conceptionis newtonianae spatii per 
criticam a Mach institutam et per theoriam relativitatis ; et 
etiam cum conceptione electromagnetismi classici, qui spa- 
tium physicum identificat cum aliquo corpore physico ex- 
tenso particulari, quod aether denominatur. 

3. Probatur thesis. — Prima pars: Triplex distinguenda 
est acceptio termini spatii. 

Notio spatii distinguenda est secundum usus diversos et 
irreductibiles, quibus ipsa notio destinatur sive in scientiis 
sive in vita hominis. 

Atqui triplex usus diversus et irreductibilis notionis spa- 
tii habetur in imaginatione, in mathematica et in physica. 

Ergo triplex spatium distinguendum est: imaginarium, 
mathematicum et physicum. 

Minor probatur: Pro imaginatione spatium constituit ali- 
quam elaborationem necessariam et impraescindibilem, con- 
nexam cum ipsa structura organica sensus et cum eius ob- 
iecto formali; eius est recipere et coordinare diversa phan- 
tasmata et nullo modo extra ambitum facultatis imaginati- 
vae extenditur, nisi per indebitam et acriticam extrapolatio- 
nem intellectus, quae ad contradictiones ducit, tribuendo en- 
titatem positivam non enti. In mathematica spatium consti- 
tuit obiectum formale geometriae, quae omne ens extensum 
qua tale considerat et proinde spatium mathematicum omnem 
extensionem absolute possibilem et positive intelligibilem in- 

cludit. In physica spatium adhibetur ad determinandum et 
mensurandum motum et positionem corporis physici in evo- 
lutione phaenomenorum naturalium. Atqui haec tria munera 
clarissime sunt inter se diversa et irreductibilia. Ergo triplex 
distinguenda est acceptio termini spatii, quarum una nullo 
modo ad aliam reduci potest: spatium imaginarium, spatium 
mathematicum et spatium physicum. 

Secunda pars: Spatium physicum est complexas dimen- 
sionum corporum physicorum. 

Essentiale munus spatii physici est determinatio et men- 
sura motus et positionis corporis physici; alia autem mune- 
ra, si quae ei attribui possunt, sunt secundaria et accidentalia. 

Atqui conditio necessária et sufficiens ad motum et po- 
sitionem corporis determinandam est consideratio complexus 
dimensionum corporum physicorum, quae totalitatem mundi 
physici constituunt et relate ad quae corpora realiter moven- 
tur vel positionem habent. 

Ergo spatium physicum est complexus talium dimen- 
sionum. 

Maior constat ex usu termini in hodierna cinemática et 
in tota physica, quae huiusmodi locutiones adhibent: corpus 
in motu spatium percurrit; spatium emensum est directe pro- 
portionale cum velocitate motus et cum tempore insumpto : 
s = v. t; velocitas est derivata spatii respectu temporis: 
o = ds/dt; corpora positionem in spatio habent vel moventur 
in spatio; unitas mensurae spatialis est metrum. Alia autem 
munera, quae spatio physico tribui possunt, vel in praecedenti 
sufficienter fundantur, vel sunt mere illusoria. In particulari, 
exigentia receptaculi, quae in vulgari hominum existimatione 
pro quolibet corpore ac proinde etiam pro totalitate corporum 
afflrmatur, illusoria est, immo implicat processum in infmi- 
tum aut ducit ad affirmandam realitatem spatii imaginarii, 
quod utrumque implicat contradictionem. Exigentia recepta- 
culi vera est, prout ex experientia cognoscitur, pro casibus 
particularibus, in quibus per corpora physica particularia lo- 
cum constituentia illi exigentiae satisfit; illam autem affirmare 
modo universali et necessário pro omni corpore qua tali, est 
simile errori antiquorum quaerentium quid terram fulciret 
et sustentaret, eo quod corpora ponderosa nostrae experien- 
tiae fulcrum et sustentaculum exigunt. 

Nec licet asserere conceptum receptaculi includi in ipsa notione 
generalissima spatii ac proinde etiam spatii physici, quod esset 
consequenter definiendum tanquam extensio de se vacua, dimen- 
siones separatae, sed actu impletae a corporibus. Hoc enim grátis 
afíirmatur; est contra etymologiam voeis, quia vox graeca stadium, 
unde spatium derivatur, est in primis mensura quaedam longitudi- 
nis, seu extensio quaedam vel distantia in qua ratio mensurae atten- 
ditur, et tantum modo secundário et derivato locus quidam vel re- 
ceptaculum; est contra usum voeis generaliter receptum in sermone 
tum vulgari, tum scientifico, tum ipsius S. Thomae: si enim ratio 
receptaculi essentialis esset pro spatio, conservari deberet in om- 
nibus eius acceptionibus propriis; e contra multi sunt usus commu- 
niter accepti in quibus idea receptaculi nullo modo implicatur, ut 
in signifleatione spatii mathematici, in multis locutionibus scripto- 
rum elassicorum, quas videre est in citato Léxico Forcellini, in ci- 
tationibus supra allatis ex operibus S. Thomae et in usu cinemati- 
cae recentioris iam indicato. 

Nota vere communis omnibus istis locutionibus, quae commu- 
nis est etiam illis in quibus ratio receptaculi superadditur, est uni- 
ce trina dimensio, in quantum mensurans et mensurabilis ac pro- 
inde commensurabilis cum aliis dimensionibus eiusdem generis, ex 
qua sequuntur determinatio motus, positionis et ipsa capacitas re- 
cipiendi alia corpora. 

SCHOLION I. — De distinctione inter spatium et extensionem. Ex 
dictis et ex ipso communi modo loquendi apparet aliquam distinctio- 
nem esse faciendam inter spatium et extensionem corporum, un- 
de spatium physicum resultat. Illam non esse distinctionem realem 
probabitur in thesi aliqua sequenti, in qua demonstrabitur spatium 
non esse realitatem a corporibus physicis absolutam. Unde sequi- 
tur esse tantum distinctionem rationis; spatium enim designat ex- 
tensionem corporum in sola ratione tridimensionalitatis et com- 
mensurabilitatis consideratam, cum abstractione, non autem nega- 
tione aut separatione, a proprio subiecto, dum e contra extensio 
subiectum saltem implicite et indistincte connotat. Hac distinctione 
attenta, non omnino absonum esset dicere, cum Pesch, extensionem 
abstractam notionem spatii verificare quatenus est « capax recipien- 
di extensionem concretam»; sed hic modus loquendi nimis remo- 
tum a consuetudine videtur et ratio spatii melius explicatur prout 
fecimus in thesi, negando rationem receptaculi essentialem esse pro 
notione spatii. 

II- — De unitate spatii physici. Quia spatium physicum abstrahit 
a subiecto et extensionem corporum in sola tridimensionaíitate con- 
siderat, sequitur quod spatium praescindit etiam a multiplicitate 
et discontinuitate reali corporum extensorum, et totum complexum 
dimensionum considerai tanquam unum continuum ac proinde et- 
iam tanquam unicum. Hinc sermo est de unitate spatii seu de spa- 
tio universo tanquam aliquid unum et unicum. Unde, ulterius, si 
loqui volumus de extensipne corporis particularis in spatio, non 

dicemus illam esse aliquod spatium particulare prope alia spatia 
particularia, sed esse partem spatii universi ac proinde corpus es- 
se in spatio non ut contentum in continente, nec ut locatum in loco, 
sed sicut pars in toto. 

Articulus III. 

De notione temporis. 

Alia notio cum motu locali necessário coniuncta est no- 
tio temporis: motus enim íit in spatio et in tempore. Notio 
temporis, quamvis intrinsece forte maiorem difficultatem ha- 
beat quam notio spatii, brevius tamen declarari poterit, quia 
minor confusio inter auctores invenitur et quia de ea expli- 
cita et clara tractatio iam apud Aristotelem invenitur. Unde 
statim ponitur: 

THESIS VI. — Tempus est numerus motus secundum prius 
et posterius. 

1. De origine et divisione notionis temporis. 

1) Tempus psychologicum 3 . Notio temporis originem du- 
cit ex immediato dato conscientiae, quo homo seipsum perci- 
pit ut existentem in aliquo continuo fluxu vel successione 
sensationum internarum et externarum (unde etiam tempus 
physiologicum vocatur), cogitationum, volitionum et aliarum 
diversarum operationum. Etenim duae vel plures sensationes 
vel operationes psychicae possunt esse simul praesentes in 
conscientia vel una post aliam in aliquo ordine successionis; 
sensationes simul praesentes dicuntur simultaneae, sensatio- 
nes successivae dicuntur respectivae praeteritae, quae in me- 
mória conservantur postquam praesentes fuerunt, et futurae, 
quae in expectatione sunt antequam praesentes fiant. Tempus 
psychologicum, ergo, consistit in tali duratione successiva et 
continua a conscientia percepta et essentialiter dividitur in 


3 De tempore psychologico et de origine notionis temporis cf. E. 
Huant, Connaissance du temps, Paris 1950; E. Husserl, Vortesangen zur 
Phãnomenoíogie des inneren Zeitbewusstseins, in Jáhrbuch zur Philoso- 
phie und phãnomenologische Forschung IX (1928) pp. 367-496; E. Min- 
kowski, Le temps uêcu, Paris 1933; J. Piaget, Le déueloppement de Ia 
notion de temps chez Venfant, Paris 1946. 

duas partes, priorem quae praeteritum dicitur, et posteriorem 
seu futurum. Ex ipsa origine temporis psychologici sequitur 
aliqua eius proprietas valde notanda, quae postea sponte ap- 
plicatur etiam tempori physico: nempe, tum praesens, tum 
etiam totum tempus psychologicum, habent aliquam strictam 
unitatem egocentricam; in tempore psychologico non dantur, 
nec in subiecto normali dari possunt, duo vel plura praesentia, 
sicut nec dantur duae vel plures successiones, sed unicum 
praesens et unica successio; et in illo unico tempore psycholo- 
gico omnes sensationes et operationes psychicae, sive simul- 
taneae, sive successivae, coexistunt et ad invicem ordinantur. 

2) Tempus physicum. Duratio successiva, quae in nostra 
conscientia percipitur, naturali iudicio tribuitur etiam ipsis 
rebus, quae sunt obiectum nostrarum sensationum et quae, 
data obiectivitate sensationis, intelliguntur habere in seipsis 
aliquam successionem actuum et mutationum priorum et po- 
steriorum seu aliquem fluxum decurrentem modo parallelo 
nostro tempori psychologico. Unaquaeque res physica nostrae 
experientiae habet aliquam durationem successivam et conti- 
nuam, est in aliquo fluxu phaenomenorum sibi invicem suc- 
cedentium; et illi competunt eaedem proprietates praesentis, 
praeteriti et futuri, simultaneitatis et successionis, correlatio- 
nis et coordinationis tum cum tempore psychologico nostra- 
rum sensationum, tum cum duratione et successione aliarum 
rerum, quae mundum physicum in suo complexu constituunt. 
Haec duratio rerum physicarum vocatur tempus physicum. 

3) Tempus imaginarium. Sicut pro spatio, praeter spatium 
physicum nostri corporis et aliorum corporum realium, ha- 
betur spatium imaginarium, quod constituit velut fundum ne- 
cessarium et amorphum nostrae imaginationis, ita etiam, prae- 
ter tempus reale psychologicum et physicum, habetur tem- 
pus imaginarium, quod est phantasma vaguum alicuius flu- 
xus, quasi per se stantis, plane necessarii et uniformiter tran- 
seuntis, sine initio et sine fine, in quo res et eventus omnes 
collocantur tanquam in diversis eius partibus coexistentes. 
Hoc phantasma originem sumit ab ipso tempore psychologi- 
co, a quo etiam notam absolutae unitatis derivat; et eius ne- 
cessitas in imaginatione fundatur, sicut necessitas spatii ima- 
ginarii, in ipsa organicitate imaginationis. Apprehensum ab 
intellectu per suam reflexionem supra sensus, concipitur ut 


7 — Philippus Selvaggi, S. I. - Cosmologia. 

aliquid absolutum et independens tum a nostra conscientia, 
tum a duratione cuiuseumque rei determinatae, per se, ne- 
cessário et aeternaliter existens. 

4) Praeter istas divisiones fundamentales etiam aliae tradi so- 
lent, quarum unam indicamus, quae praesertim tempori physico 
applicatur: tempus intrinsecum est ipsa duratio successiva et con- 
tinua alicuius rei vel eventus physici, ut duratio scholae, vel iti- 
neris et, in genere, cuiuseumque eventus particularis vel collectionis 
eventuum; tempus extrinsecum est duratio alicuius eventus, cui 
aliae durationes commensurantur, seu a quo tanquam a norma sub- 
iectiva vel obiectiva aliae durationes mensuram accipiunt; potest es- 
se particulare, si aliquos eventus tantum mensurat, ut motus clepsy- 
drae ad mensur andam durationem examinis; generale, si magnam 
ciassem eventuum mensurat, ut motus terrae circa seipsam et circa 
solem ad eventus mundanos mensur andos per dies et annos; uni- 
versale, si est unica mensura, cui naturaliter omnes eventus reales 
ordinantur, ut concipiebatur ab antiquis motus primi caeli relate 
ad omnes eventus universi materialis. 

2. Opiniones. — Circa notionem temporis vix inveniuntur 
definitiones diversae memória dignae. Definitio, quam tradi- 
mus, ab Aristotele proposita est et Iate exponitur et iustifi- 
catur in libro IV Physicomm, c. 11-14: toüto yáç eauv 6 
XQÓvoç, ápififxòç xivfjaecoç xatà tò jtqóteqov xal wteqov (219 
b 1-2); vel paululum aliter: ô Sè xqóvoç xivfjaeooç xal qpgpíaç 
pÉtpov (221 b 22-23), tempus est mensura motus et quietis, 
motus quidem per se, quietis vero per accidens, quatenus 
quies est privatio motus in subiecto mobili. 

S. Augustinus, in celebri loco suarum Confessionum (1. 
XI, c. 14-28), analysim notionis temporis modo originali et 
profundo instituit, difficultates et antinomias in notione tem- 
poris implícitas exponens : « Quid est ergo tempus? Si nemo 
ex me quaerat, seio; si quaerenti explicare velim, néscio» 
(c. 14); sed, quamvis explicite neget esse «tempus corporis 
motum » (c. 24), ubi defmitioni aristotelicae alludere videtur, 
tamen in positiva expositione docet tempus esse id quo motus 
corporum metimur (c. 24) et in se spectatum esse transitum 
a futuro in praeteritum, per praesens indivisibile (c. 14-15) 
et proinde implicare aliquam continuam successionem prioris 
et posterioris. Per quae conceptio temporis Augustini, saltem 
in suo generali tenore, non differt essentialiter a conceptione 
aristotelica. 

In medio aevo definitio aristotelica exponitur et approba- 
tur a S. Alberto Magno et a S. Thoma et inde communiter 
non solum a scholasticis, sed etiam a non scholasticis : mo- 
tus et successio constituunt essentiam temporis vel saltem id 
quo nos tempus percipimus, etsi plures animadvertant tem- 
pus esse etiam mensuram quietis, quod tamen iam ab Ari- 
stotele expresse admissum fuerat. Nec essentialiter videtur 
differre definitio a Leibniz proposita: ordo successionis phae- 
nomenorum, vel ordo eorum quae non simul existunt, sed 
unum post aliud. Concordia tamen, quae quoad conceptum 
habetur, dissolvitur, quando quaestio est de realitate tempo- 
ris, prout in sequentibus Videbimus. 

3. Probatur thesis. 

Tempus definiendum est per id, quo apprehenso tem- 
pus statim concipitur et quo non apprehenso nec tempus 
concipitur. 

Atqui apprehenso et numerato prius et posterius in motu, 
tempus statim concipitur, illo non apprehenso tempus non- 
dum concipitur. 

Ergo tempus est numerus motus secundum prius et po- 
sterius. 

Maior constat, quia tempus non potest arbitrarie definiri, 
sed ad notionem vel definitionem temporis eruendam, analy- 
si subici debet ipsum factum perceptionis temporis, seu da- 
tum immediatum conscientiae, unde notio temporis oritur; et 
tempus definiendum erit per notas quibus nos in cognitio- 
nem et aestimationem temporis ducimur. 

Minor ostenditur per partes: 

1 . Tempus est aliquid motus ; etenim « percipiendo quem- 
cumque motum, percipimus tempus et similiter, e converso, 
cum percipimus tempus, simul percipimus motum » (S. Th., 
In IV Phys., 1. 17, n. 2). Si e contra nullus motus esset aut 
perciperetur, nec etiam tempus esset aut perciperetur, sed 
homo sibi videretur esse in aliquo nunc indivisibili : « quan- 
do homines non mutantur, aut, si mutantur, tamen latet eos, 
tunc non videtur eis quod pertranseat aliquod tempus » ( ib 
1. 16, n. 6). Et S. Augustinus: « Fidenter tamen dico scire me, 
quod si nihil praeteriret, non esset praeteritum tempus; et 
si nihil adveniret, non esset futurum tempus; et si nihil esset, 
non esset praesens tempus ... Praesens autem si semper esset 

praesens, nec in praeteritum transiret, iam non esset tem- 
pus, sed aeternitas. Si ergo praesens, nt tempus sit, ideo fit 
quia in praeteritum transit; quomodo et hoc esse dicimus, 
cui causa ut sit illa est, quia non erit; ut scilicet non vere 
dicamus tempus esse, nisi quia tendit ad non esse? » (c. 14). 

2. Tempus non est idem ac motus: etenim unusquisque 
motus est in suo subiecto mobili et secundum diversas species 
diversificatur, tempus vero est in omnibus et ubique, unum 
et idem, non diversificatum ; motus potest esse celerior et tar- 
dior, tempus vero, saltem secundum communern existimatio- 
nem, non potest velocius et tardius esse. 

Restat ergo investigandum secundum quid tempus conse- 
quatur motum, seu quodnam accidens vel quinam aspectus 
motus sit tempus. 

3. Tempus sequitur motum in quantum dicit aliquam suc- 
cessionem secundum prius et posterius: nam, cum tempus 
sequatur indifferenter quemcumque motum, illud in motu at- 
tendendum est, quod est commune omni motui et cuius per- 
ceptio perceptionem temporis causat. Iamvero omne quod mo- 
vetur, movetur ex quodam in quiddam per aliquod interme- 
dium, in quo partes determinatum ordinem habent. Hoc ma- 
nifestius apparet in motu locali, qui fit secundum quod mo- 
bile successivam et continuo fluentem positionem habet re- 
late ad viam percurrendam. In partibus viae datur aliquis or- 
do prioritatis et posterioritatis, quatenus quaedam propin- 
quiores sunt termino a quo, quaedam termino ad quem; ex 
ordine partium in via sequitur ordo partium in motu, qua- 
tenus partes priores motus sunt quae fiunt secundum partes 
viae propinqiores termino a quo, posteriores secundum partes 
propinquiores termino ad quem. Et ex ordine prioritatis et 
posterioritatis in motu sequitur ordo partium in tempore, ita 
ut nos, successionem attendendo prioritatis et posterioritatis 
in motu, tempus primo percipimus. Ergo tempus sequitur mo- 
tum in quantum hic habet prius et posterius. Hoc confirma- 
tur ex eo quod prius et posterius in via et in motu sunt 
aliquid relativum et accidentale. In via hoc manifeste pa- 
tet, quia una et eadem via est quae Thebis Athenas ducit 
et quae Athenis Thebas; et ita ordo prioritatis et posterio- 
ritatis inverti potest, via immutata manente. In motu ordo 
ille ad intrinsecam eius realitatem pertinet; attamen etiam 

in motu ille ordo est quid accessorium, quia motus diversi 
haberi possunt, qui ordinem inversum partium priorum et 
posteriorum habent. E contra, in tempore ille ordo priori- 
tatis et posterioritatis absolute inverti nequit et ne cogitari 
quidem potest tempus, cuius ordo inverso modo se habeat 
hac ordo alterius. Ergo ordo prioritatis et posterioritatis in 
tempore est adeo intrinsecus et necessarius, ut eius rationem 
formalem constituere dicendus sit. 

4. Tempus est numerus motus secundum prius et po- 
sterius. Etenim, si motum tanquam aliquid unum et conti- 
nuum percipimus ab initio ad terminum seu eius unitatem 
totalem nobis repraesentamus, nondum tempus percipimus. 
E contra, « tunc esse tempus determinamus, cum accipimus in 
motu aliud et aliud et accipimus aliquid médium inter ea » 
(S. Th., ib., 1. 17, n. 10). Sed aliud et aliud, prius et poste- 
rius, in motu accipere, idem est ac illum dividere et diversas 
eius partes priores et posteriores numerare; numerus enim 
nihil aliud est nisi quantum divisum et mensuratum secun- 
dum diversas suas partes homogêneas. Ergo tempus est nu- 
merus motus secundum prius et posterius. 

Hoc etiam confirmatur ex eo quod, si reverá tempus est 
numerus et mensura motus, clare explicatur cur tempus sit 
aliquid motus et tamen simul differat ab eo. Numerus enim 
et mensura intrínseca et quasi passiva rei est aliquid ipsius 
rei mensuratae, illam necessário consequens, ut unum sine 
alia haberi nequeat; si autem de mensura extrínseca et quasi 
activa agitur, debet haberi homogeneitas inter mensuram et 
mensurandum; unde sicut longitudo longitudine mensuratur 
et pondus pondere, ita etiam motus motu mensuratur. Ergo 
tempus non est numerus et mensura motus, nisi in quantum 
et ipsum aliquid motus et in motu est. 

Ex alia parte, numerus et mensura qua tales praescindunt 
a natura rei numeratae et mensuratae; et quamvis materia- 
liter multiplicentur cum suis subiectis, f ormaliter tamen non 
tantum aequales sunt in diversis rebus, sed etiam unum et 
idem in omnibus, quae eundem numeram vel eandem mensu- 
ram habent; sic unus et idem est numerus septem ovium et 
septem boum, quamvis septem oves sint aliud a septem bu- 
bus; et in ratione mensurae idem est unum metrum panni et 
unum metrum ligni. Ergo etiam tempus, quamvis materialiter 

multiplicetur in singulis motibus, formaliter tamen est unum 
et idem in omnibus qui eodem tempore fiunt. Nec etiam men- 
surae qua tali competit velocitas et tarditas, quia mensura 
qua talis est uniformis et homogenea, dum velocitas et tar- 
ditas tantum secundum proportiones inter plures mensuras 
haberi potest. Ergo, quamvis tempus sit aliquid motus, ta- 
men ratione a motu distinguitur; utrum autem etiam realiter, 
videbimus in thesi de realitate temporis, ubi negative respon- 
debimus contra realismum exaggeratum temporis. 

ScHOLiON. Quinam numerus sit tempus. — 1. Tempus 
non est numerus abstractus, sed concretus, scilicet non est 
numerus numerans, sed numerus numeratus vel numerabilis, 
ut explicite docent Aristóteles et s. Thomas et ut statim ap- 
paret ex obvia consideratione. Per hoc solvitur difficultas ex 
praeexistentia temporis ad omnem actualem numerationem 
et ex continuitate temporis, quae discontinuitati numericae 
opponitur : nam « licet numerus sit quantitas discreta, tem- 
pus tamen est quantitas continua, propter rem numeratam 
[quae est motus continuus] ; sicut decem mensurae panni 
quoddam continuum est, quamvis denarius numerus sit quan- 
titas discreta» (S. Th., ib., 1. 17, n. 11). Aliis verbis, tempus 
est ipse motus, in quantum numerum in se habet et numero 
suarum partium intrinsece mensuratur; v. g., motus alieuius 
penduli numero oscillationum et motus alieuius rotae numero 
circulationum. 

Hinc patet primam et magis classicam deíinitionem aristo- 
telicam directe referri ad tempus intrinsecum seu ad ipsam 
durationem motus. Sed applicari potest etiam ad tempus ex- 
trinsecum, quatenus unus motus, per numerationem quam in 
se habet, aptus est ad alios motus numerandos et mensuran- 
dos; et huie tempori directe et proprie applicatur altera de- 
finitio Aristotelis : tempus est mensura motus. Et per hunc mo- 
dum tempus est etiam mensura quietis per accidens, quate- 
nus quies non est absoluta immobilitas, quae tempore nullo 
modo mensurari potest, sed est privatio motus in subiecto apto 
moveri. Insuper, tempus extrinsecum, tanquam mensura ac- 
tiva motus, eminentiori modo notionem temporis verificat et 
tum in sermone vulgari, tum in tractatione Aristotelis et 
S. Thomae, nomine temporis praecipue intenditur. 


Capixt V. De notionibus spatii et temporis 

2. Tempus est primarie numerus ordinalis, sed secundário 
etiam numerus cardinalis motus: numerus ordinalis enim in- 
dicat ordinem essentialem prioritatis et posterioritatis partium 
in motu, qui strueturam topologicam motus constituit; nume- 
rus cardinalis, e contra, qui quantitatem stricte dictam men- 
surai et proprietates numeri arithmetici verificat, tempori ap- 
plicatur quatenus tempus reverá habet strueturam metricam 
seu rationem quantitatis stricte dictae. Tempus enim, sicut 
quantitas stricte dieta, in partes integrantes dividi potest, quae 
sunt eiusdem rationis ac totum et quae inter se addi possunt 
ad totum efformandum. Ad strueturam metricam temporis 
determinandam, debet iudicari tempus secundum partes quan- 
titative aequales vel maiores et minores. Hoc fit in vita com- 
muni, attendendo primo ad ipsa phaenomena vifae, ex quibus 
tempus psychologicum oritur et in quibus nos aliquam aequa- 
litatem, aliquem rythmum uniformem facile et immediate per- 
cipimus; v. g., in pulsu cordis, vel in sono rythmico cantus, vel 
in motu rythmico manus et pedis, si agitur de brevi temporis 
intervallo, facile iudicamus durationes quasdam esse isochro- 
nas; si autem agitur de longiori temporis spatio, intervalla 
isochrona adhuc percipiuntur in rythmo vitae vegetativae, per 
somnum et vigiliam, famem et satietatem, fatigationem et re- 
quiem, per successivas vicissitudines vitae plantarum. Hinc 
enim videtur oriri communis persuasio hominum de isochro- 
nia dierum et annorum. Modo autem magis exacto et scienti- 
fico têmpora quantitative aequalia defmiuntur ex phaenomenis 
mechanicis. In hac aestimatione duplici principio duci debe- 
mus : unum est quod isochronia per phaenomena mechanica 
definita concordet cum isochronia sensationum et illam per- 
ficiat et uniformiter extendat; aliud, quod principium funda- 
mentale chronometriae constituit, asserit têmpora aequalia es- 
se illa in quibus causae aequales producunt effectus aequales. 
Evidenter, ut haec aestimatio absque circulo vitioso ducat ad 
cognoscenda têmpora aequalia, necesse est ut iudicari possit 
de aequalitate causarum et effectuum independenter ab omni 
phaenomeno motus; quod tamen in phaenomenis simpliciori- 
bus de facto haberi potest, v. g., in motu oscillatorio penduli 
vel in descensu aquae in clepsydra et praesertim in motu solis 
et siderum, ubi nulla variatio causarum a nobis deprehenditur. 
Ceterum haec in particulari determinare pertinet ad scientiam 
physicam, quae chronometria dicitur. 

CAPUT VI 

DE REALITATE SPATII ET TEMPORIS 


Sensus quaestionis. — Post theses de realitate quantitatis 
et motus et post explicationem notionum spatii et temporis, 
posset videri supérflua nova quaestio de realitate istorum; om- 
nes enim qui admittunt realitatem quantitatis et motus, etiam 
realitatem saltem fundamentalem seu fundamentum in re no- 
tionum spatii et temporis concedunt. Sed inter ipsos realistas 
disputari adhuc potest et de facto multum disputatum est et 
disputatur de realitate, quae spatio et tempori formaliter con- 
sideratis competit, quibusdam in realismo quodam exaggerato 
abeuntibus, aliis ad subiectivismum nimis accedentibus. Insu- 
per, quoad subiectivismum, aliquid addendum erit ad ea quae 
in thesibus I et IV dieta sunt, non adeo quoad refutationem, 
quia in argumentis theseos unice ad prius prolata appellabi- 
mus, quam quoad expositionem sententiarum relate ad origi- 
nem, munus et valorem, quae a diversis subiectivistis concep- 
tibus spatii et temporis tribuuntur; hoc enim requiritur prop- 
ter momentum vere centrale quod istae notiones habent in 
scientia et in philosophia naturali tempore moderno 1 . Tandem, 
cum quaestione de realitate spatii et temporis connectitur 
quaestio de reali distinctione et connexione spatii et temporis. 


1 De spatio et tempore cf. E. Borel, Vespace et le temps, Paris 

19396; A. S. Eddington, Space, time and gravitation, London 1920 (v. gall. 

Paris 1921; germ. Braunschweig 1923); A. Farges, L’idée de continu 
dans V espace et le temps, Paris 1909; M. Gent, Die Philosophie des Rau- 
mes und der Zeit von Aristóteles bis zum vorkritischen Kant, Bonn 1926; 
Id., Die Raam-Zeit-Philosophie des 19. Jahrhunderts, Bonn 1930; M. Hei- 
degger, Sein und Zeit, Halle 1929 3 ; A. Metz, Temps, espace et relatiuité, 
Paris 1928; D. Nys, La notion de temps, Louvain 19253; In., La notion 
d’espace, ib. 1930 2 ; H. Reichenbaoh, Philosophie der Raum-Zeit-Lehre, 
Berlin 1928; H. Weyl, Raum, Zeit, Materie, Berlin 1923 (v. gall. Paris 
1958). 


quae nostris temporibus valde agitata est propter theoriam re- 
lativitatis einsteinianae, cuius brevem expositionem et iudi- 
cium dare debebimus. 


Articulus I. 

De realitate spatii et temporis quoad se. 

THESIS VII. — Spatium et tempus non sunt formae sub- 
iectivae a priori, nec realitates absolutae a corporibus physicis, 
sed sunt entia realia cum extensione et motu corporum phy- 
sicorum realiter identificata. 

1. Termini. — Spatium intelligitur spatium physicum quod 
per oppositionem ad spatium mathematicum et ad spatium 
imaginarium est complexus dimensionum corporum physico- 
rum, relate ad quod fit motus localis et positio corporum de- 
terminatur, prout in thesi V ostensum est. 

Tempus est numerus motus secundum prius et posterius, 
secundum classicam definitionem aristotelicam in thesi VI ex- 
positam. 

Forma subiectiva a priori est aliquid quod a sola natura 
et legibus subiecti cognoscentis determinatur ac proinde inde- 
pendens est ab experientia et illam praecedit, seu est a priori, 
universalis et necessária. 

Realitas absoluta a corporibus physicis est realitas obiec- 
tiva quae in se existit independenter et antecedenter tum ad 
subiecta cognoscentia tum ad corpora physica, qualia sunt non 
solum corpora sensibilia, sed etiam aether electromagneticus 
theoriae classicae; unde si quis dicit spatium physicum esse 
aetherem, nullo modo contradicit nostrae thesi. 

2. Opiniones. — A - Subiectivistae, in genere, affirmant 
spatium et tempus esse formas subiectivas, quae non reprae- 
sentant aliquam realitatem in se nec ducunt in eius cognitio- 
nem, sed unice constituunt conditiones facultatum eognosci- 
tivarum, sive sensuum, sive imaginationis, sive intellectus. 

1) Idealistae absoluti dicunt obiectum creari seu poni to- 
taliter a subiecto, activitate inconscia qua subiectum obiectum 
sibi repraesentat, nondum agnoscens illud ut creationem ipsius 
ego cogitantis. Pro Fichte, spatium et tempus sunt produc- 

tum imaginationis; Ego pon.it spatium in quantum obiectum si- 
bi repraesentat ut extensum, in se connexum et in infinitum 
divisibile; tempus autem derivatur ex conflictu ipsius Ego se- 
cum ipso, ex oscillationibus imaginationis inter incompatibi- 
lia, quo Ego in momenta temporalia extenditur. Pro Schel- 
ling, spatium est obiectivatio sensus externi, tempus autem 
sensus interni; sunt formae coexistentiae et successionis ip- 
sius conscientiae. Pro Hegel, spatium et tempus sunt primae 
et generalissimae determinationes Naturae, quae est negatio 
Ideae, ipsum extra-se-esse, quod in secundo momento evolu- 
tionis dialecticae, in antithesi, ponitur et quod in tertio mo- 
mento superatur per synthesim Ideae et Naturae in Spiritu. 

2) Idealismus acosmicus (Berkeley) non negat existen- 
tiam realitatis in se, sed illam reducit ad puros spiritus, en- 
tia immaterialia acosmica; esse autem rerum corporalium est 
purum percipi, repraesentatio subiectiva, in qua habetur ali- 
quod spatium sensu perceptum et aliquod tempus tanquam 
duratio spiritus creati; sed spatium et tempus nihil sunt ex- 
tra conscientiam et seriem repraesentationum. In particulari 
expresse reicit spatium et tempus absolutum a Newton defen- 
sum. 

3) Idealismus formalis (Kant) nec ipse negat rem in se, 
sed illam absolute incognoscibilem declarat; spatium et tempus 
non sunt nisi formae a priori subiecti cognoscentis et, magis 
in particulari, intuitiones purae sensus externi (spatium) et 
sensus interni seu imaginationis (tempus). Per has formas 
subiectivas, data amorpha, quae sensatio in sua passivitate 
recipit, primo informantur et ordinantur; et per eas fundatur 
possibilitas scientiae mathematicae, scilicet geometriae, quae 
considerat res ut extensas, et arithmeticae, quae illas conside- 
rai ut successionem habentes in serie numérica. Kant expresse 
reicit non solum realitatem absolutam spatii et temporis a 
Newton pròpugnatam, sed etiam omnem valorem transcenden- 
tem cognitionem, afíirmans spatium et tempus esse unice con- 
ditiones subiectivas cognitionis. Reicit insuper originem em- 
piricam harum intuitionum, negando nos posse illas derivare 
ex experientia et affirmando illas praesupponi ante omnem ex- 
perientiam tanquam conditiones necessárias et a priori. Tan- 
dem, Kant negat spatium et tempus esse proprie dictos con- 
ceptus intellectus vel categorias rationis, cum non habeant pro- 


prietates conceptus universalis, ut discursivitatem, praedica- 
bilitatem de pluribus 2 . 

4) Rationalismus, a Leibniz propositus, praeter existen- 
tiam rerum in se, concedit etiam nos aliquo saltem modo illas 
cognoscere : spatium et tempus, quae sunt ordo propinquita- 
tis et distantiae ac ordo successionis in mundo phaenomenali, 
non sunt ideae ex rebus haustis, nec realiter et formaliter ín 
rebus existunt; attamen, propter harmoniam a Deo praestabi- 
litam inter nostras repraesentationes et mundum realem mo- 
nadum, existit aliqua analogia inter ordinem phaenomenalem 
et ordinem rerum; unde spatium et tempus possunt vocari 
phaenomena bene fundata, quatenus extensio spatialis respon- 
det pluralitati monadum inextensorum coexistentium et suc- 
cessio temporalis respondet immanenti evolutioni monadum. 

5) Conceptualismus, a Bergson defensus, ponit conceptus 
spatii et temporis, qui a ratione discursiva et a scientiis ad- 
hibentur, esse schemata subiectiva, quibus non attingimus rea- 
litatem, in sola intuitione vitali perceptam, sed quibus realita- 
tem essentialiter continuam et fluentem dividimus et stati- 
cam reddimus propter necessitates practicas vitae. Etenim, 
realitas in se aliquo fluxu vitali constituitur et durationem 
habet, quae sunt pure qualitativa, quasi spiritualia, et quae 
per conceptus fixos cognosci nequeunt; spatium et tempus 
physicorum e contra sunt conceptus quantitativi et quasi ma- 
terializati : spatium homogeneum et in infinitum divisibile est 
schema ideale et abstractum, quod nos subtendimus realitati 
concretae, qualitative heterogeneae et indivisibili ; tempus phy- 
sicum, quantificatum et mensurabile, est aliqua exteriorizatio 
durationis seu temporis realis, aliqua proiectio in spatio 
quantitativo et homogeneo durationis vitalis, quae est simplex, 
inextensa, indivisibilis, qualitativa, heterogenea. 

6) Empirismus etiam vario modo subiectivitatem spatii et 
temporis propugnat; sic, pro Hobbes, spatium qua tale est 
aliquid imaginarium, merum phantasma rei existentis, nullo 
alio eius rei accidente considerato praeter quam quod apparet 
extra imaginantem; pro Hume, spatium est mera repraesenta- 
tio ordinis in phaenomeno apparentis ; tempus, vero, generatim 
reducitur ad aliquam repraesentationem pure psychologicam 


2 Amplam expositionem et eonfutationem criticam doctrinae kantia- 
nae invenis in Sohaaf, Cosmologia, pp. 202-233. 

et subiectivam, quae in nobis oritur unice propter successio- 
nem sensationum et impressionum, quas in nos experimus, et 
quae nullo modo potest rebus in se vel ipsi motui externo 
tribui. 

7) Neopositivistae et multi scientiati moderni, praesertim 
post criticam institutam a Mach et Poincaré et a theoria re- 
iativitatis contra conceptionem newtonianam ultrarealisticam, 
in aliquem excessivum subiectivismum incidunt, asserentes 
spatium et tempus non esse nisi quaedam schemata arbitraria 
et conventionalia, puras functiones mathematicas, quae inser- 
viunt ad phaenomena describenda modo magis commodo et 
oeconomico et ad phaenomena futura praevidenda, aliquid es- 
sentialiter relativum ad statum observatoris, quod nihil nos 
docet circa essentiam realitatis in se, aliquid pure phaenome- 
nale. Hanc positionem approbant aliqui neoscholastici, putan- 
tes illam correspondere genuinae traditioni philosophiae scho- 
lasticae, quae, secundum ipsos, spatium et tempus considerat 
tanquam pura entia rationis, quae in re tantum fundamentum 
habent. 

B - Ultrarealistae, e converso, spatium et tempus ponunt 
ut realitates distinctas et independentes ab extensione et mo- 
tu corporum physicorum. 

1) Atomistae veteres (Democritus, Epicurus, Lucretius) 
dicunt spatium, quod est vacuum absolutum et pura negatio 
entis, realiter existere non minus quam ens seu plenum, quod 
in atomis divisum est; spatium vacuum enim, pro ipsis, est 
aliquod immensum reeeptaculum, in quo atomi recipiuntur 
et in quo possibiles flunt multiplicitas et motus atomorum; hoc 
autem necessarium esse putant ad vitandum monismum et 
immobilismum eleaticum et ad salvanda phaenomena. 

2) Atomistae saeculi XVII, ut Gassendi, doctrinam vete- 
rum renovarunt, ponentes spatium et tempus realitatem ha- 
bere independentem a corporibus ac proinde corporum acci- 
dentia non esse, nec multo minus esse accidentia substantiae 
spiritualis, sed esse incorpórea quaedam, genere diversa ab 
iis quae substantiae aut accidentia dici solent. Attamen, sunt 
res verae et entia realia, quae semper fuerunt antequam Deus 
conderet mundum et semper superfutura erunt, etsi mundum 
forte destrueret. 

3) Newton, fundator mechanicae classicae, asserit, prae- 
ter spatium et tempus empirica, quae a nobis per sensus de- 
finiuntur, agnoscenda esse tanquam realia spatium absolutum, 
quod « natura sua absque relatione ad externum quodvis sem- 
per manet similare et immobile », et tempus absolutum, ve- 
rum et mathematicum, quod « in se et natura sua absque 
relatione ad externum quodvis aequabiliter fluit ». Spatium 
et tempus absolutum a Newton affirmantur tanquam termini 
quibus referri debet motus absolutus corporum, ut distin- 
guatur a motu mere relativo; et fundantur immediate in Dei 
immensitate et aeternitate : Deus enim « durat semper et 
adest ubique; et existendo semper et ubique durationem et 
spatium, aeternitatem et infmitatem constituit ». Eius disci- 
pulus, Clarke, spatium et tempus absolutum magis explicite 
idèntificat cum attributis Dei immensitatis et aeternitatis, ita 
prope accedendo ad pantheismum Spinozae. 

4) Suarez, Nys et aliqui scholastici, quamvis dicant spa- 
tium absolutum a corporibus distinctum esse ens rationis et 
pure imaginarium, tamen de facto videntur illud efflcere ali- 
quod ens reale, cum illud identificent cum extensione possi- 
bili indefinite extensa, in qua partes designari possunt, quae 
repletur per corpora realia, relate ad quam corpora realia 
habent suum ubi intrinsecum quod etiam mutari potest, ita 
ut tandem etiam motus alicuius corporis in spatio absolute 
vácuo possibilis declaretur. 

5) De San et aliqui scholastici antiquiores, ut Henricus 
Gandavensis, Capreolus, Toletus, dicunt tempus esse ali- 
quid reale in ipsis rebus motis existens, sed realiter distinc- 
tum a motu eique superadditum ut accidens modale. Hanc 
realem distinctionem, tamen, plerique scholastici reiciunt, eo 
quod duratio alicuius rei in esse non distinguitur realiter 
ab esse rei quae durat, ac proinde tempus, quod est duratio 
motus, non distinguitur realiter ad esse motus. 

C - Realistae moderati, in genere, affirmant spatium et 
tempus existere realiter a parte rei, sed nullam habere reali- 
tatem distinctam et independentem a corporibus realibus ex- 
tensis eorumque motu; unde tota realitas spatii et temporis 
repetenda est ex reali corporum extensione et motu, quate- 
nus haec mensurari possunt secundum eorum dimensiones 

et sic fundant relationes praesentiae et distantiae et ordinem 
successionis corporum et eventuum, quae in universo phy- 
sico sunt vel fiunt. 

In hac quaestione, quoad rem convenire videntur pleri- 
que scholastici recentiores, quamvis differant in verbis prop- 
ter diversitatem circa defmitionem conceptuum spatii et tem- 
poris, quam vidimus in thesibus praecedentibus. Nam dicunf 
spatium qua tale esse ens rationis cum fundamento in re 
omnes qui rationem receptaculi putant esse essentialem pro 
conceptu spatii; tunc enim patet quod spatium non posset 
esse ens reale, quia ex supposito non potest identificari cum 
corporum extensione, quae in spatio recipi dicitur, et ex iefu- 
tatione ultrarealismi non potest habere esse reale distinctum 
a corporibus. Similiter dicunt tempus formaliter esse ens ra- 
tionis cum fundamento in re illi, pauciores numero, ut Far- 
GES, Esser, Ancel, qui putant tempus formaliter constitui per 
actum mentis motum mensurantis et non per solum motum, 
quatenus in se et obiective mensurabilis est. Hae differentiae, 
tamen, minoris momenti sunt et illas respiciemus tantum in 
corollario post thesim posito. 

Physici hodierni etiam generatim conveniunt in reiectio- 
ne tum subiectivismi puri tum ultrarealismi antiquioris ato- 
mismi et scholae newtonianae, quamvis tamen non raro exag- 
gerent partes subiecti quae in definitione et mensura spatii 
et temporis habentur. Diversae sententiae physicorum moder- 
norum, tamen, opportunius indicabuntur in thesi sequenti, 
post expositionem theoriae relativitatis einsteinianae. 

3. Probatur thesis. — Prima pars: Spatium et tempus non 
sunt formae subiectivae a priori. 

Illae non sunt formae subiectivae a priori, quae ex expe- 
rientia hauriuntur et quarum notae constitutivae obiectivam 
realitatem habent, independentem a subiecto cognoscente. At- 
qui tales sunt spatium et tempus. Ergo spatium et tempus non 
sunt formae subiectivae a priori. 

Minor probatur per partes: 

1. Conceptus spatii et temporis oriuntur ex experientia. 
Etenim isti conceptus non sunt formae fixae et defmitae, inde 
ab initio innatae in nostra facultate cognoscitiva, sed sunt con- 
ceptus qui paulatim obtinentur per evolutionem psychologicam 

infantis, seu per experientiam progressivam factam in exer- 
citio sensuum externorum et internorum. In particulari, 1) 
notio spatii tum physici, tum etiam imaginarii, oritur ex cogni- 
tione sensus visus et tactus, quibus res extensas in longum, 
latum et profundum perciphmtur; huic accedit ulterior ex- 
perientia qua nos videmus corpora relate ad invicem moveri 
et déterminatam positionem habere, aliquod corpus alteri cor- 
pori locum cedere, loca realia et vasa corporibus sensibilibus 
et tangibilibus repleri et evacuari posse. Ex hac complexa ex- 
perientia fit ut extensionem qua talem a corporibus abstra- 
here et seorsim considerari possimus et ita etiam habentur 
notae, quibus notio spatii essentialiter constat. Experimur, 
praeterea, quod si in phantasia omne corpus supprimitur et 
tamen adhuc phantasia pergit esse in actu, remanet adhuc 
phantasma alicuius extensionis vacuae et indeterminatae, quod 
spatium imaginarium constituit et quod facile ab ipso intel- 
lectu ut ens reale et necessarium affirmatur. Sed haec affir- 
matio et hoc phantasma gratuito ponuntur praecedere omnem 
experientiam, cum potius dicendum sit nonnisi in aliquo 
stadio evoluto imaginationis et intellectus acquiri per exer- 
citium sensus et imaginationis superius indicatum. 

2) Notio temporis etiam paulatim efformatur in psycho- 
logia infantis, attendendo ad fluxum sensationum, qui con- 
scientiae praesens est tanquam passio ipsius subiecti, et si- 
mul, non minus principaliter, ad mutationes successivas, quae 
apparent in obiecto sensationis externae et quae constituunt 
aliquem fluxum parallelum et simultaneum fluxui sensatio- 
num internarum. Ex hac perceptione notio temporis abstra- 
hitur tanquam alicuius durationis successivae et continuae, 
quae consideratur seorsim a rebus quae durant, et sic etiam 
paulatim efformatur phantasma temporis imaginarii et notio 
temporis absoluti. Ceterum haec magis in particulari osten- 
dere est opus psychologiae empiricae et in particulari psy- 
chologiae geneticae. 

3) Argumenta, quibus Kant aprioritatem spatii et tem- 
poris probare conatur, thesim illam nullo modo demonstrant: 

1". Omnes res a nobis percipiuntur in spatio et tem- 
pore. Atqui hoc non esset possibile, nisi iam in nobis prae- 
supposita repraesentatione spatii et temporis. Ergo spatium 
et tempus praecedunt omnem experientiam. 

Distinguo maiorem: hoc habetur in experientia iam evo- 
luía C., in experientia primitiva, v. g. infantis, subdistmguo 
quatenus percipiuntur res extensae et successivae C. quatenus 
percipiuntur ut in spatio et in tempore tanquam in receptá- 
culo vel condi tione praerequisita N. Et contradistmguo mi- 
norem. 

2 o Spatium et tempus sunt repraesentationes necessa- 
riae, quae non possunt eliminari, etiamsi imaginemur nullum 
corpus et nullum motum esse. Atqui hoc non esset, nisi es- 
sent formae quae ab ipsa natura facultatis oriuntur. Ergo. 

Distinguo maiorem: spatium et tempus non possunt eh- 
minari ab imaginatione, quae est facultas organica spatio et 
tempori reali alligata, C. ab intellectu, qui cum sit facultas 
entis etiam negationem spatii et temporis ponere et intelb- 
gere potest, N. Ceterum nego minorem; ratio emm íllius ne- 
cessitatis omnino explicari potest ex obiecto formali facu a- 
tis imaginativae extenso et temporali, quod necessário debet 
esse praesens in facultate, dum facultas operatur. , 

3® Scientiae mathematicae in sua necessitate et umver- 
salitate non essent fundatae, si formae spatii et temporis essent 
tantum empiricae. Ergo debent esse a priori. / . 

Distinguo antecedens: si praeterea non haberetur abstrac- 
tio vere intellectiva C. si origini empiricae accedit operatio 
abstractiva intellectus N. Argumentum hoc totum procedit ex 
praesupposito empiristico, in quo certe necessitas et univer- 
salitas scientiae salvari nequit, ut optime animadvertit Kant, 
sed in apriorismo kantiano nondum salvatur vera obiectivitas 
scientiae, quae dependentiam cognitionis a rebus íure arguit. 

2. Notae quibus conceptus spatii et temporis constituun- 
tur, habent realitatem obiectivam. Non loquimur hic de spatio 
et tempore imaginário, quae evidenter sunt pura entia ratio- 
nis, quae nec existunt nec existere possunt; sed de spatio et 
tempore, prout in scientia physica et etiam in ipsa vita ho- 
minis necessário implicantur et prout in thesibus praecedenti- 

bus definita sunt. Iamvero: . 

1) Quoad spatium , notae constitutivae sunt extensio 

secundum trinam dimensionem, distantia, mensurabilitas, ca- 
pacitas amplectendi et recipiendi alia corpora et determinan- 
di eorum positionem et motum relativum. Haec omma autem 
verificantur aut immediate consequuntur in corporum exten- 

sione, quam intellectus per experientiam immediate cognoscit 
et ut obiective realem agnoscit, prout in prima thesi ostensum 
est. 

2) Quoad tempus, notae constitutivae sunt duratio suc- 
cessiva et continuo fluens motus, secundum quod in ea ha- 
betur distinctio partium mensurabilium secundum prioritatem 
et posterioritatem. Iamvero existit in mundo physico motus 
realis eontinuus, ut in thesi quarta ostensum est, et in ipso, 
independenter a consideratione mentis comparantis et men- 
surantis, existit ordo partium quae secundum prius et poste- 
rius mensurabiles sunt. Ergo notae constitutivae temporis sunt 
obiectivae et independentes a subiecto cognoscente, quamvis 
relationem transcendentalem ad illud dicant, sicut omnis res 
cognoscibilis dicit relationem ad cognoscentem. 

3) Argumenta, quibus Kant spatium et tempus ut pu- 
ras repraesentationes subiectivas probare conatur, non probant 
intentum. 

1®. Spatium et tempus sunt formae a priori ex natura 
facultatis sensitivae ortae. Ergo non repraesentant rem. 

Respondeo negando tum antecedens, ut constat ex ante- 
cedentibus, tum etiam consequentiam. Nam, etiam admissa 
aprioritate spatii et temporis, nondum est exclusus eorum va- 
lor obiectivus, qui adhuc fundari posset vel per harmoniam 
praestabilitam cum Leibniz, vel ex veracitate Dei cum Car- 
tesio, vel per principium causalitatis cum multis realistis me- 
diatis. Unde ipsa consequentia rigore logico caret. 

2 o . Spatium et tempus ut realia concepta et affirmata im- 
plicant contradictionem, quia essent simul entia et non entia. 
Ergo sunt purae formae subiectivae. 

Distinguo antecedens: si concipiuntur ad modum ultra- 
realismi C. si ad modum realismi moderati N. Kant, sicut in 
neganda origine empirica spatii et temporis prae oculis habe- 
bat doctrinam empiristicam Hume, ita in neganda eorum rea- 
litate prae oculis habebat theoriam Newton; contra illas theo- 
rias quaedam argumenta Kantii habent verum valorem de- 
monstrativum, sed contra realismum moderatum et intellec- 
tualisticum nihil probant. 

3°. Si mundus in se esset spatiale et temporale, subsiste- 
ret prima antinomia cosmologica, quia deberet esse simul li- 

8 — Philippus Selvaggi, S. I. - Cosmologia. 

mitatum et illimitatum in spatio et tempore. Ergo spatium 
et tempus non sunt formae rerum, sed formae cognitionis. 

Negatur antecedens» quia nec thesis nec antithesis primae 
antinomiae apodictice demonstrar! possunt: non thesis, quia 
extensio infinita et tempus aeternum nondum demonstrata 
sunt intrinsece eontradictoria, prout in scholio post thesim 
tertiam vidimus; non antithesis, quia non repugnat extensio- 
nem realem esse finitam et tempus habuisse initium. Repu- 
gnantia, quarn Kant putat se invenisse, unice provenit ex eo 
quod tribuitur realitas positiva spatio et tempori vacuo; sed 
in hypothesi de spatio et tempore finito, intellectus non affir- 
mat esse spatium vacuum extra mundi limites nec esse tem- 
pus vacuum ante initium temporis, sed unice negat esse ali- 
quid extra vel ante mundum. 

Secunda pars: Spatium et tempus non sunt realitates ab- 
solutae. 

Quod implicat contradictionem in suo conceptu vel caret 
omni ratione sufflcienti, non existit. 

Atqui spatium et tempus, tanquam realitates absolutae 
a corporibus physicis, carent ratione sufflcienti, immo impli- 
cant contradictionem in suo conceptu. 

Ergo spatium et tempus non sunt realitates absolutae a 
corporibus physicis. 

Minor probatur per partes: 

1. Spatium et tempus absolutum carent ratione sufficienti. 
Etenim omnia attributa vel munera, quae spatio et tempori 
absoluto tribuuntur, vel sunt aliquid quod unice ex fallacia 
imaginationis derivatur vel suíflcienter per realitatem ipso- 
rum corporum physicorum eorumque motus explicatur. 

Sic, exigentia receptaculi seu ubicationis et quandocatio- 
nis, si respicit corpora particularia et eventus particulares 
qui sunt vel fiunt in mundo physico, suíflcienter explicatur 
per determinationem in spatio et tempore relate ad comple- 
xum dimensionum corporum physicorum et ad aliquem mo- 
tum realem, ut est motus caelorum, qui assumitur ut men- 
sura chronologica et chronometrica illius eventus. Si autem 
universaliter et absolute ponitur pro omni corpore et pro om- 
ni eventu, tunc est exigentia quae ex sola phantasia oritur; 
haec enim omnia quae imaginatur, in spatio et tempore ima- 


ginário necessário collocat, sed intellectus liber est ab hac 
necessitate et intelligere valet corpus aliquod unicum vel even- 
tum isolatum non esse in aliquo loco nec in aliquo tempore. 

Idem est de motu absoluto corporum : nam motus simpli- 
citer absolutus sensum non habet, quia omnis motus relati- 
vus est ad aliquem locum et, si motus est realis, referri de- 
bet ad aliquem locum realem; unde si non datur locus realis, 
nec motus realis esse potest. Ut autem distinguatur motus 
pure relativus vel melius mere apparens a motu vero, et in 
hoc sensu absoluto, sicut v. g. distinguitur motus apparens 
stellarum a motu vero terrae circa seipsam et circa solem, 
suíficit illum referre ad complexum dimensionum corporum 
physicorum vel attendere ad causam physicam ipsius motus, 
quando v. g. agitur de motu qui nunc incipit, ut in casu 
motus currus relate ad viam. Ita in mechanica rationali de- 
terminatur motus verus partium in aliquo systemate inde- 
pendenti et in se clauso relate ad barycentrum systematis, 
quod ex principio inertiae manet in quiete vel in motu recti- 
lineo uniformi usque dum systema non subit actionem ab 
extra. 

2. Spatium et tempus absolutum implicant contradictio- 
nem in suo conceptu. Nam spatium et tempus nequeunt iden- 
tificari cum attributis divinis immensitatis et aeternitatis, quia 
Deus est absolute simplex et immutabile, sine ulla extensio- 
ne vel successione, quae ad spatium et tempus essentialiter re- 
quiruntur. Nec possunt habere realitatem distinctam tum a 
Deo tum a corporibus: essent enim aliquid increatum et in- 
destructibile, ante ipsam creationem cuiuscumque rei prae- 
requisitum, quod est absurdum quia nihil praeter Deum pot- 
est esse increatum et indestructibile ; essent dimensiones et 
duratio separatae seu nullius rei, non entis immaterialis, quod 
nequit esse spatiale et temporale, non entis corporei, quia 
ex supposito ab omni corpore absolutae ponuntur; essent si- 
mul realiter existentia et tamen non ens (Democritus) vel 
neque substantia neque accidens (Gassendi); quae omnia evi- 
dentes contradictiones implicant. Unde recte contra spatium 
et tempus tanquam entia realia absoluta Kant scripsit: New- 
toniani « debent admittere duo non-entia aeterna et infinita 
in se subsistentia, spatium et tempus, quae existunt, quin ta- 
men aliquid reale sint, solum ut omne reale in se recipiant ». 

Unde patent « absurditates, in quibus quis implicatur cum 
duae res infinitae, quae nec substantiae sunt nec aliquid sub- 
stantiis realiter inhaerens, tamen aliquid existens, immo con- 
ditio necessária existentiae omnium rerum esse deberent et 
remanere, etiamsi omnes res existentes removerentur ». 

Tertia pars: Spatium et tempus sunt entia realia. 

Illa sunt entia realia, quae quamvis ratione distinguan- 
tur, realiter tamen cum extensione et motu corporum physi- 
corum identificantur. 

Atqui spatium et tempus, quamvis ratione distinguantur, 
realiter tamen identificantur cum extensione et motu corpo- 
rum physicorum. 

Ergo spatium et tempus sunt entia realia. 

Maior constat ex terminis, supposita realitate extensionis 
et motus corporum physicorum, de quibus in thesibus prima 
et quarta actum est. 

Minor etiam constat ex iis quae dieta sunt de concepti- 
bus spatii et temporis in thesibus quinta et sexta et ex iis 
quae in praecedenti parte demonstrata sunt contra ultrarea- 
lismum ; ex his simul sumptis enim sequitur tum distinctio 
rationis, tum realis identitas inter spatium et extensionem 
corporum ac inter tempus et motus illorum. 

Corollarium. Ergo spatium et tempus physicum non sunt 
entia rationis, quamvis sint abstracte considerata et ratione 
distinguantur a corporibus concretis. Abstractio enim, quae 
certe in solo intellectu est, non pertinet ad id quod concipí- 
tur, sed ad modum quo concipitur; id quod concipitur per 
conceptum abstractum est ipsa res, in nostro casu, ipsa ex- 
tensio et motus ut mensurabilia. Rationes, autem, propter quas 
aliqui scholastici spatium et tempus simpliciter tanquam en- 
tia rationis considerant, iam ex praecedentibus confutatae 
sunt. In particulari, quoad spatium reiciendum est rationem 
receptaculi essentialiter in notione spatii implicari; quoad tem- 
pus autem negandum est actualem numerationem requiri ad 
habendam rationem formalem temporis; sufficit enim ut ha- 
beatur mensurabilitas, quae est proprietas motus in se con- 
siderati independenter et antecedenter ad numerationem ac- 
tualem. Numerus enim rerum, ut notat S. Thomas, pendet 

realiter ab intellectu qui est causa essendi rerum numerata- 
rum, non autem ab intellectu qui numerum illum cognoscit. 


Articulus II. 

De distinctione et connexione spatii et temporis 

Ut iam notavimus, cum quaestione de realitate spatii et 
temporis connectitur quaestio de eorum reali distinctione et 
connexione. Problema autem hoc ortum habuit tantum ut con- 
sequentia theoria relativitatis Einstein; unde ad sensum pro- 
blematis intelligendum et ad solutionem inveniendam brevis 
expositio praeponenda est factorum experimentalium et theo- 
riarum scientificarum 3 . 

1. Expositio theoriae relativitatis. — A - Relativitas Ga- 
lüeiana. Aliqua relativitas in phaenomenis motus iam agno- 
scebatur in mechanica classica, quae ita enuntiari potest: 
phaenomena mechanica interna alicui systemati, v. g. super 
terram vel in aliquo curru, eodem modo perficiuntur, sive 
illud systema supponatur quiescere, sive moveri motu recti- 
lineo uniformi. Hinc phaenomena mechanica interna nequeunt 
revelare utrum systema illud absolute quiescat in spatio phy- 
sico an absolute transferatur motu rectilineo uniformi, sed 
revelare possunt tantum motum corporum relative ad ipsum 
systema. Hoc principium fundatur in principio inertiae, prop- 
ter quod corpora retinent invariatum statum quietis vel mo- 

s De theoria relativitatis, praeter varia opera citata in articulo prae- 
cedenti, cf. H. A. Lorentz - A. Einstein - H. Minkowíski - H. Weyl - A. 
Sommerfeld, Das Relatiuitãts-Prinzip, Leipzig 1921 (continet memórias 
fundamentales ; v. angl. London 1922; gall. Paris 1933); Einstein, Über 
die spezielle und allgemeine Relativitãtstheorie, Braunschweig 1921i« (v. 
angl. London-New York 1921; gall. Paris 1921; hisp. Toledo 1925; ital. 
Bologna 1921); Id., The meaning of relativiig, Princeton 1921 (19503, C um 
appendice super theoriam generalizatam; v. gall. Paris 1925; germ. 
Braunschweig 1923; hips. Buenos Aires 1948; ital. Torino 1950); W. Pau li, 
Relativitãtstheorie, Leipzig 1922 (v. ital. Torino 1957); A. Kopff, I fon- 
damenti delia relatività einsteiniana. Complementi sul valore e interpre- 
tazioni delia teoria, Milano 1923; A. Costa de Beauregàbd, Relativitê 
restreinte, Paris 1949; J. Abelé et P. Malvaux, Vitesse et univers rela- 
tiviste, Paris 1954; Vabii Autori, Cinquanfanni di relatività, Firenze 
1955 (continet etiam versionem italicam memoriarum fundamentalium) ; 
cf. etiam n. o., Probtemi delia fisica moderna, pp. 55-89. 

tus rectilinei uniformis, cui summantur novae velocitates im- 
pressae; velocitas autem totalis habetur per simplicem sum- 
mam velocitatum partialium. Sic v. g. pila proiecta in aliquo 
curru viae ferreae eodem modo cadit et resilit, sive currus 
stet sive motu imiformi et reetilineo moveatur; pariter nullo 
phaenomeno mechanico detegi potest motus revolutionis ter- 
rae circa solem, quia talis motus consideratus in brevi inter- 
vallo est practice rectilineus et uniformis. E contra si habea- 
tur motus acceleratus vel retardatus vel motus curvilineus, 
phaenomena interna talem motum revelare possunt; sic v. g. 
si currus ferreus repente imminuit velocitatem, phaenomena 
mechanica interna subeunt aliquam alterationem, proiciuntur 
versus partem anteriorem; phaenomena mechanica interna re- 
velare possunt motum rotatorium terrae circa seipsam, ut 
oscillatio penduli durante integra die. 

Unde principium relativitatis classicae habet duas limi- 
tationes; 1) applicatur tantum phaenomenis mechanicis, sed 
nihil dicit de aliis phaenomenis physicis, praesertim nihil de 
phaenomenis electromagneticis; 2) respicit tantum motum rec- 
tilineum uniformem, non autem motus acceleratos vel rota- 
torios. 

Principio relativitatis classicae solet tribui etiam aliqua 
expressio mathematica: aequationes fundamentales mechani- 
cae sunt invariantes relate ad aliquam tran.sformationem ga- 
lileianam systematis referentiae. Nam phaenomena mechani- 
ca exprimi possunt mediantibus aequationibus, describentibus 
variationem positionis corporis in tempore, per ordinem ad 
aliquod systema trium axium orthogonalium. Si volumus ae- 
quationes ad aliud systema axium referre, requiruntur ae- 
quationes, quibus coordinatae unius systematis {x, y, z) trans- 
formantur in coordinatas alterius systematis (x’, y’, z’). Ae- 
quationes transformationis in mechanica classica immediate 
obtinentur ex duobus principiis; aliud est de summa veloci- 
tantum, iam indicatum, aliud de universalitate et independen- 
tia temporis. Sic, si habentur duo systemata galileiana, seu 
quae relative moventur motu reetilineo uniformi, transfor- 
matio coordinatarum, quae dicitur transformatio galileiana, 
exprimitur his relationibus : x’ = x ut, y’ = y >£ vt, z’ — 
z wt, t’ — t, ubi u, v, w sunt componentes velocitatis rela- 
tivae duorum systematum et f indicat tempus. Principium, 


ergo, relativitatis classicae affirmat quod si aequationibus me- 
chanicae applicantur transformationes galileianae, forma il- 
larum non mutat; aequationes electrodynamicae e contra non 
sunt invariantes relate ad has transformationes. 

B - Relativitas Einsteiniana specialis. Prima forma theo- 
riae relativitatis ab Einstein proposita est anno 1905 et au- 
fert e relativitate galileiana primam limitationem ac proinde 
affirmat: phaenomena physica, tum mechanica tum electro- 
dynamica, interna alicui systemati, eodem modo perficiuntur, 
sive supponatur systema quiescere sive moveri motu rectili- 
neo uniformi; hinc nullum experimentum internum systemati 
aptum est ad revelandum motum absolutum systematis in 
spatio physico. Huic affirmationi, quae assumitur tanquam 
primum principium theoriae relativitatis specialis, additur se- 
cundum principium : velocitas lucis constans est et eundem va- 
lorem numericum habet relate ad systema referentiae quodli- 
bet, independenter a motu tum fontis luminis tum systematis 
referentiae seu ipsius observatoris. 

Ex his duobus principiis tota theoria relativitatis parti- 
cularis mathematice deducitur et in primis novae aequatio- 
nes transformationis, quae inter se referunt mensuras spatii 
et temporis peractas ab observatoribus qui inter se relative 
moventur motu reetilineo uniformi. Hae aequationes vocantur 
transformationes lorentzianae, quia iam a physico Lorentz 
detectae fuerant tanquam artificium mathematicum ad con- 
servandas invariatas aequationes electrodynamicae. Si v sit 
velocitas relativa rectilinea et uniformis duorum systematum 
et eius directio, simplicitatis causa, supponatur coincidere cum 
axe x, tunc transformationes lorentzianae his aequationibus 
emprimuntur : 



x ± vt 



y =y, z' = Z, 



Inde relativitas specialis enuntiari potest modo mathema- 
tico, dicendo : aequationes mechanicae et electrodynamicae 
sunt invariantes relate ad aliquam transformationem Lorent- 
zianam. 

O c casio proponendi hanc theoriam fuit famosum expe- 
rimentum a Michelson et Morley confectum anno 1881 et 
dein ab iisdem et ab aliis pluries renovatum in diversis adiunc- 
tis et circa phaenomena aflinia. Praesupposita et intentum ex- 
perimenti haéc erant: Phaenomena electromagnética, ut est 
radiatio luminosa, secundum theoriam classicam perficiuntur 
in aliquo medio, aethere denominato, in quo sunt immersa 
córpora ponderabilia et quod non participat motum istorum 
saltem in medio cum indice refractionis unitário, prout dedu- 
citur ex experimentis Fizeau et ex phaenomeno aberrationis 
sideralis. Si ergo lux modo uniformi transmittitur per ae- 
therem et corpus aliquod determinata directione movetur in 
eodem aethere, videretur velocitas relativa lucis non debere 
esse uniformis pro hoc corpore, sed maior si lux et corpus 
moventur directionibus oppositis, minor si in eadem directio- 
ne. Attamen, cum velocitas lucis sit enormis, ut illa differen- 
tia percipi possit, requiritur ut corpus etiam magna velocita- 
te moveatur. Haec magna velocitas de facto habetur in motu 
revolutionis terrae circa solem, cuius velocitas est circiter 
30 Km pro secundo et in parvo temporis intervallo est prac- 
tice constans in magnitudine et directione *. 

Michelson experimentum excogitavit aptum ad detegen- 
dam velocitatem vel saltem variationem relativam velocitatis 
lucis et terrae: ex uno fonte F emittitur fasciculus lucis mo- 
nochromaticae secundum determinatam directionem, cui op- 
ponitur lamina semiargentata L inclinata angulo 45*, ita ut 
fasciculus incidens r in duos scindatur, quorum alter r’ lami- 
nam pertransit et secundum eadem directionem prosequitur, 
alter r” reflectitur secundum directionem orthogonalem. Ra- 
diis r’ et r” opponuntur respective duo specula S’ et S” in 
eadem distantia, ita ut duo radii totaliter reflectantur in di- 
rectionem oppositam et denuo impingant in laminam L. Sic, 


* Velocitas terrae respectu aetheris resultat ex simul compositis 
veloeitate terrae respectu solis et velocitate translatoria totius systematis 
Solaris; contingere potestutin determinatato tempore duae velocitates pa- 
res sint et in sensum oppositum, ita ut tunc terra reapse non moveatur 
respectu aetheris; sed, si quando hoc verificatur, tunc post semestrem 
terra progreditur in sensum oppositum, ita ut duae velocitates in eun- 
dem sensum cumulentur et terra percurrat respectu aetheris plus quam 
30 Km pro secundo. Sine dubio, igitur, repetendo experimentum in di- 
versis anni temporibus, habetur aliquando velocitas terrae respectu ae- 
theris non minor quam 30 Km pro secundo. 


in unum fasciculum denuo collecti, observari possunt per 
systema opticum O. Si radii r’ et r” percurrunt itinera óptica 
aequalia, cum denuo in unum colliguntur, eandem phasim 
exhibent, ac proinde nullum phaenomenon interferentiale de- 
tegitur; sed si terra movetur in aliqua directione, ponamus in 
directione radii r’ et si proinde, ut vult theoria classica, ve- 
locitas lucis non est eadem secundum duas directiones or- 
thogonales r’ et r”, tunc verificari debent phaenomena inter- 
ferentialia, quae a priori calculari possunt. Experimenta pe- 
racta movendo instrumentum secundum diversas directiones 
et repetita in diversis anni temporibus semper dederunt exi- 
tum negativum. Unde concluditur quod phaenomena óptica et 
electromagnética ita perficiuntur, ac si velocitas lucis secun- 
dum omnes directiones semper eadem esset, nonobstante di- 
versa translatione terrae per aetherem. 

Ex alia parte, observationes factae circa systemata stel- 
larum binaria et alia data experimentalia ducunt ad affirman- 
dum quod velocitas lucis independens est etiam a velocitate 
fontis emissionis. Unde facta experimentalia fundamentum 
praebent ad affirmandum principium constantiae velocitatis 
lucis. Einstein, scilicet, constantiam velocitatis lucis assump- 
sit non tanquam factum explicandum per alia occulta et hy- 
pothetica phaenomena, sed tanquam principium explicationis 
et deductionis aliorum phaenomenorum. 

Consequentiae mirae deducuntur ex formulis transforma- 
tionis lorentzianae, quae propter experimentum Michelson et 
similia iam non possunt considerari ut simplex artificium ma- 
thematicum, sed reverá exhibent transformationes peragen- 
das, ut mensurae peractae in uno systemate referantur ad 
aliud systema in motu relativo. Praecipuae consequentiae sunt 
hae: 

1) Contração longitudinum : idem corpus, v. g. aliqua 
regula, mensuretur ab aliquo observatore, quiescente relate 
ad corpus mensurandum, et sit x„ — x a mensura obtenta; et 
pariter ab alio observatore in motu relate ad illud. Mensura 
a secundo observatore obtenta est minor quam prior et eius 
valor, secundum transformationes lorentzianas est: 


/ v 2 

X 6 x a — (x b x a ) / 1 — . 

2) Dilatatio temporis : duratio eiusdem phaenomeni, 
v. g. oscillatio alicuius penduli vel vibratio electromagnética 
alicuius atomi vel etiam duratio alicuius phaenomeni physio- 
logici in vivente, pariter diverso modo mensuratur a duobus 
observatoribus ; in hoc casu, duratio mensurata ab observa- 
tore quiescente cum phaenomeno, t b — t a , est minor quam 
duratio mensurata ab observatore in motu relativo, seu tem- 
pus phaenomenorum quiescentium. Dilatatio temporis exhibe- 
tur formula: 



Haec dilatatio temporis experimentaliter confirmaía est 
observatione spectri emissi ab atomis celeriter motis : hae enim 
lucem emittunt longioris periodi, ut ostenderunt Ives (1938) 
et Otting (1939). Pari modo vita media mesonum in motu lon- 
gior est quam vita media mesonum in quiete. 

3) Relativitas simultaneitatis et ordinationis temporalis 
eventuum distantium: duo phaenomena diversis in locis pe- 
racta, quae pro uno observatore sunt simultânea, pro alio ob- 
servatore non sunt simul; relatio prioritatis et posterioritatis 
inter phaenomena distantia et non connexa inter se aliqua ac- 
tione physica, potest esse contraria pro diversis observatori- 
bus. Hae omnes consequentiae in unum reduci possunt dicen- 
do quod mensurae spatii et temporis non sunt independentes 
inter se, sed intrinsece ab invicem dependent et relativae sunt 
ad statum motus et quietis relativae inter observatorem et ob- 
servatum. Ergo mensurae spatio-temporales constituunt ali- 
quam varietatem quadridimensionalem inscindibilem, quod a 
Minkowski repraesentatum est modo geométrico per aliquod 
spatium quadridimensionate pseudoeucíideum, in quo tres di- 
mensiones sunt ordinariae dimensiones spatiales, quarta di- 
mensio est dimensio temporalis multiplicata per ic, seu per 
radieem imaginariam unitatis negativae et per volocitatem 
lucis. 

4) Compositio velocitatum et velocitas maxima: ex for- 
mulis transformationum lorentzianarum etiam immediate se- 

quitur compositionem duarum velocitatum non haberi per 
simplicem summam velocitatum componentium sed per for- 
mulam : 

u 4- v 

w — : . 


Ex hoc sequitur velocitatem non posse superare aliquod 
maximum, quod est ipsa velocitas lucis; quod etiam imme- 
diate habetur ex formulis transformationum, in quibus, si ve- 
locitas corporis superaret velocitatem lucis, expressio sub ra- 
dice fieret negativa et tota formula non haberet valorem 
realem. 

5) Variatio massae cum velocitate: massa alicuius cor- 
poris non est proprietas absoluta et intrinsece invariabilis, ut 
volebat mechanica classica, sed est functio velocitatis, ita ut 
si indicatur per m g massa quietis, seu massa mensurata ab 
osservatore quiescente cum corpore, pro alio observatore in 
motu relate ad corpus habetur massa: 



Haec consequentia experimentaliter confirmaía est in ob- 
servatione particularum in motu velocissimo, quae habentur 
in phaenomenis radioactivis et praesertim in hodiernis machi- 
nis acceleratricibus 5 . Ex hoc etiam ulterius confirmatur nul- 
lum corpus accelerari posse usque ad velocitatem lucis, quia 
propter augmentum massae requireretur vis infinita. 

6) Aequivaíentia massae et energiae: omnis energia qua 

E 

talis habet aliquam massam, cuius mensura est : m = — Haec 

c a 

formula, iam inde ab anno 1905, ab Einstein extensa est ad 

5 Massa ita mensurata est massa inertialis, quae intrat in expres- 
sione capacitatis impulsus seu quantitatis motus, m.p; si autem con- 
sideratur massa, prout definitur in aequatione fundamentali newtoniana 
F = m . a, distinguenda est massa transversalis, considerata in directione 
transversali vi agenti, et massa longitudinalis, in directione parallela 
eidem vi; prima coincidit cum massa inertiali et est illa cuius variatio 
experitur in acceleratione corpuscolorum per campos eléctricos et magné- 
ticos; pro altera expressio in denominatore posita elevanda est ad ter- 
tiam potentiam. 

signiflcandam ulterius plenam aequivalentiam et mutuam 
transformabilitatem inter massam et energiam, de qua in se- 
quentibus magis loquemur. 

C - Relativitas èinsteiniana generalis. Armo 1916, Einstein 
novam theoriam, generalem vocatam, proposuit, auferendo e 
relativitate galileiana secundam limitationem; unde habetur 
primum principium relativitatis generalis: Si K et K’ sunt 
duo systemata coordinatarum, quae quomodocumque moven- 
tur relate ad invicem, evolutio phaenomenorum physicorum, 
mechanicorum et electrodynamicorum, iisdem legibus gene- 
ralibus describitur, sive referatur ad K sive ad K’. Aliis verbis, 
non solum motus reetilineus et uniformis, ut volebat mecha- 
nica galileiana et newtoniana, sed omnis motus etiam accele- 
ratus et rotatorius nunquam potest considerari ut motus verus 
corporis et, hoc sensu, absolutus, sed semper et solum est re- 
lativus ad alia corpora, in sensu etiam reciprocitatis. 

Ad hoc obtinendum, ponendum est secundum principium 
relativitatis generalis, quod aliquo modo correspondet prin- 
cipio inertiae relativitatis galileianae et principio constantiae 
velocitatis lucis relativitatis specialis, et quod enuntiat aequi- 
valentiam inter vires inertiales et vires gravitationales, ita 
ut idem sit dicere corpus moveri motu accelerato in campo 
gravitationali quiescente et motu uniformi inertiali in syste- 
mate coordinatarum translato motu accelerato sine gravita- 
tione. Exemplum ab Einstein propositum est alicuius astro- 
navis, in qua phaenomena, quae in terra explicantur ut ef- 
fectus vis gravitationalis, reproduci possunt idêntico modo per 
accelerationem astronavis; nec ullum experimentum internum 
in ipsa astronave sineret distinguere utrum phaenomena illa 
causata sint ab aliquo campo gravitationali externo an ab 
acceleratione ipsius astronavis. 

Hoc secundum principium fundamentum habet in facto 
experimentali perfectae proportionalitatis inter massam gra- 
vitationalem, quae est causa attractionis corporum, et mas- 
sam inertialem, quae est coefficiens proportionalitatis inter 
vim et accelerationem; haec proportionalitas, quae inexpli- 
cata manet in mechanica classica, in qua duae massae defi- 
niuntur modo omnino independenti, in relativitate generali 
explicantur ex eo quod gravitatio et inertia non sunt nisi 

duo modi diversi describendi unum idemque phaenomenon 
motus relativi. 

Tandem, sicut in mechanica classica exigentia invarian- 
tiae mathematicae ducit ad formulas transformationis galileia- 
nae et in relativitate speciali ad transformationes lorentzia- 
nas, ita in relativitate generali exigentia invariantiae ducit 
ad transformationes gaussianas, in qua coordinatae spatio- 
temporales habent coeficientes g iJe , qui variantur de uno in 
alio puncto spatii et quorum valor connectitur cum praesen- 
tia materiae in illo puncto. Expressiones mathematicae aptae 
inventae sunt ab Einstein, superando maximas difficultates 
et adhibendo sic dictum calculum differentialem absolutum, 
qui pertinet ad partes difficiliores mathematicae superioris. 

Consequentiae theoriae relativitatis generalis, ex una par- 
te, minorem et incertiorem confirmationem habuerunt ex ex- 
perientia; ex alia parte, magis remotae sunt a conceptioni- 
bus sensus communis et etiam minus videntur illum offen- 
dere. Unde brevius hic indicantur. 

a) Actio gravitationalis non est actio instantanea in di- 
stans, v. g. inter terram et solem, sed transmittitur in cam- 
po gravitationali interiacente per actionem immediatam unius 
partis in proximam et proinde indiget aliquo tempore et ha- 
bet velocitatem finitam. Ex hoc ulterius sequitur quasdam 
correctiones faciendas esse in lege gravitationis newtonianae, 
quae sinunt exactiorem calculum motus planetarum et in par- 
ticulari sic dictae praecessionis perihelii Mercurii, quae in 
theoria newtoniana inexplicata manebat. Attamen hae cor- 
rectiones vario modo introduci possunt etiam remanendo in 
conceptione mechanicae classicae; unde argumentum non est 
decisivum. 

b) Spatium tridimensionale, vel melius chronotopon 
quadrimensionale, non est euclideum nec pseudoeuclideum, 
nisi in absentia totali massae gravitationalis, prout in relati- 
vitate particulari consideratur. Haec gravitatio spatium ipsum 
afficit et incurvat, illum reddendo non euclideum, sive in toto 
suo complexu claudendo spatium supra seipsum ad moduin 
alicuius spatii elliptici riemaniani, sive in singulis punctis in 
proximitate corporum massa praeditorum. Corpus aliquod sibi 
relictum movetur secundum aliquam geodeticam in spatio- 

tempore, seu secundum lineam breviorem in spatio curvo. Ex 
hoc, in particulari, deducitur quod photona, quando transeunt 
in campo gravitationali intenso, subeunt aliquam deviationem 
seu eorum traiectoria incurvatur propter curvationem spatii; 
et haec deviatio experimeritaliter satis bene confirmata est 
per observationes stellarum durante eclypsim solarem. 

c) Ex aequivalentia inter campum gravitationalem et 
accelerationem, sequitur etiam quod lux progrediens ex ali- 
quo intenso campo gravitationali subit retardationem frequen- 
tiae, modo simili ac in effectu Doppler, seu fit magis rubra; 
quod iteram satis bene confirmatum est in observatione spec- 
troscopica lucis emissae e stellis magnae massae, ut sunt sic 
dictae nanae albae. 

2. Interpretationes philosophicae theoriae relativitatis. — 
Fere omnes scholae philosophicae in suum sensum conatae 
sunt interpretari theoriam relativitatis, immo etiam ex theoria 
relativitatis deducere suam confirmationem et refutationem 
systematum oppositorum. 

1) Idealismus (Cassirer, Weyl, De Ruggiero, Jeans, Ed- 
dington): theoria relativitatis ostendit methodo scientifica id 
quod iam philosophi, inde a Kant, clare agnoverant, scilicet 
plenam subiectivitatem formaram spatii et temporis ac proin- 
de ipsius mundi physici, qui in spatio et tempore habet con- 
ditiones essentiales suae existentiae et, consequenter, non pot- 
est esse magis realis quam ipsum spatium et tempus in quo 
collocatur. 

2) Relativismus (Tilgher, Aliotta in sensu realístico): 
nulla datur cognitio valoris absoluti seu vera pro omni co- 
gnoscente, sed omnis veritas vel aííirmatio est relativa ad ip- 
sum subiectum cognoscens; unde scientiflce instauratur id 
quod iam Protagoras affirmabat, scilicet hominem esse men- 
suram suae veritatis. 

3) Positivismus (ab ipso Einstein forte acceptatus et cer- 
te a pluribus viris scientificis, sub influxu neopositivismi) : 
theoria relativitatis ostendit omnia problemata facile solvi 
posse, si quis fideliter inhaeret principio fundamentali posi- 
tivismi, secundum quod ea sola existunt vel quomodocumque 
afflrmari possunt, quae possunt comprobari methodo expe- 
rimentali vel defmiri definitione operativa; quod autem per 
principium mensurari nequit, eo ipso simpliciter non existit; 

unde metaphysica, quae ex ipsa sua definitione loquitur de 
rebus non empiricis, experientiam transcendentibus, simpli- 
citer sensu caret. 

4) Formalismus ( ab aliquibus auctoribus etiam scholasti- 
cis acceptatus, ut Maritain, Amerio, Van Hagens) : theoria 
relativitatis, sicut quaelibet theoria stricte scientifica, nihil 
nos docet de ipsa realitate ontologica mundi physici, sed unice 
constituit aliquam expressionem formalem, quae indicat qui- 
bus transformationibus subici debent numeri mensuraram ab 
uno observatore obtenti, ut correspondeant numeris mensu- 
raram aliorum observatorum. Theoria remanere debet in cam- 
po pure scientifico et phaenomenico et nullum momentum 
habet pro cognitione essentiae mundi realis spatialis et tem- 
poralis. In particulari, ad purum formalismum theoriae per- 
tinent sive relativitas spatii et temporis, simultaneitatis et suc- 
cessionis, in relativitate speciali afíirmata, sive non euclidi- 
citas spatii quadrimensionalis relativitatis generalis. 

5) Ultrarealismus (a Minkowski propositus et in primis 
annis a multis acceptatus, ut a Jeans, qui videtur oscillare 
inter idealismum et ultrarealismum; recenter a quibusdam re- 
novatus est, ut Fantappié) : plena et perfecta adaequatio sta- 
tuitur inter realitatem physicam et eius mathematicam de- 
scriptionem a theoria relativitatis evolutam, quo devenitur ad 
aliquam conceptionem staticam, quasi eleaticam, universi phy- 
sici, quod per suam realitatem quadridimensionalem est to- 
taliter actu existens cum tota sua evolutione histórica praete- 
rita, praesenti et futura. Spatium et tempus non sunt reali- 
ter distincta et inter se essentialiter heterogenea, sed ontolo- 
gice et obiective nihil aliud sunt nisi quatuor dimensiones ho- 
mogeneae universi; eorum diversitas et heterogeneitas perti- 
net unice ad modum percipiendi humanum seu ad psycholo- 
gicam necessitatem subiecti, quod realitatem percipit, illam 
veluti secando per planum determinatum a puncto suae pro- 
spectionis: ea quae in plano inveniuntur, percipiuntur ut 
praesentia seu nunc existentia, alia percipiuntur ut praeterita 
vel futura. Sed quia talis divisio omnino relativa est, hinc 
realiter omnia pariter existentia affirmari debent, quae pro ali- 
quo subiecto particulari quocumque sive praeterita sive prae- 
sentia sive futura sunt. 

6) Realismus moderatus (qui semper magis imponitur ex 

consideratione critica theoriae et ex confirmationibus experi- 
mentalibus ipsius et quem etiam nos sequimur) : quamvis non 
excludendum sit quod in omni theoria scientifica plura ele- 
menta pure hypothetica et etiam quaedam artificia mathema- 
tica valoris pure formalis includantur, et quamvis principium 
positivisticum illegitime concludat a non observabilitate et 
non mensurabilitate ad non existentiam rei, tamen de facto, 
prout constat ex confirmationibus experimentalibus, theoria 
relativitatis aliquid nos docet circa ipsam structuram ontolo- 
gicam mundi physici et circa essentiam entis spatialis et tem- 
poralis. Unde, quamvis contra ultrarealismum firmiter reti- 
nenda sit essentialis diversitas et heterogeneitas inter spa- 
tium et tempus pro unoquoque corpore et eventu physico, 
prout ex ipso formalismo theoria confirmatur, tamen non so- 
lum mensurae subiectivae spatii et temporis sunt relativae ad 
statum physicum motus et quietis observatoris, sed etiam ip- 
sae relationes obiectivae spatiales et temporales inter cor- 
pora et phaenomena non sunt in genere univoce determinatae, 
sed obiective valent relationes spatio-temporales a theoria re- 
lativitatis statutae. Et sic theoria relativitatis, nedum idealis- 
mum vel relativismum philosophicum demonstret, potius 
ostendit valorem realisticum et absolutum cognitionis expe- 
rimentalis et possibilitatem intellectus humani praetergredien- 
di immediatum phaenomenon et attingendi realitates praeter- 
sensibiles. 

In particulari : velocitas lucis est maximum absolutum in suo 
genere, habens valorem finitum et constantem pro omnibus obser- 
vatoribus, qui nec augeri nec imminui potest per motum sive fon- 
tis luminis sive observatoris, in quo reviviscit theoria thomistica 
et scholastica de existentia maximi in unoquoque genere, ubi datur 
magis et minus; velocitates, ergo, diversorum corporum inter se 
et respectu lucis componuntur non per simplicem summam, ut 
postulabatur in mechanica classica quae agnoscebat possibilitatem 
velocitatis infinitae, sed per formulam compositionis einsteinianae, 
quae illud maximum semper servat; simultaneitas eventuum, qui 
fiunt in eodem puncto spatii tridimensionalis, habet valorem abso- 
lute validum pro omni observatore, e contra simultaneitas even- 
tuum in spatio distantium est tantum relativa et non habet valorem 
obiectivum universalem; successio prioritatis et posterioritatis tem- 
poralis eventuum, qui inter se actione causali physica connexi sunt 
vel qui sunt absolute simultanei cum partibus successivis alicuius 
phaenomeni physici, v. g. cum diversis momentis alicuius radii 
lucis qui ab uno ad alium transit, est absoluta et valida pro omni- 


Capnt VI. De realitate spatii et temporis 129 

bus observatioribus, e contra successio prioritatis et posterioritatis 
eventuum adeo distantium, ut tali modi connecti nequeant, est tan- 
tum relativa et pro diversis observatoribus inverti potest; dimen- 
siones et figura spatialis alicuius corporis et duratio temporalis 
alicuius eventus sunt in se obiective determinata et in se intrinse- 
cam definitam mensuram habent per relationem ad systema coor- 
dinatarum quiescens relate ad corpus vel eventum mensurandum 
et vocari possunt extensio própria et tempus proprium rerum, e 
contra relationes comparationis inter diversas extensiones próprias 
et durationes próprias non sunt univoce determinatae, sed pendent 
a statu relativo motus, secundum formulas relativitatis particularis. 
Haec omnia, quae ex sola relativitate speciali deducuntur, ad unum 
reduci possunt dicendo quod non existit tempus unicum univer- 
sale, a quo têmpora própria singulorum eventuum dependeant et 
univoce mensurentur. 

Relativitas generalis, ut diximus, non gaudet eadem certitu- 
dine ac relativitas specialis, sed adhuc ut mera hypothesis scien- 
tiíica considerari debet; quae, tamen, si sufficienter experimentis 
comprobetur, dicenda erit exprimere ipsam naturam realitatis 
physicae: principium aequivalentiae inter vires gravitationales et 
accelerationem non videtur esse intelligendum ut asserens plenam 
aequivalentiam ontologicam, sed unice aliquam aequivalentiam ma- 
thematicam et simul aliquam indiscernibilitatem ex experimentis 
solum internis systemati; e contra valor obiectivus videretur esse 
tribuendus incurvaturae seu non euclidicitati spatii. Haec, si pro- 
babitur, non esset dicenda contradicere nec intuitioni sensibili, 
quia haec limitatur ad campum experientiae directae, nec intui- 
tioni intellectuali, quae spatio puro et non qualificato euclidicita- 
tem tribuit, quia non euclidicitas spatii esset causata ex praesentia 
materiae, quae sua massa extensionem ipsam aíficeret ac deformaret, 
modo nobis adhuc impervio, sed qui non apparet contradicere ulli 
principio metaphysico. 

Haec videntur esse acceptanda in aliquo realismo modera- 
to, prout quoad praecipua capita ostendit sequens : 

THESIS VIII. — Theoria relativitatis valorem realisticum 
et absolutum cognitionis experimentalis, nec non possibilitatem 
experientiam transcendendi supponit et confirmat. Spatium et 
tempus autem realiter inter se distinguuntur, sed ita inter se 
connectuntur, ut relationes obiectivae spatio-temporales mundi 
physici aequationibus einsteinianis regantur. 

Probatur prima pars (contra interpretationem idealisti- 

cam). 

Illa theoria valorem realisticum cognitionis experimentalis 
supponit et confirmat, quae suum initium et confirmationem 


9 — Philippus Selvaggi, S. I. - Cosmologia. 

ex experientia desumit sensu realístico iníellecta et valorem 
cuiuscumque affirmationis circa factum concretum subicit da- 
tis obiectivis a subiecto cognoscente omnino independentibus. 
Atqui talis est theoria relativitatis. Ergo. 

Minor probatur. Theoria relativitatis initium sumit ab 
aliqixo facto experimentali, scilicet ab exitu negativo experi- 
menti Michelson, quod est datum aliquod obiectivum a sub- 
iecto cognoscente independens, immo contra desiderium et 
expectationem experimentatorum resultans; et totam suam 
confirmationem quaerit in aliis factis experimentalibus, modo 
omnino realístico intellectis, ut variatio periodi et longitudinis 
undae in atomis celeriter motis, augmentum massae per veloci- 
tatem, transformatio massae in energiam cineticam et electro- 
magneticam et alia huiusmodi. Unde theoria relativitatis, ne- 
dum affirmationes pendere faciat e subiecto cognoscente, potius 
nova elementa obiectiva detegit a subiecto independentia, qui- 
bus omnis afflrmatio physica conformari debet. Relativitas ge- 
neralis initium sumpsit ex consideratione magis subiectiva, ali- 
qua exigentia uniformitatis et simplicitatis in expressione legum 
physicarum ; sed et ipsa totam suam confirmationem quaerit ex 
phaenomenis experimentalibus obiectivis sensu realistico intel- 
lectis, ut sunt deviatio radiorum et variatio frequentiae lucis in 
campo gravitationali, translatio perihelii Mercurii etc. Revolu- 
tio, quam theoria relativitatis inducit circa conceptus spatii et 
temporis, non consistit in hoc quod spatium et tempus fiant 
formae pure subiectivae, sed potius in hoc quod illi concep- 
tus magis dependentes fiant ex datis obiectivis, nec aliquid de 
realitate physica et de eius correlationibus spatialibus et tem- 
poralibus affirmetur, quod non possit experimento comprobari. 
Patet ergo theoriam relativitatis nullo modo viam sternere ad 
idealismum, sed potius philosophum theoriam relativitatis, 
sicut quamlibet theoriam scientificam, non posse idealistice in- 
terpretari nisi per eius negationem. 

Probatur secunda pars ( contra interpretationem relativi- 
sticam). 

Illa theoria valorem absolutum cognitionis experimentalis 
supponit et confirmai, quae tota est in secernendis affirma- 
tionibus valoris absoluti, pro omni observatore validis, ab af- 
firmationibus relativis, a statu observatoris dependentibus, ut 

illis prae istis primatum tribuat. Atqui talis est theoria rela- 
tivitatis. Ergo. 

Minor probatur. Theoria relativitatis initium quidem su- 
mit ex relativitate motus localis et ex impossibilitate determi- 
nandi per experimenta interna statum absolutum motus et quie- 
tis alicuius systematis physici; at eius intentum in opposito 
est determinare relationes et leges, quae absolute valeant et 
proinde invariantes maneant per transitum ab uno ad aliud 
systema referentiae. Plures autem valores absolutos theoria 
relativitatis determinai, ut est in primis ipsa velocitas lucis, 
quae est maximum in genere velocitatis et eadem est pro om- 
nibus observatoribus; dein simultaneitas eventuum comprae- 
sentium, successio secundum prius et posterius eventuum qui 
causaliter colligati sunt vel collegari potuissent; tempus pro- 
prium uniuscuiusque phaenomeni et consequenter etiam di- 
mensio própria uniuscuiusque corporis vel in genere, totum 
coniunctum spatio-temporale; tandem ipsa expressio legum, 
quae acquirit formam invariantem relate ad omnes valet trans- 
formationes systematis referentiae et proinde valet pro omni- 
bus. Ergo theoria relativitatis adeo contraria est relativismo 
philosophico, ut a pluribus physicis et mathematicis recte di- 
catur esse denominanda « theoria absoluti physici », quate- 
nus est genuina inquisitio absoluti in ineliminabili relativitate 
mundi physici. 

Probatur tertia pars ( contra interpretationem positivisti- 
cam). 

Illa theoria possibilitatem superandi experientiam suppo- 
nit et confirmat, cui principium positivisticum unice a priori 
et ab extra imponitur, quae affirmationes vere universales et 
relative absolutas ponit et quae médium porrigit extendendi 
cognitionem experimentalem ultra id quod iam actu experimen- 
taliter cognitum est. Atqui talis est theoria relativitatis. Ergo. 

Minor probatur. Quod principium positivisticum theoriae 
relativitati unice a priori et ab extra imponatur, iam ex eo con- 
stat, quod possibiles sunt et de facto dantur plures interpreta- 
tiones philosophicae theoriae relativitatis, inter quas interpre- 
tatio realismi moderati quam nos positive defendimus. Ex 
eo autem quod theoria relativitatis occasio fuit ut physici agno- 
scerent limites cognitionis physicae, quae nequit a priori et 

modo pure rationalistico evolvi nec fundari in sola spontanea 
praesumptione sensus commimis, non sequitur nullam aliam 
cognitionem praeter cognitionem experimentalem esse pos- 
sibilem et multo minus sequitur nihil existere nisi quod pot- 
est experimentaliter mensurari, ut vult positivismus : dantur 
enim cognitiones ordinis mathematici, logici, psychologici et 
metaphysici, de quarum veritate nos certi esse possumus, 
quamvis observatione experimentali et mensuris subici ne- 
queant. 

Insuper, theoria relativitatis affirmationes ponit vere uni- 
versales et necessárias, ac proinde relative absolutas, nem- 
pe absolutas in campo possibilitatis physicae. Tales sunt affir- 
mationes circa constantiam velocitatis lucis et alia principia 
ipsius theoriae, quae modo universali ponuntur et necessário 
sine exceptione valent non tantum de experientiis praeteritis, 
in quibus constatata sunt, sed de omni experimento etiam fu- 
turo. Ceterum, ut clare agnovit ipse Kant contra empirismum, 
sine propositionibus universalibus et necessariis impossibile 
est construere aliquam theoriam scientificam ; propositio au- 
tem universalis et necessária eo ipso cognitionem experimen- 
talem transcendit et superat. 

Tandem, theoria relativitatis médium porrigit deducendi 
ex suis principiis nova facta et phaenomena ordinis physici, 
quae, in quantum principia ipsa valida sunt, et ipsa valorem 
obiectivum habent, etiamsi non possint directe experimentari : 
sic e theoria deducta est variatio massae per accelerationem 
et transformatio massae in energia, de quibus antea nemo co- 
gitaverat et quae tantum postea conflrmationem directam in 
experientia obtinuerunt, prior in machinis acceleratricibus, 
altera in reactionibus nuclearibus; dilatatio temporis, quae 
etiam tantum post muitos annos directe observata est in va- 
riatione vitae mediae alicuius mesonis dependenter ab eius ve- 
locitate; contractio longitudinum, quae adhuc non habet di- 
rectam conflrmationem. E principiis relativitatis generalis ra- 
tiocinio deductivo detecta sunt nova phaenomena, ut deviatio 
radii lucis transeuntis prope solem, quae tantum post prae- 
dictionem theoricam experimentaliter observari potuerunt. 
Theoria relativitatis applicata mechanicae quantisticae etiam 
plures deductiones novarum cognitionum permisit, ut prae- 
dictio existentiae positronis, postea experimentaliter confir- 

mata; quae omnia ostendunt capacitatem intellectus transcen- 
dendi actualem cognitionem experimentalem ac proinde princi- 
pium et methodologiam positivisticam aperte condemnant. 

Probatur quarta pars ( contra interpretationem ultrareali- 
sticam). 

Illa interpretatio theoriae relativitatis reicienda est, quae 
contradicit immediato et inoppugnabili dato experientiae, rea- 
litatem motus et fieri destruit et ipsi formalismo theoriae con- 
tradicit. 

Atqui talis est interpretatio ultrarealistica, quatenus spa- 
tium et tempus plene identiflcat et consequenter ponit uni- 
versum quadridimensionale spatio-temporale totaliter actu 
existere. 

Ergo interpretatio ultrarealistica reicienda est et spatium 
et tempus ponenda sunt realiter inter se distincta. 

Minor probatur. Immediata et inoppugnabilis experientia, 
sive in sensatione externa sive in ipsa interna conscientia, clare 
percipit successionem temporalem tanquam aliquem realem 
et obiectivum fluxum existentiae, quo futurum, quod nondum 
est, transit in praeteritum, quod iam non est, per instans 
praesens, quod unice est. Differentia, ergo, inter praesens et 
praeteritum ac futurum est differentia sicut inter ens et non 
ens, quae est differentia omnino realis et obiectiva, quam ne- 
gare non possumus quin omni certitudini et cognitioni vale 
dicamus. Moveri et fieri, tum pro immediata conscientia, tum 
pro clara intuitione intellectus, non sunt idem ac esse sim- 
pliciter, sed sunt via ad esse, ac proinde tantum analogice esse 
dicuntur. Unde theoria quae destruit hanc differentiam tum 
immediatae conscientiae, tum evidentiae intellectuali aperte 
contradicit. Atqui plene identificando spatium et tempus et 
ponendo universum quadridimensionale totaliter actu existens, 
destruitur differentia inter esse et fieri. Ergo interpretatio ul- 
trarealistica experientiae et rationi contradicit. 

Ceterum ipse formalismus theoriae relativitatis hanc identifi- 
cationem excludit: nam in chronotopo relativitatis specialis, si 
tribus dimensionibus spatialibus valor realis tribuitur, dimensioni 
temporali valor imaginarius competit et vice versa. Ipsa theoria 
docet differentiam inter intervallum pure spatiale et intervallum 
pure temporale, quamvis simul doceat omnem eventum in genere 
mensurandum esse linea universali (Weltlinie), seu elemento lineari. 

quod ex quadam corapositione quatuor dimensionum generaliter 
resultat. In relativitate generali, autem, dum dimensiones spatiales 
universi ita incurvantur ut supra se claudantur ac proinde sunt 
plene reversibiles et motus in unum sensum et in sensum oppositum 
libere fieri potest, dimensio temporalis, e contra, recta procedit, 
non clauditur supra se ipsam, non est reversibilis nec in sensum 
oppositum percurri potest, seu absolute praeteritum nunquam fu- 
turum fieri potest. Geometrice, universum quadridimensionale ein- 
stenianum non repraesentatur aliqua sphaera, in qua dimensiones 
spatiales et temporales indiíferenter sese habeant, sed aliquo cylin- 
dro vel melius aliquo cono, in quo coordinata temporalis corre- 
spondet axi verticali et coordinatae spatiales sectionibus transver- 
salibus, quamvis utique pro diversis observatoribus tum axis cen- 
tralis tum sectiones transversales diverso modo inclinatae sint. 

Inde est, quod quamvis initio plures, et fortasse ipse Einstein, 
conceptioni Minkowski adhaesissent, postea tamen, praesertim post 
relativitatem generalem, illam aperte reiecerunt, agnoscentes iden- 
tificationem spatii et temporis non esse nisi formalem et etiam sub 
respectu formali ullo modo esse totalem. 

Probatur quinta pars (positiva, pro realismo moderato). 

Spatium et tempus ita inter se connectuntur, ut relatio- 
nes obiectivae spatio-temporales mundi physici aequationibus 
einstenianis regantur, si nulla datur actio physica vel realis 
subordinatio rerum physicarum, quae velocitate infinita trans- 
mitti possit. Atqui, secundum statum praesentem scientiae, ad- 
mittendum est reverá nullam velocitatem infmitam dari nec 
physice dari posse. Ergo. 

Nota. In hac parte positiva, quae etiam contra interpretationem 
formalisticam in primis dirigitur, nolumus singularia examinare 
et probare aut respuere: hoc enim pertinet ad ipsam theoriam 
scientificam, quae critice examinanda est, ne hypotheses proba- 
biles tanquam certitudines sumantur, ne plus afiirmetur quam ex 
praemissis sequitur neve falsae interpretationes obrepant. Praecipua 
quae ex tali examine critico retirienda videntur, indicata sunt in 
expositione sententiae realismi moderati. 

Maior probatur. Relationes spatiales et temporales obiec- 
tive vigentes in mundo physico sunt relationes reales physi- 
cae, quae in aliqua realitate physica fundamentum habere de- 
bent et non possunt unice ad ordinem cognitionis vel ad re- 
lationes rationis reduci. Iamvero, cum non detur spatium et 
tempus absolutum a corporibus, sed eorum realitas totaíiter 
cum ipsa reali corporum extensione et motu reali identifican- 
da sit, sequitur etiam quod omnes relationes spatiales et tem- 

porales non in ordine ad aliquod spatium et tempus absolutum, 
sed unice in ordine ad extensionem realem corporum et ad 
eorum motum realem determinanda sint. In particulari, tem- 
pus aliquod unicum et universale, quod sit mensura unica et 
absoluta omnium motuum, dari nequit, nisi existat aliquis mo- 
tus physicus realis, cui omnes motus particulares directe et 
per se subordinentur. Hoc autem iterum fieri non potest, nisi 
detur aliqua actio, quae subordinatum attingat independenter 
a motu istius, in se et absolute, ac proinde quae in instanti 
seu velocitate infinita transmittatur. Ergo si nulla datur rea- 
lis actio physica velocitate infinita transmissa, nequit dari 
tempus unicum universale, sed vigent unice relationes ein- 
steinianae. 

Haec argumentatio explicite tantum ab Einstein agnita et pro- 
posita est; sed ipsi de facto obtemperabant conceptiones antiquo- 
rum, cum theoria de influxu motus primi caeli in omnes eventus 
physicos, et conceptio newtoniana, cum suis actionibus instanta- 
neis in distans in gravitatione universali et etiam in transmissione 
lucis. Nec potest e consideratione aliqua pure statica extensionis 
aliquid circa relationes temporales deduci, quia consideratio pure 
statica vel totaíiter a fluxu temporali praescindit et tunc non 
potest aliquid de eo affirmare, vel iam praesupponit relationes 
temporales absolutas pro eventibus distantibus, quas demonstra- 
re deberet. Considerationes, autem, quae fundantur in cogni- 
tione Dei, nequeunt inservire ad statuendas relationes physicas 
spatio-temporales, cum cognitio Dei spatium et tempus absolute 
transcendat et eius aeternitati omnia praesentia sint, quae inter se 
diversas relationes temporales physice conditionatas habent; idem 
proportionaliter dicendum est de intellectu humano, qui sua spiri- 
tualitate conditione spatio-temporales superat, sed tamen relationes 
cogitatas rebus physicis non imponit. 

Minor constat ex datis certis scientiae physicae actualis; 
nec ulla fundata probabilitas existit quod in futuro res aliter 
sese haberi possit. 

Unde concludere possumus applicando ad praesentem sta- 
tum cognitionis scientificae id, quod iam docebat S. Thomas : 
« Nullus motus mensuratur per motum caeli, nisi qui est or- 
dinatus ad ipsum. Unde etiam probant philosophi, quod si 
essent plures mundi, oporteret esse plures primos motus et 
plura têmpora » ( Sent . I, dist. 37, q. 4, a. 3). Pro praesenti 
statu scientiarum nullus datur primus motus subiective unus, 
cui ceteri per se subordinentur vel per se et immediate sub- 

ordinari possint; inde etiam nullum datur tempus unicum 
a quo omnes motus mensurentur, Attamen, ex adverso, nec 
sunt plura têmpora totaliter independentia, sicut in casu quo 
essení plures mundi totaliter separati; sed omnia têmpora 
própria singulorum eventuum ad invicem coordinata sunt, 
secundum modum qui sequitur ex existentia alicuius veloci- 
tatis maximae ae proinde constantis pro omnibus, seu secun- 
dum relationes einsteinianas. 


III PARS - DYNAMICA 


DE ENTE MATERIAL! ACTIVO 


Introductio. — Consideratio motus, quae cinematicam con- 
stituit, restringitur ad aliquem aspectum pure deseriptivum 
et formalem, quatenus motus unice in se consideratur, prae- 
scindendo a natura corporum in quibus verificatur, a causis 
quibus determinatur et ab aliis circumstantiis et effectibus 
quae motum concomitantur et sequuntur. lamvero, ut haec 
consideratio semper magis compleatur et magis concreta eva- 
dat, considerari nunc debet motus etiam causaliter et active, 
in suis causis et effectibus, prouít fit in secunda sectione 
scientiae physicae, quae mechanica stricte dieta, vel, vocábulo 
proprio, Dynamica vocatur, quia causa motus in genere est 
vis (= ôúvajMç). Praeter vim, etiam alii conceptus in dyna- 
mica introducuntur, praesertim massa et energia, quae omnia 
sub conceptu magis generali qualitatis activae reduci possunt. 

In nostra tractatione metaphysica harum notionum, tria 
capita distinguemus, primum de qualitatibus activis in se 
spectatis seu in actu primo, secundum erit directe de mecha- 
nicismo, tertium de ipsa activitate corporum physicorum seu 
de qualitatibus in actu secundo, in exercitio activitatis, con- 
sideratis. 

CAPUT VII 

DE QUALITATIBUS ACTIVIS 


De reàlitate qualitatum. — Sensuum perceptio, unde om- 
nes cognitiones mundi physici desumimus, attestàtur mun- 
dum non tantum quantitate et motu locali esse praeditum, 
sed etiam qualitatibus sensibilibus diversi generis, colore, ca- 
lore, sono, pondere etc., quibus corpora agunt inter se et in 
nostros sensus. His qualitatibus sensibilibus etiam aliae quali- 
tates physicae addi debent, quas sensus non possunt quidem 
directe percipere, sed indirecte detegunt mediantibus aptis 
instrumentis, ut suntí electricitas, magnetismus, radiationes 
X etc., et quae proinde propter experimentalem attestationem 
non minus reales quam qualitates sensibiles dici debent. 

Philosophiae naturalis munus est hanc experimentalem 
attestationem critice examinare et ita realitatem qualitatum 
non quidem demonstrare demonstratione proprie dieta, sed 
vindicare contra negatores. Simul, relinquendo scientiis phy- 
sicis ut in particulari examinent naturam et specificationem 
qualitatum ac determinent leges et causas earum, philoso- 
phiae naturali pertinet determinare earum ultimam naturam 
per conceptus quibus primo dividitur notio entis, utrum sci- 
licet constituant genus entis supremum a quolibet alio ge- 
nere et in particulari a quantitate distinctum, an e contra 
qualitates physicae ultimatim reduci possint ad puram quan- 
titatem et ea quae illam sequuntur, ut figura, situs et motus 
localis. 

Ad hanc quaestionem solvendam ponitur sequens thesis 
duabus partibus constans, quarum prima realitatem qualita- 
tum in genere vindicat, altera in particulari demonstrat ir- 
reductibilitatem quarumdam saltem qualitatum ad puram 
quantitatem et motum localem. 


THESIS IX. — Dantur in mundo physico qualitates reales, 
quae ad puram quantitatem et motum reduci nequeunt. 

1. De notione qualitatis. — Qualitas est notio quaedam 
universalissima et prima, quae nequit proprie definiri, sed, 
sicut quantitas, potest describi et illustrari: qualitas est id 
quo ens dicitur tale vel tale, seu est determinatio, proprie- 
tas, perfectio, quae ens intrinsece et absolute afficit et illud 
specifice diversificai et reddit heterogeneum. Ita distinguitur 
notio qualitatis ab aliis primis generibus entis, seu praedi- 
camentis: a quantitate, quae est determinatio intrínseca et 
absoluta, sed de se homogenea et numerice tantum diversifi- 
cans; a relatione, quae est determinatio intrínseca, non au- 
tem absoluta sed dicens ordinem ad aliud; ab aliis sex prae- 
dicamentis, quae sunt determinationes tantum ab extrínseco 
desumptae. 

Notio qualitatis non restringitur, sicut quantitas, ad sola 
corpora, sed extenditur etiam ad entia viventia et immateria- 
lia; sic facultates vegetativae, sensitivae et intellectivae, ope- 
rationes, actus et habitus psychici et morales sunt omnia in 
praedicamento qualitatis. Tractatio praesens tamen restrin- 
gitur ad solas qualitates physicas entium materialium, id est 
quae omnibus corporibus etiam inanimis competunt. 

Qualitates corporum dividi solent in entitativas et acti- 
vas, prout corpus determinant tantum in suo esse statice con- 
siderato, an e contra etiam in ordine ad actionem sive pro- 
ducendam sive recipiendam. Qualitates pure entitativae redu- 
cendae videntur ad solas determinationes seu passiones quan- 
titatis, ut sunt figura et forma, de quibus non est ulterius 
agendum. Ceterae omnes qualitates tanquam activae censen- 
dae sunt; nam nos qualitates non cognoscimus nisi quatenus 
corpora agunt in nostros sensus vel in instrumenta scienti- 
flea, ac proinde omnes qualitates nobis cognoscibiles aliquo 
modo activae esse debent. 

Qualitates physicae distinguuntur etiam in sensibiles et 
insensibiles, prout immediate sensibus percipi possunt an non : 
qualitates sensibiles sunt illae quae a scholasticis vocantur 
sensibilia própria, ut calor, color, sonus, odor, sapor, duri- 
ties et similia; qualitates insensibiles per progressum scien- 
tiae successive deteguntur, ut sunt electricitas, magnetismus, 

gravitatio, affinitas chimica, vires atomicae et nucleares etc. 
Qualitates non sensibiles ab antiquis vocabantur qualitates 
occultae, quia nulli sensui directe innotescunt; non sunt au- 
tem totaliter occultae, quia ex earum effectibus indirecte sen- 
sibus et maxime intellectui manifestae sunt. 

Notio qualitatis magis declaratur per comparationem inter 
qualitatem et quantitatem 1 : 

1) Quantitas et qualitas, quamvis sint notiones seu de- 
terminationes entis distinctae, tamen in corpore physico sem- 
per sunt coniunctae inter se, quatenus non potest dari qua- 
litas nisi extensa seu in quantitate recepta, nec potest dari 
quantitas nisi qualificata seu affecta aliquibus qualitatibus. 
Ergo omnis qualitas corporea habet quantitatem per acci- 
dens, scilicet non per se et ratione sui, sed ratione subiecti 
quanti in quo est recepta; quod S. Thomas exponit exemplo 
aliquo concreto: « albedo dicitur quanta per accidens, quia 
subiectum eius est quantum; unde augmentato subiecto, aug- 
mentatur albedo per accidens. Sed secundum hoc augmentum, 
non dicitur aliquid magis album, sed maior albedo, sicut et 
dicitur aliquid maius album » (De virt., a. 11, ad 10). Eodem 
modo corpus calidum potest esse magnum et parvum, et ita 
habemus aliquid non magis vel minus calidum, sed tantum 
maiorem vel minorem quantitatem per accidens caloris. Quan- 
titas per accidens diversarum qualitatum mensurari potest 
et illi applicari possunt omnes considerationes et operationes, 
quae competunt quantitati stricte dictae, ut additio, divisio 
in partes integrantes et similia. Ad quantitatem per accidens 
diversarum qualitatum pertinent aliquae magnitudines in phy- 
sica consideratae, ut quantitas massae, quantitas caloris, quan- 
titas electricitatis, dum aliae magnitudines pertinent ad quan- 
titatem intensivam, de qua statim dicendum est. 

2) Qualitas, etiam ratione sui considerata, habet ali- 
quam quantitatem improprie dictam. Nam, ut iam initio pri- 
mae partis dictum est, praeter quantitatem stricte dictam seu 
quantitatem molis vel extentionem, datur etiam alia quanti- 
tas late dieta, quae dicitur quantitas perfectionis et virtutis , 


i Cf. Abelé-Malvaux, Vitesse et unioers relativiste, cit., pp. 18-35; 
Hoenen, Cosm., nn. 121-142, pp. 192-212 et pp. 563-573; A. Maier, Das 
Problem der intensiuen Grõsse in der Scholastik, Leipzig 1939 (iterum 
editum in Zwei Grundprobleme der scholastiken Naturphilosophie, Roma 
1951). 

vel, vocábulo proprio, intensitas. Extensio et intensitas, enim, 
conveniunt in ratione magnitudinis physicae vel quantitatis 
late dictae, quatenus utraque suscipere potest magis et minus, 
potest augeri et minui. 

Ad rem S. Thomas : « Duplex est quantitas. Una scilicet quae 
dicitur quantitas molis vel quantitas dimensiva, quae in solis cor- 
poralibus est; unde in divinis personis locum non habet. Sed alia 
est quantitas virtutis, quae attenditur secundum perfectionem ali- 
cuius naturae vel formae. Quae quidem quantitas designatur se- 
cundum quod dicitur aliquid magis vel minus calidum, in quantum 
est perfectius vel minus perfcctum in tali caliditate» (I, q. 42, a. 1, 
ad 1). 

Haec quantitas intensiva duplici modo attendi potest: primo 
quidem in radice, seu secundum modum essendi in subiecto, « id 
est, in ipsa perfectione formae vel naturae; et sic dicitur magnitudo 
specialis (ita legendum putamus cum pluribus editionibus, contra 
editionem leoninam, quae habet « spiritualis ») sicut dicitur magnus 
calor propter suam intensionem et perfectionem ... Secundo autem 
attenditur quantitas virtualis in effectibus formae. Primus autem 
effectus formae est esse. Nam omnis res habet esse secundum suam 
formam. Secundus autem effectus est operatio. Nam omne agens 
agit per suam formam. Attenditur igitur quantitas virtualis et se- 
cundum esse, et secundum operationem. Secundum esse quidem, 
in quantum ea quae sunt perfectioris naturae, sunt maioris dura- 
tionis; secundum operationem vero, in quantum ea quae sunt per- 
fectioris naturae, sunt magis potentia ad agendum » ( ibid .). Hae 
duae magnitudines, perfectionis in radice et virtutis in effectibus, 
non sunt realiter distinctae, sed sunt duo modi considerandi unam 
eandemque rem : nam, ut notat ipse S. Thomas, « considerandum 
est, quod eiusdem rationis est quod aliqua qualitas in aliquid ma- 
gnum possit, et quod ipsa sit magna, sicut ex supradictis patet; 
unde etiam magnitudo perfectionis potest dici magnitudo virtutis » 
(De virt., a. 11, ad 10). Quod in corpore articuli ita explicatur: 

« Nihil enim aliud est qualitatem aliquam augeri, quam subiectum 
magis participare qualitatem; non enim est aliquod esse qualitatis 
nisi quod habet in subiecto. Ex hoc autem ipso quod subiectum 
magis participat qualitatem, vehementius operatur; quia unum- 
quodque agit in quantum est actu; unde quod magis est reduetum 
in actum, perfectius agit ». 

3) Ex hoc ulterius sequitur, quod non tantum quanti- 
tas proprie dieta et quantitas per accidens qualitatis, quae 
illam sequitur, sed etiam qualitas secundum se et ratione 
suae perfectionis, seu secundum suam quantitatem intensi- 
vam, mensurari potest : mensura enim « nihil aliud est quam 
id quo quantitas rei cognoscitur » (In X Met., 1. 2, n. 1938). 

Ad mensuram perflciendam, determinari debet aliqua unitas 
mensurae, própria pro unaquaque magnitudine physica men- 
suranda, et institui comparatio inter magnitudinem mensuran- 
dam et unitatem mensurae illius generis. Per eandem com- 
parationem et mensurationem determinatur aequalitas et dif- 
ferentia qualitatum in unoquoque genere. Notandum est, au- 
tem, quod quantitas perfectionis nobis non immediate inno- 
tescit, sed mediante quantitate virtutis; unde ex magnitudine 
efféctus mensurari potest magnitudo perfectionis, secundum 
ea quae superius audivimus ex S. Thoma; ita, v. g., ex dila- 
tatione, quam calor producit in aliquo liquido in thermo- 
metro contento, mensuratur quantitas perfectionis seu inten- 
sitas caloris, quae temperatura dicitur. 

Per considerationem huius duplicis quantitatis qualitatum, sci- 
licet quantitatis per accidens et intensitatis, scientia mathematica 
applicari potest studio qualitatum; et ita obtinetur aliqua physica 
mathematica, quae quamvis sit secundum principia philosophiae 
scholasticae, tamen tantum in tempore recentiori coepta est coli 
et evolvi modo systematico et experimentaliter fundato. 

4) Tandem notandum est quod, quamvis et in quan- 
titate et in intensitate habeatur magis et minus, augmentum 
et diminütío, aequalitas et differentia, haec omnia tamen non 
eodem modo in illis verificantur. Quantitas dimensiva et ea 
quae in illa fundantur augentur per simplicem additionem et 
iuxtapositionem elementorum eiusdem generis et diminuuntur 
per subtractionem vel per divisionem partium integrantium, 
quae natae sunt unaquaeque per se subsistere; differentia dua- 
rum quantitatum (v. g. longitudinum) est aliqua quantitas 
eiusdem generis, quae per se subsistit, quando ex quantitate 
maiori substrahitur minor. Hae relationes verificantur etiam 
in quantitate per accidens qualitatum; ita v. g. augetur, im- 
minuitur, dividitur quantitas massae vel quantitas caloris. E 
contra intensitas qualitatum non augetur nec diminuitur hoc 
modo, non est additiva nec divisibilis in partes integrantes; 
sed augetur et imminuitur per intensionem et remissionem 
perfectionis et formae, seu per maiorem vel minorem actua- 
tionem subiecti; ita v. g. corpus fit magis vel minus calidum 
(intensitas caloris dicitur temperatura), magis vel minus ve- 
lox (intensitas motus est velocitas). Intensitas qualitatum non 
potest dividi in partes quae per se subsistunt; nullum sen- 

sum habet assumere seorsum aliquam partem intensitatis, 
v. g. partem mediam temperaturae alicuius corporis. Diffe- 
rentia duarum intensitatum non est aliqua qualitas vel in- 
tensitas eiusdem generis, sed unice differentia inter illas ; v. g. 
differentia temperaturae aquae çum 100° caloris et aquae cum 
80® non est temperatura 20° quae habetur in aqua frigida, 
sed unice differentia et diversitas intensitatis, et quidem di- 
versitas oppositionis et heterogeneitatis, non simplex diver- 
sitas extrapositionis, quae in quantitate de se homogenea ha- 
betur. 

Notandum est physicam mathematicam classicam, quae in pri- 
ma periodo evoluta est sub influxu mechanicismi reducentis omnia 
ad puram quantitatem, nimium neglexisse hunc diversum modum 
sese habendi quantitatis dimensivae et intensivae. Hinc provene- 
runt plures difficultates contra physicam classicam ex parte recen- 
tiorum theoriarum, praesertim relativitatis et quantorum. Sic in 
particulari, dum successivi gradus augmenti in quantitate stricte 
dieta constituunt seriem arithmeticam, quae crescit quantitate con- 
stanti, e contra successivi gradus augmenti in intensitate consti- 
tuunt seriem geometricam, quae crescit per proportionem constan- 
tem; in primo casu habetur summa arithmetica, in secundo summa 
logarithmica; in primo casu agmentum procedit in infinitum, in 
secundo tendit ad aliquem limitem maximum, qui nunquam supe- 
rari poterit. Hae diversitates, quae in doctrina mechanicistica nul- 
lam iustificationem invenire possunt, sed admittuntur unice propter 
exigentias experimentales, inveniunt suam iustificationem rationa- 
lem in distinctione vigente inter quantitatem dimensivam et inten- 
sivam ac proinde confirmant a posteriori irreduetibilitatem quali- 
tatum ad puram quantitatem. 

2. Opiniones. — A - Subiectivismus, in genere, affirmat 
qualitates sensibiles et alias omnes qualitates physicas esse 
aliquid pure subiectivum, sive puram affectionem sensuum, 
sive formam a priori vel categoriam mentis. 

1) Antiqui graeci plures iam negaverunt obiectivitatem quali- 
tatum sensibilium: ita non solum Eleates, qui omnia reducebant 
ad ens unicum et homogeneum, miiltiplicitatem, heterogeneitatem 
et mutabilitatem reicientes ut puram illusionem sensuum, sed etiam 
Democritus et eius sequaces, qui multiplicifatem et mutabilitatem 
entium salvare conabantur per atomismum et mechanicismum, sed 
qualitates sensibiles, ut dulce et amarum, calidum et frigidum, 
colores, sonos etc. reiciunt ut meram opinionem fallacem et impres- 
sionem sensuum et phantasiae. Etiam Plato subiectivitati qualita- 
tum sensibilium accedit, negando illas pertinere ad mundum rea- 
lem idearum. 

2) Philosophi recentiòres, magna ex parte, negationem an- 
tiquorum graecorum resumpserunt. Sic, iam Galilaeus expresse 
reieit qualitates sensibiles, ut sapores, odores, colores, tanquam 
puras suggestiones subiectivas, quae in solo organo sentiente resi- 
dent, ita ut si non essent animalia sentientia eo ipso annihilarentur 
omnes illae qualitates. Descartes ex suo principio de ideis Claris 
et distinctis ut criterium exclusivum veritatis, existentiam obiecti- 
vam qualitatum sensibilium reieit; qualitates sensibiles, enim, « ut 
lumen et colores, soni, odores, sapores, calor et frigus, aliaeque 
tactiles qualitates, nonnisi valde confuse et obscure a me cogitan- 
tur, adeo ut ignorem an sint verae vel falsae, hoc est an ideae, quas 
de illis habeo, sint rerum quarundam ideae, an non rerum ». Locke 
sententiam istam modo magis systematico evolvit, introducendo di- 
stinctionem inter qualitates primarias et secundarias; illae sunt 
determinationes quae ex sola quantitate qua tali derivantur, ut 
forma, figura, densitas, numerus, motus et quies, et sunt reales et 
obiectivae proprietates rerum; aliae sunt effectus, qui ex qualitati- 
bus primariis causantur in nostris sensibus, unde non existunt for- 
maliter in rebus, sed tantum in nostra perceptione. Auctores se- 
quentes etiam magis in sensum subiectivismi progressi sunt, rei- 
cientes distinctionem lockianam et omnem obiectivitatem sensuum; 
ita Berkeley, Hume, Leihniz, unusquisque suo proprio modo, as- 
serunt non solum qualitates secundarias, sed etiam qualitates pri- 
marias esse tantum apparentias subiectivas, pura phaenomena, quia 
qualitates primariae nbnnisi per qualitates secundarias innotescunt, 
unde non possunt esse magis reales quam istae. Kant qualitatibus 
sensibilibus obiectivitatem denegat non solum in sensu realístico, 
sed etiam in sensu subiectivismi; ipsae enim non sunt determina- 
tiones universales et necessariae obiecti phaenomenice considerati, 
unde non sunt intuitiones nec formae a priori, sed sunt unice de- 
terminationes subiectivae, individuales, relativae et empiricae, 
simplices sensationes et modificationes subiecti, quae non du- 
cunt in cognitionem alicuius obiecti nec sunt proprietates rerum. 
Saeculo XIX iterum distinctio inter qualitates primarias et secun- 
darias invaluit apud muitos auctores, qui realismum corporum 
salvare volunt, sed putant realismum criticum, per oppositionem 
ad realismum ingenuum, obiectivitatem qualitatum secundariarum 
retinere non posse; saepe tamen isti auctores, inter quos etiam 
mui ti scholastici adnumerandi sunt, potius ad tertiam sententiam 
accedunt, in quantum addunt qualitates sensibiles habere etiam ali- 
quem valorem obiectivum, quatenus nos docent aliquid de ipsa 
realitate, quamvis non existant in re eodem modo ac percipiuntur. 

B - Mechanicismus modo peculiari opponitur nostrae the- 
si, quatenus afflrmat totam realitatem physicam constitui et 
omnia phaenomena explicari per solam quantitatem et mo- 
tum localem. Patet quod plures auctores citati inter subiecti- 
vistas, etiam inter mechanicistas citari debent, ut Democri- 

tus, Galilaeus, Descartes et multi moderai cultores scien- 
tiarum usque ad initia saeculi XX. Attamen formaliter me- 
chanicismus a subiectivismo distinguendus est, quia subiecti- 
vismus est doctrina directe epistemologica de valore cogni- 
tionis, dum mechanicismus est doctrina metaphysica, quae 
directe agit de natura rerum, quamvis et ipse saepe innitatur 
in .fundamento epistemologico. Mechanicismum magis in par- 
ticulari considerabimus in thesi sequenti. 

C - Naturalismus tenet qualitates, non minus quam quan- 
titatem, esse determinationes et proprietates entium realium 
obiectivorum, quae ad puram quantitatem et motum localem 
reduci nequeunt. Ita veteres philosophi ionici, Aristóteles, 
peripatetici, scholastici et plures philosophi et cultores 
scientiarum, qui reagendo contra mechanicismum extollunt 
momentum qualitativum in descriptione realitatis, ut Berg- 
son, Boutroux, Duhem et in genere dynamistae et energe- 
tistae. Notandum est tamen non paucos auctores recentiòres, 
agnita impossibilitate explicationis mechanicisticae, potius 
quam ad realismum naturalisticum, accedere ad aliquem agno- 
sticismum vel positivismum phaenomenisticum. 

Quoad obiectivitatem qualitatum sensibilium ulterius determi- 
nandam, celebris est quaestio inter scholasticos recentiòres utrum 
hae sint formaliter an tantum causaliter a parte rei 2 . Triplex theo- 
ria haberi potest: 

1) Illationismus tenet aliquem realismum mediatum, quate- 
nus cognitio sensibilis immediate ad aliquod obiectum pure inter- 
num terminatur et tantum ope ratiocinii fit transitus ad aflirmatio- 
nem realitatis externae quantitate et qualitatibus praeditae. 

2) Perceptionismus, e contra, plenarn et immediatam obiec- 
tivitatem attribuit sensationibus externis ac proinde docet qualita- 
tes sensibiles existere a parte rei formaliter et eodem modo quo 
percipiuntur a sensu recte disposito. 

3) Inter pretationismus, tandem, admittit immediatam obiec- 
tivitatem cognitionis sensibilis, sed distinguit inter modum quo 
qualitates percipiuntur et modum quo sunt in re; haec distinctio 
non fit ab ipsis sensibus, sed tantum ab intellectu, qui reflectendo 
supra data sensationis et supra diversa experimenta scientifica, di- 
stinguit elementa subiectiva et obiectiva in ipsa sensatione. 

Nos tamen ab hac disputatione praescindimus in positione et 
probatione thesis, quia non videtur pertinere ad philosophiam na- 
turalem. Etenim in quantum spectat naturam realitatis physicae, 
est quaestio particularis, quae non respicit qualitates in quantum 

■2 Cf. Morandini, Critica, pp. 236-241. Hoenen, Cosm., pp. 553-563. 


10 — Philippus Selvaggi, S. I. - Cosmologia. 

sunt ens vel universalissimum genus entis constituunt, sed in quan- 
tum sunt tale vel tale ens; ergo est quaestio quae non pertinet ad 
philosophiam, sed ad scientias. In quantum vero implicat quaestio- 
nem de obiectivitate cognitionis sensibilis, est quidem quaestio phi- 
losophica, sed gnoseologica et non proprie cosmologica. 

3. Probatur thesis. — Prima pars: Dantur in mundo phy- 
sico qualitates reates. 

1. Directe, analysi declarativa iudicii naturalis. 

Naturali, necessário et evidenti iudicio, quo intellectus 
de datis sensuum iudicat, certi sumus dari in mundo physi- 
co determinationes corporum, quae per accidens extensae sunt 
et in se diversas specificationes et variabiles gradus intensi- 
tatis admittunt. 

Atqui tales determinationes sunt proprie dictae qualitates. 

Ergo dantur in mundo physico qualitates reales. 

Maior enuntiat aliquod immediatum datum conscientiae, 
nempe existentiam alicuius iudicii circa obiectum cognitionis 
sensibilis 3 . Nos iudicamus obiecta experientiae sensibilis esse 
res extensas et simul coloratas, calidas, duras, ponderosas. 
Omnes istae determinationes sunt quidem extensae, non ta- 
men ratione sui, sed ratione subiecti in quo receptae sunt: 
nam in sua ratione a quantitate et extensione non dependent, 
cum eadem omnino qualitas, ut idem color, eadem tempe- 
ratura, in magno vel in parvo corpore inveniri possit et dif- 
ferentia quantitativa nullam differentiam facit in ratione qua- 
litatis. Insuper hae determinationes ratione sui et secundum 
suam essentiam heterogeneitatem seu diversitates specificas 
important, quibus inter se distinguuntur in species diversas, 
quae sua vice aliqua genera superiora distincta constituunt; 
ita, v. g., viride non est rubrum, nec flavum, nec caeruleum ; 
sed viride, rubrum, flavum et caeruleum sunt colores; color 
autem non est sonus, nec calor, nec odor. Insuper unaquae- 
que specificatio admittit diversos gradus intensitatis, secun- 
dum quos augeri vel imminui potest, non per additionem par- 
tium integrantium, sed per intensionem et remissionem unius 
eiusdemque formae specificae, quae intensitas et remissio et 
ipsa omnino independens est ab extensione, quam qualitas 
illa per accidens habet. Etiam de istis gradibus intensitatis 


iudicia plene intelligibilia et per se nota ferre possumus; ita, 
v. g., si A est qualitas magis intensa quam B et B magis in- 
tensa quam C, etiam A est magis intensa quam C; si A et B 
sunt eiusdem intensitatis quam C, sunt etiam eiusdem inten- 
sitatis inter se. Porro iudicia plene intelligibilia, evidentia et 
necessária sunt iudicia vere naturalia, certa et obiective vera. 
Ergo determinationes istae realiter et obiective existunt in 
corporibus. 

Notandum est, tamen, non omnia iudicia spontanea, quae 
de qualitatibus perceptis feruntur, gaudere eadem intelligi- 
bilitate ac proinde non omnia gaudere eadem veritate obiec- 
tiva. Nam ex sola abstractione a phantasmate non habemus 
notionem specificam plene intelligibilem qualitatum, sicut e 
contra habemus pro quantitate; ex sola immediata abstrac- 
tione non cognoscimus essentiam specificam rubri vel viri- 
dis, in quo sit eorum differentia specifica, quaenam sit dif- 
ferentia inter genus coloris et soni; nec ex sola intuitione 
intellectuali iudicare possumus, quid resultet ex additione ru- 
bri ad viride et similia. Haec solum ex diuturniori experien- 
tia cognoscere possumus et tantum per referentiam ad sensa- 
tionem intelligimus et iudicamus. E contra, iudicia supra in- 
dicata, ut quod rubrum non est viride, quod rubrum et viride 
conveniunt in genere coloris, quod ab aliis generibus qualita- 
tum distinguitur, iudicia de relationibus intensitatum, sunt iu- 
dicia plene intelligibilia, clara et evidentia et eadem intelligi- 
bilitate et claritate gaudent, qua iudicia de extensione et quan- 
titate. 

Minor qualitates definit per notas quibus ab omni alia 
realitate et in primis a quantitate distinguuntur. Nam, ut su- 
pra expositum est, quantitas est per se extensa, homogenea, 
divisibiles in partes integrantes; qualitas vero est per acci- 
dens extensa, heterogenea, non divisibilis in partes integran- 
tes, intensiva. Hae autem proprietates sunt oppositae et irre- 
ducibiles. Ergo etiam quantitas et qualitas nequeunt ad in- 
vicem ultimatim reduci, sed constituunt duo genera suprema, 
quibus ens reale primo dividitur. 

2. Indirecte, per reductionem ad absurdum. 

Si praeter quantitatem non darentur qualitates physicae 
reales, quantitas ipsa non esset physice observabilis et men- 
surabilis. Atqui falsum consequens. Ergo et antecedens. 


s Cf. Hoenen, Cosm., nn. 109-112, pp. 175-181. 

Maior enuntiat conditionem necessariam pro observatio- 
ne et mensuratione quantitatis; quantitas, enim, est de se om- 
nino homogenea et inactiva, ac proinde non potest per se so- 
lam agere in sensus vel in apparatus scientificos nec per se 
sola observari. Etiam simplicíssima observatio et mensuratio 
alicuius longitudinis exigit ut adsit aliqua differentia obser- 
vabilis, aliqua heterogeneitas inter extrema longitudinis ob- 
servandae et médium in quo longitudo est posita, saltem ali- 
qua differentia intensitatis et luminositatis in diversis parti- 
bus extensionis. Atqui heterogeneitas et intensitas non sunt 
nisi proprietates qualitatum. Ergo sine qualitatibus ipsa quan- 
titas non est observabilis et mensurabilis. 

Minor vero enuntiat factum iam in tuto positum in prima 
thesi, in qua obiectiva existentia quantitatis ultimatim per 
immediatam sensuum observationem intellectui innotescebat. 
Insuper haec physica observabilitas et mensurabilitas quan- 
titatis est fundamentalis pro tota scientia physica, siquidem 
scientia physica essentialiter consistit in aliqua applicatione 
formularum et computationum mathematicarum ad realita- 
tem experientiae sensibilis; hoc autem fieri nequit nisi quan- 
titas realis mundi physici sit physice observabilis et mensu- 
rabilis; a fortiori autem haec exigentia est fundamentalis pro 
doctrina mechanicistica, quae non solum realitatem et cogno- 
scibilitatem quantitatis defendit, sed ad quantitatem realem 
reducit omnem cognitionem veram et obiectivam mundi phy- 
sici. 

3. Analysi transcendentali cognitionis sensibilis 4 . 

Dantur in homjne sensationes formaliter et speciflce di- 
versae et irreducibiles. 

Ergo debent dari formae a priori sensibilitatis necessariae 
ad rationem reddendam huius distinctionis. 

Atqui formae a priori sensationis nequeunt esse formae 
pure subiectivae, sed sunt eius obiectum formale a sensatio- 
ne in ipsa realitate obiectiva praesuppositum. 

Ergo existunt in rerum natura obiecta formaliter et spe- 
cifice distincta, quae sunt sensibilia própria uniuscuiusque 
sensus seu qualitates sensibiles. 


Antecedens effert datum immediatum et certissimum co- 
gnitionis humanae qua talis, quod nullo modo negari vel ne- 
gligi potest, si volumus explicare cognitionem quae sit spe- 
cifice humana. Hoc datum, e contra, omnino negligitur a Kant 
in sua aesthetica transcendentali, qui, ductus praeiudicio me- 
chanicistico, sensum externum tanquam unicum considerai 
ac proinde etiam unicam formam a priori ponit pro sensibi- 
litate externa, nempe spatium. 

Consequens affirmat existentiam conditionum possibilita- 
tis ipsius cognitionis sensibilis, secundum methodum tran- 
scendentalem a Kant primo explicite institutam, quae cogni- 
tionem transcendit versus conditiones possibilitatis ipsius in 
subiecto contentas, quae sunt formae a priori sensibilitatis, 
rationis et intellectus. Quod quidem recte statuitur: nam fa- 
cultates cognoscitivae a priori, id est ex ipsa sua essentia et 
natura ac proinde antecedentem ad omne exercitium suae 
activitatis et ad omnem actualem possessionem sui obiecti, 
debent esse ordinatae et aptatae ad obiectum illud percipien- 
dum, sicut quaelibet potentia est in se constituía et specifi- 
cata per ordinem ad suum actum antecedenter ad ipsam ac- 
tuationem. 

Minor methodum transcendental em cum Kant initam co- 
haerenter evolvit in sensum realisticum, ex conditionibus sub- 
iecti ad conditiones realitatis concludens. Haec superatio sub- 
iectivismi methodi transcendentalis kantianae in eo fundatur, 
quod intellectus, iudicans de cognitione sive intellectuali sive 
etiam tantum sensibili, attingit non solam apparentiam, sed 
ipsum ens, quod absolute valet pro omni intellectu qua tali, 
ac proinde ipsam rem in se, trans apparentiam, cernit tan- 
quam normam obiectivam seu regulam, cui cognitio humana 
pro sua passivitate et receptivitate conformari debet. Unde 
sequitur, quod si cohaerenter conditiones possibilitatis cogni- 
tionis humanae statuere volumus, debemus afiflrmare formam 
a priori seu obiectum formale facultatum cognoscitivarum et 
in particulari sensuum externorum non esse aliquam formam 
pure subiectivam, sed esse formam obiecti a facultate sensi- 
tiva praesuppositi et ab ipsa independentis, ac proinde ad na- 
turam onticam rei in se pertinentis. 


i Cf. Lotz, Metaphysica operationis humanae, pp. 65-71. 

III Pars. Dgnamica 

Secunda pars: Qualitates physicae ad puram quanlitatem 
et motum reduci nequeunt. 

Haec pars probatur ex analysi quorundam phaenomeno- 
ruHi physicorum fundamentalium et simpliciorum, in quibus 
haec irreductibilitas facilius apparet 5 . Hoc enim probato, a 
fortiori concludendum est non reduci ad puram quantitatem 
et motum alia phaenomena magis complexa, in quibus prio- 
ra phaenomena simpliciora includuntur. 

A - Ex ipso motu locali et ex principio inertiae. 

Motus inertialis corporum exigit aliquam realitatem ab 
ipso motu distinctam, quae sit eius causa et qua mediante 
corpus motum alios effectus producere potest. 

Atqui haec realitas a motu distincta non est sola quanti- 
tas nec aliqua vis corpori extrinseca, sed est proprie dieta 
qualitas, corpori moto inhaerens, quae potest intendi et re- 
mitti, seu diversos et variabiles gradus intensitatis habet. 

Ergo ex ipso motu inertiali constat dari aliquam quali- 
tatem realem, quae ad solam quantitatem et motum reduci 
nequit. 

Maior probatur: 1) Motus localis, quamvis sit minima mu- 
tatio, scilicet mutatio loci, quae in corpore moto importat 
aliud et aliud ubi seu aliam et aliam determinationem ab 
extrínseco, est tamen aliquod fieri reale, aliqua realis muta- 
tio, cum alius et alius locus realiter per contactum succes- 
sivum tangatur. Atqui omne fieri reale, omnis realis muta- 
tio exigit causam efficientem, ab ipso fieri realiter distinctam, 
quia omne quod fit causam habet et nihil potest esse causa 
sui ipsius. Ergo motus inertialis exigit aliquam realitatem 
ab ipso distinctam, quae sit eius causa. 2) Corpus motum, 
eo ipso quod inertialiter movetur, potest effectus quosdam 
in alia corpora causare, v. g. impetum et motum eis commu- 
nicare, illa deformare vel infrangere etc. Atqui hoc suppo- 
nit corpus motum habere aliquam potentiam realem activam, 
quae est cum motu connexa et ab ipso motu dependens, quia 
crescit et imminuitur crescente vel decrescente velocitate mo- 
tus, sed cum ipso motu qua tali nequit identificari, quia mo- 
tus qua talis in subiecto moto est aliquid pure passivum, pura 


s Cf. Hoenen, Cosm., nn, 113-117, pp. 181-189. 

mutatio loci, et non aliquid activum, vis vel energia. Ergo 
praeter motum datur in corpore moto alia realitas activa. 

Minor probatur: Illa realitas activa praesens in corpore 
moto est distincta ab ipso corpore eiusque quantitate, quia 
adesse vel abesse potest quin corpus eiusque quantitas mu- 
tentur et praeterea quantitas qua talis nec motum nec ac- 
tivitatem de se dicit. Nec est aliqua vis corpori extrinseca 
et ab exteriori motum causans, quia tunc motus non esset 
inertialis, sed acceleratus sub influxu vis exterioris, secundum 
fundamentalem legem newtonianam: f = m.a; sed debet esse 
aliqua vis insita vel impressa corpori, quae intendi et re- 
mitti potest, per intrinsecam variationem intensitatis, qua- 
tenus proportionalis est non solum cum massa, sed etiam cum 
velocitate corporis; ac proinde verifleat conceptum qualitatis 
activae. 

Haec qualitas, in tardo medio aevo, vocata est impetus 6 , a 
Cartesio quantitas motus, a Leibniz energia cinética; quae omnia 
videntur esse una eademque realitas, quamvis alio et alio modo 
mensurata. Si enim mensuratur ex causa seu ex vi externa illam 
producente, hahetur impulsus, qui est produetum vis agentis per 
tempus applicationis : f ■ t; si mensuratur ex effectu produeto in 
ipso corpore moto, habetur quantitas motus, quatenus corpus ac- 
celeratur usque ad aliquam velocitatem, quam post impulsum recep- 
tum propter inertiam conservat; quantitas autem motus est pro- 
duetum massae corporis per velocitatem aequisitam : rn . v et, at- 
tenta lege fundamentali newtoniana, constat esse aequalem impuisui, 
qui illam causavit: f .t = m.a.t = m . v. Tandem si mensuratur 
ex effectibus vel labore quem producere potest agendo in alia cor- 
pora, habetur energia cinética: 1/2 m . u s . 

B - Ex transformationibus energeticis et ex principio 
conservationis energiae. 

Motus corporum et energia cinética, quae illum comita- 
tur, nunquam causantur ex nihilo, sed tantum per transfor- 
mationem unius energiae in aliam. 

Atqui multi dantur casus, a scientia physica illustrati, 
in quibus motus et energia cinética non causantur ex prae- 
cedenti motu et energia cinética. 

® Quoad historiam notionis impetus eiusque relationes cum princi- 
pio inertiae cf. Hoenen, Cosm., Notae VIII et IX, pp. 526-547 ; etiam 
P. Duhem, Etudes sur Léonard de Vinei, T. III, Paris 1913; Le système 
du Monde, T. VIII, Paris 1958; A. Maier, Die lmpetustheorie der Schola- 
stik, Wien 1940 (iterum editum in Zwei Grundprobleme der scholastiken 
Naturphilosophie, Roma 1951). 

Ergo praeter motum et energiam cineticam admittenda 
est alia energia poteniialis, quae in corporibus sine motu 
residet, seu alia realitas ad quantitatem et motum non re- 
ducibilis, intensiva et activa ac proinde vera qualitas activa. 

Maior enuntiat principium conservationis energiae, quod 
est fundamentale in tota mechanica et quod statuit quod in 
omnibus phaenomenis naturalibus nihil creatur vel destruitur, 
sed tantum transformatur ab una forma ad aliam formam 
energiae priori aequivalentem. Experimentaliter statuitur pro- 
portio aequivalens diversarum energiarum, v. g. aequivalens 
thermicum energiae cineticae et eius inversum aequivalens 
mechanicum caloris. 

Minor illustratur examine diversorum phaenomenorum, in 
quibus motus et energia cinética vel eorum aequivalens ther- 
micum causantur non ex preaecedenti motu, sed initium su- 
munt ab aliquo statu aequilibrii statici vel dynamici. 

1) Exemplum magis simplex habetur in motu penduli: 
pendulus, qui sine attritu et sine aêris resistentia idealiter 
moveatur, velocitatem maiorem acquirit, dum ad positionem 
centralem accedit, et illam gradatim amittit, dum ab illa re- 
cedit ; quando pendulus est in maxima elongatione, velocitas 
est ad nihilum redacta; attamen motus statim incipit in 
directionem oppositam et per vices alternas, propter princi- 
pium inertiae, in indefmitum protrahitur, nisi ab extra impe- 
diatur. Iamvero, propter principium conservationis energiae, 
non possumus affirmare quod energia cinética successive cree- 
tur et annihiletur, sed dicere debemus quod energia cinética 
transformatur in aliam energiam realem, quam vocamus ener- 
giam potentialem positionis, et vicissim haec in illam. Ergo 
praeter motum et energiam cineticam est etiam alia energia 
realis potentialis, quae maximum attingit quando corpus est 
in quiete. Energia positionis ulterius explicatur ex campo gra- 
vitationali terrae, de quo infra agemus. 

2) Aliud exemplum habetur in collisione elastica corpo- 
rum. Dicitur collisio elastica illa in qua nulla alteratio in- 
trínseca et permanens in corporibus collidentibus habetur, 
sed unicum resultatum finale est variatio velocitatis et ener- 
giae cineticae corporum; in doctrina mechanicistica omnis 
collisio ultimatim ad collisionem pure elasticam reduci debet, 
secus vel non valeret principium conservationis energiae vel 

eo ipso admitteretur qualitas et energia a motu et energia ci- 
nética distincta; de facto in physica supponitur collisio inter 
ultima corpuscula esse perfecte elastica. Iamvero si consi- 
deremus tempus brevissimum in quo fit collisio, videmus in- 
de a primo momento corpora Progressive deformari et eorum 
velocitates immutari, usque dum fiant aequales et habeatur 
maxima deformatio; simul tamen excitantur et proportiona- 
liter augentur vires elasticae, quae agunt in sensum opposi- 
tum deformationis et tendunt ad corpora illa separanda, pro- 
ducendo in illis novam energiam cineticam, ita ut tandem sum- 
ma energiae cineticae duorum corporum post collisionem sit 
eadem ac ante collisionem. Ergo in collisione elastica dantur 
vires elasticae, quae reales esse debent ad effectum realem pro- 
ducendum, quae intendi et remitti possunt, quae in fine cau- 
sant solam variationem motus et energiae cineticae, sed quae 
ipsae ad purum motum et energiam cineticam reduci ne- 
queunt, sed sunt quaedam species energiae potentialis. 

3) Alia exempla energiae potentialis sunt energia chimi- 
ca, quae emittitur vel absorbetur in reactionibus chimicis eso- 
thermicis et endothermicis per calorem causatum a reactio- 
ne vel necessarium ad reactionem perficiendam ; energia ato- 
mica vel melius nuclearis, quae manifestatur per conversio- 
nem in energiam cineticam, thermicam et electromagneticam 
in transformationibus radioactivis naturalibus et artificiali- 
bus, in fissione nucleari, in synthesi atomorum. Etiam istae 
energiae, quarum realitas agnoscenda est ex eorum effectibus 
et ex principio conservationis energiae, non possunt reduci 
ad solum motum localem et energiam cineticam, quia adsunt 
etiam in corpore quiescente nec ullo modo explicari possunt 
ex motibus microscopicis atomorum vel nucleorum, sicut in 
theoria mechanica caloris explicatur energia thermica. 

C - Ex realitate camporum energeticorum. 

Physica recentior phaenomena explicat non per actionem 
immediatam in distans nec per solum motum corpusculorum 
sese propagantium per spatium vacuum, sed per campos rea- 
les, qui in omnes directiones diffunduntur et effectus distan- 
tes a fonte campi producunt. 

Atqui campi energetici et eorum actio nequeunt reduci 
ad solas determinationes quantitatis purae nec ad puros mo- 
tus locales sive corpuscolorum sive ipsius campi, sed sunt 



154 


III Pars. Dynamica 


Caput VII. De qualitatibus activis 


155 


determinationes reales extensionis corporeae, quae heteroge- 
neitatem, activitatem, intensitatem et variabilitatem intrinse- 
cam habent. 

Ergo dantur qualitates reales quae ad solam quantitatem 
et motum realem reduci nequeunt. 

Maior constat ex progressu actuali scientiae physicae et 
exempla praecipua habentur in campo gravitationali et elec- 
tromagnético et recentius in campo nucleari. 

Minor etiam constat ex eodem progressu scientiae. Multa 
tentamina fuerunt saeculis praecedentibus explicandi effectus 
camporum per solos motus locales, sive per vórtices alicuius 
medii fluidi (Descartes), sive per partículas proiectas et col- 
lidentes inter corpora maiora (Newton pro luce, Le Sage pro 
gravitatione), sive per vibrationes locales alicuius aetheris me- 
chanici elastici (Huygens, Fresnel). Sed omnia haec tenta- 
mina difficultates insuperabiles et veras contradictiones in- 
venerunt, ita ut tandem fuerint totaliter derelicta et omnes 
physici generaliter agnoverint impossibilitatem cuiuscumque 
explicationis mechanicisticae 7 . 

D - Ex transformatione massae in energiam. 

Proprietas corporum, quae maxime ad puram quantita- 
tem reduci videretur, est massa corporis. 

Atqui ex physica recentissima constat etiam massam esse 
veram qualitatem, quae augeri et minui potest non solum per 
accidens ex additione et divisione subiecti, sed etiam per se 
et intrinsece per intensificationem et remissionem, quae in- 
super in alias energias converti potest ac proinde est et ipsa 
vera energia potentialis maxime concentrata. 

Ergo indubium est dari aliquas qualitates reales quae ad 
solam quantitatem et motum realem reduci nequeunt. 

Maior constat, adeo ut saepe massa simpliciter vocetur 
quantitas materiae et in tota physica classica consideraretur 
ut aliquid pure passivum et iners, intrinsece invariabile, pure 
additivum et divisibile in partes integrantes per solam addi- 
tionem et divisionem quantitativam materiae. 


Minor etiam certo constat ex scientia recentiori, sive theo- 
retice ex relativitate speciali einsteiniana, sive experimenta- 
liter ex transformationibus atomicis. Massa corporum non 
est intrinsece invariabilis, sed intrinsece variatur per intensio- 
nem et remissionem sive in effectu relativistico variationis 
massae cum velocitate secundum formulam einsteinianam : 




sive in augmento vel defectu massae elemento- 


1 „ 


rum quae diversas átomos componunt: summa, enim, mas- 
sarum elementorum, quae atomum constituunt, non est ae- 
qualis massae ipsius atomi, sed in synthesi atomorum ex suis 
elementis habetur aliqua diminuitio massae, non per aliquam 
divisionem materiae, sed per partialem transformationem 
massae elementorum in energiam ligaminis et in alias ener- 
gias cineticam, thermicam et electromagneticam, quae in syn- 
thesi atômica generantur. Massa ergo est vera energia po- 
tentialis quam maxime concentrata, cuius aequivalens mecha- 
nicum massae est quadratum velocitatis lucis, secundum aliam 


formulam einsteinianam: m — — — , quae intrinsece inten- 

c 2 

ditur et remittitur, unde est vera qualitas activa. 


7 Campus vel unda probabilitatis, quae in physica quantistica cor- 
pusculis associatur, non est directe campus realis, attamen et ipse vide- 
tur supponere aliquem campum realem, adhuc incognitum, qui proprie- 
tatibus qualitativis praeditus esse debet. 

CAPUT VIII 
DE MECHANICISMO 


Mechanicismus et scientia. — Mechanicismus meretur spe- 
cialem considerationem propter momentum quod habet tum 
in philosophia naturali tum in evolutione scientiae. In philo- 
sophia naturali, si praetermittuntur doctrinae plus minusve 
subiectivisticae, mechanicismus est principale systema, quod 
philosophiae naturalisticae et hylemorphisticae Aristotelis et 
scholasticorum opponitur, in explicatione naturae corporeae 
sive in praesenti quaestione de qualitatibus et activitate, sive 
in quaestione capitali de ipsa essentia corporum et ulterius 
de natura viventium. In evolutione autem scientiae, negari 
non potest momentum praecipuum mechanicismi, cum fere 
omnes maximi initiatores et cultores physicae recentioris fue- 
rint mechanicistae et per tria fere saecula mechanicismus 
fuerit ideale cuiuscumque explicationis scientificae. Unde sae- 
pe mechanicismus propositus est non solum tanquam unica 
doctrina capax explicandi phaenomena naturalia, sed etiam 
tanquam necessária et lógica consequentia ipsius progressus 
scientiae, immo aliquando cum ipsa scientia qua tali identi- 
fieatus est. Hinc despectus philosophiae aristotelicae et scho- 
lasticae inde a saeculo XVII, quae philosophiae mechanicisti- 
cae contraponebatur tanquam sterilis et vana; et recentius 
etiam ex hac ipsa identificatione mechanicismi cum scientia 
explicativa qua tali, derivata est tendentia illa phaenomenisti- 
ca et subiectivistica, quae ex reiectione mechanicismi conclu- 
dit ad reiectionem omnis valoris realistici scientiarum phy- 
sicarum. 

Scopus praesentis inquisitionis erit hoc aequivocum dissi- 
pare, ostendendo mechanicismum non esse doctrinam scienti- 
ficam ex experientia desumptam et comprobatam, ac proinde 
multo minus esse unicam explicationem scientificam possi- 


bilem, sed esse systema philosophicum, a priori statutum ex 
falsis fundamentis metaphysicis et epistemologicis ; et insu- 
per ostendendo quod, quamvis mechanicismus occasionem 
praebuerit magno progressui scientifico, praesertim propter 
impulsum datum applicationi methodi mathematicae scientiis 
experimentalibus, et quamvis aíiquam partialem confirmatio- 
nem ex scientiis receperit, quatenus reverá aliqua phaenome- 
na per motum particularum explicata sunt et multi motus 
phaenomena concomitantes detecti sunt, attamen ex ipso pro- 
gressu scientiae physicae viri scientifici coacti sunt ad agno- 
scendam impossibilitatem idealis mechanicistici et ad mecha- 
nicismum derelinquendum tanquam systema inconciliabile 
cum datis scientiae 1 . Ponitur ergo sequens: 

THESIS X. — Mechanicismus est systema philosophicum, 
ex falsis fundamentis metaphysicis et epistemologicis statutum, 
quod cum evolutione scientiae physicae conciliari nequit. 

1. Natura et historia mechanicismi. — Mechanicismus (a 
pTpjavT) = machina) est doctrina quae ( negative ) removet a 
corporibus physicis omnes qualitates, mutationes intrínsecas 
et consequenter etiam activitatem corporum negat vel saltem 
restringit et ( positive ) affirmat realitatem physicam constitui 
sola quantitate et motu locali. Corpora naturalia sunt ma- 
chinae, constitutae elementis quantitativis et intrinsece im- 
mutabilibus, quae solo motu locali moventur et sic causant 
omnia phaenomena naturalia seu apparentias sensibiles. 

Systema mechanicismi potest extendi vel ad omnia phae- 
nomena mundi sensibilis, inclusis phaenomenis vitalibus; et 
sub hoc respectu consideratur et refutatur in psychologia, ubi 
ostenditur vitam non posse reduci ad sola phaenomena et vi- 
res physica et chimica; vel potest restringi ad sola phaeno- 


1 Quoad mechanicismum historice et critice consideratum, cf. ma- 
gistralem expositionem in Hoenen, Cosm ., nn. 85-120, pp. 142-192; etiam 
A. Einstein-L. Infeld, The euoluiion of physics, New York 1938 (v. gall. 
Paris 1938; germ. Leiden 1938; ital. Torino 1948); F. Enriques - M. Maz- 
ziotti, Le dottrine di Democríto tTÃbdera. Testi e commenti, Bologna 
1948; E. Meyerson, Identitê et réalité, Paris 1908; In., De Texplication 
dans les Sciences, Paris 1922; D. Nys, Cosmologie, T. I, Le mécanisme; 
C. Paris, Ciência, conocimiento, ser, Santiago 1957 ; A. Rey, La Thêorie de 
la physique chez les physiciens contemporains , Paris 1907. 

mena mundi inanimati, praescindendo a phaenomenis vital i- 
bus; et sub hoc respectu hic consideratur. 

Ex historia philosophiae constat plura systemata mecha- 
nicistica proposita fuisse et in antiquitate et in tempore mo- 
derno; diversae etiam formae propositae sunt rigidiores vel 
minus rigidae, prout omnes omnino qualitates et vires acti- 
vas respuit et transmissionem motus per solas collisiones (vi- 
res a tergo) explicat vel etiam admittit aliquas vires actrac- 
tivas et repulsivas (vires a fronte), quae tamen motum lo- 
calem tantum causant vel immutant. Non tamen omnia sy- 
stemata et omnes formas considerabimus, sed tantum prae- 
cipua lineamenta historiae mechanicismi indicabimus. 

1. In antiquitate, mechanicismus, qui iam aliquo modo 
praefigurabatur apud Anaxagoram et Empedoclém, aperte in 
sua rigiditate propositus est, in prima medietate saeculi V 
a. C., ab atomistis, Leucippo et eius discípulo Democrito, 
quorum praecipui sequaces fuerunt Epicurus et Lucretius, 
in suo famoso poemate De rerum natura. Sçcundum atomi- 
stas, realitas constituitur atomis et vacuo et phaenomena na- 
turalia salvantur per motum atomoram in vacuo. 

Radix et fundamentum huius doctrinae, quo non intellec- 
to ipsa inintelligibilis evadit, sicut et opposita doctrina aristo- 
telica, fuit doctrina metaphysica Parmenidis, qui, quamvis 
non sit ipse mechanicista, cum motum non admittat, iure ta- 
men vocatur pater mechanicismi et atomismi. 

Parmenides, ex principio plenae intelligibilitatis entis: 
TÒ yuQ trutò vostv êoTiv T£ xai eivai « idem enim est intel- 
íigere et esse », in quo intelligibilitas entis tanquam stricte 
univoca assumitur et ad perfectam imaginabilitatem reduci 
videtur, hoc primum principium metaphysicum deducit: g<m 
yàç eivai, |itjôèv ô' oí>x louv, « ens est, non ens non est », vel 
etiam, quia ens sensibile imaginatur, « plenum est, vacuum 
non est ». Ex hoc Parmenides concludit ad unicitatem et om- 
nimodam immutabilitatem entis : multiplicitatem negat, quia 
ens non potest differre ab alio ente in ratione entis, quia in 
ea conveniunt, nec per non ens, quia non ens non est; mu- 
tabüitatem vero propter suum celebre dilemma: id quod flt, 
aut fit ex ente aut ex non ente, haec enim contradictorie op- 
ponuntur; sed ex ente non potest fleri, quia ens est et proinde 
non flt; nec ex non ente, quia non ens non est et ex nihilo 


nihil fit. Nullus etiam motus localis fleri potest, quia motus 
nequit fleri in pleno, sed vacuum supponit, vacuum autem non 
est. Tandem multiplicitas et divisibilitas etiam pure nume- 
rica expresse negatur, non solum propter rationem generalem 
unicitatis et immutabilitatis entis, sed etiam quia divisibili- 
tas et multiplicitas importaret vacuum inter partes separatas 
et quia divisibilitas conducit ad antinomias, quae ab eius di- 
scípulo Zenone evolutae sunt. 

Leucippus et Democritus, primi insurrexerunt contra con- 
clusiones extremas Parmenidis et, ad salvanda phaenomena 
(ôiacrcóÇeiv rà tpaivógeva), scilicet multiplicitatem et saltem 
apparentem mutabilitatem entis, theoriam atomisticam et me- 
chanicisticam construxerunt, unica admissa correctione in 
theoria entis Parmenidis: oíiflèv pãÀAov tò ov toü pq ôvtoç 
eivai qpamv, « non existit magis ens quam non ens » ; ens au- 
tem est plenum, non ens est vacuum. Sic Democritus putat 
se salvasse multiplicitatem rerum, quia per vacuum interpo- 
situm plura entia separantur et distinguuntur, quae tamen 
in se, propter ipsas rationes Parmenidis, sunt omnino homo- 
gênea, tantum numero et figura distincta, ingenerabilia, in- 
corruptibilia, intrinsece immutabilia et indivisibilia, unde 
« atomi » vocantur. Salvatur etiam apparens mutabilitas in 
phaenomenis percepta, quia propter vacuum possibilis est mo- 
tus localis et ita per aggregationem ( aúyxgiaiç ) et disgrega- 
tionem ( ôiáxpioiç ) atomorum explicatur apparens generatio 
et corruptio, alteratio vero per eorum diversam ordinationem 
(tó|iç A-N) et positionem (Aéoiç: N-Z). 

2. Tempore recentiori, mechanicismus renovatus est a Ga- 
lilaeo, Gassendi et praesertim a Cartesio, qui essentiam cor- 
porum in pura extensione reponit ac proinde statuit nihil dari 
in realitate materiali nisi ea quae quantitatem et extensionem 
consequuntur, scilicet figuram, divisibilitatem et motum lo- 
calem, qualitates vero et omnes formas a matéria distinctas 
et in matéria receptas simpliciter excludit, excepta anima spi- 
rituali hominis. Motus localis, qui ut unica realis mutatio ad- 
mittitur et qui ut pura passiva translatio de uno loco in alium 
concipitur, est modus corporis, a Deo creatus in initio rerum 
secundum determinatam quantitatem, quae per Dei ordina- 
rium concursum perpetuo conservatur nec unquam augetur 
vel minuitur, sed in collisionibus tantum transfertur ab uno 

corpore in aliud. Per motum etiam causatur omnis materiae 
variatio, diversitas formarum et etiam eius divisio, sicut e 
contra per quietem relativam habetur imitas partium con- 
tiguarum; hinc Cartesius atomismum reicit, qui tunc tem- 
poris a Gassendi renovatus fuerat; matéria, ergo, a Cartesio 
concipitur ut fluida, non autem ut solida et dura, sicut ex- 
presse ab atomistis graecis concipiebatur. Contra atomistas 
graecos, Descartes negat etiam existentiam vacui, quod esset 
purum nihilum : si datur extensio, datur corpus et non va- 
cuum, quia extensio est ipsa essentia corporis; si autem cor- 
pus non datur vel supponitur a Deo annihilari, eo ipso etiam 
extensio et distantia annihilatur ac proinde nunquam datur 
vel dari potest spatium vacuum sive intra sive extra mundum 
corporalem. Tandem activitatem corporum Descartes non ne- 
gat, prout fecerunt aliqui eius sequaces, sed illam restringit 
ad activitatem, quae ex motu oritur et motus variationem cau- 
sat et unice per impulsum in collisionibus exercetur. 

Duplex est fundamentam mechanicismi Cartesii. Primum 
est metaphysicum et stat in eius errônea intellectione doctri- 
nae hylemorphisticae. Procedendo enim ab aliqua conceptio- 
ne univoca entis, Descartes putat quod quidquid est reale, 
debet esse ens simpliciter et proinde substantia; unde reicit 
notionem formae sive substantialis, sive accidentalis, qua me- 
diante Aristóteles solverat problema metaphysicum de fieri 
a Parmenide propositum et tum ab ipso, tum etiam a Demo- 
crito insolutum. Et reverá, si forma est ens simpliciter et 
substantia, ipsa potius quam solvere antinomiam Parmenidis, 
illam auget et ducit ad processum in infinitum: de ipsa for- 
ma, enim, quae in generatione compositi oritur, iterum poni 
potest quaestio, unde ipsa fiat; et si iterum introducitur so- 
lutio aristotelica, habebitur aliqua forma formae ad expli- 
candum ortum formae, quae explicare debebat ortum sub- 
stantiae; et ita implicatur processus in infinitum. 

Alterum fundamentum est epistemologicam, quod apud 
recentiores praevalet supra considerationes metaphysicas. Uni- 
curn criterium veritatis, enim, apud Cartesium, est idea clara 
et distincta, scilicet praesens et perspicua menti et ab omni- 
bus aliis ideis seiuncta et distincta. De rebus corporeis, au- 
tem, illa tantum clare et distincte percipiuntur, quae in pu- 
rae matheseos obiecto comprehenduntur, scilicet extensio et 

ea, quae illam consequuntur, ut sunt partes integrantes ea- 
rumque situs et divisibilitas, figurae et numeri, motus loca- 
lis et duratio. Qualitates sensibiles earumque mutationes 
« nonnisi valde confuse et obscure a me cogitantur, adeo ut 
ignorem an sint verae vel falsae, hoc est an ideae, quas de 
illis habeo, sint rerum quarundam ideae, an non rerum ». 

3. Systema cartesianum fundamentaliter a multis accep- 
tatus est, magis inter cultores scientiarum quam inter philo- 
sophos, et multa conamina habita sunt ad inveniendam ex- 
plicationem mechanicisticam phaenomenorum physicorum, 
quae nobis innotescunt sive ex experientia naturali et obvia, 
sive ex experimentis scientiflcis. Statim notare possumus nul- 
lum fere auctorem mechanicismum defendisse sub forma ri- 
gidiore, quia in omni phaenomeno explicando semper quae- 
dam vires actractivae et selectivae exigebantur, quae cum rí- 
gido mechanicismo componi nequeunt. Quidam successus par- 
tiales non defuerunt, quatenus plures motus detecti sunt qui 
phaenomenis admiscentur et partialiter explicant, ut in theo- 
ria ondulatória lucis (Huygens, Fresnel), in theoria cinética 
moleculari ad explicanda dilatationem et contractionem, pres- 
sionem et diffusionem aêriformium et etiam calorem et tem- 
peraturam (Bernoulli, Clausius, W. Thomson, Maxwell, 
Boltzmann), in theoria atômica ad explicandas proprietates 
chimicas (Dalton et eius sequaces), in theoria structurae ato- 
morum ad explicanda spectra atômica et systema naturale 
elemento rum chimicorum (Rutherford, Bohr). Sed explica- 
tio integraliter mechanicistica mansit tanquam meta idealis et 
canon supremus, cui scientia physica et etiam biologica ten- 
dere debent, per successivas appropinquationes, quamvis 
nunquam pervenire possint ad illam plene realizandam. 
Haec exigentia mechanicistica, quae etiam vocari potest me- 
chanicismus methodicus, bene exprimitur verbis Lord Kelvin 
(W. Thomson); « In explicatione phaenomenorum physicorum 
non sum satisfactus, nisi postquam construxerim aliquod 
schema mechanicum phaenomeni. Si tale schema possum con- 
struere, intelligo; si non, non intelligo ». 

4. Nonobstante partiali successu mechanicismi, reactio ta- 
men contraria habita est et magis ac magis invaluit, praesertim 
inde a secunda medietate saeculi XIX; et reactio fuit non solum 
ex parte plurimorum philosophorum, ut Boutroux, Bergson, 


ll — Philippus Selvàggi, S. I. - Cosmologia. 

Le Roy, Blondel et generatim omnes neohegeliani, neocritici- 
stae, existentialistae et spiritualistae, sed etiam ex parte phy- 
sicorum, ut Rankine, Mach, Ostwald, Duhem. 

Ex parte physicorum, reactio causata est ex constata im- 
possibílitate explicandi omnia phaenomena modo mechanici- 
stico. Ita theoria mechanicistica aetheris, ad explicandam na- 
turam lucis, locum cedere debuit theoriae electromagneticae, 
quae introducit aliquam qualitatem electrieam et magneticam, 
intensive periodice variabilem, loco oscillationis mechanicae 
alicuius aetheris elastici et rigidi. Etiam doctrina thermodyna- 
micae, quae initio sub influxu mechanicismi orta erat, princi- 
piis mechanicistis contradicere visa est, praesertim propter ir- 
reversibilitatem phaenomenorum naturalium in secundo prin- 
cipio thermodynamicae seu lege enthropiae statutam; et 
quamvis haec irreversibilitas aliquam explicationem mechani- 
cisticam invenerit per considerationem status probabilioris se- 
cundum relationem a Boltzmann statutam inter enthropiam et 
probabilitatem systematis, attamen inter cultores thermody- 
namicae praevaluit tendentia considerandi energiam modo 
abstracto et pure mathematico, sistendo in pura descriptione 
et lege mathematica phaenomenorum et reiciendo tanquam su- 
pérfluas nisi etiam ut impossibiles hypotheses mechanicisti- 
cas, quae quantitates, et motus inobservabiles introducebant 
ad explicanda phaenomena observabilia. 

Maiores adhuc difficultates contra explicationes mechani- 
cisticas ortae sunt ex novis phaenomenis detectis et ex novis 
hypothesibus et theòriis propositis in fine saeculi XIX et in sae- 
culo XX, praesertim phaenomena radioactivitatis cum enormi 
energia in illis liberata, cuius explicatio mechanicistica ne ten- 
tata quidem fuit, hypothesis quantorum et tota mechanica 
quantistica, theoria relativitatis, theoria radiationum, dua- 
lismus inter corpusculum et undam et omnia illa, quae in se- 
cunda parte praecedentis thesis examinata sunt. 

Hinc historia mechanicismi in ultimis saeculis, post ali- 
quem ascensum, magnum favorem et maiorem expectationem, 
clare ostendit lentum descensum et progredientem derelictio- 
nem. Explicationes mechanicisticae, etiam si non totaliter rei- 
ciuntur, ut vellent energetistae et rigidiores positivistae, con- 
siderantur a multis tanquam mera symbola, « modelli », quae 
non explicant realitatem in se, sed habent pure valorem psy- 

chologicum (Thomson, Hertz, Rey). Immo clades mechanicis- 
mi, ut iam notatum est, a multis auctoribus considerata est 
tanquam clades ipsius realismi scientiarum; theoriae explica- 
tivae omnes reiectae sunt tanquam hypotheses inanes et su- 
perfluae et tanquam elementa metaphysica occulta, etiam 
quando clara confirmatio experimentalis habita erat, ut pro 
theoria atômica et pro theoria moleculari cinética; et munus 
scientiarum ultra debitum restrictum est ad puram descriptio- 
nem mathematicam et oeconomicam phaenomenorum, ita ac- 
cedendo ad aliquam positionem agnosticam et pragmatisticam, 
rigide positivisticam, phaenomenisticam et etiam plus minus- 
ve kantianam et idealisticam : ita Mach, Poincaré, Duhem', Ed- 
dington, Jeans, Heisenberg et multi alii, inter quos omnes 
neopositivistae scholae viennensis et chicagiensis. 

2. Probatur thesis. — Prima pars: Mechanicismus est syste- 
ma philosophicum. 

Doctrina quae non derivatur ex datis experimentalibus, 
sed a priori statuitur ut explicatio ultima et necessária ex 
pfincipiis transcendentalibus entis et veri, est systema philo- 
sophicum. Atqui talis est mechanicismus. Ergo. 

Maior adducit aliquam distinctionem inter scientias et phi- 
losophiam, quae ab omnibus agnoscenda est, quocumque mo- 
do magis determinetur natura scientiarum et philosophiae. 

Minor constat ex historia mechanicismi et ex ipsa eius es- 
sentia; etenim mechanicismus non est aliqua explicatio par- 
ticularis et próxima aliquorum vel etiam multorum phaeno- 
menorum, non obtinetur per inductionem ex experientia nec 
proponitur ut hypothesis vel theoria ad facta explicanda et 
per experimentum comprobanda; sed proponitur et vult esse 
ultima et universalissima explicatio omnium phaenomenorum 
physicorum, quae scilicet ultimam causam in ordine naturali 
per quantitatem et motum localem assignat; et eius necessi- 
tas deducitur ex doctrina metaphysica entis qua talis, cui tri- 
buitur absoluta immutabilitas intrínseca, et simul ex doctrina 
epistemologica, quae statuit exigentiam absolutae claritatis et 
perspicuitatis mathematicae ut criterium omnis cognitionis 
verae et certae. 

Secunda pars: Mechanicismus innititur in falso fundamen- 
to metaphysico. 

Fundamentum metaphysicum mechanicismi est asserta 
impossibilitas cuiuscumque mutationis intrinsecae entis. 

Atqui ex doctrina entis mobilis, compositi ex actu et po- 
tentia, constat hoc esse falsum. 

Ergo mechanicismus innititur falso fundamento meta- 
physico. 

Maior constat ex historia mechanicismi sive antiqui, sive 
moderni; omnes enim mechanicistae, quamvis modo diverso, 
tamen semper ad eandem impossibilitatem mutationis conclu- 
dunt. Sic ut unum tanturn ex reeentioribus afferamus, Meyer- 
son mechanicismum ut unicam theoriam explicativam propo- 
nit, quia ipsa sola salvat identitatem inter causam et effectum, 
quae a ratione tanquam primum principium metaphysicum as- 
seritur. 

Minor constat ex solutione dilemmatis Parmenidis ab Ari- 
stotele data per notionem entis potentia, quod est médium inter 
purum nihil et ens simpliciter actu. Etenim, verum quidem est 
quod Parmenides asserebat ens non posse fieri ex nihilo neque 
ex ente simpliciter in actu; sed purum nihilum et ens simpli- 
citer in actu non opponuntur contradictorie et inter ea médium 
datur ens in potentia; ex ente in potentia autem potest fieri ens 
in actu. Notio entis in potentia, quae possibilis evadit per doc- 
trinam analogiae entis, iam habetur ex reflexione in data 
cognitionis vulgaris : videmus enim marmor, .quod est in po- 
tentia statua, fieri actu statuam; unde distinguimus inter po- 
tentiam et actum, materiam et formam tanquam principia 
quibus ens simpliciter est. Haec notio analogice extenditur ad 
omnem mutationem etiam intrinsecam et substantialem, quae 
per experientiam ostenditur esse realis et per notionem poten- 
tiae redditur intelligibilis. Doctrina Aristotelis, a S. Thoma 
magis evoluta et completa, iam in antecessum solvit difficul- 
tates Cartesii; nam actus et potentia, matéria et forma, quibus 
ens mobile explicatur, non sunt entia simpliciter quae existunt 
vel existere possunt, sed sunt tanturn principia quibus ens 
est et quae analogice ab intellectu, qui est facultas entis, con- 
cipi possunt. Iamvero, si potentia et actus, matéria et forma 
essent entia quae et substantiae completae, reverá rediret di- 
lemma Parmenidis et solutio impossibilis evaderet; sed haec 

est crassa deformatio doctrinae hylemorphisticae, quam cum 
S. Thoma vocare possumus errorem substantificationis for- 
maram. 

Tertia pars: Mechanicismus innititur falso fundamento 
epistemologico. 

Fundamentum epistemologicum mechanicismi statuit illa 
tanturn esse vera et realiter existentia, quae sunt nobis ple- 
ne intelligibilia cum perspicuitate et claritate obiectorum ma- 
theseos. 

Atqui falsum est hoc esse criterium exclusivum veritatis 
obiectivae. 

Ergo mechanicismus innititur falso fundamento episte- 
mologico. 

Maior iteram constat ex historia mechanicismi. 

Minor constat ex sequentibus considerationibus : 

1) Statuendo illud criterium, confunditur intelligibilitas 
quoad se et intelligibilitas quoad nos; omne ens autem est 
necessário intelligibile quoad se et quoad illum intellectum, 
qui est eius causa, non vero semper et necessário etiam quoad 
nostrum intellectum, qui essentias rerum nec constituit nec 
immediate intuetur, sed illas cognoscit per abstractionem et 
inductionem ex experientia sensibili. 

2) Confunditur etiam defectus plenae intelligibilitatis cum 
vera inintelligibilitate; omne ens est etiam intelligibile quoad 
nos, cum intellectus sit facultas entis in quantum talis; sed 
praeter plenam et perfectam intelligibilitatem, datur etiam in- 
telligibilitas imperfecta et per conceptus analogos vel per re- 
flexionem ad phantasma et ad sensus, quae cognitio, quamvis 
imperfecta, potest esse vera, obiectiva et certa. 

3) Criterium illud propter nimiam restrictionem, ducit ad 
suum oppositum, nempe ad affirmationem irrationalis : si enim 
rationalitas restringitur ad intelligibilitatem perfectam et per 
conceptus univocos, logice deveniendum est ad unicitatem et 
immutabilitatem entis secum ipso semper identici, prout a Par- 
menide f actum est; si vero adhuc salvari debent phaenomena 
et possibilitas scientiae, nihil restat nisi affirmare existentiam 
toü nihili, ut fecit Democritus, vel toü irrationalis, ut Meyerson. 
Constat autem hoc esse destructionem ipsius rationis. 

4) Tandem etiam admisso illo critério, non sequitur nega- 
tio omnis qualitatis, quia etiam de qualitatibus earumque in- 
tensitatibus habemus aliquos conceptus vere intelligibiles et 
iudicia per se nota, ut ostensum est in thesi praecedenti de 
qualitatibus. 

Quarta pars: Mechanicismus c<um evolutione scientiae phy- 
sicae conciliari nequit. 

Recentiores progressus scientiae physicae exigunt reali- 
tatem physicam esse constitutam ex elementis, quae non sunt 
corpuscula mechanicistice concepta, praedita sola extensione 
et motu locali et quae immutabiliter et aeternaliter in se exi- 
stunt et conservantur ; sed sunt corpuscula simul et undae, 
quae ad invicem transformantur, creantur et annihilantur, vir- 
tualiter tantum in compositis existunt, ex quibus in transfor- 
mationibus physicis et chimicis generantur, qualitatibus dis- 
tinctis et oppositis ac intrinsece variabilibus sunt praedita, ut 
massa diversa et intrinsece variabili, oneribus electricis etc., 
diversas energias potentiales internas habent, vires attracti- 
vas et repulsivas exercent, campos energeticos circa se cau- 
sant etc. 

Atqui cum tali exigentia nequit conciliari mechanicismus, 
qui ex sua essentia necessário exigit realitatem physicam esse 
compositam corpusculis homogeneis et immutabilibus, sola 
quantitate materiae in se invariabili praeditis, quae solo motu 
locali moventur et per solum impulsum a tergo agere et mo- 
veri possunt. 

Ergo mechanicismus nequit conciliari cum progressu 
scientiae modernae. 

Maior iam constat ex his quae sive in thesi praecedenti et 
in historia mechanicismi dieta sunt, sive in thesibus de essen- 
tia corporis natu ralis dicentur. 

Minor constat ex ipsa essentia mechanicismi. 


CAPUT IX 

DE ACTIVITATE CORPORUM 


Causalitas et iegalitas in physica. — Post consideratas qua- 
litates activas in se, quoad earum existentiam, nunc debemus 
considerare earum activitatem. Corpora physica, enim, per 
qualitates quibus donantur, non tantum sunt intrinsece de- 
terminata et specificata et intrinsece mutabilia, sed etiam ob- 
via experientia apparent esse activa, seu effectus, id est mu- 
tationes, in aliis corporibus producere. Haec activitas eadem 
obvia experientia manifestat modum agendi constantem et 
regularem, ac si oboediat legibus praestabilitis. Et in hac 
persuasione fundantur scientiae, quarum opus praecipuum, 
immo pro aliquibus etiam exclusivum munus, est leges na- 
turales activitatis corporum detegere et in syntheses redigere 
sub aliquibus legibus generalissimis, quae principia scientia- 
rum constituunt. 

Scopus huius thesis erit in primis critice legitimare hanc 
spontaneam hominum persuasionem et hoc praesuppositum 
scientiarum, vindicando contra negatores existentiam activi- 
tatis corporum eiusque legum, et simul etiam determinare na- 
tu ram harum legum sub aspectu transcendentali necessitatis 
et contingentiae. Hoc autem non solum necessarium est ad 
complendam philosophiam naturalem et ad critice fundan- 
dam scientiam physicam, sed etiam magni momenti est in 
quaestione apologética de ordine et Ordinatore mundi ac 
proinde de eius finalitate et etiam de possibilitate et cogno- 
scibilitate miraculi. Sit ergo : 



168 


III Pars. Dynamica 


Caput IX. De activitate corpomm 

THESIS XI. — Corpora naturalia vera activitate donantur, 
quae regitur Iegibus physicis, ontologice determinatis, sed non 
absolute necessariis. 

1. Termini. — - Activitas, in actu primo, est id quo aliquid 
est causa efficiens seu principium extrinsecum motus in al- 
tero; dici potest etiam potentia activa, vis, energia. Activitas 
in actu primo est, ergo, proprietas ipsius agentis seu cau- 
sae efficientis et distingui debet ab activitate in actu secundo, 
quae est actuale exercitium potentiae activae et quae etiam 
simpliciter vocari potest: 

Actio est ipsa actuatio activitatis seu ipsa actualis cau- 
satio. Secundum doctrinam passim a S. Thoma traditam, ac- 
tio est ipse motus vel alteratio ab agente productum in quan- 
tum tale ac proinde quatenus est aliquid ipsius agentis, ab 
agente dependens in esse; idem vero motus, quatenus est 
productus et receptus in aliquo, scilicet in patiente, dicitur 
passio. Actio et passio, proinde, re non distinguuntur, sed 
realiter identificantur in uno eodemque motu, qui quatenus 
consideratur ab agente ut a causa efficienti, dicitur actio et, 
quatenus consideratur in passo ut in causa materiali, di- 
citur passio \ Patet autem quod nos hic non consideramus 
nisi actionem transeuntem, quae sola datur in non viventibus 
et in qua agens et patiens per se sunt supposita distincta, et 
praescindimus ab actione immanenti, qua agens seipsum 
perficit. 

Nota. Diversi termini nuper adhibiti: vis, energia, potentia ac- 
tiva, actio, deftniti sunt in sensu quodam generali et non specifico, 
per conceptus transcendentales causae et effectus, prout philoso- 
phiae naturali convenit. lidem termini, in scientia physica hodier- 
na, in sensu strictiori adhibentur et operative definiuntur per di- 
versos aspectus experimentaliter observabiles et exacte mensurabi- 
les. In hoc non habetur oppositio inter conceptus philosophicos 
et scientificos, sed tantum progressus ex generalioribus et univer- 
salioribus ad magis particularia et determinata, prout requiritur 
in scientia, quae ad causas próximas et ad realitates experimen- 
taliter observabiles formaliter restringitur. Addimus brevem decla- 
rationem horum terminorum secundum hodiernum usum scientifí- 
cum, quia per ipsos conctptus valde fundamentales significantur, 
ex quibus sponte apparebit non oppositionem, sed veram comple- 
mentaritatem dari inter scientias et philosophiam. 


i Cf. Hoenen, Cosm., nn. 163-168, pp. 237-243. 


Vis est causa mutationis in corporibus, v. g. deformationis in 
corpore elástico, ut si pondus applicatur spirali elasticae fixae per 
unum caput, vel variationis velocitatis seu accelerationis. In primo 
casu, per mensuram distensionis spiralis, habetur deflnitio statica 
vis; in secundo casu habetur definito dynamica per mensuram ac- 
celerationis causatae, multiplicatae per massam corporis accelerati : 
f — m . a . 

Energia alicuius vis est capacitas exseqüendi laborem et men- 
suratur per laborem mechanicum quem vis exsequi potest si appli- 
catur corpori mobili; magnitudo autem laboris mechanici, ac proin- 
de etiam energiae, mensuratur per productum intensitatis vis per 
translationem effectam: E — f. s; vel etiam, cum vis acceleratio- 
nem causet et translatio motu accelerato confecta sit : s = 1/2 . a . D, 
E — 1/2 . m . v s . Haec deflnitio energiae est deflnitio dynamica et 
energia hoc modo definita vocatur energia cinética; praeter bane 
formam energiae dantur etiam aliae formae, staticae vel potentiales, 
quae reales sunt etiam quando actu nullum laborem perficiunt. 

Potentia alicuius vis est capacitas laboris exseqüendi in tem- 
pore unitário; unde, si de potentia constanti agitur, eius mensura 
obtinetur dividendo laborem confectum per tempus requisitum : 
W = E/t. 

Actio alicuius vis est eniergia ab ipsa exercita vel labor con- 
fectus multiplicata per tempus insumptum in exsecutione laboris: 
A = E.t. 

Recolimus etiam quod impiilsus alicuius vis est ipsa vis mul- 
tiplicata per tempus applicationis et est aequalis quantiiati motus 
receptae a corpore mobili : f . t — m . a . t — m . v. 

Lex est « quaedam regula et mensura actuum, secundum 
quam inducitur aliquis ad agendum vel ab agendo retrahi- 
tur; dicitur enim lex a ligando, quia obligat ad agendum» 
(I-II, q. 90, a. 1); vel etiam « ordinatio rationis ad bonum 
commune ab eo, qui curam communitatis habet, promulga- 
ta » (Ib., a. 4). Proprie loquendo, ergo, lex est regula et men- 
sura actuum humanorum secundum quod rationi et liberae 
voluntati subsunt ac in ordine moralitatis constituuntur. Sed 
analogice et per similitudinem extenditur primo ad activita- 
tem hominis, quae manet infra ordinem moralitatis, cum sit 
naturalis et necessária, ut est activitas partis sensitivae et 
vegetativae; unde sermo est de Iegibus instinctus et de le- 
gibus biologicis, quae etiam ad animalia et ad omnia viven- 
tia ulterius extendi possunt. Tandem per terminologiam a 
moderais valde usitatam, sed quae non invenitur apud an- 
tiquos et mediaevales, lex per similitudinem extenditur etiam 
ad res inanimatas, in quantum et ipsae habent modum agen- 

di regularem et constantem, ac si aliqua lege regularentur, 
quae iure vocari potest lex physica, ut ab aliis legibus et im- 
primis a lege morali sive positiva sive naturali distinguatur. 

Lex multipliciter considerari potest: 1) Principiative et 
formaliter, in quantum est regula et mensura actuum existens 
in intellectu regulante et mensurante et ab ipso sufficienter 
manifestata subditis; ita pro rebus naturalibus omnibus ha- 
betur lex aeterna Dei, quae « nihil aliud est quam ratio di- 
vinae sapientiae, secundum quod est directiva omnium actuum 
et motionum » (I-II, q. 93, a. 1), simili modo quo in artífice 
praeexistit ratio eorum, quae per artem constituuntur. 

2) Terminative et materialiter, prout in regulato et men- 
sürato existit aliqua participatio legis, per quam ordinatio a 
legislatore intenta ad effectum perducitur. Haec iterum du- 
pliciter considerari potest: in actu primo, prout in ipso agen- 
te legem exsequente, antecedenter ad actionem, est aliqua de- 
terminatio vel inclinatio ad determinatam operationem; in 
actu secundo, prout in ipsa actione debitus agendi modus a 
legislatore intentus habetur, seu prout adest regularitas et 
uniformitas in actione. 

Maior differentia inter legem moralem et legem physicam ha- 
betur in consideratione intermedia: in lege morali, participatio le- 
gis habetur per agnitionem legis in intellectu et voluntate subditi, 
qui vult suas actiones conformare praecepto legis; in lege physica 
e contra habetur per aliquam determinationem et aptitudinem ip- 
sius rei regulatae, quae tali modo ab ipso legislatore et conditore 
facta est, ut determinata actio sequatur. Lex physica terminative 
in actu primo est aliqua impressio et dispositio intrínseca in ipso 
regulato, ut in machinis artiflcialibus est schema constructionis, 
per quod artifex exsecutionem suae intentionis obtinet. Unde recte 
S. Thomas ait : « hoc modo se habet impressio principii activi, 
quantum ad res naturales, sicut se habet promulgatio legis quantum 
ad homines » (I-II, q. 93, a. 5). 

Lex physica 2 , prout intelligitur ab auctoribus hodiernis, 
praesertim sub influxu positivismi, defmiri potest : « relatio 


2 De legibus physicis cf. E. Boutroux, De la contingence des lois de 
la nature, Paris 1874; Id., De Vidée de loi naturelle dans les Sciences et 
la philosophie, Paris 1895; C. Budeanu, La nature a-t-elle des lois?, in 
Scientia, LXIX (1941) pp. 133-139; P. Du,hf.m, La théorie physique, Paris 
1906; F. Gonseth, Vidée de loi naturelle, in Erkenntnis, VI (1936) 
pp. 421-430; E. Le Roy, Science et philosophie, in Itevue de Uétaphysique 
et de Morale, VII (1899) pp. 375-425, 503-562, 706-731 : E. Mach, Erkennt- 


regularis et constans inter phaenomena » ; vel etiam, atten- 
dendo ad utilitatem et etiam necessitatem mensurationis et 
expressionis mathematicae, « functio mathematica determina- 
ta et constans inter valores observabiles et varidbiles ». Haec 
defmitio optime congruit legi physicae terminative in actu 
secundo, ac proinde etiam a nobis acceptari potest, dummo- 
do non sumatur exclusive sed tantum assertive. Nam lex ter- 
minative sumpta, prout in thesi probabitur, est manifestati- 
va alicuius stabilis et naturalis inclinationis agentis physici, 
quae in natura prius existit quam ipsa regularitas phaeno- 
menorum et quae lex physica in actu primo est; sicut lex 
physica in actu primo, sua vice, est manifestativa alicuius 
ordinationis existentis in intellectu Conditoris ipsius naturae. 

Leges physicae maxime generales nomine principionim phy- 
sicorum insigniuntur : ex ipsis, enim, modo deductivo et systema- 
tico derivari possunt multae leges particulares, sive iam prius ex 
experien,tia cognitae, sive adhuc ignotae et per subsequentem ex- 
perientiam confirmandae. Haec principia, in sua plena determina- 
tione, sunt et ipsae leges per inductionem ab experientia cognitae 
et proprie pertinent ad munus scientiarum earum detectio et enun- 
tiatio; sed sumptae modo magis generali et adhuc indeterminato, 
sunt magna ex parte principia analytica et per se nota, et sic non 
immerito ut principia philosophica considerari possunt. Praeci- 
pua breviter enuntiantur : 

1) Principium inertiae: corpus physicum non agit in se ip- 
sum, seu non sese mutat; unde manet in statu quietis vel in motu 
rectilineo et uniformi, nisi interveniat vis externa. Hoc principium 
in sua plena significatione est principium ex inductione obtento 
et per illud opponitur dynamica newtoniana dynamicae aristote- 
licae. Sed, recte intellectum, non excludit a corpore omnem acti- 
vi tatem neque in ipso motu inertiali, ut in thesi IX ostensum est; 
sed tantum affirmat quod vis impressa in corpore moto, seu eius 
quantitas motus, non debilitatur ex motu qua tali, sed solum per 
actionem externam, ac proinde in absentia vis externae velocitas 
corporis manet constans, tum in valore absoluto, tum in directione. 


nis und Irrtum, Leipzig 1906 (v. gall. Paris 1908; bisp. Buenos Aires 
1948); D. Papp, Filosofia de las leges naturales, Buenos Aires 1951; M. 
Plank, Wege zur phgsikalischen Erkenntnis, Leipzig 1934 (v. ital. To- 
rino 1949); A. Pannekoek, Das Wesen des Naturgesetzes, in Erkenntnis, 
III (1933) pp. 389-400; E. Simard, La nature et la portée de la méthode 
scieiitifique, pp. 115-165; F. Renoirte, Eléments de critique des Sciences 
et de cosmologie, pp. 133-151; J. de Vribs, Das Problem der Naturgesetz- 
lichkeit bei Thomas von Aquin, in Scholastik XX-XXIV (1949) pp. 503-517; 
etiam n. o. Filosofia delle scienze, pp. 179-209 et Problemi delia física 
moderna, pp. 109-123. 

2) Principium proportionalitatis inter causam et effectus: in 
omni phaenomeno physico, quo maior est causa (vis, impulsus, 
energia), eo maior est effectus eidem correspondens (acceleratio, 
quantitas motus, labor). Meritum dynamicae fuit experimentaliter 
invenire quinam sit proprius effectus uniuscuiusque causae, metho- 
dum determinare ad mensuram causarum et effectuum operative ob- 
tinendam, statuere aequationes mathematicas illam proportionali- 
tatem exprimentes, quae iam supra indicatae sunt. 

3) Principium actionis et reactionis: omne agens physicum 
subit a passo reactionem aequalem et contrariam suae actioni : si 
dat impulsum, recipit impulsum contrarium; si producit laborem, 
privatur energia etc. Hoc principium non est contra dictum scho- 
lasticum : « agens in quantum agens non mutatur » ; sed tantum 
afiirmat quod omne agens physicum, quando agit, simul patitur ab 
alio; agens physicum, dando aliquam rem, illa privatur, non quia 
dat, sed quia a patiente spoliatur. Hoc etiam a S. Thoma expres- 
sum fuit: «omne movens physicum movetur»; et rationem affert 
ex modo quo agens physicum agit: « nam corpora tangendo agunt; 
unde sequitur quod et simul patiatur, quia quod tangit, patitur. 
Sed hoc intelligendum est quando est mutuus tactus, scilicet quod 
aliquid tangit et tangitur, ut contingit in his quae communicant 
in matéria, quorum utrumque ab altero patitur dum se tangunt » 
(In III Phys., 1. 4; cf. ibid., 1. 2). 

4) Principium conservationis energiae : in omni phaenomeno 
physico summa totalis energiae nec creatur nec destruitur, sed 
tantum transformatur ab una forma in aliam, inter quas viget ali- 
qua aequivalentia, determinato et fixo coefficienti exprimenda. Hoc 
principium, in quantum asserit in systemate clauso summam to- 
talem energiae nunquam augeri posse, est per se notum et meta- 
physice necessarium; quatenus statuit etiam strictam conservatio- 
nem et aequivalentiam inter diversas formas energiae, est princi- 
pium experimentale. 

5) Principium degradationis energiae (lex enthropiae) : trans- 
formationes naturales energiae nunquam sunt totaliter reversibiles, 
seu phaenomena naturalia secundum determinatam directionem 
sponte flunt, per quam tendunt ad degradationem energiae et ad 
distributionem magis uniformem et statum magis probabilem; in 
systemate clauso ac proinde in mundo universim spectato, enthro- 
pia semper augetur. Hoc, quod est secundum principium thermo- 
dynamicae, nullo modo videtur esse analyticum et per se notum, 
sed tantum experimentale, in quantum etiam ex obvia experientia 
constat, v. g., calorem sponte transire a corpore calidiore ad cor- 
pus minus calidum et non viceversa. Propter hoc non potest ei at- 
tribui absoluta et metaphysica necessitas, quamvis eius valor in 
mundo nostrae experientiae sit indubitabilis. 

6) Principium causalitatis determinatae : eaedem causae in 
iisdem circumstantiis producunt eosdem effectus, seu natura in 
agendo est determinata ad unum, et semper eodem modo agit, nisi 
adsit impedimentum. Hoc principium est vere fundamentale in 

scientia et est praesuppositum omnium principiorum universalium 
et necessariorum et legum determinatarum in natura et sic est fun- 
damentum ontologicum inductionis scientificae; unde ad eius ius- 
tificationem diriguntur secunda et tertia pars huius thesis. Saepe 
enuntiatur dicendo quod in phaenomenis naturalibus ex plena et 
exacta cognitione causae semper potest praecognosci effectus; sed 
haec enuntiatio implicat etiam aliud praesuppositum, in priori- 
bus enuntiationibus non implicatum, nempe possibilitatem cogni- 
tionis exactae alicuius systematis physici, quae a mechanica quan- 
tistica declaratur impossibilis. 

Magni momenti est in physica distinctio legum in leges 
dynamicas, leges statisticas et leges probabilisticas 3 . 

1) Lex dynamica dicitur lex enuntians strictam necessi- 
tatem physicam seu necessariam determinationem ad unum 
pro omnibus et singulis individuis et eventibus; oppositum 
legi excluditur ut physice impossibile. Tali modo generatim 
concipiebantur leges in mechanica et in tota scientia clás- 
sica; ab aliquibus adhibetur etiam terminus legis causalis, 
quia terminus causalitatis in physica restringi solet ad so- 
lam causalitatem determinatam et intrinsece necessariam. 

2) Lex statistica est lex enuntians aliquem nexum inter 
phaenomena, qui verificatur non semper et in singulis casi- 
bus, sed tantum si consideratur media in magno numero ca- 
suum; vel etiam est lex enuntians frequentiam qua aliquis 
eventus veriflcatur in magno numero casuum similium. Lex 
statistica, ergo, essentialiter respicit multitudinem et non sin- 
gula individua. Potest esse apparenter tantum statistica, si 
praeter legem pro multitudine adest etiam lex determinata et 
necessária pro individuis, quae tamen vel non cognoscitur vel 
non potest practice applicari propter multitudinem et varia- 
bilitatem circumstantiarum ; pure statistica, si reverá nulla 
est lex necessário determinans ad unum pro individuis illius 
collectionis, ut accidit in eventibus quae saltem partialiter de- 


s Pro legibus statisticis, praeter opera citata in nota praecedenti, cf. 
E. Borel, Le hasard, Paris 1938; G. Càstelnuovo, Calcolo delle probabilità, 
2 v., Bologna 19332; A. Gatterer, De lege naturae statistica, in Congres- 
sus cosmologicus Romae habitus; Io., Das Problem des statistischen Na- 
turgesetzes, Innsbnich 1924; Io., Zufall und Gesetz in Naturgeschehen, in 
Stimmen der Zeit, CXIX (1930) pp. 428-443; R. Puigrefagut, A propósito 
de las leges estadísticas de la naturaleza, in Razon y fe, CXXIV (1941) 
pp. 297-313 et CXXV (1942) pp. 25-46; H. Bei o he n b a()h , Wahrscheinlich- 
keitslehre, Leyden 1935; J. Sei ler, Philosophie der unbelebten Natur, 
pp. 240-252; F. Socgorsi, De physica quantica, pp. 86-97. 

pendent a libera activitate hominum: ita habentur leges sta- 
tisticae electionis status vitae, durationis vitae hominum, cri- 
minalitatis et similium. Exempla legum statisticarum in phy- 
sica sunt leges aêriformium in theoria cinética, solutionum 
colloidalium, motus browniani, disintegrationis radioactivae, 
distributionis photonum in spectro etc. 

3) Lex probabilistica est lex quae, sive quoad casus sin- 
gulos sive quoad multitudinem eventuum, enuntiat aliquid 
positive fieri posse, sed non fxeri debere, seu haberi positivas 
rationes faventes, non autem necessário determinantes even- 
tum, et simul indicat gradum probabilitatis. Lex probabili- 
stica desumi potest vel a posteriori ex legibus statisticis, qua- 
tenus ex maiori vel minori frequentia alicuius eventus in ali- 
qua multitudine casuum arguitur eius maior vel minor pro- 
babilitas; vel a priori, ex consideratione causarum quae alicui 
eventui favent: proportio inter numerum casuum aliquem 
eventum faventium et numerum omnium casuum aequali- 
ter possibilium dicitur probabilitas mathematica illius even- 
tus. Hae duae probabilitates inter se ligantur lege magnorum 
numerorum: in magno numero eventuum independentium, 
frequentia relativa seu probabilitas empírica et a posteriori 
alicuius eventus tendit ad aequandam eius probabilitatem a 
priori seu mathematicam. 

Leges statisticae et probabilisticae, in oppositione ad le- 
ges dynamicas, non possunt gignere veram certitudinem de 
eventu particulari; sed relate ad aliquam magnam multitu- 
dinem saepe possunt gignere certitudinem practicam, quae 
pertingit ad gradum determinationis et necessitatis maxi- 
mum in eventibus physicis, ut sunt, v. g., leges disintegra- 
tionum radioactivarum. 

2. Opiniones. — A. Negant activitatem corporibus physicis : 

1. Aliqui Árabes mediaevales: « ponit Avicebron, in li- 
bro Foiitis vitae, quod nullum corpus est activum; sed virtus 
substantiae spiritualis, pertransiens per corpora, agit actio- 
nes quae per corpora fieri videntur ». Alii, ut Al Gazali, 
putant « quod nulla creatura habet aliquam actionem in pro- 
ductionem effectuum naturalium;... sed Deus operatur in om- 
nibus solus » (C. G., III, c. 69). 


2. Descartes et mechanicistae non negant omnem acti- 
vitatem corporum, sed illam restringunt ad solas vires loco- 
motivas, quae, in forma rigidiore, agunt per solum impulsum 
in collisionibus. 

3. Occasionalistae, ut Malebranche, ex schola cartesia- 
na ulterius procedentes, tenent nullam creaturam agere posse 
seu producere esse et motum aliarum rerum, sed tantum oc- 
casionem Deo praebere producendi effectus congruentes de- 
terminatis circumstantiis. Leibniz quoque veram activitatem 
transeuntem negavit, cum realitatem constituat monadibus, 
autosufficientibus et in seipsis clausis ac sola activitate im- 
manenti praeditis; ordo phaenomenalis et apparens activi- 
tas explicantur per harmoniam a Deo praestabilitam. 

4. Empiristae et positivistae negant veram causalitatem 
in rebus: quae causa dicitur, non vere infuit esse in effec- 
tum, sed in rebus non datur nisi mera successio phaenome- 
norum, dum causalitas est aliquid pure subiectivum, habi- 
tus psychologicus vel forma mentis. Scientia ergo debet re- 
linquere inquisitionem causarum non solum finalium sed 
etiam efficientium et restringi ad solam inquisitionem legali- 
tatis seu ordinis phaenomenalis. Quam ultimam affirmatio- 
nem recipiunt etiam aliqui non positivistae, ut Duhem et ali- 
qui neoscholastici, putantes causalitatem esse conceptum pure 
philosophicum et rationalem, qui manet extra ambitum co- 
gnitionis scientificae : scientiae causalitatem agentium mate- 
rialium nec affirmare nec negare possunt, sed ab illa totali- 
ter praescindere debent, inquirentes quomodo res fiant, non 
cur fiant. 

5. Patet veram causalitatem negare etiam eleates, qui 
negant ipsum fieri rerum, et idealistas ac subiectivistas, 
qui causalitatem, sicut ipsum mundum corporeum, reducunt 
ad solam cogitationem. 

B. Negant existentiam legum physicarum: 

1. Veteres atomistae, ut Democritus et Lucretius, qui 
ponunt omnia casu fieri et per fortuitum concursum atomo- 
rum. 

2. Empiristae, subiectivistae et phaenomenistae, in ge- 
nere, affirmant in rebus ipsis naturalibus nullam esse in- 
ditam necessitatem vel exigentiam certae operationis et de- 

determinati ordinis, quae a nobis definita est lex terminative 
in actn primo. Ordo, constantia et regularitas phaenomeno- 
rum, quae lege physica exprimuntur, sunt aliquid mere sub- 
iectivum, aliqua expectatio psychologica ex habitudine pro- 
cedens (Hume), aliqua synthesis a priori phaenomenorum 
per categorias mentis (Kant), aliquod médium oeconomicum 
et practicum in lucta pro vita (Mach), libera conventio vel 
deíinitio larvata (Poincaré), schema logicum et formale 
(Duhem), propositio incompleta seu functio propositionalis, 
quae inservire debet ad construendas propositiones singulares 
experimentaliter verificabiles, sed quae in sua universalitate 
caret sensu, cum non sit verificabilis (neopositivistae scho- 
lae viennensis). Nota positivismum classicum, a Comte in- 
stitutum et in saeculo XIX large receptum, non negare exi- 
stentiam et valorem obiectivum legum physicarum, immo po- 
tius illum extollere, ita ut a neopositivistis aspernatur tan- 
quam nova metaphysica legalitatis, et quidem in sensu de- 
terminismi absoluti, de quo in quarta parte sermo erit. 

C. Negant determinationem ad unum legum physicarum : 

1. CONTINGENTISTAE SPIRITUALISTAE, ut BOUTROUX, BERG- 
son, Le Roy, Blondel, qui, contra determinismum rigidum 
materialismi et positivismi saeculi XIX, asseruerunt in fluxu 
phaenomenorum, qui realitatem etiam pure physicam con- 
stituit, nihil esse fixum, stabile et determinatum, sed omnia 
contingenter se habere et libere accidere, ponentes spontanei- 
tatem et veram libertatem ut attributum fundamentale totius 
realitatis etiam materialis. 

2. Indeterministae physici: omnis determinatio et ne- 
cessitas, quae in phaenomenis macroscopicis apparet, est me- 
re statistica et eius exactitudo pendet unice ex magno nu- 
mero phaenomenorum, quae in phaenomeno macroscopico 
implicantur; in phaenomenis elementaribus et microscopicis, 
quae veram et ultimam realitatem constituunt, nulla est lex 
ad unum determinata, sed unice maior vel minor probabili- 
tas. Rationes huius indeterminismi physici sunt, in primis, 
detectio experimentalis characteris statistici plurium legum 
physicarum, explicatio theorica aliquarum legum dynamica- 
rum tanquam effectum legum statisticarum subiacentium, in- 
dcterminatio observationum experimentalium tum propter 
inexactitudines et errores practicos, tum propter principium 

indeterminationis ab Heisenberg enuntiatum, impossibilitas 
tribuendi significationem realem undae, quae corpusculis con- 
nectitur in mechanica undulatoria. Fautores indeterminismi 
physici fuerunt Nernst, Exner et, dein, Heisenberg, Born, 
von Neumann, Pauli; Lotus de Broglie, qui per aliquot tem- 
poris indeterministis quamvis invitus adhaesit, recentius per- 
suasionem expressit reditum ad determinismum physicum pos- 
sibilem esse. 

D. Affirmant determinismum rigidum absolutum: 

1. Fatalistae et materialistae : omnia phaenomena 
mundi flunt absoluta et rigida determinatione, vel per ali- 
quod caecum fatum (stoici), vel per ipsam intrinsecam neces- 
sitatem materiae (Democritus, Epicurus et, recenter, Mar- 
xistae). Notandum est affirmationem rigidi determinismi eom- 
poni posse cum negatione legalitatis, in quantum afflrmatur 
determinismus rerum caecus et irrationalis. 

2. Deterministae theistae et pantheistae putant ab 
immutabilitate et necessitate essentiae, cognitionis et actio- 
nis Dei derivari absolutam necessitatem et determinationem 
omnium eventuum mundanorum; ita, diverso modo, ábae- 
LARDUS, WlCLEF, CALVINüS, SPINOZA. 

3. Positivistae et SCIENTISTAE saeculi XIX absolutum de- 
terminismum considerant tanquam characterem generalem 
phaenomenorum physicorum et tanquam postulatum funda- 
mentale scientiarum, ab ipso successu scientiarum apodictice 
confirmatum; unde etiam veram libertatem in homine et ip- 
sam possibilitatem miraculi excludunt; ita Comte, Taine, 
Claude Bernard, Goblot, Hõffding et plurimi alii. Hic ri- 
gidus determinismus bene exprimitur in celebri dicto a La- 
place: « Eventus actuales praecedentibus ligantur ligamine 
fundato in principio evidenti nihil posse incipere esse sine cau- 
sa ... Nos ergo debemus considerare statum praesentem uni- 
versi tanquam effectum status antecedentis et tanquam cau- 
sam status futuri. Intellectus qui, pro instanti determinato, 
cognosceret omnes vires quibus natura praedita est et posi- 
tionem relativam entium quibus componitur, si tamen satis 
capax esset haec omnia analysi subiciendi, una eademque 
formula motus complecteretur maximorum corporum univer- 


12 — Philippus Selvaggi, S. I. - Cosmologia. 

si et minimorum atomorum; nihil ei esset dubium et futu- 
ram aeque ac praeteritum eius oculis praesens esset » 4 . 

3. Probatur thesis. — Prima pars: Corpora naturalia vera 
activitate donatur. 

1. Ex nostra conscientia et experientia sensibili. 

Est datum immediatum nostrae conscientiae in omni ex- 
perientia sensibili nos aetivitates corporeas exercere et alias 
res in nostrum corpus agere et saltem in multis casibus clare 
distinguimus influxum activum et causalem a mera successio- 
ne et concomitantia phaenomenorum. 

Atqui in tali conscientia habetur iudicium vere naturale, 
immediate evidens et necessarium, quo certi sumus de no- 
stra conformitate cum rebus. 

Ergo corpora naturalia, tum nostrum corpus, tum alia 
corpora, gaudent vera activitate. 

2. Ex principio causalitatis. 

Quidquid incipit esse vel realiter mntatur, causam habet. 

Atqui datur in mundo physico realis inceptio et realis 
mutatio. 

Ergo datur in mundo physico realis causalitas et acti- 
vitas. 

Atqui iteram haec causalitas et activitas ipsis rebus phy- 
sicis tribuenda est. 

Ergo corpora physica veram activitatem habent. 

Maior est ipsum principium causalitatis, cuius absoluta 
veritas contra empiristas et positivistas iam vindicata esse sup- 
ponitur. 

Minor prior constat ex immediata experientia et iam in 
praecedentibus thesibus vindicata est. 

Minor altera ponitur contra occasionalistas : absurdum 
est causalitatem physicam a solo spiritu vel a solo Deo imme- 
diate exerceri: nam non debet fieri recursus ad causas supe- 
riores, quando explicatio per causas inferiores haberi potest; 
praeterea si corpora non haberent activitatem ullam, multae 
eorum proprietates et qualitates essent inutiles et superva- 


4 P. S. Lapi.ace, Théorie analytique des probabilités, Paris 1820 3 
pp. II-III; introductio huius editionis prodierat seorsim sub titulo: Es- 
sai philosophique sur les probabilités. 


caneae et nos essemus in aliqua perpetua illusione; tandem 
sine ratione sufficienti maneret stricta proportio et nexus, 
quem videmus adesse inter proprietates corporum, quae age- 
re dicuntur, et mutationes quae fiunt in patiente, dum pror- 
sus irrationalis est recursus ad aliquam harmoniam praesta- 
bilitam. Praeterea sapientiae, potentiae et bonitati divinae ma- 
xime congruit ut, sicut creaturis « communicavit similitudi- 
nem suam quantum ad esse, in quantum res in esse produ- 
xit », ita « communicaverit eis similitudinem suam quantum 
ad agere, ut etiam res creatae habeant próprias actiones » (C. G., 
III, c. 69). 

3. Ex valore practico scientiae. 

Scientia vult non tantum cognoscere et praevidere phae- 
nomena, sed etiam per technicam illa producere vel in illa 
infiuere et secundum determinatum intentum modificare. 

Atqui hoc supponit corpora naturalia vere agere et in- 
fluere in esse phaenomenorum et scientias cognoscere non tan- 
tum legalitatem, sed etiam veram et realem causalitatem. 

Ergo datur vera causalitas physica ab ipsis scientiis, et 
non a sola philosophia, agnoscenda et perscrutanda. 

Maior enuntiat characterem fundamentalem scientiae, qui 
agnoscitur etiam a theoriis magis empiristicis et positivisti- 
cis et qui a pragmatistis supra modum extolli solet. 

Minor declaratur: si corpora physica non haberent veram 
activitatem et causalitatem respectu phaenomenorum et even- 
tuum realium, tota scientia et omnes applicationes technicae 
fundarentur in aliqua pura illusione et successus construc- 
tionum et apparatuum technicorum esset casus fortunatus vel 
effectus immediatus actionis Dei, qui sese progressui homi- 
num accommodaret : quae omnia absurda sunt. De facto vi- 
demus scientias non restringi ad solam descriptionem phae- 
nomenorum et enuntiationem legum physicarum, sed etiam 
inquirere, quantum fieri potest, in causas efiicientes harum 
mutationum et legum. Nam haec relatio causalis non semper 
per solam detectionem legis patens fit; sed inde ab initio certi 
sumus aliquam causam esse debere, quae per ulteriorem pro- 
gressum scientiae inquirenda et magis determinanda erit. Sae- 
pe etiam causalitas, quae per legem detegitur, non est cau- 
salitas efficiens stricte dieta, .sed potius ad causalitatem for- 
malem et materialem reducenda est, sicut est causalitas, qua 

proprietates ex essentia rerum dimanant. Ceterum, si causae 
phaenomenorum physicorum dantur et cognosci possunt, sa- 
tis constat quod earum inquisitio non potest esse opus co- 
gnitionis vulgaris, nec etiam cognitionis philosophicae sensu 
stricto, sed est proprie et per se opus scientiarum physicarum. 

Nota. Aliquando negatio causalitatis in agentibus physicis deri- 
var i dicitur ex mechanica quanüstica. Sed haec est pura aequivo- 
catio. Mechanica quantistica difflcultates creat contra determini- 
smum legum, unde quaestionem ponit circa naturam et modum cau- 
salitatis physicae, sed nullo modo negat ipsam existentiam causa- 
rum in campo physico; immo magna pars physicae modernae est 
in inquisitionem causaram, quae efíiciunt phaenomena in mundo 
microscopico : sic, v. g., distributio densitatis energiae pro variis 
frequeritiis in spectro corporis nigri causam habet in structura 
quantistica energiae radiantis; effectus photoelectricus causatur a 
proprietatibus corpuscularibus photonum; effectus Compton cau- 
satur ab impulsu photonum; flexiones particularum a causantur ab 
actractione vel repulsione nucleorum atomorum, spectra charac- 
teristica elementorum a gradibus energeticis atomorum etc. 5 . 

Secunda pars: Activitas corporum regitur legibus phy- 
sicis. 

' 1. Ex experienüa vulgari et scientifica. 

Corpora naturalia habent modum constantem et unifor- 
mem agendi (lex terminative in actu secundo). 

Atqui ratio huius facti nulla alia esse potest nisi exi- 
stentia legum naturae (lex terminative in actu primo). 

Ergo corpora naturalia reguntur legibus physicis. 

Maior enuntiat factum quod constat ex tota experientia 
sive spontanea et vulgari, sive scientifica; motus siderum per 
suas diurnas et annuales revolutiones primum exemplum con- 
stituit, quod iam ab antiquis perceptum initium dedit scien- 
tiae astronomicae. Eadem constantia et regularitas, pro ee- 
teris phaenomenis observata, permisit ut surgerent Progressi- 
ve scientiae physica, chimica, biologica et omnes scientiae na- 
turales, quae totae sunt in detegendis talibus modis constan- 
tibus et relationibus fixis inter phaenomena. Immo etiam phae- 
nomena, quae prima facie videntur casualia et absque lege, 
miram regularitatem et constantiam ostendunt, quae legibus 
statisticis exprimitur. 


Minor factum enuntiatum in maiore transcendit versus ra- 
tiones a priori, quae ipsum factum iustificant et rationale 
reddunt. Ratio autem huius facti non potest esse sola ex- 
spectatio psychologica vel conventio arbitraria vel schema lo- 
gicum subiectivum, quia haec non valent constituere et de- 
terminara relationes phaenomenorum in se, quae eodem mo- 
do fiebant et fiunt, sive homo leges enuntiavit sive non. V. g., 
corpora gravia ad invicem sese attrahebant et repellebant, 
etiam antequam Newton legem gravitationis enuntiaret vel 
Einstein de repulsione et expansione cósmica suspicaret. Ergo 
necessário admitti debet aliquid in ipsis rebus realiter exi- 
stens, obiective et antecedenter ad hominis scientiam, aliqua 
determinatio a priori et inclinatio seu tendentia naturae, ali- 
qua aptitudo et exigentia rerum operandi determinato modo; 
et hoc a-priori lex terminative in actu primo dicitur. 

2. Ex valore practico scientiae. 

Scientia physica permittit praevisionem phaenomenorum 
et provisionem pro actione efficaci in mundo physico. 

Atqui hoc non esset, si leges in scientia enuntiatae non 
essent leges ipsius naturae eiusque activitatis. 

Ergo activitas corporum regitur legibus physicis. 

Maior enuntiat eundem characterem fundamentalem scien- 
tiarum, qui in praecedenti parte iam in lucem positus est. 

Minor constat: si enim leges in scientia enuntiatae non 
essent leges ipsius naturae eiusque activitatis et causalitatis, 
valor theoreticus praevisionis et valor practicus applicatio- 
num technicarum non esset nisi casus fortuitus et fortuna- 
tus, quod est absurdum. 

Hoc bene effertur a Poincaré contra Le Roy, sequenti di- 
lemmati : « aut scientia non sinit praevisionem, et tunc sine 
valore est etiam ut norma practica; aut sinit praevisionem 
magis vel minus imperfectam, et tunc non est absque valore 
ut médium cognitionis » 6 . 

3. Ex falsis praesuppositis theoriae adversae. 

Sententiae negantes leges physicas tanquam leges rea- 

litatis in se fundantur in praesupposito subiectivistico et era- 
piristico, quod vel negat simpliciter cognitionem obiecti tran- 


5 Cf. Soccorsi, De physica quantica, pp. 263-265. e H. Poincaré, La valeur de la Science , Paris 1905, p. 220. 

scendentis, vel saltem negat nos posse ex experientia singu- 
lar! et contingenti principia universalia et necessária eruere. 

Atqui talia praesupposita sunt falsa. 

Ergo dantur leges physicae ut leges ipsius realitatis. 

Maior declaratur: sententiae illae non sunt fructus evolu- 
tionis scientiae, nec aliquid quod eruatur ex observatione po- 
sitiva experimentali, sed unice debentur praesuppositis philo- 
sophicis circa impossibilitatem cognitionis vere universalis et 
necessariae ac simul obiective validae: aut enim cognitio fit 
totaliter dependens ab experientia sensibili, et sic obiectivitas 
servatur, sed negatur universalitas et necessitas; aut fit tota- 
liter a priori, et sic salvatur universalitas et necessitas, sed 
negatur eius transcendentia. Unica doctrina, quae simul veram 
obiectivitatem et universalitatem legum iustificare potest, est 
doctrina aristotelica abstractionis et inductionis, cum suis 
praesuppositis logicis et metaphysicis ; sed haec ab adversa- 
riis fere totaliter ignoratur. 

Minor, quoad praesuppositum pure subiectivisticum, iam 
constat ex iis quae in thesibus praecedentibus habita sunt; si 
enim quantitas et motus, qualitas et activitas sunt proprieta- 
tes rerum in se et non purae formae subiectivae, eadem ob- 
iectivitas competit relationibus, quae inter illas proprietates 
et magnitudines vigere nobis apparent. Quoad praesuppositum 
empiristicum, facile constat ex ipso facto existentiae scien- 
tiarum cum suis legibus universalibus et necessariis : hoc enim 
est factum positivum, quod nequit in dubium revocari vel 
arbitrarie extenuari propter praeiudicia vel difficultates philo- 
sophicas circa iustificationem facti; sed factum indubium 
transcendi debet versus conditiones possibilitatis ipsius, quod 
in philosophia aristotelica praestatur per doctrinam supra me- 
moratam abstractionis et inductionis et per eius praesupposita, 
quae ex parte subiecti ultimatim sunt immaterialitas intellec- 
tus et cognitio immediata principiorum, in quibus inductio 
logice fundari potest, ex parte obiecti intrinseca participatio 
rerum materialium alicuius ideae fundamentaliter universalis 
ac proinde earum dependentia ab aliquo Intellectu, creatore 
naturae. 


Capat IX. De activitate corporum 

Tertia pars: Leges physicae sunt ontologice determinatae. 

1. Directe ex experientia. 

Illae leges sunt ontologice determinatae, quae non dant 
meram descriptionem statisticam multitudinis, nec indicant 
meram probabilitatem eventus particularis, sed enuntiant ne- 
cessariam determinationem ad unum pro singulis, quae natu- 
raliter non sinit exceptionem. 

Atqui dantur in mundo physico multae leges huius ge- 
neris. 

Ergo multae leges physicae, licet fortasse non omnes, sunt 
ontologice determinatae. 

Minor, probatur ex datis scientiarum: praescindendo a le- 
gibus biologicis, quibus phaenomena in viventibus evolvun- 
tur versus status differentiationis ac proinde minoris proba- 
bilitatis et quae proinde intentionalitatem ad unum determi- 
natam clare supponunt, etiam in mundo physico multae leges 
huius generis dantur: sic principium conservationis energiae, 
secundum quod effectus nunquam potest superare causam non 
solum in media statistica, sed etiam in singulis eventibus in- 
dependentibus; principia de maximis et de minimis, quae non 
respiciunt tantum valores médios, sed indicant valorem qui in 
nullo casu particulari superari potest, ut sunt principium ve- 
locitatis lucis in mechanica relativistica et principium indeter- 
minationis Heisenberg in mechanica quantistica; lex quanti- 
stica, secundum quam nulla actio haberi potest nisi per ali- 
quod quantum integrum vel multiplum illius. In physica ato- 
mica hodierna, numeri quantici in aliquo systemate elemen- 
torum non sunt valores medii, sed numeri defmiti pro singulis 
systematibus elementaribus ; spectra óptica characteristica di- 
versorum elementorum chimicorum sunt exacte definita, quam- 
vis intensitas et latitudo linearum spectralium habeant valorem 
statisticum; definitae sunt, etsi multíplices, valentiae singulo- 
rum atomorum et varii typi reactionum chimicarum ac pro- 
inde composita chimica habent formulam determinatam, quae 
refert compositionem singularum molecularum et non tantum 
compositionem mediam pro tota massa; exacte definitum est 
onus electricum elementare, pondus singulorum electronum, 
protonum, atomorum, quamvis pondus atomicum vulgare sit 
valor medius diversorum isotoporum; et plurima alia exempla 

addi possent 7 . Ergo dantur in mundo physico multae leges, 
quae nulo modo reducuntur ad leges mere statisticas; et 
scientiae modernae omnino confxrmant ea quae iam S. Tlio- 
mas docebat, ex inductione in vulgari experientia fundata: 
« Ea quae naturaliter flunt, determinatis mediis perducuntur 
ad finem, unde semper eodem modo contingunt: natura enim 
determinata est ad unuin » (C. G., III, c. 85). 

2. Ex ratione necessária a priori. 

Omne agens debet esse in se determinatum ad determina- 
tam actionem causandam. 

Atqui determinatio ad unum in agente physico a sola na- 
tura procedere potest. 

Ergo agens physicum est ab ipsa natura determinatum 
ad unum in actione, seu eius activitas regitur legibus ontolo- 
gice determinatis. 

Maior constat ex ipso principio rationis sufíicientis ; nam, 
ut ait S. Thomas, « si agens non tenderet ad aliquem effectum 
determinatum, omnes effectus essent ei indifferentes. Quod 
autem indifferenter se habet ad multa, non magis unum eorum 
operatur quam aliud; unde a contingente ad utrumque non se- 
quitur aliquis effectus, nisi per aliud determinetur ad unum. 
Impossibile igitur esset quod ageret. Omne igitur agens tendit 
ad aliquem determinatum effectum, quod dicitur finis eius » 
(C. G., III, c. 2). 

Minor probatur: Determinatio agentis physici non potest 
esse a solo casu; casus enim est negatio causae et rationis 
sufficientis et per se nihil explicat; praeterea, quae solo casu 
flunt, non flunt frequenter et ut in pluribus, sed raro et in pau- 
cioribus. Neque agens physicum potest determinationem sibi 
praestituere per cognitionem et liberam electionem, quia ab- 
surdum est cognitionem et voluntatem tribuere omnibus agen- 
tibus physicis elementaribus, quae in tota sua activitate ut 
entia stricte materialia sese manifestant. Ergo determinatio 
ad unum in actione entis physici debet esse ab essentia et 
natura uniuscuiusque, quae talis est et non alia ac proinde 
ad talem actionem et non ad aliam oppositam ordinatur et 
active tendit. 

Ad rem S. Thomas: «Natura... in causando... determinata est 
ad unum... Cuius ratio est, quia effectus assimilatur formae agentis 

i Cf. Soccorsi, De physica quantica, pp. 250-252. 


per quam agit. Manifestum est autem quod unius rei non est nisi 
una forma naturalis, per quam res esse habet; unde quale ipsum 
est, tale facit » (I, q. 41, a. 2). «Ad cuius evidentiam consideran- 
dum est, quod quamlibet formam sequitur aliqua inclinatio; sicut 
ignis ex sua forma inclinatur in superiorem locum, et ad hoe quod 
generet sibi simile. Forma autem in his quae cognitionem parti- 
cipant, altiori modo invenitur quam in his quae cognitione carent. 
In his enim quae cognitione carent, invenitur tantummodo forma 
ad unum esse proprium determinans unumquodque, quod etiam 
naturale uniuscuiusque est. Hanc igitur formam naturalem sequi- 
tur naturalis inclinatio, quae appetitus naturalis vocatur » s . 

Ad conclusionem nota: 1) haec ontologica determinatio 
activitatis habetur partim ex natura agentis, partim ex cir- 
cumstaníiis et influxu aliorum agentium; sed utraque in phae- 
nomeno pure physico est determinatio necessária et non li- 
bera. 2) Dicimus requiri determinationem agentis ontologicam, 
seu realem et obiectivam, non autem determinationem physi- 
cam seu physice observabilem, quia fortasse illa determinatio 
realis physice observari potest solum in ipsa actuali operatione, 
non autem antecedenter, ita ut ex physica cognitione antece- 
dentium phaenomenon solum cum probabilitate praedici pos- 
sit. 3) Insuper haec essentialis determinatio agentium physi- 
corum non necessário concipienda est tanquam absoluta et 
ineluctabilis, excludens ut physice impossibiles quascumque 
exceptiones; sed a priori compatibilis est cum aliquo margine 
indeterminationis, quae fundetur non in potentia activa et do- 
mínio propriorum actuum, sed in ipsa contingentia et defecti- 
bilitate agentis physici, prout in parte sequenti magis decla- 
rabitur. 4) Tandem animadvertendum est quod, ut huic rationi 
metaphysicae satisfiat, per se sufficit ut actio Dei suppleat id 
quod deest in determinatione causae physicae. Aliis verbis, me- 
taphysice loquendo, adest haec possibilitas : natura rerum phy- 
sicarum determinat speciem eventus ab ipsa causati et etiam 
frequentiam statisticam horum eventuum, sed est ontologice 
indeterminata relate ad singulos eventus, ut v. g. atomus Ura- 
nii relate ad eius disintegrationem. Ita causa physica est uti- 
que vera causa, sed de se sola nunquam transiret ad actum 
propter illam intrinsecam indeterminationem. Haec autem in- 
determinatio in actu secundo aufertur per actionem imme- 


S S. Th. I, q. 80, a. 1; cf. etiam ibid., q. 47, a. 1, ad 1; q. 87 a. 4; 
I-II, q. 109, a. 1; C.G., II, c. 47; III, c. 88; De ver., q. 24, a. 14 etc. 

diatam Dei, quae causam physicam de se indeterminatam de- 
terminai ad agendum hic et nunc. Tali modo salvantur tum 
vera causalitas rerum physicarum, tum principium causalita- 
tis exigens plenam determinationem in causis adaequate in- 
spectis ; sed simul admittitur etiam aliquis indeterminismus 
ontologicus fundamentalis in causis physicis in se considera- 
tis B . Attamen, cum non sit recurrendum ad actionem imme- 
diatam Dei sine absoluta necessitate, haec hypothesis admitten- 
da non est nisi ex scientia physica demonstretur tanquam ne- 
cessária, quod non videtur accidere, prout constabit ex argu- 
mento sequenti. 

3. Ex vera notione indeterminismi physici 9 10 . 

Ratio praecipua negandi essentialem determinismum le- 
gum physicarum habetur ex mechanica quantistica et ex prin- 
cipio indeterminationis. 

Atqui haec,, recte intellecta, determinismum ontologicum 
non excludunt et etiam alicui determinismo physico subia- 
centi locum relinquunt. 

Ergo leges physicae sunt ontologice determinatae. 

9 Cf. E. L. Mascall, Christian theology and natural Science , London 
1956, pp. 198-202. 

1» De indeterminismo physicae quanticae magna habetur litteratura; 
praeter varia opera generaliora iam citata, quaedam utiliora indicantur: 
L. de Rroglie, La physique moderne et les quanta, Paris 1937 (v. hisp. 
Buenos Aires 1947; ital. Torino 1945); Id., Physique et microphysique, Pa- 
ris 1947 (v. germ. Hamburg 1950; hisp. Madrid 1951; ital. Torino 1950); 
Id., La physique quantique restera-t-elle indéterministe? , Paris 1953; Id., 
Nouvelle perspectives en microphysique. Paris 1956; Louis de Broglie, 
physicien et penseur, Paris 1953 (continet plura scripta auctorum ma- 
gni nominis in honorem L. d. B.); P. A. M. Dirac, The principies of quan- 
tum mechanics, London 1930; W. Heisenbbirg, Die physikalischen Prin- 
zipien der Quantentheorie, Leipzig 1930 (v. angl. Chicagoi 1930; gall. Paris 
1932; ital. Torino 1948); J. von Neumann, Mathematische Grundlagen der 
Quantenmechanik, Berlin 1932 (v. gall. 1947; hisp. Madrid 1949); E. Pér- 
sico, Fondamenti delia meccanica atômica, Bologna 1945; H. Reichen- 
baqh, Philosophic foundations of quantum mechanics, Los Angeles 1948 
(v. germ. Basel 1949; ital. Torino 1954); O. Costa de Beaüregard, Théorie 
synthétique de la relativité restreinte et des quanta, Paris 1957; P. Des- 
touches-Février, Déterminisme et indéterminisme, Paris 1955; J. Echasr- 
ri, Necesidad, contingência y libertad, in Pensamiento XII (1956) pp. 127- 
155; C. Fabro, Contingenza dei mondo materiale e indeterminismo fisico, 
in II problema delia scienza, Brescia 1954, pp. 274-27Í9; R. Masi, La mec- 
canica quantistica, in Doctor Communis, VIII (1955) pp. 159-180; Soccorsi, 
De physica quantica, pp. 242-276; J. de Vries, Quid secundum principia 
S. Thomae dicendum sit de indeterminismo mocrophysicali, in Sapientia 
Aquinatis, I, pp. 193-201; et n. art. Causalità e indeterminismo nella re- 
cente letteratura, in Gregorianum, XXXVIII (1957) pp. 747-758. 


Caput IX. De actiuitate corporum 

Maior explicatur: Tota mechanica classica et etiam re- 
centior mechanica relativistica innituntur in praesupposito 
determinismi, nec unquam viri scientiflci tale praesuppositum 
reliquissent nisi per rationes theoreticas et expefimentales ve- 
re cogentes. Hae autem rationes habentur in mechanica quan- 
tistica et in principio indeterminationis ab Heisenberg primo 
enuntiatum anno 1927 et deinde novis argumentis confirma- 
tum, praesertim a von Neumann. Secundum Heisenberg, nos 
non possumus affirmare aliquid de realitate physica, nisi quod 
potest operative definiri, seu observari et determinari per ali- 
quam seriem experimentorum saltem conceptualiter possibi- 
lium, quae scilicet nulli legi logicae vel physicae contradicit. 
Iamvero talis est simultânea determinatio elementorum cine- 
maticorum et dynamicorum alicuius eventus physici; ita, v. g., 
omnis observatio physica, quae vult simul determinare posi- 
tionem corpusculi eiusque quantitatem motus, semper et ne- 
cessário adeo indeterminata manet, ut incertitudo mensurae 
positionis multiplicata per incertitudinem mensurae quanti- 
tatis motus magnitudinem constituit, quae numquam minor 
est quanto actionis : A x.Ap>h. 

Haec impossibilitas proxime revocanda est ad perturbatio- 
nem, quam ipsa operatio observatoris necessário infert obiecto 
mensurando et ad impossibilitatem determinandi unico experi- 
mento omnes mensuras necessárias: etenim, ad corpusculum 
observandum, necesse est illud illuminare saltem per aliquod 
quantum lucis; quantum lucis autem, incidens in electron li- 
berum, illi communicat aliquam partem suae energiae, alte- 
rando positionem et quantitatem motus illius. Haec alteratio, 
quae ex principio saltem partialiter incognoscibilis est, eo 
maior est, quo maior est energia photonis incidentis, seu quo 
maior est frequentia et quo minor est longitudo undae lucis 
illuminantis. Ex alia parte, si volumus determinare positionem 
alicuius corpusculi per aliquam radiationem, necesse est ad- 
hibere radiationem minimae longitudinis undae; quia non 
potest haberi determinatio quae procedat ultra limites longi- 
tudinis undae adhibitae. Hinc incertitudo positionis eo maior 
est, quo maior est longitudo undae, seu quo minor est fre- 
quentia et energia lucis. Ad utramque determinationem cum 
maxima exactitudine habendam, requiruntur ergo conditiones 
contradictoriae et proinde nequeunt simul haberi, sed adest li- 

xnes insuperabilis in simultânea determinatione utriusque men- 
surae. 

Quod autem haec non sit impossibilitas tantum practica, 
sed sit etiam impossibilitas ex principio, consequitur ex tota 
structura physicae quantisticae, sive sub forma mechanicae 
undulatoriae a de Broglie et Schrõdinger evoluta, sive sub 
forma calculi matricum ab Heisenberg proposita, quatenus 
parametra, quibus in illis describitur realitas physica, tales 
sunt ut possibilitas determinationis exactae ex ipsis princi- 
piis theoriarum excludatur. In mechanica matricum, breviter 
dicere possumus, haec incertitudo est consectarium mathema- 
ticum ipsius calculi adhibiti; productum enim duarum matri- 
cum non gaudet proprietate commutativa, sed e contra, si q 
et p sunt matrices répraesentantes coordinatas corpusculi et 
momentum quantitatis motus, inter productum earum et eius 

h 

inversum viget relatio : p . q — q . p = — — - . In mechanica un- 

2 n i 

dulatoria, idem consequitur ex correspondentia inter elementa 
corpuscularia et undulatoria descriptionis physicae phaenome- 
ni, secundum quam positio et quantitas motus corpusculi ita 
ligantur cum elementis undulatoriis, ut amplitudo undae de- 
signet probabilitatem praesentiae et longitudo seu frequentia 
designet energiam corpusculi. Ut energia sit exacte determi- 
nata, requiritur unda simplex monocromática; sed haec unda 
diffunditur per totum spatium liberum et proinde positio cor- 
pusculi maneret totaliter indeterminata. Ad positionem magis 
determinandam, necesse est restringere complexum undarum 
( Wellenpacket) ad parvam regionem, quod fit per summam 
undarum diversarum frequentiarum et amplitudinum ; sed ita 
indeterminata evadit energia tribuenda corpúsculo. Ergo et- 
tiam hic habemus conceptus complementares et impossibile 
est superare aliquem limitem in simultânea determinatione 
duarum mensurarum. 

Minor multiplici ratione ostenditur: 

1) Per se patet quod indeterminismus physicus, de quo 
locuti sumus, non excludit nisi determinismum physicum, id 
est determinismum physice observabilem, sed nullo modo ex- 
cludit vel excludere potest aliquem determinismum realem, 
sed physice non observabilem, qui statuatur rationibus meta- 
physicis, ut nos fecimus in secundo argumento, et qui proinde 

vocari potest determinismus metaphysicus, sed melius dicitur 
determinismus ontologicus 11 . Iamvero determinismus ontolo- 
gicus per se sufflcit ut rationibus philosophicis satisfiat, nec 
ab illis exigitur determinismus physice observabilis 12 . 

2) Sed insuper bene attendendum est quo sensu indetermi- 
nismus physicus admittendus est. Etenim indeterminismus 
physicus, quidem, non potest reduci ad solam ignorantiam 
status physici obiectivi nec ad solum influxum observatoris 
in phaenomenon observandum, prout fautores mechanicae 
classicae vellent, sed dicit aliquam essentialem et intrinsecam 
indeterminationem eorum parametrorum quae in descriptione 
scientifica phaenomenorum introducuntur et quae actualem 
admirabilem cognitionem physicam permittunt; insuper haec 
essentialis indeterminatio, ut von Neumann demonstravit, 
excludit possibilitatem considerandi illa parametra indetermi- 
nistica tanquam functiones parametrorum absconditorum de- 
terminatorum, quae semel cognita permitterent eliminationem 
indeterminationis nunc acceptatae a physicis. Attamen hoc 
nondum excludit existentiam omnium parametrorum determi- 
natorum, quae, per phaenomena a mechanica quantistica ac- 
tuali non cognita, possent experimentaliter, etsi indirecte, ob- 
servari et definiri et sic permitterent restitutionem alicuius 
fundamentalis determinismi etiam in sensu physico. Haec ul- 
tima possibilitas a priori excludi non potest et aliqui physici 
moderni, ut de Broglie, Bohm, Vigier, illam mathematice eyol- 
vere conantur, constituendo aliquam novam mechanicam de- 
terministicam, quae postea etiam experimentaliter comproban- 
da erit. Et boc confirmat opinionem etiam maximorum phy- 
sicorum, ut Planck, Einstein, Schrõdinger, quod indeterminis- 
mus physicus non est totalis, adaequata et definitiva descriptio 


Terminus determinismi metaphysici, qui ab aliquibus auctoribus 
in hoc sensu adhibetur, ut Pauli, Destouches, Février, Masi, aequivocatio- 
nem inducit, quia significare posset etiam determinismum metaphysicae 
necessitatis, quae exceptionem nec per miraculum admittere potest et 
cuius oppositum es set metaphysice impossibile; dum hic sensus manet 
extra praesens propositum. 

i2 Retine tamen, prout dictum est in fine praecedentis argumenti, 
quod si essent rationes seientificae necessário excludentes non solum de- 
terminismum physicum sed etiam omnem determinismum ontologicum 
in natura rerum physicarnm, determinatio ontologica causae physicae in 
actu secundo tribuenda esset actioni immediatae Dei, ut principio meta- 
physico rationis sufficientis satis fiat. 

realitatis physicae, sed tantum provisória, quamvis sit per- 
fectissima, quae per phaenomena nunc cognita haberi possit. 

Quarta pars: Leges physicae nem sunt absolute necessariae. 

Illae leges non sunt absolute necessariae, quarum oppo- 
situm non metaphysice repugnat et quarum exercitium pen- 
det a conditionibus neeessitate non vinculatis. 

Atqui tales sunt leges physicae, saltem plures. 

Ergo leges physicae non sunt omnes absolute necessariae. 

Minor probatur: Quoad 1): Sunt, reverá, quaedam leges 
physicae, quarum oppositum metaphysice repugnat ac proinde 
nec per omnipotentiam Dei praetergredi possunt; ita, v. g., 
principium conservationis energiae, in quantum asserit in sy- 
stemate clauso, quod nihil ab extra recipit, summam totalem 
energiae non posse augmentari per transformationes internas, 
quod est principium analyticum et per se notum; ita etiam 
ab experientia scire possumus hoc verificari de aliis legibus, ut 
de acceleratione corporis gravis per vim physicam, quae limi- 
tem velocitatis lucis absolute superare nequit. At pro aliis 
legibus nec a priori nec a posteriori talis impossibilitas statui 
potest; unde illam affirmare esset postulatum omnino gratui- 
tum, quod ad possibilitatem scientiae non requiritur et limites 
cognitionis et methodi scientifieae praetergreditur. Quin im- 
mo, pro aliquibus contrarium constat, quia de facto videmus 
quaedam, saltem in paucioribus casibus, secundum oppositas 
possibilitates verificari, ut fit non solum in factis miraculosis 
seientiflee compertis, sed etiam in eventibus pure naturalibus, 
ut in legibus statisticis microphysicae et in legibus biologicis. 

Quoad 2) : a) exercitium legum physicarum pendet in pri- 
mis a voluntate Dei, qui non solum mundum libere creavit et 
libere naturam rerum physicarum earumque leges constituit, 
sed etiam libere naturam rerum mutare potest, nova entia 
et novas energias creare, vel etiam, natura immutata manente, 
negare concursum necessarium ad omnem actionem creatura- 
rum, quo denegato res physica agere nequit et lex physica su- 
spensa manet: quae omnia theologiae naturali demonstranda 
relinquimus. 

b) Praeterea, exercitium legum physicarum pendet ex 
concursu plurium causarum, qui concursus non necessário exi- 
git causam per se intra ordinem causarum physicarum, sed 

etiam potest esse tantum per accidens, praeterintentionalis et 
casiualis: concursus ipse enim non est ens per se, et tantum 
ens per se causam per se exigit. Ad rem S. Thomas : « Omne 
quod est per se, causam habet; quod autem est per accidens, 
non habet causam, quia non est vere ens, cum non sit vere 
unum » (I, q. 115, a. 6). « Cum aliqua duo sibi per accidens 
coniunguntur, non sunt vere unum, sed solum per accidens. 
Unde huius coniunctionis nulla causa naturalis per se causa 
esse potest » (C. G., III, c. 92). Unde in textu prius citato pro- 
sequitur : « Et propter hoc, id quod ex tali concursu sequitur, 
non reducitur in aliquam causam praeexistentem, ex qua ex 
neeessitate sequatur ». 

c) Tandem, quamvis natura per se ad unum determina- 
ta sit ac proinde in eundem sensum agat ut in pluribus, in 
paucioribus tamen deficere potest propter intrinsecam imper- 
fectionem et debilitatem seu indispositionem sive agentis phy- 
sici ex quo actio procedit, sive patientis quod actionem reci- 
pit. Indeterminatio actionis inde resultans, quae tantum limi- 
tatam extensionem habere potest, ne ipsa fundamentalis de- 
terminatio naturae destruatur, non est indeterminatio activa, 
domina subsequentis determinationis, prout habetur in libero 
arbítrio, sed est indeterminatio mere passiva et subsequens 
defectus actionis non exigit causam positivam, sed in sola ma- 
téria qua tali fundatur, quae, secundum doctrinam scholasti- 
cam, est radix omnis limitationis, imperfectionis et contingen- 
tiae rerum materialium, tum in esse, tum in operari. Per hoc 
fit ut, posita etiam causa vel causis sufficientibus ad actionem, 
effectus tamen quandoque non sequatur. Haec doctrina etiam 
passim invenitur in S. Thoma : « Non enim omnis causa ex 
neeessitate inducit effectum, etiam si sit causa sufficiens; eo 
quod causa potest impediri, ut quandoque effectum suum non 
consequatur; sicut causae naturales, quae non ex neeessitate 
producunt suos effectus, sed ut in pluribus, quia in pauciori- 
bus impediuntur » (De maio, q. 6, ad 15). « Corpora inferio- 
ra ..., cum sint corruptibilia secundum suam naturam, sicut 
deficere possunt ab esse, ita ab operari; et sic eorum natura 
hoc habet ut non ex neeessitate producant effectus » (C. G., 
III, c. 86). « Ordo enim inditus rebus a Deo, secundum id est 
quod in rebus frequenter accidere solet, non autem ubique se- 
cundum id quod est semper: multae enim naturalium causa- 

rum effectus suos producunt eodem modo ut frequenter, non 
autem ut semper; nam quandoque, licet in paucioribus, ali- 
ter accidit, vel propter defectum virtutis agentis, vel propter 
indispositionem materiae, vel propter aliquod fortius agens ... 
Non autem propter hoc déficit aut mutatur providentiae ordo : 
nam et hoc ipsum quod naturalis ordo, institutus secundum ea 
quae sunt frequenter, quandoque deficiat, providentiae subest 
divinae » 13 . 


is Ibid., c. 99. Cf. etiam I, q. 63, a, 9; q. 115, a. 6; De ver., q. 5, a. 9; 
In II Phys,, 1. 11; et praesertim In VI Met., 1. 3, ubi totam doctrinam ex- 
ponit et defendit contra necessarismum Avicennae. 


IV PARS - PHYSICA 
DE CORPQRE NATURAL! 

Introductio. — Post consideratas proprietates realitatis 
physicae, quantitatem, motum et tempus, qualitates et vires, 
debemus eius essentiam complexive considerare. Unde haec 
pars philosophiae naturalis proprio vocábulo vocari potest 
physica, quia tractat de corpore physico in sua radice onto- 
logica et in sua própria natura (cpiíoiç), et correspondei ad 
illas partes scientiarum, quae tractant non iam de singulis 
proprietatibus sive communibus omnibus corporibus, ut sunt 
mechanica, acústica, óptica, electrodynamica etc., sive pro- 
priis singulis speciebus, quales sunt chimia inorgânica et or- 
gânica, mineralogia, biochimia, geophysica etc., sed de ipsa 
matéria mundi physici et eius intima structura, moleculari, 
atômica et infra-atomica, ut sunt praesertim chimia generalis, 
physica atômica et nuclearis. 

Essentia corporis physici tamen in philosophia naturali 
non examinatur sub aspectu proprie physico, sed analyzatur 
sub respectu metaphysico, per conceptus transcendentales et 
per primas categorias entis, secundum definitionem philoso- 
phiae naturalis, quam in introductione posuimus. Unde, quam- 
vis hanc partem Physicam denominemus, non est tamen nec 
physica experimentalis, quae directe ex experientia leges na- 
turae inductive haurit, nec physica theorica, quae ex paucis 
principiis generalibus easdem leges systematice deducit, nec 
physica mathematica, quae proprietates et leges corporum phy- 
sicorum tanquam expressiones et funtiones mathematicas trac- 
tat; sed est proprie physica philosophica vel, si ita loqui licet, 
physica metaphysica. 


13 — • PhtliPPUS Sui.VAr.c.T- S. T. - C.nstrnnlnain 

Partem hanc, propter eius momentum et extensionem, di- 
videmus in tres sectiones. Prima sectio erit de substantia cor- 
poris naturalis; primus enim conceptus metaphysicus est ens 
simpliciter et absolute dictum, quod est substantia per oppo- 
sitionem ad ens secundum quid seu accidens. Unde successive 
agemus de existentia substantiae in realitate physica, de dis- 
tinctione inter substantiam materialem et eius accidentia pró- 
pria et de eorum mutuis relationibus. Secunda sectio aget de 
essentia physica corporis naturalis et tertia de eius essentia 
metaphysica, prout suo loco magis explicabitur. 


SECTIO I 

BE SUBSTANTIA CORPORIS NATURALIS 


CAPUT X 

DE EXISTENTIA SUBSTANTIAE 
IN REALITATE PHYSICA 


Methodus adhibenda. — Dari substantiam in realitate 
physica est aliquid immediate notum et evidens in ipsis temi- 
nis. Quia tamen termini corporis naturalis, realitatis physi- 
cae et substantiae non parum obscurati sunt propter prae- 
iudicia philosophica et propter difficultates notionum meta- 
physicarum ac, proinde, multi inveniantur inter recentiores 
physicos et philosophos, qui substantialitatem realitatis phy- 
sicae denegent vel saltem in dubium revocent, necesse est 
ponere aliquam thesim vindicativam et explicativam illius co- 
gnitionis immediatae et naturalis 1 . Sit ergo : 


THESIS XII. — Realitas physica non est purum phaeno- 
menon, sed in se implicat conceptum substantiae. 

1. Termini. — Realitas physica intelligitur hic totum illud 
quod constituit obiectum directum et formale, sive immedia- 
tum sive etiam mediatum, scientiarum physicarum, aliis ver- 
bis totum illud quod intellectus cognoscit vel cognoscere pot- 
est sive per sensationem immediatam, sive per instrumenta 

1 Quoad notionem substantiae in philosophia naturali applieatam, 
cf. R. JoLivET, La notion de substance, Paris 1929; J. Abelé, Physique 
et notion de substance, in Archives de philosophie, XVIII (1952) pp. 218- 
231; Seiler, Philosophie der unbelebten Natur, pp. 368-374; de Ton- 
quédec, La philosophie de la nature, II, pp. 3-32; n. a. La sostanza nella 
fisica dei quanti, in La Civiltà Cattolica, 1952, I, pp. 510-522 et Sostan- 
za materiale e fenomeno fisico, in Sapientia Aquinatis, v. I, pp. 142-150. 

scientiflca, sive etiam per experimentum proprie dictum et 
per ratiocinium scientiflcum, per hypotheses et theorias scien- 
tificas; quod, in terminologia hodierna, breviter dici potest 
totum illud quod defmiri potest defmitione operativa. 

Criterium definitionis operativae pro realitate physica 2 
consideratur tanquam fundamentale in physica hodierna, post 
Einstein et Heisenberg; et implicat illa tantum esse entia vel 
realitates physica in scientia legitime introducenda, quae pos- 
sunt defmiri, seu determinari, mensurari, cognosci, mediante 
aliqua experientia vel aliqua serie operationum physicarum, 
quae sint, si non practice, saltem idealiter possibiles, id est 
nulla lege physica vel lógica prohibitae. Quod physice obser- 
vari vel operative defmiri nequit, non est realitas physica; 
sed, si est reale, erit realitas non physica, sed meta-physica, 
id est transcendens obiectum, methodum et possibilitates 
scientiae physicae. 

Quoad sensum huius criterii plura notanda essent, quorum duo 
saltem breviter indicamus. Primum est quod definitio operativa 
non habetur tantum per observationem physicam directam, sed 
etiam per ratiocinium experimentale, quod realitatem directe non 
observabilem demonstrai tanquam rationem necessariam et sufíi- 
cientem phaenomenorum directe observabilium. Secundum est 
quod ad habendam definitionem operativam plene legitimam non 
requiritur possibilitas practica perficiendi experimentum, sed suf- 
ficit idealis possibilitas ac proinde experimentum pure conceptuale, 
quod non sit vetitum per principium aliquod sive logicum sive 
physicum. 

Animadvertendum est etiam hoc criterium introductum esse 
in physica cum mentalitate positivistica, sed praesertim tanquam 
normam defensivam contra introductionem « entitatum occulta- 
rum », sive naturae metaphysicae sive mechanicae, quae non sint 
sufficienter ex experimentis comprobatae, prout iam Newton ani- 
madvertebat. Saepe etiam ab auctoribus hodiernis hoc criterium 
intelligitur in sensu pure phaenomenistico. Sed nos possumus et 
debemus praescindere ab his positionibus et assumere criterium 
in suo contento positivo, quod non solum non excludit conceptio- 
nem ontologicam et realisticam, sed potius, ut in probatione osten- 
demus, illam implicat nec potest illam negare sine contradictione. 

Ex Ms patet etiam cur nos in initio ita et non aliter definivi- 
mus realitatem physicam: volumus enim habere punctum initiale 
commune cum auctoribus nostri temporis et ostendere quod in hac 


2 Cf. P. W. Bbidgman, The logic of modem physics, New York 1929 

(v. ital. Torino 1952); P. Hoenen, De defimtione operativa, in Grego- 
rianum, XXXV (1954) pp. 371-405; n. o. Prohlemi delia fisica moderna, 
pp. 14-17. 

positione iam implicite continetur afíirmatio substantialitatis rea- 
litatis physicae. Realitas physica reverá est substantia materialis 
concreta simul sumpta cum suis realibus accidentibus; hoc tamen 
non ponimus ut definitionem initialem, sed erit conclusio, quae ex 
tota hac sectione demonstrabitur. 

Phaenomenon physicum, quod strictiori sensu purum 
phaenomenon dicitur, est id quod sensibus immediate apparet 
vel ab instrumentis immediate refertur in sensu exclusivi- 
stico, purum datum immediatum observationis physicae, quod 
saepe a physicis et a philosophis intelligitur ut mera apparen- 
tia vel impressio subiectiva, sine valore obiectivo et imme- 
diate realistico, in sensu humiano vel kantiano. Ab aliis tamen 
nomen phaenomeni physici etiam sensu latiori et non exclu- 
sivistico adhibetur pro ipsa realitate physica, in quantum per 
data observationis manifestatur et intellectui apparet (cpoci- 
vópsvov est a verbo cpaívco, quod significat «monstro», «ma- 
nifesto»). In tali usu, qui positive approbari potest et inve- 
nitur etiam in Aristotele et apud scholasticos, accuratius di- 
stingui potest phaenomenon, quod immediate datur vel fere 
immediate infertur, et interphaenomenon, quod per ratioci- 
nium infertur et interponitur inter data 3 . 

Substantia^ est ens in se et per se existens, cui competit 
esse simpliciter, seu est ens simpliciter et absolute dictum: 
nam « illud proprie dicitur esse, quod ipsum habet esse, quasi 
in suo esse subsistens : unde solae substantiae proprie et vere 
dicuntur entia » (I, q. 90, a. 2). Haec est notio prima et directa 
substantiae, quae tantum secundário declaratur per opposi- 
tionem ad ens in alio. Unde tanquam secundaria et derivata 
consideranda est ratio subiecti, quae substantiae finitae com- 
petit, quatenus alias realitates in se recipit et in esse sustentat, 
prout demonstratur in thesi de reali distinctione substantiae 
ab accidentibus. 

Ad rem S. Thomas : « Substantia vero, quae est subiectum, duo 
habet própria: quorum primum est quod non indiget intrinseco 
fundamento in quo sustentetur, sed sustentatur in seipso; et ideo 
dicitur subsistere, quasi per se et non in alio existens. Aliud vero 
quod est fundamentam accidentibus substentans ipsa; et pro tanto 
dicitur substare » (De Pot., q. 9, a. 1). Et ideo, quamvis terminus 
substantiae derivetur a sub-stare, attamen S. Thomas semper sub- 


s Cf. H. Rbichenbaqh, Philosophic foundations of quantum me- 
chanics, pp. 17-24 (v. ital. pp. 45-55). 

stantiam definit ab eius proprietate primaria et absoluta, tanquam 
ens cui competit esse in se et per se. « Si substantia possit habere 
deflnitionem, non obstante quod est genus generalissimum, erit eius 
definitio, quod substantia est res, cuius quidditati debetur esse non 
in alio » (Ib., q. 7, a. 3, ad 4). 

Hinc apparet quod genuína no tio substantiae amittitur et de- 
struitur « intelligendo per substantiam quandam rem aliam ab 
obiectis quinque sensuum externorum et a formalibus experientiis 
nostris », quae nec intuitive apparet nec demonslrari potest per 
ratiocinium, ut scribebat Nicolaus de Ultricuria (saec. XIV) et ut 
plures intelíigunt, praesertim incipiendo a Locke. Multo minus ad 
notionem substantiae pertinet ratio absolutae immutabiiitatis et 
permanentiae, passivitatis, indeterminationis et inertiae, per quam 
multi auctores recentiores, post rationalistas saec. XVII et XVIII 
et praesertim Kant, putant substantiam definiendam esse. 

Ulteriores determinationes conceptus substantiae et, in parti- 
culari, substantiae materialis tradentur in thesibus sequentibus. 

2. Opiniones. — A. Negant obiectivitatem conceptus sub- 
stantiae : 

1) Empiristae, omnem nostram cognitionem restringen- 
tes ad solam experientiam sensibilem, quae non attingit nisi 
phaenomena seu manifestationes externas et modificationes 
subiectivas : ita Locke retinet quidem existentiam substantiae, 
sed illam definit tanquam substratum ignotum et incognosci- 
bile, quod sub accidentibus latet et quod unice infertur per 
ratiocinium causale; Hume, autem, negata omni possibilitate 
cognoscendi causam nostrarum perceptionum, immo ipsa ob- 
biectivitate causalitatis, reicit etiam existentiam substantiae et 
eius conceptum explicat per legem associationis, secundum 
quam plures perceptiones simplices simul uniuntur in aliquo 
complexu stabili et permanenti et ita illusionem substantiae 
ingenerant ; Mach doctrinam humianam renovavit apud scien- 
tiatos saeculi XIX, asserens substantiam vel rem non esse nisi 
symbolum alicuius complexus sensationum, quo nos utimur 
ad oeconomiam faciendam, quae est necessária in lucta pro 
vita. 

2) Criticistae negant conceptum substantiae valere de re, 
ut in se est, et dicunt illum pertinere tantum ad leges cogi- 
tationis vel mundi quatenus nobis apparet. Pro Kant, sub- 
stantia est categoria a priori intellectus, quae significat per- 
manentiam in tempore et qua nos phaenomena multa et dis- 

continua subiective unificamus in subiecto immutabili et per- 
manenti. 

3) Positivistae substantiam reiciunt ut conceptum pure 
metaphysicum et inaccessibilem ac proinde omni valore po- 
sitivo destitutum. Pro Comte, substantia non est nisi quan- 
titas materiae, quae positive cognosci et mensurari potest et 
quae permanet immutata in fieri phaenomenorum physicorum, 
secundum principium conservationis massae. Neopositivistae 
magis accedunt ad conceptionem empiristicam ab Hume et 
Mach derivatam, devenientes in purum nominalismum et phae- 
nomenismum, in quo substantia est purum idolum, nomen 
sine sensy et sine ulla utilitate pro scientia. 

4) Plures physici et philosophi hodierni, etiam qui puro 
empirismo, criticismo vel positivismo non adhaerent, putant 
conceptum substantiae materialis reiciendum esse tanquam 
inconciliabilem cum novis inventis physicae atomicae et quan- 
tisticae: ita, v. g., Schlick, Whitehead, Eddington, Weyl, 
Bavink, Jeans, Bachelard. Ratio est quia isti auctores, prae- 
sertim sub influxu mechanicismi et kantismi, substantiam con- 
cipiunt tanquam substratum pure passivum, indeterminatum 
et inerte, absolute immutabile et permanens. Iamvero talis 
conceptus nequit applicari realitati physicae, prout describi- 
tur a physica moderna: praecipua phaenomena, quae novam 
conceptionem realitatis physicae exigunt et absolutam passi- 
vitatem et permanentiam excludunt, sunt dualismus inter cor- 
puscula et undas, transformatio particularum elementarium, 
variatio massae et transformatio massae in energiam. 

B. Substantiam in realitate physica admittunt, post Ari- 
stotelem et S. Thomam, omnes scholastici, sine exceptione. 
Attamen aliqui neoscholastici, recipientes conceptionem po- 
sitivisticam et phaenomenisticam scientiae modernae, dicunt 
realitatem physicam, quae est obiectum formale scientiarum 
in sensu hodierno, esse purum phaenomenon, quod caret va- 
lore ontico et intelligibili, esse pura entia rationis, quae tan- 
tum fundamentum habent in re; ac proinde admittunt sub- 
stantiam iure reici vel saltem penitus seponi a scientia, cum 
sit entitas pure metaphysica, purum noumenon intelligibile, 
quod absconditur sub phaenomenis et per experientiam non 
attingitur, sed a solo philosopho per reflexionem ontologicam 
detegitur. Nos e contra putamus conceptum substantiae ne- 

cessario implicari in obiecto scientiarum physicarum et non 
solum non posse sine contradictione negari, sed nec simpli- 
citer a scientia seponi et intra parenthesim collocari 4 . 

3. Probatur thesis. — 1. Argumento directo, ex valore af- 
firmationis absolutae. 

Realitas physica, qnae est obiectum formale scientiae, non 
est purum datum sensuum vel instrumentorum physicorum, 
sed est id quod ab intellectu per experientiam cognoscitur et 
affirmatur. 

Atqui id quod ab intellectu cognoscitur et affirmatur, non 
est purum phaenomenon, sed est ens obiectivum et reale, menti 
immediate vel mediate manifestum. 

Atqui iterum ens obiectivum et reale, simpliciter et ab- 
solute dictum et affirmatum, est substantia. 

Ergo realitas physica non est purum phaenomenon, sed 
implicat in se conceptum substantiae. 

Maior immediate constat et indubitanter admittenda est 
ab omnibus, qui purum empirismum et sensismum non pro- 
fitentur. Quamvis enim admitti non possit doctrina rationa- 
lismi puri in excessum opposita, quae scientiam ab omni vero 
nexu cum experientia sensibili absolvit, omnibus tamen com- 
pertum esse debet scientiam esse opus rationis et non tantum 
sensuum vel instrumentorum. Obiectum formale scientiae, er- 
go, est aliquid intellectivum, ab intellectu apprehensum et iu- 
dicatum, ex experientia et per experientiam cognitum, sed si- 
mul etiam transcendens cognitionem sensibilem et instrumen- 
talem, tum propter universalitatem legum et principiorum, tum 
propter inquisitionem rationalem causarum phaenomenorum 
immediate apparentium, quod fit praesertim per hypotheses et 
theorias scientificas. 


4 Cf. discussionem recenter habitam in periodicis: C. Colombo, Teo- 
logia, filosofia e fisica nella dottrina delia transustanziazione, in La 
Scuola Cattolica, LXXXIII (1955) pp. 89-124 et Ancora sulla transustan- 
ziazione e la fisica moderna, ibid., LXXXIV (1956) pp. 253-288; R. Masi, 
Teologia eucarística e fisica moderna, in Doctor Communis, VIII (1955) 
pp. 31-51 et La sostanza materiale e i suoi accidenti, in Studia Pata- 
vina, IV (1957) pp. 125-142; n. a. 11 conceito di sostanza nel dogma 
eucarístico in relazione alia fisica moderna, in Gregorianum, XXX (1949) 
pp. 7-45 et Ancora intorno ai concetti di sostanza sensibile e realtà fi- 
sica, ibid., XXXVIIII (1957) pp. 503-514. 


Quod obiectum scientiae physicae transcendat ambitum co- 
gnitionis sensibilis sive immediatae sive per instrumenta habitae, 
maxima evidentia patet ex toto campo physicae hodiernae. Nulla 
ex entitatibus, de quibus loquitur physica hodierna, est aliquid 
sensibile : electrona, protona, photona, cum suo duplici aspectu cor- 
pusculari et undulatorio, non sunt aliquid quod sensibus percipi 
pòssit, neque mediantibus instrumentis iam constructis vel con- 
struendis, immo propter relationes indeterminationis etiam per 
principium observari nequeunt. In multis casibus, praeterea, ele- 
menta quae introducuntur in descriptione scientiíica realitatis phy- 
sicae, sunt elementa mere symbolica, entia rationis, expressiones 
mathematicae, quae nullam directam significationem sensibilem 
habere possunt, ut unda probabilitatis, spatia conflgurationis plu- 
ridimensionalia, matrices et alii operatores mathematici. 

Quare, quando physica definitur tanquam scientia entis sen- 
sibilis, hoc inteffigi debet non in sensu quod sit cognitio sensibilis 
magis perfecta et methodica, sed quod est cognitio proprie intel- 
lectualis, conceptualis et discursiva, plerumque in formulis mathe- 
maticis expressa, quae tamen directe vel saltem indirecte ex sen- 
satione dependet et quae ex datis observabilibus totam suam vali- 
ditatem et confirmationem recipere debet. 

Griterium autem deflnitionis operativae, recte intellectum, hanc 
interpretationem scientiae physicae non solum non excludit, sed 
etiam confirmai: definitio operativa, enim, non est sola et nuda 
mensura empírica facti concreti singularis, sed est definitio intel- 
lectualis per conceptus ex possibilitate huius mensurae obtentos, 
unde per conceptus universales et abstractos; quod eo magis veri- 
ficatur, quando agitur de processu mensurationis idealis et con- 
ceptualiter tantum possibilis, quae scilicet nulli legi logicae vel 
physicae contradicit, quamvis practice et in concreto perfici ne- 
queat. 

Prima minor constat ex thesibus fundamentalibus rea- 
lismi critici: Etenim iudicium verum est actus quo intellec- 
tus affirmat esse quod est et non esse quod non est. Ergo 
intellectus est facultas entis et illud, quod ab intellectu per 
experientiam in omni iudicio vero cognoscitur et affirmatur, 
non est mera affectio vel apparentia subiectiva, non est pu- 
rum phaenomenon, sed est ens obiectivum et reale, quod in- 
tellectum ad assensum determinat per suam intrinsecam evi- 
dentiam menti manifestam. 

Aliis verbis, ratio entis propter suam transcendentiam ne- 
cessário includitur in ogni respectu particulari vel differentia 
speeifica realitatis; et intellectus in nullo actu cognoscitivo, 
etiam simplicis apprehensionis, potest praescindere vel abstra- 
here a suo obiecto formali et adaequato, quae est ipsa ratio 

entis. Ergo ipsum nomen phaenomeni in tantum adhiberi po- 
test ad designandum obiectum physicae, in quantum hac voce 
intelligitur non purum phaenomenon per oppositionem ad ip- 
sam realitatem in se, sed in quantum per illam signiflcatur ens 
prout menti per experientiam manifestatur. 

Secunda minor est ipsa defmitio substantiae in sua prima 
et fundamentali acceptione, secundum genuinam doctrinam 
Aristotelis et S. Thomae, et est illud quod nos affirmamus di- 
cendo realitatem physicam implicare conceptum substantiae. 
Dubitare quis posset de alio munere substantiae, nempe su- 
stentandi aceidentia, de quo thesim sequentem ponemus; at 
nemo dubitare potest quin, si aliquid sit et affirmetur, sit ens 
simpliciter et absolute dictum, nempe substantia. 

2. Argumento ad hominem, per redargutionem. 

Obiectum scientiae physicae esse ens reale existens inde- 
pendenter ab intellectu cognoscente, resultat ex tota praeceden- 
ti tractatione circa quantitatem, motum et qualitates. Iamvero 
hoc posito, ita redargui potest adversarius, qui existentiam sub- 
stantiae negaret : 

Realitas physicae, quae a scientiis cognoscitur et affirma- 
tur, aut existit in se et per se, aut existit in alio subiecto, 
quod in cognitione concreta saltem implicite et indistincte co- 
gnoscitur et afflrmatur. Atqui, in utraque hypothesi, realitas 
physica conceptum substantiae implicat. Ergo. 

Maior, quoad disiunctionem affirmatam, immediate constat, 
quia non datur tertium praeter esse in se et non esse in se; 
quod autem est, sed non in se, necessário est in alio. Hoc 
aliud, autem, quamvis non sit immediate et distincte notum, 
est tamen necessário, saltem implicite et indistincte, conten- 
tum in omni affirmatione concreta, qua dicitur: «hoc est». 
Haec enim affirmatio necessário implicat omnes conditiones 
necessárias et sufficientes ad existentiam realitatis concretae 
affirmatae; subiectum autem in quo aliquid est et non potest 
non esse, inter istas conditiones necessário continetur. 

Minor, in prima hypothesis, constat ex terminis; in se- 
cunda, facile patet ex absurdo, ad quod duceret eius negatio: 
si enim realitas physica immediate cognita est in alio ut in 
subiecto, hoc aliud iterum aut est in se aut est in alio; sed 
absurdum est ponere quod unum est in alio et hoc in alio 
in infinitum; ergo perveniendum est ad aliquod subiectum pri- 


Caput X. De existentia substantiae 

mum, quod est in se et per se et non in alio, et hoc erit 
substantia. 

Ad argumentum nota nos nolle demonstrar© existentiam sub- 
stantiae demonstratione proprie dieta, quae scilicet procedat ex 
notioribus; haec enim demonstrado esset inutilis et impossibilis, 
quia nihil est notius substantia. Sed argumentum ponitur unice, 
ut dictum est, ad redarguendos negatores substantiae. 

3. Confirmatur ex falsitate fundamenti sententiae ad- 
versae. 

Negatio substantiae derivatur vel ex doctrina empiristica 
phaenomenistica cognitionis in genere aut saltem cognitionis 
scientificae, vel ex conceptione mechanicistica substantiae ab- 
solute permanentis et immutabilis. Atqui utrumque funda- 
mentum falsum est. Ergo negatio substantiae ex falsis fun- 
damentis derivatur. 

Maior constat ex ipsa expositione sententiae adversae. 

Ita v. g., secundum Moritz Schlick, dualismus inter corpu- 
sculum et undam superari nequit nisi admittendo quod conceptus 
substantiae substituatur idea campi et legalitatis; status et eventus 
naturae sunt aliquid per se stans et non status et processus alicuius 
rei; ac proinde physica odierna non est physica materiae seu sub- 
stantiae, sed physica camporum 5 . Whitehead longam et severam 
criticam instituit contra conceptum traditionalem substantiae in 
omnibus fere suis operibus; sed conceptus ille traditionalis, qui 
cum recentiori physica est omnino inconciliabilis, est conceptus 
alicuius materiae continuae cum attributis permanentibus, duran- 
tis sibi ipsi identicae per aliquod tempus, ad modum lapidis pure 
passivi et indifferentiati «. Pro Bachelard, notio substantiae, quae 


5 « ... der Substanzbegriff, seiner ursprünglichen Würde und Allein- 
herrschaft ja ohnehin entkleidet, durch den Begriff des Feldes und der 
Gesetzm&Bigkeit aufgesogen wird ... Die ‘ Zustande ’ oder ‘Vorgánge’ in 
der Natur sind eben etwas Selbstãndiges, nicbt Zustande von etwas oder 
Vorgãnge an etwas. Die moderne Physik ist nicht eine Physiki des Stoffes, 
sondem eine Physik des ‘ Feldes ’ » (M. Schlick, Naturphilosophie, Berlin 
1924, pp, 422 et 426). 

« « The notion of continuous stuff with permanent attributes, endur- 
ing without differentiation, and retaining its self-identity through any 
strech of time however small or large, has been fundamental. The stuff 
undergoes change in respect to accidental qualities and relations; but 
it is numerically self-identical in its character of one actual entity 
throught its accidental adventures. The admission of this fundamental 
metaphysical concept has wrecked the various systems of pluralistic 
realism ... But the interpretation of the stone, on which the whole 
concept is based, has proved to be entirely mistaken » (A. N. Whitehead, 
Process and reality, New York 1957, pp. 120-121). 

ex corporibus chimicis compositis et elementaribus reducenda est 
ad sola ultima elementa, ut sunt electrona, nequit ullo modo his 
applicari, quia propter phaenomenon annihilationis electrona non 
verificant categoriam conservationis, quae est categoria fundamen- 
talis conceptionis realisticae 7 . 

Minor: a) quoad falsitatem doctrinae empristicae et phae- 
nomenisticae cognitionis in genere, abunde constat ex tota cri- 
tica et in superioribus thesibus pluries conflrmata est. 

b ) Quoad falsitatem empirismi et phaenomenismi co- 
gnitionis scientificae, etiam abunde constat ex thesibus prae- 
cedentibus, in quibus ostendimus valorem obiective realisti- 
cum et simul rationale conceptuum fundamentalium scientia- 
rum, corporis quanti et extensi, motus, spatii et temporis, qua- 
litatum et virium, uno verbo, corporis naturalis, in quantum 
est ab intellectu per experientiam observabile et mensurabile; 
et etiam directe probatur ex his quae dieta sunt in explicanda 
maiore primi argumenti. 

c) Quoad falsitatem conceptionis mechanicisticae, etiam 
constat ex superiori thesi, in qua ostensum est mechanicismum 
affirmare absolutam immutabilitatem entis ac proinde etiam 
substantiae, ex falsis praesuppositis metaphysicis et epistemo- 
logicis. Ex hac confutatione constat substantiam non esse ne- 
cessário immutabilem, sed posse mutari, dummodo sit intrin- 
sece composita ex actu et potentia. Quod autem etiam de facto 
substantia realitatis physicae subiecta sit mutationibus, osten- 
dendum erit a posteriori in thesibus sequentibus. 


7 « Si les substances chimiques composées, si les substances chimi- 
ques élémentaires se sont révélées comme des struetures compliquées, 
oü les lois d’organisation donnent prise à la pensée rationnelle, n’est-ce 
pas au niveau de 1’élément dernier, par exemple au niveau de l’électron, 
qu’il faut attacher, cette fois solidement, la notion de substance, la ra- 
eine du réel? Or c’est précisément à ce niveau que la révolution de la 
pensée contemporaine devient extraordinaire ... L’électron donne lieu aux 
dialectiques les plus tranchées. II s’ondulise et il s’anéantit ... Ainsi 
1’être même de 1’électron con-çu comme substance élémentaire, sa valeur 
substantielle la plus nue, la plus claire, la plus simple parait subir 
des indolences, des évanouissements, des anéantissements. L’électron ne 
se conserve pas. II échappe à la catégorie de conservation que Meyerson 
posait comme la catégorie fondamentale de la pensée réaliste » (G. Ba- 
chelahd, La philosophie du non, Paris 1949, p. 63). 


CAPUT XI 

DE DISTIN CTIQNE INTER SUBSTANTIAM 
ET ACCIDENTIA 


Ratio tractationis. — Demonstrata existentia substantiae 
in realitate physica, iam quaeritur utrum realitas physica sim- 
pliciter cum substantia materiali identificetur an praeter sub- 
stantiam etiam alias entitates in realitate physica agnoscenda 
sint, quae a substantia realiter distinguantur, quamvis cum 
ipsa intime connexa sint. Est quaestio de distinctione inter 
substantiam et accidentia, quae modo generaliori tractatur in 
metaphysica, sed quae suum locum obtinet etiam in philoso- 
phia naturali. Etenim, cum intellectus noster, in statu con- 
iunctionis animae cum corpore, habeat ut obiectum proprium 
et specificativum quidditatem rei materialis, omnes suos con- 
ceptus, etiam maxime transcendentales, primo abstrahit ex 
rebus materialibus et solum per analogiam ultra illarum am- 
bitum extendit. Insuper, circa realitatem materialem peculia- 
rem attentionem meretur relatio inter substantiam materia- 
lem eiusque quantitatem; cum enim hae duo adeo arcte con- 
nexae sint ut una sine altera nunquam naturaliter haberi pos- 
sit et una per aliam defmiatur, pronum est illas simpliciter 
identificare, ut fecerunt Descartes et eius sequaces. Propter 
has rationes solent auctores praesentem quaestionem etiam 
in philosophia naturali expresse tractare. Sit ergo: 

THESIS XIII. — Substantia corporis physici ab acciden- 
tibus diversorum generum realiter distinguitur. 

1. Termini. — Substantia iam definita est in thesi prae- 
cedenti tanquam res cuius quidditati debetur esse simpliciter 
in se et per se et non in alio. Ex probatione autem praesentis 
thesis constabit substantiam esse etiam subiectum seu sub- 

stratum ( üjtoxeípEvov ), quod stat sub accidentibus et illa in 
esse substentat. 

Substantia corporis physici, seu « corpus, secundum 
quod est in genere substantiae, dicitur ex eo quod habet ta- 
lem naturam, ut in eo possint designari tres dimensiones » 
(De ente et ess., c. 3). Extensio, enim, prout vidimus inde a 
prima thesi, nobis apparet tanquam prima corporum proprie- 
tas, per quam ipsa substantia materialis cognoscitur et de- 
flnitur. 

Acoidens est id cuius quidditati debetur esse in alio tan- 
quam in subiecto, iam in suo esse primo constituto. Accidens 
est aliqua actuatio, determinatio, modificatio alicuius subiecti, 
quod proprie est et cui proprie attribuuntur determinationes 
accidentales : subiectum enim est extensum, album, pondero- 
sum. Unde esse accidentale non est esse ipsius accidentis, sed 
esse substantiae propter accidentia. Hinc etiam sequitur quod 
accidens non est ens simpliciter; nam, ut ait S. Thomas, « ac- 
cidens non habet esse, sed eo aliquid est et hac ratione ens 
dicitur, sicut albedo dicitur ens, quia ea aliquid est album. 
Et propter hoc dicitur in VII Met. quod accidens dicitur ma- 
gis entis quam ens » (I, q. 90, a. 2). 

Distinctio realis est negatio identitatis inter plura, quo- 
rum unum non est aliud in re et independenter a mentis consi- 
deratione. Unde opponitur distinctioni logicae, seu rationis, quae 
viget inter ea quae, licet in re sint unum idemque, tamen con- 
ceptibus diversis a mente considerantur. Distinctionis realis 
duo genera dantur quae tantum analogice inter se conveniunt 
et quae saepe non sufficienter ab auctoribus discernuntur : 
alia est distinctio realis maior, quae, si viget inter res ma- 
teriales, vocari potest distinctio realis physica; alia est distin- 
tio realis metaphysica 1 . 


i Hanc terminologiam adhibemus in sensu explicato in textu et 
convenit cum terminologia tradita a Descoqs, Essai critique sur Vhy- 
lémorphisme, p. 251, nota, et a L. de Raeymaeker, Metaphysica gene- 
ralis, Louvain 1931, v. I, p. 49. Multi auctores simpliciter negligunt 
hanc distinctionem, quae nobis notatu digna et magni momenti vide- 
tur esse. Alii eandem terminologiam in sensu diverso adhibent, ut vi- 
deri potest apud auctores citatos; praesertim alius est sensus frequen- 
ter adhibitus, secundum quem distinctio metaphysica idem sonat ac 
distinctio rationis ratiocinatae maior, quae etiam dicitur distinctio vir- 
tualis vel distinctio lógica cum perfecto fundamento in re, dum omnis 
distinctio realis physica dicitur: ita D. Mercieo, Mêtaphysique générale, 
Louvain 192,'R, p. 161, et G. Esser, Metaphysica generalis, Techny 1952, 

Distinctio realis physica est illa quae viget inter rem et 
rem, seu inter duo entia simpliciter et absolute talia, quorum 
utrumque in se est unum quid et hoc aliquid. Vocatur dis- 
tinctio physica, quia cum sit distinctio inter duo entia com- 
pleta, quae per se existere et agere possunt, saltem ex prin- 
cipio potest experimentaliter seu mediis observationis percipi. 

Distinctio realis metaphysica est illa quae viget inter prin- 
cipia entis seu inter entia quibus, ut sunt in genere actus et 
potentia ad illum ordinata, quae ens completum simpliciter 
unum constituunt. Haec distinctio, quamvis cum distinctione 
physica conveniat in eo quod sit in re independenter a mentis 
consideratione, tamen ab ea distinguitur : est enim distinctio 
in re, sed non inter rem et rem. Nam principia entis, cum 
non sint entia quae simpliciter sint, neque sunt res et res, 
unum et aliud, cum res, unum et aliud proprio sensu sint 
attributa et proprietates entis simpliciter. Hinc etiam sequitur 
quod haec disitnctio non potest in genere experimentaliter seu 
mediis physicis percipi, sed solum ab intellectu per ratioci- 
nium argui, tanquam ultima ratio iustificativa phaenomeno- 
rum ex primis principiis entis qua talis; propter quod distinc- 
tio iure vocatur realis metaphysica. 

Nota. — Distinctio inter substantiam et accidens asseritur non 
ut realis physica, sed ut metaphysica, inter principia entis, quae 
non sensibus vel mediis experimentalibus, sed intellectu tantum 
cognoscitur. Unde, in cogitanda relatione inter substantiam et acci- 
dentia, valde cavendum est a conceptione vulgari, quae etiam apud 
plures philosophos invaluit praecipue sub influxu Locke et indi- 
recte etiam Cartesii, secundum quam substantia et accidens sunt 
duae res, duo entia, spatialiter superposita et distincta, quarum 
prima alteram substentat et altera primam tegit et abscondit, sicut 
córtex et pulpa alicuius pomi. Ceterum res magis exponetur in 
capite sequenti. 

2. Opiniones. — A. Negant substantiam et accidentia esse 
realiter distincta: 

1) Parmenides et veteres atomistae, pro quibus ens 
est purum ens, sine ulla intrínseca determinatione, differen- 
tiatione, heterogeneitate, compositione, et quod pro atomistis 


p. 151. At abusus videtur esse vocare metaphysicam distinctionem lo- 
gicam. 

multiplicatur et distinguitur solo numero, magnitudine et 
figura. 

2) Descartes et mechanicistae, qui identiflcant essen- 
tiam substantiae materialis cura pura extensione et negant 
ullam aliam realem determinationem illi accedere a parte rei. 
Secundum Cartesium, « repugnat dari accidentia realia, quia 
quidquid est reale, potest separatim ab omni alio subiecto 
existere; quidquid autem ita separatim potest existere, est 
substantia, non accidens » (T. VII, p. 434, 23-27). Ergo omne 
reale est substantia et notio accidentis realis repugnat in ter- 
minis : « cum, exempli causa, concipiebam gravitatem instar 
qualitatis cuiusdam realis, quae crassis corporibus inesset, etsi 
vocarem illam qualitatem, quatenus scilicet ad corpora, qui- 
bus inerat, ipsam referebam, quia tamen addebam esse rea- 
lem, reverá putabam esse substantiam » (Ib., p. 441, 23-28). 

3) Tongiorgi, sententiae cartesianae adhaerens, negavit 
distinctionem realem inter substantiam corporum eiusque 
proprietates. Nam qualitates et affectiones, quae ab essentia- 
libus corporum attributis dimanant, non sunt realitates ab 
iisdem distinctae et nulla quoque videtur esse realis distinctio 
inter corpoream substantiam et eius essentiales proprietates, 
extensionem videlicet et resistendi vim. Etiam Palmieri, qui 
tamen quantitatem continuam formalem corporibus denegat, 
affirmat quantitatem entitativam seu continuum virtuale non 
esse accidens a substantia distinctum, neque ullo certo argu- 
mento constare, quod dentur alia accidentia a substantia di- 
stincta. 

B. Affirmant realem distinctionem inter substantiam ma- 
terialem et accidentia diversorum generum, inter quae prima 
est quantitas, Aristóteles, S. Thomas et, post ipsos, scho- 
lastici fere omnes. 

Quoad quantitatem, tamen, non pauci scholastici putant di- 
stinctionem realem non posse demonstrari solis argumentis ratio- 
nis, sed esse tantum probabilem et confirmari ex doctrina eucha- 
ristica Ecclesiae catholicae, afíirmantis realem permanentiam quan- 
titatis panis in speciebus eucharisticis separatae a substantia pa- 
nis, quae in substantiam Corporis Christi conversa fuit. Ita docent, 
inter alios, Suarez, Joannes a S. Thoma, Pesch, Nys, Morán. Insu- 
per Suarez distinguit duplicem quantitatem: alia est extensio en- 
titativa, quae cum ipsa substantia corporea identificatur, quatenus 
substantia materialis ex seipsa habet distinctionem et unionem 

partium integrantium, quarum una non est alia, sed determinato 
ordine cum alia coniungitur; alia est extensio quantitativa, quae 
formaliter consistit in exigentia locationis situalis vel extrapositio- 
nis partium in ordine ad locum et quae sola realiter a substantia 
corporea distinguitur. 

3. Probatur thesis. — 1. Ex pluralitate proprietatum sub- 
staniiae materialis. 

Ens, quod habet proprietates realiter inter se distinctas, 
est compositum ex substantia et accidentibus realiter a sub- 
stantia distinctis. Atqui realitas physica habet proprietates 
realiter inter se distinctas. Ergo realitas physica est compó- 
sita ex substantia et accidentibus diversorum generum a sub- 
stantia realiter distinctis. 

Maior probatur: Ens, quod habet proprietates realiter in- 
ter se distinctas, est simul realiter unum ens simpliciter, ac 
proinde habet unum radicale principium unitatis, ex quo om- 
nes proprietates derivantur, et est simul realiter multiplex, 
propter proprietates illas realiter inter se distinctas. Atqui 
id, quo ens est realiter unum, debet esse realiter distinctum 
ab iis, quibus ens est realiter multiplex, quia realis unitas 
et realis multitudo contradictorie opponuntur ac proinde ne- 
queunt de Uno eodemque verifiçari. Ergo ens, quod habet pro- 
prietates realiter distinctas, debet esse compositum ex prin- 
cipio unitatis, quod est substantia, et ex proprietatibus diver- 
sorum generum a substantia realiter distinctis, quae acciden- 
tia dicuntur. 

Minor constat ex praecedentibus : a) Realitas physica est 
ens simpliciter substantiale, ut constat ex thesi praecedenti, 
ac proinde habet in se principium substantiale unitatis. Ad 
hoc affirmandum, non requiritur possibilitas indicandi quae- 
nam realitas physica sit de facto simpliciter una substantia; 
nam, ubicumque ponatur individualitas substantialis, certe 
haec individualitas datur, sive in corporibus macroscopicis, 
sive in elementis microscopicis ; et in illa individualitate certo 
dantur saltem aliquae proprietates realiter inter se distinctae, 
spatiales, temporales et dynamicae, sine quibus realitas phy- 
sica non esset. 

b) Realitatem physicam habere proprietates realiter in- 
ter se distinctas, iam probatum est in thesibus praecedentibus : 
habet enim quantitatem et motum, spatialitatem et tempora- 


14 — Philippus Selvaggi, S. I. - Cosmologia. 

litatem, qualitates activas et vires actuales ac potentiales di- 
versorum generum, quae omnia sunt ad invicem irreductibilia 
ac proinde realiter inter se distincta. Per hoc probatur etiam 
distinctio inter substantiam materialem et quantitatem; quan- 
titas enim est una ex illis proprietatibus inter se realiter di- 
stinctis et nequit esse radix et fundamentum aliarum proprie- 
tatnm, quia hae ad solam quantitatem reduci nequeunt neque 
ab illa derivari possunt. Unde quantitas nequit identificari cum 
substantia materiali, quae est fundamentum et radix omnium 
proprietatum ac proinde etiam mobilitatis, temporalitatis, ac- 
tivitatis et virium. 

2. Ex mutationibus accidentalibus in subiecto permanenti. 

Ens, quod accidentaliter mutatur, est compositum ex sub- 
stantia et accidentibus a substantia realiter distinctis. Àíqui 
realitas physica accidentaliter mutatur. Ergo realitas physica 
est composita ex substantia et accidentibus a substantia rea- 
liter distinctis. 

Maior probatur : Ens, quod accidentaliter mutatur, est ens 
quod permanet essentialiter unum idemque, idem subiectum 
subsistens, et simul recipit alias et alias determinationes et 
proprietates, quae esse vel abesse possunt salva illius essentia. 
Atqui id, quod permanet essentialiter idem, et id, quod mu- 
tatur realiter, debent esse inter se realiter distincta. Ergo ens, 
quod accidentaliter mutatur, est compositum ex substantia, 
quae est subiectum relative permanens, et ex accidentibus a 
substantia realiter distinctis. 

Minor constat ex thesibus praecedentibus, quibus probatum 
est quod realitas physica est realiter mobilis motu locali et 
qualitativo, habet qualitates dynamicas, quibus corpora agunt 
et patiuntur et quae intrinsece intendi et remitti possunt per 
variationes et permutationes energeticas, quin tamen per has 
mutationes corpora essentialiter mutentur. Exempla harum 
mutationum accidentalium magis obvia sunt in corporibus vi- 
ventibus, in quibus tum unitas et permanentia substantialis, 
tum, consequenter, accidentalitas variationum facilius ex ex- 
perientia, etiam vulgari, constat; in viventibus autem videmus 
non tantum activitates et qualitates, sed etiam ipsam quanti- 
tatem variari, manente eadem individua substantia; unde con- 
cludendum est etiam quantitatem a substantia corponim rea- 
liter distingui. In non viventibus, e contra, difficilius statuitur 

quando variatio qualitatum et proprietatum phaenomenalium 
subiectum substantiale invariatum reliquat et quando non. 
Praeterea argumentum est minus universale quam praecedens, 
quia non omnes proprietates, quae ut accidentia metaphysica 
retineri debent propter primum et tertium argumentum, sunt 
etiam accidentia lógica, quae mutari possint salva essentia 
substantiae; immo proprietates in sensu stricto nunquam abes- 
se possunt. Ita, v. g., in corporibus physicis elementaribus du- 
bitari potest de possibilitate mutationis accidentalis quanti- 
tatis, massae, oneris electrici, quae tamen omnia propter alia 
argumenta retinenda sunt esse accidentia metaphysica sub- 
stantiae materialis. 

Argumentum tamen, etiam consideratum in solis corpo- 
ribus non viventibus, vim certam habet, quia nemo serio du- 
bitare potest dari aliquas mutationes accidentales, ut sunt mu- 
tatio loci, permutatio inter energiam cineticam et potentialem 
et multae aliae proprietates stricte dynamicae, immo etiam 
variatio massae per accelerationem, quae a physica relativi- 
stica asseritur. 

3. Ex activitate corporum. 

Ens creatum et activum est compositum ex substantia et 
ex principiis proximis operationum a substantia realiter di- 
stinctis. Atqui realitas physica est ens creatum et activum. 
Ergo realitas physica est composita ex substantia et acciden- 
tibus a substantia realiter distinctis. 

Maior probatur, ratione allata a S. Thoma : « Impossibile 
est quod alicuius substantiae creatae sua essentia sit sua po- 
tentia operativa. Manifestum est enim quod diversi actus di- 
versorum sunt: semper enim actus proportionatur ei cuius 
est actus. Sicut autem ipsum esse est actualitas quaedam es- 
sentiae, ita operari est actualitas operativae potentiae seu vir- 
tutis. Secundum enim hoc, utrumque eorum est in actu; es- 
sentia quidem secundum esse, potentia vero secundum ope- 
rari. Unde cum in nulla creatura suum operari sit suum esse, 
sed hoc sit proprium solius Dei; sequitur quod nullius creatu- 
rae operativa potentia sit eius essentia » (De spir. creat., a. 11; 
cf. I, q. 54, a. 3; q. 77, a. 1 ; De anima, a. 12 etc.). Quae sic 
breviter resumi possunt: Sicut se habet esse ad operari, ita 
se habet essentia ad potentiam operativam. Atqui in nulla crea- 
tura operari est suum esse. Ergo in nulla creatura potentia 

operativa est eius essentia, sed ab illa realiter distinguitur 
et in illa recipitur tanquam in subiecto realiter distincto. 

Minor constat; nam realitas physica est ens creatum et 
finitum, vel melius est composita ex pluribus entibus creatis 
et fmitis, quia solus Deus est ens increatum et infmitum, seu 
esse subsistens. Ex alia parte, in thesibus parecedentibus pro- 
batum est realitatem physicam esse vere activam seu donari 
principiis proximis operationum; sic, v. g., massa et onus elec- 
tricum, quae sunt principia próxima activitatis gravitationalis 
et electricae, debent esse realiter distincta a substantia mate- 
riali, cui inhaerent tanquam accidentia própria. 

Notandum est quod etiam hoc argumentum non habet 
maximam generalitatem, quia non respicit nisi proprietates 
activas; et proinde, v. g., non valet ad probandam distinctio- 
nem quantitatis a substantia materiali, quia quantitas per se 
concipitur ut proprietas pure passiva et inactiva. Ergo primum 
argumentum manet tanquam fundamentale et maxime gene- 
rale et ad ipsam quantitatem directe applicabile. 


CAPUT XII 

DE RELATIONIBUS INTER SUBSTANTIAM CORPOREAM 
ET EIUS ACCIDENTIA 

Introductio. — Demonstrata doctrina scholastiea de exi- 
stentia substantiae corporeae eiusque distinctione ab acciden- 
tibus, quaedam elementa magis exponi et declarari debent. 
Tres quaestiones breviter tractabimus : prima de ipsa substan- 
tia corporea ut est radix omnium proprietatum et activita- 
tum corporum, seu ut est natura. Secunda erit de cognosci- 
bilitate substantiae corporeae, non solum in sua existentia et 
essentia generalissima, sed etiam in suis specificis determina- 
tionibus. Tertia erit quaestio quaedam magis particularis, de 
substantia corporea considerata antecedenter ad quantitatem. 


Articulus I 

De substantia corporea ut natura 

Substantia corporis physici, prout constat ex thesibus 
praecedentibus, est principium quo corpus est ens simpliciter, 
in se et per se existens, principium ergo unitatis et relativae 
permanentiae corporis et radix omnium proprietatum et acti- 
vitatum ipsius. Sub hoc ultimo respectu considerata substan- 
tia corporis physici proprie natura dicitur. 

1. Diversae acceptiones termini naturae. — Terminus « na- 
tura» ( (púoiç ) multíplices significationes accepit in usu plus 
minusve communi sermonis vulgaris et philosophici 1 . Atta- 
men, quoad nostram quaestionem spectat, duae potissimum 

i Pro diversis significationibus termini naturae, ef. Aristotelem, V 
Metaph. c. 4, 1014 b 16-1015 a 19; S. T!h., ibid., 1. 5. 

significationes accipi debent, quae etiam arcte inter se connec- 
tuntur: uno modo enim loquimur de « rebus naüirae » ( T à 
(jpécrsi .Svtcc) et alio modo de « natura rerum » (fj (j^oiç tcõv 

OVTCüv). 

Secundum primam acceptionem, Natura, quae Iittera 
maiuscula scribi solet, est totus complexus rerum materialium 
et sensibilium, quas nos per sensuum perceptiones cognosci- 
mus, quae mundum constituunt et in eo inveniuntur inde- 
pendenter a cognitione et activitate seu arte hominis, ex seip- 
sis ac sponte efformatae, evolutae et stabilitae. Hoc sensu Na- 
tura constituit obiectum proprium scientiarum et philosophiae 
naturalis. 

Circa naturam hoc sensu acceptam non est hic magis immo- 
randum; omnia enim quae in toto tractatu continentur, ad natu- 
ram in tali sensu pertinent. In quantum autem Natura totalitatem 
rerum naturalium qua talem constituit, in ultima parte nostri trac- 
tatus expresse considerabitur. Breviter tamen addimus circa hunc 
conceptum facile colligi posse multitudinem opinionum et doctri- 
narum fundamentalium in philosophia naturali, prout Naturae tri- 
buitur aliquis character hylozoisticus, vel mechanicisticus, vel pan- 
theisticus, vel vere naturalisticus, ut respective fecerunt in antiqua 
Graecia veteres ionici, atomistae, stoici et Aristóteles. Doctrinas 
antiquorum graecorum vario modo instauraverunt auctores rena- 
scentiae, ut Nicolaus Gusanus, Thomas íCampanella, Jordanus Bru- 
no, in sensu animismi universalis et etiam pantheismi; deinde 
praesertim Gartesius pro conceptione mechanicistica et Spinoza 
pro pantheistica. Doctrina naturalistica Aristotelis semper floruit 
apud philosophos scholasticos, praesertim S. Albertum Magnum, 
S. Thomam, Bogerum Baconem et apud aristotelicos scholae pari- 
siensis, qui viam aperuerunt scientiis modernis. Tandem ex con- 
ceptu Naturae classificari possunt etiam diversae philosophiae mo- 
dernae; si enim Natura concipitur tanquam productum Ego cogi- 
tantis, habemus idealismum; si tanquam totalitas absoluta rerum, 
habemus materialismum et marxismum; si tanquam malum homini 
eiusque vitae et libertati minaciter incumbens, habemus hodiernum 
existentialismum. 

In secunda significatione, natura est ipsa essentia rerum, 
id quo res Naturae constituuntur in suo esse et operari. Patet 
ergo esse nexum inter hanc et praecedentem significationem, 
sicut inter principium et principiatum. Etenim, homo Natu- 
ram seu mundum sensibilem circa se existentem primo con- 
templatur et deinde in eius causas inquirit, non solum extrín- 
secas, sed etiam intrínsecas, quas eodem nomine naturae de- 

signat. Hic est certe processus logicus, psychologicus et histo- 
ricus, quo homo ex rebus Naturae ad naturam rerum ascendit. 
Si tamen attendimus ad ipsum terminum sive latinum « na- 
tura », sive graecum « qnícnç », inversum dicendum est. 

Nam, secundum ethymon voeis ab Aristotele et S. Thoma 
indicatum et a modernis comprobatum, cpvoiç derivatur a ver- 
bo q)óo[j.ui , sicut natura a verbo nascor; unde substantivum 
videtur primo significasse f| tcõv qmopévcov ysvsoiç (1- e., 1014 
b 16), scilicet ipsam nativitatem, seu illam spontaneam gene- 
rationem, pullulationem, germinationem animalium et vegeta- 
lium, quae attentionem et admirationem hominis primo mun- 
dum aspicientis adeo excitat. Secundo, vox translata est ad 
significandum principium intrinsecum et absconditum huius 
generationis, !| ou cpuetai jcqcótou tò (puóuevov evuitcÍQXovToç 
(ib. 18). Tandem, vox signifleavit ipsum terminum generatio- 
nis, sive in particulari essentiam animalis vel plantae genera- 
tae, sive universaliter ipsum mundum viventium, tò xé/.oç 
tqç yexêaewç (1015 a 11). Ex analogia, autem, corroborata 
per mentalitatem animisticam antiquorum, omnes istae signi- 
ficationes translatae sunt etiam ad res non viventes, ita ut 
natura significaret omnem essentiam rerum, pieTOKpopã ô’qÔT) 
xal ÕA.COÇ ítãaa ouaía cpóoiç ÀsyeTai (ib. 11-12). 

Haec clare resumuntur a S. Thoma: « Sciendum est igitur 
quod nomen naturae a nascendo est dictum vel sumptum. Unde 
primo impositum est hoc nomen ad significandum generationem 
viventium, quae nativitas vel pullülatio dicitur : ut dicatur natura 
quasi nascitura. Deinde translatum est nomen naturae ad signifi- 
candum principium huius generationis. Et quia principium gene- 
rationis in rebus viventibus est intrinsecum, ulterius derivatum est 
nomen naturae ad significandum quodlibet principium intrinse- 
cum motus : secundum quod Philosophus dicit, in II Physic., quod 
natura est principium motus in eo in quo est per se et non secun- 
dum accidens. Hoc autem principium vel forma est, vel matéria. 
Unde quandoque natura dicitur forma, quandoque vero matéria. 
Et quia tinis generationis naturalis est, in eo quod generatur, es- 
sentia speciei, quam significat definitio, inde est quod huiusmodi 
essentia speciei vocatur etiam natura » (III, q. 2, a. 1 ; cf. I, q. 29, 
a. 1, ad 4; Comment. in V Metaph., 1. 5 etc.). 

Ex his tribus significationibus, prima non videtur unquam 
in usu communi fuisse nec in lingua graeca, nec in latina, 
et certe non transivit in linguas modernas; tertia est omnino 
generalis et non meretur hic specialem tractationem ; manet 

ergo explicanda secunda, quae tanquam praecipua et magis 
própria retinetur ab Aristotele et S. Thoma, prout exponitur 
in initio secundi libri Physicorum. 

2. De natura tanquam principio intrínseco motus. — Na- 
tura, in sensu magis proprio, definitur ab Aristotele princi- 
pium aliquod et causa movendi et quiescendi in quo est primum 
per se et non secundum accidens (II Phys. c. 1, 192 b 20). 
Ad hanc defmitionem Aristóteles pervenit comparando entia, 
quae naturàlia dicuntur, ut sunt animalia, plantae, elementa 
physica, cum entibus non naturalibus, qualia sunt ea quae 
vel arte et technica hominis, vel casu, vel violentia flunt. Vi- 
demus enim, sive vulgari experientia, sive cognitione scienti- 
fica, in mundo sensibili motus quosdam et status permanentes 
haberi, quorum alii determinantur ex ipsis intrinsecis prin- 
cipiis rerum in quibus sunt vel flunt, alii e contra tantum 
ab agentibus externis: ita, v. g., ex una parte est forma vi- 
ventium vel crystallorum, quae ab ipsa essentia rerum deter- 
minatur, ex alia parte e contra figura obiectorum artificialium 
non ex intrínseco rerum, sed ex operatione artificis procedit; 
item evolutio viventium et spectrum radiationis elementorum 
chimicorum et e contra motus alicuius horologii vel alterius 
machinae. In ipsis rebus artificialibus, distinguere possumus 
proprietates et motus vere artificiales ab externo impositos et 
status et motus, qui ab ipsa essentia materiae determinantur 
et qui ab artífice adhibentur tanquam media ad proprietates 
artificiales producendas. Iamvero status et eventus, qui ex es- 
sentia rerum determinantur, dicuntur naturales et principium 
intrinsecum illos determinans proprie natura dicitur. Unde 
ex obvia analysi experientiae definitio naturae iustificatur. 

Dari autem naturam, seu existere iii mundo experientiae 
dictum principium intrinsecum motus vel status permanentis, 
non et demonstrandum, quia est ex ipsa experientia imme- 
diate manifestum. Ad rem S. Thomas, illustrans textum Ari- 
stotelis, ait : « Ridiculum est quod aliquis tentet demonstrare 
quod natura sit, cum manifetsum sit secundum sensum quod 
multa sint a natura, quae habent principium sui motus in se. 
Velle autem demonstrare manifestum per non manifestum, 
est hominis qui non potest iudicare quid est notum propter 
se, et quid non est notum propter se: quia dum vult demon- 

strare id quod est notum propter sé, utitur eo quasi non prop- 
ter se noto » (In II Phys., 1. 1). 

3. Utrum natura sit principium activum an passivum mo- 
tus. — Quaeritur apud scholasticos utrum principium intrin- 
secum, quod natura dicitur, sit principium activum, an prin- 
cipium passivum tantum, an utrumque simul. 

Quod in aliquibus, nempe in viventibus, natura sit prin- 
cipium etiam activum, constat ex iis quae in psychologia di- 
cuntur de viventibus, quae nata sunt movere seipsa. Constat 
etiam quod, in omnibus rebus naturalibus, natura est prin- 
cipium passivum quoque, quatenus res naturales ab ipsa sua 
natura habent quod possint determinatos motus naturales vel 
status permanentes in se recipere. Sed disputatur utrum in 
non viventibus natura sit principium etiam activum sui motus 
an solum passivum. 

Aristóteles et, post eum, S. Thomas aliquando expresse 
dicunt naturam in non viventibus esse principium solum pas- 
sivum : « habent principium motus, non quidem ad movendum 
et faciendum, sed ad patiendum » (VIII Physic., c. 4, 255 b 
30-31). Quod S. Thomas ita exponit: « Concludit igitur ma- 
nifestum esse ex dictis, quod nihil horum, scilicet gravium et 
levium, movet seipsum : sed tamen motus eorum est naturalis, 
quia habent principium motus in seipsis; non quidem prin- 
cipium motivum aut activum, sed principium passivum, quod 
est potentia ad talem actum. Ex quo patet contra intentionem 
Philosophi esse, quod in matéria sit principium activum, quod 
quidam dicunt esse necessarium ad hoc quod sit motus na- 
turalis: sufficit enim ad hoc passivum principium, quod est 
potentia naturalis ad actum » ( Comm . in l. c., 1. 8, n. 7. Cf. 
etiam III, q. 32, a. 4, c. et ad 3 et ubi agitur de motu caelorum : 
I, q. 70, a. 3 ; In I de caelo, 1. 3; In II, 1. 2 etc.). 

Haec solutio tamen, quamvis adeo expressa et categórica, 
non videtur exprimere integram et definitivam doctrinam Ari- 
stotelis et S. Thomae, nec sufíicienter satisfacere datis expe- 
rientiae sive vulgaris sive praesertim scientificae modernae. 
In multis, enim, res naturales videntur habere principium non 
mere passivum, sed etiam, aliquo saltem modo, activum sui 
motus et sui status conservandi vel instaurandi: v. g., ex prin- 
cipio inertiae, corpus naturale conservat suum statum quietis 
vel motus rectilinei et uniformis ac resistentiam opponit vi 

externae illum statum alteranti; corpora elastica deformata 
naturaliter et ex principio intrinseco tendunt ad suam for- 
mam restaurandam; gutta alicuius liquidi sponte assumit for- 
mam minoris superficiei, quando vires internae eohaesionis 
et tensionis superficialis vires externas superare valent; cry- 
stalla, ex principio intrinseco, tendunt ad acquirendam for- 
mam geometricam suae naturae correspondentem et ad illam 
restaurandam, si a vi externa franguntur; atomus, excitatus 
per vim externam, sponte redit ad suum statum fundamen- 
talem, emittendo energiam correspondentem differentiae inter 
energias status excitati et status fundamentalis. Quaedam ex 
liis exemplis, ut illud de gutta liquidi, explicari possunt, di- 
cendo non requiri naturam esse principium intrinsecum sui 
motus, quia non habetur corpus vere naturale, seu unum per 
se, sed unice aggregatum accidentale plurium corporum inter 
se agentium; sed in aliis exemplis saltem probabiliter agitur 
de corpore vere naturali, cui assignanda est natura ut princi- 
pium internum determinans; et hoc non videtur esse mere 
passivum ad recipiendum inotum et proprietates ab externo 
producta, sed etiam aliquo modo activum. 

Etiam aliqui textus S. Thomae, contra eos supra allatos, idem 
videntur exigere. Etenim S. Thomas non tantum in operibus iunio- 
ris aetatis pluries et expresse affirmat naturam corporis inanimi 
esse principium activum sui motus (cf. Sent. II, d. 18, q. 1, a. 2; III, 
d. 3, q. 2, a. 1, ad 6; d. 22, q. 3, a. 2, q. 1; IV, d. 4,3, q. 1, a. 1, q. 3; 
III C. G., c. 23); sed etiam in operibus posterioribus aliquid magis 
exigit quam principium pure passivum. Motui enim naturali, ait, 

« duplex causa assignari potest : una per modum finis, alia sicut un- 
de est principium motus. Sicut descensionis corporis gravis causa 
sicut tinis est locus deorsum; principium autem motus est incli- 
natio naturalis, quae est ex gravitate » (I-II, q. 36, a. 2). Et expo- 
nendo definitionem aristotelicam naturae asserit : « In corporibus 
vero gravibus et levibus est principium formale sui motus...: quia 
sicut alia accidentia consequuntur formam substantialem, ita et 
locus, et per consequens moveri ad locum; non tamen ita quod 
forma naturalis sit motor, sed motor est generans, quod dat talem 
formam, ad quam talis motus consequitur » (In II Phys., 1. 1) 2 . 


2 Verba quae omisimus videntur textui contradicere; aiunt enim: 
« sed huiusmodi principium formale non potest dici potentia activa, ad 
quam pertinet motus iste, sed comprehenditur sub potentia passiva : gra- 
vitas enim in terra non est principium ut moveat, sed magis ut mo- 
veatur ». Attamen, ut notat editio critica leonina, « haec omnia, quae 
parenthesi clausimus, omittuntur a codicibus. Et reverá non videntur 
necessário postulari a contextu, et iis omissis, ratio quae immediate 


In his textibus, ergo, S. Thomas naturam corporum inani- 
morum facit id unde est principium motus, quae est definitio causae 
efficientis secundum terminologiam aristotelicam, et principium 
formale sui motus, quae certe cum principio mere passivo iden- 
tificari nequeunt. Quod sequenti textu confirmatur : « Motus natu- 
ralis corporis elementaris habet in mobili principium, non solum 
materiale et receptivum, sed etiam formale et activum. Formam 
enim ipsius elementi sequitur talis motus, sicut et aliae naturales 
proprietates ex essentialibus principiis consequuntur » (De Pot., 
q. 5, a. 5). 

Unde causalitas naturae relate ad motus naturales reducitur 
ad genus causalitatis substantiae relate ad accidentia própria. Haec 
autem causalitas ita explicatur ab eodem S. Doctore : « Actualitas 
formae accidentalis causatur ab actualitate subiecti, ita quod sub- 
iectum, in quantum est in potentia, est susceptivum formae acci- 
dentalis; in quantum autem est in actu, est eius productivum. Et 
hoc dico de proprio et per se accidente; nam respectu accidentis 
extranei est susceptivum tantum; productivum vero talis acciden- 
tis est agens extrinsecum » (I, q. 77, a. 6). Aliis verbis : « Subiectum 
est causa proprii accidentis et flnalis et quodammodo activa; et 
etiam ut materialis, in quantum est susceptivum accidentis » (ibid., 
ad 2). Per hoc tamen non sequitur corpora naturalia proprie mo- 
vere seipsa vel agere effective suum statum et suam transmutatio- 
nem ; nam « emanatio propriorum accidentium a subiecto non est 
per aliquam transmutationem, sed per aliquam naturalem resulta- 
tionem, sicut ex uno aliud naturaliter resultat, ut ex luce color » 
(Ibid., ad 3). 

Natura, proinde, dici potest agere « formaliter, eo modo lo- 
quendi, quo dicitur albedo facere album » (I, q. 48, a. 1, ad 4); sed 
etiam dici potest agere effective, non quidem tanquam causa effi- 
ciens principalis, sed tanquam causa instrumentalis : nam « for- 
ma gravis et levis non est principium motus sicut agens motum, 
sed sicut quo movens movet, sicut color est principium visionis 
quo aliquid videtur » (In III De caelo, 1. 7). Agens principale au- 
tem in nostro casu est ipsum generans, quod causat naturam ac 
proinde causat per se consequentia naturam, secundum adagium: 
«principia subiecti sunt principia per, se accidentis» (De Yirt., 
a. 3). 

Tota ergo doctrina Aquinatis hoc modo videtur resumi posse : 
Generans alicuius corporis est causa efliciens naturae illius et per 
hoc illi tribuit aliquam virtutem instrumentalem permanentem, 
qua mediante producuntur omnes motus. naturales ipsi proprii. 
« Nam, ut idem S. Doctor ait, omnis motus corporis cuiuscumque 
vel consequitur ad aliquam formam, sicut motus localis gravium 
et levium consequitur formam quae datur a generante, ratione cuius 


ponitur, quia sicut alia, melius cohaeret cum praecedentibus, ad quae 
referri debet, nempe In corporibus vero etc ». Unde videntur esse verba 
interpolata ab editoribus ad sententiam S. Doctoris componendam cum 
textibus, qui videntur contrarium dicere. 

generans dicitur mo vens; vel est via ad formam aliquam, sicut 
calefactio est via ad formam ignis. Eiusdem autem est imprimere 
formam, et disponere ad formam, et dare motum consequentem 
iormam: ignis enim non solum generat alium ignem, sed etiam 
calefacit, et sursum movet » ff, q. 105, a. 2). Nec refert quod gene- 
rans non amplius adsit, cum motus naturalis perflcitur; nam « in- 
strumentum intelligitur moveri a principali agente, quamdiu reti- 
net virtutem a principali agente impressam; unde sagitta tandiu 
movetur a proiciente, quamdiu manet vis impulsus proicientis. 
Sicut etiam generatum tamdiu movetur a generante in gravibus et 
levibus, quamdiu retinet formam sibi traditam a generante » (De 
Pot., q. 3, a. 11, a. 5), 

• íí a ® c a ^ em totalis dependentia naturae corporalis a generante 
in eíficiendis suis motibus naturalibus explicat cur corpus non 
dicatur proprie movere seipsum, sed potius moveri, ac proinde 
íustiflcat etiam illos textus in quibus S. Thomas ait naturam in non 
viventibus esse principium non proprie motivum et activum, sed 
potius passivum. Per hoc, insuper, natura corporalis distinguitur a 
natura viventium, quae proprie possunt movere seipsa, seu sunt 
causa etiam principalis sui motus. 

4. De natura ut principio activo motus alterius. — Quae 
hucusque dieta sunt respiciunt naturam prout est principium 
motus et quietis in eo in quo est; huic aspectui fundamentali 
tamen etiam alius aspectus addendus est, secundum quem na- 
tura est etiam principium activum operationis transeuntis ac 
proinde causa motus in altero subiecto. Ait enim S. Thomas : 
«Dicitur autem aliquid naturale dupliciter. Uno modo quia 
est a natura sicut a principio activo : sicut calefacere est na- 
turale igni » (I-II, q. 6, a. 5, ad 2). Calefactio autem non 
est motus in ipso calefaciente, sed in alio subiecto saltem per 
se distincto a calefaciente. Corpus enim natura sua habet esse 
in sua specie determinatum et perfectum; agere autem sequi- 
tur esse; ergo agere ab ipsa natura in sua specie determina- 
tur et ab ea ultimatim procedit tanquam a principio remoto 
quo suppositum agit; « Potentia autem activa cuiuslibet rei 
sequitur formam ipsius, quae est principium agendi. Forma au- 
tem vel est ipsa natura, sicut in simplicibus ; vel est consti- 
tuens ipsam rei naturam, sicut in his quae sunt composita 
ex matéria et forma. Unde manifestum est quod potentia ac- 
tiva cuiuslibet rei consequitur naturam ipsius... : sicut et quae- 
libet alia res habet potentiam activam respectu eorum ad quae 
se extendit perfectio suae naturae, sicut calidum ad calefa- 
ciendum » (III, q. 13, a. 1). 

Si ergo dicitur natura esse primo et per se principium 
motus et quietis in eo in quo est, hoc non est sumendum mo- 
do exclusivo; sed natura extendit suam activitatem etiam ad 
extra, alterando corpora, quae sunt apta ad eius actionem re- 
cipiendam, et inducendo in illis qualitates similes suis pro- 
priis qualitatibus activis, usque ad generationem novi entis 
eiusdem speciei, quod est terminus plenus et perfectus acti- 
vitatis naturalis, non solum in viventibus, sed in omnibus agen- 
tibus, sicut ignis generat ignem et in genere omne agens agit 
sibi simile. Per hoc actio naturae, quamvis non maneat in 
ipso individuo quod agit, manet tamen semper in eadem spe- 
cie et gradu perfectionis eius in quo est. 

Haec omnia, quae de natura et de mente S. Thomae circa 
eam dieta sunt, resumit sequens 

THESIS XIV. — Natura, in sensu strictiori, est principium 
motus et status permanentis, non solum materiale et passi- 
vum, sed etiam formale et activum, primo et per se in eo in 
quo est, secundário autem in subiecto distincto. 

Sensus et probatio thesis constant ex praecedentibus. 


Articulus II. 

De substantia corporea ut sensibili. 

Quae dieta sunt de substantia corporea, ut est principium 
suarum proprietatum et operationum, permittunt accuratam 
solutionem quaestionis de cognoscibilitate substantiae corpo- 
reae. Substantiam corpoream esse cognoscibilem, et quidem 
immediate et non per ratiocinium, iam patet ex thesi XII : ibi 
enim factum talis cognitionis vindicatum est ac proinde eo 
ipso eius possibilitas in tuto posita est. Sed propter distinc- 
tionem factam inter substantiam et accidentia adest periculum 
revocandi in dubium illam cognoscibilitatem, quae certe requi- 
rit aliquam profundiorem analysim, in luce totius doctrinae 
scholasticae. Hoc praestabit sequens 

THESIS XV. — Substantia corporea non est per se sensi- 
bilis, sed est per se intelligíbilis in potentia et sensibilis per 
accidens; unde potest physice definiri per sua accidentia pró- 
pria sensibilia. 

1. Termini. — Intelligibile est omne id quod ab intellectu 
cognosci potest, sive tantum ab ipso intelligatur, et tunc erit 
pure intelligibile, sive etiam a sensu cognoscatur, et tunc erit 
intelligibile et sensibile simul. Exemplum primi sunt entia im- 
materialia sive positive, sive negative, ut exemplum secundi 
quantitas, qualitates sensibiles et individuum materiale con- 
cretum. 

Sensibile est omne id quod a sensibus cognosci potest, 
seu cuius similitudo in sensu esse potest. « Similitudo autem 
alicuius rei est in sensu tripliciter. Uno modo, primo et per 
se; sicut in visu est similitudo colorum et aliorum propriorum 
sensibilium. Alio modo, per se, sed non primo; sicut in visu 
est similitudo figurae vel magnitudinis, et aliorum commu- 
nium sensibilium. Tertio modo, nec primo nec per se, sed per 
accidens ; sicut in visu est similitudo hominis, non in quantum 
est homo, sed in quantum huic colorato accidit esse hominem » 
(I, q. 17, a. 2). Sensibile, ergo, in plura genefa distinguendum 
est, prout S. Thomas magis diffuse exponit in alio loco (In 
II De An., 1. 13). Sensibile proprium est obiectum formale, 
proprium et specificativum uniusquiusque sensus, « quod ita 
sentitur uno sensu, quod non potest alio sensu sentiri ». Sen- 
sibile commune, vero, a pluribus sensibus sentitur, quamvis 
non primo et proprie, tamen vere et per se, in quantum eius 
similitudo ipsos sensus afficit ac proinde differentia in illo dif- 
ferentiam in immutationem sensuum inducit. Secundum S. 
Thomam, « communia sensibilia sunt ista quinque : motus, 
quies, numerus, figura et magnitudo » (Nota quod S. Thomas, 
in loco, citato, expresse reicit sententiam asserentem sensibilia 
communia, quae ad quantitatem et motum reduci possunt, es- 
se obiectum proprium sensuum internorum, sensus communis 
vel imaginationis). Tandem, sensibile per accidens est quod 
sensum ipsum non immutat nec producit in sensu suam simi- 
litudinem, unde a sensu qua tali non cognoscitur, sed « accidit 
ei quod sentitur per se ». 

Sensibile per accidens ita ulterius determinatur a S. Thoma, 
in eodem loco : « Ad hoc quod aliquid sit sensibile per accidens. 

primo requiritur quod accidat ei quod per se est sensibile, sicut 
accidit albo esse hominem, et accidit ei esse dulce. Secundoi requi- 
rítur, quod sit apprehensum a sentiente : si enim àccideret sen- 
sibili, quod lateret sentientem, non diceretur per accidens sentiri. 
Oportet igitur quod per se cognoscatur ab aliqua alia potentia co- 
gnoscitiva sentientis. Et hoc quidem vel est alius sensus, vel est 
intellectus, vel vis cogitativa, aut vis aestimativa. Dico autem quod 
est alius sensus; sicut si dicamus, quod dulce est visibile per ac- 
cidens inquantum dulce accidit albo, quod apprehenditur visu, et 
ipsum dulce per se cognoscitur ab alio sensu, scilicet a gustu. 
Sed, ut proprie loquamur, hoc non est universaliter sensibile per 
accidens, sed per accidens visibile, sensibile autem per se. Quod 
ergo sensu proprio non cognoscitur, si sit aliquid universale, ap- 
prehenditur intellectu; non tamen omne quod intellectu apprehen- 
di potest in re sensibili, potest dici sensibile per accidens, sed 
statim quod ad occursum rei sensatae apprehenditur intellectu. 
Sicut statim cum video aliquem loquentem, vel movere seipsum, 
apprehendo per intellectum vitam eius, unde possum dicere quod 
video eum vivere. Si vero apprehendatur in singulari, utputa cum 
video coloratum, percipio hunc hominem vel hoc animal, huius- 
modi apprehensio in homine flt per vim cogitativam, quae dicitur 
etiam ratio particularis, eo quod est collativa intentionum indi- 
vidualium ... In animali vero irrationali flt apprehensio intentio- 
nis individualis per aestimativam naturalem ... Differenter tamen 
circa hoc se habet cogitativa et aestimativa. Nam cogitativa ap- 
prehendit individuum, ut existens sub natura communi; quod con- 
tingit ei, inquàntum unitur intellectivae in eodem subiecto; unde 
cognoscit hunc hominem prout est hic homo. et hoc lignum prout 
est hoc lignum. Aestimativa autem non appreuendit aliquod indi- 
viduum, secundum quod est sub natura communi, sed solum se- 
cundum quod est terminus aut principium alicuius actionis vel 
passionis ». 

Physice definiri est cognosci et determinari per « defini- 
tionem operativam », de qua in thesi XII sermo fuit. 

2. Opiniones. — 1) Affirmant substantiam esse per se sen- 
sibilem, indirecte, omnes qui substantiam cum accidentibus 
identificant vel saltem non distinguunt; directe, aliqui schola- 
stici, ut de Tonquédec, qui dicit substantiam esse per se sensi- 
bilem etiam sensui externo, quia si substantia non esset praes- 
ens in dato sensuum externorum, neque posset ab alia facul- 
tate percipi, quae ab illo dato initialiter pendet, ut est noster in- 
tellectus. Hoc etiam insinuatur a Remer-Geny. 

2) Negant substantiam esse sensibilem per accidens, seu 
immediate cognosci ab intellectu per experientiam sensibilem, 
Nominales saec. XIV, Locke, qui definit substantiam tanquam 

hypotheticum, incognitum subiectum qualitatum realium, et 
empiristae omnes. His accedunt, quoad hanc quaestionem, 
etiam multi moderni, qui substantiam concipiunt ad raodum 
« rei in se » kantianae, tanquam aliquod ignotum X, quod tan- 
tum per ratiocinium metaphysicum cognosci potest. 

3) Thesis proposita explicite docetur a S. Thoma, ut 
constat ex textibus iam allatis et adhuc afferendis in proba- 
tione, et est communis inter scholasticos. 

3. Probatur thesis. — Prima pars: Substantia corporea non 
est per se sensibilis. 

Quod nullam facit differentiam circa immutationem sen- 
suum, non est per se sensibile. Atqui substantia, qua talis, nul- 
lam facit differentiam circa immutationem sensuum. Ergo sub- 
stantia, qua talis, non est per se sensibilis. 

Maior est ipsa defmitio a S. Thoma tradita in loco citato. 

Minor constat ex tertio argumento allato ad probandam 
distinctionem inter substantiam et accidentia. Nam substan- 
tia corporea, sicut omnis substantia creata, non agit per seip- 
sam, sed per potentias et operationes ab ipsa realiter distinc- 
tas. Atqui immutatio sensuum habetur per actiones in sensu 
ab agente externo productas, quia sentire consistit in quod- 
dam pati et alterari : « est sensus quaedam potentia passiva, 
quae nata est immutari ab exteriori sensibili. Exterius ergo 
immutativum est quod per se a sensu percipitur » (I, q. 78, 
a. 3). Ergo substantia corporea non afficit per se sensus, unde 
nec potest directe et primário differentiam f acere circa sen- 
suum alterationem. 

Sed neque hoc potest indirecte et secundário, ut faciunt 
sensibilia communia : nam differentia substantiarum, quae qua- 
litates activas causant et sustentant, non facit differentiam in 
ipsas qüalitates activas qua tales, nec in eorum modum agen- 
di, sicut e contra facit differentia quantitatis et aliorum sen- 
sibilium communium; color ruber in maiori extensione dif- 
fert a colore rubro in minori extensione ac proinde diverso 
modo agit in sensus color, qui est in diversa quantitate, dum 
color ruber in carta in nullo differt a colore rubro in ligno, 
ac proinde differentia substantiarum qua talis nullam diffe- 
rentiam circa immutationem sensuum facere potest etiam in- 
directe et secundário. Concludendum est ergo cum S. Thoma: 
« Substantia autem, in quantum huiusmodi, non est visibilis 

oculo corporali, neque subiacet alicui sensui, neque imagina- 
tioni, sed soli intellectui, cuius obiectum est quod quid est » 
(III, q. 76, a. 7). 

Secunda pars: Substantia corporea est per se intelligibilis 
in potentia. 

Illud est per se intelligibile in potentia, quod potest ab 
intellectu intelligi per abstractionem a conditionibus materiae. 
Atqui talis est substantia corporea. Ergo substantia corporea 
est per se intelligibilis in potentia. 

Maior constat ex psychologia, ubi ostenditur quod radix 
cognitionis est immaterialitas et quod proinde non est actu 
intelligibile nisi quod est abstractum a conditionibus mate- 
rialitatis; quod autem est adhuc talibus conditionibus impli- 
catum, non est intelligibile nisi in potentia. Haec autem pos- 
sunt hic supponi sine petitione principii, cum haec thesis, ut 
innuimus, proponit doctrinam de cognoscibilitate substantiae 
corporalis in systemate philosophiae scholasticae, in toto suo 
complexu iam constitutae; ac proinde licet hic praesupponere 
etiam doctrinas quae in sua probatione logice dependent ex 
thesibus philosophiae naturalis, a nobis nondum tractatis. 

Minor: quod substantia corporea intelligi possit constat, 
tum quia de facto cognoscitur, tum quia omne ens est intel- 
ligibile et a fortiori substantia, quae est ens proprie et sim- 
pliciter et per se existens. Quod autem intelligi nequeat nisi 
per abstractionem a conditionibus materialibus, constat ex eo 
quod substantia corporea materiam certe includit; matéria au- 
tem est impedimentum cognitionis; ergo substantia corporea 
nequit actu intelligi, nisi aliquo modo abstrahatur a conditio- 
nibus materialibus. Quomodo hoc liat, exponitur in psycho- 
logia. 

Tertia pars: Substantia corporea est sensibilis per accidens. 

Illud est sensibile per accidens, quod accidit sensibili per 
se et statim ad occursum rei sensatae apprehenditur a sen- 
tiente. Atqui talis est substantia corporea. Ergo substantia 
corporea est sensibilis per accidens. 

Maior est defmitio tradita a S. Thoma. 

Minor probatur: 1) Substantia corporea accidit sensibili 

per se, non eo sensu quod sit proprie accidens, sed eo sensu 
quod utrumque est naturaliter coniunctum in unitate suppo- 
siti, qnamvis unio sit accidentalis, sicut accidit albo esse ho- 
minem vel aliam substantiam corpoream. 

2) Substantia corporea statim cognoseitur a sentiente ad 
occursum rei sensatae in sensu externo; et quidem: a ) ab 
intellectu immediate cognoseitur ut universale abstractum, sal- 
tem confuse et quoad genus generalissimum; nam eo ipso quod 
intellectus aliquid apprehendit et iudicat, apprehendit et iu- 
dicat de ente simpliciter; ens autem simpliciter apprehensum 
et iudicatum est substantia; unde substantia immediate co- 
gnoscitur ab intellectu, saltem quoad genus generalissimum et 
in sua connexione cum realitate sensibili a sensibus per phan- 
tasiam intellectui praesentata. Accidens autem, cum non sit 
proprie ens, sed entis ens, non potest ab intellectu primário 
et absolute cognosci, sed tantum secundário et per ordinem ad 
ens simpliciter, quod est substantia. Unde intellectus ignora- 
re vel dubitare potest de accidentibus, sed in quacumque co- 
gnitione non potest ignorare et non apprehendere substantiam. 

b ) Substantia autem corporea, ut singularis et indivi- 
dua, etiam immediate ab homine cognoseitur, quia de illis 
iudicat iudicio spontaneo et immediato, ut cum dicit hunc 
esse hominem vel arborem vel aliud corpus. Illa tamen nec 
sensu externo, nec phantasia aut sensu communi apprehendi 
potest, ut constat ex prima parte thesis; sed neque ab intel- 
lectu, secundum notam doctrinam thomisticam, proprie et di- 
recte cognoseitur : « singulare in rebus materialibus intellec- 
tus noster directe et primo cognoscere non potest. Cuius ratio 
est, quia principium singularitatis in rebus materialibus est 
matéria individualis : intellectus autem noster, sicut supra dic- 
tum est, intelligit abstrahendo speciem sensibilem ab huius- 
modi materiam. Quod autem a matéria individuali abstrahi- 
tur, est universale. Unde intellectus noster directe non est co- 
gnoscitivus nisi universalium. Indirecte autem, et per quam- 
dam reflexionem, potest cognoscere singulare,... convertendo 
se ad phantasmata, in quibus species intelligibiles intelligit » 
(I, q. 86, a. 1). Ergo debet substantia singularis cognosci ab 
aliqua facultate sensitiva interna, quae est aestimativa et, in 
homine, cogitativa, quae est ordinata « ad apprehendendum 
intentiones quae per sensum non accipiuntur » (I, q. 78, a. 4), 

ita ut per eam « vis sensitiva in sui supremo participat ali- 
quid de vi intellectiva in homine, in quo sensus intellectui 
coniungitur» (In II De An., 1. 13; cf. etiam longiorem tex- 
tum ex hoc loco citatum in praecedentibus). 

Quarta pars: Substantia corporea physice definitur per sua 
accidentia própria sensibilia. 

1. Substantia corporea potest tali modo definiri. 

Qmnis causa potest, saltem inadaequate, ex effectu suo 

proprio cognosci et definiri. Atqui accidentia própria sensibilia 
sunt effectus proprii substantiae corporeae. Ergo substantia 
corporea potest ex illis cognosci et definiri. 

Maior constat, quia omnis effectus est manifestativus suae 
causae ac gignit aliquam cognitionem saltem imperfectam et 
inadaequatam illius, eo magis si agatur non de quacumque 
causa efficienti extrínseca, sed de causa maxime própria et 
propinqua et a fortiori de causa formali vel quasi formali. 

Minor etiam constat ex praecedentibus; nam respectu ac- 
cidentium propriorum substantia corporea non est tantum cau- 
sa materialis tanquam subiectum passivum eorum, sed est 
etiam causa quodammodo activa et formalis tanquam natura, 
ex qua accidentia própria dimanant et dependent in suo esse 
et in sua essentia specifica. 

2. Substantia corporea debet cognosci per accidentia sen- 
sibilia. 

Omnis nostra cognitio incipit a sensu, nec intellectus ha- 
bet notiones innatas aut a priori, sed solum eas quas ex sen- 
sibus abstrahere potest. Atqui sensus tantum accidentia sen- 
sibilia per se cognoscere possunt. Ergo etiam cognitio sub- 
stantiae ex accidentibus sensibilibus hauriri debet. 

Maior est principium fundamentale in epistemologia ari- 
stotelica et thomistica. 

Minor constat ex prima parte. 

3. Confirmatur ex doctrina pluries afíirmata a S. Thoma: 
« In rebus enim sensibilibus etiam ipsae differentiae essentiales 
nobis ignotae sunt; unde significantur per differentias aceidenta- 
les quae ex essentialibus oriuntur, sicut causa significatur per ef- 
fectum, sicut bipes ponitur differentia hominis » [De ente et ess., 
c. 6). « Innatum est nobis per ea quae exterius apparent de rebus 

iudicare, eo quod nostra cognitio a sensu ortum habet, qui primo 
et per se est exteriorum accidentium » (I, q. 17, a. 1). « Intellectus 
noster, qui proprie est cognoseitivus quidditatis rei ut proprii 
obiecti, accipit a sensu, cuius própria obiecta sunt accidentia ex- 
teriora. Et inde est quod ex his quae exterius apparent de re, de- 
venimus ad cognoscendam essentiam rei. Et quia sic nominamus 
aliquid sicut cognoscimus illud, ut ex supradictis patet, inde est 
quod plerumque a proprietatibus exterioribus imponuntur nomina 
ad signiflcandas essentias rerum. Unde huiusmodi nomina quan- 
doque accipiuntur proprie pro ipsis essentiis rerum, ad quas signi- 
ficandas principaliter sunt imposita: aliquando sumuntur pro pro- 
prietatibus a quibus imponuntur, et hoc minus proprie » (I, q. 18, 
a. 2). « In genere substantiae frequenter accipiuntur differentiae 
accidentales loco substantialium, inquantum per eas designantur 
principia essentialia » (I-II, q. 49, a. 2, ad 3). 

4. De facto omnes definitiones substantiarum, etiam magis 
generales et essentiales, differentias specificas desumunt ex acci- 
dentibus propriis generis vel speciei. Sic definitio substantiae cor- 
poreae desumitur ex eius proprio accidente, ex quantitate: « cor- 
pus enim, secundum quod est in genere substantiae, dicitur ex eo 
quod habet talem naturam, ut in eo possint designari tres dimen- 
siones » (De ente et ess., c. 3). Vivens pariter definitur in sua es- 
sentia ab operatione immanenti, quae in omni ente creato est 
accidens : « vitae nomen sumitur ex quodam exterius apparenti 
cii ca rem, quod est movere seipsum : non tamen est impositum 
hoc nomen ad hoc significandum, sed ad significandam substan- 
tiam cui convenit secundum suam naturam movere seipsam ... 
Unde vivere non est praedicatum accidentale, sed substantiale » 
(I, q. 18, a. 2). Eodem modo cetera genera in arbore porphyriana 
definiuntur, animal per sensus et homo per rationem, quae sunt 
accidentia própria illorum, tanquam potentiae áb essentia realiter 
distinctae : « formae substantiales per seipsas sunt ignotae; sed 
innotescunt nobis per accidentia própria. Frequenter enim diffe- 
rentiae substantiales ab accidentibus sumuntur, loco formarum 
substantialium, quae per huiusmodi accidentia innotescunt; sicut 
bipes et gressibile et huiusmodi; et sic etiam sensibile et rationale 
ponuntur differentiae substantiales» (De spir. creat., a. 11, ad 3- 
cf. I, q. 77, a. 1, ad 7; De Ver., q. 10, a. 1, ad 6). 

A fortiori hoc valet de aliis speciebus corporum, quae sunt 
nobis adhuc minus notae: ita antiqui definiebant quatuor ele- 
menta per proprietates oppositas, calidum et frigidum, siccum et 
humidum : « quia differentiae substantiales non sunt nobis notae, 
vel etiam nominatae non sunt, oportet interdum uti differentiis 
accidentalibus loco substantialium, puta si quis diceret: ignis est 
corpus simplex, calidum et siccum; accidentia enim própria sunt 
effectus formarum substantialium et manifestant eas » (I, q 29 
a. 1, ad 3). H 

Nec aliter fit in hodiernis scientiis physicis et chimicis, ubi 
diversae species corporum definiuntur per diversas proprietates 

eorum, pondus specificum, formam crystallinam, duritiem, colo- 
rem, odorem, afíinitates chimicas, spectra emissionis et absorp- 
tionis et similia. Progressus autem scientiae stat in eo quod acci- 
dentia vere própria et characteristica substantiarum discernantur 
ab iis, quae tantum apparentem diversitatem faciunt; ita, v. g., 
differentiam status aggregationis, solidi, liquidi et^aeriformis, qua 
differunt inter se glacies, aqua et vapor, antiqui essentialem et 
specificam putabant, dum hodie ut mere accidentalis agnoscitur. 

Unde definire entitates mundi physici per proprietates acci- 
dentales, qualitates activas et vires physicas, chimicas, electro- 
magnéticas, non est restringere scientias ad solam cognitionem 
accidentium, nec confundere vel identificare substantiam cum ac- 
cidentibus, sed est cognoscere et definire ipsam substantiam eorum 
per accidentia própria ab eorum natura causata et determinata, 
qui est modus proprius hominis in cognitione differentiarum sub- 
stantialium. 

Articulus III. 

De substantia corporea antecedenter ad quantitatem. 

Distinctio et correlatio inter substantiam corpoream et 
eius accidentia própria ulterius illustrari potest, attendendo 
ad primum eius accidens, quod est quantitas. Etenim concep- 
tus genericus substantiae corporeae, eius essentia et eius pri- 
ma proprietas, quantitas, sunt nobis magis nota quam sub- 
stantiae specificae earumque differentiae et accidentia própria. 
Problema hoc valde agitatum est a scholasticis propter eius 
momentum in explicatione theologica dogmatis eucharistici, 
in particulari quoad modum praesentiae corporis et sanguinis 
Christi sub speciebus panis et vini. Quaestionem solvet se- 
quens : 

THESIS XVI. — Substantia corporea, per seipsam et an- 
tecedenter ad quantitatem, non habet partes integrantes nec 
extensionem ullam, sed est in potentia ut illa recipiat per su- 
sceptionem quantitatis; unde sublata quantitate substantia cor- 
porea est indivisibilis per negationem totius generis quanti- 
tatis. 

Termini in enuntiatione adhibiti iam sufficienter constant 
ex his quae exposita sunt in thesibus de quantitate et de sub- 
stantia corporea. Hic paulo fusius debent exponi duae senten- 
tiae oppositae. 

1. Opiniones. — A. - Suarez afiirmat « materialem substan- 
tiam non habere a quantitate intrinsece et formaliter entitativam 
extensionem, seu distinctionem et coniunctionem partium substan- 
tialium, sed eam habere per intrinsecam suam entitatem » ( Disput , 
de Euch., D. 40, s. 1, n. 21). Etenim Suarez distinguit triplicem 
extensionem: «Ad usum terminorum distinguere possumus tripli- 
cem extensionem: una est entitativa, quae non pertinet ad effec- 
tum quantitatis, ut dictum est, sed potest inter partes substantiae 
et qualitatis reperiri sine quantitate. Alia dici potest extensio lo- 
calis seu situalis in actu. Et haec est posterior quantitate. Alia 
denique est extensio quantitativa, quae potest dici situalis aptitu- 
dine, et in hac ponimus rationem formalem quantitatis » ( Disput . 
Metaph., D. 40, s. 4, n. 15). Per extensionem entitativam matéria 
ex se habet non solum partes integrantes, sed etiam partes exten- 
sionis, non solum partem et partem, sed etiam partes extra partes, 
cum extensio partium nihil aliud sit quam quod una pars non sit 
alia. Etiam partium organizatio est in substantia corporea ante- 
cedenter ad quantitatem, quatenus in diversis partibus materiae 
sunt diversae dispositiones et diversae rationes, quae ab ipsa sub- 
stantiali essentia determinantur. 

Nec dicendum est materiam ex se habere partes in potentia 
et non in actu; quaerit enim Doctor eximius quid sit habere par- 
tes in potentia, et respondet : « Si hoc sit habere illas unitas et 
componentes unum totum, et non ut entia actu divisa et distincta, 
sic verum est, illas partes esse in potentia; tamen hoc nihil ad rem 
spectat, nam etiam sub quantitate continua illae partes sunt illo 
modo in potentia, et non in actu, quamquam melius et verius di- 
centur entia in potentia, quam partes in potentia. Si autem habere 
partes in potentia sit reverá non habere illas, sed expectare illas 
a quantitate, hoc plane est impossibile » Ubid., n. 9). Partes inte- 
grantes, ergo, sunt actu in matéria ante quantitatem. « Nec refert 
quod matéria sit pura potentia, quia hoc non excludit quod habeat 
suam propriam entitatem, in qua potest ex se habere substantia- 
lem partium distinctionem et compositionem, nam ad hoc sufificit 
ut actu habeat suam partialem essentiam vel substantiam. Unde 
licet prima compositio essentialis sit ex matéria et forma, prima 
tamen integralis est ex substantialibus oartibus materiae » (Ibid., 
n. 12). 

Cum hac doctrina intime cohaerent multae aliae theses pro- 
priae et characteristicae Doctoris eximii: v. g., quod matéria pri- 
ma ex se habeat aliquam actualem entitatem seu acturn entitati- 
vum; quod effectus formalis quantitatis non consistit in actuali 
extensione partium in ordine ad se, sed in aptitudine et exigentia 
naturali replendi locum; quod distinctio realis inter substantiam 
corpoream et quantitatem non possit ratione naturali sufflcienter 
demonstrari. Realis autem diversitas inter sententias suarezianam 
et thomisticam in his omnibus quaestionibus ostendit etiam in 
praesenti problemate diversitatem esse realem et non in solo modo 
loquendi. 

B. - S. Thomas contrarium frequenter et expresse afiirmat: 

« Diversitas autem partium non potest intelligi in matéria, non 
intellecta divisione, nec divisio, non intellecta dimensione: quia 
subtracta quantitate, substantia remanet indivisibilis » (. Quodl . 

IX, a. 6). « Matéria autem dividi in partes non contingit, nisi se- 
cundum quod intelligitur sub quantitate » (I, q. 50, a. 2. Cf. etiam 
II, d. 3, q. 1, a. 1, ad 4; C. G., II, c. 50; IV, c. 65; In Boét. de Trin., 
q. 4, a. 2; Quaest. disp. de An., a. 7; De spir. creal., a. 8; etc.). 

Haec autem indivisibilitas substantiae corporalis recte con- 
cipienda est; est enim periculum illam concipiendi per respectum 
ad imaginationem, quasi matéria ad modum puncti se habeat. 
« Iste autem modus, ait S. Thomas, multipliciter déficit. Primo 
quia imaginatur indivisibilitatem materiae ad modum puncti, ut 
sic ex matéria mundus sit factus per quandam extensionem, sicut 
si res parva in magnam extendatur. Hoc autem non est verum. 
Matéria enim dicitur indivisibilis per negationem totius generis] 
quantitatis. Punctus autem est indivisibilis sicut quantitatis prin- 
cipium, situm determinatum habens. Unde ex matéria res quanta 
efiicitur, non per extensionem (loquendo de matéria prima) cum 
extensio non sit nisi eius quod alicuius quantitatis erat, sed per 
quantitatis susceptionem » ( Sent . II, d. 30, q. 2, a. 1). 

Substantia corporea, ergo, ex se considerata et antecedenter 
ad quantitatem, dicitur indivisibilis per negationem totius generis 
quantitatis; unde omnia, quae ad genus quantitatis proprie perti- 
nent vel illam iam praesupponunt, ab ipsa substantia qua tali 
removeri debent, quamvis substantia corporea natura sua sit in 
potentia et habeat naturalem exigentiam, ut illa per susceptionem 
quantitatis actu recipiat. Talia sunt extrapositio partium et di- 
stinctio earum secundum situm, multitudo et ordinatio partium, 
magnum et parvum, longitudo, latitudo et profunditas, mensura- 
bilitas, figura, susceptio qualitatum, quae subiectum extensum 
praesupponunt, et heterogeneitas ab ipsis derivans et similia. Ita 
expresse S. Doctor : « Distinctio autem secundum situm primo et 
per se convenit quantitati dimensivae, quae definitur esse quanti- 
tas positionem habens; unde et partes in subiecto ex hoc ipso 
distinctionem habent secundum situm, quod sunt subiecta dimen- 
sioni; et sicut est distinctio diversarum partium unius corporis 
secundum diversas partes unius loci per dimensiones, ita propter 
dimensiones diversa corpora distinguuntur secundum diversa 
loca » (QZ. 1, a. 21). 

Doctrina S. Thomae, ergo, recte exponitur a Billot: «Substan- 
tia corporea nullas habet per seipsam partes integrales entitativas 
in actu, sed in potentia tantum, id est, radicaliter et exigitive. 
Quare, ante quantitatem adest quidem tota entitas ex qua partes 
habebunt substantialitatem, sed nondum adest ratio formalis par- 
tium extra partes, etiam in ordine ad se; quod quidam bene ex- 
primunt dicentes, esse in substantia sine quantitate totam entita- 
tem substantialem partium, nondum tamen partes entitatis -sub- 
stantialis. Unde, si removeatur quantitas, substantia est simplici- 

ter indivisibilis, etiam entitative » (Billot, De Sacrameníis, Roma 
1931, vol. I, pp. 459-460). 

2. Probatur thesis. — Prima pars: Substantia corporea, 
per seipsam et antecedenter ad quanütatem, non habet partes 
integrantes, nec extensionem ullam. 

Quod est proprium et formale constitutivum quantitatis 
vel necessário illam praesupponens, nequit substantia corpo- 
rea habere per seipsam et antecedenter ad quantitatem. Atqui 
habere partes integrantes vel extensionem quamlibet est pro- 
prium et formale constitutivum quantitatis et ex ea tantum 
distinctio et divisio partium, figura, mensúrabilitas, heteroge- 
neitas qualitatum et similia consequuntur. Ergo substantia 
corporea per seipsam et antecedenter ad quantitatem non ha- 
bet partes integrantes, nec extensionem ullam. 

Maior nihil aliud est nisi immediatum corollarium realis 
distinctionis inter substantiam corpoream et quantitatem. Se- 
cus enim quantitas aut cum ipsa substantia corporea identi- 
ficaretur, aut esset aliquod inutile duplicatum vel aliquod ver- 
bale artificium, inductum propter extrínseca argumenta, sed 
non valens realiter salvare id quod salvare intendit. 

Minor constat ex ipsa notione quantitatis, per quam nos 
essentiam quantitatis immediate et clarissime intelligimus, 
prout expositum est ubi sermo erat de formali constitutivo 
quantitatis. 

Secunda pars: Substantia corporea per seipsam est in po- 
tentia ut partes integrantes et extensionem recipiat per su- 
sceptionem quantitatis. 

Quantitas est accidens proprium substantiae corporeae. 
Atqui omnis substantia est in potentia ad sua própria acci- 
dentia, quibus intrinsece actuatur et perficitur, non quidem 
in ordine ad suum esse primum, sed in ordine ad esse secun- 
dum. Ergo substantia corporea per seipsam est in potentia ut 
extendatur et partes in actu recipiat per susceptionem quan- 
titatis. 

Maior est per se nota omnibus : est enim communis et fir- 
missima omnium sententia quod « ratio corporis in hoc con- 
sistit ut in eo possint designari tres dimensiones » (Sent. I, d. 
25, q. 1, a. 1, ad 2). « Unde ex hoc quidam decepti fuerunt, ut 

crederent dimensiones esse substantiam rerum sensibilium » 
(IV, d. 12, q. 1, a. 1, q. 3). Haec autem deceptio vitari potest 
unice attendendo ad argumenta metaphysica, quibus proba- 
tur realis distinctio inter substantiam corpoream eiusque quan- 
titatem : « Deceptio autem quantum ad magnitudines prove- 
nit ex Eoc, quod non distinguitur de corpore secundum quod 
est in genere substantiae, et secundum quod est in genere quan- 
titatis. In genere enim substantiae est secundum quod compo- 
nitur ex matéria et forma, quam consequuntur dimensiones 
in matéria corporali. Ipsae autem dimensiones pertinent ad 
genus quantitatis, quae non sunt substantiae, sed accidentia, 
quibus subicitur substantia composita ex matéria et forma » 
(In Hl Met., 1. 13, in fine). 

Minor constat ex genuina doctrina substantiae et acciden- 
tium; inter haec enim est quidem realis distinctio, non tamen 
ut inter rem et rem, inter entia simpliciter; si enim ita esset, 
tunc utique intelligi non posset, quomodo una res intrinsece 
et in sua entitate ab alia re actuaretur et perficeretur. Sed 
est distinctio inter principia entis, inter potentiam et actum 
proprium illius. Actus autem, qui in potentia recipitur, illam 
actuat et perficit intrinsece, seu facit illam esse actu id quod 
per se actu non est. Unde, in particulari, substantia corporea 
per quantitatem fit actu quanta et partes integrantes habens 
et divisibilis, quamvis per se ipsa actu talis non sit; sicut homo 
ipse non per suam substantiam, sed per intelleetum actu in- 
telligit et per albedinem est actu albus. 

Tertia pars: Sublata quantitate, substantia corporea est 
indivisibilis per negationem iotius generis quantitatis. 

Haec pars non est nisi corollarium totius doctrinae, rem 
vivide exprimens ipsius verbis S. Thomae. 

COROLLARIUM: De modo praesentiae corporis Christi in Eu- 
charistia. — Corollarium inde consequens, magni momenti in re theo- 
logica, est doctrina S. Thomae de modo praesentiae corporis Christi 
in Eucharistia, quam breviter exponemus. 

Secundum dogma eucharisticum, corpus Christi fit praesens sub 
speciebus per transsubstantiationem, id est per conversionem im- 
mediatam et totalem substantiae panis in substantiam corporis Chri- 
sti. Unde S. Thomas logice concludit : « In hoc sacramento sub- 
stantia corporis Christi est ex vi sacramenti, quantitas autem di- 

mensiva ex vi realis concomitantiae; ideo corpus Christi est in 
hoc sacramento per modum substantiae, idest per modum quo sub- 
stantia est sub dimensionibus, non autem per modum diinensio- 
num, idest per modum illum quo quantitas dimensiva alicuius 
corporis est sub quantitate dimensiva loci. Manifestum est autem 
quo d natura substantiae tota est sub qualibet parte dimensionum, 
sub quibus continetur: sicut sub qualibet parte aeris est tota na- 
tura aeris, et sub qualibet parte panis est tota natura panis ... Et 
ideo manifestum est quod Christus totus est sub qualibet parte 
specierum panis » (III, q. 76, a. 3). Quam doctrinam pluries docet 
Doctor angelicus : « Corpus naturale est in loco mediantibus di- 
mensionibus, quibus loco commensuratur. Alio autem modo se ha- 
bet aliquid substantiale ad id in quo est, et alio modo aliquid 
quantum. Nam quantum totum ita est in aliquo toto, quod totum 
non est in parte; sed pars in parte, sicut totum in toto. Unde et 
Gorpus naturale sic est in toto loco totum quod non est totum 
in qualibet parte loci, sed partes corporis partibus loci aptantur: 
eo quod est in loco mediantibus dimensionibus. Si autem aliquid 
substantiale sit in aliquo toto totum, etiam totum est in qualibet 
parte eius: sicut tota natura et species aquae in qualibet parte 
aquae est, et tota anima est in qualibet corporis parte. Quia igitur 
corpus Christi est in sacramento ratione suae substantiae, in quam 
conversa est substantia panis dimensionibus eius manentibus; si- 
cut tota species panis erat sub qualibet parte dimensionum, ita 
integrum corpus Christi est sub qualibet parte earumdem » (IV 
C. G., c. 67). 

Pro S. Thoma, ergo, modus praesentiae Christi logice conse- 
quitur ex ipso miraculo transsubstantiationis; unde non requiritur 
duplex miraculum, sed sufíicit unum. Suarez, e contra, qui doctri- 
nam de indivisibilitate substantiae non admittit, novum miraculum 
requirit ad explicandum modum praesentiae : « Non tamen existi- 
mo hunc modum esse possibilem sine novo miraculo... Quia non 
est connaturale materiali substantiae vel partibus eius, ut habere 
possit realem praesentiam in diversis locis, etiam partialibus, ut 
constat; quia sub quantitate illam non habent, nec per quantitatem 
impediuntur quominus illam habeant, sed ipsamet substantia ma- 
teriais ex se habet hanc limitationem » ( Disp . Met., D. 40, s. 4, 
n. 22). Unde confirmatur diversitas sententiarum inter duos Doc- 
tores. 


SECTIO II 

DE ESSENTIA PHYSICA CORPORIS NATURALIS 


Introductio. — Probata substantialitate corporis naturalis, 
iam ponendum est problema fundamentale totius philosophiae 
naturalis circa essentiam corporis, quod dividimus in duas par- 
tes; prima est de essentia physica, seu in quantum determi- 
nari potest mediante observatione sensibili et experimento; 
altera est de essentia metaphysica, seu de ultima intrínseca 
ratione quae corpus naturale intelligibile reddit, vel etiam, 
aliis verbis, de conditionibus a priori quibus corpus naturale 
satisfacere debet, ut existere possit prout experientia testatur. 

Determinare in particulari essentiam physicam corporum 
naturalium est opus scientiarum physicarum, praesertim chi- 
miae generalis et particularis, chimiophysicae, physicae ato- 
micae et nuclearis A Nos in hoc tractatu, ex consideratione 


i In tota hac sectione quam maxime indigemus datis scientiae phy- 
sicae, quae tamen integre exponere non possumus, sed praesupponimus 
nota ex tractatibus scientiiicis. Indicantur hic quidam tractatus, quibus 
magis usi sumus in nostro labore: inter tractatus latine scriptos, Hoe- 
n«n, Cosm., nn. 261-310, pp. 361-442 et Nota XXI: De mechanica un- 
dulatoria, pp. 625-648; Socoorsi, De physica quantica et De vi cogni- 
tionis humanae in scientia physica. In linguis modernis: B. Bavink, 
Ergebnisse und Probleme der Naturwissenschaften , Zurich 1954 io (y. 
ital. Firenze 1947); H. A. Bethe, Elementary nuclear theory, New York 
1947 (v. ital. Torino 1951); F. Bitter, Nuclear physics, Cambridge 
(Mass.) 1950; L. de Brocue, Nouvelles perspectives en microphysique. 
Paris 1956 et Mêcanique ondulatoire du photon et théorie quantique 
des champs, Paris 1957; Z. Bucher, Die Innenwelt der Atome, Donau- 
wõrth 1949; G. Castelkranchi, Fisica moderna, Milano 1959“; O. Costa 
de Beauregard, Théorie synthétique de la relativité restreinte et des 
quanta, Paris 1957; P. A. M. Dirac, The principies of quantum mecha- 
nics, Oxford 1949»; E. Fermi, Molecole e cristalli, Bologna 1934; Id., 
Conferenze di fisica atômica, Roma 1950; Id., Elementary particles, 
New Haven 1951 (v. ital. 1952); W. Heisenberg, Die Physik der Atom- 
kerne, Braunschweig 19493 (v. angl. New York 1953; gall. Paris 1954; 
ital. Firenze 1952); W. Heitler, The quantum theory of radiation, Ox- 
ford 19573; E. Pérsico, Fondamenti delia meccanica atômica, Bologna 
1945; H. Pohl, Der Weltãther, Innsbruck 1951; F. Renoirte, Eléments 

datorum experientiae tum vulgaris tum scientificae, eruemus 
conclusiones circa aspectus magis generales, qui respiciunt no- 
tiones transcendentales unitatis et multiplicitatis, permanen- 
tiae et mutabilitatis, quod omnino necessarium est ut ex pro- 
prietatibus essentiae physicae possimus ulterius procedere ad 
essentiam metaphysicam determinandam. 

Haec sectio, proinde, dividitur in tria capita : primum de 
unitate vel multiplicitate numérica corporum naturalium, se- 
cundum de essentia physica corporum elementarium, tertium 
de essentia physica mixtorum naturalium. 


de critique de Sciences et de cosmologie, Louvain 1947 (v eerm Ein- 
siedeln 1955; hisp. Madrid 1956); J. M. Riaza, Ciência moderna y filo- 
sofía, Madrid 1953; L. I. Schiff, Quantum mechanics, New York 1949 
(v. ital. Torino 1952); S. Tolansky, Introduction to atomic phusics, Lon- 
don 1948 (v. ital. Torino 1950); G. Wentzel, Quantum theory of fields, 
New York 1949; A. Zammarchi, Fisica delVatomo, Brescia 1950. 


CAPUT XIII 

DE MULTIPLICITATE NUMÉRICA 
CORPORUM NATURALIUM 


Estne mundus universus unicum individuum substantia- 
le? — Prima quaestio circa essentiam physicam corporum na- 
turalium, quae ex observatione et experimento a posteriori 
decidi debet, est de unitate vel multiplicitate numérica sub- 
stantiae materialis, utrum scilicet substantia materialis con- 
crete existens sit una per se, unicum individuum substantiale 
in mundo universo materiali, an e contra ex pluribus indi- 
viduis substantialibus componatur, ita ut in ordine entis sim- 
pliciter habeat unitatem mere per accidens et aggregationis, 
quamvis utique multiplici vinculo affinitatis et interactionis 
colligatam. Quaestioni respondet sequens : 

THESIS XVII. — Realitas physica componitur ex plurimis 
substantiis individuis, numerice multiplicatis. 

1. Termini. — Realitas physica est totus complexus rerum 
sensibilium, quae nos circumdat et in qua sumus et vivimus, 
quae per experientiam vulgarem attingitur et per scientias 
physicas profundius investigatur, prout iam in thesi XII po- 
situm est. 

Substantia est ens simpliciter et absolute dictum, in se et 
per se existens et non in alio, prout in eadem thesi explicatum 
est. Distinguenda est substantia prima, quae est substantia 
concreta et singularis, quae, ut ait Aristóteles, « neque est in 
subiecto neque de subiecto dicitur », et substantia secunda, 
quae est substantia abstracta et universalis, concepta ut forma 
vel perfectio, quae non est in subiecto a se realiter distincto, 
ac proinde est vera substantia, sed de subiecto praedicatur, 
a quo per rationem distinguitur : ita homo vel humanitas, quae 
de Petro praedicatur, est substantia secunda, Petrus vero est 

substantia prima. Ut recte animadverüt Aristóteles, substan- 
tia prima propriissime et maxime dicitur substantia; et de 
ea nos agimus. 

Individuum « est quod est in se indistinctum, ab aliis 
vero distinctum » (S. Th., I, q. 29, a. 4), seu ens simpliciter, 
unum et aliquid : nam « sicut ens dicitur unum, in quantum 
est indivisum in se, ita dicitur aliquid, in quantum est ab aliis 
divisum » {De Ver., q. 1, a. 1). Individuum ergo est proprietas 
entis qua talis et tantum quod est ens simpliciter, scilicet sub- 
stantia, erit etiam simpliciter individuum. Unde S. Thomas 
ait: «licet universale et particulare inveniantur in omnibus 
generibus, tamen speciali quodam modo individuum invenitur 
in genere substantiae. Substantia enim individuatur per seip- 
sam, sed accidentia individuantur per subiectum; quod est 
substantia » (I, q. 29, a. 1). 

Substantia indivídua, in concreto accepta simul cum sua 
reali existentia et cum accidentibus sibi inhaerentibus, a scho- 
lasticis proprie suppositum vocatur. 


Notandum est quod individualitas, cum sit proprietas tran- 

auoíin r anal ,°. gice c °mpetit diversis entibus, secundum 

quod m scala entis ordmantur. Maxime competit Enti subsistenti 

quod, cum sit maxime ens, est etiam « maxime indivisum, in quan- 
í l „7“ e dividitur actu neque potentia, secundum quemcumque 
modum divisioms, cum sit omnibus modis simplex » (I, q. ll a . 4) 
et est etiam maxime distinctum ab aliis entibus, siquidem’ nihil 
P,. est esse univoce commune Deo et creaturis, unde nec in senere 
aliquo conveniunt. Minori gradu individualitas competit substan- 
tns spiritualibus, quae cum sint ex essentia et esse composita, 
deficiunt a perfecta simplicitate et unitate ac in eodem genere inter 

tTae C mJn n r!X t; ta “ Cn gradu individua sunt quam substan- 

üae materiales, siquidem m sua essentia simplices sunt ac proinde 

inter se differunt non solo numero sed etiam specie. ínfimo gradu 
individualitas competit substantiis materialibus, quae in ipsa es- 
sentia composita sunt, propter quantitatem intrinsece divisibilia 
sunt ac inter se specifice convenire possunt et solo numero dif- 
ferre. In substantiis materialibus iterum gradualiter invenitur in- 
dividualitas: maximam individualitatem habet homo propter ani- 
mae spintualitatem, unde est non solum suppositum, sed etiam 
persona ac proinde numquam potest ex uno indivíduo fieri duo 
vel ex duobus unum; minorem gradatim individualitatem, seu indi- 
visionem in se et divisionem ab aliis, habent animalia superiora 
ct inieriora, plantae, corpora inanima, usque ad moléculas, átomos 
lis ^eTlabilis elementares ’ 1 uorum individualitas est maxime debi- 

Multiplicatio numérica, sensu strictiori, habetur ubi sunt 
plura individua eiusdem speciei, solo numero distincta; sed 
sensu latiori habetur etiam ubicumque sunt plura individua 
substantialia in se et per se existentia. In hac thesi intenditur 
multiplicitas numérica sensu latiori, quae fundamentalis est. 
Hac probata, tamen, immediate sequitur saltem possibilitas 
multiplicitatis numericae sensu strictiori pro substantiis ma- 
terialibus, quae sunt in matéria quantitate signata. 

2. Opiniones. — A - Monistae, cuiuscumque generis, tenent 
unitatem individualem totius substantiae materialis, modo ta- 
men valde diverso: quidam enim omnia ad materiam redu- 
cunt, alii ad spiritum et ad Deum, alii tandem, admissa Dei 
et spirituum individuali existentia, monismum ad solam rea- 
litatem physicam restringunt. Notandum est, praeterea, mo- 
nismum saepe affirmari sensu quodam latiori, quatenus non 
ad unum numerice ens, unum individuum, omnia reducuntur, 
sed tantum affirmatur omnia in uno convenire logice et spe- 
cifice, ut faciunt generatim materialistae et mechanicistae. Hic 
intenditur monismus sensu strictiori; de monismo sensu latiori 
agemus in thesibus sequentibus. 

1) Monismus materialisticus (panhylismus) : in antiquitate, 
Parmenides et eleatici posuerunt universum esse unum ens immo- 
bile, quod est extensum, plenum, homogeneum, in forma perfecta 
alicuius sphaerae; in medio aevo, S. Thomas commemorat David 
de Dinant, « qui stultissime posuit Deum esse materiam primam » 
(I, q. 3, a. 8) et multitudinem individuorum esse puram apparen- 
tiam; tempore moderno, aliqui positivistae et materialistae, ut 
Haeckel et Taine, affirmant materiam esse unicum ens aeternum 
et increatum, ex quo totus universus evolvitur per leges fixas et 
transformationes necessárias et manifestatur per multiplicitatem 
pure phaenomenalem. 

2) Monismus pantheisticus vel panpsychisticus vel panzoisti- 
cus unicam substantiam, mundum universum constituens, identi- 
ficat cum Deo vel cum spiritu vel cum principio vitali unico et 
universali. PHilosophia Yedantica, in índia, « docet deum sive 
Brahm mundum ex se extraxisse et intra se iterum absorbere; il- 
lum esse instar araneae sempiternae, quae ex intestinis nova us- 
que fila protrahat; instar ignis, cuius splendor sint res, quas sensu 
percipiamus; instar maris, cui res omnes tanquam bullulae inna- 
tent; eum, cum infinitus sit et omnia, cum que limites non habeat, 
quibus res constringat, res finitas producere non posse » (Pesch, 
Philosophia naturalis, p. 305). Stoici, ut Zeno Citiensis, Cleanthes, 
et Chrysippus, docent Deum esse unum et omnia sv nal n m, ma- 
teriam esse corpus Dei ac proinde totum mundum esse Deum in- 

corporatum seu manifestatum per rerum singularum varietatem. 
JNeoplatonici, ut Plotinus, Porphyrius, Jamblicus, Proclus do- 
ce? 4 aliquem pantheismum emanatisticum, in quo matéria cónsti- 
tuit ultimum terminum, qui cum suo proximo principio, anima mun- 
di, ímmediate coniungitur et, mediante illa, cum Intelligentia et 
cum Uno. Tempore moderno, post Nicolaum Cusanum et Iordanum 
Bruno, Spinoza docuit aliquem pantheismum realisticum et stati- 
cum Hegel pantheismum idealisticum et dynamicum. Bergson par- 
ticularem mentionem meretur; nam quamvis ipse pantheismum ex- 
plicite reiciat, tamen aliquem verum monismum panpsychisticum 
professus est: vera realitas non constituitur illa pluralitate sub- 
stantiarum, quae per cognitionem conceptualem et scientiflcam di- 
stinguuntur, sed aliquo unico fluxu continuo, pure qualitativo et 
spiritualis naturae, qui constituit aliquam complexitatem indistinc- 
tam et indivisam, in qua omnia sunt sibi ipsis interiora et in per- 
petuo neri; ipsa matéria ex processu evolutionis spiritus derivatur 
nec ab ipso separatur et distinguitur, quia omnis distinctio et spa- 
tiahtas m solis conceptibus habetur, non in ipsa realitate. 

3) Monismus physicus hodie ab aliquibus auctoribus pro- 
ponitur innixis praesertim in theoriis relativitatis et quanto- 
rum : realitas constituitur aliquo unico substrato substantiali 
absolute continuo et indiviso, ad modum alicuius aetheris; 
corpora physica, quae in experientia macroscópica individuà- 
litatem videntur habere, non sunt nisi singularitates, deter- 
minationes accidentales, concentrationes vel granulationes 
energiarum illius unicae substantiae. Motus localis non con- 
sistit in translatione alicuius substantiae respectu aliarum, 
sed unice in translatione et variatione densitatum, ad modum 
undarum aquae quae non transferuntur entitative, sed solum 
propagantur per successivas condensationes et rarefactiones 
unicae substantiae continuae. 

Haec opinio, quam in hac thesi specialiter respicimus 1 non 
proponitur tanquam directa et certa conclusio scientiae, sed tan- 
quam hypothesis, quae in variis theoriis fundari dicitur. Secun- 
dum hos auctores, in primis, physica hodierna respueret omnem 
distmctionem inter materiam et energiam : haec enim non essent 
nisi duo aspectus unius eiusdemque realitatis, magis vel minus con- 


densatae vel diffusae, quae ab una ad aliam formam transformari 
potest. Secundo, particulae et campi eodem modo non essent rea- 
litates diversae, quarum prima causat alteram, sed campus intime 
pertineret ad particulam et ab illa ex intrínseco generaretur et 
dimanaret. Insuper, aspectus dualisticus corpuscularis et undula- 
torius afficeret naturam cuiuscumque realitatis physicae, id est 
tum protonum, neutronum et electronum, quae in physica classica 
ut corpuscula considerabantur, tum energiae radiantis, quae ut 
unda describebatur. Praeterea, principium indeterminationis ne- 
garet possibilitatem assignandi realitati physicae aliquam praesen- 
tiam in spatio modo determinato et exacto circumscriptam, sed 
unumquodque elementum fleret ubique praesens, in toto spatio dif- 
fusum ac proinde cum aliis compenetratum. Tandem, interactio 
inter partículas distantes perficeretur aliqua commutatione ener- 
giae; sed cum energia ipsa naturae substantialis sit, seu non minus 
corpusculum quam unda, a prima partícula generata et a secunda 
absorpta, energia proinde constitueret velut pontem substantialem 
coniungentem utrumque terminum interagentem. Haec omnia certe 
imponunt aliquam debilitationem singulorum individuorum et sta- 
tuunt aliquam communicationem substantialem inter omnia ele- 
menta mundi physici; sed hinc flt gressus ulterior ad affirmatio- 
nem unitatis substantialis totius mundi physici, reducendo omnem 
multiplicitatem ad multitudinem accidentium in unico substrato 
substantiali. 

B - Multiplicitatem numericam individuorum, substan- 
tiam realitatis physicae componentium, tenet maxima pars phi- 
losophorum realistarum, intra et extra scholam; ita non so- 
lum Aristóteles et S. Thomas cum suis sequacibus, sed etiam 
omnes atomistae, mechanicistae et dynamistae, et generatim 
EMPIRISTAE, MATERIALISTAE et SPIRITUALISTAE. ImmO etiam 
multi, qui explicite dicunt se monismum profiteri, non pro- 
ponunt de facto nisi aliquem monismum late dictum. Nos in 
praesenti thesi respiciemus monismum physicum stricte dic- 
tum, praescindendo ab aspectu pantheistico, qui in theologia 
naturali reicitur. 

3. Probatur thesis. — 1. Ex individualitate substantiali 
hominis. 


1 , P .'; 0 m ° nisl “° Physico, ef. Renoirtb, Eléments .... p. 218; Van Melsen 
The philosophy of naiure, pp. 129-131 et 238-239; W. Buciiee, Indivídua- 
ízíar una Wechselwirkung in Bereich des materiellen Seins in Scho- 
lasük XXXI (1956) pp. 1-30 et Quantenphysik and naturphUÒsòpMscTe, 
Substanzbegriff , ibid., XXXIII (1958) pp. 161-185; H. Poiir,, Zur Fraqe 
der. anorgamschen Substanz, ibid. XXXI (1956) pp, 555-561; J. de Ton- 
quedec, La philosophie de ta nature, v. II, pp. 33.43 e t 268-271. 


Unusquisque homo est individuum substantiale plene et 
perfecte. Atqui si ita est, realitas physica in sua totalitate com- 
ponitur ex plurimis individuis substantialibus numerice mul- 
tiplicatis. Ergo certissime dantur in realitate physica plurimae 
substantiae individuae numerice multiplicatae. 


16 — Philippus Selvaggi, S. I. - Cosmologia. 



242 IV Pars. Physica 

Maior est veritas certíssima ex conscientia et philosophia 
comprobata: nam, individuum substantiale est ens quod exi- 
stit in se et per se ut distinctum a quolibet alio, in se habet 
principium sui esse et proinde sui operari, saltem relative in- 
dependens, seu non est pars intrinsece dependens in esse et 
operari ab aliqua totalitate, quae sola sit ens simpliciter actu 
et cui tribuendae sint actiones a partibus elicitae. Atqui, teste 
conscientia, homo certissime talis est. Homo, enim, habet ple- 
nam conscientiam sui esse et sui operari, cognoscit per refle- 
xionem completam non tantum operationes et facultates, quae 
illas proxime eliciunt, sed etiam seipsum tanquam subiectum, 
quod operatur cognoscendo, volendo et suas volitiones exe- 
quendo per operationes sui corporis. Porro, per hanc conscien- 
tiam homo se percipit tanquam principium ultimum et inde- 
pendens, saltem relative, suarum operationum, immo etiam 
tanquam verum dominum per liberum arbitrium multarum 
suarum actionum; subit quidem influxum multarum actionum 
et reactionum ex ambiente circumstanti, cuius auxilio absolute 
indiget ad operandum et vivendum, sed hic influxus nullo 
modo destruit eius relativam independentiam et autonomiam, 
eius veram personalitatem, qua potest simpliciter et absolute 
afflrmare: ego sum. Ergo unusquisque homo certissime est, 
in sensu pleno et perfecto, individuum substantiale. 

Minor probatur: 1. Homo non est purus spiritus, cuius 
existentia et operatio própria ad solam existentiam et opera- 
tionem intellectualem restringatur et qui mere adsistat et re- 
gat aliquam realitatem physicam sibi extrinsecam, in esse in- 
dependenti constitutam et tantum dynamice in operatione con- 
iunctam. Sed est unum ens individuum, quod simul et essen- 
tialiter constituitur aliqua unitate psychologica, biologica et 
physica, seu est aliquod corpus animatum, unum ens substan- 
tiale essentialiter compositum ex anima et corpore, quod ul- 
timum, in quantum tale, naturalem quandam cohaerentiam 
habet in spatio et tempore, est subiectum viribus et legibus 
totius naturae physicae, seu est corpus physicum, sicut cetera 
corpora physica, quae totalitatem realitatis physicae consti- 
tuunt. Si, ergo, homines sunt plura indivídua, ipsa realitas 
physica est composita ex pluribus substantiis numerice mul- 
tiplicatis. 

Nec admitti potest animam humanam vere et substantia- 

liter uniri, corpori, quod sit simul pars alterius substantiae seu 
substantiae universalis mundi physici; quia impossibile est 
quod una eademque realitas physica, scilicet corpus humanum, 
simul ad duo supposita distincta pertineat, nempe ad suppo- 
situm humanum, Petrum, et simul ad suppositum universale 
mundi physici: suppositum enim seu individuum substantiale 
complete acceptum est subsistens distinctum et incommuni- 
cabile ac proinde nequit una pars eius, sive integralis sive ma- 
terialis, esse essentialiter et intrinsece communis seu substan- 
tialiter simul pertinere duobus suppositis distinctis. Insuper no- 
tandum est hanc probationem nullo modo supponere doctri- 
nam thomisticam de unicitate formae substantialis, sed unice 
supponere et derivari ex facto unitatis substantialis hominis 
in sua totali personalitate psychobiophysica et in notione au- 
tonomiae personae et incommunicabilitatis suppositi. 

2. Análogo modo quo homo, etiam animalia, praesertim 
superiora, individualitatem substantialem ostendunt se habere, 
per unitatem actionum biologicarum, quae sunt operationes 
coniuncti tanquam subiecti in se et per se existentis et ope- 
rantis, et per internam et stabilem cohaerentiam corporis ani- 
mati in spatio et tempore. Et similiter etiam plantae, quamvis, 
descendendo in scala entium, individualitas singulorum, prop- 
ter internam imperfectionem et paupertatem et propter cre- 
scentem communicationem inter indivídua et corpora ambien- 
tia semper debilitetur tum quoad unitatem in se, tum quoad 
distinctionem ab aliis, ita ut aliquoties dubitari possit de cor- 
pore quodam viventi utrum sit vere unum an merum aggre- 
gatum organismorum independentium, et utrum pars aliqua 
immediate adiacens adhuc ad unitatem organismi pertineat an 
sit ab ipso substantialiter distincta. Incertitudo tamen deter- 
minationis concretae non afficit certitudinem, qua âífirman-. 
dum est omne vivens qua tale individualitatem substantialem 
habere et insuper indivídua substantialia distincta non posse 
habere partem aliquam substantialem pluribus actu pertinen- 
tem. 

3. Tandem corpora inamina, saltem macroscópica et ma- 
croscopice separata, ostendunt et ipsa similem relativam in- 
dependentiam in esse et in operari et similem internam et 
stabilem cohaerentiam in spatio et tempore: partes multípli- 
ces mundi physici, praesertim corpora solida nostrae quoti- 
dianae experientiae et multo magis corpora caelestia maiora 

et minora immensis distantiis separata, coordinantur ad in- 
vicem et subordinantur activitate mutua et miro ordine. At- 
tamen haec dynamica colligatio, saltem quando agitur de cor- 
poribus solidis macroscopicis et macroscopice separatis, non 
est maior quam colligatio quae habetur inter hominem et 
corpora ambientia, ac proinde ex se sola non sufQcit ad esclu- 
dendam pluralitatem numericam substantiarum interagen- 
tium, sed sufficienter explicatur ex mutua interactione, quin 
requiratur unitas superior, a cuius totalitate partes intrinsece 
dependeant in esse et operari. Quin potius hic difficilius de- 
terminatur utrum corpora maiora habeant veram et intrinse- 
cam unitatem substantialem, quia multae proprietates et acti- 
vitates eorporum, quae ex obvia experientiam unitatem ha- 
bere videntur, explicari possunt ex sola additione vel concursu 
proprietatum et actionum eorporum minorum, quae sola es- 
sent vera individua. Sed de hoc in alia thesi quaestio erit. 

2. Ex diversitate specifica substantiarum mundi physici. 

Dantur in mundo physico substantiae specifice diversae. 
Atqui diversitas specifica praesupponit et confirmat multi- 
plicitatem numericam substantiarum individualium. Ergo dan- 
tur in mundo physico multa individua substantialia numerice 
multiplicata. 

Maior probatur: 1. Dantur in mundo physico substantiae 
viventes et non viventes. Sed vivens et non vivens essentia- 
liter et specifice differunt inter se, prout expresse probatur in 
psychologia argumentis, quae non pendent a doctrinis in phi- 
losophia naturali statutis. Ergo. 

2. Etiam in mundo inanimato dantur corpora specifice 
diversa, id est saltem prima elementa physica inter se oppo- 
sita et irreduetibilia, prout probabitur in thesibus sequentibus. 

Minor patet: diversitas enim specifica est diversitas sub- 
stantialis ac proinde multiplicitatem numericam substantia- 
rum implicat a fortiori. Si enim totus mundus esset unum 
individuum substantiale, omnis multitudo phaenomenalis es- 
set reducenda ad solam diversitatem accidentium in substan- 
tia una numerice et specifice. 

3. Ex debilitate argumentomm sententiae adversae. 

Argumenta ex physica hodierna desumpta certo probant 

realitatem physicam non esse compositam ex substantiis in- 


dividuis, in se clausis et immutabilibus, sed ex substantiis 
quae mutuo inter se agunt, accidentaliter et etiam substan- 
tialiter ad invicem mutari possunt, inter se communicant per 
emissionem et absorptionem quantorum, quae probabiliter ut 
substantiae considerar! possunt ac certe aliquam intimam 
commutationem statuunt inter substantias interagentes. 

Atqui haec, si certo excludunt multiplicitatem substan- 
tiarum prout ab atomistis et mechanicistis defenditur, nullo 
modo tamen excludunt multiplicitatem substantiarum intrin- 
sece alterabilium ad invicem generabilium et corruptibilium, 
qualis ab Aristotele et scholasticis defenditur. 

Ergo multiplicitas substantiarum individualium confir- 
matur ex debilitate argumentorum sententiae adversae. 

Maior et minor constant ex ipsa inspectione argumento- 
rum, quae supra relata sunt et quae non concludunt ad mo- 
nismum physicum nisi per aliquam interpretationem hypo- 
theticam, quae nullo modo a datis scientificis necessitatur. 

Hoc magis patebit ex scholio sequenti et interim confirmatur 
per analogiam desumptam ex viventibus: viventia, enim, secun- 
dum communem hominum existimationem a scientiis confirmatam, 
sunt in continua communicatione cum ambiente physico, per nu- 
tritionem, respirationem, assimilationem et diassimilationem; in 
hac communicatione non tantum accidentia hinc et inde oriuntur 
et cessant vel alterantur, sed etiam pars substantialis unius cessat 
esse illius et in alteram substantiam transit ac ab ea assimilatur. 
Attamen haec substantialis communicatio diversitatem speciflcam 
et a fortiori distinctionem numericam inter subiecta communican- 
tia nullo modo destruit, in quantum ea quae uni supposito per- 
tinent nunquam simul et eodem tempore alteri supposito pertinere 
possunt. Praeterea apud viventia, in sic dictis casibus symbiosis, 
etiam intimior communicatio verificatur inter duo individua sub- 
stantialia, ut in surculo arbori inserto vel in aliis insertionibus 
arte factis in embrionibus animalium, in fratribus geminis anor- 
malibus, qui siamenses vocantur, in fetu in sinu matris iam sua 
vita individual! praedito; et tamen etiam in his casibus non de- 
struitur distinctio duorum individuorum, quamvis forte diíHciliter 
determinari possint limites separationis inter utrumque individuum 
substantiale. Ergo a fortiori distinctio substantialis viget inter cor- 
pora physica, inter quae, saltem si agitur de corporibus macro- 
scopice distinctis, valde minor est communicatio, quam in casibus 
supra descriptis. 

SCHOLION: De duplici aspecíu corpusulari et undulato- 
rio materiae. 

In fine saeculi XIX et initio XX, secundum. commnnem con- 
ceptionem physicae, chimiae et electromagnetismi, matéria retine- 
batur composita ex realitatibus duplicis generis, quae sunt corpu- 
scula et aether. Corpuscula, id est atomi vel melius componentia 
atomorum, electrona, protona et neutrona, erant ultima componen- 
tia materiae ponderabilis et sensibus directe perceptibilis; conci- 
piebantur tanquam sphaerulae, discontinuae inter se, minimae ex- 
tensionis, seilicet 10- s cm pro atomis, 10- 13 cm pro subatomis, du- 
rae, rigidae et impenetrabiles ad invicem, indivisibiles, intrinsece 
immutabiles, mobiles motu locali et quae per eorum congregatio- 
nem et disgregationem costituunt corpora macroscópica experien- 
tiae directae. Hypothesis corpuscularis materiae ponderabilis pro- 
pugnabatur a theoria atômica et a tota chimia et definitivam vic- 
toriam obtinuit in prima decade saeculi XX per determinationem 
numeri Avogadro et magnitudinum singulorum corpusculorum; in 
sua applicatione ad elementa subatômica, maxime innitebatur in 
experimentis circa rádios cathodicos et canales, effectus thermo- 
ionicum et photoelectricum et praesertim in datis radioactivitatis 
cum suis radiis a et p et eorum penetratione per materiam. 

Aether, e contra, erat matéria imponderabilis, sensibus et etiam 
instrumentis directe non perceptibilis, ubique extensa et essentia- 
liter continua, penetrabilis a corpusculis, cuius existentia postu- 
labatur tanquam médium in qua collocarentur et moverentur cor- 
puscula, necessarium ad replenda spatia vacua a matéria ponde- 
rabili, id est spatia interstellaria et intraatomica, et ad transmit- 
tendam energiam gravitationalem et electromagneticam inter cor- 
puscula distantia. Hypothesis electromagnética aetheris maxime a 
Maxwell et Lorentz evoluta fuit, postquam hypothesis corpuscu- 
laris lucis a Newton proposita supplantata fuerat per hypothesim 
undulatoriam ab Huygens et Fresnel aflirmatam et postquam na- 
tura pure mechanica aetheris ut impossibilis reiecta fuerat 2 * * * * * . 

Haec conceptio radicaliter mutata est durante saeculo XX, eo 
sensu quod duplex illa realitas minus heterogenea, immo radica- 
liter eiusdem generis concipitur, in qua tamen duplex natura di- 
scontinua et continua, corpuscularis et undulatoria, simul veri- 
íicatur. 

Primus gressus versus novam conceptionem positus est per 
sic dictam « veterem theoriam quantorum ». Anno 1900, Planck 
primus proposuit hypothesim quantorum, secundum quam emissio 


2 Aliquando haec distinctio inter corpuscula et aetherem identificatur 

cum distinctione inter materiam et energiam ; sed immerito, quia utra- 

que illa realitas est substantia materialis independenter subsistens, dum 

energia in hac conceptione classiea, saltem si agitur de energia radiante, 

est qualitas a corpusculis causata in aethere, tanquam accidens in sub- 

strato substantiali permanenti. 


et absorptio energiae ex parte corpusculorum fit per quantitates 
discretas, quae sunt múltipla integra alicuius minimi, quod voca- 
tur quantum energiae et cuius valor mensuratur per constantem 
universalem: quantum actionis (h = 6,624.10- 27 erg. sec), multipli- 
catam per frequentiam energiae radiantis: E = hv. Hypothesis 
quantorum initio habuit aliquam significationem mere formatem 
et abstractam in calculo spectri radiationis; sed paulo post (a. 
1905), Einstein significationem magis concretam et realisticam ei 
tribuit, energiam concipiendo tanquam granulis constitutam, quae 
photona vocata sunt. Haec hypothesis innitebatur in explicatione 
phaenomeni photoelectrici, in quo lux incidens in superficiem me- 
tallicam extrahit ab illa aliqua electrona; et deinde confirmata 
est per effectum Gompton (a. 1923), in quo lux incidens in cor- 
puscula separata illis imprimit aliquem impulsum ad modum ali- 
cuius proiectilis. 

Secundum hanc novam conceptione, aether electromagneticus, 
essentialiter continuus, sedes substantialiter immobilis camporum 
electromagneticorum, substituendus erat corpusculis discontinuis, 
sese moventibus velocitate lucis, emissis seu generatis a fonte lu- 
minis et absorptis ab obiectis. Attamen haec nova conceptio nul» 
lam dabat explicationem phaenomenorum, quae modo inoppugna- 
bili statuebant naturam undulatoriam lucis et eius diffusionem con- 
tinuam: unde antinomia quaedam insoluta habita est inter aspec- 
tum undulatorium praevalentem et aspectum corpuscularem secun- 
darium lucis et energiae radiantis. 

Secundus gressus versus novam conceptionem realitatis phy- 
sicae habitus est anno 1924, quando de Broglie assumpsit hanc 
dualitatem corpuscularem et undulatoriam tanquam hypothesim 
fundamentalem pro omni realitate physica, illam applicando etiam 
corpusculis physicae et chimiae classicae et ita instituendo sic 
dictam « novam theoriam quantorum » 8 . Secundum novam hypo- 
thesim, corpuscula resolvenda sunt in aliquam undam vel comple- 
xum undarum, vel saltem habent sibi adnexam aliquam undam, 
circum se modo continuo diffusam. Hypothesis undulatoria cor- 
pusculorum experimentaliter confirmata est a Davis son et Germer 
(a. 1927), ostendendo electrona diffrangi a reticulis crystallorum 
sicut diffrangitur lux; et postea amplissimam confirmationem ha- 
buit per successum novae mechanicae quantisticae ab hac hypo- 
thesi fundamentali evolutae, sive in forma mechanicae undulatoriae 
(de Broglie et Schrõdinger), sive in forma mechanicae, matricum 


3 Hypothesis quantorum, iam in veteri theoria quantorum, applicata 
fuerat in studio phaenomenorum materiae ponderabilis ab Einstein et 
Debije ad explicandas leges ealoris specifici (1911) et a Bohr ad expli- 
candam structuram internam atomorum (1913). Defeetus fundamentalis 
etiam in his applicationibus erat aspectus hibridus, quo coriceptiones 
classicae et quantisticae copulabantur, et consequenter defeetus inter- 
nae cohaerentiae, immo etiam interna contradictio principiorum. Isti 
defeetus omnino vitantur in nova theoria quantorum. 

(Heisenberger) et per introductionem dynamicae relativitatis par- 
ticularis (Dirac). 

Tandem tertius gressus, quo dualitas corpuscularis et undu- 
latoria plene et universaliter statuta est et simul homogeneitas fun- 
damentalis materiae ponderabilis, et imponderabilis, id est corpu- 
sculorum et aetheris physicae classicae, habitus est per systema- 
ticam tractationem electromagnetismi sub forma novae mechani- 
cae quantisticae, quae vocata est secunda quantizatio, vel theoria 
quantica camporum (.Heisenberg, Pauli, Jordan), vel mechanica 
undulatoria photonis (de Broglie). Initium theoriae quanticae cam- 
porum positum est iam ab anno 1929; sed plenior evolutio tantum 
post annum 1946 habita est per Tomonaga, Schwinger, Dyson, 
Feynman etc. 

Aspectus mathematicus et formalis novae theoriae constitui! 
mirabile aedificium, cohaerenter evolutum et splendide confirma- 
tum per innumera phaenomena a theoria praevisa et calculata et 
experimentaliter secundum praevisionem inventa; omnes succes- 
sus experimentales et teclmici physicae atomicae et nuclearis, inde 
ab anno 19,30, debentur mechanicae quantisticae ac proinde de 
fundamentali veritate illius nullum dubium prudens esse potest. 
Hoc tamen non signiflcat theoriam illam esse perfectam et abso- 
lutam: effectus, quibus electromagnetismus quanticus discerni po- 
test ab electromagnetismo clássico, adhuc exiguae entitatis sunt, 
ut translationes in structura tina spectri H ( Lambshift ) et anoma- 
lia® momenti magnetici intrinseci electronis; mechanica quantica 
usualis adhuc impar est in explicatione physicae nuclearis. Sed 
praesertim magnae difficultates habentur quantum ad significatio- 
nem physicam ipsius theoriae, id est circa determinationem verae 
naturae realitatis physicae, quae ex mechanica quantica et prae- 
sertim ex dualitate corpusculari et undulatoria deduci debent. Unde 
circa talem interpretationem magna adhuc controvérsia habetur 
inter physicos eminentiores et inter ipsos fundatores theoriae. 

Aliqui volunt praecludere omnes inquisitionem circa hanc si- 
gnifícationem, sive propter praeiudicia philosophica positivistica, 
sive propter difficultates non solum practicas, sed etiam conceptua- 
is, praesertim ex principio indeterminationis statuentis aliquem 
limitem absolute insuperabilem in nostra cognitione realitatis mi- 
croscopicae: ita praesertim Heisenberg. 

Alii retinent fundamentaliter conceptionem corpuscularem rea- 
litatis, electronum, protonum, neutronum et photonum, et aspec- 
tui undulatorio tribuunt tantum valorem euristicum et epistemo- 
logicum, quatenus unda nihil aliud est nisi médium calculandi pro- 
babilitatem inveniendi corpusculum in aliquo puncto spatii vel 
cum aliquo valore energiae: ita praesertim Born. 

Alii acceptant tanquam fundamentalem conceptionem undu- 
latoriam realitatis, secundum quam corpusculi non sunt nisi sin- 
gularitates vel concentrationes energeticae alicuius campi continui, 
accidentia discontinua alicuius unicae substantiae continuae: ita 
praesertim Schrõdinoer. 

Alii tandem agnoscunt tanquam aeque primarium et obiecti- 
vum utrumque aspectum undulatorium et corpuscularem et conan- 
tur efformare etiam aliquam imaginem, quae hanc conciliationem 
permittat: ita praesertim de Broglie in suis primis tentaminibus 
et etiam recentissime, post aliquam periodum in qua secundae 
interpretationi adhaeserat. 

Nulla ex his interpretationibus nomine scientiae imponi po- 
test. Prima tamen videtur nimis extenuare valorem obiectivum da- 
torum et theoriarum; secunda et tertia nimis in unum aspectum 
insistunt, alterum practice negligendo; quarta magnas difficultates 
obiectivas conceptuales et mathematicas invenit, sed magis fidelis 
est datis scientiae hodiernae. 

Relate ad problema tractatum in thesi mox exposita et de- 
fensa, prima interpretatio omnem decisionem suspendit, immo 
praecludit; altera est omnino in favorem discontinuitatis ac proin- 
de multiplicitatis numericae substantiarum materialium; tertia ma- 
xime favet continuitati et unitati; quarta media via incedere co- 
natur, discontinuitatem et multiplicitatem substantiarum servando, 
at non adeo radicaliter ut secunda, sed admittendo possibilitatem 
alicuius communicationis et fusionis inter diversa individua sub- 
stantialia. 

Secundum hanc conceptionem, quam in praesenti statu scien- 
tiarum praeferendam esse putamus, realitas physica constituitur 
particulis, quae saltem quando sunt sufficienter separatae, sunt tot 
substantiae individuales, quarum unaquaeque, ad modum alicuius 
cellulae viventis, constituta est triplici elemento : est aliquis nu- 
cleus centralis, valde parvus, cuius radius 10- 13 cm, in quo resi- 
dent praecipuae proprietates aspectus corpuscularis; nucleus cir- 
cumdatur aliqua regione extensa, ad modum protoplasmatis viven- 
tis, fortasse ab ipso nucelo generata et regenerabili, quae est sedes 
phaenomenorum undulatoriorum; tandem haec regio limitatur ali- 
qua superfície extrema, labili et veluti elastica, quae permittit 
variationem extensionis regionis intermediae. Praeterea regiones 
extensae particularum debent esse ad invicem penetrabiles, sed 
manent substantialiter distinctae, saltem dum nuclei non nimis sese 
appropinquant; et complexus harum regionum constituit exten- 
sionem totalem universi physici et statuit contiguitatem omnium 
corporum quae inter se physice agunt vel agere possunt i . 


^ Quoad hanc conceptionem, cf. praesertim de Bboglie, Nouvelles 
perspectives en microphysique, et Pohl, Der Weltãther. 

CAPUT XIV 

DE ESSENTIA PHYSICA CORPORUM ELEMENTARIUM 


Elementa et mixta. — Multiplicitas numérica substantiae 
materialis, prout in capite praecedenti vindicata est, iam in- 
cludit aliquam heterogeneitatem specificam inter diversas 
substantias materiales. Nunc tamen magis in particulari ex- 
aminanda est essentia physica corporum naturalium, secun- 
dum suas diversas species naturales, illam explicite defen- 
dendo contra opiniones, quae omnem differentiam reducere 
conantur ad solas differentias quantitativas et accidentales. 

Iamvero, inde ab antiquitate usque ad nostra têmpora, 
corpora naturalia distinguuntur in elementa et mixta, quae 
distinctio, clare ab Aristotele enuntiata, fere ad litteram reti- 
netur in chimia et physica hodierna. 

Elementa sunt corpora, ex quibus primo inexistentibus 
componuntur et in quae ultimo resolvuntur cetera corpora, 
ipsa autem non componuntur ex aliis nec possunt in simpli- 
ciora resolvi. Mixta, e contra, sunt corpora quae componun- 
tur ex pluribus elementis specifice diversis et quae in corpora 
specifice diversa dividi possunt x , 

Inquirendum erit, ergo, circa essentiam physiçam ele- 
mentorum et mixtorum, quod in hoc et in sequenti capite 
separatim perficietur. Unde sit primo sequens : 

THESIS XVIII. — Realitas physica componitur ex elemen- 
tis specifice diversis et ex se invicem generalibus. 

1. Termini. — Elementum, prout iam definitum est, est 
id in quod cetera corpora ultimatim resolvuntur et quod non 


1 Cf. Akisotslem, V Metaph. c. 3, 1014 a 26-b 15. Aristóteles ad- 
debat ad definitionem elementorum : « et si dividantur, particulae sunt 
uniformes, ut particulae aquae sunt aqua ». Hoc autem nunc est su- 
perfluum, quia elementa, quae nunc admittuntur, iam sunt actu divisa 
in minimis sui generis. 


dividitur in simpliciora. Notandum est conceptum elementi 
posse sumi non solum in sensu absoluto, sed etiam tantum 
relativo. Ita, v. g., atomi chimicae considerari possunt tan- 
quam elementa relate ad combinationes chimicas, solutiones et 
mixtiones, quia haec in illis resolvuntur, dum illae non pos- 
sunt dividi in specifice diversa per actiones et reactiones chi- 
micas et etiam per processus physicos qui non sint maximae 
intensitatis. Absolute loquendo, tamen, atomi chimicae non 
sunt elementa, quia per processus radioactivos et per vires 
physicas ingentes dividi possunt in elementa simpliciora spe- 
cifice diversa. Utrum illa quae nunc tanquam elementa con- 
siderantur sint reverá absolute talia an non, modo definitivo 
scientia decidere non potest; immo physici hodierni propen- 
siores sunt ad consideranda saltem aliqua ex illis non tan- 
quam ultima elementa, sed ut mixta ex elementis simplicio- 
ribus adhuc ignotis. Haec, tamen, est quaestio de facto per 
evolutionem scientiae physicae Progressive solvenda quae 
non habet magnum momentum philosophicum. Thesis valet 
in genere pro ultimis elementis corporum, quaecumque illa 
sint; sed nos directe attendemus ad ea quae in statu praesenti 
scientiae ut elementa considerari debent. 

Differentia specifica habetur inter plures substantias, 
quae differunt non solo numero et quantitate nec solo statu 
aggregationis nec alia differentia qualitativa accidentali, sed 
in ipsa essentia et natura, seu in ipso principio substantiali 
essendi et operandi. Attamen, quia, ut iam notavimus in prae- 
cedentibus, differentiae essentiales non sunt nobis notae im- 
mediate et per seipsas, oportet uti differentiis accidentalibus 
ad ipsas differentias substantiales determinandas, secundum 
principium pluries a S. Thoma enuntiatum : « accidentia enim 
própria sunt effectus formarum substantialium et manifestant 
eas » (I, q. 29, a. 1, ad 3). Aliis verbis criterium differentiae 
essentialis est complexus naturalis et stabilis proprietatum, 
qui tanquam causam intrinsecam ipsam naturam habere de- 
bet et qui differat a complexu proprietatum alterius substan- 
tiae non modo mere graduali, vel per differentiam quae ma- 
gis et minus admittit, sed per affirmationem et negationem, 
per oppositionem contrariam et per veram discontinuitatem. 
Ad hoc non requiritur ut omnes proprietates differant tali 
modo, sed requiritur et sufficit ut saltem una proprietas sit 

vere differens et omnino irreductibilis ad proprietates aliarum 
substantiarum. 

Generatio et eius inversum, corruptio, est mutatio sub- 
stantialis, seu transitus ab una substantia ad aliam specifice 
yel saltem numeriee diversam; hoc ultimum habetur, v. g., 
in generatione viventis ab alio individuo eiusdem speciei, vel 
in divisione alicuius continui homogenei in duas vel plures 
partes eiusdem speciei; primum autem habetur in transitu 
substantiae inanimae in viventem per assimilationem vel in 
corruptione viventis per mortem illius. 

2. Opiniones. — A. Quod diversitatem elementorum: 

1. Tenent unitatem specificam elementorum mundi phy- 
sici: a) Veteres philosophi ionici, ponentes res esse con- 
stitutas unico elemento primaevo, ut aqua (Tjhales), aére 
(Anaximenes), igne (Heraclitus). b) Atomistae veteres et 
aliqui recentiores, ponentes realitatem esse constitutam ato- 
mis eiusdem speciei, sola magnitudine et figura differentibus : 
Democritus, Gassendi, William Prout, qui initio saeculi 
elapsi afíirmavit átomos chimicas resultare ex unico elemento, 
quod esset « prothylon » seu atomus hydrogenii. c) Mechani- 
cistae rigidi, reducentes essentiam materiae ad puram exten- 
sionem homogeneam: Descartes, d) Aliqui dynamistae, qui 
ponebant totam realitatem esse reducendam ad unicam tan- 
tum vim seu energiam fundamentalem, quae per diversa phae- 
nomena manifestatur : Boscovich, Ostwald, qui forte etiam 
monismum strictum propugnat. 

2. Admittunt mulliplicitatem specificam elementorum 
maior pars philosophorum antiquorum et physicorum mo- 
dernorum. a) In antiquitate, praeter Anaxagoram qui plures 
naturas primitivas agnoscebat, quas homaeomeras vocabat, ut 
sunt aurum, ferrum, caro et similia, Empedocles celeber eva- 
sit per suam doctrinam de naturis primitivis, quae sunt ra- 
dices omnium et quae inde a Platone elementa dieta sunt: 
hae reducuntur ad quatuor: ignis, aêr, aqua et terra. Doctri- 
na de quatuor elementis ab Aristotele acceptata fuit et dein- 
de universaliter retenta usque ad têmpora moderna, b) Per 
ortum scientiae chimicae, inde a fine saeculi XVIII, ostensum 
est illa quatuor non esse vera elementa et eorum loco sub- 
stitutae sunt atomi chimicae, quae decursu saeculi XIX deter- 
minatae sunt per 92 species ab hydrogenio usque ad uranium. 

At ulterior progressus scientiae in saeculo XX ostendit etiam 
átomos chimicas esse compósitas ex paucioribus et simplicio- 
ribus elementis, qualia sunt electron, proton, nêutron, me- 
sona et similia; et praeter ea aether vel photona 2 . 

B. Quoad mutabilitatem elementorum : 

1. Tenent elementa physica esse ingenerabilia et incor- 
ruptibilia omnes qui doctrinam philosophicam atomismi vel 
MECHANiciSMi professi sunt. Secundum hos auctores elemen- 
ta physica semper in se essentialiter immutata et idêntica per- 
manent; non datur ullum fieri intrinsecum vel mutatio sub- 
stantialis, sed aggregatio et disgregatio elementorum ad invi- 
cem. Ita, sub influxu scholae eleaticae, non solum veteres ato- 
mistae, ut Leucippus et Democritus, sed etiam philosophi 
ionici posteriores, ut Anaxagoras et Empedocles. Negatio 
cuiuscumque mutationis substantialis elementorum renovata 
est a modernis mechanicistis et atomistis, et generaliter ac- 
ceptata est a cultoribus scientiarum physicarum et chimica- 
rum, usque ad têmpora recentissima. 

2. Mutationes substantiales et reciprocam convcrtibüita- 
tem elementorum ad invicem fortiter propugnavit Aristóte- 
les, quem sequuntur omnes peripatetici et sgholastici. Phy- 
sici hodierni, post facta detecta inde ab anno 1930, iam expli- 
cite reiciunt positionem mechanicisticam et atomisticam et re- 
deunt ad doctrinam mutuae transformationis elementorum 
physicorum. 

3. Probatur thesis. — Prima pars: Realitas physica com- 
ponitur ex elementis specifice diversis. 

1. Argumento generali a priori. 

Elementa physica sunt prima principia omnium corpo- 
rum naturalium. Atqui prima principia corporum debent esse 

2 Recole quae dieta sunt de duplici conceptione classica et quan- 
tistica circa aetherem et photona. Dilfferentia maxime in eo est quod 
in conceptione classica aether constituit unicam substantiam, ingene- 
rabilem et incorruptibilem et intransmutabilem cum matéria pondera- 
bili; in conceptione quantistica, photona constituunt tot substantias 
individuales, generabiles et corruptibiles, quae transformari etiam pos- 
sunt in partículas materiae ponderabilis. Hoc ultimum experimentali- 
ter conflrmatur ex sic dictis processibus creationis et annihilationis ali- 
cuius paris particularium oppositorum, ut electronis et positronis; et 
hoc est maximum argumentum in favorem conceptionis quantisticae 
recentioris. Nos in sequentibus hanc conceptionem tanquam magis pro- 
babilem retinebimus, sed nullo modo certam. 

inter se opposita ac proinde specifice diversa. Ergo realitas 
physica constat elementis specifice diversis. 

Maior constat ex ipsa notione elementi physici et proba- 
tur ex facto quod omnia corpora in illa elementa ultimatim 
resolvi possunt et ex illis, saltem de iure, componi possunt. 

Minor probatur hoc modo ab Aristotele et S. Thoma 
(Aristóteles, I Phys., c. 5; S. Th., ibi, 1. 10): Principia sunt 
quae non ex aliis nec ex alterutris et ex quibus omnia sunt. 
Atqui quae sunt talia debent esse inter se primo contraria. 
Ergo. 

Ultima minor probatur : a) si non essent primo contraria, 
essent ex aliis et sic non essent principia; b) si non essent, 
inter se contraria, essent ex alterutris et sic non essent om- 
nia principia, sed tantum aliqua eorum; tandem c) si non 
essent ullo modo contraria sed essent omnia eiusdem speciei, 
tunc composita quae ex illis oriuntur differrent inter se solo 
numero vel quantitate sine ulla heterogeneitate vel differen- 
tia specifica; et sic careret ratione sufficienti tota varietas, 
quam in natura observamus. Hoc ultimum contra monismum 
ita magis exponitur ab ipso Aristotele : « communis error om- 
nibus unum elementum supponentibus est unum solum mo- 
tum facere naturalem et omnibus eundem : videmus enim cor- 
pus naturale principium motus habere. Si igitur omnia cor- 
pora unum aliquid sunt, unus omnium motus erit ... Quare 
cum determinatum sit prius plures esse motus naturales, ma- 
nifestum est unum elementum esse non posse » (III De caelo, 
c. 5, 304 b 11-21). 

2. A posteriori ex experientia scientifica. 

Corpora quae ostendunt stabilem complexum proprieta- 
tum essentialiter diversarum et irreductibilium, sunt sub- 
stantiae naturales specifice diversae. Atqui elementa physica 
habent tales complexus proprietatum. Ergo elementa physica 
sunt substantiae specifice diversae. 

Maior constat, quia agitur de determinatione elementorum 
in quantum cognosci et definiri possunt per cognitionem ex- 
perimentalem et definitionem operativam, quae substantiam 
attingit mediantibus proprietatibus physicis eiusdem: con- 
stantia enim et stabilitas proprietatum causam intrinsecam 
exigit, quae est ipsa natura et essentia corporum. Ad rem 

S. Thomas, exponendo locum in quo Aristóteles determinai 
quot et qualia sint corporum elementa : « Inquirit enim hic 
Philosophus principium corporum sensibilium, inquantum 
sensibilia sunt, ut ipse dicit in littera. Si autem dicatur quod 
velit inquirere principia formalia substantialia, tunc dicendum 
est, quod quia formae substantiales sunt nobis ignotae, quia 
insensibiles : ideo per istas qualitates, quae sunt immediata 
principia transmutationis substantialis, dat intelligere ipsa 
formalia principia substantialia » (De gen. et corr., II, 1. 2). 

Minor probatur: a) Secundum actualem statum scientiae, 
elementa physica sunt sequentia : proton, (antiproton), nêu- 
tron (antineutron); mesona positiva, negativa et neutra; po- 
sitron, electron, neutrinum et ( antineutrinum) ; photon et (gra- 
viton) 2 3 . Ut iam notavimus, probabile est non omnia esse 
ultima elementa absolute simplicia, quia nimia sunt et plura 
eorum proprietates aífines inter se habent, ita ut quis mérito 
suspicari possit haec ex paucioribus et simplicioribus elemen- 
tis oriri; sed omnino improbabile apparet ad unicum elemen- 
tum originarium reduci posse. Ex alia parte, pro statu actuali 
scientiae, omnia pari iure tanquam elementa relative prima 
considerari debent; et certe nullum eorum est compositum ex 
aliis tanquam ex partibus in unum confluentibus. Ita, v. g., 
nequit dici quod proton sit compositum ex neutrone et posi- 
trone, nec nêutron ex protone et electrone: ratio praecipua 
quae a physicis affertur est quia, si nêutron vel proton essent 
composita ex duabus particulis, deberent habere momentum 
angulare rotationis ( spin ) nullum aut integrum et deberent 
sequi statisticam Bose-Einstein, dum e contra experientia osten- 
dit tum proton, tum nêutron habere spin semiintegrum et 
sequi statisticam Fermi-Dirac 4 . 


s Intra parenthesim posita sunt elementa dubia, quae supponuntur 
unice propter rationes theoricas, sed nondum habent confkrnationem 
experimentalem. Plura tamen elementa primo supposita sunt theore- 
tice, ut positron a Dirac et mesona a Yukawa, et postea etiam experi- 
mentaliter detecta. Inter haec adnumerari debet etiam neutrinum, quod 
a Pauli et Fermi suppòsitum est inde ab anno 1933 ad salvandum prin- 
cipium conservationis quantitatis motus et nunc fere ut certum con- 
sideratur et etiam indirecte experimentaliter confirmatum: cf. prae- 
sertim Bethe, Teoria elementare dei núcleo, pp. 47-49 et 161-177. 

* Spin, seu momentum mechanicum angulare rotationis, est proprie- 
tas intrínseca omnium elementorum, quae initio describebatur ut pro- 
ducta a rotatione particulae circa proprium axem (Uhlenbeck et Gouds- 

b) Iamvero haec elementa ostendunt complexum pro- 
prietatum, quae stabiles et characteristicae sunt pro unoquo- 
que elemento, modo discontinuo variantur et non gradatione 
continua vel quasi continua, in quibusdam etiam contrarie op- 
ponuntur et proinde nequeunt proprietates unius ex proprie- 
tatibus aliorum derivari vel ad illas reduci. Proprietates fun- 
damentales, quae in determinato complexu contradistinguunt 
diversa elementa, sunt massa levis, gravis vel media et pro 
photone nulla, onus electricitatis positivum, negativum aut 
nullum, momentum angulare mechanicum ( spin ), momentum 
magneticum B , statistica cui oboediunt, prout in tractatibus 
physicis describuntur et in tabula adnexa in fine voluminis in- 
dicantur. 

c) Ex datis scientiae physicae, natura elementorum ul- 
terius determinari potest, Etenim haec elementa, quando in 
statu libero inveniuntur, id est sunt sufficienter separata ab 
aliis et non intra atomum nec in aliqua nube particularum, 
individualitatem substantialem ostendunt : habent enim opera- 
tiones próprias saltem relative independentes et aliquam sal- 
tem breviter permanentem cohaerentiam in spatio et tempore, 
ut v. g. ostenditur in vestigiis quae relinquunt in camera Wil- 
son vel in laminis photographicis et, pro photone, in effectu 
photoelectrico et in effectu Compton. 

Nota, tamen, quandam essentialem diversitatem vigere inter 
cetera elementa et photon, quod habet minorem individualitatem. 


mit, 1925). Pro eius mensura assumitur unitas quantica momenti ci- 
netici; possunt haberi valores integri vel semiintegri huius unitatis. 
Pro particulis compositis, spin totale valet summam spinorum singu- 
lorum componentium. Diversitas legum statisticarum explicabitur in- 
fra; nuno sufficiat indicare relationem, quae viget inter spin et stati- 
stieam: particulae, quae habent spin semiintegrum (1/2, 3/2,..), sequun- 
tur statisticam Fermi-Dirac et vocantur fermiona; quae habent spin 
integrum aut nullum (0, 1, 2...), sequuntur statisticam Bose-Einstein 
et vocantur bosona. In tabella adnexa in fine voluminis indicatur etiam 
haec proprietas pro singulis elementis. 

5 Momentum magneticum est alia proprietas intrínseca elementorum, 
quae initio concepta erat ut resultans ex rotatione oneris electrici par- 
ticularum; at nunc constat etiam elementa neutra habere momentum 

&h 

magneticum. Eius unitas mensurae vocatur magneton Bohr : MB = , 

4 it inc 

ubi e est onus elementare electricitatis, h constans Planck, c velocitas 
lucis et m massa electronis; adhibetur etiam alia unitas, magneton nu- 
cleare, MN, quae eadem formula obtinetur substituendo massae electronis 
massam protonis. Momentum magneticum est positivum si est paral- 
lelum cum momento meehanico, negativum si est antiparallelum. 

Cetera elementa, enim, quamvis directe per experientiam macrosco- 
picam attingi nequeant, indirecte tamen attingi possunt non soium 
in eorum lieri, in eorum generatione et corruptione, sed etiam in 
eorum esse permanehti. Ipsa enim agunt, v. g., per impulsum cine- 
ticum in alia elementa vel in átomos ; per actionem in átomos earum 
ionizationem producunt, quae visibilis flt per condensationem va- 
poris in camera Wilson vel per alterationem chimicam in laminis 
photographicis; in eadem actione, autem, eorum esse et energia 
non totaliter destruitur nec totaliter in passo absorbetur, sed ipsa 
permanent in esse et ulterius operantur, unde etiam vestigium 
relinquunt alicuius itineris continui vel quasi continui. E contra, 
photona non agunt nisi absorbeantur et in suo esse saltem partia- 
liter destruantur; unde neque indirecte per experientiam attingi 
possunt in suo esse permanenti, sed tantum in suo fieri, in gene- 
ratione et corruptione, emissione et absorptione. Ergo esse perma- 
nens et individuale photonum tantum per theoriam hypothetice 
poni potest propter analogiam tractationis mathematicae in theo- 
ria quantica camporum seu in sic dieta secunda quantizatione, 
quae essentialiter eadem est pro omnibus elementis. Haec autem 
analogia tractationis mathematicae ex se sola nequit iustificare ple- 
nam aequiparationem photonis ceteris elementis physicis, et natu- 
ram photonis magis obscuram et dubiam relinquit. Praeterea, pho- 
tona raro isolata inveniuntur, sed plerumque aliquam nubem con- 
stituunt plus minusve densam. 

Individualitas elementorum, saltem praescindendo a pho- 
tone, adeo perspicue resultat ex variis experimentis ut, in phy- 
sica classica et semiclassica, id est in electromagnetismo et 
in veteri theoria quantorum a Lorentz, Rutherford, Bohr et 
Sommerfeld evoluta, conciperentur tanquam corpuscula mí- 
nima et indivisibilia, quorum radius est circiter IO ' 13 cm. et 
quae permanenter conservantur in omnibus phaenomenis, se- 
cundum conceptus traditionales atomismi philosophici. 

At haec conceptio est certe errônea et constituit aliquam 
indebitam extrapolationem ex proprietatibus corporum ma- 
croscopicorum ad elementa microscópica. Nam, ex una parte, 
corpuscula elementaria non habent individualitatem substan- 
tialem permanentem et immutabilem, prout magis exponitur 
in parte sequenti; ex alia parte, praeter aspectum corpuscu- 
larem, per quem corporibus macroscopicis assimilari possunt, 
in aliis adiunctis et experimentis, ut expositum est in scholio 
praecedenti, ostendunt etiam aspectum undulatorium et ita con- 
stituunt campum continuum diffusum in spatio, cuius exten- 
sio etiam magnitudines macroscópicas attingere videtur, ut 
probatur ex experimentis diffractionis per reticula crystallina. 


17 — Philippus Selvaggi, S. I. - Cosmologia. 

Elementa physica, ergo, secimdum conceptionem primo a 
de Broglie propositam anno 1924, sunt corpuscula simul et 
undae, vel saltem corpuscula connexa cum unda quadam, cuius 
vera natura huc usque determinari non potuit. Propter diffi- 
cultates componendi simul duos aspectus partialiter saltem 
contradictorios et tribuendi significationem physicam et ob- 
iectivam undis mechanicae undulatoriae, multi physici recen- 
tiores confugerunt ad positionem aliquam plus minusve po- 
sitivisticam et phaenomenisticam, asserentes theorias physicas 
non esse nisi schemata mentalia utilia ad phaenomena descri- 
benda et praevidenda, sed quae nihil docent de ipsa reali- 
tate in se; in particulari unda interpretatur tanquam pura 
unda probabilitatis, quae unice determinat gradum probabi- 
litatis, ac proinde cognitionis subiectivae, inveniendi elemen- 
tum in determinata positione; proprietates autern corpuscu- 
lares, ut positio, traiectoria, velocitas, et ipsae solummodo ad 
modum nostrum concipiendi pertinent et nequeunt ullo modo 
realitati attribui. 

Reverá, quamvis negari nequeant difficultates in concep- 
tione elementorum physicorum et partes symbolismi et sub- 
iectivismi nostrae actualis cognitionis, attamen absurdum esset 
negare theorias physicas elementorum plurima nos docere de 
ipsa realitate physica et de eius proprietatibus obiectivis. Ele- 
menta cum suis proprietatibus nunquam poterunt concepti- 
bus propriis et univocis intuitive repraesentari, cum agatur de 
realitatibus quae nequeunt directe per experientiam cognosci; 
sed per analogiam ad obiecta nostrae experientiae et ex eorum 
effectibus observabilibus saltem partialiter et inadaequatae co- 
gnoscuntur. In particulari, elementis extensio formalis attri- 
bui debet, quamvis probabilius non sint concipienda ad mo- 
dum corporum solidorum, sed potius ad modum corporum sal- 
tem magna ex parte fluidorum. Certe, autem, phaenomena re- 
center detecta et theoriae quantisticae modernae non exclu- 
dunt, immo confirmant essentialem heterogeneitatem specifi- 
cam elementorum physicorum, quae asseritur in hac prima 
parte thesis. 

Secunda pars: Elementa physica sunt ex se invicem gene- 
rabilia. 

Illa corpora sunt ex se invicem generabilia, quae, cum an- 
tea actu non exstiterint, fiunt non ex nihilo nec ex aliis di- 

stinctis, sed inter se ab uno in aliud transformantur. Atqui 
talia sunt elementa physica. Ergo elementa physica sunt ex 
se invicem generabilia. 

Minor probatur per partes: 1. Elementa physica incipiunt 
esse, cum antea actu non exstiterint: hoc constat ex multis 
datis scientiae physicae modernae, praesertim inde ab anno 
1930 compertis. Hoc valet in primis de photone, quod actu 
existit tantum inter emissionem et absorptionem, secundum 
recentiorem conceptum, quo photon aliis particulis fundamen- 
taliter aequiparatur : ante emissionem existit actu atomus in 
determinato statu quântico energiae; ab ipso lux emittitur 
seu photon generatur per transitum a statu maioris energiae 
ad statum minoris energiae; tandem lux absorbetur ab alia ato- 
mo, quae transit in statum maioris energiae. Iamvero in utro- 
que termino a quo et ad quem, emissionis et absorptionis, pho- 
ton actu non existit, nec etiam ullum sensum physicum aut 
ontologicum habet loqui de eius actuali existentia. Sed prop- 
ter obscuritates et dubia de natura et individualitate photonis, 
in hoc magis non insistimus. Magis insistendum est circa or- 
tum aliorum elementorum. 

Primum exemplum sit emissio radiationis p ex corporibus 
radioactivis : in radiatione p aliquod electron emittitur ex nú- 
cleo, in quo electrona actu non continentur, cum nucleus solis 
protonibus et neutronibus constituatur : si enim nuclei actu 
electrona continerent, haberent spin et legem statisticam di- 
versa ab illis quae ex experientia comprobantur 6 ; praeterea, 
actualis praesentia electronum in nucleis non componitur cum 


e Spin nucleorum cum consequenti statistica, secundum regulam iam 
indicatam, habetur per summam spinorum componentium; cum autem 
electron, proton et nêutron habeant unumquodque spin semiintegrum, 
nuclei compositi ex numero dispari horum elementorum debent habere 
spin semiintegrum, secus spin integrum aut nullum. Hinc in hypothesi 
compositionis nuclei ex solis protonibus et neutronibus, spin integrum 
aut semiintegrum habetur secundum paritatem aut disparitatem numeri 
totalis nucleonum, qui littera A designari solet; e contra in hypothesi 
praesentiae electronum in núcleo, haberetur secundum paritatem vel di- 
sparitatem numeri atomici, qui littera Z designatur. Iamvero experien- 
tia primam hypothesim universaliter confirmat: v. g. Deuterion (A = 2, 
Z — 1) habet spin 1 ; Li (A = 6, Z = 3) spin 1 ; Be (A = 9, Z = 4) spin 
3/2; B (A = 10, Z = 5) spin 1 ; C (A = 13, Z = 6) spin 1/2 etc. Eviden- 
ter pro nucleis, in quibus A et Z sunt ambo pares, qui est casus fre- 
quentior, vel ambo dispares, discriminado non habetur; sed omnino 
irrationale esset admittere quosdam núcleos electrona actu non habere, 
alios, omnino similes praecedentibus, actu habere. 

legibus stabilitatis nucleorum et cum vita media nucleorum 
radioactivorum, quae experimentaliter compertur Iongior quam 
quae in illa hypothesi possibilis esset 7 ; tandem dimensiones 
nuclei minores sunt quam longitudo undae, quae electronibus 
competit secundum mechanicam undulatoriam 8 , et plures 
aliae incongruentiae in dieta hypothesi haberentur. 

Aliud exemplum sit transformatio hydrogenii (H) in he- 
lium (He), quae originem dat irradiationi stellarum: in hoc 
processu, mediante aliquo cyclo, in quo partem habent atomi 
Carbonii, quae primo in Nitrogenium et Oxigenium et deinde 
iterum in Carbonium transformantur, tanquam exitus finalis 
habetur transformatio quatuor atomorum H in unam atomum 
He et simul generatio duorum positronum et irradiatio ener- 
giae 9 . Iamvero positrona antea actu non existebant, quia pro- 
ton seu nucleus H est elementum simplex, ut dictum est in 

7 Nuclei radioactivi per emissionem |3 habent generatim vitam sa- 
tis longam, quae non explicaretur si electron esset praesens in núcleo 
et ibi retineretur per vallum ( barriera ) energiae potentialis; hoc veri- 
ficatur praesertim in casibus radioactivitatis artificialis. 

8 Unda a de Broglie statuta pro protone vel neutrone in núcleo, 
quorum energia cinética assumatur eiusdem ordinis ac energia liga- 
minis (circiter 8 MeV), habet circiter longitudinem 1,5.10-w cm, quae 
est magnitudo radii nuclei; e contra, ex expressione relativistica ener- 
giae electronum, habetur unda maioris longitudinis, id est circiter 
2 , 5 . 10-12 cm. Ceterum, exclusio electronum in núcleo unanimiter admit- 
titur nunc a physicis; pro argumentis allatis, cf. praesertim Heisen- 
bebg, La física dei nuclei atomici, pp. 64-66 et Bethe, Teoria elementare 
dei núcleo, pp. 15-33. 

9 En schema huius transformationis : 

HJ + C- -> Nf . 

N 7* ~ * C 6 3 + e+ 

H l + C 6 13 _> N 7 14 

hJ + n 7 14 _> O 45 

0 8 5 ->■ N 7 5 + 6+ 

H í + K Cf + He 4 

In linea centrali positae sunt atomi, quae sunt tantum instrumenta ad 
transí oi mationem ; ex parte sinistra atomi H, quae per vim cineticam, 
quam habent ex agitatione thermica intensissima, processum transfor- 
mationis causant; ex parte dextera elementa generata per trasforma- 
tionem. Omittitur indicatio energiae irradiatae seu photonum generato- 
rum, cuius summa totalis calculari potest ex contractione massae, quae 
habetur in transitu a 4H ad He, secundum formulam: E = A m.c 2 , prae- 
ter energiam cineticam atomorum H. Omittuntur etiam neutrina. 

parte praeeedenti. Ergo illa positrona in ipso processu fiunt, 
t cum antea actu non exstiterint. Eodem modo in efformatione 
Deutonis ex duabus atomis H habetur generatio unius posi- 
tronis, quod antea actu non existebat. 

Tertium exemplum sit aliquod experimentum ideale, in 
quo praeexistentia actualis particularum generatarum ad ab- 
surdum ducit: aliquod proton, magna vi acceleratum ultra 
5,40 MeV, immittitur contra atomum Aluminii, quae proton 
captat et ad aequilibrium dynamicum restaurandum emittit 
unum nêutron et convertitur in atomum Silicii iuxta formulam : 



Sed utraque haec partícula est instabilis; atomus Si post 
brevissimum tempus emittit unum positron et unum neutri- 
num ac transformatur iterum in atomum Al : 



K + < + yi 


nêutron lentius, in tempore medio 15 minutorum circiter, dis- 
solvitur in proton, electron et neutrinum: 


n o — y Pi + e -i + v • 


Ita in fine experimenti, redeunt in pristinum statum p et 
Al, sed praeterea generata sunt positron, electron et duo neu- 
trina, quae longe abeunt. Experimentum ideale pluries ad li- 
bitum iterari potest, semper cum eodem protone et eadem 
atomo Al; et semper nova electrona, positrona et neutrina ge- 
nerantur et sine fine generari possunt in quolibet magno nu- 
mero. Si elementa generata iam antea actu exstitissent, in uno 
protone vel neutrone infinita electrona, positrona et neutrina 
existere debuissent, quod est absurdum. Ad aequilibrium ener- 
geticum instaurandum, considerandae sunt praeterea sive ener- 
gia cinética, quae protoni tribuitur per machinas acceleratrices, 
sive energia electromagnética et cinética, quae in transforma- 
tionibus subsequentibus dispèrgitur; sed in his nulla partícula 
elementaris generatur vel destruitur. 

Tandem ultimum exemplum habetur in sic dictis phaeno- 
menis creationis et annihilationis : si quantum energiae valde 
intensae, qualis habetur in radiatione cósmica et in radiatio- 
ne v duríssima, pervenit in proximitate materiae, energia evan- 
nescit et eius loco apparent duo corpuscula, electron et posi- 

tron, cum magna energia cinética; quantitas energiae photo- 
nis aequalis esse debet aequivalenti energetico massarum cor- 
pusculorum et simul summae energiae cineticae eorumdem, 
unde debet esse saltem 10 6 eV = 1 MeV. Processus inversus 
etiam observatum est : si electron et positron simul occurrunt, 
corpuscula evanescunt et apparet quantum energiae magnae 
intensitatis 10 . Phaenomenon, absolute loquendo, explicari pos- 
set dicendo quod duo corpuscula latebant propter absolutam 
carentiam energiae physicae et per energiam receptam a pho- 
tone iam flunt observabiles; et viceversa 11 . Sed illa existentia 
corpusculorum ubique latentium et expectantium energiae ad- 
ventum gratuito supponitur et est physice improbabilis. Inde 
omnes physici loquuntur de vera generatione et corruptione 
corpusculorum, immo de creatione et annihilatione materiae 
vel de materializatione energiae, quae tamen ultimae expres- 
siones sunt inexactae et philosophice erroneae, ut mox di- 
cemus. 

2. Elementa physica in his processibus generata non fiunt 
ex nihilo. Ratio metaphysica et a priori habetur, quia nibil 
potest fieri ex nihilo, nisi per creationem immediatam a Deo, 
qui cum sit ipsum Esse potest esse causa totalis alicuius entis 
et illud facere ex nihilo sui et subiecti. Iamvero, in eventibus 
naturalibus non est recurrendum ad immediatam actionem 
Dei, si effectus explicari potest per causas naturales. Quod 
reverá accidit in his processibus. Etenim in omnibus his pro- 
cessibus semper salvantur principia conservationis energiae, 
massae, oneris electrici et momenti mechanici, ita ut quam- 
vis nova entia habeantur quae antea actu non existebant, nun- 
quam tamen habetur augmentum nec etiam imminutio ener- 
giae totalis. Etiam in sic dictis phaenomenis creationis et an- 


10 Symbolum eV, quod legitur electron-volt, adhibetur pro unitate 
energiae in physica electrónica et est energia quam electron acquirit 
per differentiam potentialis unius volt; in physica nucleari, frequentius 
adhibetur unitas superior, mega-electron-volt : MeV = 10« eV. Prima ex- 
perimenta facta sunt cum radiatione y Thorii C”, quae habent energiam 
2,65 MeV. Cum energia maiori habetur etiam generatio mesonum et, 
cum adhuc maiori, paris protonis et antiprotonis ; in ultimo casu ener- 
gia requisita est magis quam 2000 MeV, quae obtineri poterit cum 
maximis machinis acceleratricibus constructis (synchrotrona) ; nondum 
tamen factum est experimentum certum. 

Cf. Hoenen, Filosofia delia natura inorgânica, p. 304 et Cosm., 

p. 642. 

nihilationis, non agitur de aliquo fieri ex nihilo vel ad nihi- 
lum; sed corpuscula flunt ex praecedenti energia photonis, 
quae in massam corpusculorum partialiter convertitur, secun- 
dum aequationem einsteinianam : m = E/c 2 ; nec etiam agi- 
tur de materializatione energiae, quia ipsa energia materialis 
est; sed unice agitur de transformatione unius qualitatis (ener- 
gia electromagnética) in aliam qualitatem (massa gravitatio- 
nalis), vel viceversa, et, secundum interpretationem probabi- 
liorem, de consequenti transformatione unius substantiae, pho- 
tonis, in alias specifice diversas, electron et positron. 

3. Elementa physica non fiunt ex aliis distinctis. Hoc né- 
quit demonstrari absolute, cum non constet ea, quae nunc 
ut elementa considerantur, esse prima absolute elementa mun- 
di physici. Sed, ut dictum est, pro actuali statu scientiae, haec 
considerari debent tanquam relative prima elementa; unde ar- 
guimus: Si particulae elementares ex aliis corporibus distinc- 
tis flerent, haec alia essent elementa et non illa. Atqui secun- 
dum actualem statum scientiae consequens est falsum, vel sal- 
tem improbabile. Ergo et antecedens. 

4. Elementa physica omnia inter se ab uno in aliud trans- 

formantur. Constat ex recentioribus datis scientiae physicae 
omnia elementa supra enumerata posse ad invicem transfor- 
mari et aliquando etiam de facto transformari. Aliquae trans- 
formationes sponte flunt, quando aequatio energetica favora- 
bilis est; aliae e contra requirunt interventionem causae ex- 
ternae, quae suppeditet energiam necessariam ad transforma- 
tionem. Ita nêutron sponte transformatur in proton, electron 
et neutrinum : n — y p+ + e — h v ; proton et meson negati- 
vum in nêutron et neutrinum : p+ + p- — > n + v ; me- 
son jt in meson p et neutrinum et viceversa: jt* p* + v; 

meson p in electron et duo neutrina : p ± — y e ± + 2 v 5 par elec- 
tronis et positronis in photon et viceversa : e~ + e+ y . 
Aliae etiam transformationes artificialiter produci possunt. 

In his omnibus transformationibus, elementa praesentia 
ante transformationem habenda sunt non ut purae causae ef- 
ficientes, quae ab extra influunt esse in aliud, suum esse con- 
servando substantialiter immutatum, sed tanquam causae ma- 
teriales novorum elementorum, seu tanquam matéria ex qua 
nova elementa fiunt, sicut statua fit ex mármore vel glacies 
ex aqua. Insuper elementa priora in novis actu non conser- 

vantur, propter eandem rationem qua nova in praecedentibus 
actu non existebant; unde cessant esse, non per annihilatio- 
nem, sed per conversionem substantialem in nova elementa. 
Haec nova elementa sunt vere novae substantiae, cum nova 
natura et essentia specifica et novis proprietatibus; hae ta- 
men omnes ex prioribus determinantur et illis energetice ae- 
quivalent. Habetur ergo vera mutatio substantialis, sed non 
augmentum perfectionis, quo fit ut priora elementa ratio suf- 
ficiens esse possint novorum elementorum, quin alia causa 
eiusdem ordinis requirenda sit. 

Quaeri tamen potest quaenam sit ratio determinans ipsius 
mutationis qua talis; iamvero haec ratio, ubi mutatio sequi- 
tur occursum plurium elementorum contrario rum, in ipso con- 
cursu et reactione proprietatum oppositarum reponenda est; 
in his autem quae sponte post vitam mediam plus minusve 
brevem dissolvuntur, ut sunt nêutron et mesona, ratio manet 
huc usque ignota et quaerenda esse videtur in aliqua structura 
dynamica interna illarum particularum, quae proinde minus 
quam particulae per se stabiles nomen elementi mereri vi- 
dentur. 


CAPUT XV 

DE ESSENTIA PHYSICA MIXTORUM NATURALIUM 


De unione elementorum ad mixta efformanda. — Elementa 
mundi physici non manent semper separata, immo generatim 
neque diu separata subsistunt, sed statim aut paulo post eorum 
generationem cum aliis particulis sive eiusdem sive diversae 
speciei uniuntur sive per simplicem propinquitatem localem 
sive per actiones reciprocas virum, quibus praedita sunt. Ita 
naturaliter oriuntur mixta plus minusve stabilia, ut sunt primo 
ipsae nubes elementorum, tanquam systemata resultantia ex 
plurimis particulis eiusdem speciei, quae aliquo sensu tan- 
quam mixta considerari possunt, deinde nuclei atomici, ipsae 
atomi, moleculae et aggregata molecularum, quae in diversis 
statibus inveniri possunt: aêriformi, liquido et solido, colloi- 
dali et crystallino, inorgânico et orgânico., usque ad structuras 
viventes. 

Iamvero, quoad essentiam physicam mixtorum, quaestio 
ponitur, quae momentum philosophicum habet : utrum omnia 
mixta sint mera aggregata elementorum actu in sua indivi- 
duali exsistentia permanentium, an e contra saltem aliqua 
eorum constituant novas essentias specificas, veras naturas, 
quae unitatem substantialem per se et principium intrinse- 
cum operationis habeant. Huic quaestioni respondet sequens: 

THESIS XIX. — Mixta naturalia non sunt aggregata mere 
mechanica, sed habent unitatem substantialem per se; et qui- 
dem certe in viventibus, probabilius autem etiam in non viven- 
tibus. 

1. Termini. — Mixtum est eorpus quod oritur ex diversis 
elementis et quod dividi potest in specifice diversa. Dicitur 
mixtum perfechum, vel simpliciter mixtum, si est eorpus na- 
turale, scilicet substantia una et indivídua vel natura specifica 

per se una; dicitur mixtum imperfectum, vel merum aggre- 
gatum, si non est corpus naturale nec natura specifica vel sub- 
stantia per se una, sed est unum per accidens in ordine entis 
simpliciter, seu est complexus substantiarum servantium suam 
propriam individualitatem et multiplicitatem sub unitate mere 
accidentali. Aggregatum erit mere mechanicum, si unitas ori- 
tur unice ex positione vel motu locali partium, quin elementa 
complexus intrinsecam mutationem qualitativam et energeti- 
cam habeant, ut v. g. acervus lapidum vel folia turbine rotata 
vel artefacta pure mechanica, ut lectus et horologium. Cum 
hac terminologia, problema praesentis thesis exprimi potest 
quaerendo utrum dentur mixta naturalia perfecta, an omnia 
sint mixta imperfecta 1 . 

Criteria, quibus mixtum perfectum a mixto imperfecto di- 
stingui potest, plura esse possunt. 

Primum criterium est unitas vel pluralitas individuorum, 
quae aliquo modo directe attingi possit : sic, v. g., societas ho- 
minum est certe merum aggregatum, quia unusquisque homi- 
num habet suam individualitatem, quae in unione manet di- 
stincta; ubi autem individualitas componentium amittatur, ibi 
resultat unum individuum ac proinde mixtum perfectum. 

Secundum criterium est continuitas vel discontinuitas ma- 
terialis, quatenus entia materialiter actu divisa et separata, 
plura individua constituunt, quae unitatem mere dynamicam 


1 Distinctio inter mixta perfecta et imperfecta desumitur ex uni- 
tate per se entis; unde non est confundenda cum distinctione simili, 
quae ponitur in tractatibus chimiae inter corpora combinationis chi- 
micae et simplices mixturas vel solutiones, seu inter corpora chimice 
pura et impura. Corpora chimica pura habentur per unionem plurium 
atomorum ad efformandam moleculam chimicam; eorum compositio re- 
gitur legibus stoechiometricis : conservationis massae, proportionum de- 
fmitarum, proportionum multiplarum et numerorum proportionalium, 
et non dissolvuntur processibus physicis vaporationis, congelationis, de- 
stillationis, crystallizationis, centrifugationis et similibus; corpora chi- 
mice impura habentur per unionem molecolarum diversarum specierum, 
sine efformatione novae moleculae chimicae, sine legibus compositionis 
determinatae, sed cum compositione continuo variabili, et dissolvi pos- 
sunt processibus physicis. Corpora chimice impura sunt certe mixta im- 
perfecta: ita rupes, fusiones metallorum, aqua salsa, vinum etc. Cor- 
pora chimice pura, si in quantitate macroscópica sumantur, sunt etiam 
mixta imperfecta, resultantia ex mera aggregatione molecularum : ita 
v. g. aêriformia, liquida et solida amorpha. Quaestio utrum sint mixta 
perfecta, unice ponitur pro singulis moleculis et a fortiori pro singulis 
atomis; in quantitate macroscópica, quaestio unice ponitur pro crystal- 
lis naturalibus et pro viventibus. 

habere possunt et nequeunt esse unum ens simpliciter; e con- 
tra quod est vere continuum et indivisum, est unum per se 
et etiam substantialiter individuum. Hoc criterium facile ap- 
plicari potest in casu discontinuitatis macroscopicae, quia ubi 
talis separatio datur sicut inter hominem et corpora ambien- 
tia, ibi certe multiplicitas individuorum agnoscenda est, prout 
ostensum est in thesi XVII. Sed in ordine microscopico appli- 
catio manet incerta; et quidem in utroque sensu sive continui- 
tatis sive discontinuitatis. Admissa enim natura simul cor- 
pusculari et undulatoria elementorum, discontinuitas duarum 
particularum cognosci non potest nisi quando particulae loca- 
lizari possunt in differentibus regionibus spatii, quod fleri non 
potest nisi particulae distent inter se distantia ordinis macro- 
scopici. Ex alia parte, saltem si particulae sint diversae speciei, 
non potest a priori excludi esse substantialiter distinctas, 
etiamsi localiter compenetrentur seu etiamsi regiones praesen- 
tiae illarum saltem partialiter coincidant. 

Tertium criterium est stabilis complexus proprietatum, 
qui ad proprietates componentium reduci nequeat; ex proprie- 
tatibus enim ipsa essentia substantiae corporeae cognosci po- 
test, ut pluries notatum est. Hoc criterium est paulo fusius 
exponendum. 

Proprietates mixti relate ad proprietates componentium 
diverso modo possunt sese habere. Proprietates sunt additivae, 
si resultant ex sola summa proprietatum componentium. Pro- 
prietas additiva ergo proprie et primário componentibus com- 
petit et secundário ipsi composito propter componentia. Si 
autem hoc ita verificatur ut etiam gradus intensitatis proprie- 
tatis mixti mensurari possit arithmetice addendo valores pro- 
prietatis singulorum componentium, proprietas erit stricte ad- 
ditiva seu conservativa, quia oboedit principio conservationis. 
Si vero haec mathematica relatio non verificatur, sed habetur 
aliqua differentia inter valorem proprietatis in mixto et sum- 
mam valorum in elementis, proprietas erit non stricte additiva 
et est sub infhnúi constitutivo, qui ab ipsa structura vel consti- 
tutione mixti derivandus est. Ita, v. g., proprietas stricte ad- 
ditiva habetur in pondere acervi lapidum, qui mere mechaniee 
aggregati sunt; sed in pondere seu massa alicuius atomi chi- 
micae habetur proprietas non stricte additiva, quia massa 
atomi minor est quam summa massarum elementorum com- 

ponentium. Existentia proprietatum non stricte additivarum 
ostendit mixtum non esse aggregatum mere mechanicum, quia 
in unione habetur aliqua interna alteratio qualitatum ; sed per 
se non sufficit ad probandam unitatem per se mixti, cum alte- 
ratio per se haberi possit ex sola interactione proprietatum 
sine ulla mutatione substantiali componentium. 

Proprietates sunt constitutivae, si soli mixto in sua tota- 
litate competunt, componentibus autem qua talibus proprie 
et formaliter tribui nequeunt : ita, v. g., indicare horam est 
proprietas constitutiva horologii, quae tantum toto horologio 
competit et nullTo modo singulis eius partibus separatis. Etiam 
proprietates constitutivae duplicis generis esse possunt. Aliae 
resultant ex proprietatibus partium et ex earum dispositione 
et interactione; vocantur proprietates constitutivae aggrega- 
tionis, quia in mero aggregatu verificantur et non manifestant 
in mixto aliquam veram naturam vel essentiam substantialem 
distinctam a natura et essentia partium. Aliae, e contra, sunt 
vere novae et essentialiter diversae tum a proprietatibus par- 
tium in se spectatis, tum a proprietatibus, quae ex sola in- 
teractione partium resultare deberent; vocantur proprietates 
constitutivae totalitatis et sunt signum alicuius novae naturae 
seu alicuius principii intrinseci essendi et operandi modo pro- 
prio et characteristico, distincto ab operatione et cooperatione 
partium et aggregati. 

2. Opiniones. — 1) Tenent omnia mixta esse mera aggre- 
gata, seu elementa physica nunquam constituere aliquam uni- 
tatem substantialem superiorem in qua nova natura agnoscen- 
da sit, omnes Atomistae et Mechanicistae et generatim cul- 
tores scientiarum, in quantum omnis conatus scientiae mo- 
dernae, tum classicae, tum etiam modernissimae, semper in 
hoc fuit, ut proprietates et modus agendi mixtorum ex pro- 
prietatibus et interactionibus componentium explicarentur 2 . 


2 Hic conatus physicorum et chimicorum duxit ad constitutionem 
theoriae atomicae, cum suis recentioribus complementis. In hac construc- 
tione, secundum methodum scientiflcam, plura elementa hypothetica in- 
troducta sunt et, inter ea, etiam praesupposita philosophica, mechani- 
cistica et atomistica. Critica scientiarum exigit ut in aliqua theoria di- 
scernantur elementa, quae confirmationem saltem indirectam ex expe- 
rimentis receperunt, et elementa supérflua, quae ad conclusiones expe- 
rimentaliter veriflcatas non requiruntur. Iamvero, in multis casibus, haec 
critica ostendit elementa mechanicistica et atomistica praecise esse ele- 

Hoc ideale nunquam quoad omnia perfecte obtentum est, quam- 
vis in pluribus verus progressus scientiflcus factus sit, per 
reductionem plurium proprietatum mixtorum prima fronte 
valde diversarum et originalium ad proprietates elementorum 
et ad eorum interactiones. Quare conatus scientiae modernae 
in hunc sensum nullo modo condemnari debet, sed potius ap- 
probari, dummodo tantum haec positio non convertatur in 
praeiudicium exclusivisticum et praesertim ad campum viven- 
tium non extendatur sine debitis cautionibus. 

2) Tenent nulla esse mixta perfecta in non viventibus 
etiam multi Neoscholastici, qui putant hanc quaestionem esse 
solutam in sensu negativo a scientia atômica, nec posse vel 
debere aliquid obici in contrarium ex parte philosophiae, dum- 
modo clare admittatur unitas vere naturalis viventium. Ita 
v. g. tenent Schaaf, Dario, Descoqs, Frank, Morán, Mitterer 
et alii. 

3) Tenent non sotum viventia, sed etiam multa corpora 
non viventia esse mixta perfecta ac proinde dari veras naturas 
et essentias specificas, a meris aggregatis essentialiter distinc- 
tas, ac proinde, ulterius, dari veras mutationes substantiales 
in ortu mixtorum ex elementis et viceversa, Aristóteles et 
omnes Scholastici veteres ac etiam multi Neoscholastici, 
ut Hoenen, Nys, Maquart, Gredt, Boyer, Cotter, Saintonge, 
Bucher, Masi, Van Melsen et alii. Nos unitatem per se vi- 
ventium in prima parte tanquam certam breviter proponemus, 
cum haec thesis fundamentalis sit pro tota philosophia natu- 
rali et non pro sola psychologia; pro non viventibus senten- 
tiam unitatis tanquam probabiliorem defendemus. 

3. Probatur thesis. — Prima pars: Mixta naturalia certe 
habent unitatem substantialem per se in viventibus. 

Illa corpora habent unitatem substantialem per se, quae 
ita ex pluribus elementis componuntur ut sint unum suppo- 
situm et quorum proprietates ex solis proprietatibus compo- 
nentium et earum interactione nullo modo deduci possunt. 
Atqui viventia ita ex pluribus elementis componuntur ut sint 

menta supérflua (cf. Hoenen, Cosm., nn. 261-304, pp. 361-427). Ergo 
theoria atômica, critice epurata, non excludit átomos, moléculas et cry- 
stalla esse mixta perfecta. Hoc praesupposito, in thesi quaerimus utrum 
potius theoria atômica in sua recentiori evolutione exigat átomos, mo- 
léculas et crystalla esse mixta perfecta. 

uiram suppositum, cuius proprietates ex solis proprietatibus 
componentium et earum interactione nullo modo deduci pos- 
sunt. Ergo viventia sunt mixta perfecta. 

Maior enuntiat duo criteria magis certa et rigorosa uni- 
tatis substantialis per se, nempe quod 1) habeatur unum sup- 
positum, seu unum principium remotum operationum, secun- 
dum principia scholastica quod agere sequitur esse et actiones 
sunt suppositorum ; et 2) quod habeantur proprietates verae 
novae et constitutivae totalitatis, nullo modo praesentes in 
componentibus qua talibus nec deducibiles ex eorum proprie- 
tatibus et interactionibus. 

Minor: quoad 1) viventia esse mixta ex pluribus elementis 
resultantia, constat ex experientia vulgari et scientifica, quae 
docet corpora viventia per nutritionem et assimilationem ul- 
timatim ex elementis physicis componi, quibus cetera omnia 
corpora mundi pbysici componuntur, et per mortem et cor- 
ruptionem in eadem elementa ultimatim resolvi. 

Quoad 2) viventia esse unum suppositum iam in thesi XVII 
dictum est et expresse probatur in psychologia praesertim ex 
unitate operationum vitae sensitivae, in quibus unitas com- 
positi organici ex anima et corpore clarius apparet. 

Quoad 3) proprietates viventium ex solis elementis non 
viventibus deduci non posse nec per solam additionem, nec per 
interactionem proprietatum non viventium, iterum expresse 
probatur in psychologia, ubi irreductibilitas et supereminentia 
vitae relate ad mundum physicum eiusque proprietates et vires 
thesim fundamentalem totius tractatus constituit. 

Notandum est has theses in psychologia probari ex ana- 
lysi transcendentali et metaphysica datorum experientiae, quin 
praesupponantur doctrina hylemorphistica viventium et multo 
minus theses magis specificae scholasticae, ut thesis de unici- 
tate formae substantiali in corpore uno per se. 

Secunda pars: Mixta inanimata non sunt mera aggregata 
mechanica. 

Illa corpora non sunt mera aggregata mechanica, in qui- 
bus dantur vires qualitativae et selectivae, quibus elementa 
intrinsece mutantur ac proinde proprietates non sunt stricte 
additivae, sed influxum constitutivum ostendunt. Atqui talia 
sunt multa mixta inanimata, ut nuclei, atomi, moleculae et 

crystalla. Ergo multa mixta inanimata non sunt mera aggre- 
gata mechanica. 

Maior enuntiat criteria distinctionis inter aggregatum 
mere mechanicum et compositum vere naturale, quamvis non- 
dum sufficiant ad unitatem per se mixti demonstrandam. 

Minor probatur ex multis factis in lucem positis a scientia 
moderna, ex quibus constat vires quibus constituuntur nuclei, 
atomi, moleculae et crystalla, non posse reduci ad solam or- 
dinationem spatialem particularum componentium et ad im- 
pulsus mechanicos inter illas vel alicuius medii mechanici, sed 
esse vires qualitativas et specifice distinctas, attractivas et re- 
pulsivas et selectivas, quae agunt in distans mediantibus cam- 
pis energeticis, qualitativis et intrinsece variabilibus, et ipsas 
qualitates elementorum in compositione subire aliquam intrin- 
secam alterationem, unde non simpliciter inter se adduntur, 
sed subeunt influxum constitutivum. 

In particulari: 1) Campi energetici, quibus unio mixtorum 
explicatur, qualitative et specifice inter se differunt ac, proin- 
de, non solum non reducuntur ad purum motum localem, sed 
neque ad unicam qualitatem activam. Tales sunt, v. g., campus 
electromagneticus et campus nucleáris : campus electromagne- 
ticus exercetur tantum inter elementa praedita onere electrico, 
et est attractivus pro oneribus diversi signi, ut sunt proton et 
electron, repulsivus pro oneribus eiusdem signi, ut sunt pro- 
tona inter se; decrescit proportionaliter cum quadrato distan- 
tiae et habet actionem practice discernibilem etiam in distan- 
tiis macroscopicis; particulae, quae secundum mechanicam 
quantisticam huic campo connectuntur, sunt photona. E con- 
tra, campus nucleáris exercetur etiam inter elementa nullo 
onere electrico praedita, ut inter duo neutrona vel inter proton 
et nêutron; est attractivus pro omnibus elementis, etiamsi 
onere electrico eiusdem signi praedita sint, ut sunt duo pro- 
tona, est valde intensus pro minima distantia (circiter IO 13 cm), 
ita ut intensitatem campi electromagnetici in immensum supe- 
ret; sed rapidissime decrescit, ita ut in quintuplo illius distan- 
tiae fere evanescat; particulae connexae cum campo nucleari 
videntur esse mesona. 

2) Vires istae habent proprietates selectivas, quatenus 
unum elementum non agit in quodcumque aliud nec in quem- 
cumque numerum aliorum elementorum, sed tantum cum aliis 

determinatis elementis et in determinato numero, ita ut sa- 
turationem admittant. Vires nucleares non sunt adhuc valde 
notae, sed videntur saturari vires nucleares unius protoms 
duobus neutronibus et unius neutronis duobus protonibus; ita 
explicaretur peculiaris stabilitas nucleorum compositorum ex 
pari nmero protonum et neutronum, dum nuclei, in quibus 
numerus protonum vel neutronum est dispar, sunt minus sta- 
biles et magis rari in natura et nuclei, in quibus uterque nu- 
merus est dispar, adhuc minus stabiles et magis rari. In atomo 
selectivitas et saturabilitas virium clarius manifestatur in elec- 
tronibus periphericis : electrona enim non sunt in quolibet 
numero, sed in numero aequali numero protonum nuclea- 
rium, nec distribuuntúr quomodocumque, sed secundum re- 
gulas exacte determinatas in diversis livellis energeticis, qui 
habent unusquisque proprium numerum maximum electro- 
num, quo saturantur : v. g. duo in primo livello, octo in se- 
cundo etc. Eodem modo etiam selectivae sunt vires valentiae 
et affinitatis chimicae, quibus moleculae constituuntur : inter 
determinatas species chimicas exercentur, determinato numero 
atomorum saturantur et determinatum ordinem et structuram 
moleculae tribuunt. Tandem peculiaris selectivitas apparet in 
crystallis, quorum moleculae et atomi secundum determinatas 
symmetrias geométricas distribuuntur, in reticulo proprio et 
characteristico diversarum specierum chimicarum. 

3) Hae notae antimechanicisticae, qualitativae, selectivae 
ac proinde vere finalisticae magis extolluntur ac collustrantur 
ex proprietatibus detectis a physica quantistica. In primis, 
mechanica quantistica cum dualismo corpusculari et undula- 
torio evertit ipsum fundamentum mechanicismi in explicatione 
mixtorum : elementa, quibus mixta componuntur, non sunt 
corpuscula mechanica, exacte localizata, intrinsece immuta- 
bilia, quae determinatum et continuum iter in suo motu locali 
sequuntur, ad modum alicuius globuli rigidi et minimae di- 
mensionis, sed sunt veluti undae diffusae et fluctuantes, sese 
invicem penetrantes, intrinsece mutabiles, tanquam energia 
plus minusve concentrata. Praeterea ipsa mixta reguntur le- 
gibus, quae ipsam totalitatem elementorum respiciunt et re- 
gulant: ita, v. g., principium Pauli, statuens in una eademque 
compagine electrónica dari non posse duo electrona in eodem 
statu quântico, est lex respiciens ipsam totalitatem compagi- 

nis atomicae et in lucem ponens peculiarem eius unitatem, 
quae in hypotesi pure mechanicistica inintelligibilis evaderet. 
Etiam forma functionis undulatoriae et consequ enter ae- 
quationis Schrõdinger illam regentis determinatur ex toto com- 
plexu elementorum, quae in mixto continentur, v. g., in casu 
simplicissimo atomi H, ex protone et electronè simul et ex 
eorum mutuis relationibus energeticis, prout infra magis ex- 
plicabitur. 

4) Ortus atomorum ex elementis non fit per simplicem 
aggregationem et disgregationem localem elementorum, sed 
per reactiones energeticas, in quibus qualitates singulorum 
elementorum alterantur et ita aequilibrium dynamicum ma- 
gis favor abile stabiliter statuitur. Ita, v. g., energia ligaminis 
nuleorum pendet ex defectu massae elementorum, quae com- 
positionem ineunt, et eo maior est energia ligaminis, quo 
maior est defectus massae compositi respectu summae mas- 
sarum componentium, secundum aequationem einsteinianam 
pluries indicatam : A m = A E/c 2 . Hic defectus, qui iam im- 
plicat intrinsecam variationem massae, quae proinde resultat 
proprietas non stricte additiva, et consequenter energia liga- 
minis variatur variato numero atomico : est minima pro Deu- 
tone, seu circiter 1,1 MeV pro unaquaque partícula; deinde 
primo rapide crescit; pro He est circiter 7 MeV pro partícula; 
postea lentius usque ad médium systematis naturalis atomo- 
rum, ubi attingit circiter 9 MeV pro partícula, et dein in fine 
lente decrescit pro atomis maioris ponderis. Si tamen energia 
ligaminis magis in particulari consideratur, plura alia prin- 
cipia non mechanicistica addenda sunt: proportio inter nu- 
merum protonum et neutronum ac paritas vel disparitas eius- 
dem numeri, in quo selectivitas energiae ligaminis apparet, 
ut supra indicatum est; tensio superficialis, repulsio electro- 
statica inter protones et alia. Hinc sequitur núcleos stabiliores 
in initio systematis naturalis atomorum esse núcleos cum 
aequali et pari numero protonum et neutronum, in sequenti- 
bus vero numerum neutronum paulo superare numerum proto- 
num. Nuclei minus stabiles vel omnino instabiles sponte trans- 
formantur in núcleos stabiles viciniores, emittendo partículas 
leviores in radiationibus |3 positivis et negativis, rarius par- 
tículas a et liberando excessum energiae sub forma radiatio- 
nis Y- Habetur ergo in particulis elementaribus et in eorum 


18 — Philippus Selvaggi, S. I. - Cosmologia. 

complexibus aliqua interna dynamica, quae transcendit pro- 
prietates alicuius aggregati mere mechanici. 

5) Ceterum in mixtis naturalibus, speciatim in moleculis, 
multae sunt proprietates quae non sunt stricte additiuae, sed 
ostendunt influxum conslitutivi, vel etiam proprietates pro- 
prie constitutivae sunt. Ita volumen corporum in statu aêri- 
formi est clare non stricte additivum, cum proportionale sit 
semper numero molecularum, secundum hypothesim Avoga- 
dro, et independens sit a numero atomorum, quae moleculam 
constituunt; etiam volumen moleculare liquidorum in puncto 
ebullitionis, quod calculari potest addendo volumina atômica 
atomorum componentium moleculam, non est stricte additi- 
vum, sed habet influxum constitutivi, quia pendet a modo quo 
atomi ligantur in molécula. Neque stricte additivum est spec- 
tr nm molecularum, quia in illo praeter partem, quae est com- 
munis cum atomis componentibus, habetur pars nova et spe- 
cifica molecularum, quae praesertim in parte visibili spectri 
continetur et quae vocatur spectrum fasciarum, distinctum a 
spectro linearum proprio atomorum. Ceterum non omnes pro- 
prietates esse stricte additivas, iam ex eo constat quod dantur 
corpora isomera, quorum moleculae iisdem atomis constituun- 
tur et tamen proprietates chimicas valde diversas habent. 
Inquirendum est ergo ulterius utrum defectus additivitatis et 
proprietates constitutivae explicari possint ex sola aggregatio- 
ne, quamvis non pure mechanica, an e contra ostendant ali- 
quam veram totalitatem et unitatem per se in mixtis, quod 
perficiemus in parti sequenti. 

Tertia pars: Mixta inanimata videntur hábere unitatem 
per se totalitatis et non simplicis aggregationis. 

1. Ex possibilitate mutationis substantialis elementorum. 

Illa mixta saltem possunt habere unitatem per se, quae 
oriuntur non ex elementis immutabilibus et incorruptibilibus, 
sed ex elementis intrinsece et substantialiter transmutabilibus 
per veram generationem et corruptionem. Atqui talia sunt de- 
menta physica, ex quibus mixta inanimata oriuntur. Ergo 
mixta inanimata saltem possunt habere unitatem per se. 

Maior enuntiat conditionem a priori possibilitatis mixti 
perfecti: si enim elementa essent intrinsece immutabilia, ae- 
terna et incorruptibilia, prout mechanicismus et atomismus 

cuiuscumque temporis ea fmxerunt, certe nunquam haberi pos- 
sent mixta perfecta; si autem elementa, ex quibus mixta oriun- 
tur, sunt substantialiter generabilia et corruptibilia, saltem 
possibilis est ortus mixtorum perfectorum per unionem sub- 
stantialem plurium elementorum, et ita cadit ratio praecipua 
contra unitatem substantialem mixtorum. Animadvertendum 
est enim thesim mechanicisticam et atomisticam non esse con- 
sequentiam necessariam obviae experientiae nec etiam expe- 
rimentorum physicorum, sed potius procedere ex principiis 
metaphysicis et epistemologicis, quae in thesi contra mecha- 
nicismum examinata sunt. Facta experimentalia scientiis com- 
perta ostendunt quidem aliqua mixta, macroscopice unita et 
homogenea, quae ab antiquis tanquam mixta perfecta consi- 
derabantur, esse probabilius mera aggregata ex elementis di- 
scretis, ut v. g. mixturae diversorum corporum chimicorum, 
solutiones salium in liquidis, immo secundum theoriam cine- 
ticam aêriformium etiam omnia aêriformia et liquida. Sed 
transitus ab his casibus particularibus ad affirmationem uni- 
versalem non iustificatur ex experimentis, quae potius osten- 
dunt diversitatem specificam atomorum et molecularum, sed 
a priori ponitur tanquam ideale assequendum in explicatione 
scientiflca phaenomenorum. 

Minor enuntiat factum certum sive propter transmutatio- 
nes elementorum physicorum in corpora viventia, quae sunt 
mutationes vere substantiales, cum vivens sit substantia per 
se una et individualis et non merum aggregatum plurium in- 
dividuorum; sive etiam propter transmutabilitatem elemento- 
rum physicorum ad invicem, quae in thesi praecedenti de- 
monstrata est ad veras mutationes substantiales elementorum 
ducere. 

2. Ex ordine hierarchico vigenti in mundo physico. 

Natura, in omnibus suis manifestationibus, gradatim pro- 
cedit a minimo usque ad maximum. Atqui si praeter elementa 
physica et viventia non darentur alia corpora naturalia seu 
mixta perfecta cum natura specifica et per se una, ingens hia- 
tus haberetur in natura. Ergo etiam mixta inanimata proba- 
bilius habent unitatem naturalem totalitatis per se et non sim- 
plicis aggregations. 

Maior est principium inductivum, quod ex constanti expe- 
rientia innotescit et per progressus scientiarum semper magis 

confirmatur. Et quamvis afferri non possit tanquam argumen- 
tum certum pro casu particulari demonstrando, tamen pluri- 
mum valet tanquam principium heuristicum in scientiis et sal- 
tem maiorem probabilitatem tribuit sententiae faventi conti- 
nuitati naturae, quam sententiae contrariae. S. Thomas hoc 
principium iustificat a priori ex intentione Creatoris : « Distinc- 
tio rerum et multitudo est ex intentione primi agentis, quod 
est Deus. Produxit enim res in esse propter suam bonitatem 
communicandam creaturis, et per eas repraesentandam : et 
quia per unam creaturam sufflcienter repraesentari non po- 
test, produxit multas creaturas et diversas, ut quod deest uni 
ad repraesentandam bonitatem divinam, suppleatur ex alia: 
nam bonitas quae in Deo est simpliciter et uniformiter, in 
creaturis est multipliciter et divisim » (I, q. 47, a. 1). Et in 
articulo sequenti addit : « In rebus naturalibus gradatim spe- 
cies ordinatae esse videntur : sicut mixta perfectiora sunt ele- 
mentis, et plantae corporibus mineralibus, et animalia plan- 
tis, et homines aliis animalibus; et in singulis horum una spe- 
cies perfectior aliis invenitur. Sicut ergo divina sapientia causa 
est distinctionis rerum propter perfectionem universi, ita et 
inaequalitatis. Non enim esset perfectum universum, si tantum 
unum gradum bonitatis inveniretur in rebus ». 

Minor probatur: Natura, proprie loquendo, ibi tantum ha- 
betur, ubi habetur una substantia; simplex aggregatum, au- 
tem, quamvis aliquo sensu naturale dici possit, quatenus sci- 
licet ex viribus naturalibus resultat, non est aliqua natura seu 
principium per se essendi et operandi. Hoc sequitur ex ipsa 
notione naturae et substantiae et explicite docetur a S. Tho- 
ma: « Nunquam invenitur ex duabus naturis manentibus fieri 
unam, eo quod quaelibet natura est quoddam totum » (IV 
C. Gent., c. 35). Iamvero: 

a) Jnter viventia et elementa physica habetur magnus 
hiatus tum in magnitudine, tum in complexitate et perfectio- 
nibus. Nam prima elementa physica sunt paucissima et sim- 
plicissima, minimam magnitudinem habent (IO 13 cm), nullam 
structuram internam ostendunt, paucissimas etiam habent 
proprietates: massam, onus electricum, momentum cineticum 
et magneticum, et proinde etiam minimam diversitatem spe- 
cificam inter se habent; et tamen etiam inter ipsa apparet gra- 
dualis ordo hierarchicus, qui semper viget in rebus natura- 

libus. E contra, viventia etiam minima, quae probabiliter sunt 
ultravirus, habent magnitudinem inter 5 et 300 millimicrona 
(10 7 cm); bactéria autem, quae certe sunt viventia, non de- 
scendunt infra 250 millimicrona; constant ex pluribus milli- 
bus, denis et centenis millibus, elementorum: non constituun- 
tur immediate ex elementis physicis sed ex macromoleculis 
organicis, quae centenis et millenis atomorum constant, ex 
speciebus diversis: C, H, O, N, S, P et aliis minoris momenti; 
in ipsis invenitur saltem una macromolecula proteica et aci- 
dum ribonucleicum. Plurimas proprietates habent physicas, 
chimicas et etiam vitales, nutritionis et reproductionis. Ergo, 
reverá immensa distantia et differentia intercedit inter viven- 
tia etiam minima et prima elementa physica. 

b) E contra, si etiam atomi, moleculae et crystalla sunt 
verae naturae, intervallum repletur et hierarchia naturarum 
constituitur, quae modo graduali et fere continuo ascendit ab 
elementis usque ad viventia. Atomi chimicae systema naturale 
constituunt, quod in tabula in fine voluminis ponitur, in quo 
gradatim et sine saltu proceditur ab atomo minima H, quae uno 
protone et uno electrone constituitur, usque ad Uranium et 
transuranica artificialiter constituta, quae centenas partículas 
(protona, neutrona et electrona) continent: lacunae, quae an- 
tea in tali ordine graduali inveniebantur, decursu temporis et 
progressu scientiarum omnes impletae sunt. Multae proprie- 
tates physicae et chimicae atomorum gradualiter et periodice 
crescunt et decrescunt per diversas períodos systematis natu- 
ralis Mendeleieff : valentiae et pondera combinationis, volu- 
mina atômica et pondera specifica metallorum, proprietates 
electrochimicae, magneticae et metallicae etc.; aliae proprie- 
tates linealiter et Progressive crescunt ab initio ad terminum 
systematis, ut numerus atomicus, correspondens numero pro- 
tonum in núcleo et electronum periphericorum, pondera ato- 
mica, longitudo undae spectri optici et radiationis X. Etiam 
moleculae Progressive ordinantur in mixtis semper magis com- 
plexis, cum suis proprietatibus characteristicis et stabilibus, 
incipiendo a moleculis simplicioribus unius vel duarum ato- 
morum eiusdem speciei, He, Fe, Au, H 2 , 0 2 , N 2 , et etiam plu- 
rium atomorum, P 4 , As 4 , S 8 ; habentur deinde molecülae com- 
positae ex atomis diversarum specierum; et primo composita 
anorganica, ut sales, acida, bases etc., quae paucas tantum 

átomos habent ; postea composita organica, ut idrocarbura, al- 
coholes, aetheres, aldeides, chetona, amminae usque ad am- 
mino-acida, ammino-alcoholes, lipoides, alcaloides, carboidrata 
et tandem proteinae, quae sunt praecipua componentia sub- 
stantiae viventis. Tandem, in statu solido, corpora assumunt 
stmcturam crystallinam, quae ordinatur secundum formam 
aliquam geometricam regularem et symmetricam, characte- 
risticam pro unaquaque specie chimica. Crystalla, quae consi- 
derari debent tanquam ingentes macromoleculae, distribuun- 
tur secundum varia elementa symmetriae in septem systemata 
fundamentalia et triginta duas classes diversas, et ex forma 
geométrica etiam aliae proprietates physicae et chimicae de- 
pendent; quoad magnitudinem variari possunt a dimensioni- 
bus ordinis molecularis in microcrystallis metallorum usque 
ad dimensiones macroscópicas etiam plurium centimetrorum. 

3. Ex perdita individualitate elementomm. 

Mixta, quorum elementa propriam et distinctam indivi- 
dualitatem perdunt, non sunt mera aggregata, sed constituunt 
totalitatem per se, seu unum individuum substantiale. Atqui 
in multis casibus elementa physica inter se unita propriam 
individualitatem perdere videntur. Ergo in multis casibus mix- 
ta videntur esse totalitates per se et non mera aggregata. 

Maior enuntiat criterium fundamentale distinctionis inter 
merum aggregatum, quod est unum per accidens ex multis 
individuis distinctis constitutum, et mixtum perfectum, quod 
debet esse unum individuum, actualem multiplicitatem indi- 
vidualem suarum partium excludens. Amissio autem individua- 
litatis non debet esse sola impossibilitas illam cognoscendi me- 
diis physicis, sed debet esse realis et obiectiva, ita ut elementa 
in se careant vera individualitate. 

Minor probatur ex probabili interpretatione datorum phy- 
sicae quanticae. Nam iam ex ipso principio indeterminationis 
sequitur elementa microscópica non posse exacte localizari in 
spatio et tempore, ac proinde esse aliquatenus indeterminata 
in sua individuatione ; sed ex hoc solo principio quis iure suspi- 
cari posset indeterminationem esse solum in ordine cognitio- 
nis physicae et non in ipsa realitate. Accedit tamen dualismus 
corpuscularis undulatorius, qui est certe aliquo modo obiec- 
tivus et qui proinde individualitatem elementorum valde de- 

bilitat, cum discontinuitas corpuscularis per continuitatem un- 
dulatoriam compleri et corrigi debeat. 

Sed vera et obectiva amissio individualitatis implicari vi- 
detur in legibus statisticis, quibus oboediunt systemata ele- 
mentorum physicorum, electrona, protona, neutrona, photona, 
et etiam nuclei, atomi et moleculae in statu aêriformi. Etenim 
statistica alicuius systematis implicat enumerationem diver- 
sarum combinationum obiectivarum, quas elementa systematis 
inire possunt. Iamvero, si elementa systematis conservant 
suam obiectivam individualitatem, configuratio, in qua elemen- 
tum A est in statu X et elementum B in statu Y, est obiective 
diversa a configuratione, in qua elementum A est in statu Y 
et elementum B in statu X, sive haec distinctio physice obser- 
vari possit sive non; unde in calculo statistico hae configura- 
tiones numerandae sunt tanquam configurationes diversae. E 
contra, si elementa systematis perdunt suam individualitatem, 
illae duae configurationes non sunt obiective distinctae ac 
proinde ut una tantum numerandae sunt. Ex diverso modo 
numerandi configurationes distinctas, diversae leges et diver- 
sae proprietates experimentaliter observabiles per computatio- 
nes statisticas deduci possunt ac propterea evolutae sunt duae 
statisticae differentes in duplici illa hypothesi fundatae: sta- 
tistica classica a Boltzmann et Gibbs et statistica quantistica, 
quae iterum dupliciter dividitur secundum quod elementa 
systematis oboediunt principio exclusionis Pauli vel non: in 
primo casu habetur statistica evoluta a Fermi et Dirac, in se- 
cundo casu statistica a Bose et Einstein. 

Nunc autem experientia ostendit systemata elementorum 
physicorum oboedire statisticis quanticis et non statisticae 
classicae, saltem in casibus degenerationis, cum elementa non 
multum distant inter se, et hoc in particulari valet pro proto- 
nibus et neutronibus contentis in núcleo atomico, pro elec- 
tronibus, quae nucleum circumdant et atomum completam 
constituunt, pro atomis moleculam efformantibus, pro gase 
electronum quae sive in metallis sive in aliquo receptáculo clau- 
dantur, pro gase moleculari sub magna pressione et demissa 
temperatura. Ergo, in omnibus his casibus, elementa videntur 
perdere suam propriam et obiectivam individualitatem. 

Dices: Statistica classica nequit a priori iustificari, sed debet 
considerari tanquam limes ad quem practice reducuntur statisticae 
quantisticae, quando densitas particularum systematis est sufficien- 

ter debilis. Ergo ex diversitate legum statisticarum nequit deduci 
diversitas inter merum aggregatum et mixtum perfectum. 

Respondeo: Dist. antec. statistica classica nequit iustiflcari tan- 
quam unica et necessária lex systematum particularum C., tanquam 
lex hypothetica pro casu in quo particulae propriam et obiectivam 
individualitatem retinent N. Etenim, posita hypothesi de individuali- 
tate particularum, distributio statistica conflgurationum est reverá 
illa quae a statistica classica consideratur, eodém modo et iure 
quo, posita hypothesi contraria, distributio conflgurationum est 
illa quae in statisticis quantisticis statuitur. Utraque hypothesis 
est a priori possibilis; experientia autem a posteriori ostendere 
dehet quaenam statistica in diversis casibus veriflcetur ac proinde 
quaenam hypothesis initialis confirmetur. Iamvero experientia 
ostendit in casibus degenerationis tantum hypothesim de non indi- 
vidualitate particularum systematis componi posse cum datis. In 
aliis casibus, e contra, experientia nequit decidere inter utramque 
hypothesim, quia discrimina, quae per calculum derivantur, mi- 
nora sunt quam quae experimentari possint. Sed ex hoc aliquis 
illegitime concluderet solam statisticam quantisticam esse validam 
ac proinde negationem individualitatis esse extendéndam ad omnes 
partículas mundi universi; etenim saltem ubi datur macroscópica 
separatio partium, ut generatim habetur inter corpora solida ma- 
croscópica, v. g. inter globulos vitreos in sacculo contentos vel inter 
duas massas aêriformes pariete impermeabili divisas, ibi certe ha- 
betur distincta et permanens individualitas partium systematis, 
quae potest directe cognosci et determinari, quin attendendum sit 
quaenam leges statisticae illis systematibus applicari possint. 

Quaeres, cur solutio unice ut probabilis proponatur. 

Respondeo: 1) quia argumentum procedit ex veritate' conse- 
quentis ad confirmationem antecedentis et non potest excludi pos- 
sibilitas novorum factorum et novarum interpretationum, quibus 
argumentum propositum solveretur; et 2) quia ex hoc argumento 
manet valde indeterminatus limes in quo cessat individualitas ele- 
mentorum, quae certo habetur quando elementa aliquo corpore 
solido macroscopico, v. g. membrana impermeabili, separantur, vel 
adeo distent ut nulla actio inter ea exerceatur. 

4. Ex proprietatibus irreductibilibus mixtorum. 

Mixtum, cuius proprietates non habentur ex simplici ad- 
ditione proprietatum componentium nec ex sola interactione 
virium componentium, habent unitatem naturalem totalitatis 
per se et non simplicis aggregationis. Atqui tale videntur esse 
proprietates atomorum, molecularum et crystallorum. Ergo 
haec mixta naturalia inanimata videntur habere unitatem 
per se. 

Maior effert ultimum criterium supra indicatum pro di- 
stinctione inter simplex aggregatum et mixtum perfectum: si 

enim in mixto datur saltem una proprietas vere nova et om- 
nino irreductibilis, habetur nova natura et essentia specifica 
seu novum principium substantiale et vera unitas per se, quam- 
vis fortasse aliae omnes proprietates ex proprietatibus elemen- 
torum explicari possint. Sed ad hoc criterium cum certitudine 
applicandum, necesse est cognoscere proprietates et vires sin- 
gulorum elementorum et leges secundam quas earum interactio 
regitur ; tunc tantum, enim, iudicari poterit utrum proprietates 
compositi sint simplicis aggregati an verae totalitatis. Hoc 
autem raro contingit. Elementa physica, enim, nonnisi excep- 
tionaliter et per breve tempus separata subsistunt et generatim 
experimentaliter et directe in statu separationis cognosci et 
mensurari non possunt; sed aliquando eorum proprietates in- 
directe tantum cognoscuntur per effectus, quos producunt vel 
quos pati possunt ab aliis agentibus, plerumque autem arguun- 
tur solum hypothetice per examen comparativum mixtorum, 
in quibus cum aliis elementis unita inveniuntur. 

Minor, consequenter, nonnisi modo probabili proponitur, 
et quidem etiam modo valde restricto et primo potius nega- 
tive; solum in sequentibus aliquid positive affirmatur. 

1) Criterium hoc non videtur posse applicari viribus nu- 
clearibus, quae inter nucleona, id est protona et neutrona, exer- 
ceri supponuntur. Nam vires nucleares non sunt directe cogni- 
tae nec quoad earum naturam et magnitudinem nec etiam quoad 
earum existentiam in particulis separatis; id quod cognosci- 
tur directe ex experientia est núcleos non posse componi et 
dividi sine ingenti copia energiae; inde concluditur quod, si 
nuclei sunt composita dynamica nucleonum, debent existere 
vires speciales, quae illa elementa unita retinent et quarum 
natura per ulteriores hypotheses et comprobationes experimen- 
tales determinatur. Haec autem ulterior determinatio inniti- 
tur factis, quae respiciunt non ipsa elementa, sed tantum nu- 
cleum in sua totalitate vel in suo esse iam constitutum vel in 
actu compositionis et dissociationis ; prima consideratio fit 
quando energia ligaminis computatur ex defectu massae nu- 
clei respectu summae massarum componentium, secunda quan- 
do energia ligaminis arguitur ex energia emissa sub forma 
radiationis v durante transformatione nucleari. Ergo consi- 
deratio virium nuclearium non est apta ad quaestionem di- 
rimendam utrum nucleus sit unum per se an merum aggre- 
gatum. 

2) Idem dicendum est de viribus molecularibus, quibus 
atomi uniuntur ad moléculas efformandas. Duplex ligamen 
distinguitur in moleculis, heteropolare, et homopolare, prout 
atomi, quae uniuntur, habent diversum aut eundem charac- 
terem electricum. In casu ligaminis heteropolaris, v. g. in 
NaCl, vinculum unionis videtur esse reponendum in viribus 
electrostaticis, quae exercentur inter iona signi oppositi, Na+ - 
et Cl- ; et tunc molécula posset reverá considerari ut purum 
aggregatum, quod confirmatur etiam ex eo quod hae mole- 
culae, in statu aêriformi et in solutionibus, facile dissolvuntur 
in iona independentia, quae ut talia etiam in crystallis ma- 
nere videntur. Attamen accuratior examen ostendit attractio- 
nem electrostaticam per se solam non sufficere ad unitatem 
moleculae explicandam et in ipsis compositis ionicis partia- 
liter admittendas esse vires permutationis, quarum natura 
valde obscura est. In casu ligaminis homopolaris, vinculum 
unionis explicatum est a Lewis (1916) eo quod atomi permu- 
tant inter se unum vel plura electrona, ita ut unum electron 
commune sit duabus atomis vel rapidissime ab una ad aliam 
atomum et vicissim transmittatur. Secundum hanc hypothe- 
sim, unio homopolaris oriretur ex viribus permutationis, qua- 
rum natura tamen est adhuc valde ignota et quae, in omni 
casu, non exercentur nisi in ipsa unione. Unde etiam earum 
consideratio non est apta ad decidendam quaestionem de na- 
tura ipsius unionis molecularis. 

3) Casus vere privilegiatus, e contra, videtur haberi in 
unione electronum aum núcleo atomico ad efformandam ato- 
mum completam: haec unio enim concorditer a physicis ex- 
plicatur ex viribus electricis coulombianis, quae sunt valde 
notae ac proinde sinunt deductionem proprietatum aggregati. 
Consideremus casum simplicissimum atomi H, quae compo- 
nitur ex uno protone et uno electrone. Haec duo elementa op- 
time nota sunt quoad suas proprietates et quoad leges quibus 
reguntur in interactione cum campis externis electricis et ma- 
gneticis, ut v. g. fit in deviatione radiorum cathodicorum ope 
campi electrici vel magnetici in experimento a Thomson in- 
stituto. Iamvero, secundum leges electromagnetismi, quae ab 
Aston et Millikan detectae sunt valere etiam pro singulis pro- 
tonibus et electronibus, onus electricum irradiat energiam 
electromagneticam, quotiescumque subiit aliquam acceleratio- 
nem in campo electrico circumstante. Unde, si electron mane- 

ret essentialiter immutatum in atomo H tanquam in simplici 
aggregato et volveretur circa nucleum motu circulari accelerato 
cum velocitate tangentiali aequiparante attractionem nuclei 
secundum hypothesim a Rutherford (1911) propositam et a 
Bohr (1913) modificatam, deberet continuo irradiare energiam 
electromagneticam et consequenter energiam continuo amitte- 
ret, núcleo Progressive sese appropinquaret et tandem in nu- 
cleum rueret. Insuper energia irradiata haberet frequentiam 
continuo variabilem, propter variationem continuam veloci- 
tatis et periodi rotationis electronis emittentis, quae in ana- 
lysi spectroscopica spectrum continuum causaret. E contra, 
atomus H modo essentialiter diverso sese gerit: est compo- 
situm stabile, quod non irradiat continuo energiam sed tan- 
tum post excitationem externam; energia irradiata ab atomo 
H non habet frequentiam continuo variabilem, sed habet tan- 
tum determinatas frequentias, quae determinatis lineis spec- 
tri correspondent. Ergo atomus H essentialiter differt ab ag- 
gregato protonis et electronis. 

Physici conati sunt difíicultatem superare, primo retinen- 
do schema mechanicisticum, sed introducendo per opportunas 
hypotheses correctiones et exceptiones legibus electromagne- 
tismi 3 . Sed hae hypotheses introducunt aliquam intrinsecam 
incongruentiam in theoria atômica, quia ex una parte schema 
mechanicisticum et leges ordinárias electromagnetismi suppo- 
nunt et ex alia parte illas respuunt; praeterea, ad maiorem 
correspondentiam cum datis experientiae obtinendam, multae 
hypotheses secundariae introduci debuerunt, quae nullam iu- 


s Theoria structurae atomicae, a Bohr proposita (a. 1913) et a Som- 
merfeld evoluta (a. 1916), quoad essentialia, ad has leges reduci potest: 
1) electron in atomo circa nucleum movetur non in qualibet orbita, sed 
tantum in quibusdam orbitis privilegiatis talibus, ut momentum quan- 
titatis motus electronis in orbita sit aequalis múltiplo integro unita- 
tis quanticae momenti cinetici: m.v.t — n fi; 2) electron in .orbita 
habet energiam, cuius valor totalis computatur ex summa energiae ci- 
neticae et energiae potentialis resultantis ex interactione coulombiana 
inter nucleum et electron, energia cinética autem talis debet esse, .ut 
vis centrifugalis ex motu resultans aequet vim centripetalem attractio- 
nis electricae ; 3) electron in suo motu accelerato in campo electrico nu- 
clei, contra leges electromagnetismi classici, non irradiat energiam elec- 
tromagneticam, usque dum manet in eadem orbita, sed tantum in tran- 
situ ab una orbita ad aliam; 4) energia irradiata habet frequentiam, 
quae computatur ex differentia energiae totalis duarum orbitarum, in- 

E\ — 

ter quae fit transitus, divisa per constantem Planck : v = r ■ • 

stificationem theoreticam invenire poterant in hypothesi fun- 
damentali; et tandem, non ostantibus ulterioribus perfectio- 
nibus et successibus experimentalibus, theoria aggregati in- 
capax apparuit praebendi solutionem generalem, quae etiam 
aliis atomis magis complexis applicari posset. Unde, ipsi phy- 
sici iam versus annum 1925 explicite agnoscebant theoriam 
mechanicisticam atomi non esse nisi schema vel modellum 
commodum ad quaedam facta describenda et praevidenda, 
sed non repraesentare ipsam realitatem atomi, prout est in se. 

Eodem tempore, nova solutio proposita est, quae simul 
vitat incongruentias principiorum et discrepatias experimen- 
tales: est nova mechanica quantistica sub duplici forma ma- 
thematiee aequivalenti, undulatoria (de Broglie et Schrõdin- 
ger) et matricum (Heisenberg). Haec nova mechanica duos 
casus atomi H et aggregati protonis et electronis cum suis 
differentibus proprietatibus et modo agendi cohaerenter de- 
ducit ex unica formula fundamentali, v. g. ex aequatione fun- 
damentali Schrõdinger 4 , quae statuit conditiones generalis- 
simas, quibus phaenomena physica regi debent et quae in 
casibus particularibus specificari debet. Haec unica formula 
non eliminat, sed potius conflrmat differentiam etiam expe- 
rimentaliter compertam inter atomum H et aggregatum pro- 

4 Aequatio undulatoria fundamentalis Schrõdinger est: 

8 

AoJ» H — — (E — U) t|) = O . 

Haec aequatio, si energia totalis E est negativa, prout requiritur ut 
electron maneat ligatum cum núcleo: Ê<0, admitti tantum valores 
discretos pro energia totali, qui dicuntur « autovalores aequationis » et 
coincidunt cum valoribus energiae totalis calculatae a Bohr pro orbitis 

2 jt 2 me* 

privilegiatis : in atomo H sunt: E„ = — ubi n — 1, 2, 3...: unde 

n A a n 2 ’ 

energia variari potest tantum per saltus quânticos et consequenter ener- 
giae irradiatio non habetur nisi in transitu ab uno statu quântico ad 
alium, cum frequentia proportionata differentiae energiae; unusquisque 
status est stationarius ac proinde dum atomus manet in eodem statu 
non habetur irradiatio. Si autem E > 0, omnes valores energiae admitti 
possunt ut solutiones aequationis fundamentalis; proinde energia varia- 
ri potest modo continuo, non habentur status stationarii, sed continua 
irradiatio cum frequentia continuo variabili. Ergo differentia inter ato- 
mum stabile H et aggregatum instabile protonis et electronis cohaeren— 
ter deducitur ab eadem formula ex ipsa structura mathematica aequa- 
tionis, sine ulla hypothesi arbitraria, sine exceptionibus vel internis 
contradictionibus, mutato tantum valore energiae totalis electronis. 

tonis et electronis, neque proprietates atomi ex proprietati- 
bus et legibus aggregati deducit, quamvis tamen fatendum sit 
oppositionem inter duos casus esse aliquatenus imminutam 5 . 
Et haec est ratio propter quam thesim tantum ut probabilem 
proponimus. 

4) Admissa, saltem ut probabiliore, unitate substantiali 
atomorum cum electronibus periphericis, rediri potest ad 
problema unitatis in molécula et crystallis. Unitas enim mo- 
leculae homopolaris explicatur ex eo quod duae atomi unum 
vel plura electrona valentiae communia habent; quod in hy- 
pothesi de unitate substantiali atomi, philosophice verti potest 
dicendo quod duae atomi aliquam partem substantialem sta- 
biliter communem habent ac proinde etiam unionem substan- 
tialem inter se habent, seu sunt una substantia. Eadem unio 
tamen explicatur etiam dicendo quod electrona valentiae per 
aliquam fractionem temporis pertinent ad unam atomum et 
per aliam fractionem ad alteram atomum; haberetur ergo ali- 
qua vera permutatio inter duas átomos tanquam inter duas 
substantias distinctas; sed haec interprepatio videtur potius 
pertinere ad merum formalismum mathematicum vel ad mo- 
dellum mechanicum, dum prior interpretatio melius videtur 
exprimere realitatem ontologicam. Hinc etiam unitas molecu- 
lae non proponitur ut certa, sed tantum ut probabilior. 
Consequenter extensio fieri potest etiam ad crystalla: nam 
crystallum non est aggregatum molecularum, quae suam de- 
finitam individualitatem in crystallo conservent, sed est po- 
tius una macromolecula, in qua unaquaeque atomus cum 
omnibus aliis atomis circumstantibus ligamine valentiae uni- 
tur. V. g., in crystallo Carbonii (diamans) unaquaeque ato- 
mus C unitur directe cum quatuor atomis C, quarum una- 
quaeque sua vice cum aliis tribus unitur, et ita totum cry- 

5 Etenim dubitari potest utrum differentia energiae totalis electronis, 
quae est positiva vel negativa, considerari possit tanquam differentia 
essentialis an tantum accidentalis. Ex se sola enim haec differentia non 
videtur implicare differentiam essentialem, sicut non est essentialis diffe- 
rentia inter planetam, quae semper movetur circa solem, et cometam, 
quae semel tantum transeat prope illum. Attamen si attenduntur omnes 
consequentiae oppositae, quae ex hac diversitate derivantur in casu elec- 
tronis circa nucleum: valores discreti energiae, status stationarii, irra- 
diatio discontinua energiae in tempore et quoad frequentiam ex una 
parte; valores continui energiae, irradiatio continua in tempore et quoad 
frequentiam, absentia statuum stationariorum, ex alia parte, probabi- 
lior apparet affirmatio differentiae essentialis inter utrumque casum. 

stallum unicam moleculam constituit; eodem modo in cry- 
stallo salis (NaCl) atomus Na pari modo connectitur cum 
sex atomis Cl, quibus pari distantia circumdatur, et totum 
crystallum est unica ingens molécula. Ergo quae probabiliter 
valent de unitate substantiali moleculae, valent eodem iure 
etiam de unitate crystalli. 

Ita ex consideratione proprietatum mixtorum earumque 
relationes ad proprietates elementorum componentium con- 
firmatur unitas vere naturalis et substantialis mixtorum ina- 
nimatorum, atomorum, molecularum et crystallorum, quae 
iam ex primo et secundo argumento probabilior apparebat, 
quamvis vera certitudo nondum attingatur. 


SECTIO III 

BE ESSENTIA METAPHYSICA CORPORIS NATURALIS 


Status quaestionis. — Iam accedendum est ad quaestio- 
nem centralem totius philosophiae naturalis, quae quaerit ul- 
timam rationem intrinsecam intelligibilitatis corporis natura- 
lis. Haec ratio autem nequit inveniri in rationibus physicis 
seu experimentaliter cognoscibilibus, sed inquirenda est in 
ratione metaphysica entis qua talis, aliis verbis metaphysice 
considerandum est corpus sub ratione entis simpliciter. 

Solutio autem quaestionis reperimus in doctrina hyle- 
morphistica ab Aristotele proposita, secundum interpretatio- 
nem S. Thomae 1 . Haec doctrina, secundum quam corpus na- 
turale est essentialiter compositum ex duplici principio sub- 
stantiali, uno potentiali, matéria prima (uàti), altero actuali, 
forma substantiali (popqpfj), non solum est centrum philoso- 
phiae naturalis, sed etiam totius philosophiae aristotelicae et 
scholasticae. Ex hac doctrina enim primo regitur tota psy- 
chologia metaphysica, quae non est nisi applicatio doctrinae 
hylemorphisticae ad corpora viventia, essentialiter composita 
ex anima et corpore tanquam ex forma substantiali et ma- 

i Expositionem hylemorphismi invenies, praeter quam in tractatibus 
philosophiae naturalis, in melioribus expositionibus doctrinae Aristotelis 
et S. Thomae : F. C. Copleston, Aquinas, London 1955; M. C. D’Arcy, Tho- 
mas Aquinas, Boston 1930; C. Fabro, La nozione metafísica di partecipa- 
zione secando S. Tommaso, Torino 1950 2 ; A. Forest, La structure mé- 

laphysique du concret selon s. Thomas d’Aquin, Paris 19562; L. B. Gbi- 
geií, La participation dans la philosophie de s. Thomas, Paris 1942; C. 
Giagon, Le grandi tesi dei tomismo, Como 1945; E. Gilson Le thomisme, 
Paris 19485; M. Grabmann, Tomas von Aquin, München 1935® (v. angl. 
London 1928; gall. Paris 1936; ital. Milano 1940); O. Hamelin, Le sy- 
stème d’Aristote, Paris 1920; G. M. Manser, Das Wesen des Thomismus, 
Freiburg 19493; A. Mansion, Introduction à la physique aristotélicienne, 
Louvain 19452; G. Mattiussi, Le XXIV tesi delia filosofia di S. Tommaso, 
Roma 1947 2 ; H. Meyer, Thomas von Aquin, Bonn 1938; W. D. Ross, Ari- 
stotle, London 1923 (v. ital. Bari 1946); A. D. Sertillanges, La philo- 
sophie de s, Thomas d’ Aquin, 2 vol.. Paris, 19502. 

teria prima. Secundo, tota doctrina cognitionis aristotelicae et 
scholasticae ex theoria hylemorphistica dependet : in illa enim 
directe fundatur non solum doctrina abstractionis ac proinde 
solutio problematis universalium, sed etiam doctrina gene- 
ralis cognitionis, cuius radix est immaterialitas, seu aliqua 
independentia a matéria ex parte formae sive cognoscentis 
sive obiecti cogniti. Tandem etiam tota metaphysica, cum doc- 
trinis de actu et potentia, de quatuor causis entium et etiam 
de analogia, saltem historice et indirecte in theoria hylemor- 
phistica fundatur. 

Sectio dividitur in tria capita: in primo demonstranda 
erit ipsa thesis fundamentalis compositionis hylemorphisticae 
corporis naturalis; in secundo et tertio magis enucleantur no- 
tiones materiae primae et formae substantialis, secundum ea 
quae ex praecedenti demonstratione exiguntur, et, praeser- 
tim circa formam substantialem, examinantur quaedam pro- 
blemata particularia, magni momenti historiei et theoretici, 
scilicet problemata de eius ortu et de eius unitate. 


CAPUT XVI 

DE COMPOSITIONE HYLEMORPHISTICA 


Methodus adhibenda in demonstratione. — In demonstra- 
tione compositionis hylemorphisticae, prout iam in aliis quae- 
stionibus factum est, adhibenda est methodus analytica tran- 
scendentalis, quatenus ex analysi proprietatum corporum na- 
turalium, quae ex experientia notae sunt et in decursu nostri 
tractatus critice firmatae sunt, debemus ascendere ad affir- 
mandas ultimas conditiones necessárias pro existentia et in- 
telligibilitate corporis naturalis, transcendendo ipsam expe- 
rientiam versus notiones pure intelligibiles et vere metaphy- 
sicas. 

Agitur ergo de aliqua demonstratione a posteriori ex fac- 
tis experimentaliter notis et non a priori ex ipsa notione cor- 
poris qua talis, quae nobis esset intuitive cognita; qui proees- 
sus est valde affinis processui adhibito a scholasticis in de- 
monstratione existentiae Dei vel spiritualitatis animae. Proinde 
ut demonstratio certa sit, duo requiruntur: primo, certitudo 
facti, cuius analysis transcendentalis instituenda est; secundo, 
legitimitas transitus ex factis ad eorum conditiones transcen- 
dentales. Ut haec struetura demonstrationis magis in lucem 
ponatur, in probationibus proponendis, in forma syllogistica 
deduetiva expressis, propositio enuntians factum primo loco 
ponetur, propositio vero enuntians transitum secundo loco, 
quamvis in forma stricte syllogistica haec secunda sit propo- 
sitio maior, prior propositio minor. 

Aristóteles et scholastici antiquiores nullum dubium ha- 
buerunt de aliquo facto, in cuius analysi facile etiam legiti- 
mitas transitus habetur; hoc est factum mutationum substan- 
tialium in corporibus naturalibus, seu verae generationis et 
corruptionis. Sed scientiae recentiores videntur in dubium re- 
vocare hoc factum, non solum in quibusdam casibus particu- 


19 — • Philippus Selvaggi, S. I. - Cosmologia. 

laribus, quod nullam difficultatem faceret, sed etiam universa- 
liter. Hinc plures scholastid, inde a saeculo elapso, reiciunt 
vel saltem in dubium revocant demonstrationem hylemorphi- 
smi ex facto mutationum substantialium, paucis de ipsa legi- 
timitate transitus dubitantibus, et alias demonstrationes quae- 
runt, quas etiam in principiis aristotelicis et thomisticis fun- 
dare conati sunt 1 II . Nos putamus demonstrationem ex muta- 
tionibus substantialibus etiam nunc suum valorem apodicti- 
cum certe demonstrativum conservare et esse demonstrationem 
fundamentalem historice et theoretice pro doctrina hylemor- 
phistica; unde ei locus praecipuus tribuendus erit. Non est 
negandus tamen omnis valor aliis argumentis, quae iuvant 
ad thesim magis firmandam, ad eius momentum ostenden- 
dum et ad unitatem systematicam totius pihlosophiae natu- 
ralis in lucem ponendam; unde plura argumenta in proba- 
tione thesis afferentur, quae desumuntur ex proprietatibus cha- 
racteristicis corporum qua talium, ut sunt extensio et divisi- 
bilitas, multiplicitas numérica intra eandem speciem, tempo- 
ralitas stricte dieta, actio corporalis, non autem motus et qua- 
litates qua tales, quae etiam in entibus immaterialibus secun- 
dum suum conceptum inveniri possunt, dum notae, quae di- 
stinguunt motum et qualitates corporales ab immaterialibus, 
derivantur ultimatim ex quantitate extensiva, unde tantum 
hac mediante compositionem hylemorphisticam demonstrare 
possunt. 


1 Circa valorem probationum hylemorphysmi, cf. P. Descoqs, Es- 
sai critique sur Vhylémorphisme, Paris 1924; R. Hain, De hytemorphi- 
smo rite demonstrando, in Revue de VUniversitè d’Ottawa, IV (1934) 
pp. 229*-238* ; V (1935) pp. 156M81*; VI (1936) pp. 47*-57*; J. Echarri, 
Autocrítica histórica dei hilemorfismo, in Pensamiento, VIII (1952) 
pp. 147-186; D. Duba/rle, Vidée hylémorphiste d’Aristote et ta comprê- 
hension de Vunivers, in Revue de Sciences philosophiques et théologiques, 
XXXVI (1952) pp. 3-29 et 205-230; XXXVII (1953) pp. 3-23; W. Büchel, 
Hylemorphismus und Atomphysik, in Philosophia Naturalis, III (1955) 
pp. 318-338; J. Hellín, Systema hilemórfico y ciências modernas, in 
Sapientia Aquinatis, vol. I (1955) pp. 50-56; R. Masi, DalVanalisi fisica 
alVanalisi metafísica delia matéria: Vilemorfismo, ibid., pp. 128-137 et 
Le prove delVilemorfismo e il loro significato metafísico, in Aquinas, 

II (1959) pp. 60-94. 


Caput XVI. De compositione hylemorphistica 

THESIS XX. — Corpus naturale est essentialiter corapo- 
situm ex duplici principio substantiali, uno potentiali (maté- 
ria prima), altero actuali (forma substantiali). 

1. Termini. — Corpus naturale est substantia materialis 
una per se et indivídua, in suo esse concreto constituta et ha- 
bens unam naturam seu essentiam completam. Opponitur ergo 
tum corpori mathematico, quod est corpus abstracte consi- 
deratum secundum solam quantitatem, tum corpori aggregato, 
quod est unum per accidens, uti sunt corpora artificialia, seu 
arte hominis constructa, v. g. domus, horologium, et aggre- 
gata naturalia, resultantia ex concursu plurium in unum per 
solam actionem virium physicarum vel alio vinculo acciden- 
tali sine causa per se, v. g. rupes, mons, mare, systema so- 
lare. Corpus naturale dicitur, quia habet unam naturam seu 
principium intrinsecum motus et quietis, secundum notionem 
supra explicatam. 

Compositum est quod constat partibus et opponitur sim- 
plici. Duplex compositio distinguenda est, prout iam in thesi 
secunda explicatum est. Compositum essentiale est quod con- 
stat partibus essentialibus, seu ex partibus quae ita necessário 
totum constituunt, ut nec totum sine illis, nec illae sine toto 
esse vel concipi possunt. Compositum integrale est quod con- 
stat partibus integralibus, seu ex partibus quae natae sunt esse 
unum quid et hoc aliquid et quidem eiusdem rationis ac to- 
tum; unde quamvis totum sine partibus esse et intelligi ne- 
queat, partes tamen possunt esse et intelligi sine toto. Brevi, 
partes essentiales sunt essentialiter partes; partes integrantes 
non sunt essentialiter partes, sed possunt esse et totum. 

Principium substantiále est in genere pars essentialis sub- 
stantiae essentialiter compositae, a quo substantia composita 
pendet in esse et quae per se nunquam esse potest essentia 
vel substantia completa; ergo non est ens quod est vel esse 
potest, ens completum actuale vel possibile, sed est id quo 
est ens. Ex hoc sequitur quod, quia tantum ens completum 
est et agit, principium substantiale per se nec existere, nec 
agere potest ac proinde neque per se cognosci; sed est, agit 
et cognoscitur in composito et per compositum. Excipe tamen 
animam humanam, secundum ea quae probantur in psycho- 
logia. 

Principium potentiale seu matéria prima et principium 

actuale seu forma substantialis hic non definiuntur, cum sint 
notiones quae ex ipsa demonstratione thesis construendae sunt. 
Notiones istae accurate definientur in capitibus sequentibus. 

2. Opiniones. — Tenent simplicitatem essentialem corpo- 
ris naturalis : 1) Parmenides: ex principio « ens est, non ens 
non est », deducitur absoluta simplicitas intrínseca entis et 
ex illa ulterius logice devenitur ad absolutam unitatem entis. 

2) Atomistae (Leucippus et Democritus): vera cor- 
pora naturalia sunt atomi, quae intrinsece idem sunt ac ens 
Parmenidis, excepta eius unicitate; atomi proinde sunt reali- 
tates extensae, sed absolute simplices et indivisibiles, quae in- 
ter se distinguuntur per vacuum in quo disseminatae sunt et 
in quo moventur, aggregantur et disgregantur et ita apparen- 
tiam mutationum substantialium producunt. 

3) Mechanicistae (Descartes): corpora naturalia sunt 
essentialiter simplicia, quia eorum essentia in pura extensione 
consistit, quae nec est in subiecto aliquo distincto recepta 
nec qualitatibus realibus informata, sed solum ex partibus in- 
tegralibus componitur et est in infinitum divisibilis. 

4) Dynamistae (Leibniz, Boscovich): corpora natura- 
lia sunt vires subsistentes, quae a Leibniz monades vocantur, 
seu sunt realitates inextensae, indivisibiles et simplices tum 
essentialiter, tum etiam integraliter. 

Tenent compositionem essentialem corporis naturalis Hy- 
lemorbhistae post Aristotelem et S. Thomam, secundum doc- 
trinam in thesi enunciatam 2 . Haec thesis adeo characteristica 
est pro doctrina Aristotelis, ut aliqui historiei mérito in illa 
videant signum discriminans quo quis aristotelicus dicendus 
sit an non. 

Dualismus hylemorphisticus, quamvis adeo discriminans et 
vere singularis in doctrina Aristotelis, pertinet tamen ad aliquem 
magnum et perennem cursum idearam ex historia philosophiae 
attestatum, qui semper agnovit necessitatem recurrendi ad aliquam 
dualitatem, ut rigidus monismus staticus vitari et realitas mundi 
sensibilis aliquo modo explicari possent. Ita iam atomistae veteres 
posuerunt dualitatem pleni et vacui, Empedocles amoris et odii, 
Anaxagoras materiae et mentis. 


2 Praeter duo principia intrínseca corporis naturalis, Aristóteles et- 
iam multum loquitur de tertio principio corporis in fieri, quod est pri- 
ifcttio, de qua breviter dicemus in scholio post thesim. 


Caput XVI. De compositione hylemorphistica 

Plato etiam in hoc fuit veras antecessor Aristotelis per duali- 
tatem inter materiam et ideas. Matéria, secundum Platonem, est 
quoddam indeterminatum, de se informe, illimitatum, aliquis locus 
vacuus in quo res flunt, et est potius non ens; Aristóteles ait Plato- 
nem simpliciter identificare materiam cum privatione cuiuscumque 
formae et perfectionis. Ideae sunt subsistentes, immutabiles et aeter- 
nae, separatae a matéria et universales. Res sensibiles autem sunt 
aliquae imitationes, íigurae, umbrae idearum in matéria receptae 
et in illa multiplicatae. Ut a dualismo aristotelico melius discri- 
minetur, haec notanda sunt de dualismo platonico: duo principia 
platônica sunt entia per se subsistentia et separata, in suo proprio 
esse suo modo plene constituta; hinc eorum unio, quocumque modo 
explicetur notio participationis in Platone et in evolutione eius 
doctrinae, est unio accidentalis et extrínseca, sicut unio inter pa- 
rietem cavernae et obiectum cuius umbra in pariete recipitur. 
Matéria est locus in quo ideae materializantur, non potentia quae 
per ideam vel formam intrinsece actuatur, quae per formam fit 
ens simpliciter. 

In sequentibus aetatibus dualismus platonicus et aristotelicus 
plus minusve commixti inveniuntur; quamvis intrínseca partici- 
patio idearum, quod est elementum aristotelicum, plerumque ex- 
plicite affirmetur, tamen matéria magis ut platônica quam ut aristo- 
telica concipitur; utrumque principium est ens per se existens et 
separatum et non datur vera unio per se entis simpliciter. Dua- 
lismus urgetur usque ad plenam oppositionem duorum principio- 
rum, quae in Manicheismo extremum attingit. S. Augustinus,- ex 
manicheismo evadens, dualismo platonico propius remansit; ma- 
téria est utique a Deo creata, sed etsi sit prope nihil, est in se 
aliquid actuale et unio duorum principiorum manet accidentalis 
et extrínseca, sicut unio animae et corporis in homine. Árabes et 
priores Scholastici omnes istas doctrinas vario modo commiscunt; 
compositionem hylemorphisticam saepe ad omnia entia creata uni- 
versaliter extendunt, ita ut non solum corpora sed etiam spiritus 
ex matéria et forma essentialiter composita sint; sed matéria et 
forma generatim tanquam entia in se completa concipiuntur. 

Conceptio radicaliter mutatur in S. Thoma, qui notiones entis 
quo et materiae ut purae potentiae primus clare proposuit et pro- 
funde evolvit, in hoc adiutus per doctrinam distinctionis inter 
essentiam et esse, quae etiam ei permisit reiectionem hylemor- 
phismi universalis et profundiorem penetrationem in doctrinam 
participationis. Apud scholasticos subsequentes interpretado tho- 
mistica hylemorphismi apud solos thomistas integra permansit. 
S, B-onaventura, Scotus, Henricüs Gandavensis et, postea, Suarez 
aliquem actum essendi, vario modo, ipsi materiae concedunt. Atta- 
men omnes Scholastici generatim asserunt se hylemorphismum 
aristotelicum profiteri. 

Reiectio hylemorphismi, pari unanimitate, habetur apud phi- 
losophos non scholasticos recentiorum temporum. Attamen aliqua 
dualitas seu reiectio absolutae simplicitatis etiam in adversariis 

hylemorphismi generatim requiritur; ita in Cartesio dualitas ínter 
corpus et spiritum, extensionem et cogitationem, in Spinoza dua- 
litas attributorum Dei et dualitas inter naturam naturantem et na- 
turam naturatam, in Leibniz dualitas ordinis possibilium et rea- 
litatis ac principii identitatis et rationis sufflcientis. Dualismus 
hylemorphisticus revixit in systemate Kantii, qui illum transtulit 
e mundo reali ad mundum phaenomenalem : phaenomenon enim 
habetur per synthesim materiae brutae datorum sensibilitatis cum 
formis a priori subiecti cognoscentis. Etiam Idealistae absoluti 
suum monismum contemperant aliqua dualitate vel etiam aliqua 
trinitate, quae analogiam habet cum matéria, privatione et forma 
Aristotelis, ut in Hegel thesis, antithesis et synthesis, ens, non ens 
et fieri, idea, natura et spiritus. Tandem a necessitate alicuius dua- 
lismi non effugit ipse Materialismus; sic materialismus mecha- 
nicus saltem cum dualitate quantitatis et inotus, materialismus dia- 
lecticus cum dualitate actionis et reactionis, quantitatis et quali- 
tatis, quae possibilem reddunt progressum dialecticum evoluti- 
vum, quo natura et societas in incessanti lucta progreditur. 

3. Probatur thesis. — 1. Ex mutationibus subsiantialibus 3 . 

Corpora naturalia sunt subiecta mutationibus substantia- 
libus. Atqui quod est subiectum mutationibus substantialibus, 
est essentialiter compositum ex duplici principio, uno pure 
potentiali, altero actuali. Ergo corpora naturalia sunt tali mo- 
do composita ex matéria prima et forma substantiali. 

Maior enuntiat factum mutationis substantialis, quod ex- 
perimentaliter et philosophice certo constat ex transitu mate- 
riae non viventis in vivens per assimilationem et viceversa per 
disassimilationem et per mortem viventis. Talis autem tran- 
situs est vera mutatio substantialis, quia vivens et non vivens 


s Cf. praesertim Hobnen, Cosm., nn. 194-200, pp. 282-288; etiam, Bu- 
cher, Die Innenurelt der Atome, pp. 402-429; de Tonquédec, La philosophie 
de la nature, v. II, pp. 79-92; Masi, Le prove delVilemorfismo ..., cit. 
(1959) pp, 62-75; contra, Descoqs, Essai critiquei..., pp. 24-120; Renoerte, 
Eléments de critique des Sciences et de cosmologie, pp. 213-220. Magnum 
clamorem fecit, cum sua aspera critica hylemorphismi et eius fundatio- 
nis in mutationibus substantialibus, A. Mitterer, Das Ringen der alten 
Stoff-Form-Metaphysik mit heutigen Stoff-Physik, Innsbruck 1935 et 
Wesensartwandel und Artensystem der physikalischen Kõrperwelt, Bressa- 
none 1936; pro reactione ab his scriptis suscitata, cf. J. de Vries, Das 
Weltbild der neuen Physik und die alte Metaphysik, in Schoiastik, X 
(1935) pp. 77-90; A. M. Well, Zur Rehabilitierung der vorwissenschaft- 
lichen Erfahrung, in Diuus Thomas (Fr.), XIV (1936) pp. 72-86; H. M. 
Rraun, Hylosystemismus oder Hytomorphismus, ibid., XVI (1938) pp. 420- 
458; B. Jansen, Um das physikalische Weltbild von ehedem und heute, 
in Stimmen der Zeit, CXXXIII (1937-38) pp. 61-78 et Wandel des Hylo- 
morphismus von Thomas auf heute ?, ibid., pp. 329-333. 


essentialiter differunt et vivens ipsum non est merum aggre- 
gatum, unum per accidens, ex corporibus inanimatis compo- 
situm per solas vires accidentales, sed est unum per se, unum 
ens simpliciter cum una natura et una essentia substantiali. 
Mutatio substantialis praeterea detegitur, quamvis non cum 
eadem certitudine, etiam in transitu unius elementi physici 
in aliud, prout probatum est in secunda parte thesis XVIII, 
et insuper probabiliter etiam in efformatione et dissolutione 
mixtorum naturalium, atomorum, molecularum et crystallo- 
rum, prout sequitur ex tertia parte thesis XIX. 

Animadverte quod ex solo facto mutationis substantialis in 
viventibus iam constat omne corpus naturale esse subiectum muta- 
tionibus substantialibus; nam, quamvis non omnia corpora chi- 
mica directe possint assimilari a viventibus, tamen omnia corpora 
chimica sunt, saltem theoretice, ad invicem transmutabilia et omnia 
constant ex iisdem elementis ultimis, protonibus, neutronibus et 
electronibus. Quaeres utrum etiam aether subiaceat mutationibus 
substantialibus. Nobis videtur esse respondendum afHrmative, qua- 
tenus secundum conceptiones recentiores campi gravitationales et 
electromagnetici, seu gravitona et photona, concipiuntur ut gene- 
rata et ab intrínseco emanantia ex aliis parti culis elementaribus; 
adhuc probabilius mutatio substantialis inter elementa pondera- 
bilia et photona agnoscenda estin transformatione massae in ener- 
giam et etiam mugis in sic dictis phaenomenis creationis et anni- 
hilationis alicuius paris elementorum. Si autem conceptio classica 
aetheris retinetur, secundum quam aether est substantia quaedam 
essentialiter immutabilis, in qua campi electromagnetici et gravi- 
tationales recipiuntur tanquam modificationes pure accidentales, 
tunc non constat de eius mutabilitate substantiali ac proinde eius 
compositio hylemorphistica probanda erit unice ex argumentis se- 
quentibus. 

Minor probatur per analysim metaphysicam mutationis 
substantialis, rationem habendo principiorum metaphysicae 
eleaticae : etenim ut habeatur vera mutatio substantialis unius 
entis in alterum seu vera corruptio et generatio entis simpli- 
citer, haec necessário requiruntur: 

1) aliquid substantiale commune debet esse utrique ter- 
mino mutationis substantialis seu permanere debet in ipsa 
mutatione; secus enim non fieret unum ex alio, sed tantum 
unum post aliud, primum annihilaretur et alterum fieret ex 
nihilo, quod etiam repugnat, quia ex nihilo nihil fit. Hoc au- 
tem commune permanens debet esse substantiale, secus sub- 

stantia fieret ex aceidente et quia praeterea nihil accidentale 
permanere potest nisi in subiecto substantiali permanenti. 

2) Hoc principium substantiale permanens nequit esse 
ens simpliciter, propter aliud principium eleaticum asserens 
qnod ex ente non fit ens, quia ens iam est et proinde non fit; 
sed debet esse potentia ens simpliciter, subiectum quod est 
pura potentia in ordine entis simpliciter ac proinde quod actu 
non est nec quid nec quantum nec quale nec in ullo alio ge- 
nere entis constitutum, secus enim iam esset ens simpliciter 
ac proinde ex eo non posset fieri simpliciter ens 4 . 

3) Tandem in utroque termino mutationis debet esse 
aliquod principium substantiale proprium, quod ex potentia 
ente faciat esse ens simpliciter; uterque terminus mutationis 
enim est ens simpliciter, sive unum sive plura, est substantia 
quaedam in suo esse determinato et specifico constituía. Ac, 
propter eandem rationem supra indicatam, nempe quia ex ente 
non fit ens, hoc principium proprium nequit esse ens simpli- 
citer, sed debet esse actas potentiam actuans in ordine entis 
simpliciter et simul essentiam determinans in sua própria 
specie. 

Ergo uterque terminus mutationis substantialis debet esse 
compositus ex duplici principio intrínseco et substantiali, uno 
pure potentiali, quod vocamus materiam primam, altero ac- 
tuali, quod vocamus formam substantialem. 

Ut vis huius argumenti plenius intelligatur, iuvat haec animad- 
vertere: «Tentare quis posset hanc explicationem : principium il- 
lud commune est ipsa illa matéria (corpora) anorganica, igitur 
ens aliquod simpliciter sensu proprio, quae in anorganicis per se 
existit, in vivente autem informatur per animam; consequenter in 
vivente solo adesset principium proprium, scilicet ipsa anima. 
iConsequenter sola viventia constarent ex matéria (non utique ma- 
téria prima, sed secunda, quae a scholasticis dicitur) et forma 
(anima), anorganica autem non ita. — Haec autem explicado susti- 
neri non potest. Hic enim supponitur ut possibile id quod a Par- 
menide iure reiectum est et cuius oppositum dein ab omnibus 
agnoscebatur : ex ente non fit ens; tamen hic vivens, ens simpli- 


4 Aliqui neoscholastici putant ex argumento mutationis substan- 

tialis probari quidem necessitatem alieuius subiecti potentialis, non ta- 
men purae potentiae, sed alieuius materiae, quae in se iam habere pot- 
est aliquam actualitatem et naturam determinatam. Qui ita opinantur, 
ostendunt se nihil intellexisse de argumentatione aristotelica; res magis 
declarabitur in capite sequenti, quod considerari debet pars integrans 
huius demonstrationis. 

citer, oriretur ex corporibus anorganicis, entibus simpliciter; ens 
potest quidem esse id ex quo ut termino a quo fit ens, non autem 
ut matéria ex qua; ens non fit ex ente inexistente in eo quod fit 
sed tantum ex potentia ente, ut docet correctio, quam Aristóteles 
fecit in theoria eleatica. Et bene nota: atomista sane id negare 
non potest: totum eius systema ex hac sententla Parmenidis pro- 
venit. — Concludere ergo debemus: principium illud commune 
non est ens sed est ôuvapsi ôv potentia ens simpliciter » (Hoenen, 
Cosm., n. 195, pp. 283-284). 

Ad eandem conclusionem pervenimus ex unitate, quae est pro- 
prietas entis simpliciter ac proinde òmni enti qua tali competit: 
una actu substantia, qualis est vivens sicut etiam quaelibet sub- 
stantia individua inanimata, non potest esse multiplex actu substan- 
tia. Si autem subiectum permanens, ex quo fit vivens, esset iam 
in se substantia actu, ut sunt elementa physica et chimica, ipsum 
vivens non esset una actu substantia, sed multiplex actu, quod con- 
tradicit praesupposito praesentis argumentationis 5 . Ad rem Aristó- 
teles : « Impossibile est substantiam esse ex substantiis inexisten- 
tibus ut actu; duo namque sic actu numquam sunt unum actu, sed 
si potentia duo fuerint erit unum, sicut duplum ex duobus dimi- 
diis potentia: actus enim separat. Unde si substantia unum quid 
est, non erit ex substantiis inexistentibus; et secundum eundem 
modum quem dicit Democritus recte: impossibile enim esse dicit 
ex duobus unum et ex uno duo fieri » (VII Met. c. 13, 1039 a 3-10). 

2. Ex quantitate corporis naturalis «. 

Omne corpus naturale est substantia quanta seu extensa 
ac proinde per se divisibilis in partes integrantes. Atqui sub- 
stantia divisibilis in partes intergantes est essentialiter com- 
pósita ex duplici principio substantiali, uno pure potentiali, 
altero actuali. Ergo omne corpus naturale est tali modo com- 
positum. 

Maior constat; quantitas enim est prima corporum pro- 
prietas ac proinde in omni corpore naturali necessário inve- 
nitur; ex quantitate autem sequitur divisibilitas, « quia con- 
tinuum in quantum huiusmodi divisibile est in infinitum » 
(I, q. 3, a. 1). 

5 Adverte unitatem entis per se non esse conceptum arbitrarie sta- 
tutum a thomistis, ut insinuat Hellín, Cosm., p. 285, sed esse proprieta- 
tem metaphysicam entis qua talis, cuius notio est nobis immediate nota 
et cuius implicationes sunt methaphysice necessariae. Unitas autem en- 
tis per se praesentiam alieuius subiecti iam per se actualis ut meta- 
physice impossibilem excludit. Ac proinde argumentum valide concludit 
ad compositionem ex matéria prima, ut pura potentia. 

* Cf. Hoenen, Cosm., nn. 201-203, pp. 289-290; Descoqs, o. c., pp. 233- 
267; Mxsi, Sitmttura delia matéria, pp. 65-72; cf. etiam supra thesim 
II, partem primam. 



298 


IV Pars. Physiea 


Caput XVI. De compositione hylemorphistica 


299 


Haec consideratio, prout in praesenti thesi ponitur, coincidit, 
sed non totaliter cum quaestione posita in thesi II. Ibi enim ab- 
stracte considerabatur ens quantum qua tale, praescindendo a 
natura determinata illius, seu sub aspectu pure mathematico; unde 
nulla restrictio quoad divisibilitatem facienda erat: « in corpore 
enim mathematico non eonsideratur nisi quantitas, in qua nihil 
invenitur divisioni in inflnitum repugnans » ( In 1 Phys., 1. 9). Hic 
e contra eonsideratur corpus naturale in sua natura completa et 
in sua determinata specie; haec autem requirit determinatam quan- 
titatem, sicut et alia accidentia, tum in magnitudine, tum in par- 
vitate, unde « possibile est quod aliquod continuum ... habeat talem 
naturam, ut non possit actu dividi, sicut patet de corpore solis » 
(In VIII Phys., 1. 11), vel, secundum scientiam hodiernam, de mo- 
leculis et atomis chimicis et de elementis physicis, quarum natura 
requirit determinatam quantitatem nec in minori subsistere po- 
test T . Attamen haec physiea indivisibilitas non impedit valorem 
argumentationis. Nam, ut notat S. Thomas, « quod aliqua horum 
(scl. corporum naturalium) non dividantur actu, est ex aliquo in 
eis praeter naturam compositionis et divisionis, sicut patet in cor- 
pore caeli et huiusmodi; quae quamvis non sint divisibilia actu, 
sunt tamen divisibilia inteUectu » (Sent. I, d. 24, q. 1, a. 1). Unde 
conditiones metaphysicae praerequisitae ab ipsa natura composi- 
tionis et divisionis quantitativae inveniri debent etiam in istis 
corporibus, in quibus est « aliquid praeter naturam compositionis 
et divisionis », quod divisionem actu impedit. 

Nota insuper quod, quamvis in thesibus praecedentibus pro- 
batum sit substantiam corpoream non esse extensam et divisibilem 
ratione sui, sed ratione quantitatis ab ipsa realiter distinctae, atta- 
men per susceptionem quantitatis ipsa substantia corporea actuà- 
tur, recipit aliquod esse secundum, flt proinde extensa et divisi- 
bilis; unde etiam in se conditiones verifleare debet, quae divisio- 
nem permittunt. 

Minor probatur : I o Eodem argumento allato in prima par- 
te thesis II: Substantia divisibilis in partes integrantes habet 
actum realem in ordine entis simpliciter, quia est actu unum 
ens simpliciter, et simul habet realem potentiam in eodem or- 


7 Docet S. Thomas quod « omne corpus naturale habet determina- 

tam quantitatem et in maius et in minus » (I, q. 7, a. 3) ; nam « ma- 
nifestam est quod in omnibus, quae sunt secundum naturam, est cer- 
tus terminus et determinata ratio magnitudinis et augmenti; sicut enim 
cuilibet speciei debentur aliqua accidentia própria, ita et própria quan- 
titas » (In II de An., 1. 3). Inde sequitur quod si corpus aliquod naturale 
dividitur ultra limites suae speciei, iam non potest remanere specifice 
idem. Cum autem speeies naturalium corporum non sint infinitae, da- 
bitur aliqua speeies naturalis, vel aliquae speeies naturales, infra quas 
nulla alia speeies naturalis invenitur; proinde minima illarum specie- 
rum, sunt absolute indivisibilia actu, quamvis tamen et ipsa sint di- 
visibilia intellectu. 


dine entis simpliciter, quia per divisionem potest fieri multa 
entia simpliciter. Atqui actus et potentia in ordine reali rea- 
liter distinguuntur, secundum notum principium philosophiae 
thomisticae. Ergo substantia divisibilis in partes integrantes 
est composita ex duplici principio realiter distincto, uno po- 
tentiali et altero actuali, in ordine entis simpliciter. 

2* Eodem argumento, quo minor argumenti praeceden- 
tis : Substantia divisibilis in partes integrantes debet continere 
principium substantiale commune et potentiale, quod perma- 
net idem in toto et in partibus quae ex toto per divisionem 
oriuntur, et principium actuale determinans ad unum et alte- 
rum modum essendi in utroque termino a quo et ad quem 
divisionis, quod ex potentia ente faciat ens actu sive unum 
sive multiplex. 

3. Ex multiplicüate numérica in eadem specie 7 8 . 

Corpora naturalia sunt substantiae numerice multiplica- 
tae intra eandem speciem. Atqui quae ita multiplicata sunt, 
sunt essentialiter composita ex duplici principio substantiali, 
uno pure potentiali, altero actuali. Ergo corpora naturalia sunt 
tali modo composita. 

Maior constat ex tota experientia vulgari et scientifica, non 
solum quoad viventia, in quibus per generationem oriuntur 
plura indivídua in eadem specie, sed etiam quoad substantias 
inanimatas : videmus enim plura esse corpora naturalia, quae 
inter se conveniunt in omnibus suis proprietatibus physicis 
et chimicis et differunt solum in conditionibus individuanti- 
bus, quod valet non solum de corporibus macroscopicis, sed 
etiam de corporibus minimis, de moleculis, atomis et elemen- 
tis physicis; sic, v. g., dantur plura electrona, plura protona, 
plures atomi H, O etc., quae inter se differentur tantum indi- 
vidualiter, secundum diversam localizationem spatio-tempo- 
ralem. 


8 Cf. Hobnen, Cosm., n. 204, pp. 290-292; Van Melsen, The philoso- 
phy of nature, pp, 109-119; Manser, Das Wesen des Thamismus, pp. 691- 
696; De Raeymaeber, Metaphpsica generalis, Louvain 1931, v. I, pp. 119- 
130 et La strueture mêtaphysique de Vêtre fini, in Ilemie néoscol. de phi- 
los., XXXIV (1932) pp. 187-217; contra, Descoqs, o. c., pp. 171-208; cf. et- 
iam supra thesim II, partem secundam. Hoc argumentum connectitur 
cum quaestione de principio individuationis in substantiis corporeis, 
quae in metaphysica tractari solet; unde hic breviter indicatur. 

IV Pars. Physica Caput XVI. De compositione hylemorphistica 


Natura specifico-individualis corporum naturalium confirma- 
tur ex ipsa indole cognitionis intellectivae hominis et ex possi- 
bilitate praedicationis non tantum analogicae, sed etiam stricte 
univocae, ac proinde ex possibilitate scientiae stricte universalis. 
Hoc enim. exigit quod obiectum proprium et speciflcativum intel- 
leetus humani, quod est quidditas rei materialis, possit esse unum 
in pluribus seu habeat structuram specifico-individualem 9 . Haec 
structura ergo non est exclusiva entis quanti qua talis, sed pró- 
pria est etiam omnis corporis naturalis in quantum huiusmodi. 

Minor probatur eodem argumento iam adhibito in thesi II : 
Substantiae numerice multiplicatae intra eandem speciem sunt 
finitae in suo ordine et in sua perfectione specifica, quia unum- 
quodque individuum non exhaurit totam perfectionem suae 
speciei. Atqui quod est finitum in suo ordine, est compositum 
ex actu et potentia tanquam ex duobus principiis intrinsecis 
realiter distinctis, secundum aliud notum principium philoso- 
phiae thomisticae. Ergo substantiae numerice multiplicatae in- 
tra eandem speciem sunt essentialiter compositae ex duplici 
principio intrínseco, ac proinde substantiali, uno potentiali et 
altero actuali; principium autem potentiale multiplicans debet 
esse pura potentia, secus differentia non esset pure indivi- 
dualis. 

4. Ex temporalitate corporum naturalium 10 . 

Corpora naturalia proprie sunt in tempore quoad suum 
esse substantiale, seu habent esse simpliciter temporale. Atqui 
quod est temporale, in quantum tale, est compositum essen- 
tialiter ex potentia et actu. Ergo corpora naturalia sunt es- 
sentialiter composita ex potentia et actu in ipso esse sub- 
stantiali. 

Maior probatur: Illud proprie est in tempore, quod est in 
motu continuo vel saltem cuidam motui continuo necessário 


® Pro hylemorphismo et theoria cognitionis abstractivae universalis, 
cf. J. Maréghal, Le point de départ de la métaphysique, Paris 1944a, v. I, 
pp. 101-117; Sertillangks, La philosophie de s. Thomas d’Aquin, v. II, 
pp. 86-104; Man ser, o. c., pp. 691 et 250-257; F. Morandini, Critica, Roma 
19594, pp, 101-141, praesertim pp. 119 et 138-139; B. Gerrity, The relations 
hetween the theory of matter and form and the theory of knowledge in 
the philosophy of saint Thomas Aquinas, Washington 1936; A. Rozwa- 
dowski. De fundamento metaphysico nostrae cognitionis universalis se- 
cundum S. Thomam, in Dious Thomas (Pl.), XL (1937) pp. 255-285. 

110 Cf. Renoirte, o. o., pp. 223-228; Masi, La struttura delia matéria, 
pp. 79-81. Nota quod forma argnmenti ab his auctoribus proposita, cum 
praescindere velit a facto mutationis substantialis, non videtur valida. 


coniunctum est. Atqui corpora naturalia sunt motui continuo 
necessário coniuncta quoad ipsum esse substantiale, in quan- 
tum sunt non solum substantialiter transmutabilia, sed ipsa 
haec transmutatio est necessário terminus alicuius motus con- 
tinui alterationis. Ergo corpora naturalia sunt in tempore quoad 
ipsum esse substantiale. 

Ad rem S. Thomas : « Sicut aeternitas est própria mensura 
ipsius esse, ita tempus est própria mensura motus. Unde secundum 
quod aliquod esse recedit a permanentia essendi et subditur trans- 
mutationi, secundum hoc recedit ab aeternitate et subditur tem- 
pori. Esse ergo rerum corruptibilium, quia est transmutabile, non 
mensuratur aeternitate, sed tempore. Tempus enim mensurat non 
solum quae transmutantur in actu, sed quae sunt transmutabilia. 
Unde non solum mensurat motum, sed etiam quietem, quae est 
eius quod natum est moveri et non movetur » (I, q. 10, a. 4, ad 3). 
Attamen « considerandum est quod alio modo comparatur motus 
ad tempus et alio modo res aliae. Motus enim mensuratur tempore 
et secundum illud quod est et secundum suam durationem sive 
secundum esse suum. Res autem aliae, utpote homo aut lapis, men- 
surantur tempore secundum suum esse sive secundum suam dura- 
tionem, prout habent esse transmutabile : secundum autem id 
quod sunt, non mensurantur tempore, sed magis respondet ei 
nunc temporis » (In IV Phys., 1. 20). Quomodo autem res mensu- 
rentur tempore etiam quoad suum esse substantiale. quamvis mu- 
tatio substantialis non sit motus continuus et in tempore sed in 
instanti, exponit alibi S. Doctor : « Oportet cuilibet motui vel mu- 
tationi adesse successionem ... Sed hoc diversimode in diversis 
contingit. Quandoque enim terminus motus est mediatus princi- 
pio motus, vel secundum médium quantitatis dimensivae, ... vel 
secundum médium quantitatis virtualis ... : et tunc tempus per se- 
ipsum motum mensurat, quia ad terminum successive pervenitur, 
eo quod divisibilis est. Quandoque vero terminus ad quem non 
est mediatus termino a quo, sicut est in illis mutationibiis in qui- 
bus est mutatio de privatione in formam, vel e converso, ut in 
generatione et corruptione ... : et in istis etiam mutationibus opor- 
tet adnexum esse tempus, cum constet materiam non esse simul 
sub forma et privatione ... Non autem ita quod exitus vel transitus 
de uno extremo in aliud fiat in tempore; sed alterum extremorum, 
scilicet primum quod in mutatione abiicitur, est coniunctum cui- 
dam motui vel alterationi, sicut in generatione et corruptione, vel 
motui locali ..., et in termino illius motus est etiam terminus muta- 
tionis. Et pro tanto mutatio illa dicitur esse súbito, vel in instanti, 
quia in ultimo instanti temporis, quod mensurabat motum praece- 
dentem, acquiritur illa forma vel privatio, cuius nihil prius inerat » 
(Sent. I, d. 37, q. 4, a. 3). 

Minor probatur: 1“ Quod est in tempore et in quantum 
est in tempore, est natura sua mobile. Atqui omne mobile, 
in ea ratione qua est mobile, est essentialiter compositum ex 
potentia et actu. Ergo. 

2° Quod est in tempore et in quantum tale, non est 
simul totum id quod est vel esse potest, non habet esse stati- 
cum sed successivum et ita nunquam est totaliter in actu com- 
pleto sui esse. Atqui quod nunquam totaliter est in actu com- 
pleto sui esse, nequit esse actus purus, sed debet esse compo- 
situm ex potentia et actu in illa ipsa ratione quae est in tem- 
pore. Ergo quod est in tempore et in quantum tale, est essen- 
tialiter compositum . ex potentia et actu. 

5. Ex activitate physica. 

Omne corpus naturale agere potest in omnia alia corpo- 
ra, sed nonnisi simul patiendo reactionem ab illis. Atqui quod 
ita necessário agit, est essentialiter compositum ex duplici prin- 
cipio, uno pure potentiali, seu matéria prima et altero actuali. 
Ergo omne corpus naturale est tali modo compositum. 

Maior constat ex experientia et est illud quod universa- 
liter enuntiatur in tertio principio mechanicae newtonianae, 
quod est principium actionis et reactionis. 

Minor probatur: Quae necessário dum agunt patiuntur ad 
invicem, simul ad invicem movent et moventur ac proinde com- 
municant in subiecto communi quod est in potentia ad id 
quod est actu in altero. Atqui subiectum potentiale in quo com- 
municant omnia corpora, seu quod est in potentia ad omnia, 
est subiectum pure potentiale, seu matéria prima. Ergo. 

Ad rem S. Thomas: « Ex hoc sequitur quod multa agunt et 
patiuntur ad invicem, in quantum scilicet utrumque est in poten- 
tia et actu respectu alterius secundum diversa. Et quia omnia cor- 
pora naturalia inferiora communicant in matéria, ideo in uno- 
quoque est potentia ad id quod est actu in altero : et ideo in omni- 
bus talibus aliquid simul agit et patitur, et movet et movetur » 
(In III Phys., 1. 2). Animadverte quod S. Thomas modo inverso 
procedit ac nostrum argumentum: S. Thomas enim ex praesentia 
materiae primae communis arguit ad mutuam actionem et passio- 
nem, qui modus necessário concludit; nos e contra ex mutua ac- 
tioné et passione concludimus ad materiam primam tanquam ad 
eorum conditionem, quae est certe conditio sufflciens, sed ex hoc 
solo argumento non videtur probari ut conditio necessária et ex- 
clusiva. Hinc argumentum concludit necessário ad aliquod sub- 
iectum potentiale commune, sed probabiliter tantum ad materiam 


primam, nisi et hic recursus flat ad mutationes substantiales, quae 
tamen non probantur ex solo tertio principio mechanicae. 

6. Ex proprietatibus oppositis u . 

In omni corpore naturali dantur proprietates oppositae. 
Atqui ens quod habet proprietates oppositas, est essentialiter 
compositum ex duplici principio substantiali, matéria et for- 
ma. Ergo omne corpus naturale est tali modo compositum. 

Maior constat ex constanti et multiplici experientia: nam 
omne corpus naturale est unum et multiplex, passivum et ac- 
tivum, habet inertiam et vires, quantitatem et qualitates. 

Minor probatur: Proprietates oppositae, sicut omnia ac- 
cidentia própria, debent derivari ex aliquo principio substan- 
tiali. Atqui, cum sint oppositae, nequeunt derivari ab uno eo- 
demque principio, quia eadem entitas substantialis, secundum 
eandem realitatem simplicem, nequit esse radix oppositorum. 
Ergo derivantur ex duplici principio substantiali realiter di- 
stincto, matéria et forma. 

Nota. — Plures auctores scholastici recentiores, praesertim post 
Descoqs, afferunt hoc argumentum et aliqui etiam putant hoc esse 
unicum argumentum validum pro hylemorphismo. Hoc autem 
acceptari nequit, primo quia dantur argumenta valida, quae ad 
hoc argumentum non possunt reduci, praesertim argumentum fun- 
damentale ex mutationibus substantialibus; secundo quia argu- 
mentum hac forma generica propositum non videtur valide con- 
cludere ad hylemorphismum aristotelicum. Nam oppositio pro- 
prietatum, quae asseritur, non est talis ut dicat mutuam exclusio- 
nem secus enim unum idemque subiectum non posset simul illas 
habere; immo aliquando neque dicit realem distinctionem inter 
ipsas proprietates; sed potius agitur de formalitatibus vel etiam 
realitatibus distinctis et secundum quid oppositis, aliquando de 
proprietatibus simpliciter disparatis, Iamvero ex hac oppositione 
qua tali non apparet cur non possint radicari in uno eodemque 
subiecto substantiali, quod sit radix ultima singularum proprie- 
tatum secundum diversas formalitates. Ad hoc certe requiritur 
quod subiectum illud non sit actus purus sed potentialitatem di- 
cat, non autem quod sit essentialiter compositum ex duobus prin- 
cipiis, potentiali et actuali, realiter distinctis. 


11 Cf. Schaaf, Cosmologia, pp. 304-309; Descoqs, o. c., pp. 268-280; 
Morán, Cosmologia, pp. 394-401; de Tonquédec, o. c., v. II, pp. 66-79; B. 
Van Hagens, Sur la distinction entre la quantité et la qualité, in Sale- 
sianum IX (1947) pp. 437-465. 

SCHOLION : De privatione. — Ad plenam explicationem mutatio- 
nis substantialis, Aristiteles loquitur de tertio principio praeter ma- 
teriam et formam, nempe de privatione. Etenim, omnis vera mu- 
tatio praesupponit aliquam oppositionem inter términos mutatio- 
nis, quatenus subiectum mutationis antea uno modo, postea alio 
modo se habet; haec autem oppositio non habetur per simplicem 
negationem formae acquirendae, quia subiectum permanens in 
utroque termino est aptum ad habendum id quod est in altero 
termino; ergo est aliqua privatio, nempe privatio modi essendi 
vel formae per mutationem acquirendae. Ergo principia mutatio- 
nis substantialis tria sunt: matéria tanquam subiectum commune 
permanens et forma et privatio tanquam termini oppositionis. 

Attamen privatio non est principium corporis in suo esse 
constituti, sed tantum in fleri; ex privatione enim fit ens non ut 
ex principio insito entis quod fit, sed tantum tanquam ex termino 
a quo. Praeterea etiam in fieri privatio est tantum principium per 
accidens, quatenus accidit subiecto quod habet aliquam formam, 
ut privetur alia forma, ad quam est in potentia et quam acquirere 
potest simul cum amissione seu cum privatione formae praeceden- 
tis. Per hoc explicatur insuper adagium scholasticorum : generatio 
unius est corruptio alterius, quatenus acquisitio unius formae si- 
mul dicit privationem alterius et viceversa. 


CAPUT XVII 

DE PRINCIPIO POTENTIALI SEU MATÉRIA PRIMA 


Matéria et forma ut principia metaphysica entis. — No- 
tiones materiae primae et formae substantialis, quas etiam sim- 
pliciter materiam et formam vocabimus, non sunt notiones 
quae immediata intuitione intelliguntur vel directe ex expe- 
rientia abstrahuntur aut indirecte experimento coníirmantur ; 
nec tamen, ex alia parte, sunt notiones quae ex sola combi- 
natione vel manipulatione notionum experimentalium plus mi- 
nusve arbitrarie construuntur et per hanc solam constructio- 
nem intelligibiles redduntur; sed sunt notiones quae tantum 
per analysim metaphysicam corporis naturalis, in quantum est 
ens, derivantur ac proinde per illam analysim implicite defi- 
niuntur et analogice tantum intelliguntur. 

Haec cognitio est essentialiter imperfecta; per eam non 
obtinemus aliquam positivam et absolutam intellectionem ea- 
rum intrinsecae possibilitatis. Id quod unice cognoscere pos- 
sumus est necessitas illas affirmandi tanquam conditiones ne- 
cessárias existentiae et praesertim mutabilitatis corporis natu- 
ralis. Iam in hoc sensu, matéria et forma nequeunt vocari 
principia vel partes physicae corporis naturalis, secundum 
notionem realitatis physicae, quam ex scientia physica hodier- 
na recipiendam esse putamus, ut dictum est in thesi XII. 

Sed etiam alio sensu matéria et forma nequeunt dici prin- 
cipia vel partes physicae corporum naturalium. Illa enim iure 
vocantur principia vel partes physicae corporum, quae physice 
inter se distinguuntur et ut res physicae existunt vel existere 
possunt; ita partes integrantes corporis quanti vel elementa 
mixtorum sunt principia vel partes physicae illorum compo- 
sitorum, quia partes integrantes et elementa, quamvis ante 
divisionem vel resolutionem compositorum non sint entia in 
actu sed in potentia tantum, tamen per divisionem vel reso- 


20 — • Philippüs SKI.VAGGI, S. 1. - Cosmologia. 

lutionem fiunt entia simpliciter in actu; unde partes integran- 
tes et elementa sunt res physicae quae existunt vel existere 
possunt ac proinde iure vocantur principia physica corporum. 
Non autem ita matéria et forma: non sunt entia quae existunt 
aut existere possunt, unde neque sunt, proprie loquendo, entia 
in potentia, sed sunt tantum principia quibus ens est. Inter 
se realiter distinguuntur, hoc sensu quod a parte rei, indepen- 
denter a quacumque mentis consideratione, unum non est 
aliud, sed non distinguuntur ut res et res, quia non sunt duae 
res, sicut nec duo entia, intelligendo ens simpliciter seu ens 
quod. Ergo matéria et forma non sunt principia vel partes 
physicae, sed tantum principia metaphysica, inter se realiter 
sed tantum metaphysice distincta 1 . 

Hoc est id quod immediate sequitur ex ipsa analysi meta- 
physica mutationis substantialis in praecedenti thesi evoluta, 
quae analysis sine hoc esset essentialiter deflciens et incom- 
pleta, immo simpliciter non esset analysis metaphysica cor- 
poris naturalis, in quantum est ens. Analysis autem mutatio- 
nis substantialis ab Aristotele instituía 2 consistit in solutione 
argumenti Parmenidis contra ipsum fieri entis. Parmenides, 
primus verus metaphysicus antiquitatis graecae, recte vidit 
quod ens non fit nec ex ente nec ex non ente, tanquam ex 
principio intrinseco et per se. Si ergo ens fit, nequit fieri per 
se ut ex principio intrinseco nisi ex aliquo quod medio modo 
se habeat inter ens simpliciter et purum non ens. Fieri entis 
ergo necessário implicat haec principia quibus ens fit et est. 

Propter momentum autem quod hoc punctum habet ad 
genuinam intellectionem doctrinae hylemorphisticae, quatenus 
haec distinguitur ab omni alio systemate dualistico et ab omni 
alia conceptione materiae in scholis non aristotelicis 3 , ponitur 
sequens : 


1 Quoad terminologiam hic adhibitam, recole quae dieta sunt in 
capite XI (p. 206, n. 1). Si quis vocat partes metaphysicas, quae sunt 
tantum ratione distinctae, prout sermo esse solet de gradibus metaphysi- 
cis entis, matéria et forma non sunt partes metaphysicae, sed partes phy- 
sicae. 

2 Tota demonstratio Aristotelis principiorum corporis naturalis po- 
nitur in contrapositione ad doctrinam philosophorum antiquorum; ar- 
gumentum Parmenidis ponitur et solvitur praesertim in I Phijs. c. 8. 
S. Thomas, commentando Aristotelem, etiam in aliis locis explicite ap- 
pellat ad ratiocinium Parmenidis; cf. In I Phys., 1. 14; In I De gen. et 
corr., 1. 6; In I Met., 1. 9; In III Met., 1. 15; In XII Me t, 1. 2, etc. 

s Pro notione materiae primae, cf. Hoenbn, Cosm., nn. 206-210, 


THESIS XXL — Matéria prima, ut subiectum mutationis 
substantialis, est pura potentia in ordine entis simpliciter, ac 
proinde nec quid, nec quantum, nec aliud unde ens determi- 
natur. 

1. Cognitio analógica materiae primae. — Matéria prima 
ut subiectum mutationis substantialis illustratur ab Aristo- 
tele per analogiam ex mutatione accidentali et per se sensibili 
desumptam : « Subiecta autem natura cognoscibilis est secun- 
dum analogiam. Sicut enim ad statuam aes, aut ad lectulum 
lignum, aut ad aliorum aliquod habentium formam matéria 
et informe se habet priusquam accipiat formam, sic ipsa se 
habet ad substantiam et hoc aliquid et ens » (I Phys. c. 7, 
191 a 8-12). 

Haec analogia ita exponitur a S. Thoma : « Natura quae pri- 
mo subiicitur mutationi, idest matéria prima, non potest sciri per 
seipsam, cum omne quod cognoscitur cognoscatur per formam; 
matéria autem prima consideratur subiecta omni formae. Sed sci- 
tur secundum analogiam, idest secundum proportionem. Sic enim 
cognoscimus quod lignum est aliquid praeter formam scamni et 
lecti, quia quandoque est sub una forma, quandoque sub alia. Cum 
igitur videamus hoc quod est aêr quandoque fieri aquam, oportet 
dicere quod aliquid existens sub forma aêris, quandoque sit sub 
forma aquae : et sic illud est aliquid praeter formam aquae et prae- 
ter formam aêris, sicut lignum est aliquid praeter formam scamni 
et praeter formam lecti. Quod igitur sic se habet ad ipsas sub- 
stantias naturales, sicut se habet aes ad statuam et lignum ad lec- 
tum, et quodlibet materiale et informe ad formam, hoc dicimus 
esse materiam primam » ( Comm . ib., 1. 13). 

Analogia evidenter non inservit ad probandum an sit et quid 
sit matéria prima, sed solum ad explicitandum id quod ex analysi 
mutationis substantialis deducitur. Consequenter sensus huius the- 
sis non est addere aliquid novi ad ea quae in argumento mutatio- 
nis substantialis iam probata sunt; sed tantum explicitare virtua- 
litatem illius argumenti, quam non omnes scholastici videntur 
plene perspicere. 

2. Opiniones. — Celebris est controvérsia inter scholasti- 
cos circa notionem materiae primae. S. Thomas et tota eius 
schola, Capreolus, Caietanus, Ferrariensis, Sylvester Mau- 
rus, Ioannes a S. Thoma et NEOTOMisTAE omnes docent ma- 
teriam primam esse puram potentiam in ordine entis simpli- 


pp. 294-298; Remer, Cosmologia, pp. 54-69; Manser, o. c., pp. 626-644; 
de Tonquédec, o. c., v. II, pp. 93-108. 

citer, quae ex se nullum actum habet et nihil actuale est, sed 
tantum actuatur et est per formam et putant hane esse uni- 
cam germinam doctrinam aristotelicam, quae per hoc distin- 
guitur a doctrinis plus minusve platonicis. 

StiAREZ, e contra, cum omnibus suis sequacibus et etiam 
cum scotistis, affirmat materiam primam ex seipsa ac proinde 
in suo conceptu includere aliquem actum entitativum existen- 
tialem, seu ex se habere aliquam entitatem actualem vel rea- 
lem existentiam, qua distinguitur a pura potentia obiectiva, 
ab ente mere possibili, et ponitur in ordine realitatis extra 
causam constitutae 4 . 

Notandum est quod, quamvis sententiae in hac quaestione in- 
time cohaereant cum sententia quam unusquisque tenet circa di- 
stinctionem inter essentiam et esse, tamen sententia de matéria 
prima ut pura potentia non praesupponit agnitionem distinctionis 
realis inter essentiam et esse, neque ab ipsa necessário deducitur. 
Posset enim aliquis distinctionem realem agnoscere et tamen ne- 
gare puram potentialítatem materiae, sicut etiam e converso di- 
stinctionem negare et puram potentialitatem materiae agnoscere, 
quamvis pura potentialitas materiae et realis distinctio inter es- 
sentiam et esse fere connaturaliter sese compleant. 

3. Probatur thesis. — - 1. Ex fieri entis simpliciter. 

Si matéria ex se haberet aliquam actualem entitatem vel 
existentiam actualem, quamvis incompletam, esset ex se ens 
simpliciter in actu. Atqui ex ente simpliciter in actu nequit 
fieri ens per se, dum e contra matéria praecise ponitur ut id 
ex quo fit per se ens simpliciter. Ergo matéria ex se nullum 
habet actum entitativum vel actualem existentiam. 

Maior patet, quia quidquid habet esse actu, est ens simplici- 
ter in actu; ens enim ab esse dicitur et ad habendum ens sim- 
pliciter in actu nihil aliud requiritur quam quod habeat esse 
actu. Nec iuvat dicere actum illud esse incompletum et natu- 
raliter ordinatum ad aliud a quo complementum recipiat; nam 
quantumvis incompletum hoc esse dicatur, si est esse actu, 
facit ens simpliciter in actu et complementum, ad quod ordi- 
natum dicitur, poterit illud perficere in ordine ad esse tale, 
non autem ad esse simpliciter, cum illud iam habeat. 

Minor etiam constat ex ipso principio Parmenidis, quod 


4 Cf. Urráburu, Cosmologia, pp. 562-589. 

ex ente non fit ens simpliciter, quia ens iam est et quod est 
non fit 5 . 

2. Ex unitate entis simpliciter. 

Si matéria ex se haberet aliquem actum entitativum, in 
sua unione cum forma ex duobus entibus in actu fieret unum 
per se. Atqui hoc est impossibile, quia ex duobus entibus actu 
nequit fieri unum per se. Ergo matéria ex se nullum habet 
actum entitativum. 

Alio modo: unius rei est unum esse substantiale. Atqui 
si matéria ex se haberet aliquem actum essendi, omnis res com- 
pósita ex matéria et forma haberet duplex esse substantiale. 
Ergo. 

Haec omnia, ut diximus, facile explicantur si agnoscitur realis 
distinctio inter essentiam completam et esse; unde dici posset 
quod pura potentialitas materiae est argumentum ad illam distinc- 
tionem probandam. Attamen haec conclusio vitari potest, identi- 
ficando esse cum sola forma substantiali, quae per suam unionem 
cum matéria prima pura potentia materiam ad esse trahit; haec 
enim hypothesis de se possibilis est, quamvis fortasse nullum de- 
fensorem invenit. 

Obiectiones, — 1) Si matéria ex se nullam haberet entitatem 
actualem, tunc corpus quod ex ea fit, fieret ex nihilo. Atqui hoc est 
impossibile, quia ex nihilo nihil fit. Ergo. 

Resp. Dist. Mi. Si inter entitatem actualem et purum nihilum 
non esset médium C. si est tale médium, scilicet potentia entis N. 
Iamvero factum mutationis substantialis praecise probat necessita- 
tem admittendi hoc médium tanquam conditionem possibilitatis et 
intelligibilitatis entis in fieri. 

2). Potentia subiectiva et realis, quae dicitur matéria, opponi- 
tur potentiae purae obiectivae, sive possibilitati logicae. Atqui haec 
oppositio non esset nisi matéria ex se sit aliquid actuale extra cau- 
sas positum. Ergo. 

Resp. C. M. Dist. m. non esset oppositio nisi matéria ex se sit 
aliquid actuabile et actuatum a forma C. nisi matéria ex se habeat 
aliquem actum independentem a forma N. Matéria enim ex se est 
pura potentia, quae fit realis per esse quo actuatur a forma. 

s Ad rem S. Thomas: « Si enim matéria prima de se haberet aliquam 
formam propriam, per eam esset aliquid actu. Et sic, cum superindu- 
ceretur alia forma, non simpliciter per eam esset, sed fieret hoc vel 
illud ens. Unde omnes ponentes primum subiectum esse aliquod corpus, 
ut aêrem et aquam, posuerunt generationem idem esse quod alteratio- 
nem. Patet autem ex hac ratione qualiter accipiendus sit intellectus ma- 
teriae primae; quia ita se habet ad omnes formas et privationes, sicut 
se habet subiectum alterabile ad qualitates contrarias » (In VIII Met., 
1 . 1 ). 

3) Quidquid est reale, est reale per actum. Atqui matéria prima 
ut distincta a forma est realis. Ergo habet actum distinctum a forma. 

Resp. C. M. Dist. m. Matéria est realis ut contradistincta et se- 
parata a forma N. est realis per ipsam formam ex qua esse habet C. 
Matéria enim a forma recipit actuationem et esse et per hoc ipsum 
est et a forma distinguitur ut actuatum ab actuante. 

4) Si matéria non haberet esse actuale nisi per formam, per- 
eunte forma ipsa matéria annihilaretur. Atqui hoc nequit esse, quia 
matéria est subiectum permanens in mutatione substantiali. Ergo 
matéria debet habere ex se aliquod esse actuale 6 . 

Resp. Dist. M. si corruptio unius praecederet tempore vel sal- 
tem natura generationem alterius C. Si corruptio unius est per iden- 
titatem generatio alterius eodem instanti temporis et naturae N. 
Porro secundo modo concipienda est mutatio substantialis, quia non 
solum est in instanti et non in tempore, sed etiam successio habe- 
tur tantum inter términos mutationis, non autem in ipsa muta- 
tione, unde generatio alterius non succedit corruptioni prioris, 
sed cum hac identificatur. 

5) Instabis: Solutio allata nihil iuvat: nam matéria prima non 
tantum non debet annihilari durante mutatione, sed debet esse 
eadem ante et post. Atqui si matéria prima non haberet esse nisi 
per formam, non esset eadem ante et post; non potest enim esse 
idem quod habet aliud esse, esse autem formae est aliud et aliud. 
Ergo 7 . 

Resp. Dist. M. matéria debet esse eadem unitate positiva entis 
N. unitate mere negativa Ç. Ctd. xn. et rationem allatam. Identitas 
materiae primae nequit concipi ad modum unitatis positivae, quae 
ab esse derivatur et cum ente convertitur et quae, proinde, nequit 


e « Wenn die Materie nur durch das Sein der Form bzW. nur durch 
das Sein des Compositums existiert, das ihr durch die Form und mit 
der Form zukommt (« forma dat esse » !), dann verliert sie mit der Form 
auch notwendig ihr Sein, ihre Existenz. Das Sein verlieren heiBt aber 
zu nichts werden, vernichtet (annihiliert) werden, aus dem realen Sein 
zurüHsinken in den « Zustand » der reinen Mõglichkeit. So wird aber 
der Begriff der substantiellen Verãnderung, zu deren Erklãrung der Be- 
griff der Materie eingeführt worden war, zerstõrt. Eine Vernichtung 
und Neuschõpfung ist keine Verãnderung, keine Umwandlung eines vor- 
liegenden Stoffes mehr. Damit von einer Verwandlung die Rede sein 
kann, muB von dem vergehenden Kõrper in den neu entstehenden etwas 
Reales identisch übergehen. Das ist aber unmõglich, wenn alies, was in 
dem vergehenden Kõrper ist, im Augenblick der « Umwandlung » sein 
Dasein verliert » (J. de Vries, Zur Sachproblematik von Materie und 
Form, in Séholastik, XXXIII (1958) p. 487). 

7 « Wenn die Materie das Sein, durch das sie bisher existierte, ver- 
liert, dann wird sie zu nichts, und es hilft nichts, daS sie im gleichen 
Zeitpunkt ein neues Sein gewinnt; sie würde dann eben im gleichen 
Zeitpunkt vernichtet und wieder neu geschaffen. Zudem muB man 
fragen: Was hat es für einen Sinn, zu sagen, sie sei dieselbe, wenn sie 
ein anderes Sein empfángt? — und das Sein der neuen Form ist offenbar 
ein anderes ais das der vergangenen Form» (ib., pp. 487-488). 

competere materiae quae non est simpliciter ens; sed est unitas 
mere negativa, per quam matéria non habet ex se unde distingua- 
tur. Haec unitas mere negativa sufficit ut dicatur eadem matéria 
alio et alio esse actuari seu idem subiectum potentiale permanere; 
unitas vero positiva non solum non requiritur, sed omnino exclu- 
denda est, secus mutatio substantialis non esset simpliciter muta- 
tio unius in aliud. 

6) Doctrina de matéria ut pura potentia confundit duos con- 
ceptus materiae, qui in Aristotele omnino distinguuntur 8 : alius 
est conceptus materiae ut est subiectum mutationis substantialis, 
de quo Philosophus ait : « Dico enim materiam primum subiectum 
uniuscuiusque ex quo insito fit aliquid non secundum accidens » 
(I Phys. c. 9, 192 a 31-32), alius materiae ut ultimum subiectum 
praedicationis, de quo omnia praedicantur et quod de nullo prae- 
dicatur. Tantum de matéria hoc ultimo sensu intellecta Aristóte- 
les ait : « Dico autem materiam quae secundum se neque quid ne- 
que quantum neque ullum aliud dicitur quibus ens determinatur » 
(VII Met. c. 3, 1029 a 20-21). 

Resp. Nego assertum. Etenim, in I Phys., quando Aristóteles 
certe agit de matéria ut subiecto mutationis substantialis, expli- 
cite affirmat materiam non esse hoc aliquid nec, a fortiori, quan- 
tum aut quale aut aliud eorum quibus ens accidentaliter determi- 
natur, prout constat ex textu in initio huius thesis allato ex I Phys. 
c. 7, 191 a 8-12. Praeterea in eodem contextu explicitar loquitur 
de substantia tanquam ea quae de nullo alio subiecto dicitur et 
de qua omnia alia dicuntur (ib., 190 a 36-b 1) et etiam quaestio- 
nem ponit alibi solvendam : « Utrum autem substantia species an 
subiectum, nondum manifestum est » (ib., 191 a 19-20). Quando 
autem in VII Met. Aristóteles directe agit de substantia, quaerendo 
quid ipsa sit et in quibus dicatur, iterum introducit términos ma- 
teriae et formae, sed per illos omnino appellat ad easdem notio- 
nes, quas fuse examinaverat in I Phys., ut constat ex exemplo quo 
notiones illas statim declarat: «dico autem materiam sicut aes, 
formam autem figuram speciei et compositum ex his statuam » 
(c. 3, 1029 a 3-5). Ergo problemática in hoc capite fuse examinata 
omnino respondet quaestioni quae posita fuerat in I Phys.; quae- 
ritur enim quaenam sit relatio inter substantiam, quae est sub- 
iectum ultimum praedicationis, ac materiam et formam et com- 
positum ex his. Respondet Aristóteles dicendo quod substantia, ut 
subiectum ultimum praedicationis, prima fronte identificanda esse 
videtur cum matéria, quia etiam ipsa est ultimum subiectum, cui 


s Cf. F. Sanc, Sententia Aristotelis de compositione corporum e ma- 
téria et forma in ordine physico et metaphysico, Zagreb 1928; L. Cen- 
cillo, Cuestiones sistemáticas en torno a tres nociones de matéria prima 
en el Corpus Aristotelicum, in Pensamiento, XII (1956) pp. 473-483 et 
Hyle: ta matéria en el Corpus Aristotelicum, Madrid 1958; J. de Vries, 
Zur aristotelisch-scholastischen Problematik von Materie und Form, in 
Séholastik, XXXII (1957) pp, 161-185 et art. supra cit., ib., XXXIII (1958) 
pp. 481-505. 

omnia alia insunt et quae de se nullum eorum est. At prosequitur 
aíiirmando quod, nonobstante hac afíinitate, impossibile est ma- 
teriam esse substantiam, « nam esse separatum et hoc aliquid con- 
venire videtur quam maxime substantiae; unde species et com- 
positum ex utriusque videntur esse substantia magis quam maté- 
ria » (1029 a 27-30). Ergo omnino negandum est Aristotelem loqui 
de duplici matéria, quamvis utique loquitur de duplici subiecto 
et consequenter ponat quaestionem de modo quo se habeant inter 
se subiectum mutationis seu proprie dieta matéria et subiectum 
praedicationis, quod in terminologia scholastica vocatur suppo- 
situm logicum, vel substantia prima, vel individuum. Hanc quae- 
stionem breviter tractabimus in scholio, secundum doctrinam 
S. Thomae, quae nobis videtur genuina interpretatio et cohaerens 
evolutio doctrinae Aristotelis. 

SCHOLION: De habitudine inter materiam primam et ultimum 
subiectum praedicationis. 

Doctrina S. Thomae circa hanc quaestionem potest ita brevi- 
ter enuntiari: Matéria prima proportionaliter se habet ad indi- 
viduum, sicut forma ad speciem; unde non est idem ac indivi- 
duum, sed ultimum et radicale principium individuationis in sub- 
stantiis compositis. 

Etenim matéria prima distinguitur et opponitur formae sub- 
stantiali tanquam subiectum potentiale et indeterminatum relate 
ad actum perfleientem et determinantem; unde matéria dicitur re- 
cipere formam, determinari a forma, habere formam. Porro simili 
modo se habet suppositum logicum praedicationum seu individuum 
substantiale relate ad essentiam vel speciem: individuum enim est 
subiectum indeterminatum et potentiale relate ad essentiam vel 
speciem, quae individuum determinat et perfleit; dicitur etiam in- 
dividuum speciem habere et speciem in individuo esse: v. g. hic 
(Petrus) est homo et animal, seu habet humanitatem et animalitatem. 

Possumus ergo proportionalitatem statuere : sicut se habet ma- 
téria ad formam, ita etiam individuum ad speciem; vel per con- 
versionem mediorum: ita se habet matéria ad individuum, sicut 
forma ad essentiam vel speciem. 

Attamen, quamvis individuum et essentia proportionaliter se 
habeant ad materiam et formam, nequeunt simpliciter identificari 
cum illis. Etenim in substantiis compositis essentia vel species non 
dicit solam formam, sed necessário significat totum id quod est 
compositum ex matéria et forma, sicut homo est compositus ex 
anima et corpore. Et eodem modo individuum non est sola matéria, 
sed totum compositum ex matéria et forma. Et ratio immediata 
est quia, si individuum aut species essent solum partes totius ut 
matéria realis et forma realis, non possent praedicari per identi- 
tatem unum de altero, dum e contra tali modo praedicantur cum 
dicitur: hoc individuum est homo. Individuum et species ergo 
realiter et materialiter identificantur, quamvis formaliter et secun- 
dum mentis signifleationem distinguantur : essentia est totum quod 
est in individuo, sed signifleatum ut forma, sine designatione in- 

dividui; et individuum est totum quod est in essentia, sed signi- 
fleatum ut subiectum et indeterminate. 

Haec relatio individui ad speciem similis est etiam relationi 
generis ad speciem; et ita exponitur a S. Thoma: «Et quia, ut 
dictum est, natura speciei est indeterminata respectu individui, si- 
cut natura generis respectu speciei, inde est quod, sicut id quod 
est genus, prout praedicatur de specie, implicat in sua significa- 
tione, quamvis indistincte, totum id quod determinate est in spe- 
cie, ita etiam id quod est species, secundum quod praedicatur de 
individuo, oportet quod significei totum quod est essentialiter in 
individuo, licet indistincte; et hoc modo essentia speciei signi- 
fleatur nomine hominis; unde homo de Socrate praedicatur» (De 
ente et ess., c. 3). 

Haec proportionalitas individui et speciei ad materiam et for- 
mam, quae in omni iudicio exprimitur per modum. quo species 
praedicatur de individuo, ontologice fundatur in eo quod matéria 
est ultimum et radicale principium individuationis in substantiis 
compositis, forma vero principium perfectionis specificae, secun- 
dum doctrinam thomisticam alibi probatam. Unde individuum si- 
gnificat determinate materiam et indeterminate formam, essentia 
vero determinate formam et indeterminate materiam. Quod etiam 
exprimi potest dicendo quod individuum est totum materialiter si- 
gnificatum, essentia est totum formaliter signifleatum; vel etiam, 
individuum est matéria ut totum vel « matéria totius », essentia 
est forma ut totum vel « forma totius ». 

«Sic ergo patet, concludimus cum S. Thoma, quod essentia 
hominis et essentia Socratis non differunt nisi secundum signatum 
et non signatum: unde Commentator dicit super septimo Meta- 
physicae quod “ Sócrates nihil aliud est quam animalitas et ratio- 
nalitas, quae sunt quidditas eius ”. Sic etiam essentia generis et 
essentia speciei secundum signatum et non signatum differunt, quam- 
vis alius modus designationis sit utrobique : quia designatio indi- 
vidui respectu speciei est per materiam determinatam dimensio- 
nibus; designatio autem speciei respectu generis est per differen- 
tiam constitutivam, quae ex forma rei sumitur » (ibid.). Quomodo 
autem matéria, quantitate signata, sit proximum et adaequatum 
principium individuationis, exponi solet in tractatibus Metaphy- 
sicae generalis, ac proinde ad illos remittimus maiores determi- 
nationes et demonstrationes. 

Definitio formae substantialis. — Forma substantialis recte 
definitur ab Aristotele « actus primus corporis physici », sci- 
licet actus, qui subiecto pure potentiali tribuit esse simpliciter, 
faciendo ex potentia ente ens actu. 

Distinguitur ergo forma substantialis a forma accidentali, 
tum ratione subiecti, tum ratione muneris. Ratione subiecti 
distinguitur, quia subiectum formae substantialis, seu matéria 
prima, est pura potentia in ordine entis simpliciter; e contra, 
subiectum formae accidentalis, quod dici solet matéria secun- 
da, est iam ens actu in ordine entis simpliciter, quod tamen 
ulteriorem potentialitatem habet. Ratione muneris distinguitur, 
quia forma substantialis dat subiecto esse simpliciter; forma 
vero accidentalis dat esse secundum quid. Unde ex matéria 
prima et forma substantiali fit ens simpliciter, quod est unum 
per se; ex matéria secunda et forma accidentali fit ens secun- 
dum quid, quod est unum tantum per accidens. Sicut in capite 
antecedenti, etiam hic animadvertimus quod haec definitio non 
est aliqua notio intuitiva nec ab experientia immediate ab- 
stracta, neque tamen mera constructio arbitraria vel definitio 
conventionalis, sed est necessária consequentia demonstratio- 
nis hylemorphismi, in primis est praerequisitum metaphysi- 
cum possibilitatis mutationis substantialis, contra argumentum 
Parmenidis asserentis ens fieri non posse neque ex ente neque 
ex non ente. 

Circa formam substantialem duo problemata valde agitata 
sunt apud philosophos scholasticos; et eorum solutio maximi 
momenti est ad plenam intelligentiam hylemorphismi. Pri- 
mum est problema de ortu formae substantialis in generatione 
novi corporis naturalis; alterum de unitate vel pluralitate 
formae substantialis in corpore naturali. 

Articulus I 

De ortu formae substantialis 

Quomodo exurgat problema. — In mutationibus substan- 
tialibus, in quibus fit nova substantia quae antea non erat, 
principium potentiale seu matéria prima eadem remanet, quae 
erat prius actuata a forma praecedentis substantiae; forma 
autem nova adest, quae antea non erat. Si ergo forma antea 
non erat et postea est, videtur quod aliquo modo oriatur seu 
fiat in ipso instanti mutationis. 

Sed circa fieri formae videtur redire problema Parmeni- 
dis : si forma fit, aut fit ex nihilo, aut ex ente, aut, applicando 
solütionem Aristotelis, fit ex aliquo subiecto potentiali. Atqui 
nec ex nihilo nec ex ente fieri potest, quia haec iam exclusa sunt. 
Ergo forma deberet fieri, sicut ens fit, ex aliquo subiecto po- 
tentiali. Iamvero, hoc subiectum potentiale nequit esse matéria 
prima, quia haec non est pars formae, ex qua insita forma 
fieri posset, sed est subiectum extrinsecum formae et formam 
recipiens. Ergo requireretur alterum subiectum distinctum a 
matéria prima, ex quo insito nova forma fieret per receptio- 
nem alterius novi principii actualis, ita ut ipsa forma sit com- 
pósita ex duplici principio intrínseco, uno potentiali et altero 
actuali. Hoc autem est impossibile, quia de hoc ultimo prin- 
cipio actuali eadem quaestio rediret, quomodo fiat, et ita habe- 
retur processus in infinitum in conditionibus per se praere- 
quisitis, quod evidenter repugnat. Ergo videtur forma fieri non 
posse; et ita rueret tota solutio aristoielica problematis Par- 
menidis. 

Haec difficultas explicite considerata et soluta est ab Ari- 
stotele : « Post haec dico quod non fit neque matéria neque 
forma, dico autem ultima. Omne enim quod mutatur, aliquid 
est et ab aliquo et in aliquid mutatur; ab aliquo quidem ut 
a primo movente, aliquid id est matéria, in aliquid scilicet 
forma. In infinitum ergo essent, si non solum aes fit rotundum, 
sed etiam ipsum rotundum aut aes fierent; quare necesse est 
stare » (XII Met. c. 3, 1069 b 35-1070 a 5 ) 1 . Solütionem proble- 
matis affert sequens: 

1 Cf. etiam VII Met. c. 8, 1039 a 24-b 19; S. Uh., in t. c., 1. 7. Pro 
hac quaestione, cf. Hoenen, De origine formae materialis : textus veteres 

THESIS XXII. — Forma substantialis materialis non habet 
esse per se, nec íit per se, sed in generatione compositi educi- 
tur e potentia materiae. 

1. Termini. — Forma, in genere, est principium actuale 
et activum, determinans et perficiens, seu actus essentialis, qui 
distinguitur ab actu entitativo, qui est esse et qui in omni ente 
creato ab essentia realiter distinguitur. 

Forma substantialis est actus primus corporis physici, qui 
ex potentia ente facit actu ens seu dat esse simpliciter; distin- 
guitur a forma accidentali, quae dat esse tale enti iam in esse 
simpliciter constituto. 

Forma materialis est forma quae intrinsece dependet in 
esse et in operari a matéria seu est in matéria totaliter im- 
mersa; distinguitur a forma immateriali, quae habet esse et 
operari intrinsece independens a matéria, ut anima humana. 
Nos quaestionem ponimus tantum circa formas materiales, de 
quarum existentia dubiufn esse nequit, quia ex experientia 
constat non solum formas corporum inanimatorum manifeste 
esse tales, sed etiam formas seu animas plantarum et anima- 
lium irrationalium, prout probatur in psychologia. 

Quoad formas immateriales, prout in psychologia demonstra- 
tur, dicendum est eas habere esse per se et debere fleri per se et 
ab extrínseco materiae infundi; unde necesse est illas a Deo creari 
(Cf. S. Th., I, q. 90, a. 2 et 11. parall.). Recolimus autem naturam 
substantiae et proinde formae substantialis a nobis per earum pro- 
prietates et operationes cognosci posse: ita ex operatione intellec- 
tiva stricte immateriali probatur immaterialitas animae, sicut hic 
ex defectu omnis operationis immaterialis probatur materialitas cor- 
porum naturalium et formarum substantialium illorum. 

Esse per se et fieri per se est esse et fleri sensu pleno, 
prout competunt enti quod simpliciter est et fit. Illis opponi- 
tur esse et fieri per accidens vel ratione alterius, prout pro- 
prium est principiorum entis : sicut enim ratio entis non solum 
competit enti quod simpliciter est, sed aliquo modo et analo- 
gice participatur etiam ab ente quo, ita etiam aliquo modo et 
analogice ens quo est et fit non per se et simpliciter, sed per 
accidens et ratione compositi, quod solum sensu pleno est ens 
quod est et fit. 


et recentiores, Roma 1962 et Cosm., nn. 211-222, pp. 298-318 et Nota 
XVII : De errore substantificationis formae materialis, pp. 592-598. 


Caput XVIII, De principio actuali seu forma substantiali 

Generatio (et corruptio) est fieri (et perire) simpliciter per 
mutationem substantialem ex subiecto praeiacenti. Illi oppo- 
nitur, non solum mutatio accidentalis, sed etiam creatio (et 
annihilatio), qua res producitur secundum totam suam sub- 
stantiam ex nihilo sui et subiecti. In toto nostro tractatu, ut 
iam notatum est, praescindimus a creatione et agimus tantum 
de mutationibus quae possunt fieri per agentia naturalia; haec 
autem non possunt producere rem ex nihilo, sed subiectum 
praesupponunt, in quod agere debent illud disponendo ad no- 
vam formam. 

Eductio e potentia materiae est notio quae ex ipsa proba- 
tione thesis derivanda et definienda erit. 

2. Opiniones. — Diversitas opinionum circa praesentem 
quaestionem, sicut in thesibus mox praecedenti et sequenti, 
haberi potest solum inter eos, qui doctrinam hylemorphisticam 
admittunt; est quaestio interna in schola aristotelica. 

1) Prima opinio est eorum, qui agnoscentes formas fleri 
non posse, posuerunt formas corporum generatorum iam prae- 
existere inde ab initio, sive in matéria sive separatas. 

Ita Anaxagoras, ut ait S. Thomas, quamvis nondum proprie 
de formis loquatur, posuit « quod nulla res fieret aliter, nisi per 
hoc quod extrahebatur a re alia in qua latebat » (De pot., q. 3, a. 8). 
Ipse enim « ponebat semel tantum mundum factum esse, ita quod 
a principio omnia essent commixta in unum » et « res fieri ex prin- 
cipiis, ex eo quod ipsa contraria et diversa extrahebantur ab uno, 
in quo erant quasi commixta et confusa » (In I Phys., 1. 8). Etiam 
aliqui Platonici posuerunt formas rerum seu ideas esse aeternas, 
ingeneratas et incorruptibiles, separatas tamen a rebus singulari- 
bus et corruptibilibus et ab ipsas aliquo modo participatas. 

Huic sententiae etiam accedit doctrina eorum scholastico- 
rum, de quibus in thesi sequenti agemus, qui defendunt plura- 
litatem formarum substantialium in corpore naturali et qui suam 
opinionem corroborant ex difíicultatibus provenientibus e proble- 
mate de ortu formae. 

2) Altera opinio est eorum qui, admittentes formas fleri 
debere et quidem ex nihilo, ne haberetur processus in infini- 
tum, docuerunt eas creari a Deo, qui solus potest facere res 
ex nihilo, vel saltem ab intelligentiis separatis. 

Ita in antiquitate aliqui Platonici, Averhoistae et Avicenna. Et- 
iam multi adversarii hylemorphismi in saeculis XVII et XVIII pu- 
taverunt hanc esse unicam cohaerentem positionem in doctrina 

hylemorphistica; quia autem absurdum esset recurrere ad con- 
tinuas creationes et ad miracula in explicatione eventuum natu- 
ralium, putaverunt impossibilitatem explicandi ortum formarum 
substantialium esse sufficiens argumentam ad ipsam doctrinam hy- 
lemorphisticam reiciendam: ita Descaktes, Sebastianus Basso, Pe- 
trus GassEndi, Emmanüel Maignan, Leibniz et multi alii 2 . 

3) Tertia opinio est eorum qui, agnoscentes formas qui- 
dem fieri non posse, simul affirmant eas fieri non debere, cum 
fieri per se tantum enti conveniat et formae non sint ens: 
tantum compositum ex matéria et forma proprie fit, sicut etiam 
tantum compositum proprie est. 

Haec solutio, quae directe fundatur in recta notione formae 
ut entis quo, satis clare proponitur ab ipso Aristotele, sed in 
plena luce tantum a S. Thoma exposita est. Propter claritatem qua 
S. Thomas errorem adversariorum eiusque radicem ac simul rec- 
tam solutionem exponit, transcribimus hic longiorem textum : 
« Multis error aecidit circa formas, ex hoc quod de eis iudicant 
sicut de substantiis iudicatur 3 . Quod quidem ex hoc contingere 
videtur, quod formae per modum substantiarum signantur in ab- 
stracto, ut albedo, vel virtus, aut aliquid huiusmodi; unde aliqui 
modum loquendi sequentes, sic de eis iudicant ac si essent sub- 
stantiae. Et ex hinc processit error tam eorum qui posuerunt lati- 
tationem formarum, quam eorum qui posuerunt formas esse a crea- 
tione. Aestimaverunt enim quod formis competeret fieri sicut com- 
petit substantiis; et ideo non invenientes ex quo formae generen- 
tur, posuerunt eas vel creari, vel praeexistere in matéria; non at- 
tendentes quod, sicut esse non est formae, sed subiecti per for- 
mam, ita nec fieri, quod terminatur ad esse, est formae, sed sub- 
iecti. Sicut enim forma ens dicitur, non quia ipsa sit, si proprie 
loquamur, sed quia aliquid ea est; ita et forma fieri dicitur, non 
quia ipsa fiat, sed quia ea aliquid fit: dum scilicet subiectum re- 
ducitur de potentia in actum » (De virt. in comm., a. 11; cf. etiam 
I, q. 45, a. 8; q. 65, a. 4; De Pot., q. 3, a. 8 etc.). 


2 Cf. Hoenen, De origine formae materialis, pp. 53-80. 

s Hune errorem expressis verbis renovavit Descartes : « Hic notan- 
dum est nomine formae substantialis, cum eam negamus, intelligi sub- 
stantiam quandam materiae adiunctam, et cum ipsa totum aliquod mere 
corporeum componentem, quaeque non minus aut etiam magis, quam 
matéria, sit vera substantia, sive res per se subsistens, quia nempe di- 
citur actus, illa vero potentia » ( Oeuvres , ed. Adam et Tannery, t. III, 
p. 502). 


Caput XVIII. De principio actuali seu forma substantiali 

3. Probatur thesis. — Prima pars: Forma substantialis ma- 
terialis non habet esse per se. 

1. Ex ipsa notione formae materialis. 

Quod non est ens simpliciter, sed tantum principium en- 
tis, et quidem intrinsece et totaliter dependens in esse et in 
operari a matéria, non habet esse per se. Atqui forma substan- 
tialis materialis non est ens quod simpliciter est, sed princi- 
pium entis, intrinsece et totaliter dependens in esse et in ope- 
rari a matéria. Ergo forma substantialis materialis non habet 
esse per se. 

Maior constat: nam esse per se soli subsistenti competit, 
scilicet enti simpliciter, qualis est. substantia completa; non 
autem competere potest principiis quibus ens est, nisi agatur 
de forma subsistenti, ut anima humana, quae quamvis non sit 
ens quod, attamen, propter suam independentiam in operari 
a matéria, agnoscenda est ut independens in esse a matéria ac 
proinde ut habens esse per se. 

Minor, quoad primum, constat ex ipsa demonstratione hyle- 
morphismi, siquidem forma substantialis ponenda est ut prin- 
cipium entis, non ut ens quod est, sed ut quo ens simplici- 
ter est; quoad alterum, constat ex operationibus et proprie- 
tatibus corporum physicorum, quae omnes intrinsece depen- 
dent a matéria non solum ut a conditione, sed ut a comprin- 
cipio essentiali; et quia agere sequitur esse, ex intrinseca 
dependentia in operari deducitur etiam intrinseca dependentia 
in esse a matéria. 

2. Ex impossibilitate fiendi formas. 

Si forma substantialis materialis haberet esse per se, de- 
beret etiam fieri per se, quia fieri est via ad esse. Atqui con- 
sequens est impossibile, ut directe ostendetur in parti sequenti. 
Ergo forma substantialis materialis non habet esse per se. 

Secunda pars: Forma substantialis materialis non fit 
per se. 

1. Directe probatur ex impossibili. 

Si forma fieret per se, deberet fieri aut ex forma iam prae- 
existenti, aut ex nihilo, aut ex duplici principio intrínseco po- 
tentiali et actuali. Atqui haec omnia impossibilia sunt. Ergo 
forma non fit per se. 



320 


IV Pars. Physica 


Caput XVIII. De principio actuali seu forma substantiali 


321 


Maior constat ex integratione dilemmatis Parmenidis cum 
introductione solutionis aristotelicae. 

Minor probatur: 1) Si forma iam praeexisteret Iatitans, 
reverá non fleret et mutatio substantialis esset tantum appa- 
renter; praeterea ponenda essent infinita principia iam prae- 
existentia inde ab initio mundi ad infinitas generationes suc- 
cessivas explicandas. 2) Si fieret ex nihilo, deberet proprie creari 
a Deo ac proinde negaretur vera actio agentium naturalium 
et vera mutatio unius in aliud; quod enim creatur, non fit ex 
subiecto praeexistenti. 3) Tandem si fieret ex duplici principio 
intrinseco, haberetur processus in infinitum in conditionibus 
per se praerequisitis ad mutationem substantialem ; et talis 
processus repugnat. 

Ad rem S. Thomas, commentando locum Aristotelis iam cita- 
tum ait : « In omni transmutatione oportet esse aliquod subiectum 
transmutationis, quod est matéria, et aliquid a quo transmutatur, 
quod est principium movens, et aliquid in quod transmutatur, quod 
est species et forma. Si ergo ipsa forma et matéria generentur, 
puta si non solum generetur hoc totum, quod est aes rotundum, 
sed etiam ipsa rotunditas et ipsum aes, sequetur quod tam forma 
quam matéria habeant materiam et formam, et sic ibitur in infi- 
nitum in materiis et formis; quod est impossibile. Necesse est 
itaque stare in generatione, scilicet ultima forma et ultima matéria 
non generetur » (In XII Met., 1. 3). 

,2. Ex ipsa notione formae et ex prima parte. 

Quod non habet esse per se, non fit per se, quia fieri est 
via ad esse, unde illa tantum per se fiunt, quae per se sunt. 
Atqui forma substantialis materialis non habet esse per se. 
Ergo forma substantialis materialis non fit per se. 

Duplex probatio independens proposita est; prima probatio 
ex notione formae substantialis materialis est demonstrado propter 
quid, in quantum ex ipsa natura formae a priori deducitur formam 
non habere esse per se et consequenter non fieri per se; altera 
probatio ex impossibilitate fiendi est demonstratio quia et ex ab- 
surdo et per illam excluditur formas fieri per se et consequenter 
esse per se. Secunda probatio non dat solutionem positivam, sed 
indicat viam, per quam solutio quaerenda est; prima vero dat po- 
sitivam solutionem et intelligibilitatem, quamvis utique tantum ana- 
logam. 


Tertia pars: Forma substantialis materialis in generatione 
compositi educitur e potentia materiae. 

Quod non fit per se, sed incipit esse modo intrinsece de- 
pendenti a matéria, nulla actione in ipsum terminante, sed 
solum per transmutationem materiae, quae reducitur de po- 
tentia in actum sibi proportionatum, educitur e potentia ma- 
teriae. Atqui forma substantialis materialis in generatione 
compositi ita incipit esse. Ergo. 

Maior est ipsa definitio eductionis e potentia materiae, 
qualis necessário eruitur ex analysi metaphysica mutationis 
substantialis et ortus formae 4 ; nam quod ita incipit esse, re- 
verá; 1) non creatur, quia creari est fieri ex nullo subiecto 
praesupposito, ut in prima creatione, vel saltem independenter 
a quolibet subiecto, ut in creatione animae; 2) non extrahitur 
velut ex recipiente, in quo actu praeexistebat, quia est aliquid 
vere novum, quod antea erat tantum in potentia; 3) non in- 
troducitur ab extra, quia quod introducitur ab extra, debet 
prius fieri per se et dein introduci; 4) sed reverá reducitur 
in actum e potentia materiae, ad hunc actum non solum re- 
mote sed etiam proxime dispositae. 

Minor constat partim ex partibus praecedentibus, partim 
ex experientia, qua scimus nova corpora naturalia cum sua 
nova forma substantiali oriri non per aliquam actionem ter- 
minantem in ipsam formam, sed per transmutationem mate- 
riae, quae primo tantum remote et postea etiam proxime est 
ad novam formam dispositam. Sicut notio materiae primae, 
ita etiam notio eductionis formae substantialis intelligitur per 
analogiam ex ortu formae accidentalis sensibilis ; ita v. g. fit 
statua ex cera, non quod artifex formam faciat et in materiam 
introducat, sed per actionem transmutantem et disponentem 
ipsam materiam forma velut emergit ex cera, quae erat in po- 
tentia ad illam : et hoc est ipsum fieri statuam. 

Obiectiones : 1) Quod non praecontinetur in matéria, non potest 
ab illa eduoi. Atqui forma generandi non praecontinetur in matéria. 
Ergo. 

Resp. Dist. M. Quod nullo modo praecontinetur, non potest inde 
educi C. quod non continetur actu, sed tamen potentia, subd. non 
potest educi nisi potentia ad actum proxime disponatur C. nullo mo- 
do educi potest N. Ctd. m. et pariter dist. cons. 


4 Cf. Hoenen, Cosm., n. 218; de Tonqüédec, La philosophie de Ia na- 
ture, v. II, pp. 140-143. 

21 — Phihppüs Selvaggi, S. I. - Cosmologia. 

2) Si forma educeretur e potentia materiae, debet assignari cau- 
sa efíiciens illius. A Iqui hoc fieri nequit. Ergo. 

Resp. Dist. M. deberet assignari causa eíRciens ipsius formae N. 
quia cum forma proprie non fiat, etiam proprie causam, efficienlem 
non habet; debet assignari causa efficiens ipsius compositi, subd. 
ita ut sola causa eíRciens sit ratio sufficiens effectus N. quia hoc 
tantum in creatione requiritur; ita ut causa eíRciens simul cum di- 
spositionibus materiae sit ratio sufficiens effectus C. Ctd. m. Matéria 
enim cum suis dispositionibus est etiam vera causa compositi, quod 
ex illa oritur, et tantum hac mediante causa eíRciens naturalis potest 
effeclum producere. Haec aulem magis explicantur in thesi sequenti 
per notionem virtualitatis, quae est próxima dispositio materiae ad 
eductionem formae. 

3) Instabis: Atqui nulla causa naturalis potest effectum substan- 
tialem producere. Nam nulla causa naturalis agere potest nisi per 
vires physicas, quae sunt mera accidentia. Atqui accidens non potest 
effectum substantialem producere. Ergo nulla causa naturalis potest 
agere ad substantiam producendam. 

Resp. Nego. subs. Ad rationem allatam dist. M. et ita sola acci- 
dentia agunt N. ita ut ipsa substantia agat per accidentia C. Aliud 
est substantiam creatam non esse immediatum principium suae actio- 
nis, aliud substantiam creatam non agere. Primum est verissimum 
et inde demonstratur, ut vidimus, realis distinctio inter substantiam 
et vires physicas; aliud autem est falsum et contra explicitam doc- 
trinam S. Thomae, qui ait: « Si agere sequitur ad esse in actu, incon- 
veniens est quod actus perfectior actione destituatur. Perfectior au- 
tem actus est forma substantialis. Si igitur formae accidentales, quae 
sunt in rebus corporalibus, habent próprias actiones, multo magis 
forma substantialis habet aliquam propriam actionem. Non est au- 
tem huiusmodi actio disponere materiam, quia hoc fit per altera- 
tionem, ad quam suíRciunt formae accidentales. Igitur forma gene- 
rantis est principium actionis, ut forma substantialis introducatur 
in generatum » (III C. G., c. 69). Attamen haec actio substantiae non 
fit immediate, sed tantum per qualitates activas veluti per instru- 
menta, ita non sit duplex actio distincta, una disponens materiam, 
altera introducens formam substantialem,; sed unica actio materia- 
liter sumpta duplicem effectum producit proportionatum duplici prin- 
cipio actionis principali et instrumentali. «Qualitates enim activae 
agunt ad formas substantiales in virtute substantialium formarum, 
quarum sunt instrumenta » (Quodl. IX, a. 11). 

4) Notio eductionis est aliquid inintelligibile. Ergo est reicienda. 

Resp. Dist. M. est inintelligibile per intuitionem intellectivam 

vel ex immediata experientia vel per conceptus univocos C. per ra- 
tiocinium demonstrativum et per analogiam N. Et nego consequens 
et eius praesuppositum, quo ductus Cartesius omnes has notiones 
metaphysicas et ipsum hylemorphismum ut inintelligibilia reiecit. 
Nos autem agnoscimus non solum notiones claras et distinctas et 
nobis per conceptus univocos plene intelligibiles, sed etiam condi- 
tiones necessárias ad possibilitatem datorum experimentalium, quam- 
vis tantum per ratiocinium et analogice cognosci possint. 

Articulus II 

De unitate formae substantialis 

Duplex problema distinguendum. — Aliud problema circa 
formam substantialem valde disputatum inter scholasticos tam 
antiquiores, quam recentiores, est problema de unitate vel plu- 
ralitate formae substantialis in corpore naturali et speciatim 
in mixtis 5 . 

Problema oritur ex quibusdam datis experientiae sive vul- 
garis, sive scientificae. Ex experientia enim videmus in cor- 
poribus, quae sunt termini mutationis substantialis, plures 
proprietates aequales vel similes in utroque termino inveniri; 
cum autem in doctrina hylemorphistica omnis determinatio 
et perfectio specifica ex forma substantiali derivetur, videri 
posset aliquas formas substantiales elementariores in corpo- 
ribus magis complexis conservari et illis novam vel novas for- 
mas superiores superaddi, per aliquam hierarchiam formarum 
substantialium, quarum prima directe materiam primam in- 
formai, aliae materiam secundam. Ita, v. g., in moleculis con- 
servantur plures proprietates atomorum componentium, ut 
pondus, calor specificus, spectrum radiationis, electricitas, ma- 
gnetismus, radioactivitas, affinitas chimica etc.; id etiam ma- 
nifestius apparet in viventibus, in quibus observari possunt 
omnes proprietates elementorum chimicorum ex quibus cor- 
pus viventis compositum est et in quae resolvetur; et eodem 
modo conservantur in animali proprietates vitae vegetativae 
et in homine proprietates vitae vegetativae et sensitivae. 

Aliud datum experientiae habetur in compositione et dis- 
solutione mixtorum; videmus enim ex experientia determina- 
tum mixtum semper ex iisdem elementis oriri et in eadem 
elementa dissolvi, ex quibus compositum fuerat, quaecumque 
sint causae eficientes mutationis; et hoc verificatur tam in 
generatione et corruptione viventium, quam etiam in efforma- 
tione et resolutione compositorum inanimorum, in quibus non 
tantum natura specifica elementorum determinata et fixa est, 
sed etiam eorum quantitas relativa. Ita v. g. aqua semper ori- 


s Pro hac quaestione, cf. Hoenen, Cosm., nn. 223-239, pp. 318-333; 
Moiún, Cosmologia, pp. 412-439; de Tonquédec, o. c ., pp. 108-140. 

tur ex una parte ponderali hydrogenii et ex octo partibus oxi- 
genii et eodem modo semper resolvitur. 

Ita ergo ex datis experimentalibus excitatur problema, 
utrum elementa et corpora simpliciora maneant actu in mix- 
tis, quod in doctrina hylemorphistica fit problema de unitate 
vel pluraíitate formarum substantialium in corpore naturali. 

Attamen hic bene distinguendum est duplex problema val- 
de diversum et diversa methodo solvendum. Aliud est proble- 
ma de facto : quaenam sint in rerum natura corpora naturalia 
una per se seu mixta perfecta, quaenam e contra sint mixta 
imperfecta seu mera aggregata accidentalia ex pluribus sub- 
stantiis per se subsistentibus. Aliud est problema de iure: 
utrum in corpore naturali, seu in substantia corporea una 
per se, in ente simpliciter uno, quodcumque illud sit, elemen- 
tum aut mixtum, inanimatum aut vivens, una tantum an plu- 
res formae substantiales admitti possint. Prima quaestio re- 
spicit essentiam physicam corporum et experimentaliter sol- 
venda est ex variis criteriis quibus unitas entis per se in cor- 
poribus cognosci potest; et haec quaestio a nobis considerata 
est in thesi XIX. Altera quaestio respicit essentiam metaphy- 
sicam corporis naturalis et solvenda est ex ipsis notionibus et 
requisitis metaphysicis unitatis entis simpliciter et formae sub- 
stantialis et ex analysi metaphysica mutationis substantialis» 

Hanc quaestionem de iure et metaphysicam unice nunc 
tractamus, quaestionem ergo pure speculativam et quodam 
sensu hypotheticam ; ac illi respondet sequens 

THESIS XXm. — In corpore naturali una tantum est for- 
ma substantialis; unde in mixtis formae elementorum non sunt 
in actu, nec in pura potentia, sed virtute. 

1. Termini. — Termini iam omnes explicati sunt in the- 
sibus praecedentibus ; adverte corpus naturale et mixtum in- 
telligenda esse sensu strictiori pro corpore uno per se et pro 
mixto perfecto. Significatio virtutis seu virtuaUtatis resultabit 
ex ipsa probatione thesis et in scholio magis declarabitur. 

2. Opiniones. — - A. Sententia pluralitatis formarum sub- 
stantialium omnino communis fuit apud Árabes et Schola- 
sticos antiquiores ante S. Thomam. Duplex distingui potest 
fons et proinde sensus huius theoriae: 1) alii procedebant ex 

principio logico realismi exaggerati, multiplicantes formas sub- 
stantiales secundum multiplicitatem conceptuum qui de cor- 
pore naturali formari possunt et, proinde, sequentes magis 
Platonem quam Aristotelem. Ita, in primis, Avicebron posuit 
in corpore naturali tot formas substantiales quot sunt gradus 
metaphysici: materiae primae advenit primo forma substan- 
tialitatis, dein forma corporeitatis, vitae, sensibilitatis et tan- 
dem, in homine, rationalitatis, secundum ordinem generum et 
specierum usque ad speciem specialissimam. Integram theo- 
riam Avicebron pauci secuti sunt, ut inter latinos Dominicus 
Gundisalvi (saec. XII). Petrus Olivi posuit in homine, prae- 
ter formam corporeitatis, triplicem animam; Avicenna, S. Bo- 
naventura, Scotus, Henricus Gandavensis, Dtjrandus etiam 
vario modo posuerunt praeter formam specificam vel animam 
saltem formam corporeitatis. 2) Alii, e contra, magis aristo- 
telici, procedebant ex consideratione physica proprietatum 
mixti: ita ipse Avicenna, Averroes et, praesertim, S. àlbertus 
Magnus posuerunt formas substantiales elementorum rema- 
nere actu in mixtis, saltem in aliquo gradu remisso et tempe- 
rato, quia in mixto inveniuntur, vario modo contemperatae, 
proprietates fundamentales elementorum, calidum et frigidum, 
siccum et humidum, et etiam quia ex resolutione mixtorum 
semper eadem elementa oriuntur. Haec sententia renovata est 
apud Neoscholasticos, inde a medietate saeculi XIX, quia pu- 
tabant ex una parte retinendam esse unitatem corporum na- 
turalium, saltem viventium, et unitatem naturalem salvari non 
posse nisi per formam substantialem propriam totius compo- 
siti, ex alia parte conservationem proprietatum elementorum 
in mixtis, quae a nova scientia chimica urgebatur, necessário 
implicare conservationem formarum substantialium et ita 
etiam facilius explicari ortum elementorum ex mixtis et vice- 
versa. Ita, v. g., loquuntur, quamvis non omnino eodem modo, 
Pesch, Schaaf, Donat, Descoqs, Esser, Morán, Hellín; no- 
tandum est quosdam non satis distinguere duplicem quaestio- 
nem de facto et de iure et, in quaestione de facto, quosdam 
negare in inanimis dari ulla mixta perfecta. 

B. Sententia unitatis formae siubstantialis in omni cor- 
pore naturali explicite proposita est a S. Thoma inde ab initio 
sui magisterii et constanter ac fortiter defensa, sententiam 

contrariam ut omnino impossibilem reiciendo e . Sentenüa uni- 
tatis formae substantialis, simul cum quibusdam aliis thesi- 
bus thomisticis, et multis aliis doctrinis averroisticis, damnata 
est anno 1277 ab episcopo cantuariensi, Roberto Kilwardby; 
at sequenti tempore communissima facta est apud scholasticos 
tam thomistas quam etiam non thomistas; ita etiam illam de- 
fendimt Suarez et eius discipuli fere omnes 7 , usque ad saecu- 
lum XIX. Inter Scholasticos recentiores nominari possunt Ur- 
ráburu, Nys, Farges, De Munnynck, Lahousse, De San, Re- 
mer, Boyer, Hoenen, Cotter, Maquart, Gredt, Hugon, Sain- 
tonge etc. 

3. Probatur thesis. — Prima pars: In corpore naturali una 
tantum est forma substantialis. / 

1. Ex unitate corporis naturalis. 

Quod dat esse simpliciter, est unum in ente simpliciter 
uno. Atqui forma substantialis est id quod dat corpori natu- 


« Sententia unitatis foi-mae substantialis implicite habctur iam in 
J Sent. (y. g., d. 8, q. 5, a. 3; d. 23, q. 1, a. 1; d. 25, q. 1, a. 1, ad 2); 
explicite exponitur primo in De ente et essentia, c. 2 et 3, et in II Sent, 
d. 12, q. 1, a. 4, et in utroque loco probatur ex eo quod forma substan- 
tialis dat esse actu simpliciter, unde omnes formae post primam sunt 
tantum accidentales. In secundo loco citato, Roland-Gosselin (Le « De 
ente et essentia» de S. Thomas d’Aquin, Kain 1926, pp. 110-115) videt 
aliquam dubitationem circa hanc quaestionem in S. Doctore, qui citat 
cum aliqua approbatione sententiam Aviçennae, « qui posuit elementa in 
mixto remanere secundum formas substantiales quantum ad esse pri- 
mum, transmutari autem quantum ad esse secundum, scilicet quantum 
ad qualitates activas et passivas ». At nobis videtur approbationem S. Tho- 
mae esse solum quoad distinctionem inter esse primum et secundum 
formae substantialis, non autem quoad pluralitatem formarum substan- 
tialium in mixto. Etenim, quaestio ibi tractata erat quaestio de maté- 
ria informi in initio creationis; haec quaestio semper magnam difficul- 
tatem attulit S. Thomae, propter diversitatem dictorum Patrum; hic 
quaestionem solvit dicendo quod matéria prima fuit creata cum forma 
substantiali diversorum elementorum, attamen « sine hoc quod habeat 
qualitates activas et passivas in sui complemento», aliis verbis, adhi- 
bendo distinctionem Aviçennae, iam informata quoad esse primum sub- 
stantiale, sed adhuc informis quoad esse secundum. Haec explicatio po- 
stea a S. Thoma explicite reiecta est (cf. De pot., q. 4, a. 3, ad 3), sed 
certe ex se sola non implicat acceptationem sententiae Aviçennae de plu- 
ralitate formarum substantialium, quam paucis lineis ante S. Thomas 
expresse reiecerat. In operibus sequentibus, doctrina unitatis formae sub- 
stantialis saepissime redit in plena claritate et firmitate; cf. praesertim 
I, q. 76, a. 4 et 6; C. G. II, ce. 57, 58 et 71; De spir. creat., a. 3; De 
an., a. 9; In II de an., 1. 1. 

7 Cf. Ukráburu, Cosm., pp. 599-602. 

rali esse simpliciter. Ergo in corpore naturali est una tantum 
forma substantialis. 

Maior patet; ens enim ab esse dicitur, unde in ente sim- 
pliciter uno est tantum unum esse simpliciter. 

Minor est ipsa notio formae substantialis, quae eruitur ex 
analysi metapbysica entis in fieri; secus enim non haberetur 
vera mutatio substantialis et fieri simpliciter. 

Ad rem S. Thomas : « Unius rei est unum esse substantiale. 
Sed forma substantialis dat esse substantiale. Ergo unius rei est 
una tantum forma substantialis » (I, q. 76, a. 4). Et alibi, post- 
quam exposuit sententiam pluralitatis formarum, ait ; « Sed haec 
positio, secundum vera philosophiae principia, quae consideravit 
Aristóteles, est impossibilis. Primo quidem, quia nullum indivi- 
duum substantiae esset simpliciter unum. Non enim fit simpliciter 
unum ex duobus actibus, sed ex potentia et actu, in quantum id 
quod est potentia fit actu; et propter hoc homo albus non est 
simpliciter unum, sed animal bipes est simpliciter unum, quia hoc 
ipsum quod est animal est bipes. Si autem esset seorsum animal 
et seorsum bipes, homo non esset unum sed plura, ut Philosophus 
argumentatur in III et VIII Metaph. Manifestam est ergo, quod si 
multiplicarentur multae formae substantiales in uno individuo sub- 
stantiae, individuum substantiae non esset unum simpliciter, sed 
secundum quid, sicut homo albus » (De spir. creat., a. 3). 

2. Ex differentia inter formam substantialem et acciden- 
talem. 

« Si qua forma ... adveniat materiae iam existenti in actu 
per aliquam formam, non erit forma substantialis » (De an., 
a. 9). Atqui si in corpore naturali ponuntur plures formae, 
omnes subsequentes formae advenirent materiae iam existenti 
in actu per primam formam. Ergo sub.sequentes formae non 
essent formae substantiales, sed una tantum. 

Maior patet ex ipsa notione formae substantialis: «per 
formam enim, quae est actus materiae, matéria efficitur ens 
actu et hoc aliquid; unde illud quod super advenit non dat esse 
actu simpliciter materiae, sed esse actu tale, sicut accidentia 
faciunt » (De ente et ess., c. 2). 

Minor constat ex terminis. 

Argumentam exponit S. Thomas, simul reiciendo effugium ad- 
versariorum : « in hoc consistit ratio accidentis quod sit in sub- 
iecto, ita tamen quod per subiectum intelligatur aliquod ens actu, 
et non in potentia tantum; secundum quem modum forma substan- 

tialis non est in subiecto sed in matéria. Cuicumque ergo formae 
substernitur aliquod ens actu quocumque modo, illa forma est ac- 
cidens. Manifestum est autem quod quaelibet forma substantialis, 
quaecumque sit, facit ens actu et constituit; unde sequitur quod 
sola prima forma quae advenit materiae sit substantialis, omnes 
vero subsequenter advenientes sint accidentales. Nec hoc exclu- 
ditur per hoc quod quidam dicunt, quod prima forma est in po- 
tentia ad secundam ; quia omne subiectum comparatur ad suum 
accidens ut potentia ad actum. Completior etiam esset forma cor- 
poris quae praestaret susceptibilitatem vitae, quam illa quae non 
praestaret. Unde si forma corporis inanimati facit ipsum esse sub- 
iectum, multo- magis forma potentia vitam habentis facit ipsum esse 
subiectum; et sic anima esset forma in subiecto, quod est ratio 
accidentis » ( De spir. cr., a. 3). 

3. Ex sufficientia unius formae. 

Non sunt multiplicanda entia sine necessitate. Atqui unica 
forma substantialis sufficienter explicat omnes proprietates 
corporis naturalis. Ergo in corpore naturali est una tantum 
forma substantialis. 

Maior constat: non sunt ponendae plures formae substan- 
tiales, si per unam formam praestari potest totum id quod ab 
adversariis tribuitur pluribus formis. 

Minor etiam constat, quia forma substantialis non est radix 
unius tantum proprietatis entis, sed plures proprietates con- 
feri, ac proinde nulla est difficultas si forma superior omnes, 
vel saltem aliquas proprietates conferat quae a formis infe- 
rioribus conferuntur, sicut anima intellectiva dat non solum 
intelligere, sed etiam sentire et vivere et esse et omnes pro- 
prietates quae a formis inferioribus physicis et chimicis in cor- 
poribus inanimatis causantur. 

Ad rem S. Thomas in eodem loco iam citato : « Perfectior 
forma facit per ünum omnia quae inferiores faciunt per diversa, 
et adhuc amplius: puta si forma corporis inanimati dat materiae 
esse et esse corpus, forma plantae dabit ei et hoc et insuper vi- 
vere; anima vero sensitiva et hoc, insuper et sensibile esse; anima 
vero rationalis et hoc, et insuper rationale esse. Sic enim inve- 
niuntur differre formae rerum naturalium secundum perfectum 
et magis perfectum, ut patet intuenti ». 

Secunda pars: In mixtis formae elementorum non sunt in 
actu. 

Est corollarium quod immediate sequitur ex parte prae- 
cedenti; mixtum enim perfectum est corpus naturale unum 
per se, quod habet suam formam substantialem specificam ac 
proinde non potest simul actu habere formas substantiales 
elementorum. 

Tertia pars: ...nec in pura potentia. 

Quae modo determinato et constanti ad mixtum generan- 
dum concurrunt et in mixti dissolutione oriuntur, indepen- 
denter a quibusvis causis et circumstantiis extrinsecis, et quo- 
rum proprietates plus minusve immutatae in mixto conser- 
vantur, non sunt in mixto in pura potentia. Atqui ita est de 
elementis relate ad mixta. Ergo elementa non sunt in mixtis in 
pura potentia. 

Maior patet, quia pura potentia indifferenter se habet ad 
omnia; unde si in mixtis elementa essent in pura potentia, 
nulla esset ratio sufficiens illius determinationis sive in ortu 
et interitu mixtorum, sive in proprietatibus illorum; determi- 
natio ista autem debet provenire ex aliqua causa intrinseca in 
mixtis et non in solis causis vel circumstantiis externis. 

Minor, prout in introductione thesis iam indicatum est, 
constat ex expetientia tum vulgaris tum scientifica, tam relate 
ad viventia, quae sunt certe mixta perfecta, quam relate ad 
illa composita inanimata, praesertim átomos et moléculas, 
quae etiam probabilius mixta perfecta et corpora naturalia per 
se una dicenda sunt. 

Quarta pars: ... sed virtute. 

Formae quae alicubi adsunt nec in actu nec in pura po- 
tentia, sunt ibi virtute. Atqui formae elementorum in mixtis 
non sunt nec in actu nec in pura potentia. Ergo formae ele- 
mentorum sunt in mixtis virtute. 

SCHOLION : De notione virtualitatis. — Sicut ceterae notiones 
in hac sectione introductae, ita etiam notio virtutis vel virtualitatis 
per ratiocinium obtinetur et ex illo determinari debet; experien- 
tia enim facta praebet, ex quibus analysis metaphysica ad condi- 

tiones necessárias possiblitatis et intelligibilitatis corporis natu- 
ralis ascendit s . " 

« Esse virtualiter », in genere, opponitur ad « esse formaliter » 
seu in própria essentia et entitate in actu et ad « esse in pura 
potentia » : sic conclusio continetur virtualiter in praemissis, sa- 
nitas in medicina, scientia in homine docto, qui de illa actu non 
cogitat, opus artis in mente artificis etc. Virtualitas ergo dicitur 
de effectu seu principiato relate ad causam et principium, non 
quidem formale, sed efficiens et materiale. 

Virtualitas, quae in thesi probata est, directe pertinet ad cau- 
sam materialem, et cum agatur de causalitate in ordine substan- 
tiali, ad materiam primam, quae est subiectum formae substantia- 
lis, non tamen prout secundum se tantum consideratur, quia sic 
est pura potentia indifferens ad omnia, sed in quantum, per for- 
mas substantiales et accidentales quas actu habet, est proxime di- 
sposita et apta, seu est in potentia plus minusve próxima ad formas 
substantiales et accidentales, quae ab illa in mutatione substantiali 
educentur. 

Quod ulterius explicatur: potentia de se dicit ordinem, seu 
dispositionem et capacitatem recipiendi actum: potentia enim di- 
citur quae actuari potest et sic potentia appetit formam. Potentia 
tamen gradus admittit 8 9 . Hoc in ordine accidentali facili experientia 
constat: aqua iam calida facilius ebullit quam acqua frigida et, 
etiam in ordine spirituali, puer facilius fit doctus, si aliqua di- 
sciplina iam excultus fuit. Etiam in casibus mutationis substan- 
tialis, experientia facile constat « quod in educendo res de poten- 
tia in actum multi gradus attendi possunt, in quantum aliquid po- 
test educi de potentia magis vel minus remota in actum, et eti am 
facilius vel minus faciliter » (De pot., q. 3, a. 4, ad 14). Ita, v. g., 
non omnia elementa physica et chimica habent eodem modo poten- 
ti.am ad yitam, sed tantum quae determinato modo disposita et 
organizata sunt, ut pro assimilatione alimenta et praeparata chi- 
micae organicae et, pro generatione novi viventis superioris, cel- 
lulae germinales. 

Haec gradualitas pertinet ad potentiam, quae in ordine sub- 
stantiali est matéria prima: «dispositio enim reducitur ad cau- 
sam materialem, si accipiatur dispositio quae disponit materiam 


8 Cf. Hoenen, Cosm., nn. 240-255, pp. 334-357. 

9 Aliquando S. Thomas dístinguit triplicem gradum potentiae in 
ordine ad formas substantiales, sed etiam ulteriores subdivisiones fleri 
possunt : « Ex dictis manifestum est triplicem esse potentiae differentiam, 
in qua aliquid dicitur esse: scilicet potentia materiae in qua nihil est 
de illo quod de potentia educitur. Secunda est potentia mixti, vel mate- 
riae quae est in alteratione, in qua licet non sit essentia formae educendae, 
est tamen virtus. Tertia est potentia totius, per quam partes sunt in toto, 
quae est maxime actui proprio propinqua secundum Philosophum; un- 
de in eis nihil est sicut agens ad proprium actum » (De natnra mate- 
riae et dimensionibus interminatis, c. 9). 

ad recipiendum » ( Sent . IV, d. 17, q. 2, a. 5, sol, 1). Matéria pri- 
ma autem est eadem in omnibus corporibus naturalibus, sed prop- 
ter formas quas actu habet (nunquam enim matéria prima omni 
forma destituitur), peculiari modo disposita est ad aliam deter- 
minatam formam substantialem, quae facilius e potentia educi po- 
test. Virtualitas ergo ad materiam pertinet non ratione sui, sed 
ratione formae. Hinc etiam saepe virtualitas tribuitur formae, di- 
cendo formam superiorem virtualiter in se continere formas infe- 
riores, quatenus earum perfectiones in se habet et effectus pro- 
ducere potest, qui a formis inferioribus producuntur; hoc sensu 
anima humana virtute continet animam sensitivam et vegetativam 
et formas elementorum physicorum et chimicorum. 

Concludendo virtualitas in concreto duo dicit: 1) quod in 
causa materiali inveniatur ratio determinans ortus novae formae 
substantialis, vel melius novi compositi substantialis, quod ex ea 
fit; 2) quod proprietates formae educendae iam aliquo modo ad- 
sunt in termino a quo mutationis, sive permanenter ratione formae 
substantialis huius, sive transeunter per alterationem qualitativam. 
Hoc secundum non solum directe experimentaliter constat, sed 
etiam necessário affirmari debet, ad rationem prioris facti red- 
dendam. Etiam haec praesentia proprietatum explicite indicatur 
a S. Thoma: «.Et ideo dicendum est, secundum Philosophum in 
I de generat., quod formae elementorum manent in mixto non actu, 
sed virtute. Manent enim qualitates propriae elementorum, licet 
remissae, in quibus est virtus formarum elementarium. Et huius- 
modi qualitas mixtionis est própria dispositio ad formam substan- 
tialem corporis mixti, puta formam lapidis vel animae cuiuscum- 
que » (I. q. 76, a. 4, ad 4). Et alibi: « Nec dicendum est quod 
(formae elementorum) totaliter corrumpantur; sed quod maneant 
virtute, ut Aristóteles dicit; et hoc est in quantum manent acci- 
dentia própria elementorum secundum aliquem modum, in quibus 
manet virtus elementorum» (De an„ a. 9, ad 10). 

Nota tandem quod notio virtualitatis et eductionis valet etiam 
de formis accidentalibus matericdibm: haec enim non transeunt 
eaedem numero de una substantia in aliam, sed in nova substantia, 
natura post eductionem formae substantialis, novae formae acci- 
dentales naturaliter emanant, quae proportionantur remote ad prae- 
cedentes formas accidentales et proxime ad novam formam sub- 
stantialem. 

Obiectiones: 1) Per unam formam substantialem non expletur 
potentialitas materiae. Ergo non repugnat quod haec actuetur per 
multíplices formas. 

Resp. Cone. ant.; dist. cons. non repugnat ut matéria actuetur 
successive per multíplices formas, C., simul N. Matéria, utpote pura 
potentia, dicit quandam infmitatem, secundum quam omnes formas 
appetit et recipere potest; unde per unam formam substantialem 
non expletur potentialitas materiae. Attamen haec potentialitas ne- 
quit simul actuari pluribus formis substantialibus, quia una alteram 

excludit, siquidem altera iam non daret esse simpliciter et sic non 
esset forma substantialis. 

2) Formae quaedam materiales sunt imperfectissimae et pro- 
inde imperfectissime actuant materiam. Atqui non repugnat quod 
id quod imperfectissime actuatum est ulterius actuetur forma per- 
fectiori. Ergo plures haberi possunt formae substantiales. 

Resp. Dist. M. sunt imperfectissimae, quatenus propinquiores sunt 
materiae primae et remotiores ab actu puro subsistenti C. quatenus 
non participant quocumque modo esse simpliciter N. Ctd. m. Quod 
enim iam participat esse simpliciter, non potest ulterius simpliciter 
quoad esse actuari sed tantum secundum quid. Quod autem omnis 
forma substantialis participat aliquo modo esse simpliciter, patet, 
quia secus non esset forma substantialis et matéria per illam nullo 
modo subsistere posset. 

3) Ubi omnes proprietates alicuius corporis conservantur, ibi 
est etiam eius forma substantialis, quia substantia ex proprietati- 
bus cognoscitur. Atqui experientia teste in mixtis conservantur 
omnes proprietates elementorum, ut in corpore viventi proprietates 
atomorum et molecolarum chimicarum. Ergo. 

Resp. Dist. M. Si corpora composita sunt adhuc multae substan- 
tiae accidentaliter tantum unitae C. si sunt unum per se, subd. formae 
elementorum conservantur virtute C. actu N. Ctd. m. et pariter dist. 
cons. 

4) Theoria hylemorphistica in experientia fundari debet et 
non arbitrarie a priori statui. Atqui experientia docet in mixtis con- 
servari elementa actu vel saltem haec conservado facilius explicat 
facta experimentalia conservationis proprietatum et ortus elemen- 
torum ex mixtis. Ergo. 

Resp. Dist. M. in sola experientia N. in analysi metaphysica da- 
torum experimentalium C. Et nego minorem. Theoria hylemorphisti- 
ca est theoria metaphysica; unde sola experientia etiam scientifi- 
ca nequit aliquid de ipsa iudicare. Insuper non negamus quaedam 
facta experimentalia facilius explicari posse per permanentiam ac- 
tualem elementorum; sed theoria metaphysica debet omnia facta 
experimentalia explicare, ergo etiam factum unitatis substantialis 
quorundam corporum naturalium, in primis viventium, ac proinde 
factum mutationis substantialis. Haec autem facta absolute exclu- 
dunt permanentiam actualem elementorum in mixtis, propter ratio- 
nem metaphysicam quod ex pluribus entibus actu nequit fleri unum 
per se. 

5) Notio virtualitatis implicat difficultates insolubiles in assi- 
gnanda causa efficienti novae formae substantialis; unde antiqui re- 
currerunt ad influxum caelorum et quidam moderni illi substituunt 
aliquem mysteriosum influxum aetheris. Ergo ipsa notio virtualita- 
tis, cum notione eductionis formae ei connexa, reicienda est. 

Resp. Haec obiectio renovat difficultatem iam expositam in thesi 
praecedenti, unde eadem responsio valet. Hic addere possumus no- 
tionem virtualitatis directe obviare illi difficultati, quatenus ortus 
novae formae substantialis saltem magna ex parte ex virtualitate 
materiae praecedenti forma actuatae explicatur, prout in scholio 
dictum est: etenim, quo propinquior est dispositio materiae ad no- 
vam formam educendam, eo minor requiritur influxus causae effi- 
cientis. Si autem in concreto quaeritur quaenam sint causae eficien- 
tes in transformationibus chimicis vel nuclearibus, quae in nostra 
sententia sunt probabilius transformationes substantiales, respon- 
dere possumus: in casibus in quibus illae transformationes deben- 
tur occursu plurium particularum, causae eficientes sunt ipsae par- 
ticulae concurrentes, quae ad invicem sese alterant per suas pró- 
prias qualitates activas, usque dum matéria ita disposita sit, ut no- 
vam formam substantialem exigat. In casibus in quibus unica tan- 
tum particula habetur, ut quando nêutron sponte dissolvitur in pro- 
ton et electron, dicendum est rationem sufficientem ortus novarum 
substantiarum inveniendam esse in aliqua intrinseca alteratione sub- 
stantiae praecedentis, quae eo usque procedit ut sit incompossibi- 
lis cum permanentia praecedentis formae et novas exigat, simili 
modo quo explicatur mors viventis. Nec dicatur hoc esse tribuere 
corporibus inanimatis proprietates vitae; mors enim et dissolutio 
non est actio vitalis; etiam intrinseca spontanea alteratio in non 
viventibus nullo modo repugnat, sicut aqua calida, secundum con- 
ceptionem antiquorum, sponte calorem amittit. Insuper non est ullo 
modo excludendus influxus corporum circumstantium, aetheris vel 
camporum electricorum et magneticorum etc. Recursus autem an- 
tiquorum ad influxum caelorum duplici ratione habebatur 10 : una 
ex insufficientia agentium particularium ad aliquos efFectus produ- 
cendos, et ita habebatur aliqua theoria physica quae theoriis phy- 
sicis hodiernis substituenda est, confitendo etiam praesentem no- 
stram ignorantiam quoad muitos eventus. Alia ratio erat necessitas 
metaphysica alicuius causae universalis, seu alicuius quod esset cau- 
sa ipsius essentiae speciflcae in quantum talis : hoc enim nequit es- 
se aliquod individuum particulare illius speciei, quia sic esset cau- 
sa sui ipsius. Haec ratio ad metaphysicam generalem pertinet, quia 
non respicit agens corporeum in quantum tale, sed agens particu- 
lare et finitum; in metaphysica autem nunc solet solvi per influxum 
immediatum Dei et per eius ideas archetypas, seponendo ut nimis 
gratuitam doctrinam S. Thomae de causalitate angelorum. 

6) Si admittitur unitas formae substantialis in matéria, muta- 
tio substantialis exigeret expoliationem usque ad materiam primam 
Atqui ita ipsa virtualitas evanesceret. Ergo. 


u> Cf. Sertillanges, La philosophie de S. Thomas d’ Aquin, v. II, pp. 
18-26; de Tonquédec, La philosophie de la nature, v. II, pp. 143-158; J. 
Legrand, Uuniverse et Vhomme dans la philosophie de saint Thomas, 
Paris 1946, v. I, pp. 143-197. 

Resp. Dist. M. Hoc sensu quod matéria prima est unicum subiec- 
tum permanens commune utrique termino C. hoc sensu quod ante- 
quam sit nova forma, saltem natura prius, matéria denudanda est 
omni forma N. Ctd. m. Mutatio substantialis enim concipienda est ut 
immediatus transitus vel conversio unius formae in aliam et non 
mediante expoliatione. Corruptio unius non praecedit generationem 
alterius, sed est per identitatem generatio alterius ac proinde inter 
utramque non datur médium in quo matéria sine ulla forma re- 
maneat. 


Y PARS - COSMOLOGIA 
DE MUNDO UNIVERSO 


Cosmologia scientifica et cosmologia philosophica. — Post 
tractationem analyticam entis corporei in suis proprietatibus 
et in sua essentia, iam debemus accedere ad aliquam conside- 
rationem syntheticam eiusdem realitatis corporeae in sua tota- 
litate, quae mundus seu xóopoç nominatur. Unde haec ultima 
pars philosophiae naturalis sensu strictissimo cosmologiam 
constituit. 

Verbum latinum mundus, cum derivato munditia et verbo 
non clássico mundare, sicut correspondens verbum graecum 
xóopoç cum derivatis xoopito, xoapiyuxóç, originarie significai 
decorem, pulchritudinem, ornatum; ita, in sensu proprio, di- 
citur mundus muliebris pro earum vestium habitusque cultu 
et ornatu. Exinde verba in utraque lingua translata sunt ad 
significandum ordinem et pulchritudinem, quae relucent in 
complexu rerum aspectabilium caelestium et terrestrium; et 
tandem simpliciter designaverunt ipsam universitatem rerum 
caelestium et terrestrium. In lingua latina et, frequentius, in 
linguis neolatinis vox etiam restricta est ad designandum so- 
lum orbem terrestrem, seu Terram; rarius, e contra, ampliata 
est ad significandum complexum omnium rerum creatarum 
materialium et immaterialium. In praesenti tractatione, mun- 
dus est totalis complexus rerum materialium, quae sensibus 
immediate vel mediate percipi possunt. 

In scientiis hodiernis, in particulari intra scientias astro- 
nômicas, valde evoluta est pars quae ex suo obiecto proprio 
vocatur cosmologia scientifica 1 et dividitur etiam in cosmo- 

i Quoad cosmologiam scientificam, cf. Y. Arcidiacono, Come si evol- 
vono i cieli, Messina 1958, 2 vol.; G. Armellini, I fondamenti scientifici 
deli’ astronomia, Milano 19522; In., I fondamenti scientifici deli’ astrofísi- 
ca, ib. 1953; B. Bavink, Ergebnisse and Probleme der Naturwissenschaf- 

graphia, quae describit universitatem rerum materialium in 
suo statu praesenti, et cosmogonia, quae agit de evolutione 
universi e statu initiali usque ad tempus praesens et futurum. 
Hodierna cosmologia scientifica originem ducit a revolutione 
copernicana, quae inde a saeculo XVI reiecit conceptionem 
geoeentricam universi, a Graecis et praesertim a Ptolemaeo 
(s. II post Christum) excultam. Investigatio universi incepit 
a parte nobis propinquiore, nempe a systemate solari, cuius 
centrum a Sole occupatur et circa quod vertuntur, in orbitis 
fere complanaribus et in eadem directione, 8 planetae maiores, 
qui, in crescenti distantia a Sole, sunt Mercurius, Venus, 
Terra, Juppiter, Saturnus (iam antiquis noti), Uranus (de- 
tectus a. 1781), Neptunus (a. 1846), Pluto (a. 1930), distans 
a Sole circiter quadragies (39,6) magis quam Terra, id est 
5.872 milliones Km. Investigatio systematum stellarum, quae 
solem circumdant, successum habere coepit tantum a me- 
dietate saeculi XIX, postquam primae distantiae stellares 3 
calculari potuerunt methodis trigonometricis et postquam 
studium spectroscopicum lucis stellarum systematice evolu- 
tum est. Stellae enim non distribuuntur in spatio caelesti 
modo uniformi nec cahotice, sed adunantur in quibusdam 


ten, v. ital. pp. 241-284; G. Castelíwanchi, Fisica moderna, pp. 613-660; 
P. Couderc, Uarchitecture de Vunivers, Paris 1947; Id., Uexpansion de 
Vunivers, ib. 1950; A. Dauvillier, La phgsique cosmique, Paris 1951; 
A. S. Eddington, The expanding universe, Cambridge 1932 (v. gall. Paris 
1934; ital. Bologna 1934); E. Finlay-Freundljch, Cosmologia, Chicago 
1951; G. Gamow, The creation of the universe, New York 1952 (v. gall. 
Paris 1954); E. Hubble, Observational approach to cosmologg, Oxford 
1937; G. Lemaíthe, Uhypothèse de Tatome primitif, Neüchatel 1946; Id., 
Vunivers, Louvain 1951; J. M. Riaza, Ciência moderna g filosofia, Madrid 
1953, pp. 591-667; Seiler, Philosophie der unbelebten Natur, pp. 453- 
495; G. J. Whitkow, The structure and evolution of the universe: an 
introduction io cosmologg, London 1959; CinquanVanni di relativilà, Fi- 
renze 1955, pp. 341-375; The new astronomg, New York 1954: v. ital. 
Le ultime seoperte astronomiehe, Milano 1956. 

2 Primae distantiae stellares ealculatae sunt fere eodem tempore 
a T. Henderson, F. G. W. Struve et F. W. Bessel (1837-1838); stella nobis 
propinquior a Centauri^ distat fere tercenties millies magis quam Ter- 
ra a Sole, id est circiter 4.10 ib Km., seu paulo magis quam 4 annis lu- 
cis. Unitas usualis pro distantiis stellaribus est distantia percursa a luce 
uno anno, quae est fere lOw Km. At « unitas astronômica » vocatur di- 
stantia media inter Terram et Solem, quae est circiter 150 milliones 
Km.; saepe etiam adhibetur Parsec, seu distantia in qua parallaxis ob- 
iecti considerati est unius secundi : scilicet, quia parallaxis est trans- 
latio annua, quae in stellis observatur propter motum Terrae circa So- 
lem, Parsec est distantia in qua unitas astronômica apparet sub angulo 
unius secundi: 1 Parsec = 3,258 a. 1. — 3,09.10w Km. 


V Pars. Cosmologia 

magnis cumulis, tanquam nebulae in forma spirali 3 , quae 
Galaxiae vocantur a nomine graeco Viae Lacteae (ya\aE,íaç) ■ 
Via Lactea enim, simul cum omnibus stellis quae distincte 
nudis oculis cerni possunt, constituit aliquam magnam ne- 
bulam spiralem cum diâmetro intra 75 et 100 millia a. 1., 
in qua Sol est in positione satis eccentrica (32.000 a. 1. a cen- 
tro). Numerus stellarum Viae Lactae aestimatur esse circiter 
100 milliardi; et coadunantur in cumulis minoribus, sive intra 
illam (cumuli galactici), sive circa eam (cumuli globulares). 
Etiam Galaxiae in quibusdam familiis congregantur; nostra 
Galaxia invenitur in familia composita e 19 galaxiis, huc us- 
que notis, quae a nobis distant intra 150.000 a. 1. (magna 
Nubes Magellanica) et 1.800.000 a. 1. (Messier 33 in constel- 
latione Cassiopea). Galaxiae, quae per maiora telescopia cerni 
possunt, sunt plures milliones et earum distantia computatur 
in milliones a. 1., usque ad 2 milliardos a. 1., quae est maxima 
distantia, quam assequi potest telescopium Montis Palomar. 
Cosmologia scientifica non tantum detegit distributionem et 
distantias inter stellas, sed etiam, praesertim analysi spectro- 
scopica, determinai internam naturam stellarum, scilicet ea- 
rum compositionem, magnitudinem, densitatem, temperatu- 
ram et evolutionem, prout in capitibus sequentibus magis in- 
dicabitur. 

Ab hac cosmologia scientifica, quae universum physicum 
considerat quatenus sensibiliter et experimentaliter cognosci 
potest, in primo gradu abstractionis, distinguenda est cosmo- 
logia philosophica, quae idem obiectum materiale considerat 
sub formalitate conceptuum transcendentalium entis qua ta- 
lis, in tertio gradu abstractionis, inquirendo quomodo de mun- 
do physico universo praedicantur conceptus transcendentales 


s Nebulae spirales primo detectae sunt a Magellano in suo itinere 
in hemisphaerio australi (1519-1521); dein mediantibus telescopiis plu- 
res detectae sunt in utroque hemisphaerio; sed tantum tempore recen- 
tissimo (a. 1924) Hubble determinare potuit earum distantias per me- 
thodum stellarum variabilium, quae Cepheides vocantur, et earum po- 
sitionem extra Viam Lacteam certo demonstravit. Vera structura Viae 
Lacteae a saeculo XVIII suspicata fuerat, praesertim a Herschel, qui vo- 
catur pater astronomiae, dein magis determinata a Kapteyn, Shapley 
etc. initio saeculi XX; nunc magis accurate examinatur, praesertim per 
radiotelescopia inde ab anno 1951. 

22 — Philippus Selvaggi, S. I. - Cosmologia. 

unitatis, ordinis et fmalitatis, mutabilitatis, ílnitudinis et con- 
tingentiae 4 . Hanc inquisitionem metaphysicam perficiemus 
tribus capitibus sequentibus. 


4 Aliqui auctores scholastici in philosophia naturali totaliter omit- 
tunt hanc partem, ut Remer, Hoenen, Renoirte, Van Melsen; alii longius 
eam tractant, introducendo vel quaestionem metaphysicam de creatione, 
vel quaestionem de origine vitae et de evolutione viventium, quaestio- 
nes quas nos aliis tractatibus relinquimus. Consuli possunt: Donat, 
Cosmologia, pp. 252-350; Esser, Cosmologia, pp. 257-346; Hellín, Cosmo- 
logia, pp. 325-352 et 216-232 (pro finalitate); Mac Williams, Cosmologg, 
pp. 3-58; Morãn, Cosmologia, pp. 271-296; Saintonge, Summa cosmolo- 
giae, pp. 453-513; Schaaf, In&titutiones cosmologiae, pp. 433-444; Urrá- 
buru, Cosmologia, pp. 25-360. 


CAPUT XIX 

DE UNITATE, ORDINE ET FINALITATE MUNDI 


De unitate mundi universi. — Ex thesi XVII iam constat 
dari in mundo physico plurimas substantias actu distinctas 
et indivíduas; unde immediate sequitur mundum physicum 
non esse unum ens simpliciter, siquidem ex pluribus entibus 
actu nequit fieri unum per se. At, exclusa unitate entis sim- 
pliciter seu unitate substantiali, agnoscenda tamen est in 
mundo physico aliqua unitas secundum quid, quatenus plu- 
rimae substantiae materiales in unum colliguntur multiplici 
vinculo accidentali propinquitatis, similitudinis, interactionis 
ac praecipue ordinis tam statici, quam dynamici. Haec unitas 
ordinis in sequenti thesi examinatur simul cum conceptu fina- 
litatis 1 , quae cum notione ordinis intime connectitur. 

THESIS XXIV. — Mundus universus non est unum ens 
simpliciter, sed unum secundum quid, in quo viget mirabilis 
ordo tam staticus, quam dynamicus, et finalitas hierarchica 
intrínseca. 

1. Termini. — Mundus universus, secundum ea quae dieta 
sunt, intelligitur totalis complexus rerum materialium, quae 
sensibus immediate vel mediate percipi possunt; ergo uni- 
versitas omnium corporum terrestrium et caelestium, viven- 
tium et inanimatorum. In praesenti thesi, tamen, viventia, 
quamvis non excludantur, directe et expresse in sua specifica 
natura non considerantur; et consideratio restringitur ad uni- 

i Pro finalitate, speciatim in mundo physico, praeter auctores citatos 
in nota praecedenti, cf. Z. B u cjiiEii, Die Innenwelt der Atome, Donau- 
würth 1949, pp. 285-316; R. Gaíirigou-Lagrange, Le réalisme du príncipe 
de finalité, Paris 1932; H. Margenau, The nature of physical realitg, 
New York 1950, pp. 422-425; Seiler, Philosophie der unbelebten Natur, 
pp, 267-280; H. Van Laer, Philüsiphico-sdentific problems, Pittsburg 
1953, pp. 133-146; A. G. Van Melsen, The philosophy of nature, ib. 1953, 
pp. 159-167. 



340 


341 


V Pars. Cosmologia 

tatem, ordinem et fmalitatem, quae in solis proprietatibus phy- 
sicis et chimicis fundantur et quae sola detegi possunt in ma- 
xima parte universi a nobis explorabilis. 

Unum est quod est in se indivisum; est unum simpliciter 
et per se, quod est una substantia; nam tantum substantia 
est ens simpliciter et per se, unde ex ratione substantiae etiam 
ratio unitatis simpliciter dependet; est uniim secundum quid, 
quod quamvis sit simpliciter multiplex, quatenus ex pluribus 
substantiis actu constituitur, habet tamen indivisionem vel 
in ordine accidentali vel etiam in ordine substantiali in ra- 
tione specifica et generica; ita, v. g., genus humanum habet 
unitatem secundum quid in ratione specifica substantiae. 

Ordo est conspiratio seu concursus plurium in unum, 
sive plurium simpliciter in unum secundum quid, ut plures' 
homines qui in unum exercitum efformandiim concurrunt, 
sive plurium secundum quid in unum simpliciter, ut plura 
organa quae corpus humanum constituunt. Ergo ad ordinem 
habendum requiritur et unitas et pluralitas et de ordine pro- 
prie sermo esse nequit, ubi est pura pluralitas, nec ubi est 
absoluta unitas vel unitas simplicitatis. 

Ordo dividi potest in staticum et dynamicum. Ordo stati- 
cus habetur, si res considerantur prout sunt in esse constitu- 
tae, praescindendo ab earum fieri et actione; defmiri potest 
cum S. Augustino « parium dispariumque rerum sua cuique 
loca tribuens dispositio ». Exemplum ordinis statici habetur 
in dispositione librorum alicuius bibliothecae vel in classifi- 
catione plantarum et animalium a Linnaeo proposita in hypo- 
thesi fixistica. Ordo dynamicus habetur, quando unitas rerum 
dependet ab earum fieri et activitate vel quando habetur re- 
gularis et constans conspiratio plurium ad aliquid unum effi- 
ciendum; ita, v. g., unitas generis humani ratione generatio- 
tionis ex unico fonte vel societas ad aliquod bonum efficien- 
dum intenta. 

Ordo etiam considerari potest materialiter et formaliter : 
ordo materialiter ins/ectus est dispositio rerum in se consi- 
derata vel conspiratio ex actione resultans; formaliter vero 
est ipsa ratio, secundum quam vel propter quam plura in 
unum concurrunt. Unde etiam ordo materialis est ipse ordo 
effectus, formalis ordo intentus qua talis. 

Finalitas est causalitas própria finis, seu intentio et in- 

clinatio rerum in finem. Finis autem est id pròpter quod ali- 
quid fit, seu effectus qui non tantum accidit vel sequitur post 
actionem, sed quod per actionem intenditur ac proinde actio- 
nem ipsam ontologice determinat. Finalitas intrínseca est id 
quod actio natura sua intendit, illud ipsum quod fit conside- 
ratum in signo priori ad executionem ut motivum determi- 
nans ipsius actionis; dicitur etiam finis naturalis vel finis 
operis. Finalitas extrínseca est id quod ex intentione agentis 
superadditur finalitati intrinsecae, quatenus bonum intrinse- 
cum alicuius potest etiam in bonum alterius ordinari; dicitur 
etiam finis accidentalis vel finis operantis. Finalitas hierar- 
chica habetur, quando res aliqua proxime ad aliquod bonum 
ordinatur, quod tamen natura sua est ordinatum ad aliquod 
bonum superius, quod nonnisi mediante bono inferiori attingi 
potest. 

2. Opiniones. — A. Unitatem per se seu substantialem 
mundi aflirmant Monistae, in sensu strictiori, de quibus egi- 
mus in thesi XVII; negant vero omnes alii. Unitatem secun- 
dum quid dari in mundo physico nemo est qui neget. 

B. Ordinem mundanum, saltem materialiter inspectum, 
etiam nemo est qui neget, nisi fortasse Sceptici et Pessimi- 
stae, qui ipsam evidentiam experimentalem immediatam et 
certissimam reiciunt. Attamen omnes Antifinalistae negant 
ordinem formalem seu ordinem intentum, affirmantes ordi- 
nem mundanum puro casu vel caeca necessitate resultare. 

C. Finalitatem dari in mundo multi sunt qui negent, in 
primis Casualistae et Fatalistae, docentes omnia in mundo 
fieri sine ulla intentione vel directione praevie statuta, puro 
casu et caeca necessitate. Ita veteres Atomistae, Leucippus, 
Democritus, Epicurus, Lucretius; et recentiores Materia- 
listae, Helvetius, Diderot, Lemaire, Haeckel, Moleschott, 
Feuerbach, Büchner, Rougier, et Marxistae. Inquisitio- 
nem finalitatis ut impossibilem vel inutilem et etiam nocivam 
pro scientiis et ut aliquid pure anthropomorphicum et sub- 
iectivum, omnino prohibent plures auctores recentiores, ut 
Franciscus Baco, - Descartes, Kant, Positivistae et Scien- 
tistae saeculi XIX; multi etiam, quamvis agnoscant necessi- 
tatem redeundi ad finalitatem in mundo biologico explicando, 

putant tamen finalitatem excludendam esse in mundo physico 
et in scientiis physicis, quae caeca neeessitate vel legibus ca- 
sus reguntur: ita Richet, Jordan, Lecomte du Noüy, Sieg- 
mund etc. Admittunt finalitatem etiam in mundo physico 
Anaxagras, Plato, Aristóteles, Cícero, Patres Ecclesiae 
et Scholastici omnes; plures etiam recentiores non schola- 
stici, ut Keplerus, Copernicus, Newton, Leibniz, Planck etc. 

3. Probatur thesis. — Prima pars: Mundus universus non 
est unum ens simpliciter, sed unum secundam quid. 

Illud non est unum ens simpliciter, sed unum secundum 
quid, quod multis substantiis numerice et specifice distinctis 
componitur, quae tamen inter se multiplici vinculo in unum 
colligantur. Atqui talis est mundus universus. Ergo mundus 
universus non est unum ens simpliciter, sed unum secundum 
quid. 

Maior est ipsa definitio unitatis secundum quid. 

Minor constat. Eftenim, ex una parte, ut probatum est in 
thesi XVII, mundus universus componitur ex multis substan- 
tiis numerice et specifice distinctis; ex alia parte, tamen, hae 
substantiae inter se multiplici vinculo in unum colligantur. 
Et primo quidem vinculo propinquitatis seu contiguitatis, qua- 
tenus res materiales omnes, quae nostrum universum physi- 
cum constituunt, inter se continguntur sine intervallis abso- 
lute vacuis; haec contiguitas tamen non statuitur ex sola ma- 
téria ponderabili, sed etiam ex aethere vel ex photonibus et 
gravitonibus, quae campos contínuos vel saltem contíguos 
inter materiam ponderabilem statuunt. Haec contiguitas prae- 
supponitur et manifestatur per interactionem vigentem inter 
res omnes materiales nostri universi, quae iisdem campis 
energeticis electromagneticis et grayitationalibus exercetur. 
Praeterea uni tas universi physici resultat etiam ex unitate spe- 
cifica et generica diversorum elementorum, quibus mundus 
constituitur : totum énim universum, quod a nobis eognoscibi- 
le est, componitur ex iisdem elementis physicis et iisdem 
atomis chimicis, quae in thesibus XVIII et XIX enumerata 
sunt. Unde dereliquenda est opinio antiquorum, qui putabant 
mundum sublunarem aliis elementis compositum esse ac 
mundum caelorum et astrorum; iam observationes a Galilaeo 
institutae incorruptibilitatem caelorum ab antiquis assertam 

reiciendam esse ostenderunt; mechanica newtoniana homoge- 
neitatem universi physici expresse supponebat, cum eadem 
lex gravitationis universalis motum astrorum et corporum 
terrestrium regeret; sed identitas compositionis etiam expe- 
rimentaliter probata est, praesertim per analysim spectralem 
lucis a stellis provenientis, qua astrophysica 2 fundata est et 
qua mediante detecta sunt in corporibus sidereis diversa ele- 
menta chimica, quae super terram observantur; immo aliqua 
elementa prius in astris detecta postea in terra etiam inventa 
sunt: v. g. He prius in analysi spectraíi solis inventum est 
(1868) et postea tantum in terra (1895); recentius in quibus- 
dam stellis frigidioribus detectum est in non exigua quanti- 
tate Technetium, elementum radioactivum, quod propter suam 
maximam instabilitatem in terra amplius non invenitur, sed 
quod necessarium erat ad complendum systema periodicum 
elementorum chimicorum et productum fuerat in laboratoriis 
per reactiones nucleares inductas in elementa viciniora, 
Molybdenium. Niobium et Ruthenium 3 . Tandem unitas mundi 
physici maxime elucet ex ordine sive particulari sive generali 
in universo vigente, qui in sequenti parte pressius ostenditur. 

Secunda pars: In mundo physico viget ordo tam staticus 
quam dynamicus. 

Ibi ordo tam staticus quam dynamicus viget, ubi multae 
res inter se colligantur secundum aptam proportionem in esse 
et dispositione et per regularem et constantem conspirationem 
ad aliquid unum efficiendum. Atqui res omnes materiales mun- 
di physici tali modo inter se colligantur. Ergo in mundo phy- 
sico viget ordo tam staticus quam dynamicus. 

Maior enuntiat conditiones ex quibus ordo materialiter in- 
spectus resultat et quae ulterius finalitatem seu ordinem for- 
malem manifestant. 

Minor probatur ex toto campo scientiarum physicarum; 
hic pauca tantum indicantur, plura et magis particularia in 
libris scientificis inveniri possunt: 


2 Astrophysica tanquam praecipuum fundatorem habuit P. Ange- 
l um Secchi (1818-1878), astronomum Collegii Romani. 

s Cf. Le ultime scoperte astronomiche, p. 138; Castelfranchi, Fisica 
moderna, p. 581; Bitter, Nuclear psgsics, tabula nucleorum in fine vo- 
luminis. 

1) Particulae elementares inter se specifice distinguun- 
tur per proprietates fixas et determinatas proportiones, prae- 
sertim massam, onus electricum, raomentum angulare cineti- 
cum et momentum magneticum et statisticam cui oboediunt, 
prout iam in thesi XVIII indicatum est. Reagunt etiam se- 
cundum leges determinatas et constantes sive per tempora- 
neam relationem, sive constituendo systemata stabilia, id est 
átomos. Habent, utique, proprietates et modum essendi ac 
agendi aliquo sensu mysteriosa, praesertim propter dualitatem 
corpusculi et undae, principium indeterminationis et alia phae- 
nomena mechanicae quanticae recentioris; sed etiam in his 
proprietatibus et activitatibus determinatis legibus mathema- 
ticis magnae simplicitatis et elegantiae reguntur, quae saltem 
in sensu statistico miram regularitatem et maximam constan- 
tiam ostendunt, ita ut phaenomena totius universi in spatio 
et tempore maxime distantia ad unum idemque efficiendum 
concurrant. 

2) Atomi ordinate distribuuntur secundum numerum 
atomicum et pondus in systema naturale ordinatum et com- 
pletum, secundum septem series vel períodos, in quibus perio- 
dice recurrunt proprietates similes, valentia, characteres elec- 
tropositivus vel metallicus et electronegativus vel metalloidis, 
volumen atomicum et pondus specificum, durities, punctum 
fusionis et ebullitionis, conductivitas electrica etc. Ita diversa 
elementa uniuscuiusque seriei columnas constituunt, quae si- 
milibus proprietatibus ordinantur et series completa omnium 
elementorum chimicorum obtinetur in sua naturali classifi- 
catione disposita et nulla alia praeter haec absolute possibilia 
sunt. Activitas et interactio atomorum, secundum leges de- 
terminatas et constantes, quae stoechiometricae vocantur, ita 
exercentur ut composita seu moleculae plus minusve stabilia 
constituantur et naturaliter ac regulariter resultent. 

3) Moleculae ex pluribus atomis componuntur secun- 
dum leges rationales et constantes iam dietas et corpora natura- 
lia macroscópica constituunt, quae in diversos status et in di- 
versas categorias regulariter disponuntur: solida; liquida, aê- 
riformia; oxida, anhydrides, sales, bases, acida et alia com- 
posita complexiora, praesertim organica. Hae diversae species 
corporum proprietatibus affinibus sunt praeditae et legibus 
generalibus et constantibus reguntur tum in ipsa constitutio- 

ne vel dissolutione, tum in interactione cum aliis corporibus. 
Specialis autem ordo et mira regularitas detegitur in struc- 
tura reticulari crystallorum secundum leges mathematicas sym- 
metriae et figuras geométricas perfectas. Omnis corporum ac- 
tivitas et interactio legibus naturae regulatur, quarum exi- 
stentia iam in thesi XI vindicata est et quae in diversis parti- 
bus physicae exponuntur: mechanica, thermodynamica, acú- 
stica, óptica, electromagnetismus, mineralogia, geophysica etc. 

4) Tandem corpora astra constituunt, quae etiam mi- 
rabili ordine distribuuntur et regulari ac constanti modo inter 
se agunt, secundum leges in progressu astronomiae detectas, 
quae ordinem et harmoniam iam ab antiquis admirata in dies 
magis magisque patefaciunt et quarum pauca elementa in in- 
troduetione huius partis recensita sunt. 

Tertia pars: In mundo physico datur finalitas hierarchica 
intrínseca. 

Ibi datur finalitas hierarchica intrínseca, ubi singulae res 
agunt propter finem proximum ab ipsa earum natura deter- 
minatum et activitas singulorum ad finem superiorem et gene- 
raliorem natura sua tendit. Atqui res omnes materiales tali 
modo ad agendum natura sua ordinatae sunt. Ergo in mundo 
physico datur finalitas hierarchica intrínseca. 

Minor probatur per partes. — 1) Singulae res agunt prop- 
ter finem a natura determinatum : etenim, constat ex expe- 
rientia, quod omnis activitas diversorum corporum determi- 
natum effectum regulari et constanti modo producit, ad quem 
actio natura sua apta et proportionata est; non enim ex qua- 
vis actione quarumlibet virium sequitur quodlibet, sed tantum 
ex determinata actione determinatae vis sequitur semper et ubi- 
que determinatus effectus. Atqui effectus, ad quem actio na- 
tura sua regulariter et constanter proportionatur, non est ali- 
quid quod tantum ex actione sequitur vel post actionem ac- 
cidit, in ultimo termine tantum defmitum, sed est aliquid prae- 
determinatum in actione, iam antequam actu fiat, est id in 
quod actio natura sua tendit ac proinde est aliquid actionem 
intentionaliter praedeterminans et actioni tribuens speciflca- 
tionem et unitatem ontologicam, non quidem per modum cau- 
salitatis efficientis, quae nullo competere potest effectui re- 
late ad suam causam, sed per modum quo, in genere, actus 

spedficat potentiam quae ad illum essentialiter ordinatur, seu 
per veram finalitatem. 

Ad rem S. Thomas : « Omnis autem agentis impetus ad aliquid 
certum tendit: non enim ex quacumque virtute quaevis actio pro- 
cedit, sed a calore quídern calefactio, a frigore autem infrigidatio; 
unde et actiones secundum diversitatem activorum specie diffe- 
runt » (III C. G., c. 2). 

Hoc, quod ex inductione experimentali evidenter constat, 
confirmatur ex necessitate metaphysica fmalitatis in quacum- 
que actione: etenim, ut ait S. Thomas, « si agens non tenderet 
ad aliquem effectum determinatum, omnes effectus essent ei 
indifferentes. Quod autem indifferenter se habet ad multa, non 
magis unum eorum operatur quam aliud: unde a contingente 
ad utrumque non sequitur aliquis effectus, nisi per aliquid 
determinetur ad unum. Impossibile igitur esset quod ageret. 
Omne igitur agens tendit ad aliquem determinatum effectum, 
quod dicitur finis eius » ( loc . cit.). 

Haec finalitas non est concipienda modo anthropomorphico, 
quasi res materiales conscientiam tinis habeant; attamen est realis 
influxus intentionalis tinis in actionem et motum etiam magis ma- 
terialem et dementarem. Sic in ipso motu locali directio, in quam 
motus inertialis natura sua tendit, motum ipsum in suo esse deter- 
minai et specificat, ei unitatem tribuens; in actione mechanica im- 
pulsus tinis est communicatio quantitatis motus et per laborem, 
quem est capax producendi, quaelibet energia deflnitur; in omni 
actione physica, chimica, electromagnética etc. finis est status aequi- 
librü obtinendus secundum legem determinatam et constantem. 

2) Activitas singulorum ad finem superior em et gene- 
raliorem natura sua tendit: etenim ordo dynamicus mundi 
physici in sua totalitate consideratus non est effectus, qui tan- 
tum per accidens sequitur ex actione singulorum, sed est ef- 
fectus regularis et constans, ad quem producendum activitas 
singulorum per se et natura sua ordinatur secundum leges 
naturales. Iamvero, talis cooperatio regularis et constans im- 
plicat activitatem singulorum intrinsece ordinari in finem to- 
talitatis: nam talis cooperatio non est mere casualis, quia 
quod puro casu fit, non fit regulariter et constanter, sed irre- 
gulariter et raro. Casus praeterea, metaphysice consideratus, 
est mera negatio ac proinde non potest positivam rationem 
cuiuspiam rei reddere, dum ordo et regularitas activitatis in 


effectum communem producendum est aliquid positivum et 
reale, quod exigit causam proportionatam et per se sufficien- 
tem. Haec causa non potest esse sola causa efficiens qua talis, 
quia, ut vidimus in praecedentibus, nullum agens agit nisi 
propter finem; nec potest esse solus finis particularis singu- 
lorum, quia finis particularis non sufficit ad ordinem totali- 
tatis explicandum et iustificandum ; ergo debet esse aliquis 
finis superior et generalior, ad quem ordinatur natura sua 
et ab intrínseco activitas singulorum prout in effectum com- 
munem producendum regulari et constanti modo concurrit; 
finis proinde, qui non est tantum effectus consequens ex ac- 
tione, sed etiam effectus naturaliter intentus ab illa actione. 

Obiectiones: 1. Activitas et ordo universi per solam causam ef- 
ficientem et necessitatem naturae explicatur. Ergo non requiritur 
finalitas. Aliis verbis : « possent esse res determinatae ad certas ac- 
tiones et effectus eosque producere necessário et uniformiter, non quia 
diriguntur ad ullum finem, sed quia habent tales vires » (Hellín, Co- 
smologia, p. 219). 

Resp.: Dist. ant. Per causam efficientem et necessitatem naturae 
activitas et ordo explicantur positive et partialiter C., totaliter et ex- 
clusive N. Hoc autem intelligendum est non in sensu quod pars ef- 
fectus per causalitatem efficientem explicetur, pars per finalitatem, 
sicut videntur dicere aliqui flnalistae, qui recurrunt ad finalitatem 
quando causa efficiens activitatis et ordinis non apparet; sed in 
sensu quod causa efficiens nunquam dat explicationem totalem 
cuiuscumque activitatis et ordinis, sed semper exigit integrationem 
per causalitatem flnalem quia « agens non movet nisi ex intentione 
finis » (I-II, q. 1, a. 2). Ergo non est ponenda alternativa inter cau- 
salitatem efficientem et finalitatem; sed causalitas et finalitas meta- 
physice necessária sunt in omni eventu naturali : et considerationes 
aetiologica et teleologica non sunt nisi duo perspectivae unius eius- 
demque phaenomeni in diversis ordinibus executionis et intentionis, 
qui mutuam prioritatem et influxum dicunt et qui exprimi possunt 
iisdem legibus physicis. Ceterum, dicere res necessário et natura 
sua producere aliquem effectum et tamen non dirigi ulla intrínse- 
ca finalitate est contradictio in terminis. 

2. Ordo finalisticus habetur quando una dispositio utilis ad ali- 
quod bonum eligitur prae aliis innumeris aeque possibilibus, sed 
ad finem non conducentibus. Atqui dispositio mundi physici non 
est una prae aliis possibilibus electa, sed est illa quae unice possi- 
bilis erat ex conditionibus initialibus materiae. Ergo dispositio 
mundi physici non est ordo finalisticus et formalis. 

Resp.: Dist. M. Ordo finalisticus in tali casu clarius relucet Tr., 
tunc tantum habetur N. Etiam dist. m. dispositio mundi est unica de 
facto possibilis C., est unica absolute possibilis N. Reverá, etiam mui- 



348 V Pars. Cosmologia 

ti defensores finalitatis quam maxime insistunt in illa conditione 
quae in maiore exprimitur;. haec instantia iustificari potest ex eo 
quod flnalitas libera magis relucet quam flnalitas necessária, unde 
etiam a materialistis haec maxime negatur. At haec negatio nullo 
modo concedenda est, quia contradicit principio metaphysico finali- 
tatis, quod est absolute certum et sine contradictione negari nequit. 
Haec responsio sufficit ad negandum consequens obiectionis. Distin- 
ximus etiam minorem, sed putamus hanc distinctionem esse minus 
efíicacem ad obiectionem reiciendam; quia antifinalista non accep- 
tabit considerationem alicuius possibilitatis pure abstractae in quae- 
renda explicatione realitatis concretae et omnino retinebit dispo- 
sitionem mundi esse necessariam et non libere electam. 

3. Saltem probatio allata non est sufficiens ad demonstrandam 
existentiam ordinatoris intelligentis. 

Resp.: I o Transmitto totum; propositum enim huius thesis non 
est directe probare existentiam ordinatoris intelligentis, quod theolo- 
giae naturali pertinet, sed examinare naturam intrinsecam mundi phy- 
sici, quae sine hac consideratione esset incompleta. 2" Nego assertum. 
Etenim, ut ex probatione resultat, tinis sive particularis sive gene- 
ralis activitatis physicae est vera causa influens esse in activitatem 
et mediante illa in effectum realem producendum; sed flnis non 
potest esse causa in ordine reali, quia tinis qua talis nondum existit; 
ergo debet esse causa in ordine intentionali; ordo autem intentio- 
nalis haberi nequit nisi per- intellectum apprehendentem rationem 
flnis et ordinantem media ad ipsum. Ergo si datur vera flnalitas in 
ordine reali et ontologico, datur etiam intellectus finem apprehen- 
dens et ad illum actionem dirigens. « Tamen, ut notat S. Thomas, 
considerandum est quod aliquid sua actione vel motu tendit ad fi- 
nem dupliciter: uno modo, sicut seipsum ad finem movens, ut ho- 
mo; alio modo, sicut ab alio motum in finem, sicut sagitta tendit ad 
determinatum finem ex hoc quod movetur a sagittante, qui suam 
actionem dirigit in finem. Illa ergo quae rationem habent, seipsa 
movent ad finem: quia habent dominium suorum actuum per libe- 
ram arbitrium, quod est facultas voluntatis et rationis. Illa vero 
quae ratione carent, tendunt in finem per naturalem inclinationem, 
quasi ab alio mota, non autem a seipsis : cum non cognoscant ra- 
tionem flnis, et ideo nihil in finem ordinare possunt, sed solum in 
finem ab alio ordinantur » (I-II, q. 1, a. 2). 

4. Si esset ordo et finalitas in mundo, non darentur mala. Atqui 
dantur mala plurima. Ergo non datur ordo et flnalitas. 

Resp.: Dist. M. Si essent ordo et flnalitas perfectissima et inde- 
fectibilia C., si est ordo et flnalitas finita in perfectione et fundata in 
agentibus defectibilibus N. Praeterea advertendum est mala physica, 
de quibus tantum hic agitur, non esse mala absoluta, sed tantum re- 
lativa et insuper etiam mala posse per accidens concurrere ad bo- 
num aliorum et totalitatis. Pleniorem tractationem huius difflculta- 
tis remittimus ad theodiceam. 

5. Veteres multum investigaverunt de causis finalibus natura- 
rum et valde neglexerunt inquisitionem causarum eflicientium. Er- 
go investigatio finium nocet investigationi causarum eflicientium 
et proinde progressui scientiae. 

Resp.: Tr. Ant. et N. Cons. Etenim investigatio flnis, si pondera- 
te et critice fiat, non nocet investigationi causaram efficientium, 
sed potius illam iuvat et stimulat; viget enim semper mutua pro- 
portionalitas inter causam eflicientem et finalem et earum investi- 
gatio mutuo completur et ita etiam detectio verae causae efflcientis 
determinationem verae finalitatis intrinsecae possibilem reddit, vel 
saltem faciliorem et securiorem. 

SCHOLION: De pluralitate mundorum. — Unitas interna mundi 
physici, asserta in prima parte praecedentis thesis, non excludit 
pluralitatem mundorum, qui sint a nostro mundo distincti et sepa- 
rati. Quaeri potest, ergo, utrum sint vel saltem esse possint plures 
mundi totaliter separati, seu sine ulla comunicatione .vel relatione 
physica. Ad quaestionem, scientia classica, post Galilaeum et New- 
ton, responsum negativum dedisset, in quantum spatium huius mun- 
di infinitum considerabatur et proinde extra illud nihil dari po- 
tuisset; sed a scientia recentiori, quae, ut in ultimo capite videbimus, 
nostrum mundum ut flnitum concipit, haec possibilitas absolute non 
excluditur, quamvis neque positive affirmari valeat, cum responsio 
ad quaestionem positam transcendat limites methodi scientificae, 
quae ad sola observabilia restringitur. Philosophia, pro quaestione 
de facto, seu de reali existentia aliorum mundorum, et ipsa nihil 
dicere valet; unde unice poni potest quaestio de absoluta possibili- 
tate : cui quaestioni, inter scholasticos, alii cum S. Bonaventura af- 
firmitative, alii cum S. Thoma negative respondent 4 . 

Praeterea ponitur etiam quaestio de existentia corporum vi- 
ventium et praesertim animalium rationalium in aliis regionibus 
nostri universi 5 . Antiqui et scholastici veteres, cum conceptione 
geocêntrica universi et cum doctrina de natura caelorum incorrup- 
tibilium, evidenter responsum negativum dare debebant. At post 
novam conceptionem universi, nulla adduci potest ratio scientifica 
vel philosophica contra possibilitatem vitae vegetativae et sensi- 
tivae, immo etiam rationalis in aliis planetis nostri universi. Quam- 
vis enim conditiones physicae huius possibilitatis sint valde restric- 
tae, saltem pro viventibus quae moleculis organicis ex cai'bonio fun- 
damentaliter composita sint, ut sunt viventia nostrae terrae et quae 
videtur esse unica compositio possibilis pro organismis viventibus, 


4 Cf. Hoenen, Cosmologia, n. 60, pp. 84-85; Hellín, Cosmologia, 
pp. 332-333; Schaaf, Institutiones cosmologiae, p. 435; Urrábuhu, Co- 
smologia, pp. 38-45. 

5 Cf. D. Grasso, La teologia e la pluralità dei mondi abitati, in La 
Civiltà Cattolica, 1952, IV, pp. 255-265; Hellín, pp. 333-334; Morán, 
pp. 293-294; Schaaf, pp. 436-440; Seiler, pp. 467-471; Urráburu, pp. 46-51. 

attamen nullo modo excludi potest existentia aliquorum planetarum 
aliarum stellarum, in quibus verificentur conditiones similes con- 
ditionibus nostrae terrae. Quia tamen ortus vitae et a fortiori viven- 
tis rationalis specialem interventum positivum et liberum Creatoris 
exigit, quaestio de reali existentia aliorum viventium ex sola non 
impossibilitate decidi nequit. Notandum est, tamen, quod haec quaes- 
tio, aliter ac praecedens, per se et absolute solutionem positivam 
recipere posset a scientiis per earum methodum experimentalem. 
Tandem, fontes revelationis christianae nihil videntur dicere sive 
pro sive contra quamcumque hypothesim, in utraque quaestione in 
hoc scholio proposita. 


CAPUT XX 


DE EVOLUTIONE MUNDI PHYSICI 


Hodiemae theoriae cosmogonicae. — Notum est religiones 
et philosophos antiquíssimos multum locuta esse de origine et 
evolutione mundi, seu de cosmogonia. E contra, post Aristo- 
telem, per plura saecula praevaluit opinio de aeternitate vel 
saltem de statu permanenti et immutabili caelorum. Sed recen- 
tius, post inventa Galilaei et scientiae astronomicae et astro- 
physicae, nullum dubium esse potest materiam stellarum et 
materiam cosmicam continuo subesse transformationibus phy- 
sicis et chimicis multo vehementioribus quam illis, quae in 
terra ordinarie verificantur. Unde necessário ponenda est quae- 
stio de evolutione mundi physici. 

Quaestio scientifice examinatur duplici methodo, vel prae- 
valenter experimentali, vel praevalenter theorica 1 . Ad primam 
methodum pertinent observationes astronomicae et astrophy- 
sicae circa compositionem, motus et evolutiones, quae in stel- 
lis directe observari possunt, addita utique interpretatione da- 
torum quae multa elementa theorica involvit. Ita, v. g. stellae 
dividuntur in varias classes, secundum earum colorem, lumino- 
sitatem, densitatem, temperaturam ; et hae varietates interpre- 
tantur tanquam diversa stadia evolutionis stellarum, ita ut di- 
stinguendae sint stellae iuvenes et senes; immo etiam stellae no- 
vae et supernovae detectae sunt, quae considerari debent vel in 
statu primae efformationis vel saltem radicalis transforma- 
tionis et renovationis. Ex datis observationis et ex theoriis 
transformationum nuclearium, etiam cum sufficienti certitu- 
dine determinatus est processus fundamentalis internae trans- 
formationis stellarum, quae est etiam fons praecipuus ener- 
giae a stellis irradiatae; hic processus, saltem pro sole et stel- 

i Cf. auctores citatos p. 335, n. 1. 



352 


353 


V Pars. Cosmologia 

lis affinibus, est transformatio H in He per sic dictum cyclum 
carbonii, quem alibi indicavimus (cf. supra, p. 260). 

Methodus theorica, e contra, maxime procedit ex prin- 
cipiis generalibus mechanicae sive classicae sive relativisticáe; 
et mediantibus hypothesibus particularibus, conatur delineare 
imaginem generalem evolutionis universi. In mechanica clás- 
sica fundantur hypotheses cosmogonicae propositae a Buf- 
fon, Kant, Laplace et, recentius, a Georgio Darwin, Poin- 
caré, Chamberlin-Moulton, Jeans, Weizsãcker et aliis; hae 
tamen hypotheses respiciunt potius singula systemata plane- 
taria vel systemata particularia stellarum, quam totum uni- 
versum physicum. Hypotheses circa formam totalem et evo- 
lutionem generalem cosmi derivantur praesertim ex theoria 
relativitatis generalis; et post tentamina facta ab ipso Ein- 
stein (1916), de Sitter (1917) et Friedmann (1922), praeva- 
luit hypothesis proposita a canonico Lemaitre (1927) et ab 
aliis, praesertim Eddington, evoluta. Favor huius hypothesis 
maxime debetur felici coincidentiae alicuius effectus a theo- 
ria praedicti et fere eodem tempore experimentaliter detecti 
a Hubble (1928). Hic effectus ( redshift ) consistit in generali 
translatione versus rubrum spectri luminosi galaxiarum magis 
distantium, quae translatio crescit proportionaliter cum di- 
stantia. Hic effectus faciliorem interpretationem invenit, tan- 
quam effectus Doppler, in hypothesi recessionis et fugae ga- 
laxiarum seu expansionis globalis universi, quae cum hypo- 
thesi Lemaitre coincidit. 

Hypotheses cosmogonicae recentiores, quarum iudicium 
criticum ab ipsa scientia instituendum est, plura adhuc ob- 
scura et inexplicata relinquunt, praesertim quoad phasim ini- 
tialem processus et quoad efformationem ex matéria primor- 
diali diversarum atomorum chimicarum, quae nunc in natura 
inveniuntur 2 ; in multis etiam adhuc deest criterium ad di- 
scernendum inter diversas hypotheses possibiles. His non ob- 
stantibus, factum evolutionis non solum particularis nostrae 
terrae, prout a geologia attestatur, sed etiam generalis uni- 
versi physici, dicendum est esse experimentaliter certum. 


2 Quoad efformationem atomorum chimicarum, cf. Arcidiacono, Come 
si evolvono i cieli, pp. 335-338; E. Fermi, Conferenze ái fisica atomioa, 
Roma, 1950, pp. 31-45; Gamow, The creation of the aniverse, pp. 44-73; 
Seiler, Philosophie der unbelebten Natur, pp. 485-487; Le nuõve scoper- 

te astronomiche, pp. 159-162. 


Caput XX. De evohitione mundi physici 

Aspectum et interpretationem philosophicam huius evolutio- 
nis effert sequens 

THESIS XXV. — Mundus physicus universus naturaliter 
evolvitur secundum leges et finalitatem sibi inditas. 

1. Sensus thesis. — In hac thesi non agimus de prima 
origine et de prima causa mundi: quoad originem tempora- 
lem dicemus in thesi sequenti, ubi sermo erit de fmitudine 
temporali mundi; quoad originem causalem, quae solum per 
Dei creationem haberi potuit, dicendum relinquimus theologiae 
naturali, cum haec veritas ex solo ratiocinio metaphysico sta- 
tui possit et debeat, dum scientia circa eam nihil dicere- po- 
test, quamvis aliquando immerito creatio nomine scientiae ne- 
gata fuerit et recentius etiam affrmata 3 . Praesuppositis autem 
creatione et conservatione necnon generali concursu Dei in 
omnem actionem creaturarum, affirmatur in thesi factum ge- 
nerale evolutionis naturalis universi physici ex viribus, qui- 
bus matéria praedita est, et secundum leges et finalitatem, 
quibus omnis activitas naturalis necessário regulatur. 

Haec autem evolutio, hic, in ordine pure physico et chi- 
mico affirmatur; unde praescindimus a quaestione de origine 
vitae et de evolutione specierum viventium, quae nostro trac- 
tatui extranea est. Non tamen negamus, immo potius saltem 
in transitu affirmamus, evolutionem physicam terrae ad ma- 
teriam pro viventibus praeparandam intrinseca fmalitate or- 
dinatam esse, prout in fine argumentationis melius determi- 
nabitur. 

2. Opiniones. — Ex una parte, recensendi sunt Atomistae 
et Materialistae, qui ponunt mundum in perpetua transfor- 
matione, quae solo casu et caeca necessitate peragitur. Ex alia 
parte, e contra, Aristóteles, ut iam notavimus, docuit mun- 
dum ab aeterno et immobiliter esse in praesenti statu sine 
ulla evolutione, generationem et corruptionem autem tantum 
in elementis terrestribus et atmosphaericis locum habere, cae- 
los ingenerabiles et incorruptibiles et etiam accidentaliter inal- 
terabiles esse, excepto solo motu locali. Etiam aliqui Patres, 

s De creatione et scientia, cf. M. Flick et Z. Alszeghy, ll Creatore, 
Firenze 1959, pp. 55-58; V. Marcozzi, II problema di Dio e le scienze, 
Brescia 1952« ; V. Merscjh, V origine de Vunivers selon la Science, in 
Nouuelle Revue Théologique, LXXV (1953) pp. 225-251.. 


23 — Philippus Selvaggi, S. I. - Cosmologia . 

ut Glemens Alexandrinus, Origines, S. Athanasius et S. Au- 
gustinus, docuerunt mundum, saltem quoad eius aspectum 
physicum, in instanti creatum fuisse in statu perfecto et per- 
manenti. Communius, tamen, Patres et Scholastici docue- 
nint res successive in tempore creatas fuisse; sed etiam hi 
fere omnes breve tempus successioni assignaverunt et pro- 
gressum immediato interventui divino tribuerunt. Afíirmatio 
alicuius evolutionis naturalis mundi physici nonnisi recentiori 
tempore, inde a medietate saeculi XVIII, habita est; sed nunc 
omnino communis est apud omnes scientiatos, philosophos et 
theologos 4 . 

3. Probatur thesis. — Ubicumque occurrunt phaenomena, 
quae per actionem causaram naturalium, certis legibus et fina- 
litate praeditarum, explicari possunt, nec ad purum casum 
nec ad operationem immediatam Dei recurrendum est, nisi ad- 
sint graves rationes aliud exigentes. 

Atqui evolutio mundi physici per actionem causaram na- 
turalium, certis legibus et finalitate praeditarum, explicari po- 
test, nec ulla ratio hanc explicationem excludendam esse exigit. 

Ergo mundus physicus universus naturaliter evolvitur se- 
cundum leges et finalitatem sibi inditas. 

Maior constat, quia, ex una parte, regularitas et constantia 
phaenomenorum purum casum excludit; ex alia parte, Deus, 
creaturas creando certis viribus et finalitate praeditas, illas 
etiam destinavit ad producendos effectus proportionatos, nec 
praesumendum est Deum actionem suam immediatam actioni 
creaturarum ad effectum adaequatae substituere velle; secus 
enim Deus inutiliter creaturas talibus viribus exornasset. 

Minor probatur: 1) Ex experientia certíssima constat mun- 
dum universum non esse ab aeterno vel ab initio creationis 
in aliquo statu permanenti et intrinsece immutabili, sed con- 
tinuo alterari et evolvi, per diversas aggregationes et disgre- 
gationes complexuum stellarum, per efformationem novarum 
stellarum et consumptionem veterum, per processus energe- 
ticos qui continuo perficiuntur in interiori parte stellarum et 


4 Cf. Donat, pp. 289-307; Esser, pp. 277-280; Hellín, pp. 343-347; 
Morán, pp. 290-293; Schaaf, pp. 443-444; Urrãburu, pp. 219-250; Theologi 
recentiores saepius nihil dicunt de evolutione mundi physici, sed omnes 
saltem implicite conveniunt in agnoscenda aliqua evolutione mere na- 
turali. 


quibus energia exterius irradiatur, per eventus diversos qui 
occurrunt in planetis, cometis, meteoritis etc. et praesertim 
per continuam expansionem universi quae, etsi nequeat dici 
experimentaliter certa, est tamen probabilior explicatio rubo- 
ris lucis galaxiarum longinquarum. Atqui hae transformatio- 
nes, quibus universus in sua totalitate evolvitur, non differunt 
essentialiter a processibus qui experimentaliter in natura ve- 
rificantur secundum leges naturales a scientiis detectas, nisi 
forte excipiatur formatio atomorum ponderosiorum et phasis 
omnino initialis expansionis, pro quarum explicatione adhuc 
elementa nimis insufficientia habentur, sed quae etiam non 
videntur essentialiter superare vires- naturae physicae. Ergo 
evolutio mundi physici per actionem causaram naturalium, 
certis legibus et finalitate praeditarum, explicari potest. 

2) Contra hanc explicationem nulla argumenta cogen- 
tia afferri possunt. Etenim evolutio naturalis non negat crea- 
tionem mundi ex nihilo, immo nos explicite supposuimus hanc 
doctrinam alibi statuendam. Nec evolutio naturalis significat 
caecum casum, quia explicite tribuitur legibus et finalitati na- 
turalibus, quarum necessitas in aliis thesibus modo generali 
demonstrata est; unde haec doctrina valde differt a positione 
materialistarum, qui per evolutionem naturalem mundi volunt 
Deum creatorem et ordinatorem excludere. Nec evolutio natu- 
ralis aliquid detrahit omnipotentiae divinae; quia evolutio na- 
turalis non ponitur ex defectu divinae potentiae, quasi Deus 
non potuisset in instanti mundum creare in praesenti statu; 
sed potius evolutio naturalis omnipotentiam Dei magis extol- 
lit, prout clare exponit S. Thomas, ubi veram causalitatem 
agentibus naturalibus vindicat: « Neque est superfluum, si 
Deus per seipsum potest omnes effectus naturales producere, 
quod per quasdam alias causas producantur. Non enim hoc est 
ex insufficientia divinae virtutis, sed ex immensitate bonitatis 
ipsius, per quam suam similitudinem rebus communicare vo- 
luit non solum quantum ad hoc quod essent, sed etiam quan- 
tum ad hoc quod aliorum causae essent: his enim duobus 
modis creaturae communiter omnes divinam similitudinem con- 
sequuntur » (III C. G., c. 70). 

Tandem, evolutio naturalis non significat agentia natura- 
lia producere aliquid essentialiter superius : etenim haec evo- 
lutio subiacet legibus physicis, inter quae principaliter ponen- 

da sunt duo generalissima principia thermodynamicae, prin- 
cipium conservationis energiae cum aequivalentia diversarum 
formarum energiae et principium degradationis energiae seu 
crescentis entropiae. Ut evolutio secundum haec principia lo- 
cum habere possit, praesupponendum est quod non solum in 
statu primitivo haberetur summa energiae aequivalens sum- 
mae energiae actualis, sed etiam aliqua maxima energiae con- 
centratio, energia ad maximum fastigium elata, ex qua posset 
gradualiter descendere versus aequilibrium crescens. Haec au- 
tem concentratio adeo magna esse debuit, praesertim ad or- 
tum atomorum ponderosiorum explicandum, ut in praesenti 
statu mundi nullibi amplius inveniatur. Ergo principium cau- 
salitatis etiam in evolutione universi intactum manet. 

Si autem evolutio mundi physici consideratur etiam tanquam 
via versus productionem vitae organicae 5 , tunc, praecise propter 
principium causalitatis et rationis sufíicientis, vires naturales di- 
cendae sunt agere non per virtutem suae formae, quae est essentia- 
liter inferior forma viventis, sed tanquam instrumenta causalitatis 
superioris, in quantum solum per virtualitatem ab hac causa supe- 
riori sibi inditam moveritur ad producendum effectum, qui non as- 
similatur formae instrumenti, sed principalis agentis. Simili modo 
S. Thomas explicabat ortum quorumdam animalium inferiorum, 
quae putabantur generari ex putri per virtutem caelestis corporis: 
« Corpus caeleste, cum sit movens motum, habet rationem instru- 
menti, quod agit in virtute principalis agentis. Et ideo ex virtute 
sui motoris, qui est substantia vivens, potest causare vitam » (I, 
q. 70, a. 3, ad 3). Quaenam autem sint virtutes, quas Deus libera 
sua creatione rebus physicis indidit, non possumus a priori deter- 
minare, sed solum per experientiam investigare. 


5 Cf. n. a. Alcune considerazioni sulVorigine delia vita, in Grego- 
rianum, XXXIX (1958) pp. 147-152. 


CAPUT XXI 

DE FINITUDINE ET CONTIN GENTIA MUNDI 


Sensus quaestionis. — Alius aspectus metaphysicus, sub 
quo mundus universus consideratur, est eius finitudo et con- 
tingentia. Uterque aspectus immediate resultat ex analysi me- 
taphysica datorum experientiae vulgaris et scientificae ; et se- 
quens thesis intendit explicite efferre hos characteres, qui con- 
siderationem mundi in se complent et viam aperiunt ad de- 
monstrationem Dei. 

THESIS XXVI. — Mundus universus est intrinsece finitus 
in perfectione, magnitudine et duratione; et multiplici ratione 
contingens est. 

1. Termini. — Mundus universus, prout in thesibus prae- 
cedentibus, significat totalitatem rerum aspectabilium, terre- 
strium et caelestium; et in praesenti consideratione non ex- 
cluduntur viventia, quae in illa totalitate continentur et quae, 
cum in suo esse a conditionibus physicis intrinsece depen- 
deant, eosdem characteres fmitudinis et contingentiae parti- 
cipant. 

Finitum in rebus materialibus est quod potest totaliter 
pertransiri vel totaliter exhauriri enumeratione aut mensura- 
tione. Intrinsece finitum distinguitur a limitato, quod non tan- 
tum est finitum, sed etiam ab extra clauditur limitibus seu 
extremitatibus. Omne limitatum est finitum, sed non vicever- 
sa, quia potest dari aliquid finitum sed non limitatum, ut v. g. 
superfícies sphaerae et quaelibet linea clausa : superfícies no- 
strae terrae est finita, quia potest totaliter pertransiri et nu- 
mero finito metrorum quadratorum mensurari (510 milliones 
km 2 ), at nullibi dantur confinia quae hanc superficiem ter- 
minent. 

Finitudo sub diversis respectibus veriflcari potest; hic tres 
respectus distincte considerantur : in perfectione, sive essen- 
tiali sive accidentali, id ést in diversitate specierum, in quali- 
tatibus et viribus; in magnitudine, id est in extensione et nu- 
mero; et in duratione, quae tempore mensuratur. Finitudo 
alicuius rei sub quolibet respectu necessário implicat flnitu- 
dinem in linea entis simpliciter, ut in ultima parte probatur. 

Contingens est quod ita existit ut possit non esse; unde 
distinguitur a possibili, quod mwfest sed potest esse, a neces- 
sário, quod est et non potest non esse, et ab impossibili, quod 
nec est nec potest esse. Veteres contingens sensu strictiori sae- 
pe definiebant tanquam id quod habet intrinsecam potentiam 
ad non esse seu corruptibile est; et tunc necessarium defi- 
niebant tanquam id quod non habet intrinsecam potentiam 
ad non esse, et distinguebant necessarium per se et absolute, 
quod est ens per essentiam, Deus, et necessarium ab alio et 
hypothetice, ut substantiae immateriales et caeli incorrupti- 
biles. 

2. Opiniones. — A. Quoad perfectionem nullus fortasse 
infmitatem mundi professus est, nisi implicite Patheistae, qui 
mundum cum Deo identificant. Sed aliquam infinitatem rela- 
tivam defendunt Optimistae, ut Leibniz, Wolff, Malebran- 
ghe, Rosmini, quibus praeiverant Stoici, qui, teste Cicerone, af- 
firmabant « nihil omnium rerum melius esse mundo, nihil prae- 
stabilius, nihil pulchrius. Nec solum nihil est, sed ne cogitari 
quidem quidquam melius potest ». In hac sententia, quamvis 
perfectio mundi non sit simpliciter infinita, est tamen obiec- 
tive et ontologice maxima quae absolute concipi potest. Contra 
hanc positionem, communiter tam Scholastici quam alii te- 
nent mundum bonum et pulchrum quidem esse, at nec opti- 
mum omnium possibilium nec, a fortiori, infinitum 1 . 


1 S. Thomas, I, q. 25, a. 6, ad 3, asserit: « Universum, suppositis 
istis rebus, non potest esse melius ; propter decentissimum ordinem 
his rebus attributum a Deo, in quo bonum universi consistit. Quorum 
si unum aliquod esset melius, corrumperetur proportio ordinis: sicut, 
si una chorda plus debito intenderetur, corrumperetur citharae melodia. 
Posset tamen Deus alias res facere, vel alias addere istis rebus factis: 
et sic esset illud universum melius » ; in quo videtur docere aliquem 
optimismum relativum, quod pariter sed propter aliam rationem doce- 
batur a determinismo mechanicae classicae. Cf. A. Rozwadowsky, De 
optimismo uniuersali secundum S. Thomam, in Gregorianum XVII (1936) 
pp. 254-264; A. D. Sertillances, La philosophie de S. Thomas, Paris 

B. Quoad magnitudinem, Atomistae antiqui asserebant 
mundum constare ex infinitis atomis cuiuscumque formae et 
magnitudinis per infinitum vacuum disseminatis. E contra, 
assertio magnitudinis finitae tam in extensione quam in nu- 
mero necessário sequitur ex conceptione geocêntrica universi 
a graecis evoluta, unde communis fuit apud antiquos et me- 
diaevales usque ad saeculum XVI; quod etiam ratione meta- 
physica confirmatur a Scholasticis, qui putant numerum et 
extensionem infmitam absolute repugnare, ut S. Thomas, S. Bo- 
naventura, Scotus, Suarez et communiter eorum sequaces, 
paucis tantum contradicentibus, prout in thesi III indicatum 
est. Sed revolutio copernicana potius versus infinitatem mundi 
mentes inclinavit; unde haec opinio frequentior evasit saecu- 
lis recentioribus. In particulari, Descartes, substantiam cor- 
porum identificans cum pura extensione, eam ponit actu in- 
finitam vel saltem indefmitam; Newton ponit spatium abso- 
lutum et tempus absolutum, quae sunt conditiones existentiae 
et motus corporum in mundo, esse aliquid infinitum in Dei 
infinitate et aeternitate fundatum; Pantheistae, ut Spinoza, 
substantiam materialem vel potius extensionem faciunt unum 
ex attributis Dei ac proinde simpliciter infmitam; Kant pu- 
tavit in hypothesi realística mundi necessário affirmandam 
esse infinitatem spatii et temporis et simul tamen negandam, 
unde antinomias cosmologicas derivabat. Etiam Materialistae 
recentiores, ut Haéckel, Büchner, infinitatem magnitudinis 
mundi propugnant. Sed etiam in conceptione mechanicae clas- 
sicae non defuerunt qui, ex rationibus physicis, contrarium 
opinati sunt:. ita famosum evasit ratiocinium a W. Olbers 
(175,8-1840) propositum et nunquam plene solutum, secun- 
dum quod si essent stellae infinitae in spatio infinito, totum 
caelum splendore uniformi et aequali splendore solis illuminari 
deberet, sicut etiam essent infinitae vires gravitationales, quae 
undique circa terram exercerentur. Varii auctores etiam, ut 
Laplace et Herschel, mundo universo aliquam formam de- 
terminatam ac proinde extensionem finitam assignare conati 
sunt. Reverá, in conceptione mechanicae classicae, nullum ar- 
gumentum experimentale sive pro sive contra infinitatem vi- 
detur esse decisivum; unde etiam aliqui auctores, ut Nys, con- 


1950, contra sunt Hellín, Cosmologia, pp. 335-336 et Urráburu, Cosmo- 
logia, pp. 73-74. 

cludunt quaestionem necessário apertam remanere. Sed, prae- 
terquam rationes metaphysicae a scholasticis allatae omnino 
decisivae videntur, recentiores progressus astronomiae, prae- 
sertim per applicationem theoriae relativitatis generalis, qui- 
bus structura totalis universi simul cum eius evolutione solida 
probabilitate argui potest, valide concludere videntur ad fini- 
tudinem magnitudinis universi. Immo Eddington putavit cum 
aliquo fundamento se posse determinare dimensiones radii 
initialis universi (10 9 a. 1.) et numerus omnium stellarum 
( 10 22 ), immo etiam numerum totalem protonum (10 79 ) in toto 
universo existentium. 

C. Quoad durationem, Antiqui in genere et Materialistae 
cuiuscumque temporis necessário ponunt mundum vel saltem 
materiam huius mundi esse aeterna seu infinita in duratione: 
si enim mundus incepisset ex nihilo, necessário creari debuis- 
set ab aliquo Ente extramundano et immateriali, quod nequeunt 
admittere qui conceptum Dei et creationis vel ignoraverunt 
vel expresse reiciunt. Ita, in particulari, Aristóteles multis 
argumentis expresse probat aeternitatem mundi. E contra, 
Philosophi et Theologi christiani omnes admittunt mun- 
dum de facto non esse aeternum, sed initium habuisse seu eius 
durationem in tempore praeterito finitam esse; sed controvér- 
sia habetur inter eos de demonstrabilitate huius facti ex sola 
ratione et de absoluta possibilitate mundi aeterni 2 ; dum enim 
multi hanc possibilitatem reiciunt, ut S. Albertus Magnus, 
S. Bonaventura, Henricus Gandavensis, Toletus, Sylvester 
Maurus et, recentius, Tongiorgi, Palmieri, Pesch, etc., multi 
e contra tenent non repugnare aut saltem non posse demon- 
strari repugnare mundum esse aeternum: ita S. Thomas et 
communiter Thomistae, Suarez cum multis suis sequacibus, 
seu maior pars Scholasticorum etiam recentiorum et etiam 
ex illis, qui tenent magnitudinem actu infmitam repugnare. 
Quidquid sit de absoluta possibilitate, quoad factum nunc ali- 
quid magis dici potest, quia quaestio de duratione mundi con- 
nectitur cum quaestione de eius evolutione; unde recentiores 
generatim aifirmant durationem finitam huius mundi demon- 


2 Cf. P. C. Landucci, Si può dimostrare filosoficamente la tempo- 
raneità e finitezza dimensiva delVaniverso materiale, in Divus Thomas 
(Pl.), LU (1949) pp. 340-344, et discussionem secutam in eodem perió- 
dico, volumine sequenti. 

strari ratiocinio experimentali. Haec affirmatio tamen respicit 
« hunc »• nostrum mundum, quatenus cursus eventuum qui 
nunc evolvitur necessário initium et finem habere debet; sed 
hoc non significai ante illud initium nihil fuisse et post illum 
terminum nihil futurum esse. Utrum aliquid praeter illos tér- 
minos fuerit vel futurum sit, scientia sua methodo nullo modo 
investigare potest, sicut etiam ratio philosophica, in commu- 
niori sententia, nihil asserere valet. Revelatio christiana autem 
docet mundum initium habuisse, sed in aeternum permansu- 
rum esse, quamvis forma nova et praeternaturali. 

3. Probatur thesis. — Prima pars: Mundus universus est 
intrinsece finitus in perfectione. 

1. Ex observatione experimentali. 

Illud est intrinsece finitus in perfectione, quod non habet 
omnes perfectiones et in perfectionibus quas habet mensuram 
finitam suscipit. Atqui talis est mundus universus. Ergo. 

Minor probatur. Mundus universus resultat ex paucis ele- 
mentis fundamentalibus, specifice inter se diversis, quorum 
unumquodque habet determinatas proprietates et non alias, 
quaeque modo determinato uniuntur ad efformandas paucas 
et determinatas species atomorum, scilicet 92 átomos stabiles, 
vel, si etiam isotopa et atomi instabiles distincte numerantur, 
pauca centena. Hae autem sua vice uniuntur ad efformandas 
moléculas, quae species constituunt in magno numero, sed 
semper finito; cum enim finitus sit numerus atomorum quae 
moleculam constituunt, necessário etiam finitus est numerus 
combinationum, secundum quas atomi uniri possunt ad mixta 
diversarum specierum efformanda. Ergo mundus universus est 
finitus in diversitate specierum et in perfectionibus specificis. 
Insuper singulae istae perfectiones, vires, energiae potentiales 
et actuales habent omnes mensuram finitam, quae scilicet per 
aptam unitatem mensurae numerari seu mensuratione exhau- 
riri possunt. Etiam qualitates quae intendi et remitti possunt, 
semper valorem finitum et mensurabilem habent, nec possunt 
intendi nisi usque ad certum gradum; nam, ubi datur magis 
et minus, ibi datur maximum in illo genere et, in genere finito, 
etiam maximum finitum esse debet. Ipse motus localis, qui 
mathematice consideratus videretur posse intendi usque ad 
velocitatem infinitam, physice consideratus non potest pertin- 

gere nisi ad aliquam maximam sed finitam velocitatem, quam 
physica hodierna identificai cum velocitate lucis. 

2. Ex metaphysica necessitate. 

Mundus universus est essentialiter quaedam corporum 
collectio. Atqui neque corpus ullum neque quaevis corporum 
collectio quoad suam essentiam et perfectionem infinita esse 
possunt. Ergo mundus universus est finitus in perfectione. 

Maior constat ex eo quod purus spiritus non est res phy- 
sica, quae ad mundi physici constitutionem pertinere possit, 
et ex confutatione monismi et unitate secundum quid mundi. 

Minor etiam constat, quia omne corpus est essentialiter 
ex matéria compositus et matéria est principium potentiale, 
recipiens ac limitans actum quem recipit; unde tantum actus 
purus et irreceptus potest esse in suo ordine infinitus. Collec- 
tio autem non differt essentialiter a membris collectionis, sed 
eosdem characteres essentiales participat. Nec etiam dici po- 
test quod hic mundus sit optimus absolute omnium possibi- 
lium, quia hoc esset negare libertatem Dei in creando et li- 
mites ponere eius potentiae ac sapientiae (cf. S. Th., I, q. 7, 
a. 2; q. 25, a. 5 et 6). 

Secunda pars: Mundus universus est intrinsece finitus in 
magnitudine. 

1) Ex metaphysica necessitate. 

Infinitum in magnitudine haberi potest aut per unum cor- 
pus infinitum aut per infinita corpora, quorum singula magni- 
tudinem finitam habent. Atqui utraque hypothesis excludenda 
est: prima quia, praetermissa possibilitate corporis infmiti, 
circa quam auctores etiam scholastici controvertuntur, in hac 
hypothesi non essent possibilia alia corpora finita distincta ab 
illo infinito; secunda quia numerus infinitus in actu intrinsece 
repugnat, prout ostensum est in thesi III. Ergo mundus uni- 
versus necessário finitus esse debet in magnitudine. 

2. Confirmatur ex recentioribus theoriis cosmologicis no- 
stri temporis. 

Astronomia nostri temporis, mediante progressu observa- 
tionis experimentalis per ingentia telescopia et per analysim 
spectroscopicam, mediante mensuratione distantiarum astro- 
nomicarum et magnitudinum absolutarum stellarum, sed prae- 

sertim mediante theoria relativitatis generalis, pervenire po- 
tuit non tantum ad descriptionem valde perfectam et abso- 
Iutam spatii caelestis terram ambientis per radium fere duo- 
rum millium millionum annorum lucis, sed etiam ad aliquas 
coniecturas valde probabiles circa structuram totalem uni- 
versi. Atqui secundum has probabiles coniecturas eosmologi- 
cas, structura totalis universi nequit esse infinita nec finita et 
aperta, sed debet esse finita et clausa supra seipsam, ad mo- 
dum quo finitur et clauditur superfícies sphaerica. Ergo ma- 
gnitudo finita universi confirmatur ex hodiernis theoriis cosmo- 
logicis. 

Maior: Ratio huius possibilitatis in eo est quod, per theo- 
riam relativitatis generalis, habetur transitus a scientia pure 
analytica, descriptiva et classificativa ad scientiam syntheti- 
cam et deductivam, quae ex consideratione conditionum loca- 
lium permittit deductionem conditionum generalium syste- 
matis totalis, cui illa elementa partialia pertinere debent; 
sicut in palaeontologia, mediante anatomia comparata et aliis 
theoriis biologicis, ex characteribus alicuius reperti fossilis 
deduci possunt characteres totius organismi, cui illa ossa per- 
tinere debent. Reconstructio totalis, tamen, manet tantum hy- 
pothetica et coniecturalis et per confirmationes experimentales 
tantum maiorem probabilitatem recipit, non autem certitudi- 
nem, nisi in casu experimenti crucialis, quod certe nondum 
habetur. Propter hoc ratio experimentalis tantum ut confir- 
mativa adducitur, non vero ut probativa s . 

Minor: Secundum principium fundamentale relativitatis 
generalis, characteristicae generales spatii physici realis de- 
pendent a praesentia materiae. Praesentia autem materiae 
inducit in spatio aliquam « curvaturam », quae campo gravi- 
tationali exprimitur, quo fit ut si matéria sit ubique praesens 
in spatio homogeneo et isotropo cum densitate media non nulla, 
nequeat dari linea recta quae in infinitum protrahatur, sed 
omnis linea geodetica, quae in spatio curvo respondet lineae 
rectae spatii euclidei, supra seipsam claudatur post longitu- 
dinem finitam. Ergo praesentia materiae in toto spatio illud 
supra seipsum claudit secundum omnes directiones, seu exigit 
spatium in sua totalitate finitum, quamvis non limitatum su- 


s Cf. Arcidiacono, Come si evolvono i cieli, p. 159-163. 

perficie extrema; sicut superfícies sphaeriea vel elliptica est in 
seipsa clausa et proinde finita, quamvis non limitata. 

Ceterum, hypothesis alicuius universi infiniti vel finiti sed 
aperti magnas difficultates habet, propter quas opinioni doctorum 
parum probabilis apparet. Praescindendo enim ab inconvenienti 
de infinitis radiationibus et viribus gravitationalibus, quas experire 
deberemus secundum paradoxum Olbers, argumentum valde grave 
habetur in fuga galaxiarum, quae habet symmetriam sphaerieam 
circa terram et proinde in hypothesibus praecedentibus ostenderet 
terram esse in centro privilegiato totius universi, quod in concep- 
tione astronómica hodierna et eo magis in hypothesi universi in- 
finiti iustificari nequit; si autem universum hypersphaericum poni- 
tur, hoc inconveniens cessat, quia in hypersphaera omnia puncta 
uniformiter se habent relate ad totum. Praeterea universum infini- 
tum in extensione exigeret etiam durationem infinitam; dum e con- 
tra multa dantur argumenta directa, quae durationem finitam uni- 
versi exigunt, ut ostendetur in parte sequenti. Nec melius se habet 
hypothesis alicuius universi finiti et aperti, qui vel a vacuo reali 
infinito circumdetur vel nullo ambiente externo existente superfície 
quadam extrema limitetur; nam inconveniens praecedenter notatum 
ex fuga galaxiarum eodem modo subsisteret et etiam maiores diffi- 
cultates invenirentur in conditionibus physicis illius extremitatis. 

E contra conceptio finita sed non limitata universi, quae a re- 
lativitate generali proponitur, confirmatur etiam directe ex calcu- 
lis concretis dimensionum universi, quae praesertim post recentiora 
inventa telescopii Montis Palomar bene concordant cum calculis 
ex aliis phaenomenis deductis circa durationem nostri universi, cir- 
ca velocitatem expansionis, circa densitatem mediam materiae in 
spatio cosmico etc. Ergo reverá conceptio universi finiti et supra se- 
ipsum clausi ac proinde non limitati omnibus aliis conceptionibus 
praeferenda est. 

Tertia pars: Mundus universus est finitus in dnratione. 

Id quod continuo sese evolvit secundum determinatam li- 
neam progressivam et irreversibilem, habet durationem finitam. 
Atqui mundus universus tali modo sese evolvit. Ergo mundus 
universus habet durationem finitam. 

Maior declaratur: Evolutio qua talis durationem finitam 
non necessário implicat; potest enim concipi evolutio cyclica, 
in qua nempe per ipsum processum evolutionis periodice in- 
staurantur eaedem conditiones initiales, prout, saltem in pri- 
ma approximatione frequenter verificatur in natura : sic, v. g., 
in oscillatione periódica penduli idealis, qui nullo attritu sive 
fulcri sive aéris retardetur, in periodis diurnis et annualibus 
motus terrae, in periódica generatione viventium etc.; vel 


etiam concipi potest aliqua evolutio, in qua eodem tempore 
diversae partes semper compensentur, ita ut quod in una amit- 
titur, eodem tempore in alia acquiratur. Si, e contra, evolutio 
habetur, quae secundum determinatam directionem semper 
magis ac magis progreditur et quae nullo modo reverti potest 
totaliter in pristinum statum, tunc necessário duratio fin ita 
haberi debet; nam nequeunt dari in mundo physico qualitates 
et energiae valoris infiniti, sed tantum valoris finiti, etiam in 
statu initiali, et proinde etiam quaelibet differentia inter di- 
versos status semper necessário finita est. Sed quaelibet dif- 
ferentia finita finito tempore transgreditur. Ergo quaelibet 
evolutio in linea progressiva et irreversibili necessário tempore 
finito peragitur; unde si mundus ab aeterno fuisset, iam etiam 
ab infinito tempore evolutio statum finalem adepta fuisset. 

Minor constat ex experimentis et theoriis scientificis, qui- 
bus iam in thesi praecedenti factum evolutionis universi pro- 
batum est 4 . Etenim, evolutio, quam de facto in mundo obser- 
vamus cum suis legibus experimentaliter determinatis, om- 
nino rectilinea et irreversibilis apparet, quae scilicet ab aliquo 
statu energiae maxime concentratae tendit versus aequili- 
brium progressivum cum crescente entropia. Hoc constat, pri- 
mo, ex secundo principio thermodynamicae, cuius valor uni- 
versalis nullo solido argumento infirmari potest; deinde ex 
transformationibus radioactivis, desintegrationis, fissionis et 
fusionis, quae sine ingenti copia energiae ab extra introductae 
nonnisi in unum sensum fieri possunt; ex aequilibrio in mo- 
tibus stellarum et nebulosarum, quae versus uniformem di- 
stributionem in spatio irrevertibiliter tendunt; ex progressiva 
expansione universi etc. Aliquae hypotheses pro evolutione 
permanenti universi propositae sunt, ut hypothesis alicuius 
creationis continuae novae materiae (Jordan, Bondi, Hoyle) 
vel sic dieta relativitas cinemática a Milne proposita; sed nul- 
lam seriem probabilitatem habere videntur ac proinde simpli- 


4 Quoad initium temporale universi, cf. Pius Papa XII, Le prove 
deli’ esistenza di Dio alia luce delia scienza, Allocutio ad Pontiíiciam 
Academiam Scientiarum habita die 22-XI-51, in Acta Apostolicae Sedis 
XLIV (1952) pp. 31-42; Arcimacono, Come si evolvono i deli, pp. 203- 
215, 321-327 et passim; L. Gialanella, La scala dei tempo cosmico, in 
Scientia, XLIV (1950) pp. 1-7; Gamow, The creation of universe, pp. 6- 
35; Hellín, Cosmologia, pp. 347-349; Sbiler, Philosophie der unbelebten 
Natur, 491-495; Le ultime scoperte astronomiche, pp. 3-49. 

citer reiciendae sunt 5 . Insuper argumenta ex scientiis hodier- 
nis desumpta non tantum tempus finitum exigunt, sed etiam 
permittunt tempus huius durationis mensurare; quin singula 
argumenta enumeremus, sufficiat indicare omnia argumenta 
mire convenire in assignanda duratione quinque milliardorum 
annorum; quae determinatio numérica fmitudinem genericam 
durationis egregie confirmat. 

Tandem, sicut evolutio universi durationem finitam ha- 
bere debuit in praeterito, ita etiam propter easdem rationes 
durationem finitam in futuro necessário habebit, seu univer- 
sum naturaliter necessário tendit versus aliquam mortem ther- 
micam, in qua cessabunt omnes processus energetici, qui vitam 
physicam universi constituunt 6 . 

Nota. Ut supra notavimus, abstinemus in hac parte ab afferendo 
argumento metaphysico, quia putamus retinendum esse cum S. Tho- 
ma aeternitatem mundi absolute repugnare solis argumentis me- 
taphysicis probari non posse. Insuper, recolendum est durationem 
finitam affirmari pro « nostro » universo seu pro cursu eventuum, 
in quibus versamur; quid autem extra initium et terminum nostri 
universi fuerit vel futurum sit, utrum absolute nihil, an aliud uni- 
versum aliis legibus et alia evolutione subiectum, solis argumentis 
scientificis et metaphysicis determinare non posse. 

Quarta pars: Mundus universus multiplici ratione con- 
tingens est. 

1. Ex finitudine mundi. 

Mundus universus est finitus in linea entis simpliciter. 
Atqui quod est finitum in linea entis simpliciter, est contin- 
gens. Ergo mundus universus contingens est. 

Maior constat, quia esse est perfectio et actualitas omnium 
perfectionum, et proinde ad essentiam uniuscuiusque rei pro- 
portionatur. Unde quidquid est finitum in perfectione aliqua 
seu habet essentiam finitam, necesse est esse finitum in linea 
entis simpliciter. Tantum ens infmitum in omni perfectione 
est infinitum in linea entis simpliciter. 


5 Cf. Arcimaoono, o. c. pp. 385-394; Gamow, o. c., pp. 32-34; Le 
ultime scoperte astronomiche, pp. 11-12. 

6 Cf. G. Aírmellini, La fine dei mondo secondo gli astronomi mo- 
derni, in Scientia XLI (1947) pp. 1-7; Donat, Cosmologia, pp. 322-333; 
Esser, Cosmologia, pp. 335-338; Morán, Cosmologia, p. 296. 


Caput XXI. De finitudine et contingentia mundi 

Minor etiam constat, quia quod est finitum in linea entis 
simpliciter, non est ipsum esse subsistens, sed est ut habens 
esse receptum et limitatum in essentia tanquam in potentia. 
Atqui ens cuius essentia est potentia ad esse, ita existit ut pos- 
sit non esse. Ergo non est ens necessarium, sed contingens. 

Ad rem S, Thomas: «Ipsum esse est perfectissimum omnium; 
comparatur enim ad omnia ut actus. Nihil enim habet actualitatem, 
nisi inquantum est; unde ipsum esse est actualitas omnium rerum 
et etiam ipsarum formarum » (I. q. 4, a. 1, ad 3). « Ipsum esse 
per se subsistens ... oportet quod totam perfectionem essendi in 
se contineant ... (et) nihil de perfectione essendi potest ei deesse. 
Omnium autem perfectiones pertinent ad perfectionem essendi; 
secundum hoc enim aliqua perfecta sunt, quod aliquo modo esse 
habent. Unde sequitur quod nullius rei perfectio (esse subsistenti) 
desit » ( ibid ., a. 2). 

2. Ex composüione mundi. 

Mundus universus est multipliciter compositus, sive ex 
partibus integrantibus, seu ex multis substantiis individuali- 
bus, sive ex partibus essentialibus, quatenus omne corpus na- 
turale est essentialiter compositum ex matéria et forma. Atqui 
omne ens compositum est contingens. Ergo mundus universus 
contingens est. 

Minor probatur: a) «Omne compositum est potentia dis- 
solubile, quantum est ex ratione compositionis ... Quod autem 
est dissolubile est in potentia ad non esse » (I C. G., c. 18). 
Ergo omne compositum est contingens. b) « Omne composi- 
tum causam habet; quae enim secundum se diversa sunt, non 
conveniunt in aliquod unum, nisi per aliquam causam adu- 
nantem ipsa » (I, q. 3, a. 7). Atqui quod indiget causa efficienti 
ut sit, est ens contingens, quia sine illa causa et ex se solo 
non esset. Ergo. 

3. Ex mutabilitate mundi. 

Mundus universus subiacet continuis mutationibus, loca- 
libus, quantitativis, qualitativis et substantialibus. Atqui quod 
est mutabile, est contingens. Ergo mundus universus contin- 
gens est. 

Minor probatur: a) Quod est in potentia, est contingens, 
quia non est actus purus nec ipsum esse subsistens. « Omne 
autem quod quocumque modo mutatur, est aliquo modo in 
potentia » (I, q. 9, a. 1). Ergo. b) « Omne quod movetur, quan- 



368 


V Pars. Cosmologia 


Caput XXI. De finitudine et eontingentia mundi 

tum ad aliquid manet, et quantum ad aliquid transit: sicut 
quod movetur de albedine in nigredinem, manet secundum 
substantiam. Et sic in omni eo quod movetur, attenditur ali- 
qua compositio » ( ibid .). Atqui quod est compositum est con- 
tingens, ut supra dictum est. Ergo. c) « Omne quod movetur, 
motu suo aliquid acquirit, et pertingit ad illud ad quod prius 
non pertingebat » (ibid.); ac proinde omne quod movetur, est 
flnitum et sic iterum contingens. d) In particulari, peculiaris 
ratio contingentiae corporum omnium et proinde ipsius uni- 
versi, habetur ex matéria prima, quae de se est radix corrup- 
tionis : « Matéria enim, secundum id quod est, est in potentia 
ad formam. Oportet ergo quod matéria, secundum se consi- 
derata, sit in potentia ad formam omnium illorum quorum 
est matéria communis. Per unam autem formam non flt in 
actu nisi quantum ad illam formam. Remanet ergo in potentia 
ad omnes alias formas ... Et cum non habeat eas in actu, erit 
simul sub forma et privatione: quia carentia formae in eo 
quod est in potentia ad formam, est privatio. Haec autem est 
dispositio corruptibilis corporis » (I, q. 66, a. 2). Ita ergo cor- 
pora non tantum eontingentia sunt, quia de se possunt non 
esse, sed etiam in quantum habent intrinsecam potentiam ad 
non esse. 

Corollarium : Ergo mundus uni ver sus, cum sit ens con- 
tingens, non existit per seipsum, sed esse habet ab aliquo Ente 
transcendenti, necessário, infinito et immutabili, summa po- 
tentia et sapientia praedito, quod est Deus. 

Et ita etiam plene iustificatur definitio initio posita phi- 
losophiae naturalis tanquam scientiae mediae inter physicam 
et metaphysicam, quatenus ex physica per philosophiam natu- 
ralem gressus fit ad notiones transcendentales et metaphysi- 
cas, transeundo a primo ad tertium gradum abstractionis, et 
simul notiones in metaphysica elaboratae ad obiecta scientiae 
physicae applicantur, entia physica considerando non in quan- 
tum sunt talia entia, sed simpliciter in quantum sunt ens. 

Haec est enim lógica applicatio doctrinae S. Thomae : « Uni- 
versaliter omnis scientia intellectualis, qualitercumque parücipet 
intellectum: sive sit solum circa intelligibilia, sicut scientia di- 
vina; sive sit circa ea quae sunt aliquo modo imaginabilia, vel 
sensibilia in particulari, in universali autem intelligibilia, prout 


de his est scientia, sicut in mathematica et in naturali; sive etiam 
ex univdrsalibus principiis ad particularia procedant, in quibus 
est operatio, sicut in scientiis practicis: semper oportet quod tã- 
lis scientia sit circa causas et principia. Quae quidem principia 
aut sunt certiora quo ad nos sicut in naturalibus, quia sunt pro- 
pinquiora sensibilibus, aut simpliciora et priora secundum natu- 
ram, sicut est in mathematieis. iGonsiderationes autem quae sunt 
sensitivae tantum, non sunt per principia et causas, sed per hoc 
quod ipsum sensibile objicitur sensui. Discurrere enim a causis 
in causata vel e contrario, non est sensus, sed solum intellectus ... 
Omnes istae scientiae particulares, de quibus nunc facta est men- 
tio sunt circa unum aliquod particulare genus entis, sicut circa 
numerum vell magnitudinem, aut aliquid huiusmodi. Et tractat 
unaquaque circumscripte de ‘ suo genere subiecto ’, id est ita 
de isto genere, quod non de alio: sicut scientia quae tractat de 
numero, non tractat de magnitudine. Nulla enim earum determinat 
‘ de ente simpliciter ’, id est de ente in communi, nec etiam de 
aliquo particulari ente inquantum est ens. Sicut arithmetica non 
determinat de numero in quantum est ens, sed inquantum est nu- 
meras ... [Etiam] scientia naturalis non est circa ens simpliciter, sed 
circa quoddam genus entis; scilicet circa substantiam naturalem, 
quae habet in se principium motus et quietis ... De quolibet enim 
ente inquantum est ens, proprium est metaphysici considerare » 
(In VI Met., 1 . 1 , passim). 

« Et inde est, quod quanto aliqua scientia est abstractiora et 
simpliciora considerans, tanto eius principia sunt magis appli- 
cabilia aliis; unde principia metaphysicae 7 sunt applicabilia na- 
turalibus rebus, non autem e converso, propter quod physica est 
ex suppositione metaphysicae, sed non e converso, ut patet in 
II Caeli et Mundi. Et inde est quod de rebus naturalibus et meta- 
physicis tres ordines scientiarum inveniuntur: quaedam enim sunt 
pure naturales, quae considerant proprietates rerum naturalium 
in quantum huiusmodi, sicut physica et agricultura et huiusmodi. 
Quaedam vero sunt pure metaphysicae, quae determinant de ente 
absolute ... Quaedam vero sunt mediae, quae principia metaphy- 
sica ad res naturales applicant, ut philosophia naturalis et huius- 
modi, quae tamen sunt magis aflines metaphysicis, quia in earum 
consideratione id quod est physicum, est quasi materiale, quod 
autem est metaphysicum, est quasi formale; sicut ... Et propter hoc 
demonstrant conclusiones suas circa res naturales, sed per media 
metaphysica; et ideo nihil prohibet si, in quantum cum naturali 


7 S. Thomas, in loco hic citato, loquitur de « musica, astrologia et 
huiusmodi », quae sunt scientiae mediae inter physicam et mathema- 
ticam. Nos doctrinam applicamus philosophiae naturali et in ipso textu 
ausi sumus mutare quaedam verba, litteris italicis transcripta, substi- 
tuendo metaphysicam loco mathematicae, philosophiam naturalem loco 
musicae et astrologiae et ens loco quantitatis. Veniam petimus pro hac 
audacia; sed putamus doctrinam Angelici recte applicari per talem sub- 
stitutionam. 

24 — Philippus Selvaggi, S. I. - Cosmologia. 

communicant, materiam sensibilem respiciunt. In quantum enim 
cum metaphysica communicant, abstractae sunt».. 

« Ad septimum dicendum quod, quia scientiae mediae, de qui- 
bus dictum est, communicant cum naturali secundum id quod in 
carum consideratione est materiale, differunt autem secundum id 
quod in earum consideratione est formale, ideo nihil prohibet has 
scientias cum naturali habere interdum easdem conclusiones. Non 
tamen per eadem demonstrant nisi secundum quod scientiae sunt 
immixtae, et una interdum utitur eo quod est alterius, sicut rotun- 
ditatem terrae naturalis probat ex motu gravium, astrologus autem 
per eonsiderationem lunarium eclipsium » (In Boêt. de Trin., q. 5, 
a. 3, ad 6 et 7). 


TABULA ELEMENTORUM 

PHYSICORUM 


Nomen - Symbolum 

Onus elect. 

Massa 

Spin 

Mom. magn. 

Vita media 

Statísf. 

Neutrinum v 

0 

~o 

1/2 

0 

? 

F 

(Antineutrin.) v 

0 

~0 

1/2 

0 

? 

F 

Electron e 

—1 

1 

1/2 

—1 MB 

stabile 

F 

Positron e+ 

+ 1 

1 

1/2 

+ 1 MB 

lQ-«>s 

F 

Meson muon p 

±1 

210 

1/2 

? 

2,15.10- 6 s 

E 

Meson pion it 

± 1 vel 0 

'275 

0 

? 

2.10-% 

B 

(Meson t) t 

±1 

-950 

0 

? 

5.10-“s 

B 

(Meson %) -/. 

±1 

-1050 

1/2 


10-% 

F 

Proton p 

+ 1 

1836 

1/2 

+ 2,7896 MN 

stabile 

F 

(Antiproton) p 

—1 

1836 

1/2 

—2,7896 MN 

? 

F 

Nêutron n 

0 

1838,5 

1/2 

—1,9103 MN 

15 m 

F 

(Antineutron) H 

0 

1838,5 

1/2 

+ 1,9103 MN 

? 

F 

Partícula V V 

±1 vel 0 

-2200 

? 

? 

2,77.10- 10 s 

? 

Partícula 2 2 

±1 vel 0 

-2330 

? 

? 

10- 10 s 

? 

Photon y 

0 

0 

1 

0 

stabile 

B 

(Graviton) x 

0 

0 

2 

? 

? 

B 


TJNITATES MENSURAE: 

pro electricitate, onus elem. : e = 4,8025.10 10 u.e.s. = 1,602. 10- 19 coul. 
pro massa, massa electronis : m e = 9,1066. 10- 29 g 

pro spin: ü — — ~ — = 1,054.10- 27 erg. sec (h = 6.624.10- 27 erg. sec) 

2 n 

pro momento magnético, magneton Bohr : MB = 0,93. 10- 20 erg/gauss 

magn. nucleare: MN = 5, 049. 10- 24 erg/gauss 
pro vi ta media : m = minutum primum, s = minutum secundum 

pro statistica, F = fermion (sequitur statistica Fermi-Dirac) 

B — boson (sequitur statistica Bose-Einstein) 




SYSTEMA PERIODICUM ATOMORUM 


TABULA ALPHABETICA ATOMORUM 


0 

0 C© 

BS 

e<3 

18 Ne 
20,183 

Jíi 

©â oC 

pM co 

«s 

V© CO 

eo co 

54 X 

131,3 

■ 


HM 

PH 

HM 

> 




S § 

e© co' 

gvj l© 

uS 

ccT 
e-i vo 

v© uj 

01 vo 

44 Ru 45 Rh 46 Pd 
101,7 102,91 106,7 

76 Os 77 Ir 78 Pt 
190,2 193,1 195,23 


VII 
a b 


to 

a\ S 

17 Cl 
35,457 

L 'O 

«s 

j3„ 8£ 

S/3 

<M V© 

0 o. u? 23 
H °v 
«o ) 

^ 03 

PS 

<1 Oi 

& ps 12 ? 

« *1 00 c 

w á 

su» 


rQ 

HH 

> 

CO 


8 0 

16 

VO 

V© csf 
fH cri 

24 Cr 

52,01 

34 Se 
78,96 

42 Mo 

95,95 

52 Te 
127,61 

íí ^ 


PQ 

> 

«8 


7 N 
14,008 

& 
W5 O' 

pM eo 

tt) 

<51 

€© 

«N 

M Cj 

W vo 

41 Nb 

92,91 

51 Sb 
121,76 

73 Ta 
180,88 

83 Ei 
209,90 


IV 

a b 


PS 

u®. 
« £ 

co' 

fM Csj 

22 Ti 

47,90 

32 Ge 
72,60 

40 Zr 

91,22 

50 Su 
118,70 

72 Hf 

178,6 

82 Pb 
207,21 


in 

a b 


0 

W5 -M 

13 Al 
26,97 

21 Sc. 

45,10 

31 Ga 
69,72 

39 Y 

88,92 

49 In 
114,76 

C”-' — O» 
f-i «3 

^ ^ 8 ^ 

l© — F 

V V© 

c\} 

©3 <Nl 

A 

HM 

HM 

C8 


© 

s> oT 

12 Mg 

24,32 

20 Ca 

40,08 

30 Zn 
65,38 

-a S 
- u 't 

©■3 

C3 p-, 

& s> ~i 

C/J \o. 

e© tC 
e© co 

56 Ra 
137,36 

80 Hg 
200,61 

« Ui 

PS ® 

VO 
eô oq 
ce «m 

A 

HM 

S9 

co 

S2 0 

PM 

1 

CS tN> 

JP' 0\ 

Os 
pM Cvf 
fM Csj 

19 K 

39,096 

29 Cu 
63,57 

37 Rb 

85,48 

47 Ag 
107,88 

3 

0 n 

<3 S. p 

U5 co 

Ifí PM 

CO 

Is 

©3 c. 

e© rji 

©V 

In prima columna ponitur nomen; in secunda symbolum; in 
tertia numerus atomicus, correspondens in systemate periodico; 
in quarta numerus massae, pro diversis isotopis naturalibus et 
artiflcialibus (pondus atomicum médium indicatur in tabula syste- 
matis periodici); in quinta annus vel tempus, in quo detectum est. 
Litteris italicis scribuntur elementa instabilia, naturaliter radioac- 
tiva vel artificialiter constructa; etiam multa isotopa elementorum 
stabilium sunt instabilia. 


Nomen Symb. N A Detectum 


Actinium 

Ac 

89 

222-228 

1898 

Aluminium 

Al 

13 

25-29 

1827 

Americium 

Am 

95 

237-244 

1945 

Antimonium 

(v. 

Stibium) 



Argentum 

Ag 

47 

102-113 

praehistoria 

Argon 

A 

18 

35-41 

1894 

Arsenicum 

As 

33 

71-78 

1200 

Astatinium 

At 

85 

207-218 

1940 

Aurum 

Au 

79 

191-200 

praehistoria 

Azotum 

(v. 

Nitrogenium) 



Barium 

Ba 

56 

130-145 

1600 

Berkelium 

Bk 

97 

243-244 

1949 

Beryllium 

Be 

4 

7-10 

1797 

Bismutum 

Bi 

83 

197-214 

14,50 

Borum 

B 

5 

9-12 

1808 

Bromum 

Br 

35 

75-88 

1826 

Cadmium 

Cd 

48 

105-117 

1817 

Calcium 

Ca 

20 

39-49 

1808 

Cálifornium 

Cf 

98 

244-246 

1950 

Carbonium 

C 

6 

10-14 

praehistoria 

Cerium 

Ce 

58 

135-146 

1803 

Gesium 

Cs 

55 

130-145 

1860 

Ghlorum 

Cl 

17 

3,3-39 

1774 

Nomen 

Symb. N 

A 

Detectum 

Ghromum 

Cr 

24 

49-55 

1797 

Gobaltum 

Co 

27 

55-62 

1735 

Columbium 

Cb 

(inexactum : 

v. Niobium) 

1801 

Guprum 

Cu 

29 

58-67 

4000 a. C. 

Curium 

Gm 

96 

238-242 

1945 

Deuterium 

D 

(isotopum H) 

2 

1932 

Didymium 

Di 

(inexactum : 

v. Nd et Pr) 

1841 

Dysprosium 

Dy 

66 

156-165 

1886 

Einsteinium 

Ei 

99 

246-253 

1954 

Emanation 

Em 

(v. Radon) 



Erbium 

Er 

68 

162-171 

1843 

Europium 

Eu 

63 

147-157 

1900 

Fermium 

Fm 

100 

253-254 

1954 

Ferrum 

Fe 

26 

52-59 

3500 a. C. 

Florentium 

F1 

(inexactum : 

v. Promethium) 

1924 

Fluorum 

F 

9 

17-20 

1886 

Francium 

Fr 

87 

218-223 

1939 

Gadolinium 

Gd 

64 

152-161 

1880 

Gallium 

Ga 

31 

64-73 

1875 

Germanium 

Ge 

32 

66-78 

1886 

Hafnium 

Hf 

72 

174-181 

192,3 

Helium 

He 

2 

3-6 

1895 

Holmium 

Ho 

67 

160-166 

1878 

Hydrargyrium 

Hg 

80 

196-205 

300 a. C. 

Hydrogenium 

H 

1 

1-3 

1766 

Illinium 

11 

(inexactum : 

v. Promethium) 

1924 

Indium 

In 

49 

108-117 

1863 

Iodium 

I 

53 

124-139 

1812 

Iridium 

Ir 

77 

190-194 

1803 

Kalium 

K 

19 

37-43 

1758 

Krypton 

Kr 

36 

77-97 

1898 

Lanthanium 

La 

57 

135-145 

1839 

Lithium 

Li 

3 

6-8 

1817 

Lutetium 

Lu 

71 

170-177 

1907 

Magnesium 

Mg 

12 

23-27 

1808 

Manganesium 

Mn 

25 

51-56 

1774 

Masurium 

Ma 

(inexactum : 

v. Technetium) 

1925 

Mendelevium 

Md 

101 

256-257 

1955 

Mercurium 

(v. Hydrargyrium) 


Molybdenium 

Mo 

42 

92-105 

1782 

Natrium 

Na 

11 

21-25 

1758 


Nomen 

Symb. 

N 

A 

Detectum 

Neodymium 

Nd 

60 

141-151 

1886 

Neon 

Ne 

10 

19-2,3 

1898 

Neptunium 

Np 

93 

231-241 

1940 

Nickelium 

Ni 

28 

57-66 

1751 

Niobium 

Nb 

41 

90-98 

1844 

Nitrogenium 

N 

7 

13-17 

1772 

Nobelium 

No 

102 

258 

1957 

Osmium 

Os 

76 

184-193 

1803 

Oxigenium 

O 

8 

14-19 

1774 

Palladium 

Pd 

46 

100-112 

1804 

Phosphorum 

P 

15 

29-34 

1669 

Platinum 

Pt 

78 

191-199 

1750 

Plumbum 

Pb 

82 

199-214 

3000 a. C. 

Plutonium 

Pu 

94 

232-242 

1940 

Polonium 

Po 

84 

203-218 

1898 

Potassium 

(v. Kalium) 



Praseodymium 

Pr 

59 

140-146 

1885 

Promethium 

Pm 

61 

143-151 

1945 

Protoactinium 

Pa 

91 

226-234 

1917 

Radium 

Ra 

88 

220-228 

1898 

Radon 

Rn 

86 

216-222 

1898 

Rhenium 

Re 

75 

182-188 

1925 

Rhodium 

Rh 

45 

100-107 

1804 

Rubidium 

Rb 

37 

81-97 

1861 

Ruthenium 

Ru 

44 

95-107 

1845 

Samarium 

Sm 

62 

144-156 

1879 

Scandium 

Sc 

21 

41-49 

1879 

Selenium 

Se 

34 

71-84 

1817 

Silicium 

Si 

14 

27-31 

1823 

Sodium 

(v. Natrium) 



Stannum 

Sn 

50 

112-126 

1600 a. G. 

Stibium 

Sb 

51 

117-134 

1000 a. C 

Strontium 

Sr 

38 

84-97 

1787 

Sulphur 

S 

16 

31-37 

praehistoria 

Tantalum 

Ta 

73 

176-182 

1802 

Technetium 

Tc 

43 

92-105 

1937 

Tellurium 

Te 

52 

118-135 

1782 

Terbium 

Tb 

65 

152-161 

1878 

Thallium 

TI 

81 

198-210 

1861 

Thorium 

Th 

90 

224-234 

1828 

Thulium 

Tm 

69 

166-171 

1878 

Nomen 

Symb. 

N 

A 

Detectum 

Titanium 

Ti 

22 

43-51 

1789 

Tritium 

Tungstenum 

T (isotopum H) 
(v. Wolframium) 

3 

1934 

Uraniimt 

U 

92 

228-239 

1789 

Vanadium 

V 

23 

47-52 

1830 

Wolframium 

w 

74 

180-187 

1783 

Xenon 

Xe 

54 

124-145 

1898 

Ytterbium 

Yb 

70 

168-177 

1878 

Yttrium 

Y 

39 

87-97 

1794 

Zincum 

Zn 

30 

62-72 

1520 

